
EPITOME 

LIBRI  CENTESIMI  VICESIMI  TERTII.  * 

S«j.  Pompeius,  Maeni  filius,  lectis  ex  Epiro  praeripiis  ac  fu- 
gitivis, cum  exercitu  diu,  sine  ulla  loci  cuiusquam  possessione, 
praedatus  in  mari,  Messanam  oppidum  io  Sicilia  primum, 
deinde  totam  provinciam  occupavit ; occisoqne  A.  Pompeio 
lirthinico  praetore  , Q.  Salvidienum  legatum  Caesaris  navali 
proelio  vicit.  Caesar  et  Aotooius  cum  exercitibus  in  Graeciam 
traiecerunt , bellum  contra  Brutum  et  Cassium  gesturi.  Q. 
Cornificius  iu  Africa  T.  Sestium,  Cassianarum  partium  ducem  , 
proelio  vicit. 

I.  Sex.  Pompeius  , quum  ei  morte  Caesaris  , et  se- 
(juntis  eam  motibus  , spes  in  patriam  redeundi  vix 
oslensa  prius,  qnam  erepta  esset,  imperium  maris 
amplexus,  cuius  ei  concessus  ab  senatu  titulus  fuerat, 
versus  Italiam  navigavit.  Sed  audito.se  quoque  inter 
percussores  superioris  Caesaris  damnatum  esse , ab- 
stinuit continenti,  et  sine  maleficio  circum  insulas 
oberrans,  ut  in  patriam  revocaretur  , exspectabat ; 
<]nod  se  facinoris  eius,  cuius  ceteri  convicti  diceban- 
tur, innocentem  sciebat  ab  omnibus  haberi.  Vt  vero 

classi  instruendae  adiiceret animum,  etQ.  Salvidienum 
Rufum  Cum  ingentibus  copiis  Rhegium  praemitteret. 

HI.  Namque  Pompeius  in  dies  augendo  famam  atque 
copias  , quum  praeter  ceteros  perplurimi  ad  eum  ex 
civitatibus  , quae  militum  praemiis  destinabantur , 
confluerent,  iam  etiam  Italiae  lentare  eram  audebat. 
Sed  adventu  Iuliani  exercitus  in  Siciliam  se  recepit: 
et  Salvidienus , quum  navibus  destitueretur,  navigia 
excorio  fabricare  instituit,  qifalibus  in  Oceano  ute- 
bantur, levibus  lignis  conserta , quae  foris  pelle  bu- 
bula cruda  in  clypei  formam  inducebantur.  Sed  ir- 
risus, et  huic  invento  diffidens,  Rhegii  se  tenuit, 
donec  eodem  Caesar  venisset.  Ab  hoc  acceptis  navibus  , 
traiicienti  Pompeius  iuxta  Scyllam  occurrit,  conser- 
toque  navali  proelio  , in  portum  freto  proximum 
(Balaro  nomen  fuit)retrusit;  audacia  militum  (exer- 
citatos enirn  Afros  secura,  Hispanosque  , et  multos 
egregios  ex  Italia  viros  habebat)  et  peritia  remigum 
superior,  quamquam  numero  et  magnitudine  navium 
vincebatur. 

IV.  Neque  tamen  pauciores  ipse  naves  amiserat ; 
sed  Caesar,  qui  spectatorem  egerat  proelii,  tam  duro 
principio  minime  laetus , damnavjt  consilium  , vi 
transportandi  copias,  et  aliquoties  traiicere  furtim 
conatus  est  ; robore  legionum  sperans  superiorem 
fore,  modo  penetrare  in  insulam  licuisset.  Quum  ista 
quoque  frustra  tentata  spes  esset , dispositis  a Pom- 
peio firmis  ubique  praesidiis  et  ad  bellum  transmari- 
num trepidis  Antonii  literis  vocaretur;  aliis  Italicarum 
Sicularumque  rerum  demandata  cura  Brundisium 
navigavit,  prius  Rheginis  data  fide,  certo  curaturum, 

$.  z.  L»r.  Epit. — Dio. — Appinn. — Solin.  cap.  in.  — Plin.  VII,  <5. 

iili  e numero  urbium  eximerentur,  quae  in  victoriae 
praemium  promissae  militibus  fuerant:  qu6d  enim 
erat  peropportuno  in  Siciliam  situ,  et  propugnaculum 
Italiae  propter  potentiam  habebantur,  ne  hoc  terrore 
ad  Pompeii  amicitiam  cogerentur  , haud  iniuria  me- 
tuebat: eadem  igitur  liberalitate , similibus  de  causis 
erga  Vibonenses  usus  est. 

V.  At  Pompeius , totius  Siciliae  politus  , A.  Bithy- 
nicum, structo  crimifte  proditionis,  interemit ; ela- 
tusque  felicitate  sua  pugnam  navalem  prope  Rhegium 
exhibuit,  ut  in  conspectu  hostium  esset;  captivos 
enim  inter  se  concurrere  coegerat,  alios  ligneis,  alios 
pelliceis  navigiis, ad  deridendum  Salvidieni  commen- 
tum. Aucto  deinde  navium  numero,  quum  mare 
vicinum  haud  dubie  haberet  in  potestate,  maiores 
etiam  spiritus  sumpsit,  Neptuni  se  filium  ferens,  quod 
et  ipse  valeret  classibus,  pt  progenitus  esset  eo,  qui 
olim  totius  maris  imperium  tenuisset.  Interiin  Caesar, 
classe  Brundisium  advectus , cum  Antonio  agitabat , 
quemadmodum  transportarent  copias,  ne  a Murco 
exciperentur,  in  vicina  insula  cum  navibus  centum 
ad  hoc  ipsum  excubante. 

"VI.  landem  Caesar,  ornatis  instructisque  tanqnam 
ad  proelium  navibus,  petere  insulam  coepit.  At  Mur- 
cus, ne  dimicare  locis  angustis  cogeretur,  ubi,  hinc 
Caesare,  inde  Antonio  circumeuntibus,  includi  posset, 
dimissa  priori  statione,  in  apertum  mare  evectus  est  : 
interea  Caesar  occupavit  insulam  ; et  quia  nullus  in 
propinquo  portus  erat , quem  tenere  Murcus  posset , 
ini  hesprotidem  coegit  transmittere.  At  ille  sic  quoquo 
observabat  onerarias,  quibus  milites  in  Macedoniam 

5.  4.  Appian.  — Dio,  — Slrnl).  lih.  Vt , p.  538. 

Iraiiciebantur , quamvis  deducerentur  a Caesaris  tri- 
remibus. Sed  adeo  favens  illis  ventus  fuit,  ut  praesidio 
nihil  egere  viderentur.  Ceterum  neque  postea,  quum 
et  vacuae  reverterentur  Brundisium  , et  iterum  re- 
pletae alias  copias  transveherent,  deprehendere  eas 
incursu,  licet  expertus  omnia,  potuit;  donec  universus 
exercitus  cum  Caesare  et  Antonio  in  Graeciam  trans- 
grederetur. Murcus  tamen,  licet  iratam  sibi  fortunam 
putaret,  in  ea  statione  perstitit,  sperans  fore,  ut 
saltem  commeatus  et  supplementa  hostium  interci- 
peret. 

VII.  Haec  agenti  missu  Cassii  Cn.  Domitius  Aheno- 
barbus , cum  quinquaginta  navibus  unaque  legione 
et  sagittariis  supervenit ; magnopere  enim  referre 
arbitrabantur,  Italiae  commeatus  intercludi,  quod 
hostibus  aliunde  arctam  frumentationem  fore  existi- 
mabant. Dum  hoc  modo  circa  prohibendum  expe- 
diendumque  traiectum  ab  his  desudatur,  Norbanus 
et  Saxa  cum  suis  legionibus,  omni  Macedonia  versus 
Thraciam,  spatio  mille  quingentorum  stadiorum,  ad 
Pangaeum  usque  montem  emenso,  trans  Philippos 
posuerunt  castra,  in  Turpilorum  et  Sapaeorum  an- 
gustiis , quod  unum  tritum  est  iter  in  Europam  ex 
Asia  transeuntibus.  Symbolum  is  locus  vocabatur, 
quod  ibi  montes  duo  magni , arcto  utrinque  relicto 
transitu  , committuntur.  Interius  in  campo  montibus 
circumdato  Philippi  iacent : ad  mare  Neapolis  obversa 
Thaso  insulae,  nunc  quoque  nomen  antiquum  reti- 
nenti , quae  perperam  apud  Ptolemaeum  Thalassici 
scribitur. 

VIII.  Hic  primus  oppositus  est  obex  Cassio  etBruto, 
Sestum  Abydeno  freto  ( Dardanellos  hodie  vocant) 

jj.  f>.  Appian.  — Veli,  fl,  70.  — Liv.  Epif. 

transiectis.  Quo  tempore  memorant  horribile  visum 
obiectuin  Bruto  fuisse.  Forle  vir  somni  parcissimus , 
et  praesentia  volvens  animo,  multam  in  noctem  lu- 
cubrabat , quum  fores  crepuere.  Respexit  ille  (nam 
sub  tertiam  vigiliam  a centurionibus  et  tribunis  adiri 
consueverat)  quum  assistere  sibi  spectrum  ingenii 
et  horribili  specie  vidit:  suslinuitque  rogare  , quis 
esset , aut  qua  causa  venisset?  Responsum  est,  malum 
eius  genium  esse  videndum  iterum  Philippis  : cui  ille 
imperterritus,  Videbo  , inquit. 

IX.  At  Cassius  , Epicureae  sententiae  sectator,  cui 
prima  luce  profectus  ad  eum  Brutus  rem  exposuerat, 
curis  atque  cogitationibus  id  totum  imputavit,  quibus 
agitatus  animus  eiusmodi  sibi  miracula  ipse  vehementi 
imaginatione  figuraret.  Igitur  hac  ahiecta  et  seposita 
sollicitudine,  de  ratione  itineris,  quod  prae  manu 
erat,  agitari.coeptum.  Duo  his  temporibus  Thracum 
Sapaeorum  erant  reguli,  Rhascus  et  Rbascupolis  fia- 
tres,  qui  callido  consilio,  ut  alter  ex  eventu  salutem 
alteri  a victore  impetraret , coniunctis  animis  , vires 
diviserant , cum  ternis  equitum  millibus  hic  ad  Bru- 
tum, ille  ad  Antonium  applicatus.  Quum  igitur  his 
notissima  regio  esset,  in  qua  castra  metati  Iuliani 
fuerant,  interrogatus  a Cassio  Rbascupolis,  brevissimam 
ait  publicamque  viam  per  Aenum  et  Maroneam  ad  Sa- 
paeorum fauces  ducere-,  sed  has,  ab  hostibus  ante  captas, 
transiri  nulla  vi  nulloque  ingenio  posse.  Quod  si  quis 
circumducere  tenlet  , triplo  longius  iter , multisque 
difficultatibus  impeditum  fore. 

X.  At  imperatores,  commeatuum  potius  causa  ve- 
nisse  lulianos  in  Thraciam  rati,  quam  prohibendi 

§.  8.  Orlhilii  The».  Geogr.  — Plnt.  in  Brnlo.cap.  5».  — Ptulcm.  IU,  ' •• 
A|>|>ian.  — Ae  limi.  Hist.  Animal.  II , 4®- — Hor.  IV  > /• 

accessas  consilio , propiorem  viam  delegerant , et 
praeter  Lysimachiam , ail  Melanem  sinum  progressi 
sunt.  Ibi  delectu  acto,  repererunt  legiones  semiple- 
nas undeviginti , quarum  octo  Bruti  erant , reliquae 
Cassii,  cum  duabus  legionibus,  quae  supplementi  vice 
recens  accesserant,  gravioris  armaturae  millia  circiter 
octoginta.  Equitum  Gallorum  Lusi tanorumque  millia 
quatuor  Brutus  habebat,  cum  duobus  millibus  e 
Thracia  et  Illyrico  atque  e Thessalia  collectis.  Apud 
Cassium  Gallorum  Ilispanorumque  duo  millia  erant; 
praetera  quatuor  Arabum,  Medorumque,  et  Partho- 
rum ex  equis  mittentium  sagiLtas. 

XI.  Ad  haec  socii  reges  et  Galatici  tetrarchae, 
magnam  vim  peditum,  et  millia  equitum  quinque  con- 
iunxerant : quibus  postremo  accessit  Rhascupolidis 
equitatus,  tria  millia'.  Ilis  viribus  supremo  decertarunt 
proelio,  quum  ceteras  copias  ad  alios  usus  reliquis- 
sent. Lustrato  hoc  exercitu,  donativa,  quibus  ex 
promisso  debebantur,  studiose  repraesentata  sunt: 
curatam  enim  fuerat,  ne  deesset  pecunia,  quia  robur 
copiarum  ex  veteranis  erat , qui  sub  Caesare  fecerant 
stipendia;  et,  ne  conspecto,  qui  idem  nomen  ferret, 
iuvene,  iterum  amare  partes  istas  mallent,  timebatur. 
Ergo  neque  intempestivum  credebatur,  alloquio  fir- 
mare animos;  elfectoque  tribunali,  ubi  duo  impera- 
tores cum  solis  senatoribus  assisterent,  vocata  est 
concio;  progressusque  e medio  ceterorum  C.  Cassius, 
cuius  aetati  Brutus  concedebat,  in  hanc  ferme  sen- 
tentiam verba  fecit : 

XII.  « Nihil  amplius  a Diis  immortalibus  petere 
•>j  poteramus,  quam  quod  abunde  nobis  praeslite- 
» runt , commilitones , fidem  inter  nos , et  optimae 

§.  to.  Veli.  II,  65,—  Aj»pian. 

» spei  communionem.  Nam  ut  confidere  invicem 
» debeamus,  societas  periculorum  cogit;  ut  velimus. 
» exsoluta  diligenter  promissa  efilcient:  quando  vos 
» operam,  quam  eratis  polliciti,  nos  praemia  prae- 
» stitimus , quae  fides  et  in  posterum  omni  nos  cura 
» invicem  liberabit.  Spes  autem  nlrorumquc  felicem 
,,  belli  eventum  sibi  tam  ex  virtute  militum  , quam 
53  ducum,  vindicat;  quos  tales  et  tantos  viros,  se- 
3j  natorii  omnes  ordinis,  mecum  in  hoc  suggestu 
33  stantes,  eademque  vobis  omnia  meis  verbis  asse- 
33  rentes  videtis.  De  apparatu  vero  loqui  supervaca- 
3»  neum  puto:  quis  enim  vestrum  est  nescius,  fru- 
33  menti,  armorum,  pecuniae  quanta  parata  sit  copia. 
33  quanta  vero  navium,  quanta  auxiliorum  ex  tot 
33  nationibus  atque  regnis?  Ecquibus  enim  verbis  ex- 
33  citari  poterunt  animi,  quos  neque  apparatuum, 
33  neque  spei  communis  magnitudo  inflammaverit  ad 
33  alacritatem  et  concordiae  studium? 

XIII.  >3  Quibus  rebus  si  deorum  accesserit  favor , 
33  quos  equidem  bonae  causae  merito  adesse  credi- 
3s  mus,  quid  est,  quod  timeri  a quoquam  debeat? 
33  Nam  ab  hostibus  obiecta  quomodo  se  habeant,  no- 
33  vistis  ipsi : eoque  promptiorem  nobis  obtulistis  ope- 
33  ram , navastisque:  sed  tamen  referre  videtur,  nunc 
33  etiam  vobis  explicari,  quam  adversus  iniusta  arma, 
33  et  iniqua  inimicorum  odia  dimicemus.  Caesarem 
33  a nobis  occisum  aiunt;  neque  negabimus  factum, 
33  quo  iure  merito  et  possumus,  et  debemus  gloriari. 
33  Nec  eriim  simultates  cum  eo  gessimus,  neque  nobis 
33  eius  vita  nocebat , qui  militiae  domique  honoratum 
33  apud  eum  locum  tenuimus:  sed  ille  gravis  liber- 
33  tali,  gravis  reipublicae  incubabat;  per  quem  factum 
33  erat,  ut  iam  leges  omnes  conculcarentur,  neque 
33  senatui  quidquam,  neque  populo  iuris  in  civitate 
33  relinqueretur. 

XIV.  » Patriae  igitur  ultioni  commodavimus  ina- 
m nus,  non  ignari,  sic  a maioribus  nobis  traditam 
» esse  libertatem,  ut  retinentibus  hoc  proprium  et 
» perpetuum  bonum  esset;  prodentes  et  nostra  stul- 
» lilia,  et  conceptae  iureiurando  dirae  punirent. 
» Haec  igitur  mala , has  imprecationes , nostro  peri- 
»>  culo,  publico  commodo  a cervicibus  Vrbis  depu- 
« limus;  regnare  Romae  ne  amicum  quidem,  et  in 
u nos  liberalem  virum  passi  , postquam  ille  patriae, 
» a qua  tanta  acceperat,  caritatem  exuere  non  est 
u veritus.  Fortassis  autem  vestra  quoque  mens  ali- 
u quando  his  in  rebus  caligavit , fulgore  praestricta 
>j  bellicorum  operum  , quae  vir  ille  , quum  sibi  prae- 
u staret , patriae  imputabat;  at  nunc  certe  Heri  non 
» potest , quin  veritas  se  vobis  patefaciat  ex  firmissi- 
u uiis  argumentis  , quae  vel  ab  his  rebus , in  quibus 
>■>  vobis  et  certa  notitia,  et  plurimum  iuris  esse  opor- 
» tel,  suppeditantur. 

XV.  Vos  in  bello  non  aliis  paretis  ducibus,  quam 
» quos  aliquando  dignos  eo  loco  iudicastis:  nec  enim 
» salva  republica  iter  ad  imperia  nisi  per  honores 
u fuit,  qui  vestris  suifragiis  conferebantur.  Vos  con- 
» sules  creabatis,  vos  praetores;  ceterorum  quoque 
» comitia  magistratuum  in  vestra  manu  erant,  iidem 
» et  iudicia  legum  agebatis,  ut  nostri  ordinis  viri 
» magis  colere  populum  cogerentur,  in  cuius  pole- 
» state  praemia  poenasque  recte  aut  secus  factorum 
» esse  sciebant.  Et  donec  ea  ratio  senatui  populuquc 
» constitit,  ut  nobiles  virtute  ad  honores  niterentur, 
» vos  optimo  cuique  debita  praemia  lubenter  tribue- 
» retis,  non  modo  iloruit  gloria  et  opibus , sed  etiam 
» crevit  respublica. 

XVI.  » Intercessit  deinde  viri  unius  temeritas,  in 
« se  trahentis  omnia,  veslrumquc  ius  usurpantis. 

jj  ut  nemini  iam  magistratus,  nisi  ex  voluntate  atque 
>j  etiam  lubidine  Caesaris,  darentur.  Igitur  neque 
» virtuti  cuiusquam  reddere  mercedem , sicut  antea  , 
» potuistis;  neque,  si  quis  honorem  ullum  abstulit, 
» vobis  eo  nomine,  sed  Caesari  debuit  gratiam.  Ne 
» tribunos  quidem,  proprium  plebis  magistraium  , 
» aut  creare  potuistis  ipsi,  aut  defendere ; quos  ideo, 
» quia  Romanis  intolerabile  nomen  regis  usurpare 
» velabant , per  summam  contumeliam  spoliari  sa- 
» crosanctae  potestatis  insignibus  vidistis.  Nec  ferre 
m haec  senatus , vestram  pariter  suamque  vicem  ge- 
m mens , nec  emendare , nisi  sublato  tyranno , po- 
» terat:  non  enim  erat  legibus  locus  contra  armatum, 
» totque  habentem  in  manu , quas  abduxerat  a re- 
» publica,  legiones.  Occisus  igitur  est  paucorum 
» gladiis  , omnium  voluntate , consensu , applausu  ; 
» res  enim  ea  erat,  quae  nemini  bono  non  probare- 
,i  tur.  Inde  statim  et  de  praemiis  tyrannicidarum  agi 
» coeptum ; adeo  de  impunitate  non  ambigebatur. 

XVII.  » Sed  praemiorum  quoque  omitti  mentionem 
» placuit  concordiae  causa,  mortuoque  remitti  igno- 
» miniam,  praeteritorum  oblivione  sancita,  diserteque 
» adiuncto , ne  de  nece  Caesaris  quaeratur.  Sed  et 
» postea,  quum  Antonii  seditiosis  concionibus  exa- 
» sperata  contra  nos  pars  plebis  videretur,  amplis- 
» simas  nobis  provincias  senatus  cum  imperio , tan- 
» quam  bonis  viris,  et  amantibus  patriae,  non  certe 
» tanquam  parricidis  et  latronibus , quae  nunc 
» vocabula  imponuntur,  dedit ; eademque  deinceps 
» senatui  sententia  , donec  libertas  atque  incoltimj- 
* tas  mansit.  Nam  quae  sit  eius  hodie  fortuna',  quis 
» sine  lacrymis  commemoret?  Vt  cuique  plurimum 
» virtutis  atque  integritatis  inest,  ita  cupidissime 
» proscribuntur,  spoliantur  honoribus,  patrimonio, 


Digitized  by  Google 


IN  LQC.  LII!.  CXX1I1  LIVIANI  l5 

» vita:  occiduntur  in  domibus,  in  vicis,  in  templis, 
» in  foro,  in  curia;  et,  quo  nihil  potest  esse  tristius, 
» e latebris  eruuntur,  a libertis , a liberis , ab  uxori* 

• bus  proditi. 

XVIII.  » Tanta  nimirum  vis  scelerum  edictis  horum 
» Triumvirorum  inest , ut  his  non  modo  status  civi- 
» tatis , sed  etiam  mores  publici,  et  fas  gentium,  et 
» naturae  iura  convellantur.  Vrbem  Romam  a Gallis 
» esse  captam , vetus  memoria  prodidit , fera  gente 

* et  aspera,  quis  neget?sed  tam  crudele  perpetratum 
» ab  his  nihil  est,  quod  , cum  praesentibus  collatum, 
» non  possit  mera  misericordia  et  mansuetudo  videri. 
» Tarquinium  ita  odimus , ut  inde  regem  appellari 
» maledictum  habeatur  longe  quidem  acerbissimum. 

• Sed  quid  tale  designavit  Tarquinius,  quem  ne  ob 
suum  quidem,  sed  lilii  delictum,  expulerunt  ma- 

» iores  nostri , simul  in  perpetuum  sublata  regum 

* potestate  et  nomine?  Hi  igitur 'tres,  non  Tar- 
» quinii , sed  omnia  tristia  nomina  sceleribus  et  cru- 
» delitate  transgressi,  nos  impios  vocant,  etiam  in 
» eo  facinore,  quod  unum  nobis  obiiciunt,  improbe 

* mendaces. 

XIX.  » Propter  Caesaris  caedem  proscriptos  fe- 

• runt:  hoc  si  verum  est,  cur  igitur  facti  eius  ex- 
> sortes  , consilii  ignaros  , etiam  , quum  haec  omnia 
» gererentur , absentes  aliquos  proscripserunt  ? Ne- 
« que  vero  hoc  obscurum  est, et  coram  adesse  quosdam 
» cernitis , quibus  Caesarianae  necis  crimen  impingi 
» nullo  pacto  potuit;  sed  illos  manifesto  virtus  sua, 
» aut  nobilitas,  aut  etiam  divitiae  proscripserunt. 

» Quid  vero  Sex.  Pompeius  meruit,  quod  proscriptus 
» est?  an  et  ille  interfecit  Caesarem,  qui  toto  illo 

» tempore , quo  non  patratum  modo  , sed  etiam  su- 
» sccptum  et  cogitatum  est  nobilissimum  facinus , in 
» Hispania  fuit?  Scilicet  tollendi  erant,  non  qui  oc- 
» ciderant  Caesarem  modo,  sed  qui  eo  animo,  his 
» maioribus  essent,  ut  timendi  Caesaris  dominationem 
» cupientibus  viderentur. 

XX.  » Quid  vero  mulieres , quarum  proscripta 
» bona  sunt,  an  et  illae  occiderunt  Caesarem  ? quid 
» autem  populus,  qui  ad  profitendum  patrimonii 
» vires  , et  pendendum  , quidquid  inde  Tribusviris 
» collubitum  est,  adigitur?  Iiacc  enim  nunc  populi 
» libertas  est  Romae;  nec  illo  tamen  etiam,  tam 
» atroci  et  impio  vaframento  , cogi  pecunia  potest, 
» quae  militum  donativo  sufficiat.  In  quo  ipso  magna 
» et  conspicua  vis  divini  numinis  inest , ut , qui  oin- 
» nia  improbissime  ^ crudelissimeque  fecerunt  pecu- 
» niae  causa,  egeant ; nos,  quibus  omnibus  in  rebus 
» iuslitia  et  liberali tns  propositae  fuerunt,  abunde- 
» mus.  Nam  et  promissa  vobis  exsolvimus , commili- 
» tones,  et  unde  promittamus  amplius,  in  manu 
>>  nostra  est;  sed  et  eo  expenso,  iam  sequentia  in 
» tempora  provisum.  Ceterum  ut  ex  hoc  favore  deo- 
» rum  aequa  vobis  numina  potestis  interpretari,  ita 
» ex  optimi  cuiusque  iudicio  perspicitis  causae  nostrae 
» aequitatem. 

XXI.  » Qua  enim  alia  re  hi  ad  nos  , tanquarn 
» sacram  ancoram,  confugerunt  viri  clarissimi , per- 
» functi  amplissimis  honoribus  , quos  in  magistrati- 
» bus,  in  imperiis  toties  vidistis,  quam  quia  adver- 
» sus  paucorum  vim  et  improbitatem  nullum  in  op- 
» pressa  republica  praesidium , at  spem  resurgendi 
» et  illi  et  sibi  nostris  in  armis  animadverterunt? 
» quos  ut  eriperemus,  non  sumus  cunctati  ampliora 
» promittere  servaturis  praemia , quam  homines  sce- 

» leslissimi  percussoribus  pronuntiaverant.  Illi  igitur 
» optimi  atque  praestantissimi  viri  clarissime  perspe- 
»•  xerunt,  nos  Caesaris  quidem  propter  affectatam 
3»  dominationem  interfectores  , ceterum  aliis , qui  in 
» se  trahere  cupiebant  eius  potestatem,  parcere  pa- 
» ratos , neque  nobis  ipsis , sed  populo , secundum 
» morem  maiorum  et  iura  civitatis  , imperium,  asse- 
» rentes,  proscriptione  belloque  peti:  atque  hinc 
» quidem  bonos  viros  civesque,  tyranni  interfectores, 
» libertatis  vindices  ; ex  adversa  vero  parte  satelli- 
» tes  heredesque  regios,  legum  morumque  eversores, 
» patriae  parricidas  consistere. 

XX1L  « Vnde  nobis  -merito  magnae  atque  certae 
» spes  esse  debent , deorum  hominumque  consensu 
» pro  iustiore  causa  pugnantibus.  Neque  vero  movea- 
» mur,  si  forte  sub  C.  Caesare  stipendia  aliquando 
» fecimus;  quatenus  enim  iustum  id  sacramentum  fuit, 
» patriae  militavimus ; reliqui  temporis  memoria  dolo- 
>3  rem  potius  atque  iram  accendere  nostris  in  animis 
» debet,  quod  cuiquam  servivimus;  eoque  nobis  nunc 
33  agendum  est  fortius,  ut  tristissimorum  temporum 
33  non  modo  infelicitatem,  quae  ab  his  reducitur,  sed 
» etiam  metum  avertamus,  tollamus  exemplum , recor- 
33  dationem  quoque,  si  fieri  possit,  aboleamus.  Et 
>3  respicite,  quanto  sit  sors  vestra  optabilior : sub 
33  Bruto  quidem  et  Cassio  imperatoribus,  sed  romani 
33  populi  exercitus  estis  ; nec  pro  dominatione  nostra, 
33  sed  pro  maiestate  imperii,  pro  salute  Vrbis  et 
33  Italiae,  pro  legibus,  pro  libertate  vestra  depugnatis. 

XXIII.  « Nobis  equidem  , si  per  inimicos  liceret  , 
33  omnis  mora  longa  esset,  donec,  non  dicam,  pone- 
33  reinus  arma  , sed  abiicereinus  ; sed  quando  neque 

>j  volunt  isti , neque  iain  prae  furore  , sceleribus 
» impietate,  suo.  arbitrio  , et  velut  mente  emoti  pos* 
w sunt;  quod  unum  relinquitur,  ad  recuperandam  pa- 
m triam  , tristissimaque  servitute  liberandam  eamus.  » 
Eamus  , universa  concio  resonuit,  paratis  omnibus 
statim  sequi , quo  ducerentur  : qua  alacritate  laetus 
imperator,  iterum  indici  iusso  silentio ,«  Dii,  inquit, 

» iustorum  piorumque  bellorum  praesides , pro  hac 
}>  fide  studiisque  vestris  gratiam  vobis  referant.com- 
» militones  ; quod  autem  humana  cura  praeparari 
» potuit , ut  rebns  omnibus  instructiores  essemus 
■»  hostibus  , hinc  cognoscite. 

XXIV.  » Quum  multis  locis  legiones  habeamus 
» dispositas,  parem  tamen,  ac  hostes  habeant,  nume- 
» rum  adducimus;  equitatu  et  classe  longe  vincimus, 
atque  regum  ac  nationum  ad  Medos  usque  et  Par- 
» thos  auxiliis.  Praeterea  tantum  e fronte  habemus 
» hostem  ; illis  terga  quoque  intuta  sunt , Sexto 
» obtinente  Siciliam  , Murco  ac  Domitio  Adriaticum 
» claudentibus  mare.  Quid  iam  de  pecuniis , quas 
» bellorum  appellari  nervos  audistis , loquar  ? Quas 
» illi  quidem  semper  quaerunt  sceleribus , semper 
» effundunt  flagiliis;  et  in  media  rapina  egeni,  neque 
>j  proscriptione  locupletissimi  cuiusque , neque  sub- 
» hastationibus,  neque  tributis,  aut  ullo  denique 
» crudelis  avaritiae  ingenio  replentur.  At  nos  diu 
» ante  honestis  probisque  rationibus  providimus , ut 
» et  nunc  suppetant  omnia  largiter  , et  in  posterum 
» minime  sint  defutura.  Commeatus  insuper  nullo 
» negotio  ex  provinciis  et  insulis  , quotquot  Thra- 
» ciam  et  Euphratem  interiacent , navibus  subvehe- 
» tur:  illis  ex  Macedonia  non  fertilissima  frugum 
» petendi  erunt , et  e Thessaliae  feracibus  quidem  , 
m sed  exiguis  arvis  ; praeterea  terrestri  itinere  erunt  «, 

» supportandi , quam  scitis  esse  rem  longe  maximi 
« laboris  ct  morae. 

XXV.  « Nam  si  quid  ex  Italia  , aut  Africa  volent 
« exspectare,  Pompeius  et  cum  Ahenobarbo  Murcus 
m velabunt.  Inde  fiet , ut  illi  necessariarum  rerum 
« inopia  facere  interdum,  quod  nolint , cogantur ; 
» nobis  ex  commodo  nostro  aut  maturare  , aut  tra- 
» here  bellum  in  promptu  sit.  Ite  igitur  alacres , ite 
•>  spe  bona  pleni; nam  praeter  ea,  quae  iam  accepistis, 
» et  olim  victoriae  causa  promissa  cum  fide  exsolve- 
x>  mus,  et,  quo  minus  vos  poenileat  optimae  voluntatis, 
» praesentes  in'  militem  denarios  centum  quinqua- 
» ginla,  in  centuriones  quinluplum,  et  in  tribunos 
» proportione  dividemus.  » Quum  ad  haec  multis 
imperatorum  laudibus  et  testificatione  studiorum  per- 
streperent ordines,  statim  positae  mensae  sunt, dona- 
tivumque distributum , et  fortissimo  cuique  praetextu 
quaesito  superaddita  munera;  hoc  servato  ordine, 
ut , simul  accepissent  aliqui , Doriscum  praetermitte- 
rentur . quem  ad  locum  postremo  imperatores  ipsi 
cum  modico  comitatu  se  contulerunt. 

XXVI.  In  hoc  itinere  rem  accidisse  memorabilem 
ferunt,  magnaque  omnium  alacritate  celebratam. 
Quum  primarum  legionum  signa  efferrentur  castris , 
duae  aquilae  ex  alto  demissae  , totidem  argenteas 
aquilas  insederunt,  protegentes  alis,  et  volatu  sequen- 
tes agmen  : permanseruntque  multos  dies,  iussu 
imperatorum  publice  altae.  Bidui  deinde  itinere  sinu 
Melane  circumito  , Aenum  , atque  inde  Doriscum  per- 
venerunt, locum  a Xerxe,  qui  copias  ibi  suas  agmi- 
natim recensuit , nobilem  ; inde  secundum  litus  ad 
Serrheum  usque  promontorium  progressi , deflexe- 

runt  in  mediterranea , obiter  domitis , qui  forte  prio- 
re Bruti  expeditione  intacti  evaserant. 

XXVII.  Neque  vero  quisquam  abnuebat  parere 
potentibus  et  lenissimis  viris,  quum  etiam  Cassius 
naturam  suam  ita  coerceret , ut  vel  Bruti  clementiam 
vincere  videretur.  Inter  haec  oram  legere  Tullius 
Cimber  cum  classe,  quae  legionem  unam  atque  sagit- 
tarios vehebat,  iussus  , appellebat  frequenter,  et 
castris  idonea  loca  designabat , antequam  cum  Cas- 
sio et  Bruto  moles  belli  tota  sequeretur.  Nec  prohi- 
beri a Iulianis  poterat;  quippe  magna  pars  litoris  , 
quamquam  fertili  humo  praedita , propter  praeter- 
navigantium iniurias  , iam  ab  antiquissimis  tempori- 
bus deserta  fuerat ; deinde  Chalcidensium  frequen- 
tata coloniis,  quum  agricultura  et  commerciis  pluri- 
mum effloruisset,  excisa  per  Philippum  Olyntho,  ita 
redierat  ad  pristinam  vastitatem  , ut  vix  fanorum 
adhuc  vestigia  conspicerentur.  Igitur  Norbanus  , qui 
Sapaeorum  fauces  insederat,  iam  ad  mare  Thracium 
pervenisse  hostem  videns , Saxam  a Turpilis  excita- 
vit propere,  ut  iunctis  viribus  hostium  conatui  resi- 
sterent. 

XXVIII.  Ita  Brutus,  felici  stratagemate  usus,  reli- 
ctas discessu  Saxae  angustias  intravit.  Sed  nihilominus 
occlusum  erat  iter , Iulianis  ducibus  Sapaeorum  mon- 
tes tanto  acrius  custodientibus,  quanto  spes  extremae 
maiori  cura  retinentur.  Iamque  subibat  Cassianos 
poenitentia , quod  non  a principio  longiorem  viam 
delegissent;  neque  multum  aberat , quin  relegerent 
vestigia  sua,  quamquam  sua  et  anni  tempora  tantam 
moram  non  paterentur.  Sed  iLerum  peritus  locorfern 
Rhascupolis  remedium  rebus  desperatis  attulit , mon- 

Inna  Sapaeorum  triduo  circumiri  posse  docens  , inviis 
quidem  ob  asperitatem  et  aquarum  inopiam  locis , sed 
superabilibus , dummodo  portare  aquam  et  viam  muni- 
re non  pigeat : laboris  enim  alicuius  tuntummodo,  peri- 
culi quidem  nullius  negotium  fore  ; supervenlurosque 
nec  opinantibus , quando  propter  densitatem  arborum 
evadere  possint  vix  avibus  conspiciendi : quarto  die  per- 
venturos ad  fluvium,  Arpessum  nomine,  qui  in  Hebrum 
incidit ; inde  unius  diei  iter  restare  Philippos. 

XXIX.  Placuit  haec  sententia  , non  modo  longioris 
morae  taedio , sed  etiam  spe  grandis  utilitatis , si 
tantas  hostium  copias  occupare  improvisi  potuissent. 
Rhascupolidi  L.  Bibulus  adiungitur,  Bruti  privignus, 
qui  rerum  harum  commentarium  edidit;  datisque 
munitoribus , et  praesidio  armatorum  , praemittun- 
tur. Et  tribus  quidem  continuis  diebus,  quamquam 
maximum  inter  laborem,  strenue  pergebatur , accensa 
militum  alacritate,  quod  praemissi  quidam  , se  flu- 
vium ex  praealta  specula  vidisse , renuntiabant.  Sed 
quarto  die  , quum  et  aqua  deficeret , et  fluvius  nec- 
dum appareret,  proditionem  rati,  Rhascupolidem 
obequitantem  hortantemque  conviciis  et  saxis  petere 
coeperunt , sortem  suam  moestis  vocibus  miserantes. 

XXX.  At  Bibulo  rogante  , durarent  potius  , et  bonis 
cum  ominibus  quod  superesset  laboris  peragerent,  rece- 
perunt animos  ; et  circa  vesperam  diei  primum  agmen 
ad  amnem  pervenit,  statimque  prae  gaudio  sustulit 
clamorem  , qui  exceptus  a proximis  transditusque  , 
universas,  quae  aderant,  copias  momento  percucur- 
rit. Brutus  etiam  atque  Cassius,  re  cognita,  per  muni- 
tam ante  viam  cito  agmine  incesserunt : nec  tamen 

opprimere  Iulianos  datum  , quos  eodem  periculo  , 
quo  Thracis  unius  astu  irretiti  erant,  alterius  soller- 
tia explicavit.  Rhascus  frater  Rhascupolidis,  ex  inso- 
lito clamore,  id  quod  erat , suspicatus  , exploratum 
iit ; miratusque  saltum  , vix  feris  pervium,  signa  tnil i - 
taria  perrupisse  , rem  omnem  Norbano  indicavit:  ille, 
quum  nihil  factum  esset  propius , quam  ut  opprime- 
retur , per  silentium  noctis  se  rctypere  Amphipolim 
instituit.  Brutus  Cassiusque  Philippos  profecti  sunt  ; 
eodemque  et  Cimber  Tullius,  et  omnes  aliae  copiae, 
quas  ab  exercitu  variae  occupationes  abstraxerant, 
convenerunt.  Et  quo  melius  noscatur  locus , ubi 
romana  libertas  ad  extremum  elisa  est , Philippos 
vetus  aetas  Datum  appellavit , felix  agro  , felix  auri 
metallis  oppidum , et  ea  propter  proverbio  celebra- 
tum : idcin  a multitudine  fontium  Crenides  vocabatur; 
quum  a Philippo,  Amyntae  fdio,  frequentatum  habi- 
tatoribus , ab  hoc  tanquam  novo  conditore  recens 
nomen  accepit. 

XXXI.  Siti  sunt  in  colle  Philippi , totumque  i«l 
spatium  , quod  in  summo  panditur,  occupant , prae- 
ruptis circa  atque  inaccessis  omnibus.  A septemtrio- 
lie  saltus  adiacent,  per  quos  Cassianos  Rhascupolis 
duxit ; a meridie  palus,  deinde  mare  praecingit.  Ver- 
sus orientem  Sapaeorum  Turpilorumque  angustiae 
claudunt;  at  occidentale  latus  patentes  campos  pro- 
spicit, qui  ad  Murcinum  Drabiscumque  , et  fluvium 
Strymona  per  quatuor  et  quadraginta  millia  passuum 
declivi  planitie  funduntur , amoenitate  et  fertilitate 
tam  insignes  , ut  fecerint  fabulis  locum.  Nam  et  huic 
regioni  raptus  adseribitur  Proserpinae , trahiturque 

in  argumentum  Zygactes  amnis  , inde  scilicet  ade* 
ptus  nomen  , quod  in  traiectu  eius  iugodisrupto  fra- 
ctus raptoris  currus  fuerit.  Hi  sunt  Philippi , ubi  M. 
Brutus  atque  C.  Cassius  victi  sunt,  longissimo  direm- 
pti intervallo  a Philippis  Thessaliae , quos  cum  his 
Thracicis  scriptores  quidam  mira  securitate  confude- 
runt. Prope  eosdem  Philippos  alius  quoque  tumulus 
est , a Libero  patre  appellatus , in  quo  sunt  aurariae 
fodinae  : Asyla  vocantur.  Sed  ad  passuum  ferme  duo 
millia  ducentos , a Philippis  procedenti , duo  alii 
colles  occurrunt,  invicem  mille  passibus  discreti, 
ubi  castra  diversi  posuerunt  , Cassius  in  meridiem  , 
Brutus  in  septentriones  spectantem  tumulum  vallo 
occupantes. 

XXXII.  Nec  ultra  cedentem  cum  lulianis  Norbanum 
insequuli  ,•  Antonium  locis  opportunissimis  opperiri 
constituerunt ; namque  Caesare  valetudinis  causa 
Dyrrhachii  relicto,  mira  celeritate  advolare  Antonius 
dicebatur;  nec  optari  situs  commodior  Cassianis  pote- 
rat: sive  enim  proelio  cuperent  congredi,  patentes 
campi  suberant ; sive  castris  se  tenere  , locis  munilio- 
nibusque  defendebantur.  Colles  ipsi  difficiles  adseen- 
su  erant  ; et  ab  altero  latere  paludibus , ab  allero 
imperviis  inaccessisque  faucibus  cingebantur.  Medium 
inter  utrosque  spatium  necessario  transeundum  erat 
Asiam  ex  Europa  petentibus  ;quod  propter  exiguita- 
tem claudi  velut  porta  quadam  poterat.  Nec  omise- 
runt Cassiani  , sed  transversum  murum  fossainqne 
ducentes  a vallo  ad'vallum  , relictis  in  medio  portis, 
ita  coniunxerant  castra,  ut  communibus  munimentis 
defensa  pro  iisdem  essent ; et  tamen  ad  continendos 

facilius  in  officio  milites  , modico  spatio  disiungeren- 
tur.  Suberat  amnis  Ganga  sive  Gangites , qui  in  Stry- 
monem influit;  et  a tergo  mare,  magnam  ad  omnia 
utilitatem  conferens  : nam  et  Thasus  eis  erat  pro  hor- 
reo , ad  undecim  millia  passuum  distans  insula , et 
octavum  intra  milliare  Neapolis  securam  stationem 
navibus  exhibebat. 

XXXIII.  Antonius  interea , festinanter  ducto  exer- 
citu , ne  Amphipolis  sibi  praeriperetur,  ut  hanc  a 
Norbano  retentam  atque  etiam  communitam  vidit , 
magnopere  gavisus  impedimenta  ibi  deposuit , Pina- 
rio cum  una  legione  relicto  ad  custodiam.  Ipse  magna 
audacia  progressus , prius  ferme , quam  adesse  cre- 
deretur , castra  planis  locis  posuit,  uno  tantum  mil- 
liari  discretus.  Tum  vero  apparuit,  quanto  potiora 
omnia  et  commodiora  Cassianis  essent : castra  habe- 
bant superioribus  locis,  Antonius  in  plano;  ex  mon- 
tibus suppetebant  illis  ligna  , huic  petenda  ex  palu- 
stribus locis  erant;  iliis  fluvius  praebebat  aquationem, 
hic  puteos  curabat  effodiendos  ; illis  a propinqua 
Thaso"  subvehebatur  commeatus  , huic  ‘arcessendus 
erat  Amphipoli.  Ceterum  nihil  erat  in  praesentia 
melius,  quum  opportuna  loca  hostes  praecepissent, 
colles  alii  nulli  superessent,  reliqua  planities  de- 
pressior exundante  nonnunquam  fluvio  stagnaret. 
Audaciam  tamen  interpretati  Brutus  atque  Cassius, 
quod  potius  necessitas  fuerat,  castella  plurima  exci- 
tarunt , valloque  et  fossa  et  muris  circumdederunt. 
Cassius  etiam  eo  spatio , quod  a castris  ad  la&um 
pertinebat , propter  angustias  neglectum  prius,  mu- 
rum opposuit; ut  iam  lalera  tantum,  quae  a meridie 

lacu , et  lacum  excipiente  mari , ad  occasum  asperis 
rupibus  tegebantur,  muro  carerent,  media  loca  qua- 
quaversum  diligentissime  permunita  conspicerentur. 

XXXIV.  Interea  parvis  certaminibus,  equitum 
praecipue  , vires  invicem  experiebantur.  Sed  ubi 
Antonius,  frumentatoribus  hostium  insidiatus , offen- 
dit, Cassiani  ferociores  evaserunt.  Sed  suis  partibus 
continuo  animum  reddidit , decimo  post  Antonium 
die  advectus  Caesar  : quippe  veritus  utrumque  casum, 
ne  aut  vinceretur , se  absente , Antonius  , aut  vince- 
ret , quamquam  adhuc  parum  firma  valetudine,  festi- 
naverat. Deductus  igitur  in  aciem  exercitus  est , ani- 
matus praesentia  circumvehentis  lectica  ordines  , 
hortantisque.  Contra  Brutus  et  ipse  instruxit  suos  ; 
sed  degredi  in  aequum  noluit  , proelium  vitare 
cupiens,  quod  sperabat , inopia  debellari  hostes  posse: 
nam  neque  frumentum  ex  Aegypto  coemi  poterat , 
quae  tum  ipsa  laborabat  fame;  neque  ex  Hispania, 
aut  Africa  subvehi  Pompeius , nec  ex  Italia  Murcus 
cum  Ahenobarbo  sinebant : solae  restabant  Macedo- 
nia et  Thessalia , non  in  longum  suffecturae  tantis 
exercitibus.  Itaque  Iuliani  quoque  reduxerunt  copias; 
et  quia  diversis  castris  divelli  intutum  tam  vicino 
hoste  iudicabant , tres  exercitus  in  unis  simul  habue- 
runt. Sub  idem  tempus  in  Africa  quoque  civili  bello 
romana  arma  concurrerunt. 

XXXV.  T.  Sestius,  Numidiam  obtinens,  decedere 
Q.  Cornificium  retere  provincia  iusserat,  ex  divisione 
Triumvirorum  omnem  Africam  Caesari  deberi  dicti- 
tans : contra  senatus  auctoritatem  Cornificius  obten- 
dere ; et  erat  exercitu  instructior.  Iniuria  tamen  a 

Sestio  coepit;  qui , cunctatione  adversariorum  exci- 
tatus , Adrumetum  et  alias  nonnullas  urbes  subita 
irruptione  occupavit.  Idem  insomnio  prodigioque 
factus  erat  animosior : nam  per  quietem  erat  imagi- 
natus audire  taurum  humana  voce  indicantem  , cor- 
pus suum  in  oppido  Tuca  defossam  esse ; inde  caput 
avulsum  si  pertica  circumferat  Sestius,  victoriae  com- 
potem fore  : estque  repertum  loco  significato  cadaver. 
Sed  et  bovem  loquutam  tradunt,  insistere  iubentem 
proposito.  Ceterum  his  praesagiis  et  successu  rerum 
fidentem , Ventidius  Cornificii  quaestor  inopinato 
adortus  fudit , mngnaque  parte  exercitus  amissa,  reci- 
pere se  in  Numidiam  coegit. 

EPITOME 

LIBRI  CENTESIMI  VICESIMI  QUARTI. 

C.  Caesar  et  Antonius  apud  Philippos  vario  evento  adversus 
Brutum  et  Cassium  pugnaverunt,  ita  ut  dextra  utriusque  cornua 
vincerent,  et  castra  quoque  utrinque  ab  iis,  qui  vicerant, 
expugnarentur.  Sed  inaequalem  fortunam  partium  mors  Cassii 
fecit ; qui , quum  in  eo  cornu  fuisset , quod  pulsum  erat , 
totum  exercitum  fusum  ratus , mortem  sibi  conscivit.  Altero 
deinde  proelio  victus  M.  Brutus  et  ipse  vitam  (inivit,  exorato 
Stratone  fugae  comite,  ut  sibi  gladium  adigeret.  Romanorum 
principum  circiter  quadraginta  idem  fecerunt;  inter  quos  Q. 
Hortensius  occisus  est 

I.  Dum  haec  in  Africa  minores  inter  duces  ultro 
cilroque  fiunt,  ad  Philippos,  ubi  de  summa  rerum 
certabatur,  paulatim  ad  universi  proelii  aleam  acces- 
sum est.  Neque  enim  desinebat  Caesar  et  Antonius 
provocare  hostem , fidentes  viribus , et  non  de  com- 
meatu tantum  solliciti,  sed  etiam  , ne  per  absentiam 
suam  Pompeius,  Italia  recepta,  in  Macedoniam  trans- 
iret. Contra  Cassius  ac  Brutus , utrisque  in  partibus 
cives  stare  cogitando , parcere  his  pro  instituti  sui 

humanitate  capiebant,  et  sine  sanguine  victoriam 
consequi : nec  enim  exercitui  suo  diffidebant , qui 
minor  quidem  erat  hostili  , sed  egregie  perarmatus , 
auroque  et  argento  plurimo  nitens.  Quippe  Brutus 
et  ipse  amator,  et  ducibus  suis  auctor  frugalitatis  in 
ceteris  rebus , hac  elegantia  et  pretio  militum  acui 
animos  rebatur,  ut  non  tanquam  arma,  sed  etiam 
opes  suas,  diligentius  tuerentur.  Et  sane  non  deerat 
his  copiis  alacritas ; sed  et  ideo  , quia  plerique  ex 
provinciis  lecti  milites  erant,  pugnare  cupiebant, 
quo  citius  domos  remitterentur,  et  hostes  adeo  con- 
temnere coeperant , ut  sufflaminari  impetus  eorum 
ultra  nequiret.  Quippe  tum  timiditatem  , tum  etiam 
inopiam  lulianorum  clarissimis  indiciis  deprehendisse 
videbantur;  quod  illi  copias  intra  vallum  lustraverant, 
et  militibus  ad  sacrificium  paululum  frumenti  cum 
denariis  quinis  diviserant. 

IL  At  Cassius  et  Brutus , ut  sordes  hostium  tradu- 
cerent, lustratione  exercitus  in  patentibus  campis 
instituta,  victimarum  uberem  copiam  per  manipulos, 
et  denarios  viritim  quinquaginta  distribuerant.  Eo 
tempore  saevum  omen  oblatum  Cassio  ferunt:  nam 
inter  lustrandum  lictor  perversis  fascibus  lauream 
imposuit.  Alia  quoque  circum  illa  tempora  sunt  an- 
notata multa  prodigia.  Puer  in  pompa  Victoriae  cultu 
adornatus,  ferculo  decidit.  Ferales  aves  et  cadaveribus 
vesci  solitae , supra  castra  gregatim,  ut  alii  volunt, 
cum  horrendo  stridore,  ut  Appianus,  tristi  silentio 
consederunt,  quum  inter  Iulianos  nullae  conspice- 
rentur. Examina  vero  apum  continue  sunt  depre- 
hensa in  Cassii  castris;  idque  adeo  dirum  ostentum 

habitum,  ut  haruspicis  monitu  , vallo  interius  «lucto, 
locus  intercluderetur;  et  pridie,  quam  pugnaluin est, 
duae,  quae  hactenus  exercitum  comitatae  fuerant, 
aquilae  avolaverunt ; sequentique  nocte  spectrum 
idem  se  obtulit  Bruto,  quod  traiiciens  ex  Asia  viderat. 
Sed  et  Romae  sub  idem  tempus  apparuerunt  multa  , 
ut  creditum  est,  praesagia  futurorum.  Sol  aliquando 
minima  magnitudine,  nonnunquam  maxima  se  osten- 
dit : quin  et  noctu  sic  eifulsit , ut  tanquam  die  orto 
ad  opus  surgetetur.  vi- 

lli. Monstrum  biforme,  cuius  anteriores  partes 
equum,  posteriqres  mulum  referrent,  mula  peperit: 
de  caelo  pleraque  tacta  sunt , et  inter  haec  ara  lovis 
Victoris : faces  in  caelo  visae ; auditus  clangor  tuba* 
rnm , et  strepitus  armorum  , et  clamor  exercituum, 
ex  Caesaris  et  Antonii  hortis:  canem  aeditui  mortuam 
canis  ad  Cereris  templum  traxit , eifossaque  pedibus 
humo,  tanquam  in  sepulcro  condidit.:  infans  cum 
denis  in  utraque  manu  digitis  natus  est.  In  Mutinensi 
agro  Victoriae  Marianae  signum  meridiem  spectans  , 
sua  sponte  conversum  in  septemtrionem,  hora  quarta : 
currus  Minervae,  quum  post  decursionem  equitum 
in  Capitolium  reduceretur , confractus  est.  Quum 
haec  victimis  expiarentur,  soles  tres  circiter  hora 
tertia  diei  visi,  mox  in  unum  orbem  contracti.  Latinis 
«pium  et  tempore  alieno , et  a praefeGto  Vrbis , cuius 
ad  curam  ea  res  minime  pertinebat,  in  Albano  inonte 
safcrificaretur,  ex  humero  ac  pollice  lovis  dextro  eruor 
manavit.  Fluvii  quidam  in  agro  romano  «lefecerunt; 
alii  fluxerunt  in  contrarium.  Aediles  plebis  ludis 
Cereris,  qitos  equestribus  celebrari  cursibus  oportebat, 
gladiatores  exhibuerunt. 

IV.  Haec  ab  hominibus  habita  sunt  evertendi  status 
popularis  indicia ; quae  referri,  quam  praetermitti 
tradita,  satins  puto:  ne  enim  ad  vanam  superstitionem 
animos  illiciant,  non  silentio,  sed  commemoratione 
potius  obtineas  , modo  , quid  eis  de  rebus  teneri  re- 
ctius sit,  Ostenderis.  Nec  enim  tacendo,  ut  alii  quoque 
obmutescant , effeceris ; et  praestat  haec  ab  his  nar- 
nari,  qui  talibus  non  plus  iuslo  tribuere  didicerunt. 
Nam  et  sic  narrata  cum  remedio,  innoxia  intrant 
animos,  et  saepius  lecta  , si  forte  iterrfm  inciderint, 
ipsa  consuetudine  levius  timentur.  Sed  in  Caesaris  ca- 
stris  auspicia  extaque  laeta  erant,  ipsique  per  quietem 
Caesar  pater  praedixisse  prosperam  pugnam  fertur , 
admonito , ut  aliquam  rem  assumeret  ex  iis  , quas  di- 
ctator ipse  gestavisset.  Igitur  annulum  eius  induit 
statim,  eoque  postea  quoque  frequenter  est  usus.  Sed 
et  medicus  eius  Artorius  imaginatus  est , a Minerva 
sibi  praecipi , ut  Caesarem  , licet  invalidum  adhuc  , 
educeret  castris,  et  in  acie  collocaret;  eaque  res  non 
spreta  ab  adolescente  , salubriter  ei  cessit,  ut  postea 
memorabimus.  Interea  Cassius,  terrore  prodigiorum 
nonnihil  deiectos  militum  animos  cernens  , magis  ma- 
gisque ducendi  belli  auctor  existebat. 

V.  Contra  qui  apud  Brutum  erant,  levibus  equitum 
proeliis , quae  prospere  cesserant , elati , nisi  cito  de 
summa  rerum  dimicaretur  , alium  alio  abituros  mi  - 
nitabantur.  Pars  enim  horum  multo  minima  Itali 
erant ; ceteri  domos  quisque  suas , quas  in  pacatis 
adhuc  provinciis  reliquerant  , respiciebant.  Erat  et 
ipse  Brutus  .ad  periclitandam  fortunam  propensior  , 
quo  maturrime  vel  restitueret  rempublicam , vel  or- 

5.4.  Flor.  IV  , 7.  — Marcellia.  XXI , :8.  - Dio.  - Pliu.  VII,  45. -Oror. 

hem  terrarum  molestiis  atque  bellis  levaret.  Accesse-, 
runl  transfugia  nonnullorum  ad  hostes,  et  hinc  etiauii 
de  aliis  suspiciones  et  crimina  ; quibus  moti  in  consilio 
multi  amicorum , Cassii  damnata  cunctatione  , iii  uti 
consilium  praetulerunt.  At  unus  ex  cohorte  IJrpti, 
Attilius  hiemem. exspectandam  censebat;  causumque 
rogatus  , Si  nihil,  inquit,  aliud , tanto  vivam  diutius. 
Ea  vox  mirifice  displicuit  Cassio  cetcrisque  ; decur- 
suraque  eo  est,  ut  posterum  in  diem  pugna  ediceretur*. 
Eam  alacri  Brutus  animo,  multa  SUper  coenn  pro 
sapiente  disserens,  exspectabat  ; Cassium  solito  tristior,; 
comprehensa  Messallae  dextra,  Te , inquit,  Messalla , 
testor,  Magni  Pompeii  fato  me  urgeri,  ut  de  salute 
patriae  uno  proelio  decernam, „ Est  tamen  mfortung 
nonnihil  spei , quae  interdum  male  consultu  corrigit  i 
simul  invitavit  Messallam  ad  coenam  sequentis  diei , 
quem  celebraturus  erat  natalem. 

VL  Dum  his  in  castris  haec  geruntur , Antonius 
omnia  volvens  animo,  ut  ad  proelium  eliceret  hostes, 
insanum  opus  moliri  coepit,  nuinita  per  paludes  via,, 
subvectionem  a Thaso  commeatuum  impediendi.  Igitur 
structa  , uti  saepe  consueverat,  acie,  clam  inde  sub- 
ductis cohortibus  , dies  noctesque  summo  silentio 
urgebat  inceptum ; arundine  detracta  iaciebatur  ag- 
ger, et,  ne  dilaberetur' in  lubrica  voragine  humus, 
utrinque  includebatur  macerie ; ubi  profundior  erat 
palus  , vallum  iniiciebatur  , et  pontes  sternebantur: 
neque  conspici  ab  hoste  munientes  poterant,  quippe 
relictis  ab  omni  parte  circa  viam  arundinetis  prote- 
gebantur; decem  diebus  hoc  perfectum  opus  est;  inde 
per  noctem  expeditas  cohortes  transcurrere , et  oc- 

cupatis  ulterioribus  locis , excitari  crebra  castella 
iussit. 

VII.  Sequutus  est  dies , in  quem  pugnare  Cassius 
atque  Brutus  constituerant : idcirco  prima  luce  pu- 
nicco  sagulo  proposito  admoniti  sunt  milites,  et  medio 
inter  utraque  castra  spatio  congressi  imperatores  su- 
premum salutarunt  invicem,  communiterque  decreto, 
vincendum  esse , aut  si  proelium  improspere  cessisset , 
sponte  exuendam  vitam  , ad  sua  munia  diversi  perre- 
xerunt. At  Cassius , viso  Antonii  conatu,  audaciam 
hostium  et  vafritiem  stupens , abscindere  cohortes 
hostium  a maioribus  castris  instituit,  transversim  per 
paludes  aggerem  ducendo,  ut,  intercisa  via  Antoniana, 
nec  se  recipere  cohortes,  nec  accipere  auxilia  a suis 
possent.  His  animadversis , sub  meridiem  Antonius 
eduxit  aciem , et  ad  interrumpendum  Cassii  opus , 
praeter  castra  Bruti,  subire  suos  obliquo  cursu  iussit, 

VIII-.  At  Bruti  milites  , id  vero  indignum  esse  , 
conclamant , si  praeter  ora  sua  tam  contemptim  trans- 
curreret hostis ; non  exspectato  imperio , tantum  ad 
unius  tribuni  vocem  prorumpitur : caeduntur  Anto- 
nianorum multi ; victores  impetus  ad  alteram  aciem  , 
quamCaesar  opposuerat,  perfert.  Sinistrum  id  hostiam 
cornu  erat ; id  quoque  circumiit  cum  legione  sua 
Messalla , sequentibus  quae  iuxta  erant  collocatae  ; 
paucisque  eius  et  extremis  ordinibus  disiectis , in  ca- 
stra Caesaris  penetratur:  magna  ibi  caedes  facta  eorum, 
qui  deprehensi  in  castris  erant : inter  ceteros  duo 
millia  occisa  Spartanorum,  qui  recens  domo  advene- 
rant. Ipse  Caesar  Artorii  rogatu  paulo  ante  castris  i 
elatus,  evitavit  certam  perniciem,  licet  summo  discri- 
mine ac  molestia  : nam  et  vacua  lectica  eius  pilis  atque 

iaculis  transfossa  est ; et  ipse  triduo  in  palude  aegro- 
tus, et,  ut  Agrippa  Maecenasque  fatentur,  aqua  subter 
cutem  fusa  turgidus  latuit , donec  ad  Antonii  cornu 
fuga  perveniret.  Interim  et  Brutus  cum  ceteris  copiis 
perruperat  Caesaris  aciem  , stratisque  tribus  legioni- 
bus, et  totidem  aquilis  captis,  cum  fugientibus  in 
castra  hostium  inciderat. 

IX.  Mira  eo  die  facies  rerum  fuit,  quum  fortuna 
magis  omnia , quam  aut  virtute,  aut  consilio  regeren- 
tur. Itaque  nec  scriptoribus  satis  inter  se  convenit ; 
neque  explicari  propemodum  res  tota  potest , nisi 
quod  hinc  Caesaris  exercitus,  inde  Cassii  caesus  fu- 
gatusque  est,  interfectis  Cassianorum  octo  millibus, 
connumeratis  et  servis  armatis,  quos  Brigas  vocabat 
Brutus , et  Caesarianorum  millibus  sedecim  : castra 
quoque  utrinque  capta  sunt,  quum  neque  Caesar, 
quod  certum  est,  neque,  ut  a multis  est  creditum, 
Antonius  pugnae  adfuissent.  Sed  Antoniani , disieclo 
Cassii  opere,  caesoque , quod  aderat,  praesidio, 
submissas  etiam  auxilio  copias  stalim  pepulerunt, 
equitibus  contento  cursu  ad  mare  fugientibus  : nec 
pedites  retineri  potuerunt,  quamquam  omnia  faciente 
Cassio,  qui  et  ereptum  fugienti  signifero  signum  ante 
pedes  humi  defixerat.  Interim  ad  castra  ipsa  conten- 
derunt hostes  , quotquot  obiectum  a Cassianis  opus 
perruperant;  eaque res  animadversa,  ceterorum  adhuc 
extra  castra  pugnantium  pavorem  fugamque  auxit. 
Ita  Cassius,  vix  praetoria  cohorte  retenta,  se  recepit 
in  collem  Philipporum  , unde  prospectus  in  circum- 
iecta  patebat. 

X.  Sed  magnitudo  pulveris,  et  nox  iam  vicina  nihil 
nisi  capta  ab  hostibus  castra  sinebat  cerni , et  advo- 
lantem equitum  globum.  Igitur  quum  nihil  animo  , 
praeter  sui  casus  imaginem,  concipere  posset , Bruto 
quoque  victo  adesse  hostes  putans  , Titinnium  evo- 
catum misit  cognoscendae  certius  rei  causa : hunc 
laeto  clamore  exceperunt  equites  (nam  a Bruto  ve- 
niebant), circumvectique  et  complexi  hominem,  per- 
niciabilis erroris  occasionem  Cassio  praebuerunt.  At- 
que ille,  Ergo  , inquit,  producenda  hactenus  vita  fuit, 
ut  amicum  etiam  captum  videremus  ! secessitque  in 
tentorium  quoddam  vacuum  cum  liberto  Pindaro  , 
quem  iam  Parthicis  temporibus  extremae  necessitati 
ministrum  destinaverat,  obvolutumque  lacerna  caput 
praecidendum  praebuit. 

XI.  Pindarus  postea  comparuit  nusquam:  unde 
multis  suspicio  suborta  est,  vana,  ut  puto,  et  futilis, 
iniussu  Cassii  patratam  caedem  esse.  Vix  deciderat 
Cassio  caput,  quum  Titinnius  affuit  coronatus  et  nun- 
tius victoriae  , sed  conspecto  cadavere  imperatoris. 
Sequar,  inquit,  eum,  quem  mea  occidit  tarditas.  Atque 
ita  stricto  gladio  incubuit.  Cassio  ad  hunc  modum 
emortualem  adepto  diem , quem  natalem  habuerat, 
Brutus  supervenit;  multoque  cum  fletu  Romanorum 
ultimum  appellans,  tradidit  amicis,  clam  militibus 
Thasi  sepeliendum,  ne  luctu  mollescerent  animi. Mox 
reliquias  exercitus  Cassiani  collegit , pronuntiato  in 
capita  octo  millium  nummorum  donativo:  ea  res  lau- 
dem ipsi  magnam  attulit,  celebresque  militum  accla- 
mationes, solum  de  quatuor  imperatoribus  invictum 
victorernque  praedicantium.  At  hostium  erexit  animos 

Demetrii  cuiusdam  adventus,  qui  cum  gladio  paluda- 
ineutoque  Cassii,  recens  caeso  detractis,  transfugerat. 
Igitur  et  hi  postridie  mane  eduxerunt  aciem ; et  Brutus 
contra  instruxit  suos:  neutris  serium  pugnandi  propo- 
situm aderat,  sed  primi  hostes  recesserunt:  igitur  et 
Brutus  abstinuit  pugna,  contentus  adversarios  obtri- 
visse dicto,  Ergone,  qui  nos  tanquam  fessos  ad  pugnam 
provocant , conserere  manus  timent  ? Nihil  inde  prae- 
termissum a Bruto  curae,  quo  detrimentum  hosti  da- 
retur: nam  et  nocturnam  oppugnationem  castrorum 
ausus  est , et  magnam  eorum  partem  , imtnisso  , qui 
iuxta  labebalur,  fluvio , inundatione  delevit. 

XII.  Sita  enim  humili  loco  erant , et  continui  post 
proelium  imbres,  coeno  et  aqua  continuo  propter 
frigus  conglaciante,  tentoria  repleverant.  Ad  haec 
commeatuum  et  pecuniae  premebantur  inopia:  neque 
militi  pro  rebus  amissis  dare  quidquam  praeter  verba 
poterant ; et  instans  hiems  maiorem  inferebat  molestiae 
metum  ; contra  spem  propemodum  omnem  auferebant 
deletae  a Statio  copiae,  quas  transire  Brundisio  Trium- 
viri iusserant.  Eodem  enim  die  , quo  in  campis  Phi- 
lippicis est  depugnatum , classes  etiam  partium  in 
Adrialico  mari  concurrerunt.  Duas  legiones,  quarum 
altera  Martia  fuit , et  praetoriam  cohortem  , ad  duo 
armatorum  millia,  cum  quatuor  equitum  alis,  et  alia 
insuper  delecta  multitudine,  Domitius  Calvinus  one- 
rariis navibus  in  Graeciam  transportabat,  triremibus 
prosequentibus  paucis;  quum  se  Statius  Murcus,  et 
Domitius  Ahenobarbus  cum  centum  triginta  longis 
navibus  oliiecerunt.  Magna  ibi  caedes  triumviralium 
copiarum  facta:  nam  praeter  onerarias  haud  ita  mul- 
tas, quas  longius  ceteris  provectas  impleta  vento  vela 

eripuerant,  ceterae  omnes,  repente  cessante  flatu, 
impune  circumveniebantur:  neque  defendi  a trire- 
mibus poterant , longe  imparibus  hosti  propter  pau- 
citatem. 

XIII.  Vnum  succurrebat  periclitantibus  remedium, 
contis  atque  funibus  iungendi  naves,  ne  circumiri  ab 
hostibus  possent , sed  emissa  ab  his  ignita  iacula , 
dissolvere  vincula  cogebant,  et  propter  metum  in- 
cendii, sparsim  fugere,  eaque  ratione  rursus  se  prae- 
bere rostratis  feriendas.  In  ea  desperatione  veteranos , 
aiunt,  prae  nimio  dolore,  quod  virtute  potiores  inulti 
peribant,  sibi  parlim,  antequam  excitatum  incendium 
esset , conscivisse  necem;  partim  insilientes  in  hostilia 
navigia,  multa  fecisse,  qualia  necessitas  extrema  cogit, 
multa  passos  esse.  Erat  immane  spectaculum  , videre 
inter  marinos  fluctus  emicantem  e navibus  flammam, 
et  semiustulatis  inhaerentes  carinis  alios  incendio 
corripi , alios , hac  peste  vix  evitata  , iactari  sine  ar- 
mamentis, sine  commeatu,  donec  fame  sitique  confi- 
cerentur. Servati  tamen  sic  Ctiam  sunt  aliqui,  tabulis 
aut  antennis  adhaerentes  , et  ad  scopulos  et  impor- 
tuosa litora  fluctibus  elati : erant , qui  et  quintum  in 
diem  tolerata  fame , atque  interim  velis  et  funibus 
adesis,  et  lingenda  pice  sitim  utcumque  fallentes  , 
evaderent.  Longe  tamen  plures , quum  resistere  ne- 
quirent tot  malis , deditionem  fecerupt ; in  quibus 
triremes  fuere  septemdecim,  quarum  omnium  milites 
ad  sacramentum  Statii  se  transtulerunt. 

XIV.  Calvinus,  quum  olim  perisse  crederetur,  cum 
nave  sua  die  quinta  Brundisium  reversus  est.  Huius 
proelii  nuntiis  ad  Caesarem  et  Antonium  perlatis,  in 

magno  timore  versabantur.  Alieno  loco  habebant 
castra  , neque  petere  alium  tuto  , neque  regredi  in 
Italiam  poterant:  nihil  praeterquam  in  armis  super- 
erat spei,  feslinabantque  eo  decurrere  , priusquam 
mari  acceptum  incommodum  sui  pariter  hostesque 
cognossent.  Sed  ubi,  frustra  producta  acie,  proelium 
saepe  quaesiverant , Brutusque  suis  se  locis  tenens , 
arctiora  eis  quotidie  omnia  efficiebat;  collem  ita  con- 
iunctum  Cassii  castris , ut  tela  inde  adiici  possent , 
noctu  quatuor  legionibus  occuparunt , muniverunt- 
que : inde  ad  passus  sexcentos  aliis  castris  collocarunt 
legiones  decem , et  ulterius  quingentorum  passuum 
intervallo  iterum  duas  ; ut  ita  paulatim  ad  mare  pe- 
netrarent , et  sive  in  litore,  sive  per  paludem,  quo- 
modocumque effecta  via,  commeatus  intercluderent 
Bruti.  Brutus  adversus  haec  tum  alia  moliebatur  , 
tum  castella  idoneis  locis  frequentia  opponebat : sed 
non  erat  ultra  tolerabilis  apud  hostem  fames ; cuius 
impatiens  auxiliarium  Germanorum  manus  ad  Brutum 
perfugit. 

XV.  Idcirco  legio  una  in  Achaiam  missa  est,  festi- 
nanter ad  exercitum  delatura , quidquid  corripi  pos- 
set; ceteras  continuo  paratas  ad  proelium  habuerunt, 
quocumque  tandem  modo  Brutum  ad  conserendum 
manus  attracturi.  Sed  nihil  melius  cessit  libellis,  quos 
clam  in  castra  Bruti  iaculabantur  , transire  ad  se  iu- 
bentes  exercitum,  amplissimis  propositis  praemiis; 
aut  si  quid  haberent  virium  , signis  collatis  decernere. 
Nam  his  artibus  sollicitati  Deiotari  dux  Amyntas  , et 
Thraciae  regulus  Rhascupolis  , ad  hostes  transierunt; 
alii,  Rhascupolin  abisse  domum,  tradiderunt.  At 
Brutus , hoc  casu  aeger , pluriumque  suspectans  per- 


§•  i Dio.  — Appian. 


38 


10.  FREINSHEMII  SVPPLEM. 


fidiain.  ad  haec  militum  tribunorumque  frequentibus 
querelis  ad  pugnandum  incitatus,  pi-oelium  commit- 
tere statuit,  haud  dubie  ducturus  bellum,  si  de  ma- 
ritimo proelio  citius  innotuisset.  Erat  enim  rebus 
omnibus  ad  hanc  rationem  paratissimus ; castra  tuta, 
locupletia,  salubria  habebat ; maria  habebat  in  pote- 
state , habebat  provincias  uberrimas  , unde  commea- 
tuum , unde  pecuniarum  inexhausta  copia  suppedi- 
taret. Sed  fato  quodam  in  vigesimum  usque  diem  de 
navali  proelio  audierat  nihil , et  Clodii  cuiusdam  in- 
dicium contemnebat,  qui, capto  iam  pugnandi  consilio, 
pridie  quam  concurrerent  acies,  ad  eum  cum  hoc 
nuntio  transfugerat. 

XVI.  Cetera  quoque  ita  conspirabant  ad  perniciem 
viri,  ut  nec  evitare  posset,  nec  saltem  innocens  mori : 
maxime  ferocia  militum  angebatur  , quorum  pars 
multo  maxima  sub  Caesare  dictatore  meruerat,  redi- 
tura ad  partes , nisi  multa  his  , quae  nollet  Brutus  , 
concederentur:  nam  Antonius  et  Caesar  totam  pro- 
petnodum  Italiam  praedae  suis  legionibus  dabant. 
Igitur  et  ipse  duas  urbes  claras  promisit  diripiendas 
daturum,  Thessalonicam  et  Lacedaemonem,ob  missa 
hostibus  auxilfa  infestior.  Aliud  etiam  crudele  factum 
addidit,  captivos  interficiendo , servos  dumtaxat,  qui 
priore  proelio  capti  erant,  ne  turbas  darent  in  castris; 
custodiri  enim  nequibant  propter  multitudinem.  Li- 
berorum aliquammultos  dimisit  ultro  , civibus  apud 
cives  constare  ius  aequum  dictitans,  hosque  potius , 
quum  in  castris  hostium  essent , captivitatis  atque  servi- 
tutis turpitudinem  sustinuisse.  Ne  plures  palam  able- 
garet, ducum  atque  militum  efficiebat  tristitia  , qui 

hac  impunitate  animos  hostium  , et  suum  periculum 
augeri  querebantur. 

XVII.  Occisi  quin  etiam  sunt  aliqui  P.  Cascae 
impulsu,  qui,  parentari  Cassio  suppliciis  hostium 
postulans , editam  forte  inter  alias  cogitationes  a 
Bruto  vocem  , quid  igitur  se  rogarent , neque  facerent 
ipsi , quod  videretur  ? pro  iussu  imperatoris  accepe- 
rat; tanto  pronius , quod  in  diversis  castris  suorum 
etiam  plerosque  interfici  audiverat.  Ferunt , ea  quo- 
que nocte,  quae  proelium  antecessit,  spectrum, 
quod  transiiciens  ex  Asia  viderat,  obversatum  ei  esse, 
sed  nulla  voce  edita.  Sub  proelii  tempus  imperator 
ipse  subtristis,  parum  sibi  placere,  quae  fierent,  voce 
testatus  , « Nos  , inquit , similiter  atque  Pompeius 
» Magnus  gerimus  bellum,  parentes  magis,  quam  impe- 
« rantes  » ; quod  et  Cassium  paulo  ante  dixisse  retu- 
limus. 

XVIII.  Inter  haec  militibus,  dum  ad  pugnam  edu- 
cuntur, Aethiops  in  porta  occurrit;  estque  illico, 
propter  tristitiam  ominis , ab  iratis  occisus.  Ad  haec 
examen  apum  in  prima  aquila  sedit ; et  e brachio 
centurionis,  quamquam  saepe  extergeretur,  pertina- 
citer sudavit  liquor,  unguentum,  quale  fit  e rosis, 
spirans.  Iam  nona  ferme  diei  hora  erat,  quum  inter 
adversas  acies  aquilae  duae  comparuerunt,  pugnan- 
tes invicem , summoque  omnium  silentio  spectatae, 
donec  victa,  quae  a Bruti  castris  processerat,  fugit. 
Tum  vero  hostes  , ingenti  sublato  clamore  , irrupe- 
runt. Bruto  consilium  pugnae  magis  magisque  displi- 
cebat, quod  neque  videret  in  exercitu,  quam  opta- 
bat, alacritatem,  et  vir  quidam  fortis , Camulatus 
nomine,  praeter  ipsuin  Brutum  transvectus,  ad  N 

hostes  se  applicasset.  Sed  non  erat  amplius  delibera- 
tioni locus  : idcirco  paucis  cohortatus  suos  , monito- 
que, ne  longius  a munimentis  discederetur , quo  et 
receptus  facilior  e propinquo  loco , et  validior  in  hostes 
impetu  sex  superiore  foret , proelium  conseruit.  Multa 
utrinque  caede  pugnatum  constat;  obstinatis  utrin- 
quc  animis , quum  alteros  fames  et  necessitas  accen- 
deret , alteros  pudor , ne  et  sumpsisse  temere  proe- 
lium , et  ignaviter  sustinuisse  viderentur. 

XIX.  Brutus  cum  his , quos  secum  habebat , sini- 
strum hostium  cornu  impulit;  et,  gnaviter  adiuvan- 
tibus  equitibus,  fecisset  operae  pretium  , ni  reliquo- 
rum fuga  desertus  foret.  Nam  qui  in  laevo  eius  latere 
adstiterant , post  acrem  pugnam , relinquere  ordines, 
deserere  signa , postremo  confessa  iam  fuga  spargi 
coeperunt.  Et  victoria  prior  Bruti  cladis  huius  fere 
causa  atque  initium  exstitit  ; quippe  quos  tum  ille 
vicerat  hostes , plerique  occubuerant  : at  Cassiani 
victi  iidem  servatique  , tum  quoque  retinebant  pri- 
stinum pavorem , eoque  reliquam  etiam  aciem  sui 
timoris  consternationisque  complebant.  Ibi  multi 
insignes  viri  strenue  pugnando  mortem  mereri,  quam 
superesse  deploratae  reipublicae  , maluerunt : inter 
quos  et  Vticensis  Illius  Cato , post  egregiam  pugnam, 
crebroque  repetitos  conflictus  , dempta  galea  patris 
nomen  ciens  , voce  simul  manuque  provocavit  fatum. 

XX.  Neque  dissimilis  fuit  exitus L.  Cassii,  qui  fra- 
tre imperatoris  erat  genitus  : eadeinque  fortuna  prae- 
fectum fabrum  Flavium,  apprime  gratum  Bruto, 
abstulit.  Marcus  etiam  Lucullus  , eminentissimi  civis 
Clius  , Antonii  iussu  interemptus,  T.  Volumnio  sup- 

plicii  causam  praebuit:  nam  is  in  magna  fugiendi  licen- 
tia complexus  amici  cadaver,  nimia  et  pertinaci 
lamentatione  milites  excivit , ut  ab  his  ad  Antonium 
protraheretur  : ubi  se  professus  auctorem  Lucullo 
sumendae  militiae,  et  iuxla  amicum  occumbere  optans, 
eo  deductus , dextram  Luculli  osculatus  est ; et 
capite  , quod  abscissum  iacebat , ad  pectus  appresso, 
cervicem  percussori  praebuit.  Alii  rebus  perditis  sua 
aut  familiarium  manu  quaesiverunt  necem  ; quorum 
Labeo,  vir  egregius,  legatus  Bruti, pater  eius  Labeo- 
nis, qui  mox  insigni  peritia  iuris  supra  modum  incla- 
ruit , fossa  in  tentorio  ad  modum  sui  corporis  effecta, 
datisque  ad  uxorem  et  liberos  mandatis  , fidissimum 
servorum  circumegit  libertatis  causa,  gladioque  dato 
iugulum  praebuit. 

XXI.  Eodem  modo  et  Quintilius  Varus  periit,  occi- 
sus a liberto , quum  se  insignibus  honorum  velasset : 
etiam  Drusus  sua  sibi  manu  conscivit  necem  , Liviam 
relinquens  filiam,  et  nepotem  ex  ea  Tiberium,  pri- 
vignum futurum  Caesaris  et  successorem  : ita  res 
humanas  fatum  agit  rofatque  ! At  victores , impera- 
torum monitu,  nec  occidere  fusos,  nec  capere  curan- 
tes , hoc  tantum  egerunt , ut  diversa  in  loca  se  reci- 
pientes clauderent,  ne  iterum  coniungerentur.  Castris 
prohibendi  praecipua  cura  fuit , occupatamque  cum 
periculo  portam  occluserunt  incidentibus  : idcirco 
fuga  inde  ad  mare  versa  montesque.  Ibi  Caesar  ad 
castra  hostium  constitit , ut  erupturos  exciperet , 
Antonio  ad  reliqua  belli  profliganda  properante.  Sed 
huic  potissima  cura  fuit,  ne  duces  elaberenlur,  denuo 
pugnaturi.  Igitur  his  excipiendis  quaquaversum  dimi- 
sit equites  : inter  quos  Rhasci  praecipua  fuit  opera  , 

§.  10.  Appian.  — Plnt.  — Veli.  II,  71.  — Val.  Max.  IV,  7.  — Dio. 


Digitized  by  Google 


42 


10.  IRF.INSI1EMII  SVPPLEM. 


qui  cum  Thracibus  suis  , regionum  gnaris,  montium 
sinus  latebrasque  omnes  perscrutabatur,  hac  et  celera 
diligentia  fideque  sua  Rhascupolidis  fratris  salutem 
promeritus. 

XXII.  Sed  alia  manus  ita  persequebatur  Brutum , 
ut  nnlla  alia  praeda  obiecta  diverti  pateretur.  Id  ubi 
animadversum  Lucilio  Lucino  est  , Bruti  servandi 
causa  sponte  incessit  tardius,  ut  a Barbaris  excipe- 
retur; tum  adduci  ad  Antonium  magnopere  conten- 
dens, eo  quoque  fefellit,  ut  Brutus  esse  putaretur, 
et  implacabilem  inimicum  vitare  Caesarem  velle.  IIoc 
nuntium  ancipitem  animi  Antonium  habuit,  quemad- 
modum tantae  dignationis  famaeque  virum  in  hac 
fortuna  reciperet:  sed  propius  facto  Lucilius,  « Dii 
» vero  prohibessint , inquit  ut  capi  Brutus  queat ! 
» neque  etiam  fortunae  in  virtutem  licebit  quidlibet: 
» ceterum  ego  , his  deceptis , en  adsum  , passurus  , 
» quod  tibi  videbitur  ».  Quum  ad  haec  obstupuis- 
sent equites,  conversus  ad  hos  Antonius,  « Non  est , 
» inquit,  ut  aegre  feratis  hanc  fraudem  : nihilo  mi- 
« noris  hanc  praedam  aestimo  , pluris  immo , quanto 
» praestat  amici,  quam  hostis  factum  esse  compotem». 
Et  Lucilium  quidem  suorum  cuidam  curandum  tra- 
didit; eoque  vicissim  fido  deinde  atque  benevolo  ad 
omnia  usus  est. 

XXIII.  Interea  Brutus  cum  manu  haiul  spernenda 
in  tumulum  se  receperat,  beneficio  noctis  in  castra 
vel  ad  mare  evasurus.  Eo  tempore  suspicientem  in 
caelum  sudum  ac  stellis  fulgens , exclamasse  tradunt 
Euripidis  versu  , uti  ne  Iupiter  effugere  pateretur  inul- 
tum horum  malorum  auctorem  : designasse  Antonium 

creditur,  qui  tum  in  armis  pernox  , ex  cadaveribus 
et  spoliis  vallo  effecto,  locum  circumdederat;  et  Cae- 
sar , castris  ad  mediam  usque  noctem  servatis,  morbi 
causa  discedens  Norbanum  eidem  custodiae  praefe- 
cerat. Penetravit  tamen  eo  per  medias  stationes,  cuius 
et  in  Catonis  morte  fecimus  mentionem,  Statilius  subla- 
taque,ut  convenerat , face , salva  haec  esse  Bruto 
significavit:  sed  ubi  nec  ille  rediit,  dum  hocconatur, 
interfectus  , de  morte  sumenda  Brutus  agitans  , eius 
rei  ministerium  a servo  suo,  deinde  ab  armigero, 
post  hoc  et  a P.  Volumnio , qui  rerum  harum  edidit 
historiam , petiit.  Sed  his  aliisque  submonentibus , 
prius  lentandos  praesentium  animos  esse : ipse  quidem 
agere  cum  his  noluit;  tribunis  legatisque  , iam  erro- 
rem suum  cum  pudore  agnoscentibus,  negotium  dedit. 

XXIV.  At  milites  , paulo  ante  tam  et  in  sumenda 
pugna,  et  in  pugnanda  feroces,  tum  ad  extremam 
vilitatem  relapsi , haec  responderunt : « Quanta  fide 
» quantaque  virtute  sequuti  partes  imperatorum 
» fuerimus  , ut  nihil  aliud , haec  sane  vulnera  nostra, 
» haec  inopia,  atque  ipse  hic  infelix  et  feralis  locus, 
» in  quem  coacti  conclusique  sumus , ostendant.  Nos 
» tamen,  ad  extremum  persistere  in  proposito  certos, 
» neque  maxima  spes  ab  hoste  praemiorum , neque 
* incommoda  atque  discrimina  durissima  belli,  aver- 
» tere  hactenus  atque  dimovere  incepto  potuerunt. 

» Nunc  vero  , tentatis  omnibus , quaenam  superesse 
» ratio  belli,  quod  consilium  potest?  armisneet  acie 
» cum  duobus  imperatoribus , totidemque  felicibus 
» et  firmis  exercitibus,  pauci,  fessi,  victi  congre- 
» diemur?an  vero  fuga  dilabemur,  cincti  undique  ab 
» hostibus  atque  circumvallati  ? Nec  fallere  intentos, 

5'  i3.  Veli.  II,  70.  — IosepU.  Antiq.  Iud.  XIV,  21.  — Appias.  — Plut. 

» nec  arcere  validiores  possumus : et  si  quis  forte 
» deus  nos  ex  his  locis  educeret,  quo  postmoduin 
« intenderemus  iter? 

XXV.  « Castra  , si  nondum  capta  sunt , obsiden- 
» tur  certe.  Viam  ad  mare , locis  et  anni  tempore 
» non  facilem , hostis  occupavit.  Inter  has  angustias 
» sperare  ex  armis  salutem  , insania  est ; experiri , 
» furor : nec  enim  ferreos  animos , aut  ex  aere  mem- 
» bra  gerimus  , ut  tanta  tainque  gravia  superare 
» tolerando  possint.  Quod  exigi  a viris,  sed  homini- 
» bus,  potuit,  cumulate  praestitimus  et  alacriter. 
» Semel  non  optime  accepti,  et  postulavimus  iterum 
» pugnam , et  eam  exhibuimus  operam , quam  modo 
» laudabatis  : legionum  quatuor  signa  magis  , quam 
» milites,  sumus;  vix  dimidia  pars  armatorum  su- 
» perest,  et  qui  hactenus  elfugere  fatum,  vulneribus 
» et  labore  domiti,  et  commilitonum  interitu,  neque 
u corpora  eadem  ad  novum  laborem  afferre , neque 
« animos  potuerunt.  Nutn  parum  adhuc  romani  san- 
xi guinis  per  hos  annos  fusum  est  ? cur  hae  adhuc 
» reliquiae  poscuntur  ? cur  nullo  operae  pretio 
» publicae  cladis  temeraria  accessio  fimus  ? 

XXVI.  « Etiam  Magnus  ille  Pompeius  fortunae 
» cessit,  neque  servari  vetuit , quos  post  fidelem, 
jj  sed  infelicem  operam  maiore  flagito  suo,  quam  usu, 
» videbat  perituros.  Avunculus  quidem  imperatoris 
» Cato  , postquam  frustra  dimicari  contra  fatalem 
» potentiam  sensit,  adeo  non  obiecit  periculo  suos  , 
» ut  potius  ipse  moreretur  , quam  propter  se  mori 
» quemquain,  licet  rogantium  olferentiumque,  sine- 
» ret.  Saepe  nostri  exercitus  calamitate  subacti  hosli- 
» bus  externis  se  dediderunt . Ilie  nullo  romani  no- 
» minis  pudore  civibus  nos  tradimus,  servandi  cupi- 
» dis  , et  aequam  vivendi  sortem  secum  daturis.  Hanc 

» conditionem  tam  et  optabilem  , et  necessariam 
» sanus  aliquis  aspernetur  ? Certe  imperator , pro 
» sua  virtute  atque  sapientia , sibi  consilium  capiet : 
» nos  meminisse  patriae,  meminisse  liberorum  atque 
» coniugum  patietur.  u 

XXVII.  Quum  haec  ad  Brutum  essent  relata  , qui- 
dam adstantium  Jugiendum  igitur  esse,  exclamavit  ; 
quum  ille  renidens,  « Sane,  inquit,  fugiendum  est; 
» non  pedibus  tamen  , sed  manu  » : porrectaque  sin- 
gulis dextra  , «Quantum  ad  me  attinet , nihil  est, 
» quod  fortunam  accusare  debeam;  quae  super  alia 
» multa,  hoc  etiam,  quod  ingenti  mihi  voluptati  est, 
» praestitit,  ut  amicorum  me  fefellerit  nemo,  fidi 
» omnes  bonique  perstiterint  ad  extremum.  Patriae 
» tamen  videtur  esse  iniquior,  cui  praefracte  adversa, 
» neque  tenere  vetustam  libertatem,  neque  frui  recu-' 
31  perata  concessit.  His  equidem  non  invideo,  mise- 
» reor  magis , qui  tantum  pertulerunt  perpelrarunt- 
» que  malorum  , ut  patriam  servitio  premerent;  nec 
» vero  is,  qui  causa  eorum  praecipua  fuit,  latebit 
» ultores  deos.  At  ego  virtutem  , licet  a fortuna 
» destituta  nomen  potius , quam  res  , esse  dicatur  , 

» haud  ullo  praemio  colui  : beatior  omnino  his  , a 
> quibus  victus  existimor , non  praeteritorum  modo 
» recordatione,  sed  etiam  praesentium  sensu;  sic 
» enim  ex  vita  discedo,  ut  mecum  conscientiam  feram, 

» famam  relinquam  boni  viri  civisque,  res  neque 
» armis  obtineri  natas, nec  ullo  aere  parabiles  victo- 
» ribus : qui  sane,  quacumque  in  posterum  fortuna 
» egerint , suo  ipsorum  iudicio , omniumque  homi- 
» num  sententiis , oppressores  libertatis,  interfecto- 

zi.  Piut.  in  Bruto , cap,  75. 

» res  meliorum,  hostes  iuris  et  aequi, legum  everso- 
» res  , et  tvranni , et  publici  parricidae  habebuntur. 

XXVItI.  « Et  ego  quidem  hactenus  expertus, quae 
» debui,  postremo  etiam  tentata  reliqui  militis  volun- 
» tate,  postquam  inutilem  me  patriae  esse  video, 
» mihi  consulam.  Nec  enim  in  horum  incidere  manus 
» memoria  veteris  Bruti,  et  avunculus  Cato,  et  inter- 
u fectus  Caesar  sirint : ne  Cassio  quidem  data  Udes 
» fallenda  est.  Vnum  deprecor,  amici,  ne  quis  vestrum, 
» scio  enim  quosdam  id  agere , vitam  sibi  inecum 
» ponendam  putet.  Erit, ubi  hoc, si  necessura  fuerit, 
» minore  cum  reprehensione  faciatis.  Vestra  adhuc 
» opera  fortassis  utilis  esse  patriae  poterit ; neque 
» vobis  bene  moriendi , si  bene  vixeritis,  occasionem 
» invidebit  deus.  Cato  filium  suum  et  me  sibi  coegit 
» superessc  : iam  et  illi  fatum  insigne  obvenit,  et 
■»  mihi  paratum  est.  Catonum  et  Bruti  exitum  appe- 
» tere  nemo  debet,  nisi  quem  similes  adegerint  ad 
vitam  exuendam  causae.  Mihi  non  est  integrum  in 
» horum  me  hominum  potestatem  dedere,  qui  neque 
» servatum  velint , neque  parcere , si  cupiant , pos- 
sint:  libertatem  et  leges  praeferentem  omnibus, 
» interfectorem  regis,professumdominationishostem, 
w nemo  tolerare  tyrannus  debet.  At  vos  vita,  liberi  , 
» coniuges , et  qualiscumque  tandem  erit  patria , 
» manent : et  sine  metu , sine  verecundia  , sequi 
3>  potestis  fata  reipublicae  ; quae  tolerabiliore  tamen 
» conditione  interim  aget , si  vobis  erit  aliquis  apud 
» victores  amicitiae  gradus  ;et  si  mitiora  forte  decre- 
>.  verunt  dii , habebit,  per  quos  resurgat.  » 

XXIX.  Ilis  dictis,  cum  duobus  aut  tribus  longius 
aliquanto  progressus,  Stratonem  Aegeatem  , quem 
ex  studiis  eloquentiae  familiarem  liabdbat , rogavit  , 

§.  28.  Af{iim>  — Flor.  — Plui. 

ut  sibi  gladium  adigeret ; atque  illo  cunctante  , idem 
a servo  petiit.  Tum  Strato,  « Si  quidem  decretum 
» est,  inquit,  non  committam,  ut  servi  potius,  quam 
» amici , ministerio  utaris  n : et  cum  dicto  latus  prae- 
bentis , atque  ultro  ictui  occurrentis,  hausit.  Sic 
praestanlissimae  indolis  iuvenis  , uniusque  tantum 
facinoris  , de  quo  tamen  et  tum  et  postea  mirifice 
sententiis  variatum  est , infamia  adspersus , aetatis 
annum  septimum  *atque  tricesimunt  agens  interiit. 
Mortuo  Bruto,  reliquiae  exercitus,  quatuordecim 
ferme  millia  , se  dediderunt  victoribus ; acceptaque 
venia  , inter  hos  divisa  sunt. 

XXX.  Mox  et  castella,  quae  passim  Brutus  exstru- 
xerat, a praesidiariis  tradita,  simul  cum  maioribus 
castris,  diripienda  militi  suo  imperatores  dederunt. 
Inter  haec  Antonius,  Bruti  viso  cadavere,  hunc  qui- 
dem increpavit  leniter,  quod  fratrem  suum  Caium 
occidi  iussissel ; ceterum  Q.  Hortensio  factum  impu- 
tans , illum  supra  monumentum  fratris  interfici  prae- 
cepit ; Bruto  paludamentum  suum  purpureum  iniecit, 
quod  ingentis  erat  pretii , ut  in  eo  sepeliretur  : audi- 
toque  mox  surreptum  esse , requiri  furem  , supplicio- 
que affici  iussit;  crematique  corporis  reliquias  ad  Ser- 
viliam ( mater  haec'erat  Bruti  ) remisit.  Sed  non  eadem 
Caesaris  moderatio  fuit.  Is  avulsum  Bruti  caput  Ilo- 
mam  misit , ut  statuae  avunculi  subiiceretur  : sed 
inter  transmittendum  a Dyrrhachio  , propter  exortam 
tempestatem  , in  mare  abiectum  est.  Eiusdem  adole- 
scentis saevitia  multi , nec  sine  contumelia  verborum, 
interierunt;  quum  cuidam, suppliciter  petenli  sepul- 
turam, iam  illam  in  volucrum  atque  ferarum  fore  pote- 
state , responderet ; et  patrem  ac  filium  sortiri  vel 

dimicare  iuberet,  utri  vita  concederetur:  neque  spe- 
ctaculo subtraxit  oculos , quum  patre  , qui  se  obtu- 
lerat , occiso , filius  etiam  voluntaria  morte  periret. 

XXXI.  Ab  hac  causa  celeri  captivorum  , quum 
catenati  producerentur , Antonio  Imperatore  salutato, 
Caesarem  conviciis  prosciderunt; praecipue M.  Favo- 
nio libertatem  loquendi,  quam  tota  vita  exercuerat, 
in  extremis  retinente.  Attamen  Q.  Horatio  poetae, 
Brutianarum  partium  tribuno,  veniam  impetravit  Mae- 
cenas, fidus  ab  adolescentia  Caesari,  et  Mutinensi 
quoque  bello  utilis  comes,  magnarumquc  dehinc 
rerum  ministeriis  adhiberi  solitus.  Celeri  proscripto- 
rum cum  aliis  nobilibus , qui  Thasum  evaserant,  par- 
tim  ad  Sex.  fompeium  navigarunt,  solum  iam  reli- 
quum partibus  ducem:  nec  deerant,  qui  Messallae, 
fulgentissimo  iuveni,  proximaque  Bruto  et  Cassio 
auctoritate,  imperium  traderent;  copias  superesse 
non  spernendas  , ad  haec  classem  et  pecunias,  et  am- 
plam in  sociis  spem  , dictitantes. 

XXXII.  Sed  ille  fortunae  cedendum  esse  docuit, 
mittendae  ad  victores  legationis  auctor,  nec  Bibulo 
dissentiente  , cui  et  ipsi  tradita  par  cum  Messalla 
potestas  erat ; Antonius  accitus  ( huic  enim  plus  tum 
credebatur)  pecunias,  arma,  commeatum,  quarum 
rerum  omnium  ibi  permagna  erat  copia,  cum  militi- 
bus ipsis,  in  potestatem  accepit.  Hoc  eventu  rerum 
cognito , Porcia  Bruti  coniux,  cuius  de  fortitudine 
supra  exposuimus,  sibi  necem  conscivit,  prunis  devo- 
ratis ardentibus , quum  intenta  familiarium  custodia 
ferrum  et  alia  voluntariae  mortis  solita  instrumenta 
subduxisset. 

3i.  Plut.  ia  Bruto,  c*p.  5t.  — Sueton.  in  tita  Horat.  — Dio.  — Appian. 
— Veli.  — Eutrop.  VII , 3.  — Sidon.  Carm.  IV.  — Horat.  II,  Sui.  6.  — 
Propert  II » 1. 

EPITOME 

LIBRI  CENTESIMI  VIGESIMI  QV1NTI. 

G Caesar,  relicto  Antonio,  transmarinae  provinciae  ex.  parte 
imperium  ei  cessit;  reversus  in  Italiam,  veteranis  agros  divisit. 
Seditiones  exercitus  sui,  quas  corrupti  o Fulvia,  M.  Antonii 
uiorc,  milites  adversus  imperatorem  suum  concitaverant, 
cum  gravi  periculo  inbibuit.  I,.  Antonius  consul , M.  Antonii 
frater,  eadem  Fulvia  consiliante,  bellum  Caesari  intulit:  re- 
ceptis in  partes  suas  populis,  quorum  agri  veteranis  assignati 
erant,  et  M.  Lepido,  qui  custodiae  Vrbis  cum  exercitu 
praeerat , fuso  , hostiliter  in  urbem  irrupit. 

I.  Sublatis  Bruti  Cassiique partibus,  statim  apparuit, 
quam  imbecillum  sit  inter  homines,  quod  firmissimum 
esse  debuerat , vinculum , fides  et  pactorum  religio  , 
quoties  adspirans  fortuna  spe  maioris  potentiae  cu- 
pidos et  praeferoces  animos  inflavit.  Caesar  enim  et 
Antonius , victoria  laeti,  sacrificio  facto,  militibusque 
collaudatis , continuo  Lepidum  excludere  societate 
imperii  studuerunt , nova  provinciarum  instituta  di- 
visione  , uti.de  Lepidi  parte  , qui  Pompeio  favisse  di- 
Tit.  Liv.  Tom.  XIII  D 

cebatur,  Hispania  et  Numidia  Caesari,  Antonio  Gallia 
atque  Africa  adiicerentur  , si  quidem  pati  Lepidus 
posset;  sin  vero  generosius  indignaretur,  aut  innocens 
esset  criminis , Africam  ei  concessuri  erant.  De  aliis 
nihildum  decretum  , Sardiniam  et  Siciliam  obtinento 
Sex.  Pompeio  , ceteris  provinciis  nondum  pacatis , et 
Italia  utrinque  excepta , quam  communem  habere 
patriam  , et , quae  facerent , pro  illius  salute  facere  , 
dictitabant. 

II.  Ilis  ita  ordinalis, placuit  Antonium  Orienti  com- 
ponendo transmarinisque  provinciis  impendere  curas, 
operamque  dare , uti  promissa  militibus  pecunia 
( vicena  millia  nummum  viritim)  cogeretur;  Caesarem, 
propter  valetudinem  ineptum  ad  ulteriora  , cum  his, 
qui  stipendia  impleta  haberent,  quibus  data  stalim 
erat  missio , in  Italiam  proficisci , Lepidi  coercendi 
causa  Sextique,  et  dividere  veteranis  agros  sedesque 
promissas  ob  victoriam.  Erant  veteranorum  octo  ferme 
millia,  qui  militiam  missioni  praeferebant-  Igitur  et 
hos  inter  se  diviserunt ; et,  quum  superessent  cum 
deditiliis  legiones  undecim,  et  equitum  quatuordecim 
millia , sex  legiones  , decem  equitum  millia  Antonio 
data:  Caesari  concessum,  uti  duas  reciperet  Antonia- 
nas legiones,  quae  cum  Fufio  Caleno  in  Italia  substi- 
terant. Haec  relata  in  tabulas  et  consignata  alter  ac- 
cepit ab  altero,  ut,  qui  forte  pacto  non  stetisset , 
tanquam  ex  synagrapha  convinceretur.  Tum  Caesar 
versus  Ionium  mare  profectus  est,  Antonius  in  Asiam. 

III.  Sed  Caesarem  terrestri  marilimoque  itinere 
tanta  vis  morbi  adorta  est,  praecipue  circa  Brundi- 

§.  i.  V.  C.  7 io;  A.  C.  — Dio  , lib.  XLVIU.  — Appian.  B.  Civ.  lib.  V. 

sium,  ut  exstinctus  Romae  diceretur:  multos  tamen 
incerta  rerum  , et  calamitatum  metus  , quas  experti 
unquam  fuerant,  timere  omnia  coegerunt;  simulatio- 
nem suspectabant,  consulloque  rumorem  spargi,  ut 
affectus  hominum  elicerentur : adeoque  hic  invaluit 
metus  , ut  extrema  nonnulli  exspectarent ; Caesarque 
ex  itinere  dare  literas  ad  senatum  cogeretur,  ne  forte 
qui  motus  in  Vrbe,  praesertim  Lepido  praesente, 
exsisterent ; supplicio  de  parricidis  sumpto , verum  esse 
diis  immortalibus  honorem  haberi , pacisque  seri  et  ex- 
spectari bona  ; suam  in  haec  operam  enise  pollicitus. 

IV.  Eodem  anno  L.  Plancus  L.  F.  consul,  imperator 
iterum  , de  manubiis  Saturno  templum  aedificavit. 
Ctflfcores  etiam  L.  Antonium  , P.  Sulpicium  , fecisse 
lustrum  reperio  ; forte  tantum  ad  bona  civium  in 
tabulas  referenda  creati,  quorum  decimas  Triumviri 
sic  exigebant , -ut  vix  decimam  cuique  facultatum 
partern  relinquerent.  Tum  et  P.  Vatinius  P.  F.  pro- 
consul de  Illyrico  triumphavit:  in  L.  Antonio,  quum 
et  ille  triumphum  postularet  ex  Alpibus , dubitatum 
est,  quamdiu  Fulviam  adversam  habuit;  quae  socrus 
Cesaris,  uxor  Antonii,  per  horum  absentiam, Lepidi 
contempta  ignavia  , plurimum  in  republica  pollebat. 

V.  Neque  sane  aut  auspicia  habuerat  Lucius,  aut 
quidquam  triumpho  dignum  gesserat;  ceterum  Fulvia 
placata  , neque  hic  repugnare  quoquam  auso  , kal. 
ianuariis  se  et  P.  Servilio  Vatia  Isaurico  iterum  con- 
sulibus, triumphavit,  ausus  se  conferre  Mario,  quin 
et  anteponere  , quod  Marius  invitus,  ipse  sponte  depo- 
sito triumphali  habitu , senatum  convocassent : Mario 
si  forte  una  data  corona  esset , sibi  et  aliae  multae , et 

3.  Dio.  — Plularch.  — Appiau. 

5-  4.  Marmor,  apud  Pigh.  iu  auual.  — Sudon.io  Aug.  cap.  29.  — Zonar.  — 
Fi.^.  Capital.  — Supia,  CXXII,  47* 


IO.  KR1CINSI1F.MI1  SVPPU.M, 


r>a 

a populo  tributim  , quod  qnte  se  factum  esset  nemini. 
Sed  haec  apud  prudentes  ignominiae  potius  loco, 
quam  honesta  ducebantur ; quod  haec  non  Lucio 
dari,  sed  Fulviae,  nesciret  nemo,  aut  certe  comparata 
nummis  esse  , quos  ille  certis  hominibus  clanculum 
diviserat.  Sed  Lucium  adiungebat  sibi  Fulvia  , Caesa- 
rem oppugnare  moliens , quem  iam  tum  apud  Brun- 
disium contumeliis  et  insidiis  petisse  dicebatur. 

VI.  Idcirco  ille,  remittente  paulisper  morbo,  Romam 
regressus , simul  ac,  quae  decreta  victoriate  causa  fue- 
rant , curata  sunt,  ad  rempublicam  capessendam  toto 
animo  se  contulit.  Et  Lepidus  quidem,  insita  tarditate, 
praesentiaque  Caesaris  cohibitus  , quiescebat : Anto- 
nius et  Fulvia  dederunt  acceperuntque  causas  discat* 
diae , quod  , Marci  literis  exhibitis , quum  a Caleno 
dare  legiones  deberent , promissum  differebant ; et 
vicissim  a Caesare  potestate,  quam -in  dividendis 
agris  Antoniano  militi  usurpatum  ibant,  prohibe- 
bantur. 

VII.  Erupitque  eo  discordia,  ut  socrus  insolentiam 
pertaesus  Caesar  , nuntium  filiae  eius  remitteret,  in- 
tactam adhuc  esse  iureiurando  confirmans ; quam- 
quam plerique  falsum  hoc  , neque  subito  cogitatum 
de  divortio,  sed  interprimam  sponsaliorum  mentio- 
nem haec  decressse  secum  adolescentem  dubitarent. 
Ceterum  hoc  repudio  irritati  utrinque  sunt  animi , 

, ut  nihil  postea  , nisi  laedere  invicem  et  odisse,  pos- 
sent. Sed  et  alioqui  plena  tumultu  per  Italiam  et  in 
Vrbe  erant  omnia  : veterani  deduci  lecta  in  oppida 
pinguesque  agros  postulabant,  eratque  facta  his  pro- 
missio , pulcherrimis  ad  hanc  divisionem  destinatis 
ciutalibus.  At  illae  aut  per  universam  Italiam  distribui 

petebant  colonos , aut  saltem  sortibus  rem  committi  , 
ne  ipsae  ad  iniuriam  essent  eximiae  , sed  aequo  cum 
ceteris  Italis  iure  uterentur : pretium  etiam  ex  aerario 
repraesentari  poscebant  possessoribus. 

VIII.  Haec  quum  viri  iuvenesque,  sed  et  matronae 
eum  parvis  liberis  in  Vrbem  advectae  flebili  voce 
passim  testarentur  , quid  igitur  peccassenl  rogitantes , 
cur  homines  Itali  laribus  ac  focis , tanquam  bello  victi, 
pellerentur  ? accensa  dolore  plebes  valde  movebatur , 
praesertim  quum  appareret , hoc  agi , ut  his  vellit 
compedibus  constricta  respublica  nunquam  deinceps 
posset  ad  libertatem  recuperandam  consurgere.  Caesar 
ad  haec  nullam  reddere  rationem  , praeterquam  ne- 
cessitatis, poterat ; adeo  se  parcos  in  promittendo  fuisse , 
ut  ne  sic  quidem  satisfieri  veteranis  posset : neque  falso 
haec  commemorabat,  in  eas  coactus  angustias,  ut 
neque  militum  , neque  Italorum  gratiam  teneret. 

IX.  Insolens  enim  et  praeferox  multitudo , quum 
se  minime  pro  spe  meritorum  tractari  putaret , non 
contenta  acceptis  agris  , transcendebat  limites  , vici- 
norumque fundos  invadebat ; noto  "Virgilii , vatum 
maximi,  periculo,  quod  tamen  maiori  eius  fortunae 
viam  fecit,  ut  in  amicitia  Caesaris  per  Maecenatem 
collocaretur.  Nec  vi  contra  tendere  Caesari  licebat ; 
frustra  enim  disciplinam  ab  his  requiras,  quos  licen- 
tiae iniuriaeque  assuefeceris:  neque  pecunia  satis 
placabantur , quam  ex  templis  Caesar  sumebat  mu- 
tuam, quin,  quanto  plura  accipiebant,  tanto  plura 
desiderarent.  In  hoc  eum  statu  rerum  L.  Antonius 
cum  Fulvia  et  Manio  , qui  res  absentis  Marci  procu- 
rabat, adoriri  statuerat;  in  communi  munere  parem 

utriusquc  imperatoris  gratiam  esse  debere  dictitantes. 
Exspectandum  igitur,  donec  et  Antonius  advenisset. 

X.  Sed  id  quidem  fieri  propter  festinationem  mili- 
tum nullo  pacto  poterat : tum  eo  descenderunt , ut 
igitur  Caesar  suos  milites , ipsi  Antonianos  deducerent : 
et  pacta  cum  Antonio  obtendente  Caesare  , Fulviam 
cum  parvis  liberis  supplicare  veteranis  iusserunt, 
invidiose  querendo , fraudari  patrem  horum  , impera- 
torem suum  , debita  gloria  , simul  occasione  referendae 
suis  militibus  gratiae.  Lucius  etiam  , ut  fidem  faceret, 
omnia  se  fratris  causa  moliri , Pietatis  cognomentum 
assumpsit;  quod  hodieque  in  numinis  eius  visitur. 
Erat  tum  permagna  Marci  auctoritas  , et  propter  va- 
letudinem Caesaris , victoria  Philippensis  uni  adscri- 
bebatur;  quo  studiosius  docere  Caesar,  convenire  sibi 
cum  Marco  ; Fulviam  et  Lucium,  contra  sententiam 
mariti  et  fratris , propriae  potentiae  cupiditate  res  novas 
quaerere:  postremo  tamen  , quamquam  contra  pacta 
sibi  hanc  iniuriam  fieri  sciebat,  cessit,  Antonianosque 
ab  his  deduci  in  colonias  sivit. 

XI.  At  hi , ne  beneficiis  in  suos  vincere  Caesar  vi- 
deretur, plus  etiam  indulserunt  militibus.  Sed  om- 
nium querelae  in  Caesarem  incumbebant:  Antonium 
fama  clementiae  tuebatur  , et  quod  inter  praesentia 
mala  sempcr  tolerabilius  existimatur,  quidquid  abest. 
Neque  vero  parum  intelligebat  Caesar,  quid  fieret; 
aut  divisiones  agrorum,  quamquam  faceret  ipse,  pro- 
babat : nec  differre  praemia  milites  patiebantur,  nullo 
magis  tempore  necessarii,  propter  Sextum  et  Cassianos 
duces  , qui , mari  praecluso  , famem  Vrbi  et  Italiae 
minabantur.  His  ad  animum  revocatis , mutare  sen- 
tentiam Fulvia  et  L.  Antonius  coeperunt,  et,  omissis 

coloniis  , adversae  parli  se  tradere  : nam  et  eorftm  , 
qui  pellebantur  agris,  maiorem  esse  numerum  scie- 
bant, et  ex  iusto  dolore  iudicabant,  acriorem  im- 
petum fore. 

XII.  Hoc  praesidio  animati  Itali,  quurn  eadem  sen- 
tire M.  Antoniam  existimarent , spernere  Caesaris 
imperium  coeperunt;  et  adversus  veteranos  sua  bona 
vi  tueri.  Callidum  erat  Fulviae  consilium;  nec  effugere 
Caesar  poterat,  quin  invidia  ex  aequo  oihnium  one- 
raretur: nam  et  illius  veteranis  persuadebat  Antonius, 
nihil  opus  esse  dividundis  agris,  ex  hostium  iudicatorurn 
facultatibus  praemia  persolvi  militibus  posse  : simul , 
quantum  aeris  inde  redactum  esset,  quantum  adhuc 
redigi  posset  , augentes  omnia,  verisque  miscentes 
falsa,  computabant.  Quod  si  ne  haec  quidem  suffice- 
rent , jugentem  ostendebant  cumulum  ex  Asiatica 
praeda.  His  artibus  Caesar  a possessoribus  et  veteranis, 
tanquam  utrisque  periculorum  et  laborum  auctor , 
vituperabatur;  Antoniani  in  oculis  ac  pretio  erant, 
qui  neque  spoliabant  alteros  , et  alteris  cumulalim 
praemia  praestituri  videbantur. 

XIII.  Dubia  fiebant  adolescenti  tempora  , tot  in 
anutn  concurrentibus  difficultatibus , ut  cuiuslibet 
veterani  imperatoris  adultam  iam  et  auctoritatem  et 
prudentiam  oppressurae  viderentur.  Mare  Siculum 
Pompeius  obtinebat;  Cn.  Domitius  Ahenobarbus  , se- 
metipso  contentus  auctore,  quum  ad  Pompeium  se 
Murcus  applicaret,  ut  paulo  post  referemus , classem 
olim  commissam  augebat , Ioniam  obtinens.:  Italiam 
infrequentia  cultorum  propter  continua  bella , et 
recens  haec  agrorum  divisio  ad  sterilitatem  redegerat. 

Inde  fames  invasit  Vrbem,  et  una  cum  ceteris  incom- 
modis afflixit  sane  graviter:  nam  furtis  rapinisque 
expositae  erant  tenuiorum  domus,  et  sub  invidia 
militum  , a quibusvis  perditis  hominibus  impune 
maleficia  patrabantur.  Accedebat,  quod  perpetua  in- 
tercedebat veteranis  cum  possessoribus  pugna : neque 
humiliores  tantum  offendebantur;  ad  senatores  etiam 
iniuriae  pervenerunt. 

XIV.  His  enim , sua  salva  retinere  cupientibus , 
durius  respondebat  Caesar , unde  igitur  satisfiet  vete- 
ranis? at  hoc  periniquum  illis  videbatur,  de  suis  pos- 
sessionibus praemia  militibus  dari,  quum  neque  de- 
lectuum, neque  promissorum  auctores  Patres  fuissent. 
Idcirco,  ut  in  re  ancipiti,  quum  in  universum  statui 
nihil  posset , subinde  huc  illuc  inclinandum  Caesari 
fuit;  eoque  facto  plus  odii  utrinque  illi,  quam  gratiae 
partum:  quoties  enim  senatori  favebat,  quod  praeter 
aequum  huic  tribueret  nihil,  ius  potius  debitum  red- 
dere, quam  tribuere  beneficium,  videbatur;  at  miles 
sua  sibi  tolli  interpretabatur,  si  promissa  tardius  aut 
angustius  exspectatione  sua  praestarentur:  quod  si 
militis  adiuvabat  aviditatem,  neque  hic  debere  putabat 
gratiam  , promissum  auferens  ; et  senator  se  spoliari 
ne  tacitus  quidem  dolebat.  Plane  videbat  Caesar , 
hanc  esse  conditionem  imperandi,  ut  armis  opprimi 
quidem  exscindique  quidvis  posset ; benevolentiam 
non  nisi  beneficiis  comparari. 

XV.  Ergo  licet  invitus  eo  deflexit , ut  senatorum 
agris  omnino  abstineret , praetereaque  dotalibus  mu- 
lierum, et  ad  levandam  pauperum  inopiam  relinqueret 
etiam,  quotquot  minores  erant  eo  modo,  qui  pro- 
missus viritim  militi  fuerat.  Hoc  consilium  eos  certe 

induxit,  quibus  proderat,  ut  honestius  de  Caesare 
sentirent;  sed  veteranos  exacerbavit  immensum,  ea 
cupiditate  homines,  ut  sibi  ademptum  crederent, 
quidquid  cuiquam  relinqueretur.  Inde  graves  saepe 
motus , et  in  ipsum  intentatae  periculorum  minae. 
Certe  , quum  in  theatro  militem  forte  sedentem  in 
quatuordecim  excitari  iussisset  , exeuntem  circum- 
stetit turba,  commilitonem  ab  eo  repetens,  quem 
excruciatum  perisse  malevoli  sparserant.  Et  aegre 
leniti , quum  ille  incolumis  comparuisset,  e carcere 
productum  contendebant ; et  irascebantur  neganti , 
proditorem  appellitantes,  et  in  gratiam  Caesaris  falsa 
referentem : eo  iam  ira  processerat , ut  verum  id  fa- 
ctum esse , quam  sibi  deesse  causam  occidendi  impe- 
ratoris , mallent. 

XVI.  Neque  modestior  in  campo,  quam  in  theatrp, 
miles , quum  ad  divisionem  agrorum  opperiri  iussum 
tardius  Caesar  accederet , tumultuari  coepit ; monen- 
temque  Nonium  quendam  centurionem , valetudini 
potius  imperatoris  hanc  esse  moram  adscribendam , quam 
contemptui  militum , pro  adulatore , et  mancipio  Cae- 
saris proscindere  conviciis , mox , aucta  inter  iurgium 
ira , petere  saxis  coeperunt : neque  aut  innocentia 
sua  homini,  aut  fuga  praesidio  fuit,  quum  se  in 
amnem  coniecisset , quin  extractus  ab  aquis  neca- 
tusque , loco,  ubi  transeundum  erat  venienti  Caesari, 
abiiceretur.  Igitur  illum  amici  monere,  testari,  ne  se 
offerat  saevientibus : at  eo  res  erat  perducta, ut  con- 
stantia retinendum  ius  esset  , aut  plura  deinceps 
atque  atrociora  timenda , ubi  licentia  militaris  impe- 
ratoris dubitatione  alta  plus  virium  acquisisset. 

Prudens  fuisse  consilium  eventus  etiam  docuit:  quippe 
conspectu  eius  ad  reverentiam  moti , facinoris  invi- 
diam transtulerunt  in  paucos. 

XVII.  Ille,  leniter  increpans  hominum  ferociam  , 
qui  ne  sibi  quidem  ipsi  possent  parcere,  divisit  agros, 
ct  praemia  non  meritis  modo,  sed  etiam  quibusdam 
aliis  dedit.  Indulsit  etiam,  ut  in  bello  interfectorum 
patribus  aut  liberis,  qui  debiti  illis  fuerant,  agri  tri- 
buerentur. Ergo  vulgus  militum , ut  est  ad  omnes 
affectus  natura  sua  mobile,  iuvenis  animum  liberalita- 
temque  admirans,  conquiri  iussit  ad  supplicium  qui 
Nonium  occidissent.  At  Caesar,  tempore  bene  usus  , 
se  quidem  non  ignorare,  dixit,  auctores  Jacinoris , sed 
poenitentia  contentum  poenam  remittere.  Tum  vero  con- 
clamatum est  ab  omnibus , laudesque  et  grates  certa- 
tim  insonuerunt.  Sed  neque  hic  malorum  finis , tur- 
bato semel  concordiae  vinculo:  nec  enim  pax  et  quies 
consistere  cum  iniustitia  potest.  Igitur  quibus  causis 
favere  miles  Caesari , iisdem  plebs  irasci  coepit ; pas- 
simque  in  Vrbe  et  per  Italiam  pugnae  caedesque 
factae,  militem  superiore  armorum  praesidio  et  peri- 
tia , plebem  defendente  numero , et  aedificiis , unde 
spargebat  missilia  ; sed  bis  faces  subdente  veterano  , 
plura  passim  incendia  exstiterant. 

XVin.  His  malis  compulsus  adolescens , et  quod 
missi  in  Hispaniam  milites , Placentiae  pecuniis  per 
vim  extortis,  transitu  Alpium  a Caleno  et  Ventidio 
prohibebantur,  conditiones  offerebat  Antonio  et  Ful- 
viae, et  rem  per  se  frustra  saepe  tentatam,  veteranis 
commiserat.  Sed  quanto  intentius  pax  a Caesare  quae- 
rebatur , tanto  magis  bellum  placebat  Antonianis.  L. 
Manius , Caesarem  perosus,  Fulviam  in  bellum  raulie- 

bri  aemulatione  stimulabat,  Antonium  dictitans,  nisi 
turbatis  rebus  in  Italiam  retrahatur , totum  Cleopatrae 
fore ; iam  enim  de  his  amoribus  inaudiri  coeperat.  < 
Ideo  Fulvia  , cuncta  potius  ruere  cupiens,  quam 
hunc  dolorem  perferre , L.  Antonii  vanum  alias  et 
malignum  ingenium,  parque  vitiis  fratris,  virtutum 
eius  expers  , potenter  impulit , ut  eorum , , quibus 
adempti  erant  agri , causa  palam  suscipienda,  sic  alli- 
cerent voluntates,  ut  magnus  mox  ex  eo  numero 
exercitus  cogeretur. 

XIX.  Sed  inierim  reliquas  colonias  deducentem 
Caesarem  , Antonius  cum  fratris  liberis  sequi  statuit, 
ne  soliis  apud  armatos  conspectus  ille,  vim  omnem 
iu  se  traheret : sed  mox  cum  iisdem,  dubium  vero, 
an  simulato  metu,  profugus,  Antonianorum  obiit  colo- 
nias , praesidium  quaerens ; sibi  enim  et  pueris  necem 
paratam  a Caesare  fuisse  criminabatur  perequitatum 
eius  : quem  Caesar  adversus  Pompeianorum  incursio- 
nes in  Bruttios  missum  excusabat;  probavilque  cau- 
sam ducibus  Aiitonianorum  , et  his  conditionibus 
sublata  est  contentio  Teani : « Vt  liceat  per  Trium- 
» viros,  more  patrio,  consulibus  administrare  rempu- 
» blicarn  ; agri  ne  cui , praeterquam  his  , qui  bello 
« Philippensi  navassent  operam,  dividerentur;  pecu- 
» nia  redacta  redigendaque  ex  bonis  hostium  . ex 
» aequo  ; veterani  quoque  Antoniani  per  Italiam 
» aequis  portionibus  distribuerentur  in  colonias ; 

» neutris  delectuum  in  Italia  agendorum  ius  esset; 

» duae  legiones  Antonianae  Caesari  contra  Sex.  Pom- 
» peium  militarent  ; Caesaris  militibus  transitus  Al- 
* pium  pateret , nec  iidern  ab  Asinio  Pollione  Hispa- 

» niis  excluderentur;  Lucius  horum  pactorum  fidu- 
» cia  dimitteret  custodiam , remque  publicam  sine 
m metu  et  suspicione  capesseret.  » 

XX.  Ex  tot.  legibus  duae  tantum  postremae  ratae 
fuerunt : Salvidienus  cum  exercitu  Caesaris  Alpes, 
invitis  custodibus , perrupit.  Cetera  quum  differren- 
tur, Lucius  et  Fulvia  Praeneste  secesserant:  ille  , Cae- 
sarem timere  dicens,  triumvirali  satellitio  armatum  , 
quum  inermis  ipse  esset;  -haec , Lepidum  liberis  suis 
iusidiantem ; huius  enim  nomen  tum  praetexere  , 
quam  Caesaris,  maluerat.  Angebatur  his  rebus  Caesar 
haud  mediocriter , negotium  habens  cum  hominibus, 
quos  nec  opprimere  armis , nec  placare  per  amicos 
posset.  Idcirco  gratanter  accepit,  utriusque  exercitus 
primores  coniurasse  , daturos  operam  , uti  lis  impera- 
torum ex  aequo  et  bono  dirimeretur ; coaclurosque  eum, 
qui  stare  iudieio  detrectasset : ex  iis  ipsis  legatos  ad 
Lucium  de  pace  misit,  futurum  sperans,  quod  accidit, 
ut  insolentiam  eorum  odisset,  sperneret  vilitatem.  Per 
haec  ad  veteranos  redintegrata  gratfa , senatum  etiam 
populumque  romanum  adversum  Lucio  reddidit , per 
eum  stare  putans , quominus  pax  et  securitas  cunctis 
redderetur.  Igitur  concursus  senatorum  aliorumque 
factus  ex  Vrbe  est,  Lucium  Fulviamque  orantium, 
desinerent  aliquando  irarum  et  contentionis, patriamque, 
tot  malis  afflictam  , refoveri  concordia  paterentur. 

XXL  Et  videbatur  Lucius  tum  iis,  quae  dicerentur, 
tum  auctoritate  dicentium  commoveri ; Manii  aspe- 
rius responsum  fuit : « Longe  disparem  duorum  impe- 
» ratorum,  ut  animum , ita  conditionem  esse.  Anto- 
» nium  nihil  aliud  nisi  ab  externis  gentibus  regibus- 

i)  que  pecuniam  ad  communes  usus  cogere ; Caesa- 
» rem  exercitus  et  opportuna  Italiae  sibi  mancipare 
» beneficiis.  Sed  et  Galliam  , quae  data  prius  Anto- 
« nio  fuerit,  in  fraudem  eius  liberari;  et  pro  civita- 
a tibus  octodecim  universam  fere  Italiam  in  colonias 
» veteranorum  concedere : neque  tantum  duodetri- 
» ginta  legionibus , quae  bello  interfuissent,  sed  aliis 
a praeterea  sex,  dividi  agros ; pecuniam  auferri  e fanis, 
a Pompeiani  belli  praetextu , quod  tamen  in  tanta 
» Vrbis  fame  nondum  apparetur ; revera  militibus 
a dari , ut  adversus  Antonium  emantur : ab  eodem 
a animo  bona  proscriptorum  ita  vendi , ut  donari 
» potius  appareat.  Denique  talia  multa  fieri,  quae, 

* si  serio  cupiat  pacem  Caesar,  defendenda  sint  ei 
» prius,  nihilqne  deinceps  agendum , nisi  de  M.  An- 
ii tonii  sententia.  » 

XXII.  Cogebatur  in  ordinem  Caesar , ut  nihil  dein- 
ceps agere  pro  potestate  posset.  Igitur  ille , pacta  cum 
Marco  testatus , quae  utrique  summum  imperium , 
neque  rationibus  reddendis  obnoxium  , in  parte  sibi 
assignata  dabant , alterurnque  rata  habere  alterius  acia 
iulebant , iterum  , ad  veteranos  se  applicuit;  bellum- 
que  adversum  se  instrui  testatus,  ipse  quoque  se  parare 
coepit.  Ea  res  audita,  duas  legiones  Antonianas , quae 
apud  Anconam  stativa  habebant , ad  Siculum  bellum 
(lucendae,  commovit,  ut  pro  pari  in  utrumque  impera- 
torem affectu, legatos  mitterent  Romam,  rogatum  utras- 
que partes , pacem  mutuo  colerent.  Responsum  est  a 
Caesare  antiquum  illud  : sibi  pacem  esse  cum  Marco  , 
sed  a Lucio  se  impugnari.  Igitur  hi , re  cum  celeris 
veteranis  in  Capitolio  communicata  ( magna  enim 
eorum  multitudo  Romam,  quasi  cum  senatu  ac  popu- 
lo de  praesentibus  consilium  initura,  venerat ),  pacta 
Caesaris  et  Antonii  afferri  recitarique  iusserunl : 

probalisque  his , uter  eorum  pactis  non  stetisse  dice- 
retur, ea  de  re  suscepturos  arbitrium  professi,  decreta 
sua  retulerunt  in  tabulas,  asservarique  iusserunt 
a Vestalibus. 

XXIII.  Inde  ex  omnibus  delectos  ad  Lucium  mise- 
runt postulatum , uti  iudicio  militum  controversias 
disceptandas  traderet ; aut , si  nollet , quid  ipsi  possent , 
experiretur.  Lucio  non  recusante,  illi  Fulviaeque 
dixerunt  diem,  ad  quem  adessent,  uti  et  Caesarem 
comparere  iusserant,  Gabiis  ferme  medio  inter  Romam 
et  Praeneste  spatio.  Prior  praesto  fuit  Caesar,  equiti- 
busque emissis, ne  quae  forte  collocatae  insidiaQ  forent, 
exploravit.  Hi  quum  incidissent  in  Antonianos,  manu 
conserta  quosdam  occiderunt.  Retrocessit  ergo  Lu- 
cius, periculum , ut  aiebat,  metuens:  neque  postea 
voluit  accedere  , quum  tribuni  praefectique  exerci- 
tuum , deducturos  se  illum , profiterentur.  Vehemen- 
ter ea  contumacia  Caesari  profuit , et  quum  irridere 
judicium  Lucius  et  Fulvia  dicerentur,  senatum  cali- 
gatum appellantes , adeo  accensi  sunt  ira  veterani,  ut, 
Caesaris  causam  amplexi , ab  illis  ortam  iniuriam , 
ibique  consistere  arbitrarentur. 

XXIV.  Pluribus  deinde  consultationibus  cum  Cae- 
sare initis  , bellum  instruere  coeperunt  serio,  pecu- 
nia undique  etiam  ex  ornamentis  templorum  conflata, 
non  per  Italiam  modo , sed  etiam  per  Galliam  , quam 
Togatae  nomine  , et  Alpibus  divisam , Italiae  nuper 
contribuerant,  ne,  seorsim  habita,  daret  ansam  poten- 
tibus, per  speciem  eius  obtinendae  provinciae  , legio- 
nes intra  Italiam  habendi.  Neque  segnius  ab  altera 
parte  arma  simul  atque  convicia  insonuerunt , ama- 

rulentisutrmque  dictis  se  invicem  petentium  ducum. 

L.  Antonius  , quum  adipisceretur  consulatum  , sex 
legiones  habuerat : hae  tum  quoque  sequutae  sunt 
eum  , cum  aliis  Marci  fratris  undecim,  qUarum  curam 
Calenus  agebat.  Caesari  quatuor  legiones  erant  Capuae, 
cum  praetoriis  cohortibus;  sex  adducebat  ex  Hispa- 
nia Salvidienus.  Lucio  pecuniae  suppetebant  ex  paca- 
tis Marci  provinciis  : Caesar  , mi  diximus  , e fanis 
sumebat  mutuam,  e Capitolio  praecipue,  deinde  ex 
celebrioribus  delubris , Antiano , Lanuvino , Nemo- 
rensi , Tiburtino, 

XXV.  Inter  hos  Italiae  motus,  ne  vicina  quidem 
satis  quieta  erant.  Pompeius,  aucta  quotidie  potentia, 
quum  et  proscripti,  et  veteres  agris  eiecti  coloni  fre- 
quenter ad  eum  proficiscerentur , haud  iniuria  time- 
batur ; praesertim  , postquam  Statius  Murcus  , cum 
omni  sua  classe  ad  illum  se  conferens , duas  legiones 
cum  sagittariis  quingentis,  pecuniasque  multas  , et 
naves  octoginta  adduxerat;  aliasque  insuper  revoca- 
bat e Cephalenia.  Neque  desunt , qui  tum  opportu- 
num tempus  invadendae  Italiae  praetermissum  ei  pu- 
tent, oppressae  fame,  et  ab  ipso  expectantis  remedium, 
dum  Perusina  contentione  diversarum  partium  duces 
distrahuntur.  Sed  et  Ahenobarbus  , sitos  ad  Ionium 
mare  Triumviris  obedientiuin  agros  vastare  solitus , 
Brundisinis  intra  muros  compulsis,  triremes  Caesaris 
creraarat , aut  abduxerat. 

XXVI.  Igitur  adversus  hunc  una  legio  mittenda 
Caesari  fuit,  alieno  sane 'tempore  ; quum  interim  ini- 
tium belli  factum  esset , pluribusque  locis  varia  for- 
tuna concursum.  Sic  autem  comparatae  partes  erant, 

ut,  quibus  placebant  novae  coloniae,  Caesarem  seque- 
rentur; populi , quorum  agri  in  discrimen  venerant, 
se  coniungerent  Antonio.  Quum  in  eo  res  essent,  vocato 
setiatu  Caesar,  atque  etiam  equitibus  romanis  adhi- 
bitis, « Quantum  , inquit,  temerariae  fiduciae  Lucio 
» ceterisque  accesserit  ex  lenitate  mea,  non  sum 
» nescius  ; quod  amor  patriae  ac  quietis  erat,irobe- 
» cillitatem  et  metum  interpretantibus.  Ego  vero  et 
» exercitum  validum  habeo,  succinctus  tum  vetera- 
» nis , quorum  praemia  intempestive  intervertun- 
» lur , tum  meis  legionibus ; cetera  quoque  firma 
» sunt  omnia , neque  dudum  abfuit  quidquam,  quod 
» ad  bellum  gerendum  pertineret , praeter  volunta- 
» tem.  Nec  enim  me  delectat  j si  qua  supersedere 
» liceat,  civilia  bella  gerere,  et  reliquo  romano  san- 
» guine  ad  mutuam  perniciem  abuti;  praesertim eius- 
» modi  bella  , quae  non  ex  Macedonia , aut  Thracia 
« audiantur,  sed  quorum  sedes  futura  sit  Italia,  mul- 
u tis  afficienda  miseriis , etiamsi  numerus  cadentium 
» in  rationem  non  veniat, 

XXVII.  « Haec,  haec  sunt,  quae  me  pridem  insolen- 
>j  tiam  pessimorum  hominum  opprimere  gestientem 
» continent  ac  retardant.  Quod  enim  ad  Marcum  alti- 
» net, nunc  etiam  vos  testor,  nec  de  illo  me  queri, nec 
» commisisse , cur  ille  de  me  queratur.  Et  haec  qui- 
» dem  a vobis  Lucium , quique  cum  eo  sunt,  edo- 
» ceri , publicae  vestraeque  rei  vehementer  interest. 
» Quod  si  frustra  susceptus  hic  labor  erit , et  insa- 
» nire  hic  Lucius  perget,  tum  vero  ostendam  homini, 
■»  aliquandomihi  propositum,  nunquam  vires  ad  defen- 
» dendam  dignitatem  meam,  propulsandasque  iniu- 
» rias  defuisse.  Atque  horum  omnium  vos  mihi  testes, 

» ct  apud  vosmetipsos , et  apud  Marcum  eritis.  » At 
illi  rursus  Praeneste  proficiscuntur  , pacem  quaeren- 
tes irritam.  Quippe  Lucius,  serum  id  esse, respondit,* 
postquam  ventum  ad  miuius  sit ; fraudemque  hanc  esse 
Caesaris  , alia  prae  ferentis  verbo,  quum/rebus  ipsis  Mar- 
cum impugnet , legione  etiam  Brundisium  missa , ad 
arcendum  eum  aditu  Italiae. 

XXVIII.  Manius  etiam  literas  ostendebat  Marci , 
incertum  an  fictas,  quibus  dignitatem  suam  defendi 
jubebat  vel  armis  : senatusque  legatis,  quis  ergo  digni- 
tatem eius  laederet,  quaerentibus,  oilerentibusque 
iudices,  alia  quaedam  Manius  obiecit;  donec  infecta 
re  reditum  : ne  renuntiata  quidem  Caesari , pudore , 
ut  creditur , irriti  incepti,  legatio  est.  Idcirco  Caesar, 
Lepido  cum  duabus  legionibus  ad  tutelam  Vrbis  re- 
licto, contendit  Albani,  ubi  duae  legiones  Lucii, 
tribunis  expulsis,  tumultuabantur.  Sed  ubi,  se  prae- 
ventum a Lucio,  militesque  donis  atque  promissis 
placatos  accepit,  in  Sabinos  profectus,  praesidium, 
quod  apud  Nursiam  Antoniani  collocaverant,  deiecit 
loco;  ne  oppido  potiretur,  Tisieni  Galli  virtute  de- 
pulsus, et  fama  venientis  cum  exercitu  C.  Furnii. 
Ad  hunc  excipiendum  profectus  in  Vmbriam , po- 
stremumque  aggressds  agmen,  Furnium  in  tumulum 
quendam,  atque  inde  noctu  Sentiam  profugere 
coegit:  nec  statim  insequutus,  insidiarum  metu, 
postquam  illuxit,  adductis  copiis,  et  oppidum,  et 
castra  Furnii  oppido  coniuncta  obsedit.  Inter  haec 
Lucius,  re  cum  nobilibus  composita,  quorum  ma- 
gna multitudo  ad  partes  eius  se  transtulerat,  tribus 
agminibus  milites  noctu  Hornam  praemittit;  ipse  cum 

robore  copiarum  , gladiatoribusque  et  equitatu  sub- 
sequitur. 

* XXIX.  Excivit  is  terror  Lepidum  , ut  cum  exerci- 
tum obviam  iret.  Sed  ubi  fusus  est  equitatus,  qui 
praecurrerat , Lepidus  cum  legionibus  intra  moenia 
se  recepit.  Antonio  Nonius,  ad  custodiam  portae  re- 
lictus, aditum  dedit;  seque,  et  suos,  quos  secuin 
habebat,  milites,  ei  tradidit.  Lepidus  fuga  evasit  ad 
Caesarem ; neque  praeterea  quisquam  resistebat , 
etiam  P.  Servilio , qui  consulis  gerebat  nomen , se- 
gniore ad  pericula.  Idcirco  Lucius , ad  concionem 
vocato  populo  , sic  disseruit,  ut  Caesarem  atque  Le- 
pidum mox  poenas  diceret  daturos  scelerum;  fratrem 
vero  suum,  triumviratu  abiurato,  se  pro  consule  ge- 
rentem , tyrannicam  potestatem  civili , et  extraor- 
dinariam translatitia  commutaturum.  Ad  haec  laetis 
adstrepebat  ominibus  plebes;  Imperatoremque  ap- 
pellatum ad  reliqua  componenda  ire  iusserunt.  Erat 
tum  Antonius  militari  habitu , quomodo  ante  illum 
populi  concionem  habuerat  nemo. 

XXX.  Sed  et  senatusconsulto  mandari  sibi  bellum 
iusserat;  egressusque  Roma,  quacumque  incederet, 
novas  colligebat  vires  ex  populis , qui  'favebant  An- 
tonio , ct  opportuna  oppida  passirn  communiebat. 
Sed  haec  agenti  non  modicus  obex  obiectus  est  a M. 
Barbatio,  quem  quaestorem  suum  M.  Antonius,  pro- 
pter nescio  quam  offensam , dimiserat.  Id  quurn 
vulgus  ignoraret,  plerique  hunc  percontabantur, 
ecquo  animo  Antonius  turbas  Italicas  acciperet?  Ille 
respondebat,  mirifice  hunc  irasci , contra  potentiae  so- 
cium et  communes  utriusque  rationes  arma  moventibus. 
Inde  permulti,  deserto  Lucio,  cuius  acta  displicere 

fratri  existimabant,  ad  Caesarem  se  contulerunt.  Lu- 
cius in  Galliam  erat  iturus  , ut  properantem  ad  Cae- 
saris castra  O.  Satvidienuin  Rufum  interciperet.  Eun- 
dem Asinius  Pollio  et  P.  Ventidius,  Antoniani  duces, 
cum  suo  quisque  exercitu,  sequebantur. 

XXXI.  Idcirco  M.  Agrippa,  Salvidieno  timens,  ipse 
quoque  promovit  copias,  ut  ab  Salvidieno  in  se  re- 
traheret Lucium  ; et  vicissim  , si  ab  hoc  ipse  urgere- 
tur^ tergo  Lucii  Salvidienum  haberet  adiutorem. 
Res  bene  cessit;  omissoque  priore  consilio  , Lucius, 
quum  utrinque  se  peti  animadverteret,  alio  decli- 
navit, cum  Asinio  et  Ventidio  coniuncturus  copias; 
deinde  sic  quoque  metuens  ab  hostibus , inter  an- 
gustias haerentem  invasuris,  Perusiae  substitit,  iu 
urbe  munita  Ventidium  atque  Pollionem  exspecta- 
turus. Ilie  eum  legati  Caesaris  Agrippa  et  Saividienus 
obsederunt.  At  Caesar,  simul  Antonium  Romae  esse 
cognoverat,  ad  urbem  festinavit,  et,  illo  dudum 
egresso  , citra  certamen  receptus  , protinus  ad  inse- 
quendum exiit:  nec  adeptus  hominem,  qui  iam  Pe- 
rusiae moenibus  se  clauserat,  rediit  Romam,  ut 
eain  accuratiore  in  posterum  custodia  firmaret. 

XXXII.  Discessus  Caesaris  praeter  opinionem  Sen- 
tiatibus  exitio  fuit,  quum  eo  sublatum  esse  periculum 
credidissent.  Sed  Furnius,  abeuntem  ab  obsidione 
Caesarem  insequutus,  interim  advenienti  Salvidieno 
spatium  oppidi  capiendi  diripiendique  dedit:  ne  ae- 
dificiis quidem  pepercit  ira , iniectoque  igne  Senlia 
concremata  est.  Nursinos  tempestiva  deditio  prae- 
sentibus exemit  malis;  sed  tumulus  postea  publice 
exstructus  his,  qui  cum  Caesare  pugnantes  oppetie- 
rant, adieclo  titulo,  pro  libertate  occubuisse,  sic  exa- 

cerbavil  adolescentem  , ut  grandi  pecunia  mulctatos. 
quia  pendere  eam  nequibant,  urbe  agroque  omni 
exigeret.  His  ita  actis,  quum  Antoniam  duo  iam  exer- 
citus obsiderent , cum  tertio  Caesar  accessit ; prope- 
reque  dimissis  quaquaversuin  nuntiis,  ne  iorte  fax 
belli  Lucius  elaberelur,  plures  accitae  copiae,  aliae 
Ventidio  et  Pollioni  oppositae:  hique  facile  cohibili, 
quod  neque  magnopere  bellum  id  probabant , nec  a 
M.  Antonio  putabant  probari : super  haec  orta  ex 
aequalitate  ducum  aemulatio,  quemadmodum  solet, 
communi  causae  attulit  moram. 

XXXIII.  Sed.  nec  Antonius  sese  neque  Fulvia  de- 
serebant , virilis  spiritus  mulier,  et  adeo  non  timida 
versari  inter  armatos,  ut  et  ipsa,  gladio  cinctu,  si- 
gnum dare  militibus,  habere  conciones  consueverit. 
Sed  haec  Praeneste  arcem  belli  fecerat,  multis  ad  se 
pertractis  e senatu  et  equestri  ordine;  et  cum  his 
frequenter  consultabat  de  praesentibus.  At  Lucius  , 
priusquam  circumvallaretur,  emisso  Manio,  qui  fe- 
stinare Ventidium  et  Pollionem  cogeret;  et  equitatu 
suo  (quatuor  erant  millia,  Tiseno  praefecto)  qui 
Caesaris  amicos  vexando,  ab  obsidione  eutn  retra- 
heret, crebris  excursionibus  opera  hostium  oppu- 
gnabat: et  quum  Caesar  oppidum  propter  colles, 
quibus  erat  impositum  , vallo  septem  millium  am- 
plecteretur, et  ad  prohibendum,  ne  quid  importari 
posset,  ad  Tiberim  usque  longa  brachia  deduxisset; 
ipse  vicissim  in  radice  collis  vallum  fossamque  ob- 
moliebatur. 

XXXIV.  Inter  haec  et  Fulvia  continuis  ad  Venti- 
dium et  Pollionem,  sed  et  Aleium,  et  Calenum  literis 

urgebat , ferrent  opem  obsessis;  neque  fratri  causaeque 
imperatoris  sui  deessenl.  Sed  et  noviter  paratum  exer- 
citum, duce  Munatio  Planco,  misit;  a quo  legio 
Caesaris,  quae  forte  Hornam  petebat,  intercepta  atque 
concisa  est.  Caesar,  ut  hunc  et  reliquos  , qui  moveri 
coeperant,  distringeret,  relicta  ad  obsidionem  Pe- 
rusiae parte  copiarum,  cum  Agrippa  his  obviam  pro- 
fectus , elfecit , ut,  priusquam  coniungercntur,  itinere 
abrupto,  Plancus  Spoletium  se  reciperet,  Ventidius 
et  Pollio  Ravennam  alter  peteret,  alter  Ariminum. 
Idcirco  Caesar,  oppositis , qui  hos  morarentur,  Pe- 
rusiam reversus,  munitiones  absolvit,  fossis  altitu- 
dine atque  latitudine  triginta  pedum  , turribusque 
ligneis  mille  quingentis,  non  minus  diligenter  adver- 
sus soluturos  obsidionem,  quam  adversus  obsessos, 
institutis. 

XXXV.  Dum  ista  diversis  locis  aguntur,  crebrae 
Antonianorum  eruptiones  factae,  mullo  utrinque 
sanguine,  dum  miles  Caesaris  missilibus  potior,  gla- 
diatorum audacia  cominus  trucidatur.  Semel  etiam 
propinquum  discrimen  imperator  adiit,  dum  circa 
muros  sacrificat,  repentina  gladiatorum  eruptione 
paene  oppressus.  Sed  ea  res  fiduciam  magis,  quam 
inetum,  peperit,  ex  haruspicum  responso.  Quod  enim 
infelicia  exta  rapta  ab  obsessis  fuerant,  cuncta,  quae 
sacrificanti  trista  denuntiata  essent , in  eos  recasura 
dicebantur,  qui  exta  haberent.  Iam  etiam  fames  in 
oppidoessecoeper.it,  adversus  inexspectatam  obsi- 
dionem minime  provisis  copiis:  eo  acrius  ipsa,  quae 
Lai.  ianuarias  antecessit , nocte  lentata  eruptio  est, 
et  ad  portas  operum  vis  facta  , ut,  his  perruptis, 
auxilia,  quae  multis  locis  se  ostendebant , introoiit- 

terentur.  Sed  accurrente  legione  , quam  in  proximo 
statuerat  Caesar , ipsoque  cum  praetoriis  cohortibus, 
post  vehemens  certamen  Antoniani  retrocesserunt. 

XXXVI.  Per  eosdem  dies  etiam  Romam  affligente 
fame,  quum  in  usum  belli  frumentum  comparceretur, 
plebs  ieittna,  vi  effractis  domibus,  quod  erat  inventum 
diripuit.  Eodem  anno  magnum  , uti  diximus  , incre- 
mentum Sex.  Pompeii  potentia  hoc  maxime  modo 
cepit.  Cassius  Parmensis  tribunus  militum,  ad  colligen- 
das pecunias  in  Asia  cum  exercitu  et  classe  relictus, 
audita  morte  Cassii,  de  Bruto  non  desperans,  triginta 
Rhodiorum  triremes  delegerat,  quas  erat  impleturus; 
exustis  reliquis  praeter  sacram  omnibus , ne  res  re- 
novare Rhodii  possent.  Cum  his  igitur,  et  quas  antea 
habuerat , evectus  , non  tamen  occurrere  ante  finem 
Bruti  potuit.  Interea  et  Clodius,  qui  missus  a Bruto 
Rhodum  cum  navibus  tredecim  fuerat,  quum  rebel- 
lantem insulam  invenisset,  educto  inde  roinano  prae- 
sidio , quod  erat  iriuin  millium  armatorum  , ad  Cas- 
sium se  contulit. 

XXXVII.  Eodem  et  P.  Turulius  venit  cum  multis 
navibus,  et  magna  vi  pecuniarum,  quas  a Rhodiis, 
dum  adhuc  erant  dicto  audientes,  exegerat.  Hoc 
exemplum  sequuti , quotquot  earumdem  partium  tota 
Asia  oberrabant,  in  unum  convenerunt;  et  legiona- 
riorum, quanto  poterant,  numero,  imposito  in  naves, 
ex  mancipiis  aut  nexis  remiges  parabant,  itemqueex 
insulis,  quas  praetervehebantur.  Sed  et  a Thaso  no- 
biles aliquot  cum  M.  Cicerone  M.  F.  profecti  sunt  ad 
eos,  brevicpie  collecta  est  non  contemnenda  classis  , 
et  neque  ducum  nominibus,  neque  militum  aut  ge- 
nere, aut  copia  poenitendus  exercitus;  praesertim 

§.  36.  Appiaa  B.  Civ.  lib.  V,  uiit« 

quum  etiam  ex  Creta  Lepidus  cum  alia,  manu  acces- 
sisset. Tuin  vero  consensu  ad  Murcum  et  Ahenobar- 
bum,  Ionium  cum  validis  classibus  obtinentes,  navigari 
placuit.  Ibi  consilio  habito , quemadmodum  deinceps 
sustinendae  partes  essent,  diversae  sententiae  fuerunt, 
nisi  quod  constabat,  Triumvirorum  aspernandam  ami- 
citiam esse. 

XXXVIII.  Statius  Murcus  , defleto  Cassii  Brutique 
casu  , spem  tamen  adhuc  si/peresse  dicebat  in  reliquis 
viribus,  modo  caput  nactae  idoneum  forent.  « Consilium 
enim  , inquit,  atque  imperium  pluris  quam  arma 
» sunt,  quam  pecunia , et  militum  manus.  Horum 
» vis  quantalibet , nisi  sapientia  et  auctoritate  ducis 
>3  contineatur,  dissolvetur  facile,  aut  in  se  ruet: 
33  neque  plurium  aequa  potestate  res  geri  commode 
33  potest;  in  bello  rapiendae  sunt  occasiones  , quae 
® saepe  non  inter  dissentientes  modo,  sed  etiain  inter 
» concordes  , dum  communicandis  consiliis  tempus 
» abit,  amittuntur.  Sed  neque  mihi  summam  rerum 
>3  deposco, neque  cuiquam  vestrum  aut  poscendi  aut 
>3  dandi  auctor  ero  : Sex.  Pompeium  intueor , quem 
'3  miro  consilio  rebus  incertis  unicum  praesidium  in 
>3  propinquo  fortuna  collocavit. 

XXXIX.  >3  Nec  enim  alium  ei  praeferre,  etiamsi 
>3  copia  plurium  esset,  debemus,  pro  legibus  dimi- 
>j  cantes  et  libertate,  quemadmodum  semper  tulimus 
33  prae  nobis.  Hic  autem  solus  iam  toto  imperio  legi- 
» timarn  potestatem  obtinet , maris  praefectura  olim 
>3  accepta  ab  senatu  , priusquam  ille  scelere  ac  cru- 
>3  delitate  triumvirali  opprimeretur.  Nec  igitur dubi- 
>3  tandum  est,  quin,  amotis  Cassio  et  Bruto,  po- 
>3  puli  romani  imperatoribus  , huic  reliquae  res 
33  spesque  nostrae  committantur;  praesertim  quum 
» non  aliud  ius  suadeat , aliud  cogat  necessitas  ; 

» sed  et  illud  et  haec  ex  aequo  Pompeium  nobis 
» commendent , et  Siciliam.  Quis  enim  hominum , 
» aut  quae  provinciarum  aptior  esse  praesenti  neces- 
» sitali,  aut  opportunior  potest?  Magni  Pompeii  filias, 
m amans  patriae  iuvenis  , in  malis  et  tolerandis  et 
» superandis  exercitus, animo,  felicitate  , auctoi itate 
» patri,  sed  nondum  vertentem  fortunam  experto , 
» simillimus , proximam  et  quasi  suburbanam  pro- 
» vinciam  tenet;  qua  nihil  esse  potest,  tam  ad  exci 
» piendos  , qui  vim  hostium  fugiunt , quam  ad  infe- 
» standos,  qui  alunt,  commodius. 

XL.  » Nec  obscura  sunt , aut  ambigua , quae  dici- 
33  mus:  plurimorum  incolumitate,  et  ex  acerbissimis 
» discriminibus  repente  velut  divinitus  oblata  salute, 
» satis  superque  confirmantur.  Quot  ad  eum  proscri- 
» ptione  recenti,  quot  postea  confugerunt?  hodie 
» quoque  ad  euin  confluere  non  desinunt,  quicumque 
» aut  meliorem  optant  reipublicae  statum  , aut  tan- 
33  tummodo  militiae  lncrique  cupidi,  tamen  iustiore 
33  sub  duce  mereri  malunt.  Sed  et  prudentia  rerum- 
33  que  usu  tantum  valet , ut  modicis  ab  initiis  pro- 
33  gressus  ad  hanc  potentiam  sit,  qua  Triumvirorum 
33  apertum  hostem  et  profitetur,  et  defendit;  atque 
33  hunc  Caesarem  eiusque  legatos  nihil  non  conantes 
33  fortiter  a Sicilia  repulisse  non  contentus,  in  ipsa 
33  quoque  Italia  multis  affecit  incommodis.  Cum  hoc 
33  si  coniungamus  has  vit-es,  ecquae  esse  dubitatio 
33  poterit,  quin  tanta  accessione  auctus,  non  modo 
33  se  nosque  tueri , sed  etiam  ab  iniusla  Triumvirorum 
33  dominatione  vindicatam  recuperare  rempublicam 

33  pOSSl'  t ? 33 

XLI.  Contra  haec  Domitius  Ahenobarbus,  nobilis 
et  sibi  fidens  iuvenis,  hunc  in  modum  disseruit:  «Diis 
u immortalibus  habeo  agoque  gratias  , qui  nondum 
n ita  nos  deseruerunt,  ut  vel  animi,  vel  conSilii  ege- 
m remus.  Tanta  clade  percussi , tamen  non  nisi  de 
» bello  deliberamus  : una  modto  consultatio  est , quo 
» duce  propositum  teneamus.  Atque  utinam  fatano- 
» stris  imperatoribus  pepercissent!  utrivis  eorum 
» potui  dicto  esse  audiens  , et  in  eius  virtute  atque 
» providentia  acquiescere.  Sed  , his  sublatis , novi 
» atque  inexperti  ducis  subire  imperium  , neque  fa- 
» cile  est  generosis  mentibus,  neque  eo  properandum 
» est,  antequam  necessitate  cogamur,  quae  non  re- 
» linquit  consilio  locum.  Enimvero  in  eo  adhuc  res 
■»  sunt,  ut  habere  socium  amicumque  Pompeium, 
» quam  imperatorem  malis:  nec  vero  ad  unius  im- 
» penum  omnino  confugi  opus  est. 

XLII.  » Duos  paulo  ante  habuimus  imperatores  , 
u quibus  multum  confidebamus ; et  si  victos  forte 
» regeras , etiam  a duobus  victi  sunt.  Quid  vetat  te 
w quoque  , Murce  , commissam  tibi  classem  relinere , 
» et,  qua  paulo  ante  concordia,  mecum  et  cum  ceteris 
» consilia  tractare  graviorum  conatuum?  Cur  enim 
u Sexto  tantum  deferimus , ut , cui  pares  haberi  pos- 
» sumus  , eius  potestati  ultro  nos  subiiciamus  ? quum 
» sint  inter  nos  multi,  qui  neque  nobilitate  conce- 
» dant  ei , neque  annis  , aut  experientia.  Iam  vero 
» mores  adolescentis  ii  sunt,  quos  etiam  , qui  vitu- 
» perare  nolit,  omnes  promiscue  miniine laudet  pro- 
» betque.  Calamitas  paterna  deprehendit  ingenii  haud 
» mali  hominem  , priusquam  formari  ad  cultum  ma- 
u gnae  fortunae  ingenuis  studiis  posset.  Vnde  et  fe- 
» rocior  iusto  esse  dicitur,  et  fidei  negligentior.  Certe 
» Pompeii  Bithynici  fatum  docere  nos  debuisset,  ut 

» essemus  minus  in  credendo  faciles.  Inlerfcclum 
» eum  Sexti  iussu  constat;  quam  iuslis  causis  addu- 
» ctus  eum  interfecerit,  discere  nondum  potui.  Verum 
» est,  multos  ad  eum  profugisse  viros  illustres:  cuius 
w igitur  opera  ita  utitur,  ut  non  amplius  tribuat  li- 
» bcrtis  servisque  suis  ? 

XLIII.  » Iam  et  ob  res  non  amplissimas  sumere 
>3  nimios  spiritus,  seque  incredibiliter  elferre  dicitur. 
» Igitur  prospera  vobis  dominum  imponent,  adversa 
» ferenda  ex  aequo  erunt.  Tu  vero,  L. Stati,  vosque 
» ceteri  , quibus  eadem  mens  est,  quam  incondilio- 
» nem  vos  reinpublicam  demittatis , videritis ; ego, 
» donec  mihi  consulere  potero , nec  Pompeii , nec 
>3  cuiusquam  alterius  potestati  dedere  me  constitui. 

Cassio  Brutoque,  propinqua  cognatione  iunctis, 
33  quibus  imperium  decreverat  senatus  , haud  invitus 
33  parui:  Sexto  amico  potius,  quam  imperatore  utar. 
33  Nec  ideo  minus  rem  communem  bene  curabimus, 
33  quum  nostra  concordia  , duobus  potentissimis  vin- 
33  culis,  amore  libertatis,  et  metu  dominorum  adstri- 
33  cta,  neque  lentescere  per  negligentiam  alterius. 
33  neque  patere  suspicionibus  possit.  >3  Finis  consul- 
tationis iste  fuit,  ut  in  sua  sententia  perstantibus 
utrisque,  Murcus,  et  qui  cum  eo  sentiebant , Pom- 
peium peterent ; Domitius  cum  ceteris  pristinam  ad 
Ionium  mare  stationem  retineret.  Atque  hic  et  auxit 
postea  classem  suam , et  longinquiores  etiam  provin- 
cias, oblatis  forte  occasionibus,  adiit. 

§.  41.  V«ll.  II  , 73.  — Supra , CXXIII , 5. 

EPITOME 

LIBRI  CENTESIMI  VICESIMI  SEXTL 

C.  Caesar,  quum  esset  annorum  viginli  trium,  obsessum  in  op- 
pido Perusia  L.  Antonium , conatumque  aliquoties  erumpere , 
et  repulsum,  fame  coegit  in  deditionem  venire;  ipsique  et 
omnibus  militibus  eius  ignovit.  Perusiam  diruit ; redactisque 
in  potestatem  suam  omnibus  diversae  partis  exercitibus,  bel- 
lum citra  ullum  sanguinem  confecit. 


I.  Interea  M.  Antonius,  qui  post  victoriam  in  Thracia 
substiterat , ad  cogendas  undique  pecunias,  in  Grae- 
ciam cum  valido  exercitu  venit  : neque  gravis  aut 
odiosus  principio  civitatibus  fuit,  ab  acerbitate  omni 
temperans,  ludisque  eorum  , et  eruditorum  colloquiis, 
et  caerimoniis  deorum  deditus.  Idcirco  vulgo  Graeco- 
rum studiosus , sed  inprimis  amator  Atheniensium  vo- 
cari gaudebat,  multis  in  eam  civitatem  collatis  bene- 
ficiis: nam  deinde  et  Aeginam,  et  Ceam,  et  Sciathum, 
et  Peparethum , aliasque  insulas  reddidit;  et  Mega- 
renses Atheniensium  derisit  aemulos.  Rogatus  enim 
ab  his,  uti  curiam  suam  spectaret,  ubi  spectavit, 
quaerentibus  , qualisnam  ea  videretur?  «Angusta, 

inquit,  et  ruinosa.»  Ergo  et  Athenienses  solita  vani 
late  retulerunt  ei  gratiam , initiando  mysteriis  suis, 
honorando  statuis,  cum  iniuria  veterum  regum , a 
quibus  maiores  eorum  insigniter  adiuti  cultique  fue- 
rant: nam  et  Attali  Eumenisque  colossos  Antonii  no- 
mine inscripserunt. 

II.  Dimensus  deinde  Pythii  fanum,  de  cuius  instaura- 
tione ad  senatum  perscripserant,  Lucioque  Censorino 
Graeciae  praeposito,  in  Asiam  transiit,  iam  cessante 
periculo  remissior,  et  ad  prioris  vitae  mollitiem  re- 
volutus. Igitur  Graeci  Asiatici , moribus  his  amicum 
genus , Ephesum  venientem  curatissima  pompa  exce- 
perunt. Quippe  viri  puerique  Satyrorum  ac  Panum 
habitu,  feminae  Bacchas  simulantes,  deduxerunt  eum, 
urbe  tota  personante  tibiis  et  fistulis,  passimque  thyr- 
sis atque  hedera  obtutui  se  ingerentibus.  Sic  ince- 
dens ille  Liber  Pater  salutabatur,  benigni  atque  blandi 
addito  cognomento.  Prima  cura  fuit  reddendi  Dianae 
sacrificii;  quo  magnifice  peracto,  supplices  deae,  qui 
ad  id  asylum  e victis  partibus  confugerant,  dimisit 
incolumes,  duobus  exceptis,  quorum  alter  caedis 
Caesarianae  fuerat  conscius  , alter  Dolabellam  Cassio 
prodiderat ; vetusque  spatium  asyli  duplicavit,  par- 
temque urbis  adiccit. 

ITT.  Inde  vocatis  in  consilium  legatis,  qui  ex  Asia 
Ephesum  concurrerant,  decem  annorum  tributa,  quot 
Cassio  ac  Bruto  intra  biennium  dederant,  annua  die 
pendenda  imperavit : mox  deprecantibus  , alleganti- 
busque  necessitatem,  qua  coacti  dedissent  potcnlio- 
ribus  omnia,  hactenus  remisit,  ut  novem  annorum 
tributa  annua  bima  die  penderent.  Regibus  etiam  et 

§.  i.  V.  C.  71« ; A.  C.  41.  — Veli.  II v 74.  — Plut.  in  Anloo. — Appian. 
B,  Civ.  lil».  V.  — Infra , CXXXll , ao. 

§.  a.  Plut.  — Sfrab.  lib.  XIV,  p.  641.  — Appian. 

civitatibus  liberis,  ut  quisque  abundare  videbatur, 
imperata  est  pecunia.  Huic  exigendae  praefecit,  quos 
voluit,  ut  interdum  non  tam  acerbum  videretur  pen- 
dere omnino  tributa , quam  his  hominibus  pendere  : 
nam  et  citharoedum  quendain  Anaxeronem  Magne- 
tem quatuor  urbium  exigendo  tributo  praeposuit, 
militibus  ad  hunc  usum  datis.  Plurimum  enim  huic 
generi  hominum  indulgebat;  et  quidquid  deliciarum 
ullo  machinamento  corrumpendis  moribus  natum  vi- 
deri poterat,  affectu  maximo  complectebatur. 

IV.  Ergo  et  Xuthus  choraules,  et  histrio  Metrodo- 
rus eius  amicitia  nobilitati  sunt;  et  coquus  ob  unam 
coenam  scite  paratam  bona  civis  cuiusdam  Magnetis 
accepit.  Laudabiliorem  mullo  liberalitalem  mox  ob- 
eundis provinciis  exercuit , L.  Cassium  imperatoris 
fratrem  , et  alios  earumdem  partium , exemplo  cle- 
mentiae , quod  Ephesi  ediderat,  veniam  petere  ausos 
absolvens,  et  civitatum^quae  afflictae  fuerant  ab  ad- 
versariis, calamitatem  sublevans.  Nam  et  Lycios  im- 
munes  esse,  Xanlhmnq«e  instaurare  iussit;  et  Rho- 
diis Andrum  dedit,  Tenumque  cum  Naxo  et  Myndo, 
quas  tamen  paulo  post  iterum-  ademit , quasi  durius 
imperantibus. 

V.  Transiens  deinde  per  Phrygiam  Mysiamque,  et 
tribulis  ubique  gravibus  impositis  , in  Bithyniam  ve- 
nit, provinciaque  ab  Apuleio,  quem  Brutus  praefe- 
cerat, accepta,  ipsum  exemit  culpae , reditumque 
concessit.  Hyrcano  Iudaeorum  principi,  suo  et  geniis 
nomine  coronam  auream  mittenti,  orantique,  ut  a 
Cassio  capti  servitute  eximerentur,  clementer  respon- 
dit, datis  etiam  ad  Tyrios  Sidoniosque,  et  Antioche- 

3.  Strab.  lib.  XIV,  p.  648.  — Appian.  — Arist.  Polit.  II , 9 , et  V,  1 1 . 

nos,  et  Aradios  literis,  ut  ablata  Iudaeis  corpora, 
bona,  loca  restituerentur.  Inde  Gallograecos  et  Cap- 
padocas  adiit,  Planco  demandata  Asiae  cura,  pecu- 
nias ubique  cogens : in  Cappadocia  et  causam  cogno- 
vit Ariaratis  et  Archelai  Sisennae,  de  regno  conten-  a 
dentium;  et  plus  apud  eum  Archelaus  valuit,  Gla-  4 
phyrae  matris  adiutus  gratia , quam  formosam  et 
parum  pudicam  Antonius  adamabat.  Hinc  in  Ciliciam 
transgressus,  misso  ad  Cleopatram  Dellio , adesse  re- 
ginam tanquam  ad  causam  dicendam  iussit : favisse  )| 
enim  Cassio  insimulabatur.  $ 

VI.  At  illa,  moribus  Antonii  ex  fama  et  Dellii  ex-  5 
positione  cognitis , qui  mulieri  forma  et  ingenio  ex-  ; 
cellenti  nihil  ab  isto  timendum  asseverabat,  non  tam 
ad  purgandum  obiecta,  quam  subiiciendum  sibi  im- 
peratorem se  comparabat.  Tandem,  nec  nisi  plurimis 
illius  et  amicorum  literis  accita  , Tarsum  navigavit , 
ubi  tum  agens  Antonius , libefam  immunemque  civi- 
tatem  declarabat,  edicto  quoque  proposito,  uti  Tar- 
senses  cives,  ubicumque  serviqpnt,  dimitterentur.  , 
Tum  quoque  pro  tribunali  sedebat,  quum  adverso' 
Cydno  subvehi  Cleopatram  nuntiatum  est,  tantusque 
hominum  ad  spectandam  eam  concursus  fuit,  ut, 
dilapsa  forensi  turba,  solus  cum  suis  Antonius  relin-  1, 
queretur.  1 

Vn.  Neque  enim  vulgaris  erat  species.  Inaurato  -i? 
navigio,  velis  purpureis  expansis,  vehebatur ; argentei 
remi  ad  tibiarum  cantum  movebantur  , fistulis  etiam 
et  citharis  molle  interstrepentibus.  Illa  sub  tentorio, 
quod  intextum  auro  erat,  recubans,  ornatu  cultuque 
Venerem  repraesentabat,  adslantibus  utrinque  pueris, 

§.  5.  loseph.  Antiq.  lud.  XIV,  22.  — Appian.  B.  Cir.  lib.  V.  — Dio,  lib. 
XLVIII.  — Martial.  lib.  XI,  cpigr.  20.  — Mutarch. 

venlulumque  facientibus  cupidinum  habitu.  Sed  el 

ancillae  praestanti  forma , quemadmodum  Gratiae  et 

Nereides  pinguntur,  amictae,  propter  gubernaculum 

aut  rudentes  stabant.  Quacumque  inveheretur,  ripae 

suffituum  odorumqtie  fragrantia  complebantur.  Igitur 

velut  fascinatis  prae  delectatione  animis  , Venerem 

ad  Bacchum  pro  salute  totius  Asiae  comessatum  venire 

iactitabant.  Invitata  ad  coenain  ab  Antonio , ipsum  \ 

potius  ad  se  iussit  accedere:  et  paruit  ille,  ut  comem 

se  atque  humanum  ostenderet.  Erant  apparata  omnia 

regio  fastu:  vasa  auro  gemmisque  radiantia,  nobilium 

artificum  opera  ; purpureis  aulaeis  , auro  intexto , 

obducti  parietes  , triclinia  duodecim  cum  lectis. 

VIII.  His  excepit  Antonium  et  amicos , quotquot  ei 
placuerat  adducere.  Sed  Antonius  nihil  tam  admiratus 
esse , quam  frequentiam  et  dispositionem  luminum 
dicitur,  varias  figuras  magno  artificio  repraesentan- 
tium. Laudanti  reginae  magnificentiam,  illa  subridens. 

Haec,  inquit,  omnia  tibi  dono,  imperator,  ut  cras 
iterum  rnecum  coenes.  Tum. vero  sic  instruxit  convi- 
vium , ut  hesterna  prae  his  parva  et  vulgaria  vide- 
rentur ; iterumque  illi  celera  omnia  dedit,  amicis 
autem  eius  atque  ducibus  , lectos  , in  quibus  accu- 
buerant , cum  poculis  aureis  , quibus  ministratum 
cuique  fuerat;  discedentibus  deinde  pro  dignitate 
cuiusque  partim  lecticas  cum  lecticariis  dedit  dono  , 
plerisque  equos  cum  argenteis  phaleris  , pueros  . 

autem  Aethiopas  ad  praelucendum  omnibus.  Tum  vi- 
cissim  excepit  eam  Antonius,  superare  nisus  splen- 
dorem et  elegantiam  reginae;  sed  utroque  inferior, 
primus  in  coenae  suae  sordes  ct  rusticitatem  dicteria 
iecit. 

7 . Athcu.  IV,  ii.  — Plulaicli. 
jj.  S . Plut.  — Alhcn. 

IX.  Quarto  die  , vicissim  apud  eam  coenanle  An- 
tonio , solum  consternendum  rosis  ad  altitudinem 
cubiti  curavit;  qui  harum  copiam  suppeditassent , 
non  iam  nummis , sed  talentis  remunerans.  Igitu-r 
metu  omni  deposito  , quum  ol)  -destitutas  Caesaris 
partes  accusaretur , non  magis  excusavit  sese  , quam 
imputavit  ultro,  quatuor  legiones  cum  Aliieno  missas 
initio  belli,  classemque  paratam,  sed  tempestatibus, 
et  celeri  Dolabellae  casu  prohibitam  egredi.  Neque 
tamen  semel  i/erumque  cum  atrocibus  minis  Jlagitanli 
Cassio  misisse  auxilia : quin  cum  instructissima  classe 
ipsam  ad  mare  Ionium  accessisse,  non  diligentia  Murci 
deterritam  ; sed  tempestatibus  et  classem  dissipatam  , ei 
se  in  morbum  conieclam , et  interea  Philippensi  acie 
decretum  esse.  Nec  falso  ista  iactahantur  , sed  plus 
apud  lascivum  hominis  animum  forma  et  veneres 
Cleopatrae  quam  causa  valuerunt. 

X.  Igitur  ex  rea  stalim  amica,  stalim  domina  facta 
non  modo  regnum  Aegypti  retinuit,  sed  in  Antonio 
subegit  Orientem.  Erat  enim  non  modo  pulchritudine, 
sed  magis  etiam  lepore  quodam  et  elegantia  singulari 
praedita;  quam,  quidquid  ageret,  aut  loqueretur, 
decerent  omnia.  Supererat  mira  ingenii  vis  et  alacri- 
tas , eliatn  prioribus  amoribus  excitata  et  erudita  , 
qua  puellaribus  adhuc  annis,  Cn.  Pompeium  adole- 
scentem , quando  classis  educendae  causa  profectus 
in  Aegyptum  fuit , et  mox  Caesarem  mancipaverat. 
Accedebat  et  suavitas  sermonum  et  eruditio,  multa- 
rumque cognitio  linguarum : raris  enim  populis  re- 
sponsa per  interpretes  dabat:  cum  Aethiopibus,  Tro- 
glodytis , Hebraeis , Arabibus , Syris , Medis,  Persis, 
aliisque  multis  gentibus,  ipsa  loqui  poterat;  quum  ante 

ipsam  reges  Aegyptiam  quoque  linguam  discere  non 
sustinuissent,  nonnulli  ne  Macedonicam  quidem  cal- 
lerent. His  artibus  brevi  sic  in  potestate  Antonium 
habuit,  ut  non  his  modo  illiciis  , sed  etiam  veneficiis 
captus  domitusque  crederetur. 

XI.  Nihil  enim  tam  aut  largitu  detrimentosum, 
aut  factu  turpe  erat , quod  illa  petens  non  impetraret. 
Paulo  ante  fratrem  virumque  suum,  aetatis  XV  annum  . 
agentem  veneno  sustulerat.  Soror  Arsinoe  religione 
vitam  tutabatur,  Dianae  facta  supplex,  sive  Ephesia 
illa,  sive  Leucophryne  Milesiorum  fuit.  Hanc  igitur 
iussu  Cleopatrae , percussoribus  immissis , Antonius 
sustulit.  Nec  alia  loca , quae  tum  sanctissima  habe- 
bantur , reveritus  , Tyrios  e templo  Herculis  extra- 
ctum Serapionem  Cleopatrae  coegit  tradere  , contra 
cuius  voluntatem  ille  Cassio  auxilium  adduxerat : Ara- 
dios adolescentem  quendam,  qui  se  Ptolemaeum  esse 
ferebat , maiorem  Cleopatrae  fratrem  , qui  victus  a 
Caesare  disparuerat.  Sed  et  Megabyzum  Ephesiae 
Dianae  antistitem  ad  supplicium  deposcebat,  quod 
Arsinoen,  tanquam  reginam,  hospitio  excepisset; 
sed  Ephesii,  Cleopatrae  supplicantes, ab  ipsa  salutem 
sacerdoti  suo  impetrarunt. 

XII.  Inter  haec  continuato  per  Cavam  Syriam , 
Palaestinam,  Ituraeos,  aliosque  Syrorum  populos  iti- 
nere , tyrannos  passim  e civitatibus  sustulit : liberta- 
tem cum  immunitate  tribuit  Laodicenis ; variasque 
civitatum  et  regulorum  lites  composuit.  Vnde  iudaeis 
etiam  principibus,  Phasaelis  et  Herodis  aemulis,  facta 
spes  , subverti  fratres  illos  posse ; quamquam  nuper 
f rastra  eos  accusassent , quo  tempore  veniens  ex  Eu- 

ropa  Anlonius  , Herodis  obsequiis  et  pecunia  sic  deli- 
nitus  est,  ut,  nec  auditis  delatoribus  , rem  integram 
in  suum  adventum  reiiceret.  Venerunt  igitur  centum 
ex  primoribus  Antiochiam;  nec  aliud  effecerunt,  quam 
ut  ambo  fratres  tetrarchae  constituerentur , eisque 
sub  Hyrcani  nomine , cuius  iam  factus  affinis  erat 
Herodes , summa  rerum  iudaicarum  permitteretur.  Id 
quum  aegerrime  ferrent  accusatores,  ex  eorum  numero 
quindecim  vinxit;  ne  occideret,  Herodis  precibus  tri- 
buens. 

XIII.  Nec  ideo  ludaei  quieverunt , quin  alii  mille 
Tyrum  proficiscerentur , quo  venisse  Antonium  audie- 
rant. At  ille  praefecto  praesidii  negotium  dederat , ut 
importunos  et  molestos  homines  ulcisceretur:  gran- 
dem enim  a fratribus  summam  acceperat , et  erat  iu 
hos  olim  bene  affectus , propter  hospitium , quod  ei 
cum  patre  eorum  fuerat.  Igitur  Herodes , gnarus  rei, 
quum  ante  urbem  diversaretur  , prodiit  accusatori- 
bus suis  obviam  , monui  tque , sibi  parcerent:  si  enim 
progrederentur , malum  habituros.  At  illi , contempto 
Herode , quum  ad  urbem  procederent , obvios  habue- 
runt armatos.a  quibus  interfecti  sunt  nonnulli,  sauciati 
complures  ; reliqui  coniecli  in  fugam  , moesti  abie- 
runt domos.  Mox  Antonius  eos  etiam , quos  habebat 
in  vinculis , occidit ; propterea  quod , a plebe  hiero- 
solymitana  Herodem  conviciis  exceptura  esse , cogno- 
verat. Interea  digressa  in  Aegyptum  Cleopatra  , M, 
Antonius , resumpta  paulisper  imperatoris  persona , 
propter  Parthos , qui  nunquam  satis  quieti , tum 
validius  se  commovere  dicebantur,  equites  Palmyram 
misit , oppidi  diripiendi  gratia  , quod  sentire  cum 
Parthis  insimulabatur. 

XIV.  Sed  Palmyreni , corporibus  , rerumque  sua- 
rum pretiosioribus  trans  Euphratem  traiectis,  equiti- 
bus vacua  aedificia  reliquerunt ; dispositis  pro  ripa 
sagittariis,  quo  genere  plurimum  valent,  intercluso 
transitu.  Hic  conatus  Antonii  , et  tyrannorum , quos 
ubique  civitatibus  Romanus  expulerat,  ad  Parthos 
fuga , simulque  gravissima  populis  imposita  tributa, 
magnum  attulisse  momentum  putantur,  ut  citius, 
quam  timeretur , Parthicum  bellum  erumperet.  Sed 
Antonius  neque  Fulviae  labores  in  Italia  , neque 
provinciarum  necessitates  et  pericula  inoratus,  copiis 
in  hiberna  distributis,  et  Saxa  Syriae  imposito  , in 
Aegyptum  profectus  , totum  se  Cleopatrae  et  volu- 
ptatum turpitudini  tradidit. 

XV.  Consulum  deinde  nomen  ( vis  enim  penes 
Triumviros  erat)  Cn.  Domitius  M.  F.  Calvinus  iterum, 
C.  Asinius  Pollio  gesserunt;  hic  adversus  Caesari, 
belloque  Perusino  immixtus : sed  pacta  cum  M.  Anto- 
nio nondum  audebat  Caesar  violare  ; neque  referre 
putabat , penes  quem  appellatio  consulis  esset,  quum 
ipse  tanto  iam  tempore  consulem  in  obsidione  habuis- 
set. Iam  asperior  quotidie  fames  obsessos  Perusiae 
experiri  omnia  remedia  coegerat*:  idcirco  sociorum 
auxilia  ultimis  precibus  obtestationibusque  sollici- 
tantes , perfecerunt , uti  tres  duces , qui  repererant 
interea  coniungendi  copias  viam,  repulsis,  qui  prohi- 
bebant, Caesarianis,  Perusiam  contenderent.  Sed  Cae- 
sar Agrippam  et  Salvidienum  his  occurrere  cum  vali- 
diore exercitu  iussit  ; quibuscum  manus  conserere 
non  ausi  , ne  ab  his  et  prioribus  hostibus  circumve- 
nirentur f Fulginium  occuparunt  , passuum  viginti 
millia  distans  a Perusia  castellum. 

XVI.  Ibi  circumsessi  ab  Agrippa , de  rebus  suis, 
coacto  concilio,  deliberarunt.  Pollio  consul,  assen- 
tiente  Ventidio,  perrumpendum  censebat;  postremo 
Plancus  obtinuit,  cautiora  suadens,  ne  inter  Agrippam 
et  Caesarem  intercepti  utrinque  caederentur.  Lucius, 
quique  cum  eo  Perusiae  obsidebantur , quum  ignium 
indicio  adesse  socios  intellexissent,  cessantibus  igni- 
bus, a maxima  spe  ad  ultimam  desperationem  revoluti 
( victos  enim  fuisse  suos,  existimabant  ),  prima  vigilia 
eruperunt;  tentatisque  locis  omnibus,  undique  repulsi, 
diluculo  se  receperunt.  Inde  subducta  ratione  corpo- 
rum et  alimentorum,  Lucius  dimensum  praeberi  servis 
vetuit;  neque  transfugere  passus  est, acribus  ubique 
custodiis  positis : idcirco  miseri  , per  urinem  et  ante 
muros  herbam  vellentes  , aut  frondem  , agminatim 
moriebantur;  et  altissimis  specubus  iniiciebanlur  cada- 
vera , ne  relicta  et  putrefacta  morbos  gignerent,  cre- 
mata rogorum  multitudine  necessitatem  obsessorum 
proderent  hostibus. 

XVH.  Sed  in  hoc  statu  sisti  non  poterat  diu : 
rursurnque  rogantibus  militibus,  ut  pugnando  potius 
caderent, annuit  Lucius,  monens  aut  abstinendum  cer- 
tamine , aut  nisi  fictoribus  non  revertendum  Accla- 
marunt omnes  cupide , et . ne  nox  ignaviam  aliquo- 
rum tegeret , educi  clara  luce  postularunt.  Igitur 
omnibus  ut  ad  ultimum  conatum  summa  cura  praepa- 
ratis, cum  instrumentis  et  scalis  variae  formae  instructi 
ante  lucem  egrediuntur.  Aderant  et  machinae  com- 
plendis fossis  aptae  , turres  plicatiles , unde  pontes 
extrudi  in  muros  solent,  et > telorum  omnis  generis 
magna  copia  , saxa  itidem  et  crates  , quae  palis  , 
circum  opera  erectis,  iniicerentur.  Haec  quum  magno 

militum  nisu  admoverentur,  fossa  completa,  supera- 
toque  vallo,  ad  murum  transgressi , suffodere  hunc, 
alii  scalis  atque  turribus  admotis  transcendere  nite- 
bantur ; et  quum  diversis  locis  haec  fierent,  propu- 
gnantesque  clamoribus  incertis  distraherentur,  pontes 
alicubi  in  murum  iniecti  sunt  , paucisque  occisis  , 
reliqua  multitudo  sequebatur. 

xvm.  Erat  plane  res  obsidentibus  in  discrimine 
et  metu  ; sed  quia  raros  admoliri  pontes  obsessi 
potuerant , facile  occursum  est  , strenuissimo  quo- 
que ad  defendenda  loca  opposito , quae  plurimum 
urgebantur.  Igitur  Antoniani  defatigati  a recentibus, 
quum  etiam  latera  haberent  ictibus  exposita , reiecti 
sunt,  scalaeque  et  turres  eorum  confractae.  Ne 
tum  quidem  abstinuerunt  pugna  , quamquam  ex 
superiore  loco  impune  vulnerarentur,  donec  Lucius 
misertus  nimium  et  inutilem  laborem , signum  rece- 
ptui dedit.  Sed  ne  sic  quidem  eos  deseruit  animo- 
rum obstinatio,  quin , plausu  hostium  exsultantium 
irritati  , resumerent  scalas  , et , quamquam  irrito 
incepto , in  mortem  potius  , quam  proelium  ruerent. 
Et  exorandi  fuerunt  imperatori  , ut  servare  potius 
vitam , quam  prodigere  nequidquam  vellent. 

XIX.  "Vltimus  hic  obsessorum  conatus  fuit ; et 
Caesar  , ne  quid  tale  posthac  auderent  , sic  exer- 
cuit suos  , ut , signo  dato  , cum  armis  prosilirent  in 
muros  : id  quoque  spectaculum  desperationis  implevit 
Antonianos,  et,  quia  moerore  lentescebat  disciplina, 
remissius  moenia  custodiebantur  ; pluresque  transfu- 
giebant ad  Caesarem  non  gregarii  modo , sed  et 
tribuni  praefectique.  Atque  hos  postquam  clementer 
acceptos  a Caesare  vulgatum  est , omnesque  reliqui 
spem  parem  conceperunt;  Lucius,  timens,  ne,  si 
pervicacior  esse  vellel , hosti  dederetur , legatos  de 

pace  misit.  Caesar  , ex  duobus  generibus  constare 
Lucii  copias  sciens  , ut  dissociaret  animos,  veteranis 
se  veniam  dare  , dixit , in  gratiam  Antonii  ; reliquos 
suam  in  potestatem  dedi  velle.  Haec  in  commune 
tribus  legatis;  mox  uni  seorsim  C.  Furnio,  ceteris 
quoque  parcere  velle  ostendit,  solis  exceptis,  qui 
proprias  secum  inimicitias  exercerent. 

XX.  At  hi, suspectum  habentes  cum  Furnio  arca- 
num sermonem,  hunc  quidem  exceperunt  conviciis: 
a Lucio  postularunt , ut  aut  paribus  conditionibus 
pacis  amplecteretur  omnes,  qui  pari  studio  bellassent 
pro  patria ; aut  arma  universi  ad  extremum  usque 
spiritum  retinerent.  Lucius  , reveritus  pari  secum 
dignitate  viros  , laudavit  eorum  sententiam  , et  , 
quando  neminem  haberet  aptiorem  , se  dixit  atl 
Caesarem  ire:  profectusque  est  slatim  sine  feciali ; 
cursu  praecedentibus , qui  rem  Caesari  significarent. 
Atque  ille  ad  hoc  nuntium  properabat  occurrere 
venienti : iamque  in  conspectu  erant  cum  amicis  et 
imperatoriis  sagulis,  quum, dimissis  omnibus, Lucius 
duos  tantum  lictores  secum  habens  processit , hoc 
ipso  demonstrans  animi  sui  propositum  ; intellexitque 
Caesar,  et,  Lucium  imitatus,  ostendere  signum  mox 
coaliturae  benevolentiae  voluit;  et,  festinante  Lucio, 
ut  intra  vallum  colloquerentur,  egressus  est  Caesar, 
ut  sic  quoque  liberum  esset  Lucio  , quid  capere 
consilii  vellet. 

XXI.  Tum,  ut  est  relatum  in  Commentarios,  Lucius 
prior  ita  coepit  : « Si  quidem  cum  externo  mihi 
» certamen  fuisset  et  vinci  turpe  putarem  , Caesar, 
» et  turpius  victum  confiteri  eamque  ignominiam 
» exirem  eadem  via,  quae  multis  egregiis  viris, 
» virtutem  a fortuna  oppressam  asserentibus  , pla- 
» cuit.  Nunc  quia  cum  cive  aequalis  dignitatis 

u contentio  fuit,  expertus  , quae  pofui,  pro  patria, 
j>  tali  viro  lubens  cedo.  Nec  tamen  haec  dicta  sic 
» accipias,  quasi  victori  , in  spem  humanioris  cle- 
» mentiae,  adblandiar;  non  issem  huc  sine  feciali  , 
3t  si  pro  me  essem  sollicitus  : aliis  pacem  postulo  , 
u quam  utique  concessurus  es  , ubi  nec  iniquam 
u petitionem  meam  , neque  rationibus  tuis  alienam 
u cognoveris.  Nam  ut  certius  omnia  dispicias,  sepa- 
» rari  causas  oportet , ut  in  me  effundas  iram , 
n quem  horum  omnium  auctorem  intelliges;  his 
» ignoscas,  qui  decepti  falsique,  alia  , quam  penitus 
n sentiebam , praeferentem  , in  fratris  Marci  gratiam 
» sequuti  sunt. 

XXII.  » Quod  si  forte  quaedam  liberius  dixero, 
» licentiae  ferociaeque  imputare  noli ; non  conve- 
» niunt  ea  temporibus  meis : ea  tantum  dicam  ex 
» animi  mei  sententia  , quae  dissimulari  nequibunt. 
» Egq  bellum  tibi  feci , Caesar  , non  ut  oppresso 
» succederem  in  principatu,  sed  ut  restituerem  rem- 
» publicam  senatui , cuius  sub  hac  triumvirali  pote- 
» state  ius  atque  decus  omne  accisum  atque  sublatum 
» est  iniuria  : hoc  enim  ipsi  quoque  et  sensistis  olim, 
» et  praetulistis , legitimum  hunc  magistratum  non 
» esse  fassi  , necessarium  appellantes  , donec  Cassi 
» Brutique  irreconciliabilis  factio  tolleretur  : ideo 
» neque  perpetuum  esse, sed  quinquennalem  voluistis. 
» Ergo  itaque  oppressis  partium  ducibus,  reliquiarum, 
» si  tamen  ullae  sunt  reliquiae,  non  contra  rempu- 
» blicam  , sed  pro  sua  incolumitate  manentibus  armis, 
» sed  cessuris,  simul  atque  timere  sibi  a vobis  desie- 
» rint;  tempus  esse  iudicavi,  ut,  cessantibus  aliquando 
• extraordinariis  imperiis  , patrius  mos  civitati , legi- 
» busque  et  magistratibus  potestas  sua  redderetur. 

XXIII.  » Neque  vero  maiorem  esse  ducendam  fra- 

» tris , quam  reipublicae , rationem  existimavi  ; fore 
» persuasus,  ut  ei  quoque , quum  venisset,  tam  iusta 
» et  gloriosa  probarentur  : et  quia  mihi  magistratus 
» nomen  profuturum  ad  efficienda  coepta  credebam, 
» dimittere  hanc  opportunitatem  nolui.  Quod  si  tibi 
>1  res  ea  cordi  fuisset , penes  te  esset  tanti  operis 
» coepti  perfectique  gloria  : quia  vero  tibi  persuaderi 
» nequitum  est ; ego,  Vrbe  per  vim  occupata  , hoc 
» allectavi  decus,  instinctus,  ut  opinor,  generosa 
>■  cogitatione , nihil  esse  , quod  pro  republica  moliri 
» vel  cum  discrimine  non  oporteat  et  Antonium  et 
w consulem  , et  progeniem  eius  Herculis , qui  unus 
w omnium  laboriosissime  contra  iniustas  dominatio- 
« nes  dimicavit.  Haec  et  vera  belli  huius  causa , si 
u quid  mihi  credis,  et  sola  est.  Nihil  hic  me  frater, 
» nihil  aut  Manius  movit,  aut  Fulvia;  ne  divisio 
» quidem  agrorum , et  pulsi  possessionibus  suis  inno- 
» centes:nam  et  me  auctore,  coloniae  fraterni  militis 
» deductae  sunt. 

XXIV.  » Tu  videri  causam  eam  armorum  voluisti, 
» ut  veteranos  tibi  coniungcres  , quorum  praemia 
» per  mc  vocari  in  discrimen  arguebas.  Hoc  tibi  vafra- 
» mentum  utile  ad  victoriam  fuit;  dum  e re  tua  erat, 
» ut  milites  tui  me  tanquam  hostem  infensissimum 
» odissent.  At  nunc,  parta  victoria,  non  est,  ut  in 
» me  hostili  sis  animo,  nisi  et  patriam  oderis  ; nam 
>/  pro  huius  libertate  facta  fuisse  a me  omnia  reperies. 
» Atque  haec  ille  ego  dico,  qui  non  nesciam,  in  tna 
» nunc  potestate  me  esse  ; unde , quid  de  te  iudica- 
» verim,  apparet,  quidque  nunc  iudicem , solus  ad 
» te  veniens.  Sed  de  me  ipso  hactenus  : quod  autem 
» amicos,  atque  adeo  totum  exercitum  attinet  , nisi 

» consilium  a me  profectum  pro  suspecto  respuis, 
» magnopere  tibi  sim  auctor , ne  hac  causa  cui- 
» quam  nimium  irascaris : etiam  tuos  offenderis , 
» si  adeo  implacabilia  doceas  esse  debere  civium  odia, 
» ut  ignosci  victis  non  oporteat ; periculosum  est 
» homini , quum  sit  instabili  fortunae  obnoxius,  sola 
» victoria  tutum  vivere.  Sin  vero  me  adhuc  hostem 
» esse,  et  talium  consiliis  minime  credendum  putas, 
» non  me  piget  precibus  abs  te  contendere  , ne 
» meam  sive  culpam , sive  fortunam , amicis  meis 
» fraudi  esse  sinas  ; sed  a me  potius  expetas  poenam, 
» qui  horum  omnium  omnibus  auctor  exstiti.  Atque 
» haec  ut  serio  dici  constet , illis  absentibus  agere 
» tecum  volui ; ne  mihi  potius  ab  illorum  depreca- 
» tionibus  quaerere  praesidium  viderer.  » 

XXV.  Ad  haec  Caesar  :«Vt  ego  te  sine  feciali  vidi 
» descendere , L.  Antoni , festinavi , ut  ante  castra 
» mea  occurrerem  , ne  locus  tibi  necessitatem  impo- 
» suisse  videretur  dicendi  faciendive,  quae  nolles. 
» Postquam  autem  meam  in  potestatem  te  tradidisti, 
» quod  est  eorum , qui  se  peccasse  confitentur ; 
» nihil  necessum  est  refellere,  quae  mihi  falso  qui- 
» dem,  sed  speciose  obiecisti.  Ceterum  sicut  ab  initio 
» me  conatus  es  laedere  , ita  laedis  etiam  nocesque 
» in  praesentia ; quippe  si  conditiones  voluisses,  erat 
» tibi  cum  irato  et  victore  paciscendum:  nunc  quando, 
» conditionibus  omissis, meae  fidei  permittis  omnia, 
» quem  armis  non  potuisti , pudore  constringis , nt 
« nec  irarum  amplius  possim  esse  memor , nec  uti 
» potestate , quam,  si  pactiones  intervenissent,  neces- 
■ sario  eras  concessurus. 

XXVI.  » Iam  vero  me  cogis  oblitum  eorum , quae 
» commeruisti , unum  tantummodo  respicere  , quid 
» me  deceat:  hanc  enim  partem  praefero,  tam  deorum , 

■»>  quam  mea  causa  : sed  et  propter  lo , L.  Antoni , 
n faciam ; operamque  dabo , ne  sic  de  me  iudicasse 
*>  poeniteat.  » His  ultro  citroque  dictis,  Lucii  magna- 
nimitatem et  prudentiam  admiratusCaesar  esse  dicitur; 
vicissimque  Caesaris  moderationem  , et  brevitatem 
sermonis  in  adolescente  trium  et  viginti  annorum 
admirationi  fuisse  Lucio  : ceteri  vero  , facientes  ex 
vultu  utriusque  conieeturam  , rem  commode  tran- 
sactam esse,  iam  tum  fiduciam  salutis  suae  gau- 
diumque perceperunt. 

XXVO.  Hoc  maxime  modo  bellum  Perusinum  post 
acrem  obsidionem , et  multas  inclusorum  eruptiones, 
finitum  est , fame  coacto  ad  deditionem  Lucio.  Sed 
statim  a colloquio  missi  ab  Lucio  tribuni  venerunt 
ad  Caesarem , tesseram  petentes , militumque  suorum 
numerum  referentes  : qui  postea  quoque  mos  obti- 
nnit , Ht  , qui  quotidie  signum  petebant  a principe  , 
descriptum  simul  exhiberent  numerum  eorum  , qai 
tam  sub  signis  essent.  Caesar  , data  tessera,  iussit  eos 
excubias  adhuc  agere  solito  more,  ne,  sub  noctem  intro- 
missis in  oppidum  victoribus  , aliquid  praeter  animi 
sui  sententiam  gereretur.  Orta  luce , Caesar  quidem 
sacrificavit:  at  Lucius  eduxit  exercitum  cum  armis  , 
sed  obvolutis  et  intectis  iter  facientium  more : ubi  non 
longe  abfuerunt  a Caesare  , Imperatorem  salutarunt 
eminus ; inde  , quibus  erant  iussi , locis  per  legiones 
constitere. 

XXVIII.  Caesar,  finito  sacrificio,  laureatus  con- 
scendit tribunal , iussisque  arma  ponere  Antonianis  , 
postquam  id  factum  est,  veteranos  (nam  a tironibus 
secreverat ) accivit , ut  tanquam  ingratos  castigaret 

atque  perterrefaceret.  At  Caesariani  milites,  sive 
subornati  ab  imperatore , ut  saepe , sive  veterum  com- 
militonum tempore  permoti , ad  complexum  illorum 
festinabant , orantes  pro  his  Caesarem  irrequietis  vo- 
cibus , neque  discedentes  ab  complexu  eorum ; donec 
Caesar , aegre  sedato  clamore , conversus  ad  suos , 
» Meruistis , ait , commilitones , ut  vobisnegem  nihil. 
» At  ego  tirones  quidem  coactos  militasse  Lucio  cen- 
» sebara  ; hos  autem , qui  saepe  nobiscum  militave- 
» rant,  et  nunc  a nobis  servantur  , cupiebam  inter- 
» rogare  , qua  igitur  nostra  iniuria  , qua  offensa , aut 
» qua  saltem  spe  uberioris  apud  alios  militiae , contra 
» me  et  vos  et  sua  ipsi  commoda  pugnaverint?  quid- 
» quid  enim  sudatum  est  hactenus , ecquo  alio  Ene 
» factum  , nisi  ut  agri  veteranis  darentur , cuius  fru- 
» ctus  Eebant  et  ipsi  participes  ? Igitur  si  conceditis, 
» nunc  quoque  eos  interrogabo». 

XXIX.  Deprecantibus  illis,  «Fiat  igitur,  inquit, 
» quod  petitis : abeant  vestro  patrocinio  securi , et 
» hanc  etiam  obiurgationem  lucrentur;  sed  haccon- 
» ditione  , ut  vobiscum  in  posterum  consentiant ». 
Tum  vero  utrinque  voces  et  clamores  promiscui  in- 
sonuerunt , laudantium  Caesarem  , agentiumque  gra- 
tias: atque  ille  quibusdam  petentibus  concessit,  ut, 
quos  quisque  vellet,  exciperet  hospitio;  reliquam 
multitudinem,  quo  loco  primum  constiterant,  sub 
pellibus  agere  iussit,  donec  hiberna  eis,  et  qui  de- 
ducerent , assignarentur.  Adesse  mox  Lucium  cete- 
rosque  iussit,  pro  tribunali  sedens:  descenderuntque 
senatores  et  equites  multi , praesentem  fortunam  ha- 
bitu vultuque  praeferentes:  quibus  egressis  praesidium 
Caesaris  Perusiam  introductum  est.  Lucium  Caesar 
secum  habuit;  ceteros  centuriones  partiti  sunt,  cu- 
stodes futuri  hospitum  specie,  ut  erant  edocti  ab  im- 
peratore. 

XXX.  Perusinis  e muro  deprecantibus  concessura, 
ut  egrederentur , praeter  decuriones ; venienlibusque 
data  venia  : decuriones  in  custodiam  dati , paulo  post, 
nt  militum  odiis  satisfieret,  supplicium  pertulerunt, 
uno  excepto  L.  Aemilio , quod  iudex  Romae  , quum 
percussores  Caesaris  postularentur,  atrum  calculum 
palam  tulerat , ceterosque  fuerat  ad  condemnandum 
reos  cohortatus.  Oppidum  diripiendum  dare  militi 
voluerat  Caesar;  sed  princeps  civitatis  Cestius , qui 
mentis  haud  omnino  sanae  Macedonicum  se  appella- 
bat, quod  olim  ea  in  provincia  mililasset,  subiecit 
ignem  aedibus  suis , seque  transfixum  gladio  in  flam- 
mam intulit:  tum  ventorum  vi  dilatum  incendium 
omnem  Perusiam  hausit , excepta  tantum  aede  Vul- 
cani. Iunonis  signum  , quam  Etrusci  prae  ceteris  nu- 
minibus consueverant  colere,  quum  intactum  man- 
sisset ignibus  , Caesar  Romam  transferendum  curavit, 
somnio  monitus;  concessitque  volentibus  instaurare 
oppidum ; agri  tamen  spatium  intra  passus  mille  re- 
strictum est. 

XXXI.  Qui  deinde  has  reliquias  incoluerunt,  pro 
lunone  Vulcanum  adoptarunt  tutelare  numen.  Hic 
Imn  exitus  Perusiae  fuit,  veteris  urbis  , sive  Lydi  eam 
novi  tum  adhuc  Italiae  inquilini,  sive,  ut  est  relatum 
ab  aliis,  Achaei  condiderunt.  Proxima  deinde  dic 
Caesar , qui  iam  reconciliatus  ■ erat  Antonio,  ceteris 
etiam  omnibus  ignovit.  Nec  ideo  minus  trucidati  sunt 
plurimi  nobiles  et  egregii  viri , quum  excusare  se  ce- 
nantibus una  voce  responderet  Caesar,  moriendum 
esse.  Sic  et  Ti.  Canucius,  qui  tribunus  plebis  causam 
Caesaris  plurimum  adiuverat , et  Flavius  quidam  , et 
Clodius  Bithynicus  perierunt ; et  alii  tanto  numero, 

ut  trecentos,  aut  etiam  quadringentos  utriusque  or- 
dinis , delectos  e dedititiis,  idibus  marliis,  ad  aram  D. 
Iulio  exstructam  more  victimarum  immolatos  ferant. 
Caesar  ad  haec  cogi  ab  exercitu  querebatur:  nec  ideo 
persuasit;  quin  fuerunt,  qui  traderent,  ab  ipso  hoc 
conflatum  bellum  esse  data  opera , ut  aemuli  atque 
inimici  latentes,  copia  ducis  se  offerente,  nudarent 
animos,  vincique  et  facultatibus  exui  possent,  unde 
promissa  veteranis  praemia  conficerentur. 

XXXII.  Sic  Perusina  fames , quae  mox  propter 
summum  exempli  horrorem  velut  proverbio  iactari 
coepit,  totam  Italiam  formidolosissimo  bello  liberavit. 
Maximae  enim  vires  Antonianorum  fuerant;  C.  Asinius, 
L.  Plancus,  P.  Ventidius,  P.  Canidius,  Crassus,  Ale- 
ius, aliique  duces  tredecim  exercitus  ducebant,  et 
equitum  sex  millia  quingentos.  Hi  plerique  omnes , 
Lucii  casu  exterriti,  ad  mare  descenderunt,  Brundi- 
sium , aut  Ravennam,  aut  Tarentum  petentes  ; atque 
inde  pars  ad  Pompeium  Murcumque  et  Ahenobarbum 
se  contulit^  alii  transierunt  ad  M.  Antonium.  Inse- 
quebantur Caesariani , pacem  offerentes , et  contu- 
macibus infesti.  Sed  nihil  efficere  memorabile  potue- 
runt, nisi  quod  Agrippa  duas  legiones  ad  se  transduxit, 
quas  Plancus  Cameriae  reliquerat.  Atque  idemPlancus, 
reliquo  etiam  exercitu  ignaviter  deserto  , Fulviae  cum 
liberis  fugienti  se  adiunxit  comitem;  atque  illa  cum 
tribus  millibus  equitum , quos  ei  duces  praesidii 
causa  addiderant,  Puteolos,  et  inde  Brundisium  con- 
tendit, cum  navibus  longis  quinque,  ad  hoc  e Ma- 
cedonia accitis , ad  virom  iraiectura.  Reliquorum 
nonnulli  adiunxerunt  se  P.  Ventidio., Sic  Asinius  Pol- 

lio , qui  cum  septem  legionibus  Venetiam  diti  reti- 
nuerat Antonio,  magnasque  res  circa  Altinum  ges- 
serat , dum  Antonium  petit , Domitium  Ahenobarbum, 
fide  data  , transduxit  ad  partes. 

XXXIII.  Scripseruntque  ambo  ad  Antonium,  eique, 
tanquam  mox  affuturo , exscensiones  et  commeatus 
providebant.  Sextus  quoque  Pompeius,  per  luliam, 
Antonii  matrem,  quam  in  Sicilia  comiter  exceperat, 
de  amicitia  cum  eo  agere  coepit*  Inter  haec  Caesar 
reliqua  Italiae  , quae  praesidiis  adversariorum  occu- 
pata fuerant,  armis  aut  voluntate  defensorum  recepit. 
Nec  tacenda  Liviae  mox  Augustae  fortuna , magnum 
habens  et  utile  mortalibus  exemplum  mutabilitatis. 
Ti.  Claudius  Nero,  vir  praetorius  et  pontifex,  quum, 
deditione  a ceteris  Perusiae  facta,  solus  in  partibus 
perstitisset,  Praeneste  primum,  deinde  Neapolin  eva- 
serat. Ibi  frustra  professus  patrocinium  eorum  , qui 
agros  amiserant  in  Campania , servos  etiam  vocare 
conatus  ad  pileum,  adventu  Caesaris  in  Siciliam  fugit. 

XXXIV.  In  ea  trepidatione  Tiberius , qui  post  im- 
peravit, tum  vix  bimulus,  paene  vagitu  suo  parentum 
fugam  prodidit,  quum  ad  vitandum  occursum  mili- 
tis, matris  Liviae  sinu,  et  quidem  gravidae,  uno  tan- 
tum per  itinerum  devia  comitante  profugos,  ad  na- 
vigium deportatur.  Nec  diu  manere  apud  Pompeium 
iuvenis  superbus  potuit,  non  statim  in  conspectum 
eius  admissus,  et  mox  prohibitus  fascibus,  quos  ul- 
tra legitimum  tempus  relinebat.  Igitur  ad  Antonium 
profecturus,  in  Achaiam  transmisit,  commendavitque 
suos  Lacedaemoniis  publice,  quod  in  tutela  Claudio- 
rum ea  civitas  erat.  Sed  inde  digredientem  nocturno 

itinere , flamma  repente  exorta  e silvis , cum  omni 
comitatu  ita  circumdedit , ut  Liviae  vestis  et  comae 
amburerentur : inter  fugam  Neronis  a Neapoli , C. 
Velleius,  avus  iiistorici,  qui  ante  Bruti , mox  Neronis 
praefectus  fabrum  fuerat , senile  corpus,  quod  co- 
mitari abeuntes  cupientem  tardabat,  gladio  transa- 
degit. 

XXXV.  Tota  iam  Italia  Caesaris  erat : igitur  pro- 
xima ei  cura  fuit  occupandarum  legionum,  quae  sub 
Alpibus  multae,  Caleno  duce,  castra  habebant,  ut, 
siquidem  in  amicitia  maneret  Antonius,  illi  servaren- 
tur; sin  vero,  luculenta  pars  virium  detraheretur 
inimico.  Dispicientem  occasiones  fortuna  adiuvit,  mo- 
nente sub  hoc  tempus  Caleno : neque  distulit  Caesar 
adire  exercitum;  potitusque  volo,  Fufio  adolescente 
per  metum  tradente  protinus  omnia , Galliam  etiam 
et  Hispaniam  adiunxit,  quae  attributae  Antonio  fue- 
rant; atque  ita  simul  undecim  legionibus  et  amplis- 
simis provinciis  in  potestatem  citra  sanguinem  acce- 
ptis, ubique  suae  factionis  homines,  amotis  Anto- 
nianis, praefecit:  hisque  gestis  in  Vrbem  triumphali 
habitu  invectus  est,  ubi  tum  resumpta  veste,  quam 
sine  senatusconsulto,  plebe  cogente  posuerant  Patres, 
festi  dies  agebantur.  Tum  ei  corona  laurea  decreta, 
nec  in  praesens  tantummodo,  sed  uti  toties  uteretur, 
quoties  aliquis  alius  triumpharet. 

Parthi , Labieno , qui  Pompeiannrum  partium  fuerat , duce  , in 
Syriam  irruperunt ; rictoque  Oecidio  Saxa,  M.  Antonii  legatu, 
totam  eam  provinciam  occupaverunt  M.  Antonius  quum  ad 
bellum  contra  Caesarem  gerendum  incitaretur,  uxore  Fulvia 
dimissa,  ne  concordiae  ducum  obstaret,  pace  facta  cum  Cae- 
sare, sororem  cius  Octaviam  in  matrimonium  duxit  Q.  Sal- 
vidicnum  , consilia  nefaria  contra  Caesarem  molitum,  indicio 
suo  protraxit;  isque  damnatus,  mortem  sibi  conscivit  P.  Ven- 
tidius, Antonii  Legatus,  Parthos,  proelio  victos,  Syria  expu- 
lit, Labieno  eorum  duce  occiso.  Quum  vicinus  Italiae  boatis 
Sex.  Pompeius  Siciliam  teneret,  et  commercium  annonae  im- 
pediret, cum  eo  postulatam  pacem  Caesar  et  Antonius  fece- 
runt , ita  ut  Siciliam  provinciam  haberet  Praeterea  motus 
Africae  et  bella  ibi  gesta  continet  : i , . ,,a 

• , . . • ii,:.  : ' ■■  • 

1.  Inter  haec  Antonius,  hieme  apud  Cleopatram  tur- 
piter acta  , tum  rerum  istarum , tum  Parthicorum 
motuum  nuntiis  aegre  excitus,  Tyrum  navigavit,  ad- 
versus Parthos  inde  ducturus.  Sed  lamentabilibus 
Fulviae  literis,  in  quibus  apparebant  frequentes  la- 
Tit.  JLiv.  Toui.  XIII'  G 

crymarum  no(tae , revocatus  adjd6m£5(tj{:as  curas,  et 
iam  omnia  circum  occupata  ali  hoste  cernens,  per 
Cyprium  Uhodinmque  tnftre  iU  Asiam  vt^iit.  Ibi  co- 
gnito Perusini  belli  exitii,"  fratbis  aicusavit  insolen- 
tiam et  Fulviae  , seil  ante  omnes^  Manii ; hos  enim 
causam  armis  praebuisse^/  veniebant  ex  Italia, 
confirmabant.  Igitur  uxorem  Athenis  occurrentem 
obiurgavit  graviter,  iturus  Jrt  Iialiam,  ne  obstaret 
concordiae,  dimisit  Sicyone  aegram  animo  et  corpo- 
re , ne  quidero  inter  disqedendBro.  immisere  curans. 
Curn  Pompeianis  autem  legatis,  qui  matrem  Iuliam 
adduxerant,  L.  Libone  socero  Pompeii , Saturnino- 
que,  et  aliis  amicitiam  adverstas Caesarem  coniungere 
cupientibus,  ita  transegit,  ut  gratias  pro  deducta 
matre  ageret,  relaturuinque  polliceretur:  ceterum 
a-ut  usurum  se  auxilio  Pompeii  , sijbell^udum  sit  ad- 
versus Caesarem ; aut  eu»  Caestu  i reconciliaturum 
CSSC.  ,Jp  ••  * “ 'i  imior  -nw  mu bj 


IT.  His  ntonliatis',  Caesarem Tnagrta  et  ariceta£  dlpra 

<listri9ggt>£t,  con.seosixi  duorum  , ytro 

potius  amico , utro  hoste  uteretur , ambigentem.  Athe- 
nis fuisse  ««111  Antonio  Pompejanos,  noverat;  quid 
esset  conventum . neSci^iat:  intpt^m  abutebatur  eo 
colloquio  ad  invidiam  Au  tohii.,  liociumirum 'qj*’,  W , 
pulsis  novis  colonis,*)  Pompeius  psteresque  possessores 
reducantur  : <*  erodebant  hocverterani , quia  plurimi 
profugorum  ad  Pompeium  contesserant.  Sed  nec  in- 
citari ideo  contra  Antonium  poterant : tantum  ei  stu- 
diorum, tanLumque  aestimationis  res  Philippensi  bello 
gestae  pepereraut.  Summa  vero  rationum  Caesaris  in 
eo  vertebatur , ut,  pedestri  exercitu  egregie  instru- 

cius , maritimas  vires  nullas  haberet.  Numero  legio- 
num (erant  enim  amplius  quadraginta)  simul  Anto- 
nium et  Pompeium  et  Abepobarhum  superabat ; sed 
adversum  naves  adversariorum  quingentas  neque 
classem  habebat,  neque  spatium  comparandae  ; quod 
illi  instructi  paratique  ex  vicino  Italiam  infestare, 
et  ad  extremam  inopiam  adigere  poterant.  Ionium 
quidem  mare  nuper  avectus  ad  Antonium  Domitius 
aperuerat,  ut  melius  bello  peti  Pompeius  posset: 
ceterum  hic  multas  ob  causas  videbatur  potior,  ut 
prae  Antonio  futurus  usui,  maioris  etiam , quam  ille , 
iidri  haberetur. 

III.  Piis  ita  expensis,  quum  , dimissa  Clodia,  copia 
ei  conditionum  esset , ad  Maecenatem  scripsit , uti 
sororem  sibi  Libonis  ambiret  Scriboniam  ; per  quam 
laederis  cum  Pompeio  ferieudi , simul  rebus  suis  ex- 
pedire censu  isset , occasionem  captabat ; quamquam 
ca  mulier  aptate  provectior  duos  antea  consulares 
■saritos , et  ex  P.  Scipione  liberos  habuisset.  Nec  cun- 
ctanter accipiente  conditionem  .Libone , literasque 
Hornam  ad  amicos  dante,  matrimonium  contractum 
est.  Neque  tamen  pax  inter  hos  est  inita , dum  Caesar 
omnia  concedere  non  potest;  multa  remittere  Pom- 
peios non  vult , cum  incremento  potentiae  quotidie 
foetus  elatior:  nam  et  alii  multi  accesserant  partibus, 
et  Statius  Murcus  ei , luculenta  adducta  classe  , du- 
plicaverat vires. 

IV.  Ad  haec  quotidianis  ex  Italia  transfugiis,  etiam 
servorum,  augebatur;  tam  enim  transibatur  frequen- 
ter, ut  etiam  Vestales  inter  sacra  conciperent  votum 
^ finis  aufugiendi  fac lus  esset,  idcirco  M.  Vipsanium 

Agrippam,  principem  amicorum,  cum  Pompeio  bellum 
gerere  Caesar  iussit.  Sed  dum  Agrippa  ludos  Apolli- 
nares curat,  erat  enim  tum  praetor;  in  Italiam  Pom- 
peius transiit , magnaque  eius  parte  vastata  , sub  ad- 
ventum Agrippae  se  recepit,  praesidiis  peropportuna 
loca  relictis.  Neque  <vero  citius  occurrere  potuerat 
Agrippa , ludis  edendis  populum , qui  mire  his  volu- 
ptatibus afficiebatur,  Caesari  conciliare  studens.  Igitur 
et  novi  generis  spectacula  sunt  edita  , et  translatitia 
solito  magnificentius;  Circenses  quidem  biduo  conti- 
nuo: sed  et  Troiam  pueri  nobiles  luserunt,  et  confe- 
ctores ferarum  in  Circo  ex  equestri  ordine  producti 
sunt.  Inter  has  turbas  Lepidus,  auttoritatem  suam 
aegre  passus  senescere  , in  Africam  a Caesare  missus 
est,  sex  additis  legionibus,  quae,  nuper  ab  Antonianis 
partibus  avulsae,  parum  certae  fidei  esse  videbantur. 
Et  habebat  maioris  auctoritatis  duce  opus  Africa, 
romanae  discordiae  inter  diversos  duces  poenas  dans, 
et,  variante  partium  fortuna  , semper  praeda  victoris. 
T.  Sestius,  nuper  ex  provincia  veteri  repulsus,  quum 
non  aliam  cladis  esse  causam  opinaretur,  quam  quod 
caput  tauri  secum  non  habuisset,  novam  expeditionem 
Rdornabat;  quum  a Cornificianis  praeventus  est,  ir- 
rumpentibus in  Numidiam,  et  obsidente  Cirtam  Laelio, 
dum  quaestorCornificii  Ventidi  usSestium,  equestribus 
proeliis  superatum,  continet.  Sed  Arabionis  et  Sittia- 
norum  auxiliis  Sestius  adiutus , deduxit  in  aequum 
copias , pugnaque  commissa  Ventidium  occidit,  fu- 
gientesque, duce  amisso,  milites  insequutus,  plurimos 
interfecit  cepitve.  Hunc  ad  nuntium  Laelius,  obsidione 
Cirtae  relicta,  ad  Cornificium  rediit.  Nec  distulit 
insequi  Sestius  , et  ad  ipsam  , ubi  Cornificius  agebat, 

Vticam  profectus , licet  minores  haberet  copias , in 
propinquo  castra  posuit.  v 

V.  Tum  missus  prospeculatum  Laelius  , cum  Ara- 
bione  equestri  proelio  concurrit;  et  quia  Sestius  cum 
expeditis  peditibus  a latere  se  ostenderat,  receptui 
timens  ille,  propinquum  tumulum  occupavit.  Arabio, 
caesis  , quos  consequi  potuerat , circumfuso  equite 
collem  obsidere  instituit.  Sed  Cornificius  hoc  agi  vi- 
dens,cum  maiore  parte  copiarum  Laelio  subventurus, 
a tergo  instantem  Sestium  habuit,  a quo  coactus  signa 
convertere,  dedit  Arabioni  spatium,  ut  per  homines, 
inaccessa  aliis  loca  superare  solitos,  aditum  in  castra 
Cornificii  clam  reperiret.  Igitur , hoste  cojnspecto  , 
Roscius  praesidio  castrorum  praefectus,  militi  cuidam 
occidendum  se  praebuit.  At  ignarus  rei  Cornificius  , 
dum  ad  Laelium  perrumpere  nititur,  desertus  a suis, 
quos  saepe  obiurgans  galeatos  lepores  appellaverat, 
equitum  Arabionis  incursu  oppressus  est : quod  ubi 
ex  loco  superiore  conspexit  Laelius,  ipse  quoque  sua 
manu  mortem  invenit.  Ducibus  amissis,  copiae  difflu- 
xerunt: qui  proscriptorum  apud  Cornificium  fuerant, 
in  Siciliam  , aut  quo  quisque  potuit , se  receperunt. 
Sestius  victor  Arabionem  et  Sittianos  donavit  magni- 
fice; oppidis  in  fidem  Triumvirorum  acceptis  omnibus 
ignovit;  utramque  provinciam  obtinuit,  donec  Caesar, 
ex  pacto  cum  collegis  imperium  Africae  Numidiaeque 
nactus,  C.  Fuficium  Fangonem  accipere  ab  Sestio 
provincias  et  exercitum  iussit. 

VI.  Exinde  quum  alia  pactione  Caesaris  et  Antonii, 
Numidiam  Caesar,  Antonius  Africam  accepissent,  scri- 
psitad  Sestium  Fulvia,  ut  provinciam  Antonii  nomine 
recuperaret : nam  obtentu  hiemis  adhuc  moratus  in 

Africa  Seslius,  novarum  rerum  occasionem  exspecta- 
verat. Igitur  nolenti  cedere  Fangoni,  bellum  intulit, 
veteratiorum  contracta  manu  , et  regulorum  auxiliis. 
Mox  et  ex  ipsa  provincia  multi  mortales  ad  eum  con- 
cesserunt, Fangonis  odio,  qui  ex  manipulari,  Caesaris 
dictatoris  victoria , factus  inter  alios  de  genere  hoc 
senator,  praesentem  potentiam  parum  prudenter  exer- 
cebat. Sed  et  Numidia  se,  rebus  his  auditis,  concus- 
serat : idcirco  reversas  in  eam  Fango , Cirtenses , a 
quibus  spernebatur , itemque  Arabionein  , negantem 
auxilia,  plurimis  affecit  damnis;  hunc  etiam  postremo 
eiecit  finibus  suis,  et,  quum  ad  Sestium  se  recepisset, 
dedi  postulavit.  Haec  nova  his  bellandi  exstiti t causa. 
Sestio  recusante  supplicem  dedere,  irrupit  in  Africam 
Fango,  levibusque  proeliis  inferior,  in  Numidiam 
recedendo  Sestium  attraxit,  Arabionis  praecipue  equi- 
tibus confisum.  Sed  ubi  Sestius  insimulatum  prodi- 
tionis Arabionem  dolo  sustulit , equites  eius  , pars 
alio  , multi  ad  Fangoncm  se  contulerunt. 

. VII.  Vnde  viribus  exaequatis,  quum  invicem  me- 
tuerent, cum  Arabione  sublatam  irarum  causam, 
praetexentes,  amicitiam  pepigerunt,  sed  minime  fidam 
ac  durabilem.  Quippe  Fango,  securiorem  inde  Sestium 
factum  putans,  denuo  transcendit  in  Africam;  et 
quum  equitatu  numidico  Fangonis  superiores  partes 
essent , Sestium  romanac  legiones  praestarent  invi- 
ctum, accidit,  ut , commisso  proelio,  alterum  cornu 
titrinque  pelleretur,  victores,  non  animadverso  suo- 
rum casu,  castra  adversariorum  caperent.  Vbi , quitl 
actum  foret,  constitit,  paribus  denuo  animis  con- 
gressi proelium  instaurarunt.  Sed  pulsus  in  montes 
Fango,  quum  noctu  bubalorum  transcurrentium  so- 

nitum  audisset,  equitatam  hostium  esse , et  se  prodi 
ratus,  glardio  se  ipse  transfixit.  Numidae  lubentes  sub 
potestatem  Sestii  reverterunt , excepta  Zama  , quae 
perdomanda  fame  fuit.  His  actis,  Lepidus  in  Africam 
adveniens  utramque  provinciam  obtinuit,  concedente 
Sestio  , tanquam  honoris  Lepidi  causa , quod  contra 
validiorem  tueri  se  posse  desperabat.  Atque  is,  quum 
Romam  redisset,  mox  inter  sulFectos  consularem  te- 
nuit locum. 

YUI.  Ablegato  per  speciem  imperii  Lepido,  ut  etiam 
h.  Antonium  removeret,  accitum  his  ferme  verbis 
alloquutus  Caesar  est:  «Ego  te  quidem,  L.  Antoni , 
n pietatis  nomine  laudo,  qui  in  fraterna  culpa  tuum 
» esse  crimen  luumque  periculum  voluisti : ceterum 
» gratum  erga  beneficia  mea  animum  desidero,  quan- 
» do  ne  manifesta  quidem  fratris  cum  Sex.  Pompeio 
» conspiratione  quid  quam  sustines  confiteri.  Ego  vero 
» tibi  credens,  exstincto  Caleno,  ne  sine  duce  exer- 
» citus  forent,  peramicos  meos  servabam  Marco; 
n nunc  vero , deprehensis  eius  consiliis , mea  volo 
» esse  omnia;  tibi  permitto,  ut  ad  fratrem  sine  fraude 
» transeas».  Ad  haec  Lucius,  qualia  prius  praetu- 
lerat: potentia  fratris  abuti  ad  tollendum  Triumviratum 
voluisse  ; eumdem  adhuc  animum  durare;  et , si  regres- 
sus frater  rempublicam  luendam  suscipiat,  clam  palamve 
ad  eum  abiturum,  quamquam  habere  maximum  Caesaris 
beneficium  non  abnuat : sin  vero  fratrem  etiam  sentiat , 
non  contra  dominationem  , sed  dominationis  socios  ten- 
dere,tum  se  Caesari  adfulurum  contra  fratrem,  quamdiu 
ei  meliorem  manere  mentem  putarit.  Porro  rempublicam 
ante  omnem  et  cognationem  et  gratiam  positurum  esse. 

IX.  Caesar,  non  indelectatus  hoc  sermone,  contra 
fratrem  fratris  opera  negavit  usarum  , ne  si 'vellet  qui- 
dem sequi;  sed  universam  Hispaniam  cum  exercitibus 
ei  crediturum  esse , ut  pro  legatis  liabeat,  qui  tum  sint 
in  Hispania , Sex.  Peduceium , L.  Carinalem.  Hoc  ni- 
mirum nomine  custodes  L.  Antonio  addebantur.  Dum 
ita  diversis  locis  romanae  vires  colliduntur , Parthi 
cum  maximis  copiis  in  Syriam , et  e Syria  in  Asiam 
irruperunt : quod  bellum  hoc  maxiine  modo  conflatum 
atque  commissum  est.  Crassiana  expeditione  primum 
irritati  Parthi  , mox  elati  victoria , semper  deinceps 
eo  animo  fuerunt , ut  et  auderent  bellare  cum  Ro- 
manis, et  cuperent.  Sed,  ut  fit,  subinde  intervenien- 
tibus moris,  in  id  tempus  dilata  res  est,  quo  post 
Philippense  bellum  Antonius,  cogendis  ubique  pe- 
cuniis , maximopere  provincias  alienasse  videbatur  : 
eo  quidem  profecta  Aradiorum  audacia,  ut  Curtium 
Salassam  cum  quatuor  cohortibus,  exigendae  pecuniae 
causa  missum,  vivum  comburerent. 

X.  Forte  T.  Labienus  T.  F.  ad  sollicitanda  Partho- 
rum auxilia  missus  a Bruto  , post  eius  interitum  oc- 
casionem ostentare  non  desinebat,  Antonio  apud 
Cleopatram  deside,  Caesare  Pompeioque,  et  quidquid 
armis  validum  apud  Romanos  usquam  esset,  mutuo 
se  atterentibus  , se  gnarum  opum , quantae  cuique 
civitati  essent,  gnarum  animorum,  si  copiarum  imperium 
sibi  credatur,  omnino  relaturum  regi  pro  beneficiis  gra- 
tiam. Ilis  permotus  Orodes,  exercitum  Labieno  ma- 
ximum , cum  filio  Pacoro  et  purpurato  Barzapharne  , 
attribuit.  Cum  his  irruptione  in  Syriam  facta,  pervenit 
Apameam,  et  ab  oppugnatione  oppidi  repulsus,  prae- 
sidia , quae  passim  per  agrum  erant  disposita,  nullo 

negotio  in  deditionem  accepit:  erant  enim  e Cassianis 
militibus , familiariter  noti  Labieno , quos  suo  sacra- 
mento adactos  custodiendae  Syriae',  quod  assueti  his 
regionibus  videbantur , Antonius  reliquerat;  tamque 
pronus  in  has  partes  omnium  animus  fuit , ut  solus  e 
tanto  numero  Saxa,  legati  frater  et  quaestor,  eius 
consilii  exspers  maneret.  Igitur  Decidius  Saxa  legatus, 
ad  defendendam  provinciam , quantis  poterat  copiis  , 
properans,  quum  in  se  Labienum  abstraxisset,  castra 
inter  Antiochiam  et  Apameam  posuit.  Sed  Labienus 
frequentes  intra  eius  valluin  libellos  iaciebat,  coactam 
et  probrosam  militiam  cum  meliore  permutare  com- 
militonum exemplo  iubens. 

XI.  Nec  ausus  militi  confidere  Decidius , servare 
potius  exercitum  longius  abductum  statuit,  quam 
hunc  simul  et  provinciam  amittere.  Sed  equitatu 
parthico  inhaerente  tergis  abeuntium,  proelium  com- 
mittere coactus,  magno-suorum  numero  amisso,  An- 
tiochiam perfugit.  Labienus,  auctoritatem  addente 
victoria,  iam  sine  certamine  recepit  Apameam,  cunctis 
occubuisse  Saxam  credentibus.  Inde  profectus  An- 
tiochiam , hanc  quoque  fuga  Romanorum  desertam 
cepit:  assequutusque  Saxam  in  Ciliciam  properantem, 
eo  desperationis  adduxit , ut  sibi  manum  inferret,  ne 
amisso  exercitu,  vivus  veniretin  hostium  potestatem. 
Hinc  universa  Syria  Parthorum  facta,  praeter  Tyrum, 
quae  portas  Pacoro  clausit,  quia  valido  praesidio 
nuper  eam  Antonius  firmaverat ; eodemque  magna 
manus  ex  Syria  confluxerat  parthicum  imperium  re- 
cusantium. Ab  his  contra  pedestres  hostium  copias 
(classem  enim  non  habebant)  haud  aegre  defensa  est. 

Ex  Syria  Pacorns  iu  Palaestinam  transiit , accitus  a 
Ljsania  , qni , Ptolemaeo  Mennaeo  genitus,  paternam 
ditionem  obtinebat. 

Xll.  Hic  Antigonum  Iudaeum  mille  talenta , cnm 
quingentis  mulieribus  daturum  Parthis  , sua  fide  spo- 
ponderat , si , deiecto  Hyrcano,  in  regnum  ille  resti- 
tueretur. Igitur  Bar7.apharne  per  mediterranea  loca 
iusso  incedere,  secundum  litus  Pacorus  ducebat,  obiter 
Sidonios  recipiens  et  Ptolemaidem , sponte  se  deden- 
tibus oppidis.  Inde,  quoniam  ipse  nondum  perpacatis 
Syriae  rebus  attinebatur , quendam  ex  regiis  pincernis 
sibi  cognominem,  attributa  manu  equitum,  misitspe- 
culatum  res  iudaicas,  simul  auxilio  futurus  Antigono, 
quum  occasio  adfuisset.  His,  in  monte  Carmelo  praedas 
agentibus,  accessit  magna  Iudaeorum  multitudo;  ita 
ut  iuxta  Drymum  occurrentes  sibi  hostes  vinceret 
Antigonus  , et  cum  fugientibus  Hierosolymam  pene- 
traret. In  ipsam  quoque  urbem  introituris  , et  aggre- 
gantibus sese . qui  factionis  Antigoni  olim  fuerant , 
regia  petila.  Sed  Herode  et  Phasaelo  magnas  contra 
copias  educentibus  , in  ipso  foro  pugnatum  ; repul- 
sisque in  templum  adversariis  , victor  Herodes  viros 
sexaginta  in  proximis  aedificiis,  ad  prohibenda  subita 
eruptionum,  collocavit.  At  hi  a populo,  fratribus  in- 
fenso , cum  ipsis  domibus  cremati  sunt;  vicissimque 
multi  dc  populo,  quotidianis  in  urbe  proeliis,  in  vin- 
dictam horum  interempti. 

XII.  Quum  deinde  Pentecoste  venisset , multi  ea 
tota  Indaea  convenerunt  armati  ferme , Phasaelo  et 
Herode,  cum  praesidio  non  ita  magno  regiam  custo- 
dientibus. Erumpere  tamen  ausus  Herodes,  cum  multis 

hominum,  sed  inconditorum,  millibus  ita  conflixit , 
ut,  adiuvante  etiam  Phasaelo,  multis  desideratis,  pars 
in  urbem  , alii  in  templum,  nonnulli  etiam  in  vallum, 
quod  extra  urbein  erat,  compellerentur.  Inter  haec 
rogatu  Antigoni,  Pacorus  dux,  cum  quingentis  equi- 
tibus Hierosol yrnam  ingressus,  specie  componendorum 
motuum,  insidias  Hyrcano  struebat;  effecitque,  ut, 
assumpto  Phasaelo,  ad  Barzapharnem proficisceretur; 
eosqne  deduxit  ipse,  relictis  apud  Herodem  ducentis 
equitibus,  et  praeterea  decem  ex  ingenuorum  numero, 
minuendae  suspicionis  causa.  Vt  in  Galilaeam  ventum, 
populares  in  defectione  et  armis  esse  viderunt:  a Bar- 
zapharne  initio  accepti  donatique  liberaliter,  mox 
senserunt  insidias;  et  quamquam  abiturus  ad  Pacorum 
satrapa  falso  suspectum  se  iuraverat,  statim,  digresso 
illo,  vincli  sunt.  Herodes  , quum  et  ille  captaretur, 
cum  regiis  mulieribus  effugit  in  castellum  Massada  , 
nbi  postmoduin  regiam  condidit , oppidumque  Hero- 
diam  ; atque  , relictis  ibi  mulieribus  , et  praesidio  , 
Petram  Arabiae  profectus  est. 

XIV.  Interim  Hierosolymis  Parthi  pecunias  profu- 
gorum depraedabantur  , Hyrcani  tamen  thesauro- par- 
centes ; erant  autem  haud  amplius  trecenta  talenta. 
Sed  minor  spe  praeda  fuit,  quia  diffisus  parthicae  fidei 
Herodes  ceterique , pretiosissima  rerum  dudum  in 
Idumaeam  praemiserant.  Igitur  ne  agro  quidem  absti- 
nentes Parthi,  mulla  maleficia  intulerunt,  et  Ma- 
rissam  , populosum  oppidum , devastarunt  penitus. 
Antigono  deinde  regi  declarato  Phasaelum  et  Hyrca- 
num vinctos  tradiderunt;  atque  ille  , tanta  est  ambi- 
tionis rabies  ! aures  Hyrcani  mordicus  abstulit , ne 
iterum  sacerdotio,  quod  integris  tantummodo  lex 

permittebat,  fungi  posset.  Phasaelus,  ne  arbitrio  inimici 
moreretur , saxo  illisit  caput.  Hyrcanus  in  Parthos 
abductus  est.  At  Herodes,  Arabum  et  Malchi  suspecta 
fide,  in  Aegyptum  properavit;  inde  per  Pamphyliam 
et  Rhodum  in  Italiam  navigavit , ut  rerum  suarum 
statum,  Parthorumque  progressus  Antonio  exponeret. 
Interea  Labienus  Ciliciam  et  Asiae  continentem, quia 
Plancus  se  continebat  insulis,  subiugabat  impetu 
fortunae,  et  terrore  parthici  nominis. 

XV.  Romanae  quoque  cohortes  ad  eum  frequenter 
transibant,  quibus  auctus,  Mylasa  et  Alabanda,  Carum 
urbes , quum  praesidium  acceptum  nccassent,  expu- 
gnavit armis;  et  Alabandenses  alfecit  supplicio.  Mylasa, 
quorum  incolae  Rhodum  profugerant,  diruit,  infensus 
admodum  propter  Iiybream,  qui  clarissimus  facundia, 
quum  cives  suos  contra  Parthos  concitaret , imperato- 
rem se  Caricum  deridendi  Labieni  causa  appellaverat. 
Ea  contumelia  maximopere  accendit  adolescentem 
irritabilem  et  stolidum  , qui  se  parthicum  imperatorem 
ferebat,  moribus  romanis  multum  discrepante  titulo; 
talia  enim  cognomenta  imperatoribus  a devictarum 
gentium  appellatione  tribui  consueverant.  At  Stralo- 
nicara, in  propinquo  sitam, nec  impetu  capere  Labie- 
nus , neque  domare  longa  et  laboriosa  obsidione 
potuit.  Etiam  praedonum  audacia  Labienum  involvit 
difficultatibus , quum  a ducibus  romanis  timeretur. 
Cleo  , certo  Gordiocomensis  Calydio  occupato  Phry- 
giae castello  , pecuniam  colligentibus  imminebat 
acriter,  apparatusque  parthicos  disturbabat.  Sed  haec 
parum  ad  summam  proderant,  absente,  penes  quem 
plurimum  erat  potentiae  , Antonio ; qui , solvens  a 

Corcyra,  cum  classe  ducentarum  navium  per  Ionium 
mare  vela  Faciebat;  ubi  obvium  Ahenobarbum  habuit, 
maiores  aliquanto  copias  ducentem.  Inde  metus  non- 
nullis, ne  Juvenis  ferox  , et  proscriptum  se  sciens, 
stare  pactis  dubitaret. 

XVI.  Nec  eo  minus,  subsequi  iussis  reliquis,  cum 
instructissimis  quinque  navibus  Antonius  pergebat; 
quum, universa  Domitii  classe  conspecta, L.  Plancus, 
qui  comes  aderat  Antonio  , remittendum  de  cursu 
censuit , tentandamque  prius  per  alios  dpbiam  viri 
fidem.  Sed  Antonius  , malle  se  mori  deceptum  pactio- 
nibus, quam  timore  confesso  servari,  testatus  est.  Vbi 
convenerunt  classes  , priinus  lictor  Antonii,  stans  in 
prora , Domitianos  aplustria  detrahere  iussit  ; quam 
reverentiae  speciem  inferiores  exhibere  potentiori- 
bus  solent.  Quod  ubi  prompte  factum  est , i unctisque 
navigiis  salutarunt  invicem  , et  ab  Domitianis  Anto- 
nius Imperator  acclamatus  est,  vix  recipiente  animum 
Planco  , Domitium  Antonius  suam  in  navem  accepit; 
unaquePaloenta  Valetium  fuisse  suspicabamur  ) pro- 
cesserunt, ubi  castra  Domitiana  erant;  cessitque  taber- 
naculo Domitius  imperatoris  ; et‘  hinc  Brundisium 
itnm.  Quinque  cohortes  Caesaris  nomine  Brundisium 
obtinebant:  eae  portas  clauserunt  utrique,  Domitium, 
nt  veterem  hostem , Antonium , ut  hostes  suos  addu- 
centem , Aversati. 

xvn.  Hoc  ille  ratus  Caesaris  voluntate  factum  , 
obsedit  urbem  , in  lingua  , perquam  continenti  anne- 
ctitur, fossam  murumque  molitus:  et  ne  mari  auxilia 
immitterentur , crebra  circum  portum  et  propinquas 
insulas  castella  excitavit.  Sed  et  opportuna  in  litore 

§.  i5.  Val.  Mas.  IX  , 14.  — Appian.  — Strab.  lib.  XII,  p.  574.  — Plui, 
io  Aulon. 

loca  praesidiis  cepit,  Sextumque  adhortatus  est,  ut 
expeditionem  faceret  inltaliam.  Ille,  gavisus  occasione, 
Menodoriun  cum  legionibus  quatuor  et  magna  classe 
in  Sardiniam  misit;  duaeque  legiones  Caesaris,  quae 
insulam  custodiebant,  consensionem  Antonii  cum  Pom- 
peio reveritae,  in  parLes  transierunt.  Interim  Sipontum 
ad  Ausonium  mare  Antonius  cepit.  Sextus  , et  ipse 
transgressos  in  Italiam  , ConsenLiaiq  obsedit,  et  Thu- 
rios. , Caesar , his  auditis,  P.  Servilium  Rullum  ire 
Drundisitun  jussit , M.  Agrippam  in  Ausoniam,  ut 
obsessis  auxiliarentur.  Sed  novi  coloni , qui  velnt 
odversus  Pompeium  sequebantur  Agrippam  , ubi 
duci  contra  Antonium  senserunt , clam  reverterunt 
domos. 

i XVIU.  Igitur  Caesar  ipse  profectus , blanditiis  et 
auctoritate  pervicit,  ut  sequerentur ; ibuutque  illi, 
re  sic  inter  se  clanculum  composita  , ut  in.  gratiam 
reducerent  imperatores  : sui  per  Antonium  stetisset, 
quominus  reconciliatio  fieret , tum  illi  dignitatem  Cae- 
saris summa  ape  tuerentur.  Sed  valetudo  Caesaris  eum 
per  .aliquot  dies  Canusii  detinuit,  ut  iam  prope- 
aunodum  sero  Brundisium  accederet , sepium  undique 
munitionibus  Antonianis  , et  sibi  inaccessum.  Erat 
tam  eu  munero  legionum  superior  : idcirco  Antonius 
* Macedonia  arcessebat  suas;  et,  ut  interea  opinione 
maiorum  virium  Caesarem  eluderet , paganam  multi- 
tudinem noctu  longis  rotundisque  navibus  amandans, 
quae  luce  palam  armata  reverteretur,  speciem  venien- 
tium e Macedonia  militum  adversariis  obiiciebat.  Iam 
etiam  paratae  machinae  erant,  et  in  diem  sequentem 
adornabatur  oppugnatio,  magno  dolore  Caesaris,  qui 
opem  ferre  obsessis  nullo  pacto  poterat;  quum  sub 

noctem  , et  Sipuntum  ab  Agrippa  receptam  esse , et 
reiactuma  Thuriis  Pompeium  ad  Consentiam  haerere , 
nuntiatum  est.  i iv.. 

XIX.  Commotus  his  Antonius,  postquam  etiam 
coenanti , Servilium  cum  mille  ducentis  equitibus  ad 
Caesarem  pvolieisci , allatum  est ; imperare  non  potuit 
animo,  quin  hosi  statim  amicis,  qui  subito  parati 
esse  poterant , assumptis , et  equitibus  quadringentis, 
adoriretur.  Qnurn  noctu  fecisset  i ter,  reperi  t cubantes 
adhuc  circa  oppidum  Yriara  , et  praesentia  sua  territos 
( maxirtiam  enim,  uti  diximus,  existimationem  ei 
Philippense  proelium  conciliaverat),  occisis  nonnullis, 
in  deditionem  roeepit,  eodemque  die  dednxit  in  castra 
ad  Brundisium.  Hinc  ex  praetoriis  cohortibus  Anto- 
nii milites  gloria- elati ; ad  castra  Caesaris  accedebant 
simul  pauci . commilitonibus  quondam  suis  expro- 
brantes ingrati  animi-  vitium,  qui,  Cassiano  bello 
serrati  ab  Antonio,  hanc  ei  vicem  beneficii  repende- 
rent. Contra  regerebatur  in  Antonium  culpa,  foedere 
facto  «cum  parricidis  et  exulibus . prodentem , pro 
qnilms  ipse  pugnavisset.  His  colloquiis  hactenus  tamen 
prufectum,  utCaesariani  propositum  suam  in  reducen- 
di» ad  concordiam  imperatoribus  faterentur. 

XX.  later  haec  de  morte  Fnlviae  nuntius  ad  Anto- 
nium venit , cui  eadem  moestitia,  quae  morbi  causa 
fuerat , postremo  vitam  ademit  Sicyone:  quae  res 
aperuit  reducendae  pacti  viam.  ForteL.  Cocceius  Nerva, 
cuius  postea  pronepos  imperavit  'Hornae , communis 
imperatorum  amicus,  apud  Antoniam  commorabatur, 
ad  eum  aestate  superiore  missus  a Caesare,  cum  Cae- 
cina Volaterano  Caesaris  familiari.  Hic  igitur  experiri 
capiens  , quid  in  eo  temporis  articulo  ad  sarciendam 

gratiam  fieri  posset , revocatam  se  fingens  a Caesare, 
quum  dimitteretur , interrogavit  Antonium , ecquid 
dare  literarum  ad  Caesarem  vellet  ? nam  ipse  literas 
a Caesare  ad  Antonium  attulerat.  Ille  negare , literas 
scripturum  ad  hostem.  Tum  Cocceius, « Hostem  igitur, 
» inquit,  appellandum  existimas  , qui  in  fratrem 
» ceterosque  tuos  amicos  tam  fuit  benignus  ac  faci- 
» lis  ? ■»  At  vero  nec  sine  bile  Antonius , « Egone 
» hostem  appellare  verear,  qui  me  non  recepit  Brun- 
u disii  ? qui  provincias  , qui  legiones  meas  abstulit  ? 
» nam  meos  servando  sibi'  profuit ; mihi  adimendo 
» amicos,  sibi  beneficio  obligans.  » 

XXI.  Cocceius  , satis  habens  didicisse  querelas 
Antonii  , nec  ulterius  lacessere  volens  iracundam 
hominis  ingenium  , ad  Caesarem  abiit.  Ille,  viso  Coc- 
eeio , miratus  rion  venisse  citius , « Tuum  igitur  fra- 
m trem , inquit.,  in  hoc  servavi , ut  tu  ipse  mihi 
» inimicus  ex  amico  fieres  ? » Ad  haec  Cocceius , Tu 
» vero , ait  , quos  amicos  vocas  , eccur  provincias 
» his  et  exercitus  aufers,  et  ad  te  venientes  excludis?» 
jj  Tum  Caesar  : Itane  legiones  Caleni , defuncto  illo, 
» reliquendae  fuerunt  sub  imperiti  adolescentis 
» imperio,  ut  a Lucio  fortassis,  aut  Pollione,  aUt 
» Ahenobarbo  contra  nos  oocuparentur  ? quod  nisi 
» legiones,  quae  sequutae  Plancum  fuerant,  retinere 
» maturassem  , essent  hodie  Pompeii , quemadmo- 
» dum  sunt  equites  earum,  qui  in  Siciliam  transierunt, 
» Falso  autem  incusor  ob  exclusum  Antonium ; cuius 
» ego  nec  praescire  adventum  potui,  nedum  ut  recipi 
» vetarem.  Sed  hoc  iniussu  meo  Brundisini  et  prae- 
» sidiarii  fecerunt,  non  sine  ratione  tamen  , foedus 

m Antonii  cum  Pompeio  formidantes , et  infensum 
» hostem  Domitium  , quem  Antonius  adducebat, 
»»  damnatum  parricidii  proscriptumque,  et  ne  Philip- 
» pensi  quidem  victoria  deterritum  , ne  Brundisium 
» oppugnaret,  Ionium  mare  infestum  faceret  , naves 
» meas  incenderet,  Italiam  depraedaretur.  » 

XXII.  Excepit  contra  Cocceius  : « Quod  Antonius 
» foedera  cum  aliis  fecisse  dicitur,  ineo  reprehendi 
n non  debet;  per  pactiones  enim  vestras  licet;  sed 
» neque  cum  parricidis  fecit, nihilo  remissiore  studio 
« mortem  amici , quam  tu  parentis  , exsequi  solitus: 
» enimvero  in  percussoi'ibus  Domitius  non  fuit ; ne 
» consilii  quidem  conscium  irati  iudices  damnave- 
» runt.  Si  vero  ut  amico  Bruti  negamus  veniam , 
» vide  ne  propemodum  omnibus  succensere  cogamur. 
» Cum  Pompeio  autem  non  ita  conventum  est,  ut 
» eosdem  amicos  atque  hostes  habeat  , sed  ut , te 
» movente  bellum,  auxilio  eius  utatur;  te  quiescente, 
» tibi  conciliet  hominem  nullius  et  ipsum  sceleris 
» reum.  In  te  vero  et  harum  rerum  crimen  expetit; 
» nisi  enim  bellasse  in  Italia  , nunquam  hi  ausi 
» fuissent  legationes  ad  Antonium  mittere.  » 'Voci- 
ferante Caesare  , non  se  causam  ei  bello,  sed  Manium, 
sed  Fulviam , sed  Lucium  praebuisse  ; neque  vero 
unquam  antea  Pompeium  in  Italiam  cum  legionibus 
descendere  ausum,  nunc  Antonii fiducia  fecisse  ; « Non, 
» ait  ille  , fiducia  Antonii,  Caesar,  sed  omnino  iussu  : 
» neque  enim  celare  te  volo,  ceteram  etiam  Italiam 
» nulla  classe  defensam,  cum  magno  navium  numero 
» incursurum  esse,  nisi  pacem  feceritis.  » 

xxrll.  Hic  parumper  reticens  adolescens  ( altius 
enim  in  animum  eius  postrema  dicta  descenderant), 
deinde  dixit  , non  impune  laturum  ausa  Pompeium  ; 
nec  abiturum  aliter,  quam  modo  a Thuriis.  At  Cocceius, 
Tit.  Etv.  Tam.  NI1I  11 

abunde  ratus  explorasse , quibus  stimulis  utrinque 
animi  concitarentur,  nec  hmncdicabile  malum  esse, 
coepit  exponere  de  Fulvia,  et  quibus  illa  causis 
morbum  inortemqtie  accelerasset.  « Postquam  igitur, 
» inquit,  haec  discordiarum  extincta  fax  est , quid 
» vetat , quominus  redeatis  in  gratiam  ? modo  fateri 
w suspiciones  vestras,  quam  alere  dissimulando  mali- 
>3  tis.  >3  Postridie  rogavit  Caesarem,  ut  litera.';  ad  Anto- 
nium scriberet , ad  maiorem  aetate  iunior  : ille  negavit 
oportere  ad  inimicum, praesertim  qui  cominercium  hoc 
abrupisset  prior;  sed  ipsius  matri  Iuliae  exprobraturum, 
quod  propinqua  suaet  praecipuis  culta  honoribus,  Italiam 
fugeret,  quasi  vero  non  a se  exspectare  omnia  tanquam 
a Jilio  posset.  Vsus  igitur  hoc  artificio,  ad  Iuliam 
scripsit,  quae  scire  Antonium  cupiebat , auctoritate 
salva.  Cum  hac  epistola  proficiscenti  Cocceio , multi 
centuriones  consilium  exercitus  aperuerunt : nec  ille 
negligenter  exposuit  Antonio  , ut  certum  haberet , 
grave  sibi  bellum  imminere,  ni  transactum  foret. 

XXIV.  Vna  res  habebat  ancipitem  animi , quod 
Pompeii  praesentia  obstare  paci  videbatur  ; sin  vero 
postea  conventum  non  esset , revocare  eum  Antonius 
probrosum  iudicabat.  Sed  persuasus  a Cocceio  et 
matre,  cum  Sexto  egit,  ut  in  Siciliam  reverteretur, 
sibi  promissa  curae  fore)  sed  et  Ahenobarbum  abire 
in  Bithyniam  iussit,  Cui  eum  praeficiebat.  His  rebus 
cognitis  , exercitus  Caesaris  legatos  ad  utrumque 
imperatorem  misit.  Atque  illi  neutrius  audire  querelas 
voluerunt,  pacis  se  pararios  venisse,  non  disceptato- 
res litium , dictitando  ; eviceruntque  , ut  Tarracinam 
mitterent  amicos  de  conditionibus  acturos.  A Caesare 
Maecenas  et  Agrippa  venerunt  , ab  Antonio  cum 
Pollione  Fonteius  Capito.  Ab  his  composita  pax  est , 
,lum  in  speciem  firma  et  fidelis , ut  una  iulra  castra 

ambo  exercitus  conducerent,  oblivione  praeteri* 
mrum  sancita.  Commodum  mortuus  erat  C.  Marcel- 
lus maritus  Octaviae  , quam  ex  Ancharia  priore 
coniuge  pater  Caesaris  susceperat.  Hanc  a fratre  col- 
locari Antonio  pacis  auctores  postulabant , nec  displi- 
cuit conditio  : et  quum  esset  gravida  mulier,  neque 
dum  eluxisset  virum  , ne  rornano  more  infamis  habe- 
retur, senatusconsulto  legibus  soluta  est.  Haec  vul- 
gata tantam  omnium  militum  laetitiam  excitaverunt, 
ut  festae  acclamationes  eo  die , atque  etiam  nottc 
sequuta , totis  castris  personarent. 

XX  V.  Imperatores  quoque  sartam  bona  fide  gratiam 
mutuis  conviviis  testari  voluerunt  ; notatusque  est 
apparatus  Antonii,  iam  ad  asiaticum  aegyptiumque 
luxum  desciscentis  i quum  rornano  et  militari  more 
coenam  Caesar  instruxisset.  Sub  hoc  tempus  iterum 
diviso  imperio,  Antonius  Orientem  accepit,  Caesar 
Occidentem  , constituto  ditionis  utriusque  limite 
Codropoli,  quae  in  Adriatici  maris  intimo  sinu  posita, 
disterminandis  provinciis  opportuna  videbatur.  Africa 
Lepido  relicta  est,  et  haec  divisio  senatusconsulto 
confirmata.  Bellum  cum  Sex.  Pompeio,  nisi  forte  pax 
convenisset,  Caesari  mandatum  ; Antonio  Parthicum. 
Domitius  in  gratiam  receptus  a Caesare,  quibus  ille 
conditionibus  cum  Antonio  pepigerat.  Adieclum , 
ulrique  imperatori  licere  delectus  habere  in  Italia  , pari 
numero.  Antonius  in  gratiam  Octaviani,  quod  hacte- 
nus neglexerat , flaminio  Caesaris  patris  inaugurari 
passus  est.  Hoc  fuit  Brundisinum  illud  foedus, quod 
tum  quidem  cruentissimi  belli  metu  Italiam  absolvit. 
Inde  M.  Antonius  P.  Ventidium  in  Asiam  misit,  ut 
Parthorum  et  Labieni  conatibus  obsisteret : alii  quo- 

que  imperatorum  amici  , quo  vocabant  negotia, 
dimissi.  Sed  Caesaris  milites , quotquot  Philippensi 
bello  interfuerant,  Antonium  circumsteterunt, pecu- 
niam postulantes,  quam  ille  per  Asiam  ad  solvenda 
militibus  praemia  cogere  debuerat.  Nec  procul  peri- 
culo Antonius  erat , nisi  Caesar  expromissor  sponsor- 
que pro  eo  exstitisset. 

XXVI.  Tum  properatum  , ut  in  colonias  veterani 
dimitterentur,  ne  sub  signis  habiti  tumultum  reno- 
varent. At  Pompeius,  auditu  Caesaris  et  Antonii  conium 
ctione,  quum  adversus  se  initam  crederet , Menam 
archipiratam  ( quod  vocabulum  a Menodoro,  quemad- 
modum alii  vocant, diminutum  est)  cum  parte  classis 
damnum  aliquod  inferre  adversariis  iussit.  Ille, lilore 
etrusco  devastatis  plerisque  , M.  "Titium,  naves  pro- 
priae potentiae  stabiliendae  causa  comparantem  , in 
Narbonensi  Gallia  cepit , servavitque , tum  propter 
patrem  Titium  , unum  ex  proscriptis,  qui  apud  Sex- 
tum degebat,  tum  quia  milites  eius  Pompeii  nomen 
scutis  inscriptum  habebant.  Deinde  profectus  in  Sar- 
diniam Menas  ( quam  insulam  paulo  ante  Caesaris 
liberius  Helenus  patrono  recuperaverat),  a M.  Lurio 
pulsus,  victorem  incautius  sequentem,  subito  incursu 
egit  in  fugam.  Atque  illo  relinquente  mox  insulam  , 
celera  deditione,  sed  Aradin,  quo  perplurimi  ex 
pugna  perfugerant,  operibus  cepit.  Inter  captivos  et 
Ilelenus  fuit,  quem  quum  patrono  sciret  oppido 
carum , sine  pretio  dimisit  Menas  , iam  tum  sibi  gra- 
tiam apud  Caesarem  praestruens  , si  forte  eius  bene- 
volentia opus  aliquando  habuisset. 

§.  zS.  Appinn.  — Dio.  — Cliron.  Alex.  — Veli.  II , 76.  — Cic.  Pbilipp.  II, 
^3 ; XIII , 14.  — PlnUrch.  in  Auton.  rap.  43. 

XXVII.  Inierim  in  Vrbem  ambo  imperatores,  magna  . 
laetitia  deducentium  , ovantes  ingressi-  sunt , hoc  > 
decreto  ipsis  ob  pacein  factam  honore.  Mox  nuptiis 
Antpnii  et  Octaviae  celebratis , in  amicos  effuderunt 
iram  , quorum  semper  sub  reconciliationem  princi- 
pum  periculosa  conditio  est.  Caesar  Manium  Antonio 
criminabatur  ; hic  contra  deferebat  Salvidienum. 

Igitur  Manium  Antonius  sustulit,  ut  belli  Perusini  <. 

facem ; Caesar  Salvidienum  evocavit  Hornam  , quasi 
mox  remissurus.  Vbi  adfuit,  proditionis  in  senatu 
accusatus,  indice  Antonio,  ad  quem  legatos  Brundi- 
sium miserat,  ubi  se  damnari  vidit, voluntaria  morte 
periit:  exercitum  eius  Caesar,  ut  suspectum  , et  sup- 
plicio ducis  offensum,  Antonio  tradidit.  Neque  temere 
dimittenda  est  Salvidieni  eius  mentio,  in  quo  conspici 
magnum  utriusque  fortunae  documentum  potest. 
Obscurissimum  homini  genus  contigerat ; sed  emicans 
ex  pueri  capite  flamma,  dum  gregibus  pascendis  occu- 
patur, iniecit  spem  desideriuinque  futurae  claritu- 
dinis. Inde  militaribus  facinoribus  notus  carusque 
Caesari,  eo  dignitatis  adscendit,  ut,quanquam  sena- 
tor nondum  fuisset,  consul  designaretur;  post  Pom- 
peium et  ipsum  Caesarem  tertius,  qui  ad  summum 
honoris  gradum  ex  equestri  ordine  transcendisset : 
quin  et  in  honorem  eius  , frater,  qui  paulo  ante  vita 
concesserat,  supra  Tiberim  exstructo  ponte  elatus  est. 

XXVm.  At  haec  felicitas  repente  collapsa  , impro- 
visum et  turpem  exitum  habuit.  Senatus  hostem  publi- 
cumappcllanduin,  supplicationesque  propter  oppressa 
eius  nefaria  consilia  decrevit  : Triuinvirisque  custo- 
diam Vrbis  mandavit,  cum  solemui  carmine,  ne  quid 

respublica  detrimenti  pateretur.  Sub  idem  tempus  defun- 
dis Deiolaro  Gallograeciae  , et  Attalo  Paphlagoniae 
regulis , utriusque  tetrarchiae  Castori  sunt  traditae. 
Romae  P.  Falcidius  tribunus  plebis  legem  tulit,  cuius 
vis  ne  nunc  quidem  exspiravit,  uti  ne  minus,  quam 
quartam  partem  hereditatis , ex  testamento  heredes 
capiant : gravatam  legalis  hereditatem  dimittere  liceat 
heredi , quarta  retenta.  Legem  per  se  non  iniquam  , 
tamen  in  Caesaris  gratiam  a Falcidio  latam  credide- 
rim, inter  penuriam  pecuniariae  rei  respicientis  ad 
iudicia  amicorum  mortuorum , aegreque  ferentis , si 
nihil  sibi  legatum  esset ; at  maiorem  liipentis  invidiam , 
si  quando  nihil  aut  parum  remanere  apud  heredes 
videretur : nam  populus , multis  afflictus  miseriis , in 
metu  et  desperatione  agebat.  Acri  in  fame  frumentum 
nec  ab  Oriente  subvehebatur,  negotiatoribus  Pom- 
peium et  Siciliam  timentibus;  nec  ab  Occidente,  quod 
in  eiusdem  Pompeii  potestate  Corsica  et  Sardinia 
erant;  etiam  africanos  commeatus  vagantes  in  medio 
mari  naves  eius  intercludebant. 

XXIX.  Conviciis  igitur  pacem  cum  Pompeio  popu- 
lus exposcebat ; nec  Caesar  llectebatur : idcirco  Anto- 
nius , si  bellandum  utique  foret , celeriter  hoc  agen- 
dum iudicabat,  priusquam  inopia  magis  ingravesceret. 
Edictum  igitur  est  propositum,  quo  in  capita  manci- 
piorum dimidium  eius  , quod  Philippensi  bello  fuerat 
exactum,  imperabatur  ; tum  autem  denarios  quinos 
et  vicenos  solverant  : etiam  de  hereditatibus  certa 
pars  detrahebatur.  Idcirco  plebs  furibunda  deripuit 
edictum  ; favoremque  Pompeianarum  partium  osten- 
tans, quum  Circensibus  Neptuni  simulacrum  infer- 

oR.  Litr.  Epit  — Appian.  Milhrid.  ct  Civ.  lib.  V.  — Pio.  — Strah.  lih. 

retur,  ingentem  plausum  dedit,  Sexto, qui  se  filium 
eius  dei  ferebat , gratificans  ; et  quum  die  proximo 
solemni  pompae  detrahi  eam  Caesar  iussisset,  lapidatio 
in  magistratus  facta  , iique  foro  expulsi  sunt.  Caesaris 
quinimmo  et  Antonii  deiectae  statuae.  Postremo, 
quum  haec  omnia  frustra  essent , agmina  seditioso- 
rum cucurrerunt  per  Vrbem , clamore  vocantium 
ceteros,  minantiumque  incendium  aedibus,  quarum 
domini  communem  causam  proderent.  Ita  plebe  pro- 
pemodum  universa  concitata  , Caesar  cum  amicis 
paucisque  stipatoribus  in  medium  prodiit,  rationem 
consiliorum  suorum  redditurus:  nec  reverentia  eius 
cohibiti,  quosdam  ex  eius  comitatu  vulnerarunt;  in 
ipsum  quoque  iaculati , praebentem  se  ictibus,  donec 
veste  lacerata  deprecatus  est  tam  praecipitem  iram. 

XXX.  His  turbis  excitatus  Antonius , per  viain 
Sacram  in  forum  properabat,  et  abstinebat  quidem 
ab  hoc  violentiam  plebes,  quod  ad  pacem  cum  Sexto 
proclivem  rebatur ; at  ubi  admonitus  dissociare  se  a 
Caesaris  causa  noluit  , ipsum  quoque  missilibus 
petierunt.  Ille,  accitis  militibus,  qui  ante  portam 
excubabant,  vi  patefecit  aditum, Caesaremqueeripuit. 
Nec  sine  magna  caede  patrari  res  potuit:  cadavera  , 
ne  triste  spectaculum  in  Vrbe  relinqueretur,  proiecta 
in  profluentem  , neuliquam  minore  dolore  hominum, 
quum  aut  a militibus,  aut  a malefica  alia  turba  pro 
suo  vindicantium,  quod  paulo  vestitum  mundius  esset, 
spoliarentur.  Ad  extremum,  ubi  quotidie  graviori  fame 
nullus  sperari  tumultuum  finis  poterat , imperatoribus 
animum  ad  pacem  adiicientibus,cum  Libonis  familiari- 
bus Antonius  egit , e Sicilia  evocarent  hominem,  ut  afli- 

nitate  nova  frueretur,  simul  ad  spem  maioris  conficien- 
dae rei:  nec  illi  distulerunt  scribere  Liboni;  neque  Pom- 
peius , quominus  proficisceretur,  intercessit.  Interea 
temporis  Antonius  et  Caesar , quamquam  in  exitu 
annus  erat,  abdicare  consules  atque  praetores  iusse- 
runt,  ut  in  eadem  nomina  verius,  quam  potestatem, 
alii  sufficerentur , magnopere  beneficium  hoc  affe- 
ctantes, licet  pauculos  ad  dies  mansura  dignitas  con- 
cederetur. 

XXXI.  Consules  suffecti  sunt  C.  Asinio  P.  Canidius 
Crassus , C.  Domitio  L.  Cornelius  Balbus , hispanae 
originis  , et  Gadibus  natus , sed  amicitia  Caesarum  , 
et  laboriosis  ministeriis  eo  perductus , ut  pontifica- 
tum etiam  et  triumphum  adipisceretur,  vir,  qui  non 
sine  magna  controversia  , civitatis  ius  obtinuerat. 
Idem  ad  tantas  opes  provectus  traditur,  ut  inoriens 
populo  romano  quinos  vicenos  denarios  legaret  viri- 
tim.  Et  hi  tamen  in  aliquot  dies  gesserunt  honorem; 
ceterum  extrema  anni  die  mortuo  aedili  suffectus  est 
quidam  paucas  in  horas.  Eodem  anno  Septemvirorum 
munia,  quod  eorum  in  Vrbe  erat  nemo,  pontifices 
obierunt,  sicut  alias  quoque  fuerat  factum,  lidem 
pontifices,  ne  kalendis  iunuariis  nundinae  essent, 
quod  antiquitus  ominosum  habebatur,  intercalarunt 
unam  diem  alieno  tempore,  quam  iterum  eximerent, 
anni  sequentis  intercalatione  dissimulata ; sic  existi- 
mantes reditura  tempora  ad  praescriptam  a Caesare 
normam  : sed  error  iste  post  aliquammultos  demum 
annos  animadversus  est.  Tum  vero  consules  ludos 
pro  victoria  Philippensi  votos  exhibuerunt;  et  paeda- 
gogum libertumque  suum  Caesar  nomine  Sphaeram 
honorifice  sepelivit. 

3o.  Appinn.  — Dio. 

XXXII.  Atque  ut  adversus  Parthos  plus  in  Oriente 
praesidiorum  populus  romanus  haberet , assensus  est 
Antonio,  llerodem  regem  et  amicum  appellanti,  pro- 
pter Antipatri  memoriam,  et  ipsius  virtutem.  Sed 
Antonio  magnam  Herodes  pecuniam  promiserat.  Igitur 
senatu  ei  dato,  quum  Messalla  et  Atratinus,  eloquen- 
tissimi  viri,  merita  Herodis  commcmorassent , Anto- 
nius adiecit,  interesse  Parthici  belli,  ut  Herodes  rex 
declaretur.  Ita  ille  praeter  omnem  exspectationem  , 
quae  summa  censerentur  inter  homines, nactus,  intra 
septimum  , quam  venerat , diem  ex  Italia  profectus 
est:  nec  enim,  ut  sibi  regnum  peteret,  venerat; 
quod  neque  daturos  arbitrabatur  Romanos,  minime 
concedere  his  solitos,  qui  degencre  regio  non  essent. 
Adiecti  sunt  et  alii  honores : exeunti  curia  duo  impe- 
ratores texerunt  latus , consulibus  ceterisque  magi- 
stratibus deducentibus  ; a quibus  et  sacrificia  facta  , 
et  senatusconsultum  in  Capitolio  fixum  est.  Novum 
regem  eodem  die  Antonius  convivio  excepit. 

XXXIII.  Sed  ille  in  Iudaeam  properabat  ad  fratrem 
eripiendum  Iosephum  , ceterosque  suorum  , qui  in 
Massadcnsi  castello  ab  Antigono  obsidebantur.  Inter 
haec  L.  Marcio  L.  F.  Censorino,  C.  Calvisio  Sabino 
dantibus  anno  nomina  , quorum  Censorinus  kal. 
ianuariis  simul  consulatum  , simul  ex  Macedonia 
triumphans  Vrbem  iniit  , Dardanis  in  Macedonia 
repressis.  Senatus  acta  Triumvirorum  omnia  ab 
initio  eius  magistratus  rata  esse  iussit : vectigalia  nova 
instituta,  non  sufficientibus,  quae  decreta  dictatori 
Caesari  fuerant;  quippe  tres  iam  alendi  pro  uno 
imperatores  erant,  et  ingenii  humani  vitio  nunquam 

prioribus  acquiescendi  sumptus  auxerant,  quum  per 
civilia  bella  reditus  minuerentur.  Tum  et  barbam 
posuit  Caesar,  eoque  nomine  populo  epulum  dedit; 
irritando  magis,  quam  placando,  tantas  perire  per 
luxuriam  impensas  videnti  inter  publicam  famem  : 
' nec  minore  taedio  tot  novi  et  indigni  senatores,  tot 
designati  complures  in  annos  magistratus  adspicie- 
bantur. 

XXXIV.  Quod  enim  belli  Parthici  causa  abfuturus 
Antonius  erat , magistratus,  quousque  voluerunt,  in 
his  consules  in  annos  proximos  octo  declararunt ; 
neque  binos  in  annum  , ut  consueverat,  sed  statim 
ab  initio  plures.  Hactenus  enim  suffecti  quoque  con- 
sules erant  magistratu  citra  ignominiam  abeuntibus , 
sed  ex  ipsorum  arbitrio  : tum  vero  nemo  creatus  est 
annuus  , sed  ab  initio  suum  cuique  temporis  spatium 
destinatum  : ex  his,  qui  kalendis  ianuariis  inibant , 
anno  eo  loto  consules  vocabantur  ; ceteri  , dum 
obibant  munia  magistratus,  etiam  vocabulum  obtine- 
bant Romae  ac  in  Italia  , remotioribus  plerumque 
ignorati ; unde  et  minores  ab  his  consules  appella- 
bantur. In  senatum  porro  homines  adeo  iam  promi- 
scui et  ignoti  allegebantur  , ut  quendam  Vibium 
Maximum  quaestorem  designatum  cognoverit  domi- 
nus, abduxeritque. 

XXXV.  Sed  et  inter  milites  repertus  est  servus ; 
isque  manumissus  primo  , ut  supplicio  dignitas  acce- 
deret, postea  de  rupe  Tarpcia  praecipitatus  est.  Sub 
idem  tempus  Caesar,  fdia  auctus,  uxorem  repudiavit; 
idque  eadem  , qua  pepererat , die,  morum  eius  per- 
versitatem arguebat:  sed  Antonio  plus  crediderim  , 

dimissam  Scriboniam  obiicienti  , feminam  gravem  , 
quia  liberius  doluisset  nimiam  potestatem  pellicis. 
Iam  enim  adamare  Liviam  Caesar  coeperat,  nuper 
cum  viro  Antonium  sequuto  reversam  ; adeo  quidem 
palam,  ut  Drusum , cjui  paulo  post  fuit  editus,  ex. 
ipso  procreatum  per  adulterii  conspetudinem  suspi- 
cio fuerit.  Dum  haec  Romae  fiunt,  Antonii  fide  exci- 
tus Libo  e Sicilia  Aenariam  transmiserat  : quo 
comperto,  miserabili  voce  populus  rogabat  Caesarem, 
uti  fidem  et  ipse  mitteret  legato  pacis  causa  venienti . 
Nec  hoc  tantum  extorsit  invito,  sed  etiam  ut  Mutiam 
Pompeii  matrem  dimitteret;  quam  ad  filium  lenien- 
dum ire  Linquam  alteram  Veturiam  populus  iubebat, 
interminatus  incendium,  ni  proficisceretur. 

XXXVI.  At  Libo  , remittere  contumaciam  adver- 
sariorum sentiens , ut  ipsi  duces  ad  colloquium 
convenirent,  institit  : extudit  boc  quoque  violentis 
deprecationibus  ab  Antonio  et  Caesare  populus  , ut 
propterea  Baias  proficiscerentur. Sed  apud  Pompeium, 
amicis  pacem  suadentibus,  Menodorus  iniiciebat  mo- 
ram, e Sardinia  scriptitans, gerendum  bellum  , aut  certe 
ostentandum  esse,  donec  fame  prematur  Italia  ; nam  al- 
lero modo  victoriam,  altero  conditiones  saltem  ae//uiores 
sperari  posse:  simul  calumniabatur  Statium  Murcum 
(alii  Staium  scribunt),  praecipuum  pacis  auctorem  , 
nonPompeii  utilitatem, sed  suam  respicere;  nam  virum 
acrem,  et  libertis  parere  fastidientem,  oderat.  Et 
credidit  barbarae  stoliditati  adolescens,  ducemque 
clarissimum , ct  iam  tum  in  Hispania  optime  de  se 
meritum, penitus  abalienavit,  nullis  ultra  de  rebus  ad 
consilium  vocans;  sed  et  secedentem  Syracusas,  per 

tribunum  quendam  et  centurionem  ex  iis , quos 
Murcus  adduxerat  in  Siciliam,  nefarie  sustulit;  et  ad 
tegendum  facinus  corripi  iussit  innocentes  servos, 
ct  tanquam  interfectores  domini  crucibus  affigi. 

XXXVII.  Tanto  diligentius  pax  suadebatur  a reli- 
quis , ut,  ea  rediljta , crudelitatem  ct  perfidiam  elin- 
gerent Sexti,  duorum  tam  illustrium  virorum  interitu 
patefactas.  Ili  ergo  Menodorum  incusabant,  ut  stu- 
dio propriae  potentiae  bellum  praeferentem.  Et  per- 
suasus tandem  Pompeius  Aenariam  cum  multis 
egregiis  navibus  venit,  hexere  ornatissima  vectus. 

Et  Puteolos  quidem  sub  vesperam , inspectantibus 
hostibus,  praeternavigavit  splendide;  iuxta  quam 
postridie  defixis  in  mare  palis  tabulae  sunt  iniectae  , 
binique  pontes  elfecti  modico  distantes  intervallo,  ut 
inter  se  colloqui  tuto  possent.  Sed  frustra  luni  ten- 
tata  pax  est,  Pompeio  se  in  Lepidi  locum  socium 
potestatis  duobus  futurum  rato;  his  tantummodo 
reditum  concedentibus.  Neque  tamen  intermissa  per 
amicos  res  est,  quin  variae  utrinque  conditiones 
proponerentur.  Vtrobique  minus  iuclinati  ad  pacem  * 
imperatores  erant:  sed  illos  fames  et  populus  urge- 
bat; Pompeius  ab  amicis  impellebatur. 

XXXVIII.  Vnde  aliquando  veste  rupta  .prodi se  ab 
his , quos  conservasse t , testatus  est,  saepe  inclamato 
Menodori  nomine,  quem  haberet  so/urn  et  gnarum 
belli  et  firmum  benevolentia.  Sed  ad  extremum,  matre 
et  uxore  orantibus,-  ad  Misenum  processit;  ubi 
Caesar  et  Antonius  e continenti , Pompeius  aggeri 
cuidam  veteri , ductibus  undique  cincto,  insistens, 
inde  legionibus,  hinc  classe  stipante,  fecerunt  pacem 

his  conditionibus.  M.  Lepidus , M.  Antonius,  et  C. 
Caesar  Divi  F.  iterum  Triumviri  reipublicae  consti- 
tuendae fiebant  in  quinquennium , nihil  morati  populi 
suffragia : Sicilia  provincia  Pompeio  relinquebatur,  cum 
Sardinia  Cor  sicaque  , et  celeris  , quas  tum  habebat , 
insulis , in  totidem  annos.  Achaia  etiam  concessa;  et 
ut  consulatum  absens. per  quem  vellet  amicorum , gere- 
ret , augurque  crearetur , et  ex  paternis  bonis  acci- 
peret sestertium  septingenties. 

XXXIX.  Fugitivis  , qui  sub  Pompeio  rnilitarant , 
libertas  dabatur : liberis , ubi  stipendia  completa  habuis- 
sent , eadem  praemia , quae  data  essent  Caesaris  et 
Antonii  militibus.  Exsulibus  , praeterquam  publico 
iudicio  parricidii  damnatis , reditus  concedebatur:  qui 
eorum  sponte  fugissent , his  omnia  bona  sua,  mobilibus 
exceptis  ; iis  vero  , qui  proscripti  fuissent , quadrans 
bonorum  restituebatur : nonnullis  nominatim  magistra- 
tus et  sacerdotia  destinabantur.  Pompeius  ex  omnibus 
Italiae  locis  deducere  debebat  praesidia  > neque  fugitivos 
recipere  amplius,  neque  naves  ad  Italiae  litus  applicare. 
Adiectum  erat,  uti  nullas  praeterea  pararet  naves,  secu- 
rilatemque  praestaret  Italiae  a piratis , et  frumentum 
ex  insulis , quantum  populo  romano  ex  unaquaque  per 
annos  praeteritos  deberetur,  et  in  posterum  annuum 
vectigal  in  Vrbem  mitteret,  llaee  conscripta  consigna- 
taque  deferenda  Romam  curaverunt,  ut  loco  sanctis- 
simo a Vestalibus  asservarentur  : congressi  que  et 
osculati  invicem,  sorti  commiserunt,  apud  quem 
eorum  prius  epulae  pararentur. 

XL.  Inter  haec  ab  innumera  multitudine  inilitum 
pariter  ac  paganorum  tantus  prae  gaudio  sublatus 

clamor  est,  ut,  montibus  repercussu  augentibus 
vocem  , quidam  exanimali  sono  dicantur  ; multis 
etiam  inter  concursationem  obtritis  atque  sutTocatis. 
Nam  ut  eiusdem  civitatis  homines , plerosque  amici- 
tiis aut  propinquitate  iunctos  , tantus  se  invicem 
complectendi  ardor  incesserat , ut  multi  Pompeiano- 
rum  , non  exspectato  , donec  ad  litus  naves  appelle- 
rentur, in  mare  prosilirent,  et  contra  pari  studio  a 
terra  occurrentium,  inter  medios  fluctus  cohaererent. 
Neque  tantum  , qui  suos  incolumes  receperant , per- 
sonabant laetitia;  sed  augebatur  strepitus,  suas  etiam 
paries  agente  luctu  : nam  quorum  oculi  propinquos 
lrustra  requisivefant,  cum  fletu  gemituque  scruta- 
bantur omnia;  ut  etiam  , quibus  propria  doloris  aut 
odii  causa  non  esset , aliorum  affectibus  abriperentur: 
sic  et  dies  ab  his  , et  noctis  maior  exacta  pars  est, 

XLI.  Interim  et  aliorum  celebrata  sunt  frequentia 
convivia,  et  Pompeius,  admota  ad  molem  hexere, 
Caesarem  et  Antonium  excepit ; haud  infacete  dicti- 
tans , in  carinis  suis  se  coenam  dare:  nam  Carinae 
loco  nomen  erat,  in  quo  paternas  eius  aedes  Romae 
sitas  Antonius  possidebat.  Inter  huius  convivii  laeti- 
tiam, insusurrasse  Pompeio  Menodorus  fertur,  nullo 
negotio  iam  tolli  adversarios  , patremque  et  fratrem 
vindicari  posse  ; atque  ille,  paulisper  secuin  conside- 
rato , respondisse : « Non  erat  hoc  facinus  indignum 
» Menodoro , si  perfici  absque  me  potuisset.  Nunc 
» autem  contenti  simus  praesentibus  :nec  enim  peie- 
« rare  meum  est.  » Sequentibus  diebus  Antonius  et 
Caesar  Pompeium  invitarunt,  positis  in  mole  taber- 
naculis, ut  etiam  in  litore  praeberi  epulum  militibus 
posset;  nisi  forte  ideo  factum  est , ut  contra  suspi- 

cionetn  ad  manus  haberent  praesidia  : nec  enim  ha- 
ctenus erat  instaurata  amicitia  , utin  vicem  simpliciter 
confiderent;  sed  et  naves  erant  praesto,  et  satellites, 
ipsique  convivae  sub  veste  accincti  discubuerant. 
Inter  istas  epulas  Pompeii  filia,  Libonis  neptis,  M. 
Marcello  desponsa  est,  qui  sorore  genitus  Caesaris, 
et  privignus  Antonii  erat. 

XLII.  Postero  deinde  die  consules  ita  sunt  desi- 
gnati -.  Antonius  et  Libo,  ita  ut  Antonius  quoque  pro 
se  substitueret , quem  voluisset:  deinceps  Caesar  et 
Pompeius,  mox  Ahenobarbus  et  Sosius,  postremo 
Antonius  et  Caesar,  qui  tum  tertium  futuri  consules, 
rempublicam  reddituri  populo  romano  sperabantur. 
Sed  apparet  tamen  , proximum  in  quadriennium 
mansisse  collegia  consulum,  qualia  paulo  ante  desi- 
gnata Romae  fuerant.  Pompeio  quoque  consulatum  , 
et  Antonio  tertium  perisse,  hostibus  his  inierim  indi- 
catis. His  ita  compositis  , Pompeius  in  Siciliam  rediit, 
Caesar  et  Antonius  Romam  ; magna  totius  Italiae 
laetitia , cui  pax  haec  plurimorum  malorum  attulisse 
pausam  videbatur.  Igitur  imperatoribus  , quacumque 
transirent,  tanquam  servatoribus  honores  nimii  habe- 
bantur; erantque  Romae  praeparata  omnia,  ut  quam 
magnificentissime  exciperentur.  s 

XLI1I.  At  illi  , dubium  impensam , an  invidiam 
vitantes  , noctu  introiverunt.  Nec  erat  quisquam 
exspers  laetitiae  , praeter  eos,  qui  bona  possidebant 
redeuntium  : quos  utique  vicinos  iniquos  habituri , 
et,  si  casus  daret,  acerbos  inimicos  videbantur. 
Cetero  populo  jucundissimum  spectaculum  fuit  tot 
illustres  viri  patriae  redditi  : nam  plerique  omnes  , 

qui  cum  Sexto  fuerant , exceptis  paucis , eo  Puteolis 
salutato  , Romam  navigarunt  , magnisque  et  laetis 
hominum  clamoribus  accepti  sunt.  In  his  L.  Arrun- 
tius fuit,  et  M.  Iunius  Silanus,  et  C.  Sextius  Saturni- 
nus, et  M.  Titius,  omnes  postea  summis  sub  Caesare 
honoribus  usi.  Coni  unctissime  sub  id  tempus  Anto- 
nius et  Caesar  agebant,  inultaque  constituebant  et 
decernebant  concorditer  in  rebus  maximis  : sed 
familiaris  consuetudo  , dum  inter  relaxationem  ani- 
morum ludicris  certaminibus  transigunt  tempus,  sem- 
per  priores  ferente  Caesare , fieri  coepit  Antonio 
iniucundior : sive  enim  aleam  luderent,  sive  com- 
mitterent gallos  aut  coturnices  , inferior  ille  disce- 
debat. 

XJjIV.  Igitur  praebere  aures  cuidam  aegyptio  vati 
coepit,  qui  sive  in  Cleopatrae  gratiam,  sive  persuasus 
ita  esset,  monuit,  genium  eius  per  se  grandem  ac 
magnificum  , a genio  Caesaris , quoties  una  agerent 
quodammodo  in  ordinem  cogi.  Et  profectus  est  in 
Graeciam  , abducta  secum  Octavia,  quae  nuper  filio- 
lam ex  Marcello  pepererat ; iterumque  dimisit  qua- 
quaversum  duces  , Furnium  quidem  in  Africam,  ut 
Sestii  quatuor  legiones  abduceret  ( nondum  enim 
occupatas  a Lepido  cognoverat  ) ; ceteraque  suo 
arbitratu  ordinavit  omnia:  quippe  senatusconsulto 
cautum  erat,  ut  non  acta  tantum  eius,  sed  etiam  agenda, 
rata  essent.  Igitur  simul  cupiditati  suae  satisfaciens , 
* simul  odio  , ut  debiliorem  Pompeio  provinciam  relin- 
queret . urbes  Achaiae  affligebat,  inter  alia  Bacchum 
se  appellans , atque  ita  se  appellari  a ceteris  iubens. 
Nam  aedificato  coenaculo , quod  coopertum  virenti 
fronde  Bacchi  referret  antrum , tympanis  et  nebridi- 

bus  el  reliquis  adhibitis  orgtorum  instrumentis,  cum 
amicis  perpotavit;  ministrantibus  Italicis  acromatibus, 
et  universa  ad  spectandum  concurrente  Graecia. 

XLV.  Idem  aliquando  in  arcem  adseendit  Athe- 
nis , inter  lumina  tota  urbe  relucentia  de  tectis : et 
ex  eo  tempore  praecepit,  uti  per  omnes  civitates 
voce  praeconum  novus  Bacchus  acclamaretur.  Sed  et 
statuis  hoc  subscribi  nomen  iussit,  habiluque  et 
comitatu  Bacchum  simulans,  ab  Atheniensibus  , qui 
ei  cum  coniugibus  et  liberis  occurrerant,  ita  salu- 
tatus est  : adiecerunt  , despondere  se  ei  Minervam 
suam;  a t accepit  ille  conditionem  , sed  mille  talenta 
nomine  dotis  imperans : tum  aliquis  Graeculorum, 
« At  matrem  tuam  Semelen,  inquit,  Iupiter  duxit 
» indotatam.  » Nec  ideo  minus  exacta  pecunia 
est  ; irrisique  et  elusi  , qui  stultitiam  Antonii 
non  minore  dementia  deriserant.  Inde  verso  favore 
civitatis , multi  propositi  sunt  libelli  contumeliosi  ; 
quidam  et  ipsi  traditi : sed  et  statuae  eius  subscri- 
pta nomine  Minervae  et  Octaviae  divortii  formula, 
res  eum  suas  sibi  habere  iubentium. 

XLVI.  Vnde  ne  tempus  quidem  ad  pecunias 
cogendas  Atheniensibus  dare  volenti  Q.  Dellius 
festive  dixit,  « Et  tamen  scito, illos  tibi  annua  bima 
» trima  die  debere  » ; tanquam  secundum  leges 
roraanas  dos  peteretur.  Inter  haec  exercitum  ita 
distribuit,  ut  partem  in  Epiro  collocaret,  quosdam 
in  Parthinos  , Illyricam  gentem,  alios  in  Dardaniam 
mitteret,  locupletandi  simul  militis,  exercendique 
causa.  Haec, alia  repente  persona  sumpta,  palliatus 
et  phaecasiatus  agebat,  remoto  imperatorio  fastu, 

cum  binis  forte  amicis  totidemque  famulis,  rheto- 
rum aut  philosophorum  scholas  obiens,  coenitabatque 
cum  Graeculis  eorutn  more,  et  caerimoniis  festisque 
suaviter  intereral;Octavia  quoque  frequenter  adhibita, 
cuius  amore  homo  mulierosus  vehementer  exarserat. 
Inierim  et  nuntium  accepit  de  victoria  P.  Ventidii , 
quem  contra  Parthos  provinciis  Orientis  praeposue- 
rat: nam  is  strenue  profectus,  Labienum  securius 
agentem  occupavit ; diflisumque  viribus  (quippe, 
dimissis  Parthis,  tantummodo  collectas  ex  Asia  copias 
retinebat  ) inde  refugere  in  Syriam  coegit  ; asse- 
quutusque  cum  expeditis  circa  Taurum  montem, 
procedere  longius  vetuit. 

XLVJI.  Eo  loci  complures  per  dies  castris  positis, 
ambo  quieverunt ; Labienus  , ut  Parthos  acciret 
interea,  Ventidius,  ut  gravem  armaturam.  Forte  sub 
idem  tempus  utrique  exspectata  auxilia  venerunt : 
sed  Ventidius  , parlhicum  equitatum  timens,  de  supe- 
rioribus locis  non  degrediebatur;  Parthi,  numero 
freti,  et  successu  victoriarum  alacres,  luce  prima, 
priusquam  cum  Labieno  coniungerentur , accedere 
ad  tumulum  , et  , nemine  contra  exeunte,  subire 
coeperunt; quippe  Ventidius  per  simulationem  metus 
suum  militem  continebat.  Sed  ubi  mox  iniquis  locis 
haeserunt  hostes  , eruptione  Ventidianorum  subitu 
turbati , seque  impedientes , dum  , refugientibus  pri- 
mis, postremum  agmen  urget  adseensum , magna 
parte  copiarum  amissa  , consciverunt  fugam  : nec 
ad  Labieni  castra  consistere  ausi,  Ciliciam  petierunt. 
Ventidius  ad  vallum  Labieni  suos  constituit. 

XLVIJI.  Et  Labienus  ordines  , tanquam  dimicatu- 
rus, instruxerat;  sed  suorum  animos  clade  Barba- 
rorum territos  videns,  hoc  agebat,  ut,  re  in  noctem 
extracta  , per  tenebras  se  subduceret.  Emanavit 
consilium  per  transfugas,  et , dispositis  insidiis,  Ven- 
tidius magnam  fugientium  multitudinem  occidit; 
ceteros  omnes  in  Antonii  nomen  sacramento  adegit, 
nullo  iam  usquam  Labieno  : is  enim  mutata  veste 
profugerat;  et  interim  quidem  in  Cilicia  latuit, 
postea  requisitus  et  deprehensus  est  a Demetrio  , 
quem  superioris  Caesaris  libertum  Antonius  Cypro 
praefecerat.  Interea  Ventidius,  recipienda  ordinan- 
daque  Cilicia  occupatus  , Vpedium  Silonem  cuin 
equitatu  ad  portas  Amani  praemisit,  quae  Syriam 
a Cilicia  angusto  transitu  dirimunt.  Sed  Barzapher- 
nes  Parthus,  proelio  commisso,  Romanos  in  sum- 
mum discrimen  adduxerat;  nisi  Ventidius  mira  qua- 
dam felicitate  pugnantibus  supervenisset  : Parthus 
enim,  et  improvisa  re  consternatus,  et  viribus  iam 
impar , cum  multis  aliis  interfectus  est. 

XLIX.  Sunt,  qui  Ventidium,  copias  exiguas  haben- 
tem, insidias  posuisse  Barzapherni  tradant,  cohor- 
tibus octodecim  in  occulta  valle,  et  equitatu  post 
militum  terga  collocato ; huc  illectum  Barbarum 
simulata  Romanorum  fuga,  circumventum.  Vtromodo 
gesta  res  fuerit , id  satis  constat , altero  hoc  proelio 
caesos  a Ventidio  Parthos  praecipui  nominis  ducem 
amisisse.  Hoc  certe  interfecto,  excesserunt  Syria, 
provinciamque  Romanus , praeter  Aradum,  nemine 
iam  repugnante,  recepit,  atque  inde  in  Palaestinam 
transgressus,  prope  Hierosolvmitarum  urbem  castra 
posuit.  Sed  Antigono  pecuniam  affatim  dante, cum 
maxima  copiarum  parte  digressus,  ad  tegendam  dissi- 
mulationem cohortes  aliquot  reliquit  .-Silone  prae- 

fecto , quem  et  ipsum  mox  pecuniis  aggressus  Anti- 
gonus, otium  redemit,  donec  iterum  succurrere  Parthi 
possent. 

L.  Igitur  neque  propinquis  Herodis,  qui  Massadae 
obsidebantur , subventum ; et  Iosephus , urgente  siti, 
cum  viris  ducentis  fugam  lentaturus  in  Arabiam  fue- 
rat, nisi  proximae  noctis  imbre  refectus,  completae- 
que  aqua  cisternae  forent.  Sed  Herodis  adventu 
bellum  acrius  coeptum , quum  missus  ab  Antonio 
l)ellius,a  romanis  ducibus  adiuvari  regem  iuberet. 
Ceterum  Ventidius  civitates,  quae  defecerant  ad  Par- 
thos, recipiebat,  magnam  pecuniam  mulctae  nomine 
singulis  imperans:  sed  Malchus , Arabiae  rex,  prae 
ceteris  ingentem  summam  pependit.  Tandem  Silo, 
iunctis  cum  Herode  copiis, loppen  expugnanti  adfuit; 
dein  , soluta  Massadae  obsidione  , Hierosolymam 
petentem  sequutus  est.  Sed  corruptus  Antigoni  pecu- 
nia, neque  valde  utilem  operam  praestitit,et  concitavit 
milites , ut  ante  tempus  in  hiberna  deduci  postula- 
rent. Sed  Antoniqs,  cognitis  Ventidii  rebus,  epulum 
Atheniensibus  publice  praebuit , ludosque  gymnicos 
fecit,  quibus  ipse  gymnasiarchae  munus  obiit;  quum- 
que  de  his  Romam  scripsisset,  supplicationes  eius 
nomine  decretae  sunt,  cuius  auspiciis  ista  Ventidius 
gessisset. 

LI.  Sed  et  alius  legatorum  Antonii  Pollio,  qui 
missus  in  Parthinos  fuerat,  Illyrios  circa  Epidaurum 
aliquot  proeliis  fudit.  Sub  idem  tempus  Cerretanos 
tumultuantes  ( obtinebant  autem  convalles  Pyrenaeae 
silvae)  Cn.  Domitiusex  consulatu  missus  in  Hispaniam 

coercuit.  Ii  legatum  eius,  exceptum  insidiis,  et  a 

militibus  derelictum,  vicerant.  Ideo  Domitius , prius- 
quam in  hostem  duceret , sontes  ad  concionem  dissi- 
mulanter vocatos  reliquis  copiis  circumfudit;  cogni- 
taque  causa,  manipulum  unum,  penes  quem  maxima 
ilagitii  pars  haerebat,  decimavit : in  centuriones  etiam 
aliquammultos  , et  primipili  Vibullium  animadvertit. 
Haec  severitas  ad  victoriam  profuit,  et,  quum  miles 
imperatorem  magis  , quam  hostem  metueret , Cerre- 
tani haud  difficulter  debellati : ob  eas  res  gestas  et 
huic,  et  Pollioni  decretus  triumphus  est. 

LII.  Sed  Domitius  postea  triumphavit ; Pollio  sta- 
lim  a.  d.  VIII  kal.  novembres  ex  Parthinis.  Nec  semel 
triumphasse  contentus  , filium  sibi  natum  sub  eadem 
tempora  Saloninum  vocavit,  a maritimo  Dalmatiae 
oppido,  quod  eodem  bello  ceperat.  Idem  Pollio,  sum- 
mus eorum  temporum  orator , insignis  historicus, 
studiorum  patronus  eximius,  bibliothecam  Romae 
primus  publicavit  in  atrio  Libertatis,  quod  ex  manu- 
biis refecerat:  imaginibus  doctissimorum  virorum  ibi 
positis;  in  his  Varronis,  unius  eorum,  qui  tum 
adhuc  viverent. 

IN  LOCVM  LIEllI  CXXVIII  LIVIANI. 

EPITOME 

LIBRI  CENTESIMI  VICESIMI  OCTAVI. 

Quum  Sex.  Pompeius  rursus  latrociniis  mare  infestum  redderet, 
nec  pacem,  quam  acceperat,  praestaret,  Caesar,  necessario 
adversus  eum  bello  suscepto,  duobus  navalibus  proeliis  dubio 
eventu  pugnavit.  P.  Ventidius,  legatus  M.  Antonii,  Parthos 
in  Syria  proelio  vicit,  regemque  eorum  occidit.  Iudaei  quoque 
a legatis  Antonii  subacti  sunt.  Praeterea  belli  siculi  apparatum 
contiuet. 

I.  Appio  Claudio  C.  F.  Pulchro,  C.  Norbano  C.  F. 
Flacco  consulibus , qui  primi  binis  quaestoribus  usi 
sunt,  multa  Romae  gravia  ac  terribilia  inciderunt: 
nam  et  plebs  propter  saevitiam  exactorum , cum  iis 
eorumque’  militibus  dimicavit,  et  sexaginta  septem 
praetores  numerati  sunt,  aliis  subinde  suffectis  in 
aliorum  locum  : sed  et  puer  quidam  quaestor  creatus, 
postridie  togam  virilem  sumpsit ; et  senator  , pugnare 
inter  gladiatores  capiens,  causam  dedit  edicto,  quo 
senatores  muneribus  gladiatoriis  dimicare  , servi 

lictores  fieri,  mortui  propius  ab  Vrbe  mille  nongen- 
tos passus  cremari , vetabantur.  Sibyllini  deinde  libri 
sunt  aditi , prodigiorum  causa. 

II.  Nam  ct  paulo  ante  hoc  tempus  e taberna  meri- 
toria trans  Tiberim  oleum  scaturiens  , per  totum 
diem  largissimo  rivo  fluxit : tum  autem  et  cella  Romuli 
sacrificio  , quod  forte  pontifices  ibi  faciebant,  arsit; 
elsimulacrum  Virtutis,  ante  portam  quandam  positum, 
in  faciem  procubuit; et  quidam  , furore  Cybeles  cor- 
repti, Matrem  Deum  irasci  populo  romano  canebant; 
idque  confirmarunt  libris  inspectis  Quindecimviri, 
iusseruntque  deportari  Deam  ad  mare,  atque  unda 
marina  lustrari  : traditurque  res  mira  dictu,  nisi 
quod  horum  semel  cognita  causa , nihil  inde  prove- 
nientium mirabile  est , simulacrum  longissime  intrasse 
in  mare,  vixque  aliquando  redisse  ad  litus. 

III.  Maior  exinde  inetus  Romae  fuit,  maiorque 
numinis  aversi  fides:  neque  mutarunt  prius  opinio- 
nem homines  , quatn  circum  aedem  eius,  et  in  foro 
palmae  quatuor  enatae  sunt.  Tum  et  Liviam  sibi  matri- 
monio iunxit  Caesar,  Neronis  uxorem,  et  uterum 
ferentem  ex  eo  : quod  quia  ignominiosum  iure  romano 
erat , consuluit  pontifices  Caesar,  an  concepto , nec- 
dum edito  partu , rite  nuberetur  ? Responsum  est , pro- 
pter turbationem  sanguinis  gravidarum  nuptiis  interdici: 
hic  vero , quoniam  sextum  mensem  gravida  sit  Livia, 
satis  liquere , ex  utro  marito  conceptus  foetus  sit:  nihil 
ergo  vetare , quin  matrimonium  coeat ; quemadmodum 
nuper  Octavia  in  manum  Antonii  convenisset. 

IV.  Haec  illi  reperta  forte  in  maiorum  institutis 
responderunt;  ceterum  non  alia  dicturi,  etiamsi  alia 

2.  Oros.  VI,  18.  — Dio. 

reperissent.  His  nuptiis  prior  maritus  auctor  exstitit, 
quasi  patris  viceni  nuptum  dans  uxorem  modo  suam; 
discubueruntque  Caesar  et  Livia  seorsim : et  puerulus 
quidam  nudus  , quales  tum  habere  nobiles  matronae 
solebant  in  deliciis,  ad  Liviam  conversus, « Quid  hic 
n agis  , inquit , domina  ? en  maritus  tuus  isto  loco 
* accubat  »,  digito  demonstrans  Neronem.  Postea 
Claudium  Drusum  Neronem  enixa  est  Livia  in  pena- 
tibus Caesaris  . qui  remissum  eum  a se  patri  Commen- 
tariis suis  intulit.  Neque  diu  supervixit  pater  Nero  , 
liberorumque  suorum  tutorem  Caesarem  reliquit. 
Ilaec  gesta  largam  praebuere  materiam  sermonibus, 
et  inter  alia  vulgatus  est  versus  , qui  mox  in  prover- 
bium abiit , felicibus  %sse  vel  trimestres  liberos. 

V.  Iisdem  temporibus  Mauritaniae  regno  Bogud 
Bocchi  F.  excidit , qui , persuasus  a L.  Antonio  sub 
bellum  Perusinum  , Carinatem  , a Caesare  ulteriori 
Hispaniae  praefectum  , armis  petiverat : nam  deficien- 
tibus interea  Tingitanis  , quum  et  domi  exclusus,  et 
in  Hispania  Bocchi  paterni  hostis  auxilio  vicius  esset, 
exsul  ad  M.  Antonium  se  recepit.  A Caesare  Boccho 
regnum  , quod  occupaverat , confirmatum  est ; Tin- 
gitanis civitas  data.  Neque  diu  post  male  sarta  inter 
Pompeium  et  Caesarem  gratia  rescissa  est , haud 
dubie  causas  quaerente  potius,  quam  orto  ex  oblatis 
odio.  Sed  Achaiam  Pompeius  aegre  ferebat  ab  Anto- 
nio detineri  praetextu  pecuniae , quam  sibi  deberi  a 
provincialibus  ille  contendebat;  contra  Pompeius  illa 
quoque  debita,  simul  cum  provincia,  foederis  legi- 
bus sibi  concessa  interpretabatur. 


4.  Veli.  II,  79.  — Dio.  — Sueton.  in  Tih.  cap.  4,  ct  Clauri.  cap.  f. 

VI.  Igitur  sive  hac  motus  iniuria,  sive,  ut  Caesar 
dictitabat , ingenio  perfidus , et  Menodoro  credens, 
inducius  eas  potius , quam  pacem  habendam , dictitanti, 
sive  aegre  ferens  , illis  tantos  esse  exercitus ; compa- 
rare novas  naves,  deligere  remiges,  et  ad  exercitum  ita 
concinnari  coepit,  ut,  maiore  apparatu  sibi  opus  esse, 
diceret.  Inter  haec  et  piratae  ex  insidiis  infestabant 
mare  clanculum  , ut  vix  sentire  levamen*  populus 
famis  posset,  vulgorjue  iactaretur, non  esse  quaesitum 
ea  pace  laborum  finem  , sed  tantummodo  tribus  dominis 
quartum  accessisse.  Sed  correpti  quidam  piratae,  tor- 
tique, auctorem  Pompeium  ediderunt  ; atque  indi- 
cavit eam  rem  populo  Caesar,  et  cum  Pompeio  per 
iileras  questus  est.  Ille  purgan#  sede  obiecto  crimine, 
vicissim,  Achaiam  sibi  non  restitui,  et  ab  Antonio 
vexari,  exprobravit. Quum  in  eo  res  essent,  magnum 
maturando  bello  momentum  Menodorus  attulit, 
repente  ad  Caesarem  transgressus  his  causis.  , 

VII.  Potentiam  hominis  aegerrime  patiebantur , 
quotquot  remanserant  apud  Pompeium  nobiles;  sed 
adolescentis  aures  solis  liberlis  patere  gnari,  aliquos 
ex  eo  genere  induxerunt,  ut  Menodoruin  veluti 
patrono  imperantem  criminarentur;  atque  illi,  quod 
ultro  facere  per  invidiam  cupiverant,  cum  assensu 
tantorum  virorum  et  praemio  facturos  rati , occasio- 
nibus non  defuerunt:  forte  et  alioquin  suspicionem 
patroni  Menas  incurrerat,  Heleno  dimisso,  liberto 
Caesaris , colloquioque  deinceps  cum  ipso  Caesare 
habito.  Idcirco  missis  quibusdam , Pompeius  adesse 
ad  rationes  frumenti  pecuniaeque  administratae  red- 
dendas, iussit.  Commodum  e liberlis  Caesaris  Phila- 
delphus ad  frumentum  e Sardinia  deportandum 

§.  6.  Liv.  Epit.  — Appi.io.  — Dio. 

venerat:  cum  lioc  fidissimum  amicorum  Micylionein 
Menodorus  Ilomam  misit,  si  receptus  fidem  obtinuis- 
set, Sardiniam  Corsicamque  cum  tribus  legionibus, 
sexaginta  navibus , et  multis  amicis  suis  offerens. 

VIII.  Et  dubitavit  aliquamdiu  Caesar : sed  ubi  fidem 

ab  eo  datam  Menas  didicit,  comprehensis,  qui  evo- 
candi eum  causa  a Pompeio  venerant,  et  interfectis, 
classem  et  exercitum  Caesari  tradidit:  neque  dedidit 
reposcenti  Pompeio  Caesar,  ab  ipso  violata  foedera  , 
fugitivis  recipiendis , triremibus  aedificandis  , reti- 
nendis in  Italia  praesidiis,  arguens.  Quin  et  magnis 
honoribus  affecit  Menam  , asseruitque  in  ingenuita- 
tem , et  annulis  aureis  ornatum  in  equestrem  ordi- 
nem recepit;  neque  enim  tum  adhuccuiquaminferioris 
loci  gestare  annulum  aureum  licebat : coenae  quoque 
suae  adhibuit,  quem' honorem  nulli  nec  antea,  nec 
postea,  libertino  habuisse  traditur.  Ilis  cognitis,  Pom- 
peius Menecratem,  et  ipsum  libertum  suum,  ad  infe- 
standam Italiae  oram  misit;  a quo  Vulturnum  , et 
alia  quaedam  Campaniae  loca,  vastata  sunt:  idcirco 
Caesar,  velut  necessarium  bellum  suscepturus,  tabu- 
las Pompeiani  foederis  recepit  a Vestalibus,  ex  Africa 
Lepidum,  ab  Athenis  Antonium  ad  communicanda 
consilia  ciens.  Sed  Lepidus  ad  traiiciendum  fuit 
segnior.  . 

IX.  Antonius  vere  primo  cultum  animumque  impe- 
ratoris resumpserat , navesque  deduci  iusserat  ad 
Parthicum  bellum.  Eo  celerius  Brundisium  venit.  Sed 
ubi  statum  ad  diem  non  adfuit  Caesar , qui  tum  in 
Etruscis  agens,  Ravenna  naves  longas,  ex  Gallia 
copias  cum  apparatu  Brundisium  et  Puteolos  mittebat, 

fj.  7.  Di«.  — Appian.  — Oros.  VI,  18. 

utrinque  invasurus  Siciliam,  si  idem  Antonio  videre- 
tur ; ille  , sive  magnitudine  Caesariani  apparatus 
commotus  ( nam  in  societate  potentiae  collegarum 
opes  aegris  oculis  adspiciunlur  ) , sive  prodigio  terri- 
tus, in  Graeciam  rediit  ; quippe  ferae  militem,  circa 
tabernaculum  eius  excubantem,  devoraverant,  sola 
facie  quasi  in  hoc  relicta , ut  agnosci  posset ; auge- 
batque  religionem,  quod  neque  clamor  auditus  esset 
pereuntis,  neque  ceterorum  vigilum  quisquam  quid- 
quam sensisset. 

X.  Sed  Brundisini  quidam  retulerunt , sub  orien- 
tem diem  a se  visum  esse  lupum  , cursu  se  proripien- 
tem ex  tentoriis.  Ipse , scriptis  ad  Caesarem  literis, 
festinandum  sibi  ostendit  ad  Parthicum  bellum; 
auctorque  ei  fuit  non  discedendi  a foederibus.  Mcno- 
doro  quoque,  cui  belli  causam  imputabat,  servitutem 
minatus  est,  tanquam  fugitivo  suo,  quod  nimirum 
Pompeii  Magni  bona  , in  quibus  et  Menodorus  tum 
fuerat,  empta  a dictatore  Caesare  possideret.  Desti- 
tutus ab  Antonio  Caesar,  quamquam  ideo  hoc  fieri 
existimabat,  ut  suis  unius  opibus  sustinere  Pompeium 
cogeretur;  intentiore  cura  bellum  apparabat, mullis 
praesidiis  per  oram  Italiae  munitis,  navibusque  Romae 
et  Ravennae  fabricari  iussis.  Sed  et  ex  Illyrico  magnum 
exercitum  evocavit.  Menodorum, suae  classis  ducem, 
Calvisio  Sabino  legatum  dedit,  quem  universae  rei 
maritimae  praefecerat.  L.  Cornificium  L.  F.  depor- 
tare Tarentum  partem  Ravennatis  apparatus  iussit; 
hunc  adorta  tempestas  , iactavit  classem.  Ceterum 
navis  una  tantum  perfracta  est,  quae  praetoria  parata 
Caesari  fuerat ; eaque  res  in  omen  tracta  futuri. 

§.  9.  Dio.  — Appian. 

XI.  Postquam  omnia  satis  instructa  Caesar  existi- 
mavit, populo  romano  per  literas  , exercitui  corain 
belli  causas  exposuit  , quod  assensu  pleroruitique 
contra  fidem  pactorum  suscipi  Pompeius  testabatur ; 
idque  etiam  Antonio  visum,  qui  propterea  socius 
esse  impiorum  armorum  noluisset.  Pompeium  igitur 
Caesar  auctorem  novarum  iniuriarum  esse  demonstra- 
vit, piratarum  et  Menodori  indicio;  menlemque Anto- 
nii deprehendi  ex  eo  posse , quod  Achaiam  Pompeio 
non  redderet.  Inde  celeritate  adhibita  et  ipse  naviga- 
vit in  Siciliam  a Tarento,  Calvisius  cum  L.  Statilio 
Tauro,  et  Menodorus  ab  Etruria  ; legiones  terrestri 
itinere  Rhegium  petierunt.  Pompeius  Caesarianae 
classi  Menecratem  opposuit , infestum  invisumque 
Menodoro  , fortunae  et  animorum  similitudine. 

XII.  Hic  obviam  factus  hostibus  sub  vesperam , 
coegit  eos  ex  alto  refugere  in  sinum  , qui  supra 
Cumas  est  ; ipse  applicuit  Aenariam.  Luce  reddita  , 
rursum  adeptus  secundum  litus  navigantes  lunata 
acie,  quum  aliud  agere  non  posset,  magno  impetu 
invectus  ad  terram  compulit.  At  illi  inde  repugna- 
bant, impari  quidem  certamine,  quum  ciectae  in  litus 
naves  immobiles  haererent,  neque  vitandis  hostibus, 
nerjue  impetendis  habiles.  Ergo  pro  meliore  Pom- 
peianis  erat  pugna,  qui  libero  incursu  fatigabant 
adversarios,  fessosque  suos.submiss^  in  eorum  locum 
recentibus , otiose  recipiebant.  Sed  inter  haec  Meno- 
dorus  et  Menecrates , quum  se  forte  conspexissent 
invicem , omni  alia  re  postposita  , magno  clamore 
concurrerunt.  Neutra  navis  inde  laeta  abiit : Meno- 
dori praefractum  rostrum  est,  Menecratis  remi  altero 
latere  detersi: sed  iam  utrinque  ferreae  manus  inie- 

ctac  , lam  rostra  , quam  reinos  inutiles  eirecerant; 
et  Unquam  pedestri  proelio  viribus  et  manu  cer- 
tabatur. 

XIII.  Menodori  navis  erat  aliquanto  altior;ergo 
ct  commodius  in  adversam  iniici  pontes  poterant,  et 
missa  inde  tela  maiore  violentia  incidebant.  Forte  sub 
idem  tempus  dux  ulerque  vulnus  accepit-.  Menodori 
brachium  transfixum  est,  Menecratis  femur.  Sed  veru- 
tum facilius  evelli  potuit;  hamata  soliferrea  hispa- 
uica  Menecratem  inutilem  pugnae  reddebat  : nec 
tamen  ille  desiit  hortari  suos,  donec  capta  iam  nave, 
ne  perveniret  in  manus  inimici , medios  in  (luctus  se 
praecipitem  dedit.  Dum  haec  ad  sinistrum  cornu 
geruntur , Calvisius  a dextro  eodem  profectus , naves 
quasdam  Menecratis  , abruptas  a suis  , persequutus 
est.  Inierim  Demochares  ipse  quoque  Pompeianus 
liberius  , Menecrati  legatus  additus,  Calvisiunas  reli- 
quas naves  in  fugam,  nonnullas  in  saxa  compulit, 
relictasque  a classiariis  incendit;  donec  revectus  ex 
alto  Calvisius  et  reduxit  fugientes,  et  incendium 
navium  restinxit. 

XIV.  His  rebus  gestis , quum  nox  supervenisset , 
utrique  suas  in  stationes  redierunt,  nec  victi,  neque 
pro  victoribus.  Sicut  enim  de  classe  Caesaris  longe 
plures  amissae  naves  fuerant;  ita  Menecratis  interitu 
satis  pensatum  id4detritnenti  videbatur.  Certe  Demo- 
chares, eo  casu  turbatus,  simul  ne  transiret  in  Sici- 
liam Caesar  timens,  quem  a Tarento  Rhegium  isse 
audierat,  sublatis  ancoris  abiit:  et  Calvisius  reparata 
classe  oram  legens,  paulatim  insequutus  est.  Sed 
Caesar,  a Rhegio  cum  magno  militum  et  navium 
numero  fretum  ingressus , quum  amicis  placeret , 

pugnari  cum  Pompeio , quadraginta  tantum  naves 
seeum  ad  Messanam  habente,  non  paruit,  festinatio- 
nem temeritatemque  semper  damnare  solitus, et  satis 
cito  fieri  dictitans  , quae  salis  fiant  bene ; neque  susci- 
piendum proelium  esse , nisi  quum  maiora  periculis 
commoda  proponerentur : nam  ob  mediocria  pugnantes 
aureo  hamo  piscari. 

XV.  Sed  interim  Demochares , Messanam  reversus, 
in  locum  Menecratis  praefecturam  classis  accepit , 
collegamque  Apollophanem,  qui  itidem  Pompeii  liber- 
tus erat.  Et  Caesar,  auditis,  quae  ad  Cumas  erant 
acta,  per  fretum  navigabat,  ut  Calvisium  coniunge- 
ret ; iamque  Stylida  praetervectus  Scyllaeum  flecte- 
bat, promontorium  Italiae,  quum  a Messana  Pom- 
peius excurrens,  aggrediendo  proximas  naves,  inse- 
quendo progressas,  universam  classem  attinuit : neque 
tamen  ad  praetoriam  ceterae  se  receperunt , non 
sinente  Caesare,  sive  propter  angustiam  locorum, 
sive  secundum  prius  decretum  vitante  pugnam.  At 
Demochares  cum  Apollophane,  binis  navibus  aggressi 
singulas,  tamen  haud  multum  proliciebant;  propu- 
gnantibus e contra  legionariis,  et  magnitudine  rostra- 
tarum , quae  a minoribus  vix  tuto  impetebantur. 

XVI.  Sed  ubi  Pompeiani  , receptis  fessis  atque 
sauciis,  subinde  in  pugnam  reducebant  integros, 
neque  rostris  tantum,  sed  etiam  iaculis  ignitis  saevie- 
bant ; urgeri  Caesariani , pulsaque  ad  litus  navigia, 
hostibus  instantibus , inter  se  , aut  ad  saxa  collidi , 
geminumque  plane  Cumano  negotium  esse.  Ibi  Caesar 
exscensione  facta,  succurrebat  periclitantibus,  adnan- 
tes  suscipiens,  deducensque  in  editioia.  Sed  Corni- 
ficius ceterique  duces,  cphortali  invicem,  iniussu 

imperatoris  , abruptis  ancoralibus , in  altum  evecti 
sunt,  ut  potius  ausi  aliquid  perirent, quam  hostibus 
se  obterendos  darent  immobiles.  Nec  male  cessit  auda- 
cia, praetoriamque  Democharis  Cornificius  cepit, 
praefecto  in  aliam  navem  transiliente.  Interim  et  nox 
appropinquabat , et  cum  Calvisio  et  Menodoro  Cae- 
saris alia  classis  : qua  conspecta , Pompeiani  discesse- 
runt, isque  casus  servavit  reliquas  Caesaris  naves , 
ne  prorsus  omnes  abstraherentur  ab  hostibus , aut 
immisso  igne  deflagrarent. 

XVD.  Ea  nocte  plerique, relictis  navibus,  in  mon- 
tes se  receperunt , accensis  ignibus  fortunam  signifi- 
cantes. Ipse  Caesar  inter  rerum  omnium  egenos 
circuincursitans,  durare  iubcbat , donec  dies  redde- 
retur. Nec  a navibus  quidquam  erat  auxilii,  quae 
iam  tempestate  iactari  coeperant ; et  Calvisium  adesse 
nesciebant.  Pompeianis  enim  solis  visus  erat,  qui  lon- 
gius a terra  disiuncti , prospicere  facilius  in  altum 
potuerant.  In  hoc  articulo  necessitatis  bona  quaedam 
fortuna  Caesari  tertiam  decimam  legionem  adduxit, 
quae , clade  cognita  , per  aspreta  contendit  ad  ignes; 
imperatoremque  suum  , ab  omnibus  famulis  dereli- 
ctum , et  commilitones  fessos  atque  famelicos  re- 
crearunt. 

XVIII.  Tum  vero  circumcfuaque  nuntios  dimisit 
Caesar  incolumitatis  suae  : et  vicissim  audito  Calvisii 
adventu  exhilaratus , quieti  se  dedit.  Postera  lux 
miserabile  spectaculum  aperuit  crematarum  aut  fra- 
ctarum navium;  fluitabantque  passim  armamenta, 
navibus  etiam,  quae  supererant,  valde  quassatis  atque 
laborantibus.  Sed  otium  ab  hostibus  Calvisii  prae- 

scotia  praestabat,  utsubduci  reficique  possent;  quum 
.subito  exortus  Auster  vehementiori  omnes  discri- 
mine involvit.  Sed  Pompeius  intra  portum  Mamerti- 
num deduxerat  suas  nuves ; at  Caesarianae  circa 
litus  asperum  et  importuosum  ingenii  periculo  iacta- 
bantur:  neque  resisti  poterat,  per  absentiam  nauticae 
turbae,  cuius  pars  maior  in  litus  evaserat.  Sabini 
tamen  minus  afflicta  classis  est,  Menae  providentia; 
qui  magno  rei  maritimae  usu  , longius  in  mare  pro- 
vectus, ubi  mitius  intumescebant  undae,  iecit  anco- 
ras; remigioque  contendens  adversus  ventum,  ne 
limes  intenti  rumperentur,  effecit,  ut  eodem  semper 
loco  tenere  se  posset  ; tantuindem  spatii  subinde 
remensus  remigio,  quanto  abreptus  venti  violentia 
fuerat. 

XIX.  Sed  et  alii  quidam,  industriam  huius  imitati, 
pestem  intentatam  repulerunt.  At  reliqua  multitudo 
ventum, ut  verno  tempore  cito  positurum  existimans, 
utrinque  revincta  ancoris  navigia  , ne  colliderentur , 
contis  propulsabant;  minime  diuturna  ope,  quum 
flatus  impetuosior  obstantia  omnia  disiiceret : naves- 
que, disruptis  ancoralibus , in  litus  impingebantur. 
Saevum  deinde  diem  tristior  nox  excepit,  intendente 
se  vento  , et  tenebris  conspectum  adimentibus  : iam- 
pridem  enim  aurium  usus  perierat , nequidquam 
contento  clamore  petentibus  opem,  quorum  voces 
ventorum  fluctuumque  stridor , et  repercussu  mon- 
tium multiplicati  fremitus  obruebant.  Etiam  aestus 
his  accesserat  malis  , et  ex  navibus  utcumque  serva- 
tos, in  terra  quoque  fluctus  infesti  consequebantur. 
Tandem  appetente  die  remisit  ventus , et  sub  solis 
ortum  plane  quievit,  undis  tamen  adhuc  diu  saevien- 

tibus ; alrocior  eniin  tempestas  fuerat , quam  vidisse 
locorum  istorum  accolae  unquam  meminissent. 

XX.  Igitur  Caesar,  maiore  hominum  parte,  et  classe 
paene  universa  mulctatus , deposita  spe  potiundae 
in  praesens  Siciliae,  eadem  adhuc  nocte  Vibonem 
properavit , non  sustinens  calamitatem  intueri , cui 
remedium  afferre  non  poterat ; scriptisque  ad  amicos 
et  duces  literis , praesto  esse  iussit  omnes.  Interii» 
quos  secum  habebat  milites  circum  maritima  praesi- 
dia dimisit , ne  Pompeius  , victoria  factus  alacrior, 
in  Italiam  irrumperet.  Sed  ille  ne  reliquias  quidem 
cladis  impedire  conatus  est,  quominus,  ut  poterant, 
funibus  colligantes  navium  rimas,  Vibonem  secundo 
vento  defluerent;  tantum  abest,  ut  de  continenti 
cogitaret,  suorum  satis  acer  defensor, ad  aliena  inva- 
denda segnis.  Igitur  Caesar,  deficientibus  ad  Pom- 
peium vicinis,  Liparenses,  ex  insula  Neapolim  trans- 
latos, ibi  degere  ad  finem  belli  coegit.  Ipse, quia  et 
pecunia  opus  erat  et  navibus , iisquc  multis  et  cele- 
riter, neque  populus,  fame  iterum  urgente,  bellum 
ut  contra  foedera  susceptum  obterens,  conferre 
quidquam  volebat;  Maecenatem  in  Graeciam  misit, 
pertrahendi  ad  bellum  Antonii  causa. 

XXI.  Ea  spes  si  fefellisset , legiones  onerariis  traii- 
cere , bellumque  terra  gerere , maiorum  exemplo 
cogitabat.  Erat  Antonius  in  procinctu,  ut  Parthis  iret 
obviam:  idcirco  Maecenate  cum  bona  spe  dimisso,  e 
sacra  olea  Athenis  coronam  sibi  sumpsit ; atque  ex 
certo  oraculo  vasculum  aqua  e Clepsydra  fonte  imple- 
tum extulit  secum.  Sed  iam  totam  belli  molem  P. 
Ventidii  virtus  et  fortuna  discusserat.  Is  , commissa 

aliis  obsidione  Aradi , quae  conscienlia  admissorum 
pertinacius  repugnabat, adversusPacorum, cum  magnis 
copiis  iterum  irrumpentem  in  Syriam,  contendit. 
Nondum  ille  transierat  Euphratem  ; sed  metuebat 
Ventidius,  ne  prius  adventaret,  quam  ipse,  quas  in 
Cappadocia  trans  Taurum  habebat,  legiones  contra- 
here posset.  Idcirco  non  ignorans,  ex  iis  , qui  socii 
videbantur,  quemdamChannaeum,  Cyrrhesticae  nalio- 
nis  regulum,  proditorem  agere;  cum  illo  intima  sua 
consilia  communicare  simulans  , campos  maxime 
timere,  dicebat;  agebatque  cum  proditore  , induceret 
Parthos,  ut  ad  Zeugma  traiiccrcnt  exercitum.  , brevis- 
simo itinere , vt  arctissimo  Euphratis  alveo  : tum  enim 
se  opportunitate  collium  facile  elusurum  sagittarios 
equites. 

XXII  Quum  haec  ad  Parthos  relata  essent,  omnia 
se  Ventidii  consilia  tenere  putantes,  ut,  qua  minime 
vellet  ille,  transgrederentur,  infra  Zeugma  pontem 
struxerunt.  Habebant  et  iter  ad  eum  locum  prolixius, 
et  dum  flumen  ibi  propter  latitudinem  operosius 
inngitur,  amplius  quadraginta  dies  consumpti  sunt. 
Ita  Ventidius  triduo  antequam  Pacorus  adveniret , 
copiis  receptis  omnibus,  in  agro  Cyrrhestico  exspe- 
ctavit hostem.  At  ille , contemnens  llomanos  pro 
imbellibus  , quod  transmittenti  fluvium  non  occurre- 
rant. castra  Ventidii  obsidere  ausus  est.  At  Ventidius 
partem  legionum  intra  vallum  ordinatam  habebat, 
<[uae  prius  non  procurreret,  quam  hostes  quingentis 
non  amplius  passibus  abessent.  IIoc  ubi  factum  est , 
Barbarisque  et  sagittarum  usus  ademplus  , et  fidu- 
ciae romanae  inopinata  oblata  facies, celeriter  debel- 

lati  terga  verterunt,  maxime  glandium  violento  iaclu 
eminus  territi.  « 

XXIII.  Ceterum,  uti  mos  Parthis,  in  diversa  inten- 
derunt fugam, insequentibusRomanis.IdcircoPacorus, 
castra  Ventidii  discessu  legionum  sine  defensoribus 
reperturum  sperans,  eo  impetum  convertit.  Enimvero 
Romanus  , ceteris  subito  emissis  legionibus , conster- 
natos et  locis  iniquis  circumventos  cecidit.  Pacorus 
inter  primos  fortissime  pugnans  occubuit ; reliquo- 
rum pauci  pro  corpore  eius  propugnantes  , magna 
multitudo,  quum  pontem  peterent,  occupati,  tolo- 
que  inter  Euphratem  et  Orontem  sinu  concisi  sunt; 
nonnulli  ad  Antiochum  Commagenes  regem  perfu- 
gerunt. Ventidius , quamquam  tertio  iam  proelio 
victor,  in  Mediam  Mesopotamiamque  Parthos  com- 
pulerat, invidiae  vitandae  causa  non  amplius  institit; 
sed  ad  perdomandos  defectores  arma  circumferens, 
pleraque  ex  itinere  recepit,  viso  capite  Pacori,  quod 
circa  civitates  mittebat,  ut,  perisse  regulum  , intelli- 
gerent : namque  Syri  Pacorum , iustitiae  ac  clementiae 
nomine,  plus  quam  alium  ullum  regem  diligentes, 
nequaquam  deserturi , nisi  mortuum , videbantur. 

XXIV,  His  receptis , in  Commagenen  ductus  exer- 
citus , Parthos , quos  eo  confugisse  diximus , non 
tradente  Antiocho : sed  plus  celebratae  regis  opes 
avaritiam  Ventidii  slimularant,  ut  Samosata  obsidione 
clauderet.  lude,  quia  nihil  iam  indigebat  tot  legioni- 
bus , duas  cum  equilibus  mille,  Machaera  duce,  ad 
Herodem  misit,  cum  Antigono  bellan  tem . Sed  Machaera 
plus  damni  amicis  , quam  hostibus  , inferendo  , movit 
Herodem,  ut  ad  Antonium  properaret,  quem  venisse 

§.  22.  Dio.  — Plutarcli.  — Iuslin.  XL11 , 8.  — Front.  Strat  II , 2.  —Flor. 
*V,  9. 

§.  -3.  IMuU  — Appiim.  — Iiialiu.  — Flui'.  — Oio>.  — Veli.  II , 78.  — Dio- 


IN  r.OC.  UI5.  CXXVIll  LIVIANI  1 

Samosata  compererat : quippeVentidius  offerenti  mille 
talenta  Commageno  pacein  clare  non  erat  ausus,  pro- 
hibente Antonio, qui  iam  haud  longe  semotus,  suum 
hoc  videri  opus  volebat , nec  per  Ventidium  omnia 
fieri.  Sed  obsessi , pace  desperata  , fortius  repugnan- 
tes, eo  tandem  adegerunt  obsessorem , ut , acceptis 
talentis  trecentis,  et  duobus  admodum  obsidibusnon 
valde  illustribus,  acquiesceret:  concesso  vicissim,  ut 
ab  Antiocho  quidam  Alexander,  qui  transfugerat  ad 
Romanos,  occideretur.  Iam  dimiserat  Ventidium  An- 
tonius, tanquam  ad  triumphum  , quetn  meruisset; 
ceternm  felicitati  eius  haud  obscure  invidebat : neque 
postmodurn  opera  tam  boni  ducis  usus  est,  quamquam 
ob  eius  gesta  supplicationes  sibi  triumphumque  Ro- 
mae decretum  noverat. 

XXV.  Sed  eadem  ipsi  quoque  decreta  Ventidio 
erunt:  pensasse  Crassianam  cladem  , Pacoro  interfe- 
cto , videbatur  ; addebatque  momentum  aliquod 
admirationi,  quod  eodem  die  res  utraque  gesta  dice- 
batur. Igitur  primus  hic  omnium  hoc  de  Parthis 
decus  retulit,  et  suo  quidem  aevo  solus,  exstincto 
prius  Antonio,  quam  decretum  sibi  triumphum  duce- 
ret. Ita  P;  Ventidius  P.  F.  proconsule  ex  Tauro 
monte  et  Parthis  triumphavit  a.  d.  V.  kal.  decembres, 
magna  admiratione  pristinam  hominis  fortunam  cum 
praesente  comparantium;  quod  qui, sicut  Massurius 
tradidit , iterum,  semel  certe  triumpho  Pompeii  Stra- 
bonis ductus  ipse  fuerat , nunc  de  ferocissima  gente 
splendidissime  triumpharet.  Eidem,  quum  postea  fato 
concederet , is  quoque  honor  est  habitus  , ut  publico 
funere  sepeliretur.  Ceteram  Uti  laetitiam  summam 

populo  roruano  Pacori  (inis,  ita  patri  Orodi  luctum 
incredibilem  attulerat. 

XXVI.  Denique  amenti  similis,  sine  cibo,  sine  voce, 
ut  prorsus  obmutuisse  videretur  , complures  dies 
exegit.  Postea  ubi  loqui  rursus  incepit,  nihil  aliud, 
quam  Pacorum  , in  ore  habuit , quasi  cum  praesente 
sermones  conferens  : hunc  enim  (iliorum  omnium 
haud  dubie  praestantissimum  iam  successorem  suum 
declaraverat.  Itaque  luctu  tandem  remittente,  nova 
exercuit  hominem  sollicitudo  , quem  ex  triginta  filiis 
faceret  Pacori.loco  regem  ; quum  senilis  animus  a tot 
pellicibus , pro  suo  quaque  fdio  nitente , diversas  in 
cogitationes  distraheretur.  Postremo  Phraatem  prae- 
tulit, suo  totiusque  domus  malo  : mox  enim  scelestis- 
simus parricida  patx-em , quasi  cunctantem  mori,  fra- 
tresque , primum  Antiochi  fdia  prognatos,  quod 
materno  genere  nobiliores  erant , deinde  ceteros 
omnes  interfecit:  suum  quoque  fdiurn  mox  adiecit, 
iam  adultum , ne  quis  superaret , qui  contra  se  ab 
olfensis  optimatibus  rex  nominaretur. 

XXVII.  Inter  haec  Antonius  obiter  constituta  Syria, 
in  Aegyptum  properans  , C.  Sosium  in  Ventidii  locum 
Syriae  et  Ciliciae  praepositum  , Ilerodi  restituere 
regnum  et  ulcisci  Antigonum  iussit , qui  per  absen- 
tiam Herodis,  losephum,  fratrem  eius,  cum  quinque 
cohortibus  romanis  interfecerat.  Igitur  Sosius  , prae- 
missis duabus  legionibus,  cum  reliquo  exercitu  sub- 
sequi statuit,  quantum  per  anni  tempus,  iam  enim 
vergebat  aestas,  liceret.  Sed  dum  subigendis  Aradiis, 
qui  iam  diu  perpessi  omnia , tamen  desperatione 
magis,  quam  viribus  , resistebant,  Sosius  detinetur  ; 

Heroiles  magno  proelio  ducem  Antigoni  Pappum 
vicit,  eoque  timoris  adegit  hostes,  ut  recepturus 
caput  gentis  Hierosolyma  videretur , nisi  propter 
vehemens  frigus  in  hiberna  deduci  exercitum  opor- 
tuisset. Per  idem  tempus  Antonius  Athenas  rediit, 
auspicio  suo,  quam  ductu  , gestis  rebus  illustrior, 
Vnde  vulgo  existimabatur,  commune  hoc  ei  cum 
Caesare  fatum  esse , ut  per  legatos  , quam  per  se 
ipsum  , esset  uterque  felicior. 

XXVUI.  Nam  et  Agrippa  praeclare  se  gessit  ubivis 
pro  Caesare ; et  a C.  Sosio  atque  L.  Canidio  Gallo 
Antonianis  ducibus  incliti  reges  victi  sunt.  Iampri- 
mtttn  M.  Agrippa  consulatu  suo  et  Canidii , Galliam 
rebellantem  compescuit , primusque  a dictatore  Cae- 
sare transiit  Rhenum,  sed  et  Aquitapos  insigni  proe- 
lio vicit.  Idcirco  Caesar  evocatum , et  triumphare 
iussum  , classi  fabricandae  exercendisque  remigibus 
praefecit.  Sed  Agrippa  , vir  prudentissimus , scientis- 
simns  parendi,  minime  convenire  putavit,  ut  moe- 
rente  Caesare  triumpharet , cuius  beneficio  tantus  e 
tantulo  factus  esset : nam  humili  loco  ortus,  ut  etiam 
Vipsaniae  gentis,  tanquam  obscurissimae,  nomen 
ipse  tolleret,  M.  Agrippam  L.  F.  ubique  praeferens, 
ad  maximos  honores  evectus  amicitia  Caesaris  fuerat. 

XXIX.  Igitur  praetermisso  triumpho,  toto  conatu 
in  mandatum  sibi  munus  incumbens,  naves  per 
omnem  Italiae  oram  aedificabat.  Maximus  enim  fiebat 
apparatus  ad  tam  vicinum  et  formidabile  bellum  : 
nam  et  amici  Caesaris , et  quaedam  civitates  ultro 

5.17.  Appian.  — loaeph.  de  B.  lud.  I,  i3,  et  Anliq.  luti.  XIV,  27,  — 

Dio. 

§.  28.  V.  C.  71 5 ; A.  C.  37.  — Appian,  B.  Civ.  lih.  V.  — Tac.  Annal.  I , 3. 
— Dio.  — Veli.  — Seu.  Conlrov.  II , 1 2 , et  de  Benef.  III , 2.  — Val.  Mas* 
IV,  7.  — 'Liv.  Epit. 


I :>2,  IO.  FREINSHEtfll  SVPPf.EM. 

promissas  naves  construebant.  Sed  quoniam  plerum- 
que litus  Italiae  importuosum  erat,  et  stationes  tantae 
classi  non  reperiebanlur  ; Agrippa  , praeclarum  opus 
orsus,  quomodo  ex  Lucrino  lacu  portum  faceret, 
excogitavit.  Quippe  in  agro  Cumano , Misenum  inter 
et  Puteolos,  locus  in  lunae  speciem  curvatus,  Lucri- 
num Avernumque  lacus  habebat.  Hoc  Agrippa  mira- 
bili prorsus  opere  commisit  mari , Portumque  lulium 
appellavit,  tum  quidein  recipiendis  navibus  aptissi- 
mum ; hodie  paludem  coenosam  ac  tenuem  , ex  quo 
subterraneus  ignis,  facta  per  montes  eruptione,  vicina 
late  cineribus  altissimis  opplevit.  Nunc  quidem  Mons 
novus  appellatur,  anno  factus  centesimo  septimo, 
priusquam  haec  scriberemus.  Iluius  operis  mulli  scri- 
ptores confusius  , quam  explicatius  , fecerunt  men- 
tionem : res  ita  ferme  habuit. 

XXX.  Lucrinum  lacum  ab  externo  mari  dirime- 
bat agger  antiquus , octo  stadiorum  longitudine,  nec 
latior , quam  ut  incedere  per  eum  currus  posset. 
Vetus  erat  fabula  , structum  ab  Hercule  , Geryonis 
armenta  per  regiones  illas  agente.  Hanc  molem  dua- 
bus angustis  fossis  , per  quas  intrare  naves  possent, 
scidit  Agrippa;  deinde  fossis  aliis  ductis  , Lucrinum 
Avernumque  coniunxit  ; simul  quo  undique  facilius 
ad  portum  iter  esset,  silvas  circum  densissimas,  nih.il 
reveritus  * antiquas  locorum  caerimonias  , exscidit. 
Inde  profectum  existimo  rumorem  , simulacrum 
antiquum  , sive  Calypsus  illud  fuit,  sive  ipsius  Averni, 
sudasse  : neque  negligenda  res  visa  , pontificesque  , 
licet  natura  loci , calidis  aquis  referti , miraculi  fiddm 
elevaret ,.  locis  iisdem  piacularia  sacra  fecerunt; 

maxime  quia  sub  idem  tempus  tanta  ibi  facta  tem- 
pestas fuerat, ut  prodigii  loco  haberetur.  Sed  Agrippa, 
portu  strenue  effecto,  naves  eo  deductas  consternere, 
remigesque  tota  hieme  exercere  instituit  : nam  Cae- 
sar viginti  milia  servorum  ad  hos  usus  manumiserat. 

XXXI.  Iisdem  consulibus  et  Iudaei  subacti.  Vere 
novo  rex  Herodes,  castris  ad  Hierosolymam  positis, 
tres  aggeres  excitari  iusserat,  eodem  loco  et  exemplo, 
quo  Pompeius  olim  ceperat  urbem.  Deinde  ad  nuptias 
cum  Alexandri  filia  celebrandas  Samariam  profectus, 
consummato  matrimonio,  cum  ingentibus  copiis  in 
castra  rediit.  Venit  mox  eodem  C.  Sosius  cum  legio- 
nibus undecim,  et  sex  equitum  millibus,  magnoque 
auxiliorum  numero  , ad  Borealein  oppidi  murum 
opposito  vallo.  At  Iudaei,  gens  pertinax,  et  odii  semel 
concepti  retinens,  nihil  omittebant,  quo  nocere  obses- 
soribus posset ; nec  audacia  tantum , sed  et  patientia 
laboris  formidabiles,  cuniculis  maxime  molesti  erant, 
unde  subito  exsilientes,  necopinantibus  damnum 
inferebant : et  priusquam  ferme  pars  aliqua  muri 
machinis  impelli  posset,  interiorem  novum  oppo- 
nebant. 

XXXII.  Hac  contumacia  in  quintum  usque  mensem 
contra  tantos  exercitus  locum  tenuerunt,  quum  inte- 
rim  et  fame  premerentur,  quod  forte  septimanus  iis 
annus  erat,  quo  praetermitti  solebat  agricultura.  Sed 
fiducia  templi  alebantur,  cui  non  defore  divinum 
auxilium,  et,  si  quis  in  huius  defensione  occubuisset, 
hunc  vero  prae  ceteris  felicem  , deoque  amicum  , 
praedicabant.  Nec  nisi  per  partes  capi  Hierosolyma 

$.  3o.  Strab.  lib.  V.  — Dtodor.  lib.  IV.  — Sueton.  — Dio.  — Philargyr. 
-Veli. 

§.  3i.  Lir.  Epit.  — Ioteplt.  Antiq.  lud.  XIV,  17  , et  de  B.  Iud.  I , i3.  — 
flegeaipp.  f , 3i.  — Dio.  lib.  XLIX. 


I .'»4  IO.  FRE1KSIIF.MI1  SVPPI.F.M. 

potuit:  quadragesimo  die  viginti  admodum  delectorum 
Herodis  exteriorem  murum  transcenderant  ; quos 
statim  serpulli  sunt  romani  quidam  centuriones  a 
Sosio.  Sed  adhuc  resistebat  interior  murus,  nec  supe- 
rari ante  quintum  decimum  diem  potuit.  Tum  -vero 
urbs  inferior  , cum  vestibulo  templi  capta  , portici- 
bus quibusdam  circa  delubrum  inflammatis ; cuius 
rei  invidiam  Herodes  in  Antigonum  detorquebat. 

XXXIII.  Interiin  Iudaei , qui  partim  in  templum 
interius,  partim  ad  superiorem  urbem  confugerant, 
legatis  ad  Sosium  missis,  sacrae  rei  faciundae  otium 
petierunt : eundem  exoraverunt , et  qui  capti  apud 
Romanos  erant,  ut  interesse  sacro  sinerentur.  Ille 
sperans,  haec  esse  signa  deditionem  agitantium, 
utrunque  concessit.  Sed  ubi  nihilo  secius  in  rebellione 
persistebant,  die  quadam  Saturni  facta  vis  est,  tem- 
plumque pugnando  captum  : nec  urbs  defendi  diu- 
tius potuit.  Magna  omnis  aetatis  sexusque  caedes  fuit; 
Romanis  propter  obsidionis  moram  iratis , Iudaeos 
accendente  factionum  inter  se  crudelissimarum  odio. 

XXXIV.  Antigonum , ad  pedes  se  abiicientem , 
immisericorditer  accepit  Sosius  , complosis  manibus 
Antigonam  nominans,  vinctumque  in  custodiam  dedit. 
Sic  iterum  a Romanis  capta  est  Indaeorum  metropo- 
lis , eodem  die,  quo  septimo  et  vicesimo  anno  ante 
expugnata  a Magno  Pompeio  fuerat.  Herodi  curae 
fuit  prohibere  alienigenarum  turbam  , arcana  templi 
et  sacrorum  spectare  contendentem.  Idem  vix  impe- 
travit a Sosio,  praedam  urbis  militibus  suis  asserente, 
ut  a se  acceptis  pecuniis  direptionem  remitteret. 
Inde  Sosius  , aurea  corona  in  templo  dedicata,  capti- 
vum Antigonum  Antonio  adducens,  discessit,  regno 

ludaeorum  Herodi  tradito.  Atque  ille  minime  certam 
eius  possessionem  sibi  spondens,  quamdiu  Antigonus 
superesset,  maximis  muneribus  expugnavit  Antonium, 
ut  interfici  iuberet.  , 

XXXV.  Igitur  Antiochiae  deligatus  ad  palum , fla- 
grisque caesus,  et  securi  percussus  est  :quo  supplicio 
neminem  adhuc  regum  quisquam  Romanus  affecerat. 
Cum  hoc  exstincta  nobilissimae  stirpis  dignitas,  penes 
quam  supra  annos  centum  viginti  sacerdotium  et 
principatus  ludaeorum  fuerat  in  Herodem  , plebeiae 
gentis  hominem  , Idumaeisque  parentibus  ortum, 
concessit.  Sequenti  anno , qui  L.  Gellium  L.  F.  L.  N. 
Publicolam  , M.  Cocceium  Nervam  consules  praetulit, 
quietae  res  in  Syria  fuerunt,  absente  Antonio, 
metuente  Antonium  Sosio  , si  magnis  gerendis  rebus 
obscurare  gloriam  imperatoris  legatus  videretur. 

XXXVI..  Sed  Parthi  bellum  ingens  inter  se  move- 
runt, ob  Phraatis,  novi  regis , crudelitatem  et  vecor- 
diam, qui  post  multa  parricidia  nemini  iam  parcere 
poterat , nobilissimo  cuique  infestior  , quo  magis  sibi 
ab  hoc  genere  metuebat.  Igitur  multis  quaquaversuin 
diffugientibus,  ad  Antonium  Monaeses  venit.  Erat 
vir  illustris  ac  potens  , et  prioribus  adversus  Romanos 
bellis  magna  virtutis  fama.  Quapropter  Antonius, 
eum  Themistocli , se  magno  regi  comparans,  tres  ei 
donavit  urbes,  Larissam,  Arethusam,  Hierapolin, 
quam  et  Edessam , et  prius  Bambycen  appellatam 
supra  scripsimus. 

XXXVII.  Interim  Roma  multiplici  prodigiorum  de- 
nuntiatione est  exterrita.  Quippe  delphinas  concur- 
risse invicem  cruenta  pugna  circa  Clupeam  fereban- 

tur  : Romae  sanguinem  inter  pluviam  lapsum  caelo, 
varie  distulerunt  volucres  : ludis  Romanis,  senatorum 
in  Capitolio,  sicuti  mos  erat,  epulatus  est  nemo.  Liviae 
quoque  oblatum  omen  sicut  ipsi  laetuin , ita  civibus 
formidabile  habebatur  : quippe  circa  tempus  nuptia- 
rum cum  Augusto,  in  Veientanum  suum  euftti,  prae- 
tervolans aquila  gallinam  albam,  ramulum  lauricum 
baccis  suis  rostro  tenentem,  in  gremium  abiecerat: 
eam  quum  ali  Livia , serique  ramum  haruspicum 
monitu  iussisset;  tanta  pullorum  soboles  provenit, 
ut  ea  villa  diu  postea  ad  Gallinas  vocaretur,  quae  via 
Flaminia  iuxla  nonum  ab  Vrbe  lapidem  fluvio  Tiberi 
inaedificata  fuerat. 

XXXVIII.  Ramus  etiam,  quamquam  ita  crescere 
laurum  Democritus  et  Theophrastus  ambigant,  tale 
lauretum  produxit , ut  postea  diutissime  triumphis 
Caesarum  ad  coronas  sufficeret.  Ea  res  potentiam 
Caesarianae  domui  stabilem  videbatur  promittere. 
Percellebantur  etiam  homines  crebra  mutatione  magi- 
stratuum, quum  nonnulli  eodem  die  inirent  eiura- 
rentque  ; nihil  inde  quaerentes  amplius  , quam  hono- 
rem nominis,  et  spem  adipiscendi  provinciam,  ac 
cetera  non  nisi  magistratu  functis  tribui  solita.  Con- 
tra erant,  qui  magistratus  capessere  paupertate,  aut 
alia  causa  vetabantur:  nam  et  qui  apnd  Pompeium 
erant,  quasi  merito  arcebantur  desponsis  honoribus; 
et  quidam  , bonis  amissis  , sumptus  tolerare  non 
poterant. 

XXXIX.  Inter  quos  M.  Oppius , propter  pietatem 
in  parentem  gratus  plebi,  quum  aedilitatem  praeter- 
mittere statuisset,  stipe  collata  seque  et  impensam 

munerum  exhibuit ; quum  etiam  in  theatrum  ingressi 
quidam  , histrionum  specie  cum  personis , pecuniam 
contulerunt , animorum  suorum  obsequentes  iudicio, 
periculum , ne  inimicis  Triumvirorum  favisse  dice- 
rentur, hac  cautione  vitantes.  Nec  hic  stetit  in  Op- 
pium populi  amor;  quin  et  mortuum  paulo  post  in 
campo  Martio  funeravit.  Sed  invidia  nobilitatis  ossa 
sepulti  translata  sunt  alio  , pontificibus  monentibus  , 
locum  sacrum  esse  , neque  contaminandum  mortuo- 
rum reliquiis  ; quum  tamen  multos  ibi  sepeliri  et 
passi  iam  , et  passuri  essent.  Eodem  vere  M.  Antonius 
Athenis  egressus,  cum  trecentis  navibus , Brundisii 
non  receptus  , Tarentum  appulit,  promissum  Caesari 
auxilium  ferens. 

XL.  Sed  Caesar  exspectare , dum  sua  classis  prae- 
sto esset,  maluit;  licet  semel  iterumque  invitatus, ut 
apparatu  Antonii,  suffecturo  ad  id  bellum, uteretur. 
Apparebat,  aliquid  subesse  querelae  ac  sfispicionum: 
idcirco  Octavia , quae  comitata  virum  ex  Graecia 
fuerat , exoravit  eum , ut  ad  fratrem  mitteretur.  Alte- 
ram ea  iam  filiam  apud  Antonium  pepererat , et  tum 
etiam  erat  praegnans.  Ilaec  in  itinere  occurrens  Cae- 
sari , primariis  amicis  eius  adiunctis , Maecenate  et 
Agrippa  , multa  precum  humanitate  contendit,  ne  se 
miserrimam  omnium  matronam  ex  omnium  felicissima 
redigi  paterentur. 

XLI.  « Nunc  enim,  inquit,  totus  orbis  me  beatam 
» praedicat,  suspicitque  duorum  imperatorum  , alle- 
» rius  sororem  , alterius  coniugem.  Sin  vero  , quod 
» dii  ne  sirint!  prava  consilia  vos  in  bellum  egerint, 
» uter  vestrum  sit  futurus  superior,  in  incerto  erit : 

» unum  erit  certissimum , me , utcumque  res  cecide- 
/ » rit,  in  perpetua  sollicitudine  et  luctu  fore,  cui  in 

» qualibet  viri  fratrisque  fortuna  , semper  plus  ofle- 
» retur , quod  cruciet , quarn  quod  reficiat.  » Caesar 
ad  haec  obiicere , se  desertum  ab  Antonio  , maximum 
in  discrimen  incidisse  ; sed  et  missum  in  Africam  esse 
Calliam  , ut  foedus  contra  se  cum  Lepido  iungeret. 

XLII.  Tum  Octavia : « Calliam  ad  Lepidum  non 
» alia  causa  missum  esse  scio  , quam  ut  de  matrimo- 
» nio  ageret  : cupiebat  enim  Antonius  desponsam 
m adolescenti  Lepido  filiam  collocare , priusquam 
m Parthicum  ad  bellum  proficisceretur.  Prius  autem 
» crimen  ita  diluit  Antonius,  ut  libi  per  Maecena- 
» tem  satisfactum- eo  nomine  credam.  » His  obtesta- 
tionibus, et  quia  Calliam  etiam  miserat  Antonius, ut 
ex  eius  quaestione  deprehenderetur  veritas , ita  Cae- 
sar emollitus  est,  ut , non  accepto  Callia , cum  Anto- 
nio se  colloquulurum  diceret,  inter  Tarentum  et 
Metapontum,  circa  fluvium  Evonymum , si  et  illi 
videretur.  Accepta  conditione,  quum  eodem  forte 
tempore  ad  flumen  uterque  venisset,  Antonius , car- 
pento desiliens , in  scapham  forte  stantem  eo  loco  se 
coniecit  solus  , traiecturus  ad  Caesarem  : contendit  et 
ille,  vicissiin  praevenire  cupiens  Antonium;  et  aliquam- 
diu occurentium  sibi  in  amne  certamen  fuit,  uter  in 
alterius  ripam  fidemque  se  traderet  prior;  se}l  vicit 
Caesar , ad  duos  unum,  se  proficisci  dicens , non  ad 
Antonium  modo , sed  et  ad  sororem  suam. 

XLni.  Itaque  conscenso  Antonii  carpento,  cum 
eodem  Tarentum  profectus  , ea  nocte  apud  illum 
mansit  sine  corporis  custodibus.  Postridie  rursus 
apud  Caesarem  eadem  omnia  Antonius  fecit.  Adeo 

duo  illi  summae  fortunae  competitores, ut  rationibus 
suis  conducere  putabant,  intimam  familiaritatem  levi- 
bus suspiciuncuiis , et  professa  odia  summae  benevo- 
lentiae significationibus  vicissira  obruebant.  Ceterum 
quia  Caesar  bellum  Siculum  sequentem  in  annum 
differebat,  Antonius  in  Parthos  properabat;  ille  navi- 
bus indigebat,  hic  legionibus:  instituta  est  permuta- 
tio, uti  Caesar  Antonio  duas  legiones  italicas  daret, 
hic  Caesari  rostratas  cum  remigio  centum.  Sic  et  clas- 
sem adeptus  est  Caesar,  qua  egebat,  et  suinptu  libe- 
tatus  Antonius,  milites  nactus,quos,  Italiam  obtinente 
Caesare,  licet  ex  prioribus  pactis  delectuum  ius  habe- 
ret.difliculter  confecisset.  Octavia  quoque,  praecipuum 
et  instrumentum  et  vinculum  instauratae  amicitiae, 
viro  mille  delectos  milites  impetravit  a fratre , fratri 
vicissim  decem  phaselos  a viro;  quod  genus  navium 
inter  longas  et  onerarias  ferme  medium  est. 

XL1V.  Accesserunt  nova  ex  sponsalibus  firmamenta, 
et  Antyllo , quem  Antonio  Fulvia  pepererat,  filiolam 
suam  despondit  Caesar; et  Antonii Octaviaeque filiola 
Cn.  Domitio  pacta  est,  qui  modo  hostis  acerbissimus 
Triumviris,  et  proscriptus  inter  parricidas  fuerat.  Sed 
facile  fuit  quidvis  polliceri,  nihil  servaturis,  nisi 
quod  postea  quoque  sibi  profuturum  censuissent.  Sub 
idem  tempus,  opinor,  etiam  auctore  Antonio,  Pom- 
poniam Agrippa  duxit,  T.  Attici  filiam,  equitis  romani 
affinitatem  generosarum  nuptiis  anteponens,  quum 
propter  summum  in  amicitia  Caesaris  gradum,  nullius 
lion  conditionis  potestatem  habere  videretur.  Prae- 
terea convenit,  uti  Sex.  Pompeio  sacerdotium  et  con- 
sulatus , nuper  pacta  eriperentur  ; ipsi  nihilominus , 
elapso  tempore  triumviratus  , in  aliud  quinquennium 

potestatem  retinerent.  His  peractis,  profectus  Antonius , 
liberos  suos  ex  utroque  matrimonio  et  Octaviam 
coniugem  ad  Caesarem  remisit  Corcyra,  ne  molestia- 
rum ac  periculorum  , qualia  bellum  affert,  haberet 
participes;  nisi  forte,  quod  eventus  aflirmat,  plus  de 
Cleopatrae  amoribus,  quam  de  bello  sollicitus,  amo- 
liendum hoc  in  tempore  impedimentum  iudicavit.  ' 
XLV.  At  Caesar,  novis  copiis  navalibus  auctus, 
quamquam  prius  quiescere  eo  anno  statuerat,  bel- 
lum incepit  non  poenitendis  initiis;  nisi  quod  Menas, 
ingenio  levis,  et  cum  fortuna  mutans  animos,  prae- 
terea Sabino  parere  non  ferens  , impetrata  fide,  cum 
sex  aut  septem  navibus  iterum  ad  Sextum  trans- 
fugit. Existimatum  etiam  est , minis  Antonii  perter- 
ritum, et  quotidianis  ceterorum  Pompeii  libertorum 
exprobrationibus  promissisque  praebuisse  aures;  prae- 
sertim ultione  sumpta  de  Menecrate,  quem  praeci- 
puum inter  Pompeianos  inimicum  habuerat.  Caesar, 
offensus  hac  perfidia  , in  Sabinum  effudit  iram, ablata 
tanquam  indiligenti  classis  praefectura , quod  fugam 
tot  navium  non  senserat.  In  eius  .locum  Agrippa 
maritimum  imperium  accepit;  a quo  interim  nova 
confecta  classis  romano  more  lustrata  est.  Constitu- 
tis ad  ipsas  undas  altaribus,  naves  instructae  circum- 
stabant magno  omnium  silentio  : interea  sacerdotes, 
re  divina  iuxta  mare  facta , ducibus  assumptis  piacu- 
laria exta  navigio  imposita  ter  circum  classem  cir- 
cumvehebant;  invocabantur  potentia  maris  numina, 
uti,  quae  detrimenta , quaeque  pericula  destinata  classi 
Juissent , ea  in  hostium  caput  expetant. 

XI*'I.  Postremo  pars  extorum , turba  favente 
linguis,  in  mare  proiiciebatur ; partem  adolebant 
altaribus.  Tum  educta  portu  classis  animi  speique 
Caesarem  implevit,  undique  cincturum  navibus  Sici- 
liam ; quippe  et  Antonianae  naves  iam  ad  fretum 
processerant;  et  Lepidus  , quanlumlibet  invitus, 
auxilia  promiserat.  Sed  maxime  nova  classe  confide- 
bat, mira  firmitudine  specieque  compactis  navibus  , 
quae  neque  rostrorum  timerent  impetum , et  magnum 
numerum  propugnatorum  caperent,  et  turres  por- 
tarent , unde  tanquam  e muro  in  subiecta  hostium 
navigia  pugnari  posset.  Ceterum  omnes  istas  cogita- 
tiones momento  quasi  tempestas  circa  Palinurum 
promontorium  adorta  difflavit.  Iles  hoc  modo  gesta 
est.  Constitutum  erat,  uti  a.  d.  kal.  iulias  ( quod  ob 
patris  memoriam  sibi  faustum  fore  ominabatur  ) tri- 
bus diversis  classibus  Pompeius  oppugnaretur. 

XLVII.  Ille  contra  Plenniuin  quemdam  cum  una 
legione,  et  magna  multitudine  velitum  Lilybaeum  et 
vicina  loca  tueri  iussit;  et  praesidia  ad  Orientem  et 
Occidentem  disposuit,  insulis  etiam  occupatis, Lipara 
praesertim  etCossura,  ne  harum  opportunitate  hostes 
iuvarenlur.  Messanae  vero  ( hanc  habehat  arcem 
belli  ) quod  roboris  erat  in  classe,  secum  habebat, 
inde  quamlibet  ad  necessitatem  occursurus.  Interim 
die  dicta  Lepidus  ex  Africa  solvit,  mille  ducens  one- 
rarias, septuaginta  longas,  in  quibus  erant  semiplenae 
legiones  duodecim , equitum  numidarum  quinque 
millia,  magnusque  apparatus  alius.  Interim  et  a 
Tarento  Statilius  Taurus  cum  navibus  Antonianis 
centum  duabus  adfuit;  ceterarum  enim  remigium 
pestilentia  nuper  exhauserat. 

XLVm.  Caesar , Puteolis  facto  sacrificio,  preiectis- 
que  0 praetoria  in  mare  extis , profectus  e$t,Ap. 
Claudio  cum  magna  multitudine  navium  postremum 
agmen  cogente.  Vbi  tertia  dies  venit , vehemens 
Auster  aggressus  est  omnes,  Lepidique  multas  one- 
rarias depressit.  Tenuit  tamen  ille  Siciliam , conclu- 
soque  intra  Lilybaeum  Plennio,  multa  circum  oppida 
armis  aut  deditione  cepit.  Taurus,  animadversa  tem- 
pestate, mature  Tarentum  reduxit  classem.  Appianae 
naves  afflictae  circa  Minervae  promontorium, et  quae- 
dam in  scopulos  aut  brevia  compulsae  sunt,  disiectis, 
nec  sine  gravi  damno,  ceteris.  Caesar  in  Velinum 
portum  sd  et  naves  suas  receperat , praeter  hexerem 
unam , quae  circa  Palinuri  promontorium  vi  tempe- 
statis solula  est. 

XLIX.  Erat  ea  portus  natura,  ut  ad  cetera  lutus 
versus  Orientem  pateret:  idcirco  quum  repente  ver- 
sus in  Africum  Auster  esset,  neque  portu  exire  naves, 
prohibente  Vento,  poterant,  neque  aut  remis  aut 
ancoris  contineri,  quominus  inter  sese,  aut  ad  saxa 
comminuerentur.  Ita  naves  maiores  sex  amissae, 
minores  sex  et  viginti,  cnm  aliquanto  maiore  numero 
liburnicarum  : nam  et  ab  hoste  damnum  datum  erat, 
Menasque  multas  ex  disiecta  classe  naves  abstraxe- 
rat, aut  exusserat.  Tanta  haec  erant  incommoda, 
ut  ante  tricesimum  diem  emendari  non  posse  vide- 
rentur; quo  tempore  paene  in  exitu  futura  aeslas 
erat,  ideoque  rectius  videbatur,  venientem  in  annum 
expeditionem  differri. 

L,  Sed  Caesar , vel  invito  Neptuno  victoriam  se  ade- 
pturum iactans,  ceterum  populum  timens  , si  diutius 
annonae  penuria  premeretur,  continuo  subduci  refi- 

cique  naves  iassit : remiges  ex  naufragio  receptos  ad 
Taurum  misit,  complendis  navibus, quae  penes  eum 
vacuae  remanserant.  Maecenas  in  Vrbem  ire  iussus  est, 
ad  plebem  in  officio  continendam , quae  ob  adversa 
Caesaris  et  memoriam  Pompeii  Magni  tumultuabatur. 
Ipse  magna  celeritate  atque  diligentia  novos  per  Ita- 
liam colonos  hortatus,  ad  visendam  Tauri  classem 
Tarentum  transcucurrit  ; mox  Vibone  alloquutus 
legiones,  navium  apparatum  festinavit,  brevi  tempore 
sic  confirmatis  atque  constitutis  omnibus  , ut  iterum 
invadere  Siciliam  posset. 

EPITOME 

LIBRI  CENTESIMI  VICESIMI  NONI. 

Adversus  Sex.  Pompeium  vario  eventu  navalibus  proeliis  pugna- 
tum est;  ita  ut  ex  duabus  Caesaris  classibus  altera , cui  Agrippa 
praeerat , vinceret ; altera , quam  Caesar  duxerat  , deleta  , 
expositi  in  terram  milites  in  magno  periculo  essent.  Victus 
deinde  Pompeius  e Sicilia  in  Asiam  profugit.  M.  Lepidus,  qui 
ex  Africa  velut  ad  societatem  belli , contra  Sex.  Pompeium 
a Caesare  gerendi , traiecerat , quum  bellum  Caesari  quoque 
ioferret,  relictus  ab  exercito,  abrogato  triumviratus  honore, 
vitam  impetravit.  M.  Agrippa  navali  corona  a Caesare  donatus 
est;  qui  bonos  nulli  ante  eum  habitos  erat. 

I.  Ex  diverso  Pompeius  hac  felicitate  non.  ad  indu- 
striam , sed  vanitatem  et  ineptias  excitabatur , iam 
haud  dissimulanter  Neptuni  Jiliu.t  appellari  volens; 
cuius  spreto  numini  duplex  naufragium  Caesaris, 
et  alterum  quidem  per  aestatem  immissum , imputa- 
bat. Idcirco  et  paludamentum  induit  cyaneum  pro 
purpureo , et  Neptuno  Salaciaeque , parentibus  scili- 
cet suis , bobus  auratis  et  equo  fecit ; sed  et  equos 
nvos,  quidam  et  viros  addunt , coniecit  in  fretum. 

Nec  tamen  securus  audiit,  iterum  instare  Caesarem, 
quum  cum  strenuo  et  irrequieto  res  esset  , consi- 
derans : ideirco  Menedorum  ire  speculatum,  quid 
fieret  in  Italia,  iussit. 

II.  Ille  dolens , sibi  classis  imperium  non  esse 
redditum,  sed  solummodo  paucarum  navium,  quas 
reduxerat,  praefecturam  relictam,  ne  contra  Lepi- 
dum quidem  opera  eius  Pompeium  uti  voluisse , 
iterum  agitare  proditionem  animo  coepit.  Ceterum 
quo  maioris  apud  Caesarem  fleret,  si  prius  edidisset 
plura  documenta,  quantum  in  eo  praesidii  partibus 
esset,  omne,  quod  secum  habebat,  aurum,  intersuos 
distribuit,  ut.  promptioribus  ad  omnia  uteretur.  Ergo 
duodeviginti  passuum  milibus  tridui  spatio  emigratis, 
impressionem  in  naves  Caesaris  saepe  fecit,  ad  tuenda 
loca , ubi  novae  aliae,  fabricabantur,  dispositas.  Ex  his 
binas  ternasve  subinde  abripiens, simul  onerarias  in  sta- 
tionibus incursu  intercipiens,  aut  corrumpens,  omnia 
pavoris  atque  consternationis  implebat.  Non  enim 
Caesar  modo,  sed  etiam  Agrippa  petendae  materiae 
causa  tum  aberat : quoque  maius  audaciae  simulet 
artis  specimen  ederet,  aliquando  nave  in  mollius 
solum  sponte  impacta , in  luto  se  obhaerere  simu- 
lavit; donec  decurrentibus  velut  ad  certam  praedam 
hostibus,  inhibendo  se  expedivit,  abiitque  cum  plausu 
et  cachinnis  , non  sine  stupore  et  verecundia  Cae- 
sarianorum. 

III.  Sed  ubi  maturum  esse  putavit, dimisso  sena- 
tore , quem  ceperat,  Rebilo  , praestruxit  ad  novum 
consilium  viam.  Deinde  commentus  apud  suos,  Min- 

dium  Marcellum , iam  a tempore  dictatoris  familia- 
rem Caesaribus,  ad  se  transitorum,  cuius  nuper 
amicitiam  Romae  comparaverat;  sine  suspicione  cum 
ee  in  quadam  parva  insula  congressus  , mentem 
soam  aperuit , se  coactum  iniuriis  Calvisii , quas  pati 
non  potuisset , ad  Pompeium  refugisse : nunc  amoto 
Calvisio , nihil  obstare  , quin  redeat  ad  Caesarem , non 
male  de  se  meritum  ; modo  fides  a M.  Messalla  dslur  : 
nam  hic  per  absentiam  Agrippae  classi  praeerat.  Nec 
diu  dubitavit  Messalla,  Caesari  gratum  se  facturum 
admonitus , aut  coniiciens. 

IV.  Ergo  ubi  cuna  aliquot  triremibus  Mindius  ' 
adfuit  , tanquam  a Caesaris  partibus  transiens , 
adiunx.it  ei  se  proditor  , et  suos  partim  volentes , 
alios  repugnare  validiori  non  ausos,  transduxit.  Post- 
quaip  in  conspectum  Caesaris  admissus  est,  ad  genua 
procidens  oravit  veniam  , nihil  excusans.  Et  eam 
quidem  haud  gravatim  tribuit  Caesar ; ceterum  inge- 
nio tam  mutabili  nihil  postea  maioris  rei  credidit, 
deditque  negotium  certis  hominibus  , dissimulanter 
eum  custodiendi : praefectos  triremium  , qui  manere 
nolebant,  quo  cuique  visum  est  abire, dimisit.  Iam 
refecta  classis  erat,  et  Caesar  Vibonem  appulsus  , 
Messallam  cum'  duabus  legionibus  transmittere  in 
Siciliam  iussit , Lepidique  copiis  coniunclum  statio- 
nem agere  in  Tauromenitano  sinu  : tres  alias  legio- 
nes ad  Statuam  ( Slylida  vocant  Graeci  ) excubare 
iussit  ; quod  is  Tocus  , ad  duodecimum  a Rhegio 
milliare  distans  , brevissimum  in  Siciliam  traiectum 
habebat, 

V.  Sed  Taurus  a Tarento  Scylacium  , obversum 
Tauromenitanae  regioni  promontorium  , petiit , iti- 
neri simul  proelioque  paratus  : nam  et  mari  speculato- 
ria navigia  praemittebat,  et  litora  curabat  exploranda 
per  equites.  Ideoque  Caesar  a Vibone  transgressus, 
probata  Tauri  diligentia  securior,  eodem  rediit.  Pom- 
peius adversum  haec  iisdem  locis  praesidia  consti- 
tuit, quibus  per  eamdem  aestatem  habuerat.  Interim 
quatuor  Lepidanae  legiones,  deceptae  specie  occur- 
rentium navium , nam  a Lepido  missas  existimave- 
rant, in  Papiam,  Pompeii  ducem,  inciderunt ; maleque 
mulctatae  , nc  Lepidi  quidem  navibus,  quae  postea 
venerant  obviam , ausae  confidere , vario  et  misera- 
bili errore  multas  onerarias  amiserunt.  Sed  et  duae 
ferme  legiones  desideratae ; plerisque  in  mari  varia 
peste  consumptis,  et  si  qui  enare  potuerant,  ^xce- 
ptis  a Tisieno  Gallo,  Pompeianarum  partium  duce  ; 
ceteri  statim  aut  postea  pervenerunt  ad  Lepidum  , 
quum  ad  Sextum  Papias  abnavigassel. 

VI.  Sed  cum  universa  classe  Caesar  explorato 
profectus  ad  Strongylen , quae,  septem  Aeolidum 
una  est , quum  ex  magna  specie  copiarum , quas 
circa  Peiorum  et  Mylas  et  Tyndaridem  agere  vide- 
bat , ipsum  adesse  Pompeium  coniecturet  , relicto 
cum  imperio  Agrippa,  Vibonem  repetiit,  pedestres 
copias  adducturus.  Inde  ad  castra  Tauri  citatis  iti- 
neribus transgressus,  cum  tribus  legionibus  et  M. 
Messalla  fielum  transire  statuit ,'  ut  per  absentiam 
Pompeii  Tauromenio  capto,  duabus  ex  partibus  illum 
angeret.  Interim  et  Agrippa  e Strongyle  transierit 
Hieram , eaque  capta  se  paravit,  ut  postridie  Mylas 
transvectus  Democharem  adoriretur , qui  stationem 

ibi  cum  quadraginta  navibus  habebat.  Sed  ubi 
cum  diuiidia  parte  classis  Hiera  profectus,  non  exire 
Democharem  vidit,  contempta  hostis  ignavia  rediit, 
sequenti  die  classem  universam  adducturus.  Vicis- 
sim  Demochares  non  alias  Agrippae  naves  esse  ratus, 
et  has  ipsas  tardas  et  graves,  noctu  evocavit  Pom- 
peium eo  proposito , ut  coniuncti  Agrippam  aggre- 
derentur. 

VII.  Igitur  postridie  sub  idem  ferine  tempus  utrin- 
que  classibus  eductis , quum  Agrippa  et  Apollopha- 
nem  cum  quinque  et  quinquaginta  navibus  adesse , 
et  cum  aliis  septuaginta  Pompeium  sequi  cognosset , 
nuntio  celeriter  ad  Caesarem  misso,  in  magnis  animi 
fluctibus  luit ; idcmque  et  Demochari  similibus  causis 
acciderat ; et,  nisi  fuga  praeter  turpitudinem  haud 
minus  periculi,  quam  proelium,  habuisset,  non  dubi- 
tabatur utrobique , quin  praestaret  recedere.  Sed 
quia  digredienti  sequuturus  hostis  timebatur , pari 
aliquandiu  inarle  concursum  est.  Pro  Pompeio  cele- 
ritas navium , artesque  gubernatorum  et  remigum 
erant;  Agrippa  plures  et  firmiores  habebat  :et  robur 
Caesariani  militis  adaequabat  Pompejanorum  despera- 
tio ; fugitivi  enim  plerique  erant,  quibus,  si  cape- 
rentur , ne  simplex  quidem  sperari  mors  poterat. 

VIII.  Memorabilis  in  hoc  proelio  casus  unius  navis 
fuit,  quam  Agrippa  prae  ceteris  petebat , quod  ea 
Papiam  invehi  cognoverat ; incurritque  impetu  tain 
violento,  ut,  prora  discussa,  carinam  aperiret,  et 
qui  in  turribus  eius  constiterant , in  mare  excute- 
rentur. Igitur  et  navem,  aqua  copiosa  admissa, 
celeriter  rnersit,  cum  thalainitis  ( sic  appellantur 

ordinis  imi  remiges  ) ; ceteri , tabulato  perfracto, 
enatarunt.  Et  Papias  in  proximam  navem  receptus, 
pugnam  repetiit:  Pompeianorum  enim  scaphae  pas- 
sim  oberrabant,  quibus  exciperentur  nantes,  fractis 
aut  amissis  navibus.  Nam  et  integrae  relinqueban- 
tur, quoties  ferreis  manibus  comprehensae  defendi 
adversus  tanto  validiores  non  poterant. 

IX.  Idcirco  Pompeius,  ex  edito  loco  conspicatus, 
quae  fierent,  signum  receptui  dedit , iam  advespe- 
rascente  die  : redieruntque , servatis  ordinibus  , ad 
litora  non  aspera  aut  saxosa  , sed  quae  multo 
coeno  limosa  erant  , applicantes ; Agrippa  quum 
cuperet,  insequi  non  potuit,  ne  cum  magnis  suis 
navibus  in  brevia  delaberetnr  : idcirco,  iactis  in  alto 
ancoris,  substitit,  tanquam  iterum  invasurus  vel  per 
noctem;  sed  monentibus  amicis,  ne  militem  nimiis 
vigiliis  et  laboribus  debilitaret,  neve  nimium  cre- 
deret infido  mari,  vix  tandem  se  recepit.  Sunt, 
qui  dicant,  Caesaris  invidiam  veritum  , absolvere 
victoriam  noluisse.  Sed  et  dicere  solitum  inter  fami- 
liarissimos , secundum  'locum  tenentibus  magna  pru- 
dentia opus  esse  ; velle  enim  praepotentes  laboribus  et 
periculis  eorum  maxima  consequi , sed  hoc  sciri  cre- 
dique  ah  hominibus  nolle ; dandam  igitur  esse  operam, 
ut  perficiendis  ingentibus  operibus  strenue  desudent , 
perfectorum  titulo  cupide  solerterque  cedant. 

X.  Hoc  proelio  Pompeius  quum  naves  amisisset 
triginta,  hostiles  quinque  corrupisset,  laudavit  tamen 
suos,  donavitque,  pro  victoribus  sibi  esse  praefatus, 
qui  cum  tantis  navibus  aequo  marte  dirnicassenl ; non 
enim  proelium  istud,  sed  hostilium  murorum  oppu- 

gnationem  videri:  subiecit , se  quoque  navium  suarum 
altitudini  nonnihil  udstruclurum  esse.  Interim  Caesar, 
ubi  Messana  digressum  Pompeium,  fretumque  sine 
idonea  custodia  relictum  sensit , cum  Antonianis 
navibus  Tauromenium  petere  constituit.  Ceterum 
Pompeius  id  ipsum  coniectans , parte  navium  Mylis 
relicta , quae  praesentis  imperatoris  speciem  Agrippae 
facerent,  quum  post  proelium  leviter  coenasset, 
continuo  Messanam  redierat.  Agrippa  vero, pro  prae- 
senti copia  milite  refecto , Tyndaridem , quae  dede- 
batur, advectus, oppidum  volentibus  incolis  recepit; 
sed  mox  a praesidiariis  strenue  pugnantibus  eiectus  est. 

XI.  Aliis  tamen  oppidis  recepta  sunt  eius  prae- 
sidia ; quibus  rebus  consumpta  die  , sub  tenebras 
pridianam  statiouem  repetiit.  Iam  Caesar , e Scy- 
lacio provectus, Leucopetram  attigerat,  ubi  certioribus 
nuntiis  , Pompeium  ad  Mylas  Agrippae  concurrisse, 
doctus , statuit  noctu  transire  fretum , et  in  Agro 
Tauromenitano  copias  exponere  ; sed  cognito  proelii 
eventu  , haud  satis  decorum  victori  putans , per 
tenebras  subrepere,  exspectata  luce,  quantum  capere 
militum  naves  potuerant , vacuo  mari  transiecit , 
ceteris  cum  Messalla  relictis,  quos  remissis  mox  navi- 
bus arcesseret.  Ceterum  Tauromenii  non  receptus, 
praeternavigato  amnis  Onobalae  ostio  ( Cantarum 
hodie  vocari  autumant)  et  fano  Veneris,  ad  Arche- 
getam  appulit.  Id  loco  nomen  erat  a parvo  simulacro 
Apollinis,  quod  ibi  posuisse  Chalcidenses  ferebantur, 
Theocle  duce  ad  condendam  coloniam  ex  Euboea 
profecti ; quum  Naxum , quae  postea  Tauromenium 
est  appellata , occupassent. 

XII.  Hic  exscensione  facla , simul  terram  Caesar 
attigit , lapsante  vestigio  procubuit  : nec  exterritus 
sacra  fecit  deo , castrisque  ibi  collocatis , oppidano- 
rum tentare  animos  decrevit.  Nondum  absolutum 
vallum  erat , quum  Pompeii  ma^na  classis  cum  ipso 
imperatore  adfuit,  in  defessorum  locum  integris  repo- 
sitis remigibus : simul  et  equitatus  eius  conspectus 
est,  pari  celeritate  per  litora  transcurrens  ; et  alio  loco 
pedestres  copiae  apparuerunt.  Ea  repente  res  obiecta 
magnopere  Caesarianos  exterruit,  qui  victum  proelio 
Pompeium,  nusquam  discedere  posse  per  Agrippam 
putaverant.  Neque  absurde  creditum  est,  si  undique 
simul  factus  impetus  esset,  deleri  Caesaris  exercitum 
potuisse:  tres  omnino  legiones  erant,  cum  equitibus 
quingentis  , quorum  nondum  advecti  equi  erant, 
velites  mille,  voluntarii  ex  novis  coloniis  duo  millia, 
cum  classiariis. 

XIII.  Sed  equitatus , tantum  impetu  in  munientes 
facto,  interturbavit  opus  nequidquam  ; navibus  , ne 
sero  diei  proelium  inirent, sub  Coccyno  capientibus 
stationem,  peditatu  in  oppidum  Phoenicen  abducto. 
Caesar,  hac  opportunitate  usus,  non  intermisso  per 
noctem  labore  , castra  permuniit ; deinde  traditis  L. 
Cornificio  copiis,  ante  lucem  cum  classe  protectus 
est,  occupaturus  transitum,  antequam  praecludere- 
tur, et  minus  timens  Pompeii  naves,  ut  paucas 
numero  et  recens  victas.  Igitur  dextra  acie  Titinnio 
commissa , sinistra  Carcio , si  modo  recte  traditum 
nomen  est,  vectus  liburnica  classem  circumiit , sol- 
licitus hortator;  quo  tempore,  ne  forte  agnitus  ab 
hostibus  in  periculo  esset,  imperatoria  insignia  depo- 

suit.  In  eo  cursu,  quum  obviam  se  Pompeius  tulisset, 
bis  congressi,  ad  noctem  usque  depugnarunt. 

XIV.  Tum  vero  Caesaris  haud  dubie  inferior  for- 
1 tuna  fuit,  multisque  captis  aut  mersis  navibus,  pars 

ceterarum  , ipso  frustra  hortante,  versus  Italiam 
fugit,  quas  Pompeiani  neutiquam  longe  insequuli, 
ad  reliquas  oppugnandas  redierunt : et  harum  ple- 
raeque  tum  mersae  sunt , aut  in  hostium  devenerunt 
manus;  et  si  quis  enatare  ex  his  potuit,  ab  equitatu 
Pompeii  litus  obeunte  capti , aut  interempti  sunt. 
Pauci  ad  Cornificii  castra  penetrarunt,  a velitibus 
eius  deducti;  nam  gravem  armaturam  educere  adversus 
legiones , victoria  suorum  alacres  , minime  tempesti- 
vum iudicabat.  Ipse  Caesar,  in  multam  noctem  iacta- 
tus,  et  animi  pendens,  utrumne Cornificium, an  vero 
Messallam  peti  oporteret,  bona  quadam  fortuna  sub 
portum  Abalam , cum  uno  tantum  satellite  delatus 
’ est: quem  a montibus  decurrentes  quidam  exceptum, 
et  in  acatium  ex  acatio  translatum,  quominus  depre- 
hendi ab  hostibus  posset , animo  et  corpore  aegrum, 
ad  Messallae  castra  deportarunt. 

XV.  Nec  quidquam  habuit  antiquius,  quam  missa 
ad  Cornificium  liburnica  , significare  salutem  suam  , 
et  maturum  auxilium  polliceri  > misit  etiam  circum 
vicinos  montes , Cornificio  iubens  opitulari , quotquot 
possent.  Curato  deinde  corpore , post  modicam  quie- 
tem , ad  Columnam  Rheginam  profectus  est , dedu- 
cente Messalla,  ubi  Carinas  cum  tribus  legionibus 
constiterat,  iussu  Caesaris  in  Siciliam  traiecturus. 
At  tum  Liparam  praemissus  est  a Caesare  mox  sc- 
quuturo.  Sed  hanc  animi  agitationem  consolata  est  res 
parva  dictu , nisi  superstitione  inflaretur  : piscis  e 

mari  exsiliens  ad  pedes  ambulantis  se  obiecit.  Hoc 
argumento  spoponderunt  vates  , sub  pedibus  Caesaris 
futuros , qui  tum  tenerent  maria.  Idcirco  iam  tranquil- 
lior animo  scripsit  ad  Agrippam  , ut , ad  eximendum 
periculo  Cornificium  , expeditas  copias  duce  Laronio 
mitteret.  Maecenatem  iterum  ablegavit  Romam  ; atque 
is  correptos  aliquot  novarum  rerum  auctores  suppli- 
cio aflecitpublice. 

XVI.  Messalla  Puteolos  navigavit,  ut  legionem  pri- 
mam a Vibone  adduceret , praeclarae  fidei  specimine 
edito;  nec  enim  omni  ope  humana  destitutura  inter- 
ficere arduum  fuisset , si  proscriptorem  suum  potius, 
quam  imperatorem  , cogitare  maluisset.  Interim  ia 
magno  periculo  cum  expositis  militibus  Cornificius 
versabatur.  Armis  castrisqne  tutum  fames  oppugna- 
bat : nec  ignarus  eius  rei  Pompeius,  provocante  Cor- 
nificio , detrectavit  certamen.  Idcirco  navibus  incen- 
sis, quae  forte  delatae  ad  castra  eius  e proelio  fuerant, 
Mylas  instituit  petere,  lacessentibus  undique  Pom- 
pejanis: nam  sive  per  campestria  loca  pergebatur, 
equites  assultabant  , sive  per  montana  et  aspera , 
Maurus  iaculator  molestus  erat: nec  itineris  facultas, 
nec  pugnae  dabatur ; quum  levis  et  expeditus  hostis 
subsistentes  refugeret , abeuntes*  insequeretur. 

XVII,  Et  erant  defendendis  inermibus  occupati , 
quos  ex  naufragiis  servatos  in  medium  agmen  rece- 
perant: maximus  erat  in  (luminibus  transeundis  metus, 
quum  divulsi  invicem  , et  cum  aqua  aut  luto  luctan- 
tes multi  vulnerarentur.  Triduum  inter  haec  pericula 
consumptum  est  : quarta  deinde  dies  certi  interitus 
metum  attulit.  Deventum  in  ca  loca  erat,  quae  profla- 

vio  quondam  Aetnaeorum  ignium  exusta  fuerant , 
nsque  in  mare  decurrentibus  rivis.  Rhynca  vocabant 
accolae,  non  nisi  noctu  transire  ea  soliti,  vitandi 
aestus  gratia.  Sed  Cornificiani  nec  inter  tenebras 
suscipere  iter  propter  ignorantiam  locorum  aude- 
bant ; neque  sustinere  interdiu  poterant  vim  pulveris, 
quo  suffocabantur , et  fervorem  plantas , nudis  prae- 
sertim pedibus  incedentium  , perurentem : et  tamen 
morari  vetabat  silis*  et  hostilium  copiarum  formida- 
bilis conspectus  , ad  angustias  , quae  regionem  illain 
ambustam  finiunt,  ab  ipso  interim  Pompeio  addu- 
ctarum. 

XVIII.  Magnus  erat  in  agmine  numerus  sauciorum, 
quiad  progrediendum  invalidi,  commilitonum  humeris 
portabantur;  sed  tum  extrema  desperatio  coegit, his 
depositis  oneribus  , ne  sui  quidem  ulla  iam  parcimo- 
nia in  hostes  irrumpere.  Hoc  impetu  repulsi  Pom- 
peiam primos  aditus  reliquerunt ; nec  ideo  minus  aliae 
fauces  haud  procul  inde  custodiebantur.  Idcirco  non 
labore  tantum  vulneribusque  et  sili  affectos , sed 
etiam  frustra  nili  autumantes  , vix  excitavit  Cornifi- 
cius , ostenso  fonte  propinquo  , ut  semel  collectis 
viribus  unicam  salutis  spem  pugnando  capesserent. 
Sed  dum  multa  suorum  iactura  manum  cum  prae- 
sentibus conserunt,  fontem  ab  alio  praesidio  hostium 
occupari  viderunt.  Tum  vero  penitus  omnis  defluxit 
corporibus  animisque  vigor ; torpentesque  fatigatione 
ettaedio,quod  in  ipsis  erat,  perierant ; quum  eminus 
conspecta  signa  legionum  , dubia  primum  , mox  , ubi 
cognosci  potuere  , certa  spe  deficientes  erexerunt. 

XIX.  baronius  erat,  ab  Agrippa  missus  cum  iribus 

legionibus  et  frumento,  cuius  egere  Cornificianos 
sciebat  : nam  Agrippa,  Democharem  alio  profectum 
sentiens,  Tyndaridem  ceperat , refertam  copiis,  et 
opportuno  ad  mare  6itu.  Idcirco  Pompeius  ipsnm 
adesse  Agrippam  existimans , tanta  celeritate  disces- 
sit, ut  etiam  pars  impedimentorum  in  castris  relinque- 
retur. At  Cornificiani  milites,  fonte  potiti,  quamquam 
monentibus  de  periculo  ducibus , adeo  biberunt 
intemperanter,  ut  multi  praeclfiso  spiritu  inter  hau- 
riendum exanimarentur.  Ceteros  ad  Agrippae  castra 
perductos  superveniens  paulo  post  Caesar  laudavit, 
donavitque  ex  merito;  vim  enim  maximam,  non 
hostium  modo  , sed , quae  sunt  hominibus  intolera- 
bilia , famem  , sitim  , aestum  sustinuerant.  Cornificius 
quidem  tantum  sibi,  servatis  hisce  copiis,  tribuit, ut 
postea  llomae,  quoties  a coena  rediret  domum , ele- 
phanto vectaretur. 

XX.  Interea  Caesar  ingentem  exercitum  in  Siciliam 
transduxerat , legiones  unam  et  viginti , leviter  arma- 
torum plures  quinque  milibus,  equitum  viginti.  Cete- 
rum totum  ferme  litus Pompeiana  praesidia  tenebant, 
continuos  ignes  alentia,  ut  metu  incendii  naves  Agrip- 
pae , quem  maxime  timebant,  deterrerent.  Taurome- 
nitanas quoque  fauces,  etquae  ad  Mylas  sunt, Pompeius 
occuparat ; inonlanosque  calles  muris  eductis  prae- 
cluserat. Sed  et  profectum  Tyndaride  Caesarem, 
oppositis  apud  Dianium  castris  , levibus  equitum 
proeliis  distinuit,  pugnae  se  nolentem  committere; 
donec  fama  adventantis  Agrippae  excitus,  ad  Peiorum 
transcucurrit.  Sic  relictas  hostium  discessu  Mylensium 
fauces  Caesar  occupavit,  recepto  etiam  Dianio,  parvo 

oppidulo , sed  magnae  in  fabulis  famae,  propter  Solis 
armenta,  quae  socii  Vlyssis  ibi  mactasse  ferebantur. 

XXI.  His  rebus  cognitis,  et  comperto,  adventum 
Agrippae  falso  iactatum  fuisse,  Tisienum  Gallum 
Pompeius  accivit:  ei  Caesar  obviam  iturus, aberravit 
a via  circa  Myconium ; et  quia  cum  expeditis  copiis  , 
ut  ad  proelium  processerat,  noctem  tempestatibus 
horridam  sine  tabernaculo  exegit , scuto  tantum  gal- 
lico , sustinentibus  per  vices  militibus  tectus'.  Emica- 
bant inter  praecipitatos  imbres  ex  Aetna  prorumpentes 
flammae,  cum  terribili  mugitu,  adeo  quidem,  ut 
Germani,  locorum  imperiti,  prae  consternatione  cubi- 
libus exsilirent;  nec  amplius  fabulosa  crederentur, 
quae  de  montis  eius  incendiis  igniumque  torrentibus 
antiquitas  tfadiderat.  Inde  progressus  ad  vastandum 
agrum  PalaeStanum,  Lepido  forte  per  ea  loca  frumen- 
tanti  occurrit. 

XXII.  Namque  is , tempestatibus  et  insultu  Demo- 
charis amissa  parte  navium  , non  ad  Caesarem 
continuo,  sed  Lilybaeum  contendit,  necessitate  incer- 
tum, an  consilio,  eoque  ipso  ancipiti , sive  ut  Cae- 
sarem luctari  solum  cum  Pompeio  sineret,  sive  ut 
ab  illo  virium  hostilium  partem  abstraheret  in  sesc  : 
Tisienum  certe  hactenus  detinuerat.  Igitur  coniunctis 
ambo  copiis  Messanam  obsidione  clauserunt.  Sed  cito 
exortae  sunt  suspiciones  et  discordiae,  quum  Lepidus 
pari  cum  Caesare  potestate  ageret ; Caesar  eum  legati 
potius  loco  habere  destinasset.  Ea  causa  festinationis 
Caesari  fuit,  ne  Lepido  spatium  daret  cum  hoste 
transigendi : absque  hoc  enim  si  fuisset , spes  erat 
citra  sanguinem  debellari  posse  ; quod  et  frumenta- 

ria  res  et  pecuniaria  incipiebat  esse  apud  Pompeium 
angustior. 

XX11I.  Taurus  enim  , missus  ad  hoc  a Caesare, 
commeatus  Pompeii  frequenter  intercipiebat,  civita- 
tesque occupabat , unde  alendus  illi  exercitus  esset. 
Ergo  quum  alteri  proelio  decernere  lubitum , alteri 
necessum  videretur,  ad  summam  dimicationem  haud 
aegre  -deducta  res  est.  Continuis  aliquot  diebus  Cae- 
sar instructas  legiones  ante  castra , naves  in  mari 
Agrippa  ostentaverat,  reformidante  congressum  Pom- 
peio , quod  erat  utrobique  infirmior  : tum  vero 
metuens , ne , si  subterfugere  proelium  pergeret , 
tanquam  sua  concessione  victus , a sociis  deserere- 
tur , misit  ad  Octavianum  quaesituros , utrum  navali 
pugna  velit  decernere : qua  parte  sibi  plusculum  con- 
fidebat. 

XXIV.  Caesarem  quoque , licet  semel  iterumque 
improspere  tentato  mari  , conditionem  recusare 
puduit.  Dies  ergo  condicta  est,  in  quam  trecentis 
utrinque  navibus  concurreretur.  Terra  quoqueinslru- 
ctne  sunt  acies  ; sed  spectaturae  tantum  maritimo 
proelio  dimicantes.  In  eo  labore  sita  utrisque  summa 
rerum  videbatur;  nec  ad  instruendas  classes  quid- 
quam reliqui  fecerant.  Igitur  acriter  et  diu  certatum 
est;  quamquam  Agrippae  recenti  commento  Pom- 
peiani  graviter  infestarentur : harpago  erat , sed  ea 
forma , ut  et  vis  eius  robustior  esset  solito  , et  inevi- 
tabilis impetus.  Tignum  enim  cubitorum  quinque 
ferro  coopertum,  duobus  in  utroque  capite  ferreis 
annulis  firmissimis  instruxerat  : ex  horum  altero 
pendebat  uncus  ferreus  ad  comprehendendas  hostium 
naves;  alter  multos  habebat  funiculos,  (quibus  har- 

pago  semel  iniecta  navibus,  aptabatur  machinis,  qua- 
rum opera  violentissimo  nisu  attraheretur.  Neque 
praecidi  tignum  ferro  munitum  poterat , neque  pro- 
pter eius  longitudinem  ad  funiculos  pertingi.  Victa 
igitur  Pompeii  classe,  pedestris  etiam  exercitus  timore 
correptus  Messanam  versus  abivit. 

XXV.  Eodem  et  pauci  ex  navali  proelio  se  recepe- 
runt, septemdecim  navibus;  quos  ipse  quoque  mox 
Pompeius  comitatus  est  a Naulocho  conscendens : 
ceteri  varia  clade  deleti;  quum  eiectas  in  litora  naves 
Caesar  incenderet,  altum  tenentes  Agrippa  perseque- 
retur. Inter  haec  relictus  cum  exercitu  Tisienus  Gal- 
lus in  potestatem  Caesaris  se  transdidit  ; exemplum- 
que hoc  praefecti  equitum  imitati  sunt.  Ilac  pugna 
naves  Caesaris  tres  tantummodo  mersae  referuntur, 
Pompeianae  duodetriginta  ; ceteraeque  omnes , prae- 
ter sep tenaci mf,  quas  diximus , incensae  fraclaeque 
sunt , aut  ig  manus  hostium  pervenerunt.  Pompeius 
inter  hanc  calamitatem,  exercitus  quoque  defectione 
cognita  , protinus  abiecto  imperatorio  cultu  , Messa- 
nam certos  homines  praemisit,  qui  filiam  amicosque 
et  pecunias,  et  quidquid  pretiosum  erat  ( iam  enim 
hunc  in  casum  consarcinata  habebat),  in  naves  ser- 
vatas imponerent. 

XXVI.  Misit  etiam  Lilybaeum  ad  Plennium  inde 
arcessendum  , octo  legiones  eius  fugae  comites  Habi- 
turus. Neque  tamen  exspectavit  ad  se  properantem , 
pavidus  ducum  suorum  praesidiorumque  nuntiis, 
frequenter  ad  victorem  delicientium.  Igitur  cuin  reli- 
quis navibus  relicta  Sicilia , cursum  in  Asiam  direxit, 
Antonium,  ob  servatam  in  simili  periculo  matrem  , sibi 
sperans  aequiorem  fore.  Nec  insequutus  quisquam  est 

fugientem, 'aliaper  negotia  impeditis  victoribus, 'et  inter 
se  parum  amicis  : quippe  Caesar , in  castris  ad  Nau- 
lochum remanens,  Agrippam  ad  obsidionem  Messa- 
nae miserat ; quod  oppidum  intraverat  iam  Plennius, 
unaque  secum  hostem  attraxerat  Lepidum.  Igitur  a 
duobus  exercitibus  se  videns  obsideri,  de  pace  ora- 
tores misit : ibi  tendente  Agrippa  , ut  in  adventum 
Caesaris  res  integra  servaretur ; Lepidus  et  pacem 
Plennio  statim  dedit , et  conciliandis  eius  legionibus 
annuit , ut  una  cum  suis  militibus  Messanam  lota 
nocte  diriperent. 

XXVII.  Accessit  et  incendium,  studio,  an  inter 
militarem  licentiam  temere  ortum  ; et  utraque  audita 
clades  excivit  Caesarem,  ut  sequenti  statim  die  advo- 
laret. At  Lepidus,  adventu  Caesaris  cognito, reliquit 
oppidum,  et  in  colle  quodam  munito  castris  positis, 
obterere  Caesarem  in  concione  militum  coepit,  acce- 
ptasque  ab  eo  iniurias  exponere  : animtB  enim  ei 
creverat , tot  circum  se  videnti  signa  legionum,  qua- 
rum multitudinem,  acceptis  in  fidepi  Pompeianis , 
usque  ad  numerum  viginti  duarum  adauxerat.  Igitur 
et  Siciliam  retinere  cogitabat,  iure  facturum  dictitans, 
quod  et  venisset  in  eam  insulam  prior,  et  plures 
civitates  in  deditionem  accepisset.  Caesar,  quum  et 
liaec  audisset  fieri,  et  fauces  contra  se  praesidiis 
insessas  videret,  amicos  de  iniuriis  questum  misit, 
llemisit  alios  Lepidus,  ad  disceptationem  provocans. 

XXVIII.  Venit  Caesar , et  exprobrandis  ulrinque 
maleficiis  eo  prgeessum , ut  ultro  citroque  minae 
iacerentur.  Ergo  tanquam  in  vicinia  hostilium  castro- 
rum excubiae  diligenter  actae  sunt  ;ct  eductae  portu 

naves  ad  ancoras  steterunt , ne  a Lepidanis  incen- 
derentur ; iterumque  civile  bellum  romani  exercitus 
horruerunt, nunquam  concordi  inter  pares  potentia. 
Lepidus  tamen  a suis  quoque  postponebatur  Caesari, 
segnitiem  eius  cum  industria  et  virtute  adolescentis 
comparantibus.  Hoc  ubi  Octaviano  innotuit,  sperans 
promissis  praemiisque  ad  se  pertrahi  Lepidi  copias 
posse , per  idoneos  homines  cum  singulis  tribunis 
atqtie  praefectis  egit ; cesseruntque  haud  pauci,  prae- 
sertim qui  Pompeium  sequuti , parum  sibi  cautum 
pace  cum  Lepido  facta  credebant,  nisi  consensus 
Caesaris  accessisset  : postquam  satis  parata  omnia 
visa  sunt,  cum  magno  equitatu  profectus  ad  castra 
Lepidi,  sed  relictis  extra  vallum  alis,  cum  paucis 
suggressus , quod  videretur  de  pace  acturus  , intro- 
missus est. 

XXIX.  Sed  inter  incedendum  astute  iactis  vocibus, 
invitum  se  cogi  ad  bellum  , modo  singulos,  modo 
universos  testabatur ; et  Imperatorem  appellantibus , 
quotquot 'viderant,  Pompeiani,  quos  corruptos  fuisse 
diximus,  accurrerunt,  veniam  orantes  : ille,  mirari , 
respondit,  veniam  hos  ab  se  petere , qui  nihildum  ad 
promerendum  eam  Jecissent.  Intellecta  vo)f  est,  et  alii 
mox  signa  transtulerunt  ad  Caesarem , alii  facturi 
eadem , detendebant  tabernacula  ; quum  excitatus 
tumultu  Lepidus  ad  arma  prosiliit , telaque  iaci  coe- 
pta , et  armigero  Caesaris  occiso,  ipse  quoque  percus- 
sus innoxio  ictu,  quia  thorax  pectus  defenderat, 
cursu  se  recepit  ad  equites.  Id  praesidiarii  milites 
in  proximo  castello  conspicati,  deriserunt  Caesarem, 
et  in  fugam  eius  iocati  sunt:  nec  mora  , irritatus 
adolescens  castellum  oppugnavit  equitum  opera , 

nec  ante  quievit,  quam  illud  expugnassct.  Cetero- 
rum quoque  praesidiorum  praefecti , slatim  , aut 
nof^e  proxima  se  dediderunt,  intacti  pleriquc , pars 
in  speciem  tantummodo  paulisper  oppugnati  ab 
equitibus. 

XXX.  Non  defuerunt  tamen,  qui  serio  vim  repel- 
lerent; donec,  universo  adducto  exercitu,  castra 
Caesar  obsedit.  Tum  vero  descitum  est  vulgo;  et 
'quamquam,  durante  adhuc  in  Lepidum  reverentia, 
communiter  nihil  moveretur,  per  partes  transibatur; 
et  auxilia,  quae  submittebantur  a Lepido,  plerum- 
que transfugiebant  cum  illis,  ad  quos  custodiendos 
venerant.  Iam  et  Pompeianorum  reliqui,  agminibus 
factis , deseruerant ; et  apparebat , finem  deficiendi 
nullum  fore,  quum  signa  abeuntium  retinens  impe- 
rator exclamavit,  « Haec  ego  nunquam  dimittam 
j i vivus  : » abscessit  tamen , territus  violentissima 
voce  signiferi,  « Dimittes  ergo  mortuus.  » Postremi 
omnium  equites  , tanquam  ad  redimendum  morae 
crimen,  miserunt  ad  Caesarem,  utrumne  occidere 
deberent  Lepidum  consulentes , iam  exutum  impe- 
rip  ? sed  id  quidem  vetuit  Caesar  : at  Lepidus, 
repentina  fortunae  mutatione  deiectus , cum  pullo 
amiculo  ad  Caesarem  venit  : cui  quum  ad  genua 
vellet  accidere,  sublevatus  est  ab  assurgente,  vita- 
que concessa , et  cum  bonis  Romam  remissus , ut 
inde  Circeios  in  perpetuum  exsilium  ablegaretur , 
triumvirali  potestate  adempta ; pontificatum  tamen 
maximum , Octaviano  concedente,  usque  ad  finem 
vitae  obtinuit. 

XXXI.  Sublato  in  hunc  modum  Lepido,  Caesar 
ex  sua  unius  sententia  ordinavit  Siciliam  : equites 
et  senatores,  qui  fuissent  in  Sexti  partibus,  suppli- 
cio affecit,  praeter  paucos  : milites  in  suas  legiones 
distribuit  : urbium  quoque  pensata  merita;  perti- 
nacioribusque  poenae  constitutae  , sponte  deditis 
venia  praebita.  Rheginis  deinde,  paucitate  incola- 
rum laborantibus,  supplementum  Caesar  .ex  sociis 
navalibus  dedit.  Antonio  naves  ab  -illo  acceptas 
remisit,  substitutis  aliis  in  locum  earum , quae  perie- 
rant. Pompeium  neque  per  se , neque  per  alios  per- 
sequutus  est ; sive  quod  e numero  patris  inter- 
fectorum ille  non  fuerat , sive  ne  querendi  cau- 
sam praeberet  Antonio , si  videretur  iu  pariem 
illius  cum  armis  transcendere.  Donativum  inde 
militibus  dedit,  coronasque  et  honores  distribuit; 
concessitque  Pompeianis  veniam, et  plura  promisit 
in  futurum,  pollicitis  quam  praesente  copia  ad  tan- 
tam exsaturandam  multitudinem  instructior. 

XXXII.  Conductis  enim  in  unum  copiis,  legiones 
numerabat  quinque  et  quadraginta , equitum  millia 
quinque  et  viginti , levis  armaturae  septem  et  tri- 
ginta circiter.  Nec  tulit  miles  diiferri  spes  suas, 
poposcitque  missionem  et  praemia , quibus  donati 
post  Philippensia  arma  victores  fuerant.  Caesar, 
quamquam  hoc  bellum  illi  minime  conferendum 
videretur,  tamen  respondit,  accepturos  digna  prae- 
mia , simul  Antonius  cum  suis  exercitibus  adfuis- 
set , quos  participes  eiusdem  liberalitatis  haberi  par 
esset ; missionem  non  impetraturos , nisi  finita  more 
maiorum  militia  , minis  additis  , si  tumultuari  tam 
iniquis  causis  pergerent.  Ne  tamen  horum  con- 

tumacia  recens  dediti  exercitus  accenderentur , 
vocata  concione  lenius  egit,  non  abesse  longe  tem- 
pus , quo  satisfieri  postulatis  eorum  debeat.  « Scitis 
» enim , inquit , mihi  cum  Antonio  sic  esse  divisas 
» partes  , ut  tamen,  quae  summam  reipublicae, 
» pacem  bellumque  , cogendosque  et  dimittendos 
» exercitus  concernant,  de  communi  sententia  statui 
m oporteat. 

XXXIII.  «-Igitur  quamprimum  erit  occasio  ( erit 
» autem  propediem  ),  ne  dubitate,  quin  de  coinmo- 
» dis  legionum  sim  cum  eo  diligenter  acturus.  Inle- 
» rea  sub  signis  neque  otiosi  reipublicae  , neque 
» vobis  inutiles  manebitis.  Quando  enim  benelicio 
» deorum  civilia  tandem  arma  quieverunt;  ad  externa 
»»  bella  vos  ducam,  ubi  neque  formidetis  ullum 
« scelus , neque  hostes  pari  robore  parique  scientia 
» armorum  habeatis.  Illyrios,  Pannonios,  Dalmatas, 
» neque  debita  praestare  stipendia,  et  ultro  incur- 
» sare  .fines  nostros  , dum  internis  discordiis  distrin- 
» gimnr,  audistis.  Eqs  ulcisci  in  animo  est;  et  ad 
» haec  bella,  si  parum  esset  imperatorem  haec  iubere, 
» ipsi  operam  vestram  offerre,  atque  ut  ita  dicam, 
« obtrudere  deberetis ; quo  romani  nominis  ignomi- 
» niam  vindicaretis  in  illos,  qui,  nisi  vestros  animos 
» vestrosque  lacertos  contemnerent,  iniuriis  in popu- 
» lumromanum  abstinuissent.  Adversus  hos  laudabilis 
» erit  ferocia,  quam  contra  imperatorem  vestrum 
» turpiter  et  frustra  consumitis.  Ad  laetitiam  ulti 
« doloris , ad  gratulationem  civium  , ad  defensae 
» reipublicae  gloriam , acceden*t  et  a 'me  praemia, 
» et  in  opulentis  gentibus  minime  expers  praedae 
» victoria  erit.  » 

XXXIV.  Acclamatum  est , satis  sibi  exhaustum  labo- 
ris, nec  ad  nova  bella  profecturos , nondum  acceptis 
priorum  praemiis  ac  honoribus.  Atque  illo  respondente, 
se  et  honores  dedisse  multos , et  additurum  coronas 
alias  legionibus , itidemque  his , qui  navali  proelio  vicis- 
sent , oleaginas  , praeterea  tribunis  et  centurionibus 
praetextas , iusque  adipiscendi  ordinis  in  sua  cuique 
patria  : tribunus  Ofilius  nomine,  corollas  et  praetexta 
puerorum  delinimenta  esse , exclamavit ; militibus  agris 
opus  esse  et  pecunia.  Ea  vox  assensu  circumstantium 
excepta  quum  esset , Caesar  indignatus  de  tribunali 
descendit. 

XXXV.  At  laudantibus  Ofilium  plerisque , et  cete- 
ros incusantibus , qui  ad  communem  causam  cuncta- 
bantur accedere  ; pari  temeritate  tribunus  negavit, 
opus  aliis  fore  ; se  enim  vel  solum  ad  impetranda  haec 
tam  iusta  sufficere.  Sed  ille  quidem  tam  ferociter 
loquutus  in  praesentia,  postridie  nusquam  comparuit; 
neque  rescire  vulgus  potuit,  quid  eo  factum  esset. 
Admonuit  hoc  exemplum  ceteros,  ut  nemo  unus  prae- 
cipue, sed  confertim  uno  ore  acclamarent,  mitti  velle. 
Caesar , satis  intelligens , nondum  militiae  pertaesos, 
ideo  tantum  postulare  missionem , ut  se  paulo  post 
cum  Antonio  dimicaturum  ( id  enim  fore  olim  appa- 
rebat) redimere  operam  eorum  atque  benevolentiam 
quoquo  modo  cogerent , minime  cedendum  iudicavit ; 
sapienter  existimans,  si  semel  vinci  passus  esset, 
nunquam  militum  licentiam  avaritiamque  cessuram, 
quin  aliud  ex  alio  flagitarent. 

XXXVI.  Igitur  severitatem  liberalitate  temperans , 
ut  diversa  erant  genera  aetatesque  militum , varie 

cnm  iis  agere  instituit : ct  Mutinensis  quidem  mili- 
tiae sociis,  ut  vetustissimae  legionum  parti,  missio- 
nem dedit;  nihilo  secius  exsoluturum  praemia  polli- 
citus : quum  hi  discessissent  ex  insula  ( statim  enim 
iusserat  avehi),  ceterique  in  petenda  missione  per- 
sisterent , dimisit  omnes , qui  dena  stipendia  explevis- 
sent ; quo  numero  ferme  erant,  qui  ad  Philippos 
navarant  operam  ; hos  quoque  facessere  iussit  ex 
insula.  Sic  dimissis  circiter  vigrnti  millibrus,  ceteros 
pro  concione  adhortatus , ne  perfidiam  sponte  impera- 
toris militiam  deserentium  imitarentur,  laudavit,  dona- 
vitque  quingenis  denariis  , spe  insuper  facta  ,fore, 
ut  brevi  honore  opibusque  cumulati  dimitterentur.  Adiun- 
xit,  nullius  eorum  opera  deinceps  usurum,  quos  invitus 
dimisisset , etiamsi  instantissime  deprecarentur ; neque 
daturum  praemia , nisi  quos  , causa  cognita,  dignos 
iudicasset. 

XXXVH.  Inierim  ut  praesentibus  promissum  dona- 
tivum repraesentaretur , quam  ad  ren» pecunia  deerat, 
statim  a concione  Siculis  tribulum  imperavit  talenta 
mille  sexcenta.  Sed  Agrippae  coronam  auream  rostra- 
tam , itemque  vexillum  caeruleum  , virtutis  causa 
dedit;  qui  honos  nemini  ante  eum  erat  habitus.  His 
ita  gestis,  Statilium  Taurum,  cuius  armis  inierim 
Sicilia  tota  cesserat,  in  Africam  proconsule  misit; 
u quo  statim  recepta  vetere  provincia , ne  Numidia 
quidem  moram  fecit.  Ita  praemissa  parte  exercituum, 
ceteros  ipse  secum  ex  Sicilia  deduxit,  Haec  victoria 
Caesari , non  modo  ad  ingentem  accessionem  virium 
profecit,  sed  etiam  opportuna  fuit  ad  motus  Italiae 
coercendos  ,- incipiente  iam  tumultuari  Etruria  ; sed 
ad  famam  adventus  eius  omnia  confestim  conquie- 

runt.  At  Romae,  quo  dic  parta, eodem' eliam  annun- 
tiata victoria  est  : iniles  enim  quidam , nescio  quo 
furore  correptus,  ut  tum  singula  maxime  gerebantur, 
ita  vocibus  ac  gestu  expressit ; postremo,  cursu  Capi- 
tolium petens,  ad  pedes  Iovis  ensem  deposuit,  tan- 
quam  cessaturo  posthac  eius  usu,  pacalisque  redituris 
temporibus. 

XXXVIII.  Tanto  maturius  meditari  adulationem 
potuit  senatus,  qui  olim  assuefactus  servire  fortunae, 
ct  quibus  illa  faveret,  immodicos  honores  redeunti 
decrevit;  ipsi  delato  arbitrio  , pariem  eo^um,  quam 
delegisset,  aut  simul  omnes  accipiendi.  Obviam  etiam 
egressus  est  longissimo  itinere , simul  incedente  ma- 
xima multitudine  populi;  salutantemque  deos,  et  e 
fanis  domum  se  recipientem  prosequuti  sunt.  Po- 
stridie tam  in  senatu,  ut  moris  erat,  extra  Vrbem 
evocato,  quam  pro  concione  res  suas  atque  consilia 
exposuit,  idque,  sicut  solemne  fuit  ei  in  omnibus 
maioris  momenti  negotiis  , de  scripto , quod  mox  edi- 
dit. Argumentum  erat  plenum  amoris  et  benevo- 
lentiae. 

XXXIX.  Gestis  suis  enumeratis , gratias  agebat  Pa- 
tribus , propter  honores  delatos:  laudationem  enim, 
statuas  , primam  mbique  sedem  , triumphalem  arcum  , 
ovationem , coronam  lauream  perpetuo  gestandam  , fe- 
rias anniversarias  quo  die  vicisset , atque  eo  die  ut  in 
cella  Iovis  Capitolini  cum  uxore  et  liberis  epularetur , 
decreverant.  Sed  ex  his  tum  quaedam  recusavit  Cae- 
sar modesta  oratione;  promisitque,  consuetis  honori- 
bus contentum  fore , cum  praeclara  civilis  extincti  belli 
conscientia , quo  sublato  nunc  tranquillitatem  atque 

jiacem  iubebat  exspectari , et  quae  inde  bona  profi- 
ciscuntur. Atque  ut  ea  iam  inciperent  persentiscere, 
se  tributa , quotquot  indicta , necdum  persoluta  es- 
sent, debitoribus  remittere,  dixit;  itemque  vectigalia 
nonnulla,  et  mercedes  habitationum. 

XL.  Accepit  tamen  ex  honoribus,  ut  ovans  iniret 
Vrbem  , et  annua  solemnia  victoriae  suae , cum  aurata 
statua  in  foro,  habitu  triumphali,  cingentibus  columnam 
navium  rostris , et  inscriptionem  hanc  praeferente 
basi  :ob  pacem  divtvbbatam  tkrka  mariqve  partam. 
Ingressus  ejt  Vrbem  iterum  Triumvir  reipublicae  con- 
stituendae causa , ovans  ex  Sicilia,  idibus  novembris. 

XLI.  Sub  eos  dies , offerente  maximum  pontifica- 
tum. populo,  quod  eum  adimi  vivo  cuiquam  inauditum 
erat , recusavit ; et  quibusdam  Lepidum  pro  hoste 
publico  necari  iubentibus,  constantissime  renisus  est. 
Nec  deerant , qui  haec  secus  interpretarentur  : facta 
haec , ut  Lepido  atque  Antonio , tanquam  dispari 
praeditis  ingenio, conflarent  invidiam;  neque  sponte 
fuisse  liberalem , sed  quod  exigi  a depauperatis  civi- 
bus non  potuerit,  donare  quam  perdere  maluisse.  At 
Patres  ob  eiusmodi  moderationem  multa  decreverunt: 
uti  sacrosanctus  haberetur,  el»qui  eum  verbo,  quive 
facto  laesisset , eadem  poena  teneretuf , ac  si  tribunum 
plebis  violavisset ; quorum  et  potestatem,  et  in  subsel- 
liis una  considendi  lus  ei  dederant. 

XLII.  Additum  etiam,  uti  habitaret  in  publicis  aedibus-, 
postquam  destinatam  domus  aream  Apollo  vindica- 
rat.  Plures  etiam  domos  per  procuratores  suos  in 
Palatio  , ubi  habitare  decreverat , iusserat  emi.  Sed 

fulmine  tactus  est  locus  , responderunlque  haruspi- 
ces, eum  a deo  desiderari.  Nec  his  contenti  Patres , in 
Agrippam  quoque,  quem  gratissimum  Caesari  vide- 
bant , versa  veneratione , decreverunt  * uti  quoties 
aliquis  triumphans  cum  corona  laurea  inveheretur  , 
ille  acceptam  a Caesare  navalem  gestaret.  Inter  haec 
Valerium  Messallam  , propter  navatam  eo  bello  ope- 
ram , augurem  fecit  Caesar , quum  proscriptus  nuper 
fuisset;  etiam  aucto  sacerdotum  numero. 

XLEtt.  Sed  et  Vticenses  civitatem  romanam  bene- 
ficio Caesaris  acceperunt  ; et  militibus  promissus 
ager  dividi  coeptus;  et  deficiente  publico,  aliunde 
coemi  Caesar  iussit.  Passim  enim  per  municipia  et 
colonias  deminuto  capitum  numero,  agri  supererant: 
in  his  Capua  quum  esset , magnum  modum  agrorum, 
quos  publice  possidebant  Campani , ab  his  adeptus 
est  , eosque  militibus  in  supplementum  coloniae 
adscriplis  distribuit  : Cnosia  invicem  his  attributa 
regione  Cretae , unde  duodecies  redibat  annuum , 
multo  largiore  fructu , quam  quem  ex  agris  suis  per- 
ceperant; et,  qua  maxime  postea  gloriati  sunt, aqua 
Iulia.  Haec  enim  profecto  plurimum  et  ad  salubrita- 
tem oppidi , et  ad  amoenitatem  contulit : quorum 
aquaeductuum  etiamnum  in  ruinis  antiquae  Capuae 
vestigia  et  fragmenta  sub  terra  reperiunlur. 

XLIV.  Inde  circum  exercitus  literas  misit,  una 
die  ubique  aperiendas : iubebantur  omnes  fugitivi , 
quamlibet  his  foedere  Pompeiano  concessam  liberta- 
tem senatus  confirmaverat,  iarnque  se  pro  militibus 
illi  gerebant,  comprehendi.  Hi  posteaquam  adducti 
sunt  in  Vrbem , interrogati,  unde  ct  a quibus  profu- 

gisscnt , dominis  sunt  restituti  : quotquot  reperire 
dominos  non  poterant , alii  Romae  crucibus  affixi 
sunt , pars  magna  per  Italiae  Siciliaeque  civitates  , 
unde  quisque  fugerat , poenas  dederunt.  Et  ut  amplis- 
simo ordini  plus  dignitatis  accederet,  vetuit  amiciri 
Caesar  purpura,  nisi  magistratus  senatorios ; quoniam 
vestis  illa  etiam  ab  humilioribus  usurpari  coeperat. 

XLV.  Eisdem  consulibus  P.  Canidius  Crassus  lega- 
tus Antonii,  relictus  ab  eo  in  Armenia,  et  hanc  devicit, 
et  in  Iberos  -exercitu  ducto  , regem  Pharnabazum  , 
proelio  fusum , ad  societatem  belli  contra  vicinos 
Albanos  adegit  ; et  horum  rege  superato  Zobere, 
progressus  adCaucasum  usque,  Antonii  nomen  famam- 
que iis  locis  celeberrimam  effecit.  Ceterum  ea  res 
fraudi  potius  Antonio , quam  honori  et  lucro  fuit ; 
quatenus  successus  ille  vanum  animum  ad  bellum 
Parthicum  , quod  iam  olim  secum  agitaverat , vehe- 
mentius impulit. 

XLVI.  Etiam  in  Monaese  ingentem  spem  collocave- 
rat, quem  peritum  regionum,  et  de  Parthorum  erga 
se  affectu  multa  et  praeclara  pollicentem,  eius  belli 
ducem  habere  decreverat , regno  promisso.  Sed  haec 
quidem  tota  destinatio  mox  evanuit,  postquam  Phraa- 
tes , Parthis  moleste  ferentibus  Monaesis  exsilium , 
miserat  ad  eum  nuntios,  dextram  daturos,  integram 
ei  apud  regem  gratiam , et  magna  ab  isto  commoda 
lore.  Pupugit  ea  res  Antonium ; ceterum , ne  alios 
forte  ad  sese  transituros  deterreret,  dissimulavit 
offensam, simul  oblatam  occasionem  decipiendi  Phraa- 
tis existimans.  Vt  enim  incautum  imparatumque  in- 
vaderet, sibi  gratum  esse  praetulit,  redire  ad  suos 

Monaesem , pacis  pararium  ; unaque  misit  legatos  , 
amicitiam  promissuros,  si  captivos  et  signa , Crassi 
calamitate  amissa  , Parthus  reddidisset. 

XLYII.  Ipse  interim  Syriae  appropinquans , Fon- 
tcium  Capitonem  misit , ut  Cleopatram  adduceret, 
cuius  amore  deperibat,  super  cetera  irritamenta  com- 
munium etiam  liberorum  recordatione  devinctus. 
Geminos  ex  ea  sustulerat;  e quibus  puellam  appellari 
Selenen  iusserat,  puerum  Heliutn,  siderum  nomini- 
bus. Venit  illa  , nec  modicam  postulans  laboris  mer- 
cedem ; Herodi  quide"m  Iudaeo  maximi  discriminis 
causa  fuit,  cuius  regno  inhiabat.  Effecit  enim , ut 
propter  interfectum  Aristobulum  , affinem  suum  , 
capitis  arcesseretur;  quemadmodum  et  Lysaniam, 
Ptolemaei  Clium , quem  Ituraeis  Antonius  dederat 
regem , Parthis  favere  calumniata , perdiderat. 

XLVIII.  Nam  inexplebilis  avaritiae  femina  cunctis 
Syrorum  i'cgulis  struebat  insidias,  ut,  his  sublatis  , 
eorum  ditiones  dono  Antonii  obtineret.  Igitur  licet 
dimissum  semel  Herodem  continuo  infestavit,  ut 
redimere  pericula  sua  saepius  pecunia  cogeretur : 
neque  minus  iniqua  Arabi  Malcho  , duorum  regna 
sibi  flagitabat.  Tandem  Antonius  , hinc  muliebribus 
incitatus  furiis,  inde  pudore  retentus  , ne  aut  daret 
omnia  , aut  negaret , Iudaeo  Iiierichunta  et  feracem 
balsami  regionem  ademit , Nabataeo  maritimam;  sed 
et  Phoenicum  urbes  cis  Eleutherum  fluvium  usque 
ad  Aegyptum , Cleopatram  habere  iussit,  Tyro  et 
Sidone  exceptis,  quas  ab  antiquo  sciens  esse  liberas, 
eam  gratiam  , quantumvis  blandienti  reginae  , noluit 
gratificari : sed  illa  tamen  ad  Euphraten  usque  pro- 

sequuta  proficiscentem , non  ante  dimisit,  quam  ali- 
quot Ciliciae  Cretaeque  partibus  , ad  haec  Cyrene  et 
Cypro  auctior  discederet. 

EPITOME 

LIBHl  CENTESIMI  TRIGESIMI. 

M.  Antonius,  dum  cum  Cleopatra  luxuriatur,  tarde  Mediam  in- 
gressus , bellum  cum  legiouibus  octodecim  ct  sexdecim  milli- 
bus equitum  Parthis  intulit ; et  quum , duabus  legionibus  amis- 
sis , nulla  re  prospere  cedente,  retro  rediret,  insequutis  sub- 
inde Parthi*,  ingenti  trepidatione  , ct  maguo  totius  exercitus 
periculo,  iu  Armeniam  reversus  est;  viginti  et  uno  diebus  tre- 
centa millia  fuga  emensus.  Circa  octo  millia  hominum  tempesta- 
tibus amisit:  tempestates  quoque  infestas,  super  tam  iufcliciter 
susceptum  Parthicum  bellum,  culpa  sua  passus  est;  quia  hiemare 
in  Armenia  nolebat,  dum  ad  Cleopatram  festinat. 

f.  At  M.  Antonius,  remissa  in  Aegyptum  Cleopatra, 
quum  Euphratis  transitum  diligeulius , quam  pro 
sua  opinione,  custodiri  accepisset,  in  Armeniam  iter 
ilexit,  a cuius  rege,  contra  regem  Medorum  ( Arta- 
vasdes nomen  utrique  fuit)  invocabatur.  Ibi  lustrato 
exercitu,  reperit  legiones  sedecim  validissimas,  cum 
Gallorum  et  Hispanorum  cohortibus  millia  decem 
implentibus;  equites  legionarii  simul  cum  auxiliis  , 
millia  sedecim ; neque  mullo  minor  levis  armaturae 
Tir.  Liv.  Tom.  Xllt  N 

multitudo.  Sed  hic  tantus  apparatus,  cuius  fama 
Bactrianos  et  Indiam  perterrefecerat , postremo  in 
ludibrium  abiit,  corrumpente  occasiones  Antonio, 
, dum  amore  Cleopatrae,  velut  insania  correptus,  ci- 
tius seriusve  iuslo  agit  omnia,  non  ad  occasiones  re- 
rum, sed  suas  libidines  deliciasque  respiciens:  nam 
et  magham  eius  anni  partem , dum  luxuriatur  cum 
Cleopatra,  perdiderat;  et  quamquam  aestas  reliqua 
nequaquam  par  esset  tantae  expeditioni , festinabat, 
ut  apud  illam  hibernare  posset. 

II.  Idcirco  licet  longe  fuisset  consultius,  in  Armenia 
reficere  militem,  qui  decies  centena  millia  passuum 
raptim  confecerat,  atque  hieme  ibi  transducta,  pri- 
mo vere,  priusquam  cx  hibernis  Parthi  moverent, 
occupare  Mediam  ; sine  mora  profectus  est , nuntiis 
etiam  instigantibus,  qui,  Medum  longe  a suis  finibus 
auxilium  adduxisse  Parthis , attulerant.  Sed  nec  in- 
dicere bellum  curae  habuit,  quo  prorsus  inopinus 
invaderet ; non  ante  professus  hostem,  quam  Atro- 
palenen  attigit,  quae  ab  Armeniis  Araxe  fluvio  dis- 
iungitur. 

III.  P rogressus  aliquantum,  quum  celeritatem,  qua 
per  Mediam  irrumpere  cogitabat  in  Parthos,  mole 
impedimentorum  tardare  cerneret ; relicto  adeacuui 
parte  exercitus  Oppio  Stuliano,  maiorem  et  firmio- 
rem equitum  pedilumque  numerum  agens,  ad  Praaspa 
contendit.  Erat  ea  Medorum  regia,  sita  in  munito  et 
arduo  colle,  distans  ab  Araxe  et  finibus  Armeniae 
passuum  millibus  trecentis.  Ilip  primum  ipsa  res 
arguit  imprudentiam  consilii , quo  tormenta,  quae 

trecentis  plaustris  vehebantur,  et  arietem  pedum  octo- 
ginta reliquerat:  nec  enim  idonea  materies  aderat  in 
regione , humiles  lanium  arbores  et  mollis  ligni  edu- 
cante. 

IV.  Quod  proximum  erat,  aggerem  iecit,  ut  velut 
ex  aequo  loco  consereret  cum  propugnatoribus  ma- 
num. Interea  Parthus  Medusque  reges  implicitum 
validae  urbis  oppugnatione  hostem  sinentes,  in  Sta- 
lianum  mittunt  haud  ita  magnam  manum,  sed  salis 
validam  adversus  ex  Itinere  fessols,  et  tale  nihil  ex- 
spectantes. Igitur  et  Statianus,  et  quos  secum  habebat 
( erant  autem  legiones  duae  ) , irrumpentibus  sub 
serum  diei  Barbaris,  occidione  caesi  sunt:  nec  evasit 
quisquatn  , praeter  unum  Polemonem,  Ponti  regem , 
quem  ceperunt  vivum,  acceptoque  mox  pretio , di- 
miserunt. Direptis  deinde  impedimentis,  et  corruptis 
machinis,  pleni  spiritus  ac  ferociae,  ad  liberanda 
1’raaspa  contenderunt. 

V.  At  Armenius  Artavasdes , licet  praecipuus  su- 
scipiendi belli  anetor,  in  regnum,  desertis  Romanis  , 
abiit;  non  sine  crimine  proditionis,  quum  neque  ad 
Antonium  adduceret  copias,  neque  Slatiano  ( po- 
tuisse enim  creditur  ) subvenisset.  At  periculo  suorum 
exterritus  Antonius , licet  ad  primum  Statiani  nun- 
tium propere  signa  moverat,  nihil  praeter  mortuos, 
et  vestigia  cladis  reperit,  ne  hostibus  quidem  usquam 
coinparentibus  : quarum  rerum  sicut  altera,  moesli- 
tiam  dubitationemque  indidit  animo;  sic  altera,  quasi 
fugientibus  ob  metum  Barbaris,  utrumqile  exeinit. 
Sed  ubi  reditum  ad  Praaspa  fuit,  et  annona,  vicinis 
omnibus  vastatis,  coepit  esse  gravior,  cum  dcccm  Ic- 

gionibus , tribus  cohortibus  praetoriis , et  universo 
equitatu  frumentatum  iit;  hoc  maxime  modo  hostes 
ad  pugnam  elici  posse  sperans. 

VI.  Nec  amplius  unius  diei  progressus  iter,  quum 
circumfundi  Parthos  undique , vimque  minitantes 
cerneret,  signum  pugnae  in  castris  proposuit.  Cele- 
rum detendi  tabernacula  iussit,  ut  speciem  non  pu- 
gnaturi, sed  proficiscentis,  praeberet;  ita  lunatam 
Barbarorum  aciem  praeteriens,  imperavit  equiti,  si- 
mul animadverteret , tam  prope  accessisse  signa  le- 
gionum , ut  inferri  in  hostem  possent , invectus  fa- 
ceret initium  proelio.  At  Parthi,  stupentes  spectaculo, 
disciplinam  romani  militis  considerabant , servatis 
exacte  ordinibus  praetereuntis , et  cum  silentio  qua- 
tientis  pila ; quum  subito  cum  clamore  irrupit  eques, 
ct  usum  arcuum  propere  suggressus  abstulit.  Repu- 
gnabant tamen ; sed  ubi  et  funditores  , violentiore 
iCtu  et  longius  pertingente , quam  parthicac  sagittae 
possent , incubuerunt , et  legiones  clamore  scutorurn- 
que  strepitu  hostium  exterruerunt  equos  ; priusquam 
ad  manus  venire  miles  posset  , solutis  ordinibus 
abierunt. 

VII.  Ibi  magnam  in  spem  Antonius  venit,  posse 
protligari  bellum,  si  fugientibus  instaretur.  At  ubi 
ad  sex  millia  passuum  insequutus  pedes , et  triplo 
spatio  eques , non  ultra  triginta  viros  cepisse , ncc 
occidisse  plus,  quam  octoginta,  cerneret;  gravis  inces- 
sit omnibus  sollicitudo , si  quidem  victores  tantil- 
lum inferre  detrimenti  possent , victi  tot  amitterent 
armatorum  millia.  Dies  insequens  Praaspa  repeten- 
tibus eosdem  labores  attulit;  ct  vix  dimotis  hosti- 

J?.  5.  Dio.  — Plui.  — Strab.  lib.  XI,  p.  544,  it  XVI , p-  748.—  Appia»1. 

6.  PluLtrcli.  — .Appiau»  — Dio. 


IN  LOC.  LIR.  CXN.N  LIVIANI 


'97 


liUs,  ad  Castra  sua  magno  cum  labore  redierunt. 
Inierim  et  obsessi , eruptione  facta , relictos  ad  opera 
turbaverant,  aggeremque  incenderant.  Igitur  Anto- 
nius , rebus  ubique  parum  ex  voto  fluentibus  tri- 
stior, advocatos  in  concionem  severissima  oratione 
castigavit.  « Quid  hoc  est  llagitii , milites , inquit , 
» aut  qua  vecordia  acti  tantum  militiae  dedecus 
» admisistis  ? ignaviane  vestra  factum, an  vero  negli- 
» gentia  dicam , quod  ex  oppido  paene  capto  facta 
» eruptio  , opera  incensa  , vos  ipsi  a mollissimo  genere 
» hominum  fusi  fugatique  estis  ? 

VOT.  >3  Medos  enim,  si  nescitis,  a multis  aetatibus, 
» priusquam  Pompeium  et  romana  arma  experiren- 
« tur , non  Graeci  modo , sed  etiam  Syri  Cappado- 
« cesque,  omnibus  ferme  proeliis  vicerunt.  Desina- 
» mus  Romani  iactare  Pacorum,  et  parthicas  lauros, 
» si  ab'  his  superari  patimur  , quos  servire  Parthis 
33  non  pudet.  Scilicet  si  sub  Ventidio  militares  , 
» timeri  ab  hoc  hoste  postulares,  cui  nunc  et  auspi- 
>3  ciis  et  ductu  M.  Antonii  par  esse  non  potes!  IIoc 
33  vulgari  per  provincias  placet,  hoc  narrare  hostes, 
» audire  socios  , in  Italiam  , in  Vrbem  , ad  senatum 
33  Caesaremque  perferri  ? Adeone  tot  legiones  quum 
» essetis,  me  unius  diei  itinere  distante,  tueri  opera 
33  non  potuistis?  ecquid  futurum  erat,  si  me  ratio 
33  belli  longiorem  aliquam  in  expeditionem  abstra- 
>3  xisset?  In  unius  igitur^oppidi  obsidione  mihi  cum 
3j  tanto  exercitu  haerendum  erit;  aut,  si  usquam 
33  abscessero,  metuendum,  ne  vos,  tanquain  relicta' 
3j  a pastore  pecora,  dissipemini  ? 

IX.  33  At  ego  tribunos  militum  vobis,  ego  legatos 
33  reliqui , penes  quos  haerere  culpae  vestrae  partem 

5>  nolim,  neque  commisisse  quemquam , ut  sim  ci 
« asperior,  quam  consuetudo  mea  patiatur.  Sed  quem- 
» admodum  ingenio  meo  lenitas  congruit,  ita  disci- 
>3  plinae,  quae  tutelain  imperii  et  exercituum  continet, 

» necessaria  est  severitas  : nam  haec  exempla  si  impu- 
» nita  patiaris,  quid  erit  deinceps  Uagitii , quod 
» animadversione  dignum  esse  quisquam  existimet? 

3>  spe  corrupta  celeriter  expugnandi  Praaspa,  uli- 
n li talem  publicam,  et  armorum  nostrorum  famam, 

33  et  populi  romani  formidatum  prius  his  gentibus 
33  nomert  prodidistis.  Quantum  nobis  afferre  potuqrit 
33  morae  sterilis  arborum  regio,  et  propterea  multo 
3i  labore  ac  tempore  vix  effectus  agger , magno  dolore 
33  nostro  sensimus;  nunc  ad  eadem  reficienda  opera 
33  unde  otium  nobis , unde  materia  erit  ? Vestrum 
33  hoc  facinus  erit,  quicumque  huic  culpae  affines 
33  estis,  per  vos  irrisi  contemptiquc  aut  munitae 
33  urbi  sine  machinis  et  operibus  assidebimus , aut 
33  infecto  negotio  discedemus. 

X.  33  Iloc  ego  nisi  iam  in  auctores  vindicavero, 
y>  non  recuso,  quin  nullius  usus  imperator  habear. 
33  Erit  tamen  apud  me  non  innocentiae  tantum 
33  securitas  , sed  etiam  levioribus  delictis  venia  : 
» quos  autem  constabit  gravius  peccavisse , quam 
33  ut  condonari  iis  debeat.,  causam  non  dicent, 
33  quominus,  quam  exemplo  suo  labefecerunt  disci- 
33  plinam,eam  supplicio  su£>  sanciant.  33  Mox  legioni, 
cuius  eo  tempore  statio  fuerat,  pro  tritico  hordeum 
admensus  est,  legato  cum  ignominia  dimisso,  puni- 
tisque  duarum  cohortium  centurionibus  omnibus, 
et  manipulis"  decimatis.  Inter  eas  calamitates  , quum 
et  eruptionibus  Medorum , et  proeliis  Parthorum 
Antonius  fatigaretur , multique  milites  frumentandi 
c.tusa  progressi  paulo  longius  interciperentur , susli- 

nebatur  tamen ; donec  praeterito  inm  aequinoctio, 
subvereri  Parthus  coepit,  ut  suos,  omnia  potius, 
quam  hiemem  sub  pellibus  laturos , continere  in 
castris  posset : suberat  etiam  mellis,  ne  vel  indigna- 
tione robur  augente , vel  accitis  alifcunde  auxiliis , 
llomanus  oppidum  vi  subigeret. 

XI.  Subornatis  igitur  notissimis  quibusque  Partho- 
rum , parcius  incessi  romanos  frumentatores  , et  non- 
nulla citra  pugnam  concedi , iubebat ; praeferrique 
benevolum  animum  in  milites,  in  Antonium  comicia 
iaci , qui  tot  egregios  viros  contumacia  sua  perderet: 
mittendis  enim  ad  regem  legatis , pacem  haud  dubiam 
impetrari  posse.  Nunc  illum  exspectare  in  aliena  regione 
famem  ac  hiemem  , duos  atrocissimos  hostes , etiamsi 
praeterea  nulli  essent : quod  si  tum  retrocedere  conen- 
tur , quomodo  tandem  emensuros  iter , salis  difficile 
futurum  vel  amicis  et  deducentibus  Parthis  ? Haec 
ubi  per  multos  et  saepe  ad  Antonium  relata  sunt, 
iussit  a Barbaris , si  forte  eadem  haec  iterarent, 
exquiri , utrumne  illa  sciente  ac  probante  Phraate 
dictitarent  ? Tum  demum  ex  amicis  quendam  misit, 
qui  ad  tegendam  turpitudinem , ne  contentus  tuta 
fuga  videretur,  captivos  et  signa  Crassi  repeteret. 

XIT.  Legationem  hanc  Phraates  superbo  excepit 
apparatu,  aurea  sella  sedens,  ac  nervum  arcus  pul- 
sans. Nec  oratione  quam  adspectu  minus  terribilis, 
longo  sermone  increpavit  Romanos,  Anloniumquc 
iussit  salis  habere , quod  suos  milites  , suaque  signa 
relineret ; ac  si  cordi  foedus  esset , primo  quoque  tem- 
pore Parthorum  finibus  excederet  :sic  tutum  ei  disces- 
sum, pacemquc  fidant  fore.  Dura  conditio  erat,  sed 

duriora  timebantur:  idcirco  paucis  inde  diebus  vasa 
colligens , prae  pudore  milites  alloqui  non  potuit, 
vir  alioquin  praestans  facundia  , et  civilibus  mili- 
laribusque  concionibus  exercitatissimus ; vicemque 
suam  .hortandi'  milites  Domitio  Ahenobarbo  deman- 
davit. Ea  res  inultis  displicuisse  dicitur  , contemni 
se  putantibus,  post  tot  toleratas  aerumnas  : plerique 
reni,  ut  erat,  coniicientes, aequioribus  animis  impe- 
rium sequuti  sunt.  Quutn  recessisset  a Praaspis 
Antonius,  Medi  relicta  ab  eo  opera,  aggere  disieclo , 
incendere. 

XIII.  Tum  vero  maxima  exceperunt  Antonium 
pericula , insanique  labores ; et  erat  actum  de  uni- 
verso exercitu , ni  e inediis  hostibus  auctor  salutis 
exstitisset.  Parthos  in  proeliis  opera  servorum  uli 
consuevisse,  supra  etiam  indicavimus;  et  inter  equi- 
tum millia  quinquaginta , quae  occurrerunt  Anto- 
nio, solos  quadringentos  liberos  fuisse,  relatum  est. 
Igitur  et  milites  Crassiani  hoc  in  numero  quum 
essent  inventi ; quidam  eorum  , natione  Marsus , 
noctu  accessit  ad  vallum  , monuitque  , ne  itinere, 
quo  venerant,  reverterentur ; quippe  per  campestria 
et  plana  redituros  inevitabilis  manebat  a parthis 
equilibus  pernicies ; montanis  et  silvestribus  locis 
tutior  Romanis  receptus  erat , hostibus  impeditior 
persecutio : neque  vero  simulatae  paci  fidendum , 
idem  Marsus  admonuit;  simul  viarum  offerens  ducem, 
et,  quum  Gdes  postularetur , vinciendum  se  prae- 
bens, donec  Armeniam  attigissent. 

XIV.  Ita  vix  itinere  bidui  progressum  est  per 
pacata  in  speciem  omnia ; die  tertio  , quum  , iuxta 

fluvium  incedente  agmine,  ruptum  recens  aggerem 
Marsus  animadvertisset , eliusasque  in  viam  aquas, 
haud  procul  abesse  hostem  monuit : vixque  spatium 
Antonio  fuit  diducendi  ordines,  ut  procurrere  levis 
armatura  posset , quum  Parthi  se  intulerunt ; et  a 
velitibus  atque  funditoribus , post  multa  utrinquc 
vulnera,  repulsi,  denuo  fecerunt  impressionem.  Tum 
vero  gallus  eques  emissus  est,  disiecilque  atque 
dissipavit  parthicas  alas,  ut  eo  die  quidquam  prae- 
terea lentare  desinerent. 

XV.  Hoc  documento  admonitus  imperator,  qua- 
drato deinceps  agmine  semper  incessit, non  a tergo 
tantum  , sed  etiam  in  lateribus  levi  collocata  arma- 
tura ; equilibus  iniunctum,  ut,  hostes  repulisse  con- 
tenti , longius  ne  persequerentur.  Quum  eundo  pu- 
gnandoque  proximum  quatriduum  ita  praeterisset, 
ut  Parthus,  non  minoribus  acceptis , quam  illatis 
detrimentis,  taederet  incepti , simul  instans  liiems 
desiderium  repetendJ^Bbmos  faceret,  rem  prope  resti- 
tutam Fabii  Galli  temeritas  afflixit.  Vir  erat  foriis 
et  strenuus;  ideo  facile  persuasit  Antonio,  ut  sibi 
ad  tutelam  postremi  agminis  maiorem  numerum 
levis  armaturae , simul  aliquot  equitum  alas  conce- 
deret ; cum  his  se  sperare  operae  pretium  facturum. 

XVI.  Incumbentibus  deinde  Parthis  , quum  sub- 
movisset hostem,  non  ex  priorum  dierum  instituto 
recepit  se  ad  suos , sed  cupidius  institit  pugnae.  Igi- 
tur qui  in  ea  parte  curabant , a se  divelli  Gallum 
videntes,  revocabant  hominem;  et  Titius  quaestor, 
manu  signis  iniecta  , convertere  iubebat,  increpans 
Gallum,  cuius  stoliditate  tot  viri  fortes  in  discrimen 

adducerentur.  Ille,  sua  curare  quaestorem  iubens, 
perstitit  in  sententia,  donec  ab  hostibus  circumven- 
tus , auxilium  postulavit.  Ibi  vero  magna  tum  cetero- 
rum ducum  imprudentia  , tum  P.  Canidii , qui  apud 
Antonium  plurimi  fiebat,  paucae  cohortes  alaeque 
subsidio  missae;  deinde,  dum  illae  vincuntur,  aliae 
aliaeqtie  : ita  factum  , ut  priorum  quorumque  con- 
sternatione etiam  recens  advenientes  auferrentur; 
nec  sisti  potuit,  donec  fulsere  signa  legionum,  quas 
a prima  acie  raptim  Antonius  adduxerat.  In  priinis 
tertiae  legionis  virtus  per  medium  fugientem  agmen 
enisa,  Barbaros  ab  insequendo  deterruit. 

XVII.  Ea  pugna  non  pauciores  tribus  millibus  amis- 
si ; sauciorum  ad  quinque  millia  recepta , in  quibus 
auctor  cladis  Gallus,  qualuor  transfixus  sagittis , haud 
diu  superfuit:  ceteros  Antonius  obiens,  mulla  com- 
miseratione, nec  sine  lacrymis  consolatus*  est.  Nec 
deerant  Antonio  artes,  quibus  militari  vulgo  proba- 
retur: nobilitas , facundia , siWplicitas  , et  quod  in 
donando  erat  largissimus,  in  colloquendo  comis,  mi- 
rificum ei  conciliabat  favorem.  Tum  vero  se  curae 
videntes  esse  imperatori,  sic  alfecit  penitus,  ut  obliti 
vulnerum,  eum  sui  ipsius  curam  agere  i uberent;  eo 
salvo  , salvos  milites , salvum  omnem  exercitum  fore. 
Mox  cum  pulla  veste  proditurus  in  concionem , ve- 
tantibus propter  omen  amicis , imperatoriam  purpu- 
ram sumpsit;  verbisque  factis,  quum  victores  laudasset, 
pulsos  incusaret;  adeo  commoti  sunt,  qui  arguebantur, 
ut,  causis  fugae  indicatis,  tamen  se  vel  decimandos, 
vel  arbitratu  eius  puniendos  offerrent,  modo  tristari 
imperator,  et  aegro  esse  animo  desineret. 

XVm.  Tum  ille  vicissim  laetus  hoc  animo  obse- 
quioque militum,  sublatis  in  caelum  palmis,  » Vos 
» vero,  inquit,  dii  deaeque  omnes,  precor,  ut  si  quid 
» isthinc  praeterea  impendit  calamitatis,  id  omnemeum 
» in  caput  vertat;  at  vos  tam  bonis,  tamque  amantibus 
n mei  militibus  parcite  ».  Sed  haec  mutua  inter  impe- 
ratorem et  exercitum  benevolentia  sic  confirmavit  ani- 
mos , ut  hostes,  qui  post  hanc  victoriam  nihil  non 
sibi  pollicebantur,  spe  sua  iudicioque  magnopere 
fallerentur.  Illi  contra  suam  consuetudinem  prope 
castra  romana  pernoctaverant; et  affluentibus  in  horas 
aliis  ( nam  et  ex  perpetuo  comitatu  suo,  tanquam 
ad  paratam  praedam,  multos  rex  mittebat  ),  ad  nu- 
merum quadraginta  millium  equitum  aucti,  Romanos 
iter  facientes  invaserunt.  Sed  alacriter  ab  his  repu- 
gnatum est,  donec  per  declivia  euntibus  rursum  acer- 
rime institerunt  Parthi,  tanta  multitudine  sagittarum 
immissa,  ut  paene  obruerentur. 

XIX.  Ibi  iussu  Antonii  legionarius  miles,  receptis 
in  medium  militibus  et  equitatu,  testudinem  fecit, 
in  quam  cadentibus  sagittis,  hostium  pharetrae  sine 
noxa  militis  exhaurirentur.  Inusitatum  id  spectacu- 
lum non  uno  errore  decepit  Parthos:  primo  enim, 
quum  in  sinistrum  genu  omnes  procubuissent,  es- 
setque  idem  ab  equis  ad  hoc  exercitis  factum,  Bar- 
bari vulneribus  et  fatigatione  deficere  Romanos  simul 
omnes  rati,  omissis  arcubus  arripuerunt  contos,  sic 
interfecturi  iacentes.  Sed  ubi  cominus  ventum,  con- 
surgens subito  milespilisconiectis  complures  interemit; 
reliquos  miraculo  rei  et  suorum  casu  attonitos,  eon- 
iecit  in  fugam,  eo  terrore,  ut  deinceps  aggredi  legio- 
nes non  auderent.  Igitur  denuo  pacis  in  speciem 

§.  i$.  Mutarcli.  — Appian. 

frumentum  aut  pabulum  petentibus  occurrebant , re- 
missos ostendentes  arcuum  nervos  , neque  se  ulterius 
infestos  fore  abeuntibus : paucos  Medorum  sequuluros, 
unius  alleriusvc  diei  itinere;  nec  inferendi  periculi  causa , 
sed  tutandis  vicis  suis  paulo  longius  distantibus. 

XX.  Sed  suberat  ingens  dolus,  et  exitiosus  omnibus, 
si  declinassent  in  campos;  quod  spe  parthicae  pacis, 
etob  commoditatem  aquandi  factum  esset,  nisi  nobilis 
Parthus  in  castra  romana  venisset,  Monaesis  se  propin- 
quum esse  dicens , et  eius  ir,  gratiam  salubre  consi- 
lium afferre.  Collibus  deinde  eminus  ostensis ,«  Sub 
w his,  inquit,  universae  Parthorum  copiae  latent, 

» excepturae  vos  , si  quidem  in  campos  signa  demise- 
» ritis.  Altera,  qua  instituistis  pergere,  via,  molestias 
» habet , quibus  assuevistis  : hanc  vero  si  pructuleri- 
» tis  , scitote,  vos  M.  Crassi  fato  perituros».  Quum 
eadem  dux  viae  Marsus  diceret  , neque  magnopere 
aliud  timendum  superesse , praeter  iter  unius  diei, 
per  loca  arida;  sequutus  consilium  Antonius,  aquam 
portari  iussit  in  utribus  et  galeis,  quod  omnia  vasa 
defecerant.  Sed  Parthi  , animadverso  suas  insidias 
non  succedere,  praeter  morem  suuin  noctu  sequuli 
agmen,  sub  ortum  solis  extremis  incubuerunt,  vigi- 
lando et  eundo  defatigatis ; quippe  eadein  nocte  cir- 
citer triginta  millia  passuum  confecerant. 

XXI.  Huic  labori  periculum  additum  , priusquam 
exspectabatur  ( longius  enim  abesse  hostem  putave- 
rant), ad  haec  sitis  non  aquarum  modo  penuria,  sed 
etiam  calore  certaminis  accensa  ( pugnandum  enim 
simul  et  incedendum  erat),  paene  ad  desperationem 
impulit  universos ; donec , ilumen  esse  in  proximo, 

eoque  iam  primos  pervenisse  ordines  aiulilum  est.  Sed 
ne  sic  quidem  miseriarum  finis,  accessio  quirv  imrno 
fuit: salinaeidas  enim  aquas  amnis  vehebat,  quae  po- 
tae stomachum  exulcerabant  dolore  , sitimque  ultro 
adaugebant.  Nec  ignorabat  haec  Marsus,  aut  monere 
omittebat:  sed  impatientia  sitis  vicit;  neque  praesens 
molestia  sinebat  curare,  aut  metuere  futuram;  donec 
Antonius  rogando  docendoque  , non  longe  Jlumen 
abesse  salubrius , atque  ultra  viam  asperam , ubi  neces - 
sario  finem  insequendi facere  Parthos  oporteret;  ne  igi- 
tur ob  tantillam  voluptatem  tam  in  propinquo  sitam 
spem  incolumitatis  corrumperent ; permovit  eos  , ut , 
coercita  potandi  lubidine  , castra  ponerentur. 

XXII.  Iam  et  Parthi  ex  more  recesserant , • quum 
iterum  Mithridates  adfuit,  post  modicam  quietem 
properari  iubens  ad  proximum  traiiciendum  amnem; 
nec  longius  Parthos  sequuturos.  Contra  Antonius 
aurea  illi  vasa  quamplurima  dono  misit;  ex  quibus 
ille,  quotquot  occultare  veste  poterat,  secum  abstu- 
lit. Ceterum  iter  eius  diei  quietum  fuit;  sed  nox  in- 
sequens  terrorem  habuit  maximum,  ipsis  militibus 
auctoribus,  qui  passim  occidebant  spoliabantque  eos, 
penes  quos  aurum  et  argentum  esse  sciebant,  diri- 
piebantque  pecunias  Antonii,  et  argentum  eius  fa- 
ctum concidebant  dolabris.  Tum  'vero  correptus  ul- 
tima desperatione,  qui  hostium  eam  irruptionem  esso 
crediderat,  Rhamnum  libertum  suum,  qui  fuerat 
gladiator,  iurare  coegit,  confestim  mortem  illaturum  , 
ubi  iussus  esset,  ablaturumque  caput,  ne  aut  vivus 
perveniret  in  potestatem  hostium  , aut  mortuus  agno- 
sceretur. 

XXIII.  Inter  haec  amicis  complorantibus,  dux  itine- 
ris, suaviorem  et  liutnidiorcm  auram  sentiens,  haud 
procul  abesse  miseriarum  finem  docuit  , flumine  vi- 
cino ; simul  allatum  est , tumultum  e militari  licentia 
natum  esse.  Igitur  ad  hunc  cohibendum  castrameu- 
lalionis  dari  signum  iussit.  Dum  tentoria  figuntur, 
simul  cum  oriente  die  Parthi  adfuerunt:  idcirco  sicut 
fuerat  superioribus  diebus  factum , iterum  testudine 
se  llomanus  texit,  donec  vis  maior  praeterisset.  Tum 
■iter  et  pugnam  continuando  primum  agmen  fluvium 
attigit;  obiectisque  ad  arcendum  hostem  equitibus, 
quod  vulneribus  aut  morbo  debile  erat  in  exercitu 
traicctum  est.  Ibi  demum,  remissis  arcuum  nervis, 
quieverunt  Parthi , acclamante  quodam  ex  ducibus  : 
33  Ite , ct  bene  valete  , Romani : merito  virtutem  ve- 
■»  stram  in  caelum  effert  fama , qui  Parthorum  tela 
>3  incolumes  sustinuistis  >3. 

XXIV.  Sed  illi,  promissis  hostium  minime  fidentes, 
otio  laeti , transmiserunt  universi , curatisque  iam 
ex  commodo  corporibus  , reliquum  ad  Araxem  iter 
dic  sexto  peregerunt.  Eo  loco  postremum  timuerunt, 
sparso  rumore , Parthos  insidiari  vorticosum  et  pro- 
lundum amnem  transituris.  Sed  vanus  ille  timor  fuit: 
transgressique  sine  noxa,  quum  tandem  in  pacatiora 
venisse  intelligerent,  prae  gaudio  procidentes  oscula- 
bantur amicum  Armeniae  solum,  et  in  mutuos  com- 
plexus ruebant  cum  lacrymis  , tanquam  erepti  ex 
inferorum  faucibus,  vilaeque  redditi:  nain  .profecto 
miscuimus  hic  et  patientissimus  exercitus  longo  tem- 
pore aerumnas  incredibiles  pertulerat ; per  ignotas 
regiones,  ct  hostilia  omnia,  viginti  et  uno  diebus 
trecenta  circiter  millia  passuum  fugiendo  emensus. 

§ 23.  Hularch.  — Appinu.  — Flor. 

XXV, - Inter  haec  fames  etiam  incubuerat,  crebris 
proeliis  impedientibus  frumentationem,  et  inopia  iu- 
mentorum,  quorum  pleraque  variis  modis  interierant, 
reliqua  sauciorum  corporibus  et  sarcinis  onerabantur. 
Reperio,  choenicem  frumenti  venisse  denariis  quin- 
quaginta; panes  hordeaceos  pari  pondere  argenti  fuis- 
se  permutatos.  Et  per  se’  satis  grande  malum  fames 
erat , ct  aliorum  causa  ; quippe  pleeosque  ad  nefan- 
dos cibos  adigente  necessitate,  radices  herbaeque  vel- 
lebantur, nullo  salubrium  noxiorumque  discrimine. 
Sed  eminebat  una  pestis,  quae  in  cibo  sumpta  mirum 
insaniae  genus,  et  ex  eo  mortem  inferebat.  Inde  qui 
gustasseut,  omnium  aliorum  iminemores,  vertendis 
lapidibus  tanquam  re  maxime  seria  occupabantur  ; 
donec  transmisso  veneno  ad  vitalia  , bilem  evomentes 
conciderent.  Et  didicerant  quidem  adversus  hanc 
aegritudinem  vinum  esse  remedium ; sed  illud  quo- 
que iam  defecerat. 

XXVI.  Super  haec  instabant  vi  ac  dolis  Barbari 
praeoccupantes  angustos  transitus,  fossis  et  operibus 
obstruentes  viam , aqua  pabuloque  prohibentes  : 
quod  si  forte  per  commodiorem  aliquem  locum  pro- 
cessurum agmen  videbatur,  spargebant  Parthi  famam, 
ibi  maximum  esse  periculum  ab  insidiis:  subornatis  , 
qui  per  speciem  benevolentiae  monerent  loca  peti, 
veris  periculis  minime  caritura.  Iam  et  perfugere 
quidam  tot  incommodorum  taedio  tentaverant;  et  nisi 
Parthorum  sagittis  in  conspectu  ceterorum  cooperti 
fuissent,  periculum  erat,  ne  plerique  sequerentur. 

XXVII.  Idcirco  saepius  exclamasse  Antonium  fe- 
runt, O decem  millia!  Graecos  assignificantem,  qui, 

tluce  Xenophonte , longius  iter , ct  a pluribus  infe- 
stati , confecerant.  Perisse  dicuntur  militum  viginti 
millia,  quatuor  equitum,  calonum  pars  tertia:  impedi- 
mentorum prope  nilnl  superfuit.  Ceteros  etiam,  quum 
se  iatn  omni  molestia  defunctos  crederent,  haud 
multo  leviora  prioribus  mala  exceperunt:  primum  es 
longa  inopia  cibus  potusque  immoderate  sumptus 
concitavit  atroces  morbos , ut  mulli  colicis  doloribus 
ct  hydrope  exstinguerentur ; deinde  tempestatibus 
amissu  sunt  octo  circiter  millia , dum  ex  ardoribus 
Armeniae  Cappadocium  frigora  succedunt,  et  ex  su- 
bita mutatione  caeli  corpora  , olim  variis  debilitata 
modis,  concipiunt  morbos. 

XXVIII.  Ferunt,  Antonium  adeo  tulisse  haec  aegre, 
ut  vetuerit  referri  ad  se  pereuntium  numerum,  quum 
mederi  qua  voluisset  ratione , non  posset ; qua  po- 
tuisset, nollet. Quippe  inSyriam,  atque  inde  Aegyptum 
properans , ut  apud  Cleopatram  hiemaret,  neque  hi- 
berna habere  in  Armenia  voluit , nec  gerere  cum  co 
rege  bellum;  multis  instigantibus,  ne  perfidiam  homi- 
nis inultam  puteretur:  nec  enim  dubitabatur,  quin 
ille  victoriam  parthicam  corrupisset;  quando  inter 
proficiscendum  profligaverant  hostem  decies  octies , 
sed  levi  cedentium  damno,  quos  propter  velocitatem 
. equorum  assequi  .Romani  non  potuerant : quod  si 
armenii  equites,  assueti  parthico  hosti,  neque  celeri- 
tate impares,  adfuissent,  ingens  periculum  Parthis 
incubuerat , ne  propulsantibus  Romanis  , persequen- 
. tibiis  Armeniis,  grandi  aliquo  infortunio  mactarentur. 

XXIX.  Sed  Antonius , in  alia  tempora  vindictam 
diflerens,  pecuniam  et  commeatum  ab  rege  tanquam 

socio  ct  amico  accepit;  neque  proditionem  exprobran- 
do , neque  ullis  aliis  in  rebus  priorum  temporum 
praetermissa  aut  imminuta  comitate.  Ex  Arme- 
nia, licet  iatn  adulta  hiems  esset,  per  continuas  ni- 
ves Cappadociam  raptim  transiens,  Antiochiam  per- 
venit ; nec  ibi  commoratus  , cum  paucis  ad  mare  de- 
scendit et  in  castello  quodam  inter  Berytum  ct  Sido- 
nem ( vicum  album  vocabant ) Cleopatram  exspectavit ; 
saepe  a poculis,  quibus  intemperanter  delectabatur, 
exsiliens,  ut  specularetur  adventum  eius.  Postquam 
illa  adfuit,  vestem  et  pecuniam  exercitui  divisit, 
quinque  et  triginta  denarios  singulis , lanquaui  alla- 
tum a Cleopatra  donativum. 

XXX.  Sed  alii  vestem  a regina  suppeditatam  aiunt, 
pecuniam  negant;  ceterum  illius  nomine  distributam, 
ab  imperatore  profectam  esse.  Hic  expeditionis  Anto- 
nianae exitus  quum  Romae  non  ignoraretur , et  fama 
nuntiante  veritatem,  et  diligenter  explorante  cuncta 
Caesare;  tamen  supplicationes  in  Vrbe,  tanquam 
bene  gesta  republica , fuerunt.  Quippe  Marcus,  oc- 
cultatis cladibus , tantummodo  si  qua  erant  paulo 
meliora  , inflatius  perscripserat,  quod  vivus  e tantis 
periculis  evasisset,  victoriam  vocans.  Et  supersedebat 
arguere  Caesar , durante  adhuc  Sexti  bello ; dein  ra- 
tus fore , ut  Antonius  sua  sibi  vecordia  malum  arces- 
seret. Nec  deerant,  quae  domi  curarentur,  ubi  quo- 
tidie multa  ex  antiquo  more  mutabantur:  nam  neque 
aediles  ullos  iste  annus  habuit,  quod  civilibus  bellis 
attritae  multorum  facultates , insanis  ludorum  sum- 
ptibus terrebant  petituros;  neque  praefectus  Vrbis 
feriarum  causa  fuit. 

XXXI.  Sed  illorum  partibus  praetores  et  tribuni 
plebis  funeti  sunt;  huius  delecti  quidam  e collegio 
praetorum,  lleliqua  negotia  publica  tum  in  Vrbe, 
lum  per  universam  Italiam , illo  et  sequentibus  ali- 
quammultis annis  , C.  Cilnius  Maecenas  eques  romanus 
administravit.  Eodem  anno  Cn.  Domitius  triumphavit 
ob  res  in  Hispania  gestas , a.  d.  XVI  Lai.  sextil.  Hic 
aurum  coronarium  non  ab  aliis,  quam  Hispaniae  ci- 
vitatibus, acceptum,  partim  instruendo  triumpho 
insumpsit ; reliquum  contulit  ad  refectionem  Pal  a- 
tii.  Eiusdem  operis  ornamentis  et  mutuo  sumptas  ad 
triumphum  a Cesarc  tabulas  et  statuas  immiscuit:  repe- 
tentique Caesari  facete  respondit,  mitteret  ipse  et  iube- 
ret  tolli ; sibienim  ad  hoc  ministerium  deesse  famulos-,  et 
Caesar,  ne  res  dedicatas  diis  auferre  videretur,  acquie- 
vit. Huic  victoriae  deberi  rationem  apud  Hispanos 
computandi  tempora,  quam  aeram  vocant,  viri  docti 
non  male  existimant , victa  gente  romanis  ritibus 
paulatim  mutante  patrios ; quemadmodum  et  paulo 
post , Antonio  superato  , Aegyptii  Iulianum  annum 
receperunt. 

EPITOME 

LIBRI  CENTESIMI  TRICESIMI  PRIMI. 

Se*.  Pompeius,  quum  io  fidem  M.  Antonii  veniret,  bullii tn 
adversus  eum  in  Asia  moliens , oppressus  a legatis  cius , oc- 
cisus est.  Caesar  seditionem  veteranorum , cum  magna  perni- 
cie motam,  inhibuit;  lapydas  , et  Dalmatas,  et  Pannonios 
subegit.  Antonius  Artavasdem  , Armeniae  regem  , Gde  data 
perductum , in  vincula  coniici  iussit , regnumque  Armeniae 
filio  suo  , es  Cleopatra  nato  , dedit ; quam  uxoris  loco  , iam- 
pridem  captus  amore  eius  , habere  coeperat. 

I.  uutn  deinde  L.  Cornificius  L.  F.  Sex.  Pompeius 
Sex.  F.  anno  darent  nomina , novam  in  spem  oppri- 
mendi Parthorum  regis  Antonius  venit,  quod  Pole- 
mon, Zenonis  Laodiceni  oratoris  filius,  quem  Ciliciae 
Pontique  parte  attributa  regem  appellaverat,  venerat 
Alexandriana  , a Medo  se  mitti , dictitans , cui  male 
cum  Parthis  conveniret , ob  praedam  inique  divisam,  et 
inde  orta  iurgia  , ex  quibus  in  amittendi  regni  timorem 
Medus  incidisset.  Is  igitur  Antonium  exciri  iusserat, 
omnes  opes  suas  in  belli  societatem  oderens ; idque 

facere  tanto  cupidius  credebatur,  ut  Armeniae  regem 
ulcisceretur,  iratumque  ei  Antonium  attraheret,  a quo 
contra  se  quoque  nuper  adductos  eosdem  Romanos 
dolebat. 

II.  Igitur  Antonius,  nihil  addubitans  victoriam 
suam  fore , si  Medorum  sagittariis  et  equitibus  , quae 
superiore  bello  sola  ipsi  praesidia  defuerant,  adiuva- 
retur,  novam  expeditionem  parabat,  ut  ad  Araxem  flu- 
vium Medo  coniunctus,  impetum  in  Parthorum  regio- 
nem faceret.  Intcritn  ut  Artavasdem  Armenium  dolo 
caperet,  evocavit  eum,  quasi  de  rationibus  suscepti 
belli  deliberaturus.  Sed  illi  fraus  suboluit,  nec  se 
commisit  Antonio  : quapropter  hic  , dissimulata  ira  , 
sub  specie  belli  Parthjci,  oppressurus  imparatam  Arme- 
niam ex  Aegypto  movit.  Interim  et  Sex.  Pompeius  hoc 
maxime  modo  calamitatibus  bcllisque  suis  finein  im- 
posuit. Quum  Messanae  suorum  fidei  diffisus , per 
altum  vela  facturum  dixisset,  exslipcto  navis  praeto- 
riae luinine,  oram  Italiae  legit,  spoliatoque  obiter 
Iunonis  Laciniae  fano,  Corcyram  atque  Cephalleniam 
advectus , in  quosdam  suorum  , forte  vi  tempestatis 
eodem  eiectos , incidit. 

III.  Nec  tamen  assumpsit  omnes , sed  exposito  pe- 
riculo, si  pauciores,  quam  ut  se  defendere,  plures, 
quam  ut  latere  possent,  simul  incederent,  plerosquc 
aliam  alibi  aequiorem  quaerere  fortunam  coegit:  cum 
ceteris  Mitilcnaeorum  portum  tenuit,  qua  in  civitate 
bello  civili  pater  Pompeius  hunc  puerum  adhuc,  cum 
noverca  Cornelii  deposuerat,  et  Lesbiis  eum  ob  patris 
memoriam  cupide  recipientibus,  hiemem  ibi  exigere 

statuit,  quod  Antonius , ad  quem  ibat,  in  Mediam 
processisse  nuntiabatur.  Sed  postquam  praefectum 
Asiae  C.  Furnium  sibi  parum  amicum  expertus,  An- 
tonii improsperam  fuisse  Parthicam  expeditionem  di- 
dicit; in  spem  adductus  est,  si  quidem  perisset  An- 
tonius , in  eius  se  potentiam  succedere  posse : sin 
superesset,  saltem  in  imperii  venire  societatem. 

IV.  Duabus  praeterea  rebus  animus  ei  augebatur; 
recenti  memoria  Labieni , qui  Asiam  omnem  celeriter 
subegerat,  et  quod  ad  eum  quotidie  multi  confluebant 
ex  Sicilia  et  aliis  provinciis.  Igitur  imperatorio  habitu 
resumpto,  de  Peraea  occupanda  consilia  agitabat; 
missis  interim  Alexandriam  legatis,  Antonio  societatem 
et  amicitiam  offerens,  quum  paulo  ante  iubenti  arma 
ponere  Antonio,  et  sic.  promittenti  veniam,  dicto  au- 
dientem fore  rescripsisset.  Tum  vero  speculandi  causa 
suos  per  speciem  legationis  misit;  et  eodem  tempore 
legatos  in  Thraciam,  Pontumque,  legatos  ad  Partho- 
rum regem , eo  se  recipere  cogitans , hac  spe  , futu- 
rum , ut  Romanus  et  Pompeius  , exercitui  parthico 
dux,  ut  modo  Labienus,  praeficeretur.  Nec  omittebat 
augere  classem , exercere  remiges ; quoties  arguere- 
tur, praetexens  a Caesare  metum,  aut  Antonio  parari 
ista  dictitans. 

V.  Legatorum,  Pompeii  talis  ad  Antonium  oratio 
fuisse  traditur.  « Missi  sumus  a Pompeio , qui  fortuna 

* iniquiore  coactus  relinquere  Siciliam,  ad  tuam  dex- 

* teram  confugit,  non  quasi  deesset , quo  se  reci- 
» peret,  sed  quia  magnitudinem  animi  tui,  fidemque 
» et  simplicitatem  morum , mullis  experimentis  co- 
ii gnitamsemper  probavit:  nec  enim  longinquus  erat 

« aut  difficilis  in  Hispaniam  cursus,  quae  patrem  eius, 

» quae  fratrem  constantissime  dilexerat,  quae  pro- 
» texit  ipsum  post  cladem  fratris  rerum  omnium  ino- 
» pem , quae  mox  adjuvit  enisissime,  et,  quam  setnper 
» exhibuit,  nunc  quoque  pollicetur  operam.  Ceterum 
» ille  sic  est  affectus  animo,  ut  tuam  fortunam  atque 
» adeo  voluntatem  sequi  malit;  tecum,  si  pax  placet, 

» quiescere,  tecum , si  bellum  anteponis  , adire  peri- 
» cula  postulet.  Neque  vero  recens  hunc  induit  ani- 
m mum  : iam  olim,  quum  Siciliam  adhuc  firmiter  ob- 
ii lineret,  Italiam  popularetur,  amicitiam  tuam  ambi  it, 
i>  matre  quoque  tua,  quam  servatam  ad  te  misit, 
ii  pararia  pacis  atque  societatis  usus. 

VI.  « Atque  utinam  eadem  tibi  mens  fuisset!  utrius- 
ii  que  res  longe  nunc  haberent  commodius;  neque 
» Pompeius  expulsus  Sicilia  foret , neque  tu  adversam 
i>  Parthos  expeditione  irrita  teque  et  exercitum  fati- 
5i  gavisses:  nam  sine  tua  classe  nihil  adversus  Pompe- 
si  ium  Caesar  potuisset;  nec  adversus  te  Parthi,  si 
» fuisses  adiutus  his  copiis , quas  tibi  Caesar  promi- 
ii  serat.  Sed  praeterita  quoniam  mutari  nequeunt,  ne 
5i  vituperemus;  documentum  potius  inde  sumamus  ad 
ii  ea,  quae  sunt  in  manibus.  Ecce  nunc  iterum  eadem 
ii  illa  Pompeius  monet , quae  utinam  illo  tempore  ad 
ii  animum  admisisses!  toties  deceptus,  tot  appeti- 
ii  tus  insidiis,  aliquando  dispar  tuo  Caesaris  inge- 
» nluin , artes  dissimillimas  agnosce.  Ita  neque  si- 
M mulalis  foederibus  eius , neque  subdola  affinitate 
>i  capieris:  nam  ab  hoc  quidem  homine  fidum  paca- 
5i  tumque  nihil  exspectaveris;  simul  ipsi  vires  pla- 
» cebunt  suae,  frustra  tot  amicitiae  vincula  iactabis, 
« infestus  implacabilisque  fiet. 

VII.  « Ecquid  enim  Pompeii  fortuna  mentem  npe- 
» rire Caesaris  potuit,  quem  sine  causa  bello  petivit, 

» neglecto  foetlcre?  ecquid  Lepidi,  quem  potestatis 
>j  et  victoriae  socium,  imperio  et  dignitate  spoliavit? 
>■>  idque  te  inconsulto,  citra  cuius  assensum  tantarum 
» rerum  nihil  oportebat  geri ; te  fraudato  praemiis 
» ulriusque  victoriae,  quem  decebat  commodorum 
« omnium  participem  consortemque  haberi.  Sed  ille 
» unus  imperare  omnibus,  unus  oblinere,  quidquid 
» tot  saeculis  rei  romanae  partum  est,  postulat.  Ideo- 
>»  que,  submotis  iam  ceteris  hominibus , qui  resistere 
m ambitioni  eius  poterant,  te  propediem  , ne  dubita, 
» petiturus  est,  qui  nunc  cupiditatibus  illius  unus 
» obstas. 

Vlll.fc  Haec  quidem  te  quoque  clare  perspicueque 
» videre  existimat;  sed  tamen  a se  etiam  moneri  voluit, 
» quo  duo  haec  penitus  inteiligeres;  primum,  neque 
» moleste  Pompeium  ferre  , quod  naves  Caesari  prae- 
» buisti,  cuius  ad  bellum  parthicum  tibi  necessaria 
» tum  videbatur  amicitia;  alterum,  spem  esse  Pom- 
» peio  permagnam  , te  considerata  fraude  Caesaris  , 
» et  perpetuo  consiliorum  eius  tenore,  damnisque 
» et  periculis  parlhici  belli , quorum  ille  non  mitten- 
m do  promissos  exercitos  maxima  causa  exstitit,  non 
» esse  commissurum  , Ut  diutius  iniuriae  tuae  vindi- 
» clam,  amicis  solatium , inimico  ludibrium  debeas. 
jj  Denique  ut  compendio  Pompeii  mentem  omnem 
» edisseramns , sic  habe:  Sextus  cum  tota  classe, 
u fidelissimis  que  copiis,  quae  ne  adversa  quidem 
» fortuna  usum  reliquerunt , in  tuam  se  fidem  tra- 
» dit.  Tu  vero,  sive  quietae  res  manebunt,  insigne 
w pacis  ornamentum  habebis,  servatum  magni  Pompei 
» filium;  sive  turbabuntur , iuvenisacer,  industrius, 
» invisus  infestusqueCaesari,  tot  una  adductis  navibus, 
u tot  fortypsimis  viris , minime  poenitenda  partium 
» tuarum  erit  accessio.  » 

IX.  Antonius  ad  haec  respondit , se  mandasse  M. 
Titio  , ut  cum  parte  Syriacarum  navium  mililumijut 
descenderet  in  Asiam , Sextumque , si  se  arnus  tueretur , 
invaderet:  sin  vero , honorifice  ad  se  deduceret;  iam , 
igitur  in  manu  Pompeii  esse , utram  experiri  sortem 
malit. 

X.  Haec  quum  maxime  agerent,  adducti  sunt, 
quos  in  Parthos  Sextus  miserat,  ostensique  legatis, 
excusantibus  tempora  iuvenis  , in  maximas  augustias 
coniecti : nec  indignari  Antonium  debere , si  illi  dubita- 
tione quadam  , ne  plus  apud  Antonium  veteres  offensae , 
quam  preces  suae  valerent , ad  Barbaros  respexisset ; 
omnem  certe  eam  cogitationem  , quemadmodum  sit  ex 
desperatione  nata , ita  , simul  cognoverit , ab  Anloruo 
se  recipi , in  nihilum  abituram.  Et  satisfieri  sibi  passus 
est  Antonius,  placabilis  ingenio,  neque  suspicionum 
tenax.  At  Sextus,  audito,  contra  se  Titium  mitti,  quem 
ob  defectionem  a suis  partibus  oderat,  Ahenobarbum 
in  suam  redigere  potestatem  conatus  est,  eo  pignore 
suam  salutem  in  tuto  fore  ratus. 

XI.  Caius  enim  Furnius,  Antonii  nomine  Asiam 
obtinens , appellentem  eo  Pompeium  arcere  insuper 
habuerat , neque  satis  ad  hoc  validus , neque  com- 
perta dum  Antonii  voluntate.  Sed  ubi  eum  bello  se 
parare  animadvertit,  provincialium  habito  delectu, 
Domitium  quoque  Ahenobarbum  accivit,  propinqui 
exercitus  ducem,  cum  rege  Amynta:  et  convenerant 
illi , quum  amicorum  quidam  Ahenobarbi  Curius 
prodere  illum  Pompeio  conatus  est;  sed  proditus  ipse, 
convictusque  de  consilii  sententia , poenas  dedit.  Pom- 
peius, interfecto  suo  liberto  Theodoro,  quem  unum 

arcani  eius  conscium  indicasse  rem  rcbatur,  abiecit 
de  celero  inulile  fallendi  consilium , et  proditione 
Lampsaco  potitus , magnis  stipendiis  invitavit  italici 
generis  homines,  quos  eo  G.  Caesar  dictator  in  colo- 
niam deduxerat. 

XII.  Iamque  sub  signis  trium  legionum  instar  habe- 
bat cum  equitibus  ducentis.  His  copiis  subito  com- 
paruit  Cyzici,  oppidum  commodissimo  situ  proditione 
recepturus.  Sed  repulsus  a militibus , qui  custodiae 
gladiatorum , quos  forte  ibi  habebat  Antonius , erant 
additi , portum  Achaeorum  repetit.  Venit  eodem  et 
Furnius,  seropcr  observans  eum,  ne  quam  urbem 
occuparet,  et  frumentationem  impediens.  Hunc  quo- 
niam allicere  Pompeius  ad  pugnandum  nequiverat , 
in  castris  suis  adortus  misit  aliam  manum , quae  sibi 
resistentem  a quaestoria  porta  invaderet.  Et  successit 
dolus  ; irrumpentibus  Pompeianis  a tergo , coactus 
castra  relinquere  Furnius,  multos  milites  amisit. 

XIII.  Per  Scamandrios  enim  campos , imbribus  ma- 
dentes, perquam  impedita  fuga  fuerat.  Huius  victo- 
riae fama  Sexto  multorum  conciliabat  animos : et 
ex  Furnii  auxiliis  pars  magna  egeni  tributisque 
exhausti  homines,  gaudebant  stipendia  facere  sub 
Sexto,  qui  pecuniosus  et  liberalis  habebatur.  Sa- 
tis iam  belle  procedere  cetera  videbantur;  sed  equi- 
tatus deerat.  Igitur  comperto,  alam  equitum  itali- 
corum  ad  Antonium  pergere,  quam  Athenis  Octavia 
miserat,  ablegavit  ad  eos  corruptores  cum  auro;  sed 
deprehensi  sunt  ab  his,  qui  sub  Antonio  Macedoniae 
praeerant  , aurumque  inter  equites  proditionem 
abhorrentes  distributum. 

11.  Dio.  — Appian. 

XIV.  Inierim  Sexlus,  Nicaea  atque  Nicomedia, 
praeclaris  Bithyniae  urbibus,  occupatis,  pecunias 
colligebat,  invalido  ad  prohibendum  Furnio,  qui 
propinquis  locis  castra  muniverat;  donec  ei  primum 
advenerunt  e Sicilia  naves  septuaginta , reliquiae  clas- 
sis, quam  Antonius  Caesari  commodaverat;  neque 
multo  post  cum  aliis  centum  et  viginti  e Syria  Titius 
adfuit.  His  ad  Proconnesum  appulsis,  Sextas,  classe 
desperans  , incendit  naves  , quas  gravioribus  sarcinis 
oneraverat;  remigesque  ad  pedestrem  militiam  trans- 
tulit, ne  tum  quidem  consilio  bellandi  deposito. 
Quapropter  amicorum  eius  principes,  Cassius  Parmen- 
sis, Nasidius,  Saturninus,  Thermus,  Antislius,  ccle- 
rique , et  praecipuo  apud  eum  honore  habitus  Fan- 
Tiius,  postremo  socer  ipse  Scribonius  Libo , pacta  sa- 
lute , ad  Antonianos  duces  transierunt. 

XV.  Ille  destitutus,  castris  nocte  relictis,  in  medi- 
terranea Bithyniae  contendit,  Armeniam,  ut  existi- 
matum est,  petens.  Luce  redditi,  Titius  Furnius- 
que,et  cum  his  Amyntas , persequuti  fugientem, 
circa  vesperam  attigerunt ; et  quia  omnes  pariter 
ab  nocturno  proelio  abhorrebant,  castra  utrinqne 
sunt  posita.  Tum  quoque  consilium  audax  Pom- 
peio susceptum  fuit,  nec  faturum  inutile,  si  tam 
urgendis  coeptis  pertinax,  quam  ad  tentandum  prom- 
ptus fuisset:  tribus  enim  cetratorum  immissis  milli- 
bus, hostes  castris  expulerat,  poteratqne  fortassis 
absolvere  victoriam,  si  fusis  fugatisque  insisteret. 
Sed  ille , contentus  aliquid  praeripuisse  itineris, 
brevem  eius  laetitiae  inanemque  fructum  sensit  : 
mox  enim  collectis  viribus  hostes  insequnti , car- 
pendo  extremum  agmen,  confirmando  provinciales, 

frumenlum,  aquam,  pabulum  eripiendo,  in  eas  angu- 
stias redegerunt  hominem,  ut  spretas  antea  condi- 
tiones repetere  cogeretur. 

XVI.  Demum  circa  Midaeum,  haud  incelebre  Phry- 
giae maioris  oppidum,  colloquium  Furnii  expopo- 
scit, quem  ut  paternum  amicum,  et  maioris  dignitatis, 
Titio  praeferebat.  Quum  utrinque  ad  ripas  amnis 
Sangarii  accessissent , Pompeius  ostendit , se,  legatis 
ad  Antonium  missis , quum  interim  alimentis  egeret , 
nemine  praebente  , haec  ad  consilia  prolapsum : cete- 
rum petere  , ut  ad  Antonium  deducatur , nec  alteri , 
quam  Furnio , cogatur  se  credere.  Furnius  ad  haec  : 
si  quidem  ipsi  pacis  studium  cordi  fuisset , aut  statim 
ad  Antonium  proficisci,  aut  Mity lenis  responsum  eius 
opperiri  debuisse  : id  quoniam  esset  praetermissum  , 
suadere  se,  ut  veniat  in  fidem  Titii,  cui  negotium  istud 
permissum  sil  ab  Antonio;  neque  duces  eiusdem  impe- 
ratoris tentct  inter  se  committere. 

XVII.  Parum  haec  placebant  Pompeio,  qui  Titium 
a se  aliquando  servatum  pro  ingrato  aversaretur : 
neque  honorificum  putabat,  in  potestatem  hominis 
non  nobilissimi  se  transdere ; neque  tutum,  ne  forte 
sive  pro  moribus  suis, sive  propter  veterem  aliquam 
offensam  , fidei  Titius  vindictam  anteponeret.  Igitur 
iterum  dedebat  se  Furnio, aut  hoc  abnuente,  saltem 
Amygtae : ceterum  reponente  Furnio,  nihil  aut  se 
facturum,  aut  Amynlam,  quod  esset  coniunctum  cum 
illius  iniuria  , cui  mandatorum  'suorum  exsecutionem 
Antonius  commisisset ; colloquium  solutum  est.  Se- 
quenti nocte , quum  minime  dubitaretur,  quin  ven- 
turus qualibet  conditione  in  fidem  Sextus  esset,  reli- 

clis  ille  per  castra  ignibus  ad  significandas  cx  more 
vigilias,  cum  expeditis  profectus  est;  ne  sociis  quidem 
itineris  indicans , quo  ducerentur. 

XV1IL  Habebat  autem  in  animo,  redire  ad  mare, 
et  incustoditam  Titii  classem  incendere.  Sed  profu- 
giens ab  eo  Scaurus,  quamquam  consilii  ignarus,  iter 
prodidit : insequutusque  cum  mille  quingentis  equi- 
tibus Amyntas , equitatu  carentem  celeriter  depre- 
hendit. Huius  ad  conspectum,  clam  palamque  deserto 
Pompeio  , transierunt  eius  milites ; illumque  , iam 
omnes  metuentem  , dedere  se  in  manum  Amyntae 
sine  conditione  coegit  necessitas,  qui  conditiones  Titii 
respuerat.  Titius,  adactis  ad  sacramentum  Antonii  Pom- 
peianis,  ipsum  in  custodia  habuit,  donec  imperatoris 
mandata  venissent.  Sed  Antonius , his  rebus  auditis, 
primo  irae  impetu  scripserat,  ut  interficeretur;  mox 
ductus  poenitentia,  servari  iussit  incolumem.  At  forte 
fortuna  interitum  ferentes  literae  posterius  advene- 
runt : idcirco  Titius,  sive  recentiores  has  esse  credens, 
sive  propter  veterem  offensam  simulans , iugulavit 
eum  Mileti , aetatis  cius  anno  quadragesimo. 

XIX.  Quidam  non  ab  Antonio , sed  a Planco , 
missas  literas  crediderunt,  qui  esset  solitus  in  gravioris 
momenti  negotiis  uti  Antonii  annulo,  nomenque  eius 
subscribere : causam  autem  occidendi  Sexti,  sive  Anto- 
nio , sive  Planco  fuisse,  magnitudinem  Pomjeiani 
nominis,  et  metum,  ne  paternae  fraternaeque amici- 
tiae Cleopatra  memor  , hunc  aliquando  praeferre 
Antonio  inciperet ; neve  Caesar  hostem  suum  recipi 
causaretur.  His  rebus  in  Vrbem  nuntiatis,  Caesar ob 
mortem  Pompeii  Circenses  exhibuit,  et  Antonio  cnr- 
rum  pro  Rostris,  et  in  delubro  Concordiae,  statuas 

posuit  ; decernendumque  curavit , ut  Antonio  cum. 
coniuge  et  liberis  ibidem  epulandi  ius  esset  ; quales 
ipsi  quoque  Caesari  attributi  honores  erant : adhuc  • 
enim  pro  amico  se  gerebat , literkque  consolatus  est 
eum  de  clade  parthica , suam  sortem  comparans,  cui 
ex  invidia  propter  victoriam  et  honores , ea  causa 
decretos  , propemodum  plus  molestiae,  quam  ex  ipso 
bello  exstitisset. 

XX.  Ipse  deinde  in  Siciliam  profectus  est,  inde 

petiturus  Africam , ubi  turbas  quasdam  enatas  esse 
didicerat.  Sed  aliquandiu  tempestate  detentus,  neque 
tono*,  neque  postea  provinciam  illam  adiit;  mu  tata- 
que sententia,  et  Statilio  TaUro  permissis  Africae 
rebus,  in  Illyricum  praevertit,  ubi  cum  Liburnis 
Iapydes  , et  sub  idem  tempus  in  Alpibus  Salassi  Tau- 
riscique  tumultuabantur , iam  a superioris  Caesaris 
temporibus  inquieti.  Sed  hoc  belluin  apparantem 
ingens  veteranorum  seditio  tenuit , ex  eo  genere , 
quos  in  Sicilia  dimissos  fuisse  praediximus.  Nulla  se 
dum  accepisse  praemia  querebantur;  utque  haec  vel 
novis  laboribus  mererentur,  iterum  adigi  sacramento 
petebant.  IIos  igitur  Caesar , ne  permixti  alios  etiam 
seditiosos  redderent , seorsim  habere  sub  signis  insti- 
tuit. Hoc  ipsum  incitamento  illis  fuit,  ut  acrius  move- 
rentur, multisque  et  diversis  artibus  ad  coercendum 
opus  esset.  • 

XXI.  Nam  initio  paucos  eorum,  qui  plurima  habe- 
bant stipendia  , circum  Galliae  colonias  distribuit ; 
futurum  ratus,  ut  ceteri,  spe  paulo  post  adipiscendi 
eadem , quiescerent.  Vbi  ne  sic  quidem  consederunt 

animi , correptos  quosdam  ex  seditiosissimis  aflici 
supplicio  iussit;  terrore  quaesiturus  obsequium, 
quod  provocare  per  lenitatem  nequivisset.  Tum  vero 
palam  frementes,  per  simulationem  concionis  haben- 
dae legionibus  circumfudit;  armisqua  ademptis, cum 
ignominia  omnes  dimisit.  IIoc  demum  facto  invictum 
Caesaris  animum , suamque  imbecillitatem  veris  in- 
diciis aestimantes  , seria  poenitentia  exoraverunt 
imperatorem , ut  milites  fieri  pateretur.  Atque  ille 
mitigatus  precibus,  et  opus  habens  exercitu, praete- 
rcaque  subveritus,  ne  ad  Antonium,  occasione  data, 
se  conferrent , haud  gravatim  annuit ; semperqne 
postea  militum  eorum  forte  fidelique  opera  usus  esi. 

XXII.  Duodctrigesimum  aetatis  annum  Caesar  tum 
agebat , laetus  successibus,  et  ubique  propter  exstin- 
cta fcella  magnis  cultas  honoribus : nam  et  passim 
a civitatibus  inter  tutelares  deos  habebatur.  Eo 
impatientius  ferens,  non  alibi  modo , sed  in  ipsa 
Italia  lacessi  pacem ; dimissis  adversus  alias  gentes 
ducibus,  ipse  statuit  Iapydas  aggredi , bellicosissimos 
homines , adeoque  firmis  corporibus , ut  laboribus 
vix  sub  extremam  aetatem  cedant,  et  reperti  sint, 
qui  sub  centesimum  vitae  .annum  , nulla  militiae 
munia  detrectarent.  Hi  Aqnileinm  usque  excurre- 
rant, etiam  Tergeste  roraanam  coloniam  depraedati. 
Sed  AVendeatee  quidem  cum  iis,  qui  Monetium  inco- 
lebant, quod  hodie  Croatiae  oppidurn  est,  haud  pro- 
cul Vanna  flumine , advenienti  se  dediderunt  : in 
ceteris,  praesertim  qui  montana  incolebant,  perdo- 
mandis plurimus  labor  fuit.  Horum  Arupini , vicis 
incensis,  nemoribusque  succisis,  qua  parte  venturus 
Caesar  credebatur,  in  oppidum  se  receperunt ; deinde 

alias  per  silvas  , abruptis  torrentibus  invias , iter 
molienti  occurrentes,  simulata  fuga  se  subduxerunt, 
insidiis  excepturi  persequentem. 

XXIII.  Sed  ille,  praesentiens  dolum, clam  praemi- 
sit expeditos , qui  summa  montium  iuga  occuparent: 
cum  ceteris  copiis  instituto  itinere  suggrediens , dum 
excidit  arbores,  viaque  munienda  et  struendis  pon- 
tibus iter  aperit,  ab  hostibus  repente  invaditur.  Inter 
eam  consternationem  Caesar  cunctanti  adscendere 
in  arduum  militi  scutum  ademit,  et  in  primam  aciem 
provolans,  submovit  hostem.  Tum  vero  decurrentes 
ex  superioribus  locis , qui  ad  hoc  erant  praemissi , 
magnum  Iapydum  numerum  occiderunt.  Igitur  illi  , 
relicto  oppido  , per  silvas  fuga  dispersi , curam  inie- 
cerunt  Caesari , ne  reperiri  non  possent ; vetuitque 
incendi  oppidum , hoc  saltem  pignore  sperans  attra- 
cturum eos.  Nec  frustra  consilium  fuit : ut  patrias 
sedes,  inque  iis  relicta  reciperent,  in  fidem  venerunt. 
Inde  Metulum  ductus  exercitus,  maximum  eius  regio- 
nis oppidum,  quod  situ  simul  munitissimo,  et  egregia 
iuventute  defendebatur. 

XXIV.  In  monte  nemoroso  duos  colles  murorum 
ambitus  occupabat  , modica  intercedente  valle  ; id 
spatium  tria  millia  armatorum,  viribus  animisque 
praestantium , tutabantur.  Aggerem  iacere  Romanus 
instituerat : id  opus  nocturnis  diurnisque  eruptioni- 
bus impediebatur ; neque  subire  muros  tutum  erat, 
quod  machinas  habebant  Barbari,  relictas  a D.  Bruto, 
quo  tempore  circum  ea  loca  congressus  cum  hoc 
Caesare  et  Antonio  fuerat.  Neque  de  aggere  perfecto 
proderat  discussisse  moenia , quod  interior  subinde 

murus  ab  hoste  (lucebatur.  At  Caesar,  occupato 
exteriore,  succensoque,  ad  novum  murum  binis 
aggeribus  iactis,  turres  erigit,  unde  quatuor  simul 
pontes  in  moenia  porrigerentur. 

XXV.  Paratis  omnibus,  a diversa  parte  cieri  tumul- 
tum iubct,  ut  a defensione  loci , unde  periculum 
struxerat , obsessi  deducerentur.  Quum  successisset 
consilium,  laeti  Romani  protrudere  incipiunt  pontes; 
sed  dum  inter  festinationem  minus  caute  res  admi- 
nistratur , labare  machinae , pontesque  unus  super 
alium  ruere  coeperunt.  Tribus  ita  perditis  corruptis- 
que,ne  quarto  quidem  fidere  quisquam  audebat; 
quum  occurrens  Caesar  , qui  ex  loco  edito  specta- 
verat omnia , postquam  verbis  nihil 'profectum  est, 
exemplo  incitaturus  suos,  protinus  exsilit  in  pontem, 
praetento  ^cuto  moenia  petens.  Tum  vero  et  Agrippa, 
et  duo  alii  duces,  cum  uno  armigero  provolant  primi: 
ivere  horum  imitatione  milites  ita  certatim  , ut  prae 
multitudine  pons  ruptus  in  praeceps  omnes  effun- 
deret , multis  statim  exanimatis , maleque  mulctalis 
compluribus ; in  quibus  et  Caesar  ipse  fuit,  crus  dex- 
trum et  utrumque  brachium  sauciatus.  Sed  animi 
firmitudine , debilitatem  membrorum  sustinens,  con- 
tinuo iterum  contendit  in  turrim  , seque  militibus  et 
hosti  monstravit , ne  aut  hic  inani  spe  ferocior,  aut 
illi  segniores  desperatione  fierent. 

XXVI.  Sed  et  alium  pontem  aedificari  protinus 
iussit,  et  mullas  insuper  copias  arcessi ; eaque  res 
Metulinos  terruit , reputantes  , quam  cum  invicto 
res  esset,  ut,  missis  legatis,  facturos  imperata  polli- 
cerentur. Caesar  obsides  quingentos  postulavit,  utque 

praesidium  acciperent : adductique  sunt  obsides  , et 
praesidio  recipiendo  duarum  arcium  excelsior  tradita. 
Sed  ubi  arma  quoque  tradere  iussi  sunt , conclusis 
in  curiam  uxoribus  liberisque  suis, praesidium  roraa- 
num  noctu  interfecerunt ; inde  curia  incensa , ne 
hostium  arbitrio  morerentur,  sibi  consciverunt  necem. 

XX VII.  Etiam  feminae  pltfraeque , liberis  interem- 
ptis, aut  in  ignem  coniectis,  eodem  modo  finierunt: 
et  incendium  nemine  restinguente,  sic  absumpsit 
aedificia  omnia,  ut  tanti  modo  oppidi  vix  vestigium 
ullum  superesset.  Caesar  ex  laboriosissimo  bello  spo- 
lia nulla  retulit ; ne  captivis  quidem  abductis,  quippe 
voluntaria  morte  consumptis,  qu»  comprehensi  fue- 
rant. Metulinorum  tamen  exitus  ceteros  Iapydas  ita 
exterruit , ut  damnata  spe  armorum  , in  potestatem 
se  traderent  victoris.  Inde  in  Pannonios  , et  ipsos 
antea  romani  imperii  exsortes  , castra  movit , nulla 
belli  causa  , nisi  quod  ita  commodum  videbatur  , 
exercere  simul  et  alere  militem  alienis  impensis. 

xxvm.  Segesticani  tamen  obtendebantur  , qui 
semel  iterumque  romanis  armis  petiti  magis,  quam 
domiti , quum- nec  obsides  dare,  nec  aliud  quidquam 
facere  pro  victis  coacti  essent , ferocius  agebant: 
nam  Pannoniorum  regio  ab  Iapydia  usque  in  Darda- 
nos porrigitur,  fluminibus  et  silvis  impedita.  Caelum 
ct  solum  hodie  satis  clemens  ac  ferax,  tempore  Dio- 
nis, qui  regionibus  his  praefuit, asperum  atque  immite 
habebatur : inde  homines  etiam,  ut  solet , ferocissi- 
mos gignebat , caedisque  et  pugnandi  cupidos.  Paeo- 
nas  nonnulli  Graecorum  vocant  ; quorum  tamen 
prope  Rhodopen  montem , ubi  Macedoniae  regiones 

ad  mare  pertinent,  sedes  fuit : sed  Pannonii  et  ab  se 
ipsis , et  ait  Romanis  dicebantur. 

XXIX.  Yrbes  tutn  nullas  habebant : neque  vicis 
eorum  et  villis  iniuriam  inferri  Caesar  patiebatur, 
quas  in  plano  sitas.deseru erant ; hac  clementia  sperans 
conciliatarum  animos.  At  illi , quum  se  recepissent 
in  silvas,  ad  Sysciam  proficiscente  Caesare,  quae 
haud  procul  abest  Segestica , palantes  ah  agmine 
Romanos  intercipiebant:  idcirco  Caesar  per  continuos 
octo  dies,  quibus  ad  Savum  fluvium  usque  processit, 
omni  clade  vastavit  eorum  agros  , et  aedificiis  immi- 
sit ignem.  Vbi  Segesticam  perventum  est,  oppidum 
ad  confluentes  plurium  amnium,  sed  praecipue  Cola- 
pis  et  Sari,  quorum  iite  munimenta  ipsa  alluebat, 
legali  ab  oppidanis  adfuerunt , ecquid  venisset  cum 
exercita , quidque  se  lacere  vellet , quaesitum. 

XXX.  Ille,  praesidium  ut  acciperent,  imperabat, 
obsidesque  centum,  cum  certo  frumenti  modo.  Neque 
distulerunt  primores , acceptis  conditionibus , obsides 
tradere.  Sed  ubi,  conspectis  militibus,  qui  a<l  prae- 
sidium ibidem  agendum  mittebantur,  exhorrescere 
vulgus  ad  speciem  praesentis  servitutis  coepit;  dissen- 
sione inter  oppidanos  nata  , portae  clausae  sunt,  et 
in  moenibus  armati  comparuerunt.  Quando  enim  opti- 
matum liberi  obsides  dati  fuerant,  discors  populus 
horum  periculo , quod  ad  se  pertinere  non  putabat , 
nihil  movebatur.  Sed  Caesar , qui  opportunissimum 
bello  Dacio  locum , quolibet  pretio  redigere  in  pote- 
statem cupiebat,  ponte  facto,  Savum  transgressus  , 
castris  communitis,  Segesticenses  intra  moenia  coegit- 


§.  29.  Appiart.  — Diu.  — Strab.  lib.  IV , pag.  207,  ct  tib.  VII,  pug- 
ct  Sii 

§.  3o.  Apjti.m. 


IN  LOC.  MI3.  CXXXJ  LIVIANI 


227 

XXXI.  Et  quamquam  inter  liumcn  et  urbem  omne 
spatium  fossis  vallisqive  inlerseplum  erat,  improbo 
labore  bini  .aggeres  erecti  sunt.  Nec  enim  terra  tan- 
tummodo res  gerebatur  , sed  navibus  etiam  , quas  a 
sociis  ad  subvellendum  exercitui  commeatum  paratas, 
adverso  Istro  subigi  in  Savum  amnem , atque  inde 
in  Colapim  iusserat.  Neque  segniter  se  defendebant 
obsessi , saepius  eruptione  cutn  facibus  in  aggeres 
facta : armatis  etiam  lintribus  proelia  aliquot  navalia 
fecerunt , in  quibus  praeter  alios  Menas  etiam  occi- 
sus est,  qui  a Sexto  ad  Caesarem  semel  ilerumque 
transfugerat.  Et  habebant  in  vicinis  Pannoniis  fidu- 
ciam haud  sine  causa;  gens  enitn  praevalida  erat,  si 
unius  imperio  regerentur ; poterantque  ad  bellum 
educere  centum  millia  delectae  iuventutis. 

XXXII.  Sed  sparsa  in  plures  potentia  nihil  in  com- 
mune consuli  patiebatur.  Vna  tantam  natio  copias 
suas  subsidio  misit ; hisque  profligatis  , obsessi  se 
dediderunt  ; et  reliqui  mox  Pannones  exemplum 
sequuti  sunt.  Caesar  , tricesimo  die  post  difficilem 
obsidionem  recepta  Segestica  , sive  virtutem  admira- 
tus hominum,  sive  precibus  emollitas,  clementer 
victoria  usus  est;  imperataque  pecunia  , commigrare 
omnes  in  semotam  oppidi  partem  iussit;  ceteras  attri- 
buit quinque  et  viginti  cohortibus  ibi  collocatis, 
quibus  Fufius  Geminus  praefectus  est.  Reverso  deinde 
in  Vrbem  Caesari  triumphus  decretus,  quo  commo- 
dius i«  tempus  diluLo  ( nam  ad  cetera  perdomanda 
redire  in  Illyricum  statuerat),  sorori  uxorique  statuas 
decernendas  curavit,  atque  rerum  suarum  administra - 
lionein  liberam,  parque  tribunis  ius,  quo  ab  antiquo 
sacrosancti  habebantur. 

3i.  Dio.  — Appia». 

3a.  Dio.  — Ap^iiaii." 


ifi  by  Google 


2’8  IO.  FREINSHEMII  SVPPLEM. 

XXXin.  Ilis  actis,  in  Galliam  est  profectus  eo  con- 
silio , ut  ad  patris  exemplum  bellum  inferret  Britan- 
niae: sed  Pannonum  et  Dalmatarum  motibus  revocatus 
est,  quum  modo  M.  Antonius  M.  F.  Triumvir, L. Scri- 
bonius Libo  consulatum  inissent ; fama  enim  atrox 
sparsa  erat , relictas  in  Pannoniis  copias  rebellione 
Barbarorum  esse  deletas  : idcirco  nihil  moratus  hie- 
mem, quum  praecipiti  itinere  eo  pervenisset,  audit, 
improvisa  irruptione  partem  praesidii  Segesticae 
desideratam  esse;  ceterum  postridie  Geminum  proe- 
lio victorem , recuperasse  et  pacasse  omnia.  Versis 
ergo  in  Dalmatas  armis,  qui,  post  signa  quinque 
cohortium  adempta  Gabinio , nunquam  arma  depo- 
suerant , peque  coerceri  ab  Agrippa  potuerant, 
Priamonem  duxit,  quam  Versus  quidam  nomine, 
Dalmatarum  ductor , rursus  occupatam  vallo  fossa- 
que clauserat ; occupatis  et  aliis  circa  locis,  quae 
natura  et  situ  inexpugnabilia  videbantur. 

XXXIV.  Regio  enim  montosa  omnis,  frequentes 
ubique  colles  erigens  , pinnarum  in  speciem  accumi* 
natur.  Supra  millia  duodecim  erant  pugnacissimi 
homines ; itaque  et  oppidum  et  hos  colles  dispositis 
opportune  praesidiis  retinebant.  Caesar  igitur,  inac- 
cessa loca  videns,  se  circumvallare  totum  istum  col- 
lium ambitum  velle , simulat  : interim  clam  emittit 
idoneam  manum , quae  summos  ad  tumulos  reperire 
V iam  conetur.  Ii  homines , silvis  occultati,  stationes 
Dalmatarum  somno  languentes  noctu  invadunt,  ster- 
uuntque;  et  occupatis  superioribus  locis,  signum, 
quod  convenerant,  edunt : idcirco  Caesare  vim  infe- 
rente, Barbari  , clamore  desuper  incurrentium  per- 
territi, aliis  subinde  aliisque  collibus  deturbantur; 

pars , quae  eminentissimos,  sed  aquarum  inopeS  inse- 
derat , obsidionem  et  sitim  verita,  cursu  se  recepit 
Priamonem. 

XXXV.  Eodem  et  Caesar  exercitura  adduxit,  oppi- 
doque cum  duobus  collibus  proximis , qui  adhuc  ab 
hoste  tenebantur,  per  spatium  quinque  ferme  millium 
circumvallato , cum  Teutino,alio  duce  Dalmatarum, 
obsessis  succurrere  auso , conflixit ; duplici  proelio 
geminam  victoriam  consequutus  : nam  et  obsessi 
eodem  tempore  eruptionem  in  opera  nondum  com- 
missa fecerunt.  Sed  et  hi,  tertia  suorum  amissa  parte, 
dum  in  oppidum  refugiunt , aditum  persequentibus 
Romanis  aperuerunt.  Oppido  capto , Dalmatis  in 
arcem  fuga  delatis , opposita  est  cohors  una , quae 
portas  observaret.  Ea  circa  quartam  vigiliam  , eru- 
ptione subita  turbata  loco  cessit : nec  ultra  profece- 
runt hostes,  statim  occurrente  Caesare; et  omni  ope 
defecti  postridie  se  dediderunt.  At  Caesar  cohortem 
decimatam  per  eam  deinceps  aestatem  hordeo  pavit  ; 
ex  centurionibus  quintum  quemque  affecit  supplicio. 

XXXVI.  Hunc,  ad  modum,  capta  Priamone  ,‘Teuti- 
num  haud  longe  prosequuti  victores : nam  et  fuga 
sparserant  copias , et  locorum  fraudes  timebantur; 
eo  vehementius , quod  inter  duos  arduos  montes  longa 
vallis  insidias,  Caesari  structas,  texerat, eodem  loCo, 
ubi  et  antea  Gabinihs  vexatus  fuerat*  Idcirco  Caesar, 
incensis  circum  villis, aperuit  viam, deinde  per  iuga 
montium  utrinque  praemissa  parte  copiarum  , quae 
decurrere  quandocumque  ad  auxilium  laborantium 
posset,  cum  cetero  exercitu  incessit  per  vallem,  obvia 
quaeque  diripiens,  vicosque  et  oppida  vastans  incen- 
dio. Ceterum  praeter  Priamonem  , etiam  Xinia  oppi- 

dum,etSinoliumduplex(veterisac  novi  cognominibus 
distinguebantur),  et  ipsa  caput  olim  gentis  Salona  , 
conflagrarunt. 

XXXVTI.  Sed  ad  Setoviam , magna  occurrente 
hostium  manu  , acriter  pugnatum;  et  Caesar,  dextrum 
genu  lapide  saucius,  per  aliquot  dies  aegrotavit.  Inte- 
reaSalassi  quoque  subimperium  accepti,  gens  Inalpina, 
ingenioque  et  loci  natura  ferox  : idcirco  et  vecligalia 
poscebat  a transeuntibus,  et  publicanis  aquam  ven- 
debat ad  aurarias : ipsi  quoque  Valerio  Messallae , 
dum  vicinis  locis  agebat,  non  nisi  pretio  accepto , 
ligna  ad  focum  , et  ad  exercitationes  ulmea  hastilia 
praebuerunt.  Sane  non  ita  pridem  Antislius  Vetus, 
aggressus  necopinantes  , quum  angustiis  occupatis 
continuo  biennio  eos  obsedisset , salis  maxime  inopia 
fatigatos,  ad  deditionem  perpulerat.  Sed  insidiati 
occasionibus , quum  munimenta  Romanorum  expu- 
gnassent,  omnem  deinde  Veteris  conatum  irrisui 
habuerunt. 

XXXVIII.  Sed  et  Caesaris  aliquando  pecunias  diri- 
puerunt ; et  specie  reficiendarum  viarum  atque  pon- 
tium, e summis  montium  iugis,  in  vallum  romanum 
saxa  devolverunt.  Sed  tum  quidem  ob  L.  Antonii 
bellum,  Caesar  his  indulta  libertate,  veniam  prae- 
teritorum dederat : at  illi , temporum  causa  hoc  fa- 
ctum suspicati,  neque  mansurum,  ubi  plus  otii  nactus 
Caesar  esset,  non  omiserunt  alias  adsciscere  civitates 
in  societatem  , et  abunentes  hostiliter  invadere.  Tum 
igitur  Valerio  mandatum  id  bellum  est;  isque  magno 
labore  ad  famem  redactos  in  deditionem  accepit. 

XXXIX.  Dum  ita  Caesar  cun  variis  gestibus  decer- 
tat , Antonius  expeditionem  denuo  suscepit  in  Arme- 
niam; initoque  eodem  die  et  posito  consulatu,  P.  Sem- 
proniam Atra  tinum  suffecit;  nude  quorumdam  annali- 
bus eo  anno  non  Antonius,  sed  Atratinus,  consul 
praescribitur.  Ceterum  ut  dolo  Artavasdem  caperet , 
viribus  diffisus,  amicitiae  speeie  offensas  tegens, 
Q.  Dellium  misit,  qui  filiam  eius  lilio  suo  Alexandro 
coniugem  peteret,  et  multa  et  praeclara  pollicitus. 
Quin  et  ipse  reversus  in  Armenios  evocavit  eum  Nico*- 
polin,  nec  destitit  amnibus  artibus  sollicitare , literis 
atque  sermonibus  nibil  nisi  summae  benevolentiae  si- 
gnum praeferens.  Nihil  ad  haec  moto  Artavasde,  quip- 
pe alia  commeruisse  memor,  fidere  non  properabat  ei, 
quem  offendisset ; iterum  ab  Antonio  Deilius  adest 
cnm  blandissimis  mandatis  ; nec  eo  segnius  Antonius 
Artaxata  tendit:  ita  rex,  parlim  pollicitationibus  ad- 
ductus, parlim  metu  legionum , quae  cum  Antonio 
erant , in  castra  eius  venit. 

XL.  Tum  vero  pecuniam  sibi  deesse  simulans,  ne- 
que libenter  daturos  Armenios , nisi  pignoris  loco 
regem  retinenti  , circumduxit  eum  circum  castella, 
quibus  thesauros  asservari  noverat.  Sed  infructuosam 
ei  bauc  fraudem  purpuratorum  regis  constantia  fecit; 
neque  castellis  traditis , et  vicem  capri  patris  Artaxia 
regnare  iusso,qui  maximus  natu  filiorum  erat.  Tuin 
vero, amissa  penitus  simulatione,  catenae  sunt  Artava- 
sdi additae,  sed  argenteae,  quibus  videlicet  vinciri  rer 
gem  minus  indignum  haberetur.  Ita  bello  contracto, 
quum  subitus  rex  Artaxias  et  patris  insperato  casu 
perculsus,  adversus  praevalidum  hostem,  et  in  pe- 
netralia regni  receptum , improspere  dimicavisset , 

Armenia  tota,  cum  coniuge  et  aliis  liberis  Artavasdis 
in  potestatem  Antonii  concessit.  Artaxias  in  Parthos 
exsulatum  abiit. 

XLT.  His  ita  gestis , ut  ad  reliqua  belli  socium  sibi 
Medorum  regem  adscisceret,  quein  Armeniis  antiqui- 
tus hostem , cum  Parthis  nuper  ex  praedae  romanac 
divisione  simultatem  contraxisse  cognoverat;  eius 
filiam  suo  lilio  despondit.  Relictis  deinde  legionibus, 
quot  Armeniae  tuendae  salis  fore  credebat , cum  ce- 
tero exercitu  Aegyptum  repetiit , Alexandriamque 
triumphans  romano  more  invectus  est.  Praelata  fuit 
ingens  praeda , quam  ex  opulentissimo  regno  rapue- 
rat. Artavasdes  ipse  cum  uxore  liberisque  et  purpura- 
tis ante  currum  incessit  in  catenis  aureis:  inde*protinus 
ad  Cleopatram  deducti,  quae  magna  populi  multitudi- 
ne circumfusa , in  argenteo  tribunali , sellaque  aurea 
consederat. 

XLn.  Sed  Barbari , tametsi  huic  se  dono  dari  cum 
omni  regio  instrumento  intelligebant,  non  adorarunt 
eam,  licet  minis  promissisque  sollicitarentur;  nec 
aliter,  nisi  nomine,  salutare  sustinuerunt,  memores. 
Magni  se  Tigranis  progeniem  esse;  quae  res  apud 
alios  gloriam  illis  , odium  apud  Cleopatram , et  ex  eo 
magnas  calamitates  peperit:  nani  in  custodia  sunt 
habiti , et  sub  actiaci  belli  tempus  Artavasdes  inter- 
fectus est.  Triumpho  peracto , quum  etiam  epulum 
populo  alexandrino  dedisset,  in  concione  Graecorum, 
assumpta  in  argenteum  tribunal  Cleopatra,  liberisque 
eius , huiusmodi  orationem  habuit : 


§.  4^-  Dio.  — Oros.  VI , 19.  — Zouhr.  — loseph.  Antiq.  lud.  XV , 5.  — 

XLITI.  « Si  nullum  adhuc  animi  niei  iudiciique 
» documentum  habuissetis , Alexandrini , proximum 
» certe  spectaculum  ducti  in  hanc  urbem  triumphi 
« sufficere  vobis  potuisset : decus  enitn  atque  laeti- 
» tiam,  uni  hactenus  populo  romano  exhiberi  solitam, 
» ad  vos  transferri  beneficio  meo  vidistis.  Deinceps 
» igitur  Alexandria  quoque,  tanquarn  altera  Roma, 
» triumphantes  imperatores  accipiet,  captivos  videbit 
» reges,  tantarum  rerum  voluptate,  commodis  , gloria 
w decorabitur.  Neque  vero  me  fecisse  poenitet,  aut 
» aliquid  a me  commissum  arbitror , quod  iure  re- 
» prehendi  debeat. 

XLIV.  « Nec  enim  vel  conditoris  nomine  vel  ma- 
» gniilcentia  oppidi , hoc  honoi'e  indigna  est  Alexan- 
» dria;  et,  quod  omnium  primum  est,  reginae  merito 
» vel  anteferenda  omnibus.  Haec  enim  , hac  orta  do- 
» mo,  penes  quam  per  trecentos  fere  annos , nus- 
» quam  interrupta  serie,  regimen  rei  aegyptiae  fuit, 
» quum  animi  magnitudine,  prudentia,  industria 
» nullo  maiorum  inferior,  pulchritudine  vero  ac  venu- 
» state  feminas  omnes  supergressa , complura  virlu- 
» tum  suarum  specimina  edidisset;  hoc  inter  alia 
» maximum  omnium  atque  palmarium  opus  confecit, 
» ut  Aegyptum  imperio  romano  indissolubili  societate 
« connecteret. 

XLV.  « Atque  etiam  conatibus  eius  atque  cotisiliis 
» dii  adfuerunt ; nisi  forte  humana  industria  tantam 
» parari  felicitatem  putavistis,  ut  duobus  romanis 
» imperatoribus,  C.  Caesari  prius,  deinde  mihi  nube- 
» ret:  hanc  enim  mihi  uxorem  esse,  deos  homines- 
« que  omnes  testor;  neque  nobilitas  eius,  neque 
» virtutes  patiantur,  ut  pellicis  loco  haberi  cuiquam 
» mortalium  debeat.  Sed  neque  Caesari  in  deliciis 
» magis,  quatn  in  matrimonio  fuit;  et  ego,  quem 

» hoc  scire  propter  familiaritatem  Caesaris  tna\iinc 
» oportuit,  tum  eius  rei  testis  suta;  tum  eliam Caesa- 
» rionis  huius,  ab  ipso  agniti:  idque  non  ego  solum- 
» modo , sed  C.  Matius , sed  C.  Oppius , aliique 
u Caesaris  amici  sciunt.  Quod  igitur  felix  fauslumque 
» sit  senatui  populoque  romano,  totique  adeo  impe- 
v>  rio,  cuius  et  vos  haud  spernenda  pars  estis;  Cleopa- 
» tram  tam  pro  dignitate  sui  generis  , quam  amplitu: 
» dine  virorum , honoribus  allicere  decrevi. 

XLVI.  « Hanc  igitur  in  posterum  reginam  regum  , 
» et  hunc  filium  eitis  Ptolemaeum  Caesarionem , 
n regem  regum  appellari  iubco : neque  vero  haec 
» vocabula  vel  imperatoris  r tamni  uxorem,  vel  hunc 
» unicum  superstitem  et  verum  D.  Iui  ii  sanguinem 
» dedeceant.  Hos  igitur  Aegyptum  Cvpruraque,  sem- 
j>  per  a maioribus  eorum  possessas,  Africam  praetere», 
» et  Coelen  Syriam  obtinere  aequnm  est;  at  meis 
* hisce  liberis  ego  perspicere  debeo.  Te  ergo , Pto- 
« lemaee,  regem  Syriae,  et  quidquid  regionum  in- 
33  ter  Euphratem  atque  Hellespontum  mei  luris  est, 
33  constituo:  tibi,  Cleopatra,  Libvam  dono,  quae  Cy- 
» renes  finibus  adiacet:  Alexander  Armeniam  habeat, 
33  et  quae  trans  Euphratem  occupata  occupandave 
33  nostris  armis  ad  Indiam  usque  porriguntur. 

XLVH.  Tum  vero  novi  reges  cx  humilioribus,  quae 
positae  ipsis  fuerant,  sedibus  progressi  Antonium 
Cleopalramque  aureis  sedentes  thronis,  hanc  etiam 
cum  novae  Isiciis  nomine  stolam  deae  gestantem, 
venerati  sunt.  Discedentes  inde  Alexandrum  Armenii 
stipatores  circumdedere,  medico  cultu  tiaraque  recta 
et  cidari  conspicuum  ; Plolomaeo  crepidas,  cansiam 

ct  chlamydem  ac  diadema  habenti,  Macedones  appa- 
ruerunt. Haec  tam  fatua  non  Alexandriae  modo  di- 
cere et  facere  illum  , sed  De  Romam  quidem  perscri- 
bere, puduit.  Ceterum  a consulibus  occultatae  sunt 
literae,  quamquam  produci  eas  Caesar,  vanUatemque 
aemuli  sui  cunctis  innotescere  valde  cuperet.  Mullis 
enim  nominibus  offendebatur:  in  suam  invidiam  at- 
tolli Caesarionem  sentiebat;  Artavasdis  quoque  casu, 
qitocum  adversus  Antonium  consilia  miscuerat,  et 
Antonii  triumpho,  dolorem  et  misericordiam  ct 
invidiam  percipiebat. 

XLYIII.  Sed  et  literas  ad  eum  conluraeliosas  Anto- 
nius scripserat,  adulteria  obiiciens, sibique  legitimam 
uxorem  Cleopatram  esse.  Sed  neque  populus  ereptum 
Vrbi  honorem  triumphi  , communicatumque  cum 
Alexandrinis,  parum  indignanter  tulit;  et  snper  tot 
alia  immodica  praemia,  hanc  etiam  stupri  mercedcm 
Cleopatrae  dari.  Haec  quum  ita  ab  se  acta,  ab  celeris 
accepta  ignorare  Antonius  non  posset;  scribere  ad 
senatum  sustinuit , paratum  se  abire  magistratu  , gra- 
viorem diuturnior  em  que  potestatem  habenti,  quam  in 
libero  populo  esse  oporteret , sublata , quae  haec  expres- 
sisset , necessitate.  Neque  vero  hoc  cum  animo  suo 
destinaverat;  sed  invidiam-  Caesari  quaerebat , quem 
existimabat , quod  ad  Vrl>em  esset , primum  de  ab- 
dicando compellatum  , aut  obsequendo  potentiam  , 
aut  obnitendo  studia  civium  amissurum  esse.  Ceterum 
haec  quidem  consilia  vana  fuerunt. 

XJLIX.  At  in  Vrbc  ludos  Veneri  Genitrici  fecerunt 
suffecti  consulesPaullus  Aemilius  Lepidus,  C.Mcmmius, 
qui  ex  kal.  iuliis  inierant.  In  eodem  consulatu  suo 

47-  Zonnr.  — Dio.  — Sucton.  ia  Ang.  cnp.  69. 

Aemilius  porticum  Paulli  appellatam  privatis  impensis 
perfecit.  Eodem  anno  consulatum  et  M.  Herennius 
gessit  ex  kalendis  novembribus.  Multi  per  id  tempus, 
quum  in  imperiis  non  amplissimis  fuissent,  triumphum 
a Caesare,  alii  ab  Antonio  impetrarunt;  eoque  prae- 
textu auri  coronarii  nomine  provinciis  fuerunt  graves. 
Quorum  C.  Norbanus  C.  F.  T.  N.  proconsule  ex 
Hispania  triumphavit  a.  d.  IV  idus  octobr.  de  cuius 
gestis  prorsus  nihil  reperio.  At  vero  T.  Statilius  T. 
F.  Taurus,  P.  Sosius  C.  F.  T.  N.  Africa  et  Iudaea 
pacatis,  ille  a.  d.  pridie  kal.  iul.  hic  III  nonas  septemb. 
non  sine  causa  triumpharunt.  Inter  alias  antiqui 
moris  ruinas  annotatum  est,  sub  id  tempus  pueros 
impuberes  a Caesare  praefectos  Vrbi  fuisse  Latinis, 
ne  senatorii  quidem  eos  generis,  sed  equitum  roma- 
norum  filios.  Anno  sequenti  Caesar,  secundum  inito 
consulatu , quem  collega  Sex.  Pompeio  gerere  de- 
buerat, hoc  interim  occiso,  L.  Volcatium  Tullium 
adscivit.  Ipse,  quum  mane  pro  aede  Capitolini  Iovis 
paululum  curuli  sella  praesedisset,  honore  abiit, 
quem  gratificari  pluribus  cupiebat.  Eam  veriorem 
causam  esse  arbitror,  quam  quod  exemplum  sequutu9 
Antonii  fuerit;  quippe  convenerat,  ut  hic  et  Sextus 
per  amicos,  quos  vellent,  magistratum  gererent;  quod 
abfuturi  toto  eo  tempore  videbantur.  Sulfectus  est 
in  locum  Caesaris  P.  Autronius,  statirnque  magistra- 
tum occepit.  Sed  aedilitatem  iatn  paene  neglectam 
M.  Agrippa  suscepit  ultro,  quo  Caesari  sibique  po- 
pulum ludorum  et  operum  magnificentia  conciliaret. 

L.  Omnia  enim  aedificia  publica  , viasque  omnes 
sua  pecunia  refecit ; aquaeductus  Appiae  , Marciae  , 

$ 49.  V.  C.  719;  A.  C.  33.  — Appiaa.  tllyr. — Supra,  CXXVII , $1. 

Anienis,  paene  dilapsos  emendavit;  Iuliam  a quin- 
decim passuum  millibus  duxit,  opere  supra  terram 
passuum  Vtl  M.  substructione  passuum  DXXVIII  re- 
liquo opere  arcuato ; lacus  septingentos  fecit , sa- 
lientes centum  quinque  , castella  centum  triginta  , 
complura  etiam  cultu  magnifica : operibus  iis  signa 
trecenta  aerea  aut  marmorea  imposuit , columnas  ex 
marmore  quadringentas : neque  ulla  ferme  domus 
exinde  Romae  fuit , quin  sufficientem  haberet  ad 
omnia  aquam. 

LI.  Cloacarum  etiam  a Tarquinio  Prisco  structarum 
maximum  ac  firmissimum  opus , corrivatis  atque  per 
meatus  immissis  septem  amnibus,  qui  torrentium  modo 
rumperent  ac  auferrent  omnia,  sic  expurgavit  Agrip- 
pa , ut  per  eas  suburbana  navigatione  in  Tiberim 
pervehi  non  dubitaverit.  In  Circo  ne  multitudo  me- 
tarum erroris  causam  ultra  praeberet  hominibus , 
delphinas  ac  ova , quae  vocant , designandis  curruum 
conversionibus  posuit , ludos  omnis  generis  editurus. 

LII.  Nam,  ut  ipse  in  aedilitatis  suae  commemora- 
tione scripsit  , ludos  fecit  diebus  undesexaginta  ; 
gratuita  praebuit  balinea  centum  septuaginta  toto 
anno ; ludis  etiam  tonsores  conduxit  sua  pecunia  , 
ne  quis  de  populo  sumptus  in  eos  faceret.  Induxit  et 
senatores  largitionibus,  ut  Troianis  Circensibus,  quos 
pueri  maiores  minoresque  ludere  consueverant,  filios 
suos  notescere  paterentur.  Tesseras  etiam  in  theatro 
ex  superiore  loco  misit , quas  referentibus  pecunia  , 
aut  vestis  , aut  aliud  quid  daretur.  Sed  et  rerum 
variarum  copiam  , redemptam  ab  institoribus  , diri- 
piendam populo  proposuit. 

§.5i.  PJin.  XXXVI,  i5.  — Sfrab.  lili.  V,  p.  235.  — Front.  <lc  Aquacd. 

LUI.  Mox  ad  severiores  curas  conversus , Matlic- 
liiaticos  (sic  vulgo  tum  Astrologos  vocabant)et  Magus 
Vrbe  expulit;  quos  inter  et  Anavilaus  Larissaeus 
Pythagoricus  fuisse  creditur;  nullo  maleficio,  sed 
quibusdam  ab  arte  medica  miraculis  apud  ignarum 
vulgus  Magi  appellationem  meritus.  Interea  Caesar, 
iterum  profectus  in  Dalmatas,  iam  a Statilio  Tauro, 
quem  eo  praemiserat,  fame  fatigatos  et  propcmodum 
domitos  offendit.  Nec  diutius  dilata  deditio  est;  ob- 
sides septingentos  ex  principum  liberis  dederunt ; 
signa  restituere,  Gabinio  Vatiuioque  olim  adempta, 
et  tributa  persolvere  ab  eo  tempore , quo  Caesari 
patri  promiserant , coacti. 

LTV.  Traxit  ea  ruina  Dcrbanos  etiam,  conterminam 
gentem;  paribusque  conditionibus  in  potestatem  illi 
venerunt.  His  manubiis  Caesar  porticum  Octaviae, 
appellatam  sic  a nomine  sororis,  exstruxit,  ibiqae 
recepta  ab  hostibus  romana  signa  appendit  : mox 
etiam  insignis  biblictecha  collocata  ibidem  est,  sive 
Augustus  eam,  sive,  quod  Plutarchus  scribit,  me- 
moriae filii  sui  Marcelli  causa , Octavia  dedicaverit. 
Sub  idem  tempus , quum  senatores  quidam  latroci- 
nii arguerentur,  obrui  potius  tam  foedam  ordinis 
nolam,  quam  sontium  vindicari  culpam,  placuit; 
edicto  proposito , ne  quis  senator  postea  hoc  crimine 
postularetur. 

LV.  Sic  el  qui  tum  erant  rei  exempti , et  quibus- 
dam aliis  ostensa  in  posterum  praedandi  impunitas. 
In  numerum  patriciorum  , qui  frequentibus  bellis 
exhaustus  erat,  plelieii  quidam  allecti  sunt  senatus- 

§.  53.  Eiisel,.  Cltron.  ct  il>i  Sculig.  — Appian.  Illjr.  — Lir.  Epii* 
CJXXXII. 

consuko:  magistratus  etiam  varie  habiti  mutatique. 
Ex  kal.  maiis  L.  Flavius  consulatum  iuiit  ; ex  kal. 
iul.  C.  Fonteius , M.  Acilius.  Kalendae  sepiembres 
L.  Yinicium  consulem,  oetobres  L.  Laronlum  pro- 
duxerunt. L.  Asyllius  (sive  fortassis  Asellio  fuit), 
quum  diuturno  morbo  vexatus  praeturam  deponeret , 
filium  suum  successorem  accepit ; in  alterius  cuiusdam 
locum , qui  erat  extremo  anno  mortuus , alius  paucas 
ia  horas  suffectus  est.  Dum  ista  Romae  geruntur,  M. 
Antonius,  nuntiis  et  literis  Mediae  regis  excitus, 
prolixe  offerentis  omnia , magnam  in  spem  venerat 
conficiendi  parthici  belli , si  sagittariorum  equitum- 
que tantum  numerum  legionibus  suis  adiunxisset:  id 
enim  praecipue  defuisse  nuperis  conatibus  inielli- 
jeh.it. 

LYI.  Interea  nuntiatur,  Octaviam  ab  Vrbe  digres- 
sam ad  virum  navigare;  id  concesserat  petenti  frater , 
semper  indulgens,  et  hunc  etiain  praetextum  belli 
favorabilem  in.  vulgus  habiturus , si , quod  rebatur , 
despecta  ab  Antonio  et  contumeliose  tractata  fuisset. 
Nec  fefellit  eum  coniectura;  vix  Athenas  appulerat 
Mulier,  quum  Antonii  literas  accepit,  ibidem  iubentis 
exspectare , donec  ab  expeditione  parthica  redisset. 
Illa,  licet  aegre  ferens  haec  mandata,  misit  tamen 
quendam  ex  familiaribus  Antonii , Nigrum  nomine  , 
qui  multam  vestem  militarem  , iumentaque  et  pecu- 
nias , tum  amicis  atque  ducibus  imperatoris  dona 
doceret  deportasse  : praeterea  lectorum  virorum  in 
praetoriam  cohortem  impetrata  a fratre  millia  duo  , 
cum  insignibus  armis,  et  equitum  alam. 


55.  Tab.  Marmor,  apud  Pigh.  — Appiuu.  Partii.  Pluturcli.  iu  Auton. 
t»p.  68. 

§•  56.  Dio  , p.  277.  — Plutarch. 


IO.  1 IU  INSilF.UII  SVPPLEM. 


^4° 

LVII.  Haec  ubi  Antonia  exposuit  Niger,  multas 
identidem  ct  meritas  laudes  praeslantissimae  matro- 
nae intermiscens,  omnes  artes  adhibere  Cleopatra 
coepit,  ne,  rjuern  occupaverat,  loco  depelleretur. 
Igitur  amore  AnLonii  deperire  simulans , venientem 
vclut  stupente  obtutu  excipiebat;  abeuntem  liquen- 
tibus et  languidulis  ocellis  prosequebatur : saepe 
llcns  videri  allectabat ; sed  tanquam  abscondere  cu- 
piens lacrymas , celeriter  et  furtim  abstergebat.  Id 
maxime  faciebat  in  Syria , unde  in  Armenios  profi- 
cisci Antonius  constituerat. 

LVIII.  Haec  amatoria  veneficia  vocibus  assentatorum 
eius,  familiarium  Antonii,  iuvabantur,  hominem  du- 
ram atque  crudelem  appellitantium,  qui  talem  feminam 
ad  mortem  desperatione  adigeret:  nec  enim  sine  illo 
victuram  , prorsus  indignam  eo  fato  , quae , nomen  con- 
iugis  Octavia  retinente , vel  pellicem  Antonii  se  vocari  , 
regina  tot  populorum  non  dedignaretur.  Fascinatus  his 
Antonius  , in  tantum  animo  relanguit^  ut  Medo  ne- 
quidquam  occasionem  urgente , donec  Parthorum 
dissidia  faciles  praeberent  invadentibus,  protinus 
Alexandriani  reverteretur , aestatem  opperiendam 
esse  rescribens.  Tum  quoque  vix  ad  Araxem  progres- 
sus est;- quum  irritatus  Caesaris  actionibus,  de  bello 
adversus  ipsum  suscipiendo  coepit  cogitare  ; cuius 
hae  proximae  fuisse  causae  feruntur:  ut  Octavia, 
relicto  in  pellicis  amplexibus  marito,  Romam  irrisa 
rediit,  Caesar  eam  ad  se  commigrare  iusserat. 

LIX.  Illa  tamen , non  quotidiani  exempli  mulier , 
oravit,  ut  se  remanere  in  domo  viri  pateretur.  Eadem 
obtestata  fratrem  est,  ne  propter  se  bellum  Antonio 

faceret , nisi  maioribus  causis  impelleretur  ; decorum 
enim  neutri  fore  , si  mulierum  causa  bello  civili  rem 
romanam  involvisse  dicantur.  His  dictis  facta  etiam  lau- 
dabiliora adiecit.  Antonii  liberorum  , non  modo  ■quos 
ipsa,  sed  etiam  quos  ei  Fulvia  pepererat,  curam  egit : 
amicorum  eius  desideria,  quos  honorum  petendorum, 
aut  aliamm  rerum  gratia  Roma  mittebat,  apud  Cae- 
sarem enise  iuvit;  nullaque  re  optimae  uxoris  officio 
deesse  visa  est.  At  sic  invita  nocebat  Antonio , cui 
populus  irascebatur , talem  feminam  negligenti , iam 
ob  cetera  quoque  facinora  causae  illius  iniquior. 

LX.  Saepius  enim  triumphum  eins  alexandrinum , 
divisionesque  regnorum , et  cetera  incivilia  Caesar 
in  senatu , et  apud  populum  traducere  non  omiserat. 
Nec  Antonius  recriminari  oblitus  est;  missis,  qui 
quererentur,  victo  Pompeio,  exacto  Lepido,  omnia 
unum  retinere  Caesarem : eadem  arrogantia  suis  eum 
veteranis  paene  totam  Italiam  divisisse  , nullo  respectu 
eorum , qui  cum  Antonio  militarent.  Sed  et  ex  delecti- 
bus, quos  Caesar  in  Italia  habuisset,  dimidiam  - mili- 
tum partem  sibi  deberi , praeferebat. 

LXI.  Caesar  ad  ea  cavillabatur,  Sextum  et  Iapidum 
iure  a se  coercitos ; nec  tamen  abnuere  se , partiri  bello 
parta,  si  Aegyptum  secum  Antonius,  si  Armeniam 
dividat : nam  quod  militibus  suis  colonias  in  Italia  que- 
ratur non  dari,  habere  eos  Mediam  et  Parthos,  salis 
rnplas  regiones , sua  nimiritm  et  imperatoris  sui  virtute 
ijuaesitas.  Nec  Pompeii  mentione  abstinebat,  quem  , 
a se  dimissum  , Antonius  crudeliter  occidisset.  Ab  eo- 
dem Artavasdem  fraude  captum  in  vinculis  attineri , 
summa  cum  romani  nominis  infamia.  Praecipue  Cleo- 

patra  exagitabatur,  liberisque  eius  donatus  Oriens, 
et  insertus  in  Iulioruin  gentem  Caesario. 

LXII.  His  aliquoties  ei  per  paries  obiectis  invicem 
purgatisque,  magis  magisque  accendebantur:  neque 
iam  legati  concordiae  causa  , sed  ut  alter  alterius 
exploraret  consilia,  mittebantur;  donec  Antonius, 
non  ultra  differendum  putans,  societatem  cum  rege 
Medorum  in  has  leges  iunxit , ut  ab  eo  contra  Caesa- 
rem acciperet  auxilia,  contra  Parthum  ei  daret.  Sic 
abductis  secum  medis  equitibus  atque  sagittariis, 
partem  legionarii  militis  apud  eum  reliquit,  parte 
etiam  Armeniae  recens  pacatae  eidem  concessa.  Filiam 
quoque  regis  Iolapen,  admodum  puellam,  Alexandro 
desponsam,  una  cum  militaribus  signis,  quae  Slatiani 
pugna  amissa  fuerant,  deportavit.  Polemoni,  qui 
pararius  pacis  eius  fuerat,  praemii  loco  minor  Arme- 
nia concessa.  Haec  amicitia  exitiosa  Medo  fuit;  quip- 
pe post  felix  contra  Parthos  et  Artaxen  proelium, 
quum  romanos  milites  avocaret  Antonius,  regios  non 
remitteret,  vim  hostium  ferre  non  potuit,  fususque 
et  captus,  occasionem  Parthis,  Armeniam  simul  Me- 
diamque  recipiendi  praebuit. 

LXIH.  At  Romani  maxima  praeda  aucti  discesserunt; 
Armeniorum  opulentissimo  regno  spoliato, direptisque 
etiam  fanorum  opibus.  Anaitidis  delubrum  erat,  ce- 
teris religiosius  cultum  , eoque  donariis  dives:  id  di 
ripuit  Antonii  miles,  et  inter  cetera  statuam  auro 
solidam  , etiam  antiquitate  venerabili , concidit.  Nec 
omiserim  referre  stultam  pietatem  mendaciis  tueri 
Cupientium  a numinibus  proditam  sacrorum  suorum 
existimationem  : cum  , qui  primus  violasset  id  simu- 

lacrum , oculis  membrisque  captum  exspirasse , vul- 
garunt. Se<l  veteranus  quidam,  quum  paucis  post 
annis  Augustum  excepisset  convivio  Bononiae,  es-' 
selque  illata  fabulae  huius  mentio , se  illum  esse  re- 
spondit , et  de  crure  numinis  quum  maxime  coenare 
Caesarem , sibique  omnem  ex  ea  rapina  censum  esse. 

epitome 

\ LIBRI  CENTESIMI  TRIGESIMI  SKCVNDt. 

(•«ut  in  Illyrico  Dalmatas  domuit.  Quam  M.  jkntouM»  oh 
nmarem  Cleopatrae,  ex  qun  duos  filio*  lutabat,  Philadelphum 
et  Alexandrum  , neque  iu  urbem  venire  vellet,  neque,  finito 
triumviratus  tempore,  imperium  deponere,  beflumque  moli- 
retur, quod  Vrbi  et  Italiae  inferret,  ingeutibas  tam  navalibus 
quam  terrestribus  eo  piis  ob  hoc  contractis,  remissoque  Octa- 
viae sorori  Caesaris  repudio,  Caesar  in  Kprvuro  eam  exercitii 
traieeit.  Pugnae  dciode  navales  ct  proelia  Ccyieotri*  s«Cn«da 
(«resaris  referuntur. 

I.  Inter  haec  Antonius  , Canidio  cum  sedecim  legio- 
nibus ad  mare  praemisso , occurrentem  Cleopatram 
excipiens, Ephesum  cum  ea  perrexit,  ibi  contracturus 
classem.  Haec  audita  Romae  Caesarem  Palrestjue  mo- 
verunt, ut , legatione  missa,  in  Vrbem  eum  revoca- 
rent, inter  praesentes  facilius  disceptari  controversias 
reti;  mox  ire  abnuentem;  Unito  iam  triumviratus 
lempore,  sicut  nuper  promisisset,  deponere  magistra- 
tui iuberent.  Interim  kal.  ianuariis  novi  Romae  con- 

sules  ineunt  Cn.  Domitius  L.  F.  Ahenobarbus,C.  So- 
sius C.  F.  quorum  Domitius  civilium  certaminum  ex- 
perientia cautior,  modestius  agebat:  alter,  nullis  dum 
conflictatus  infortuniis,  primo  statim  senatu  multa 
cum  laude  Antonii  Caesarem  arguit ; tendebatque , 
ut  senatusconsultum  rationibus  eius  perquam  adver- 
sum fieret,  ni  Nonius  Balbus  praescriptione  tribunilii 
nominis  intercessisset. 

II.  Aberat  tum  consulto  Caesar,  nolens  se  praebere 
altercationibus , quibus  neque  cedere  sine  dignitatis 
imminutione  posset;  et,  si  quidem  imperium  inhi- 
beret, inchoare  bellum  videretur.  Eliam  ad  omnia 
maturius  pensitanda  spatium  petisse  videbatur ; quo 
prudenter  usus,  simul  reversus  Romam  est,  convocari 
senatum  iussit.  Eo  tempore , praeter  militare  praesi- 
dium , amicis  etiam  pugiones  sub  veste  gestantibus , 
in  medio  consulum  curuli  sella  sedentem  , multa  pro 
se  suisque  actis  modeste  loquutum  tradunt ; flexit  se 
deinde  ad  Antonii  accusationem  , praesentisque  con- 
sulis, quibus  plurima  ac  gravia  contra  se  et  rerapu- 
blicam  commissa  obieclabat.  Quuin  ad  haec  silentium 
pertinax  omnium  esset,  eadem  se  scripto  comprehen- 
surum ait , et  certa  die,  in  quem  senqfum  iterum  ha- 
bere volebat,  recitaturum.  Tum  consules,  non  exspe- 
ctata die,  quod  tacere  ad  talia  tam  indignum  ipsis, 
quam  obloqui  intutum  videbatur,  ad  Antonium  pro- 
fecti sunt;  multis  Patrum  hoc  exemplum  sequentibus. 

III.  Sed  Caesar, ne  propter suain  aliquam  iniuriam 
ab  his  desertus  putaretur,  a se  sponte  dimissos  credi 
maluit:  quoque  faceret  fidem,  aliis  etiam  indulgere 
se  dixit,  ad  Antonium  proficisci  cupientibus.  Ita  di- 

Scedentibus  ex  Vrbe  propinquis  eius  amicisque,  C. 
Asinius  Pollio,  qui  post  Brundisinam  pacem  rebus 
Antonii  misceri  desierat,  in  Italia  mansit:  idein  neque 
Caesari  deinceps , roganti , ut  secum  ad  bellum  iret , 
obtemperavit,  mutua  cum  Antonio  beneficia  excusans, 
neque  se  interpositurum  armis,  et  praedam  futurum 
victoris.  At  Domitius  , quum  Antonium  Ephesi  con- 
venisset, hortari  coepit,  ut  Cleopatram,  nihil  aliud 
quam  impedimentum  belli  futuram,  in  Aegyptum  re- 
mitteret: nec  aliis  amicorum  ea  ratio  displicebat.  At 
Cleopatra,  metuens,  ne  si  usquam  discederet,  iterum 
pararia  pacis  pignusque  Octavia  fieret,  Canidium  in- 
duxit ingentibus  praemiis,  ut  ab  ea  mente  Antonium 
revocaret. 

IV.  Atque  ille  specioso  obtentu  negavit  aequum  vi-1 
deri,  quasi  per  ignominiam  hanc  removeri  a bello,  quae 
ducentas  naves , viginti  millia  talentorum  , et  praeterea 
commeatum  in  omnes  copias  praebuisset : neque  vera 
ex  usu  esse  alienare  animos  Aegyptiorum  , non  conte- 
mnendam efficientium  maritimarum  Virium  pariem.  Sed 
et  alioqui  negabat  videre  , cuinam  illa  sociorum  regum 
prudentia  concedat , ingenio  solers  , usu  perita , quae 
tantum  regnum  longo  tempore  sola  gubernasset.  Haec 
oratio  apud  mulierosum  hominem,  et  viliorum  suorum 
advocatis  faventem,  valuit;  unaque  Samum  profecti, 
coactis  undique  scenicis  artificibus , et  quicumque 
ludis  operam  praestare  soliti  erant,  inter  compota- 
tiones epulasque  tam  foedo  luxu  solvebantur,  ut 
vulgarentur  sermones  mirantium,  quales  igitur  hi  post 
victoriam  essent  futuri , qui  tam  hilariter  et  profuse , 
inter  comparandam  genio  indui  gerent  ? 

V.  Sed  Antonius,  bacchicis  artificibus  data  ad  Iu 
bitandum  Priene , Athenas  instituit  cursum.  Ibi  r<  • 
novata  ludorum,  atque  conviviorum  est  intemperantis  ; 
et  Cleopatra , ne  minoribus  ibi  honoribus  afliceretui  , 
quam  acceptam  esse  Octaviam  audierat , Atheniensi  i 
nudtis  muneribus  coluit.  Idcirco  iam  a multis  aelatibii  i 
summus  potentiorum  adulator  populus , immodice  1 
iei  honores  decrevit : id'  plebiscitum  inter  primore  i 
oppidi  Antonius  etiam,  civis  atheniensis  scilicet,  a L 
reginam  detulit,  oralionemque  habuit  nomine  civitati  . 
Tum  vero  non  diutius  sustinere  potuit,  quin  repudiur  1 
Octaviae  mitteret,  eamque  suis  aedibus  iuberet  exce- 
dere. Illa  plorans  et  lamentabunda  , se  quoque  inle  • 
causas  belli  esse,  exivit,-  ne  tum  quidem  cura  depo- 
sita privignorum,  quos  una  secum  eduxit . praete: 
maximum  natu,  qui  profectus  ad  patrem  fuerat. 

VI.  Triste  spectaculum  id  populo  fuit;  neque  illam 
modo  miserabantur , sed  Antonium  magis,  qui  talem 
uxorem  amens  dimitteret  in  Cleopatrae  gratiam , quae, 
ne  forma  quidem,  qua  una  niteretur,  aut  aetatis 
flore  Octaviam  vinceret.  At  luxus  et  tarditas  Antonii 
magno  metu  Caesarem  liberavit,  ne  imparatior  ordiri 
bellum  cogeretur : nam  Antonii  oscitantia  spatium  ei 
dedit,  et  cogendi  pecunias  ab  invitis,  et  placandi 
spoliatos,  quorum  dolor  inter  exigendum  acerrimus, 
ubi  dedissent,  modico  interposito  tempore  mitigaba- 
tur. Dum  haec  aguntur,  velut  in  solatiura  Vrbe  exce- 
dentium, fortuna  Caesari  quosdam  illustres  ex  cohorte 
amicorum  Antonii  restituit.  Inter  quos  L.  Plancus  , 
qui  fuerat  in  turpissimis  adulatoribus  Cleopatrae, 
propter  vocem  Antonii  iactam  in  convivio,  qua  sibi 

rapinas  exprobrari  senserat,  ad  Caesarem  transfugit; 
cumque  paulo  post  M.  Titius , sorore  Planci  genitus, 
imitatus  est. 

VEL  Sed  ii  causam  defectionis  hanc  ediderunt: 
Antonium  actione  Caesaris , post  discessum  consulum 
de  scripto  recitantis  eius  facinora,  irritatum , amicorum 
concilium  coegisse , ibique  multis  in  utramque  partem 
disputatis,  bellum , repudiata  Octavia,  decresse.  Eiusmodi 
consultis , et  Cleopatrae  taedio,  mutasse  partes  deterio- 
res melioribus : nam  et  sugillatos  a regina  esse , quod 
Antonio  consilium  remittendi  eam  in  Aegyptum  dedis- 
sent. Caesaris  non  interfuit,  quibus  quisque  causis 
discessisset ; opportunitate  hominum  usus  est,  qui 
acta  secretissima  et  abstrusa  consiliorum  Antonii 
noverant.  Iidem  testamento  adhibiti  testes , iudicium 
eius  Caesari  prodiderunt:  nec  ille  conquievit,  prius- 
quam‘repertum  resignaret,  nec  in  senatu  tantum, 
sed  etiam  in  concione  populi  recitaret. 

VIII.  Apud  Vestales,  uti  consueverant,  depositum 
fuerat:  et  negabant  illae  tradituras;  ne  veniens  ipse 
auferret , non  posse  prohibere  : nec  piguit  ire , et , 
quo  inimicum  premeret , facinus  committere  pleris- 
que  culpandum.  Sed  et  tunc  fuisse  ferunt,  quibus 
res  prorsus  indigna  videretur,  aliquem  in  vita  cogi 
rationem  reddere  eorum,  quae  post  mortem  fieri 
voluisset.  Ceterum  ea  scripserat  Antoiyus  , quae 
Caesari  non  modo  conficerent  apud  plerosque  inhu- 
manissimi facti  veniam,  sed  ipsum  quoque  inexpu- 
gnabilibus hominum  odiis  onerarent.  Legebatur  ibi 
iustis  Caesaris  et  Cleopatrae  nuptiis  editus  Caesario: 
tum  suis  ex  eadem  liberis  infinitas  dabat  ope?;  nec 

minus  offendebat , quod,  etiamsi  Romae  fuisset  mor- 
tuus , corpus  suum  Alexandrine  , et  in  eodem  cum 
illa  conditorio  , humari  iubebat. 

IX.  His  infensi , ceteris  etiam  facilius  adhibebant 
fidem ; inter  quae  C.  Cluvius , donatam  Cleopatrae 
pergamenam  bibliothecam  , dabat  crimini , quae  du- 
centa millia  simplicium  voluminum  habuisset : item- 
que  armatorias  nugas  seriis  negotiis  immixtas , et 
saepe  praelatas;  relictum  in  gravi  causa  C. Furnium, 
notae  dignitatis  et  eloquentiae , ut  lectica  per  forum 
delatamCleopatram  imperator  romanus  satellitis  instar 
deduceret.  Sed  Antonii  familiares  haec  quidem  pr# 
fictis  et  falsis  reiectabant , populuin  deprecantes , ne* 
quid  immedicabile  properanter  statui  paterentur. 
Quin  et  Plancum,  multa  in  senatu  gravia  obiicientem 
Antonio,  Coponius,  vir  praetorius,  acri  voce  repres- 
sit, mulla  scilicet  perperam  fecisse  Antonium  dfcens, 
pridie  quam  a Planco  relinqueretur. 

X.  Miserunt  etiam  e numero  suo  Geminiutn  in 
Graeciam,  qui  rerum  urbanarum  statum  Antonio, 
et  imminens  ei  periculum  'exponeret : id  enim  agi , 
ut,  adempto  imperio,  hostis  iudicetur.  Geminius  , ubi 
se  propter  Cleopatrae  suspiciones , Octaviae  causa 
venisse  putantis,  reiici , atque  etiam  in  convivio  pro- 
pterea  sede  minus  honorata  collocari , cavillisque 
subinde  peti  sensit;  causam  adventus  super  coenam 
rogatus,  cetera  quidem  non  nisi  sobriis  agenda  respon- 
dit : unum  se  etiam  in  vino  praeclare  scire,  omnia  recte 
habitura,  si  remissa  domum  Cleopatra  foret.  Excande- 
scente ad  haec  verba  Antonio,  gratias  se  agere  Gemi- 
nio  Cleopatra  dixit , qui  sine  fidiculis  ista  esset  confes- 
sus. Hinc  ille  non  ignarus,  quanto  cum  periculo 

isthic  «legeret,  proxima  arrepta  opportunitate  Romam 
refugit. 

XI.  Alios  etiam  Antonii  amicos  Cleopatra  et  eius 

adulatores  expulerunt;  in  his  M.  Silanum,  quem 
postea  Augustus  consulatus  sui  collegam  optavit.  Se 
quoque  mox  fuga  vitasse  insidias , quas  indicio  Glauci 
medici cognossel,  Q.  Dellius  in  Historiis  retulit ; offensa 
Cleopatra , «|uod  Dellius  sidi  atque  ceteris  vappam 
ministrari  super  coenam  iecerat ; Sarmentum  ( is  pro- 
pter facetias  in  deliciis  erat  Octaviani ) Romae  Faler- 
num bibere.  His  modis  effectum  est , ut  etiam  amicis 
Antonii  diversam  in  sententiam  transductis,  omnium 
consensu  consulatus  olim  destinatus,  simulque  pote- 
stas omnis , quam  videretur  in  mulierem  transtulisse, 
abrogaretur  : ne  et  hostis  iudicarelur  , illustribus 
viris  datum , quos  tum  adhuc  apud  ipsum  commo- 
rantes pari  sententiae  asperitate  feriri  oportuisset ; 
quos  allicere  benignis  atfjue  blandis  rationibus  cupie- 
bant : igitur  et  praemia  decreverunt  laudationescjue 
relicturis  Antonium , et  Cleopatrae  bellum  propalam 
indixerunt.  > 

XII.  Ad  saga  tum  itum  ; et  solemnes  bello  sumendo 
caerimonias  in  aede  Bellonae  fecialis  Caesar  peregit. 
Tum,  quo  animus  amplior  omnibus  esset,  in  hunc 
sensum  verba  fecisse  dicitur:  «Quamquam  miserrima 
» et  sit,  et  censeatur  «nvilis  belli  conditio  , tamen  ea 
» tempora  inciderunt,  ut  dubitem,  an  non  potius 
» optandum  illud  fuerit , quam  ut  adversus  mulie- 
» rem, et, si  recte  rem  pensitamus, ne  ipsam  quidem, 

» sed  vilissima  eius  mancipia , induere  arma  coga- 
« mur  : nam  illi  «juiqem,suum  foventi  Antonium  , 

» vix  cogitatio  praeter  hanc  ulla  libera  erit:eunu- 
» chus  Mardio  et  Pothinus  exercitum  ducent;  signum 

§.  1 1.  Dio.  - 1’luKrch.  - Infra.  CXXXV,  S.  - Veli.  II , 84. 


2.“>2  IO.  FRriNSHF.MII  SVPPLEM*- 

» pugnae  Ira  dabunt,  tonstrix  Cleopatrae,  et  Char- 
» mium : nam  de  Antonio  pndet  ! sed  tamen  tam 
» metuendum  nihil , quam  sperandum  est ; olim  ille 
m mentis  inops , et  pharmacis  potionatos , arbitrium 
» sui  perdidit. 

XIII.  » Nisi  forte  putetis  suae  potestati»  fuisse, 
» quum  Alexandrinus  ipse  Gymnasiarcha  , Cleopa- 
» tram  reginam  ac  dominam  salutavit ; quum  eam 
» in  foro , inter  ludos , in  iudiciis  , in  transvectioni' 
n bus  equitum  sectim  perpetuo  habuit ; quum  vino 
» et  amore  saucius,  inter  eunuchos  currum  reginae 
m pedes  sequutus  est ; quum  aureum  baculum  tenens, 
» acinace  cinctus , purpura  geminisque  externum 
m in  morem  excultus  , in  aureo  lecto,  aurcaque  sella 
» curuli  diadematus  praesedit.  Iam  cetera  quis  pro 
» rerum  indignitate  satis  exsecretur  ? Romani  mrli- 
» tes  Aegyptiae  apparent ; mulieris  huius  nomen 
>1  inscriptum  scutis  praeferunt;  et  si  quaeritis,  quis 
« exercitui  praesit,  non  praetorium  in  iis  castris,  sed 
» regia  vocatnr ; nec  Antonii , ne  fallamini , sed 
» Cleopatrae  imperium  est.  Si  tamen  Cleopatram 
» vocari,  non  Lunam  potius  et  Isidem  fas  est;  nam 
» haec  nomina  imponit  ei  furiosus  amator , nort 
» mehercule  stolidius  , quam  quod  se  Dionysum  , si 
» diis  placet,  et  ne  parum  Aegyptius  videatur , Osi- 
» ridem  appellat. 

XIV.  » Iisdem  veneficiis  contactos  amicos  eius 
» putes ; qui  itidem  ab  hac  Circe  quaelibet  in  monstra 
» mntari  patiuntur ; et  quum  in  convivio  saltatur , 
m quos  illa  iusserit , aut  homines , aut  dii  fiunt.  Hi 
» non  modo,  rem  nostris  moribus  turpissimam,  ver- 

u sari  in  castris  feminam,  sed  imperare  vident;  hi 
u tanta  romani  nominis  opprobria  siccis  oculis  adspi- 
m ciunt;  hi  applaudunt,  quum  imperium  nostrum 
« amentissimis  donationibus  concerpitur;  quum  alibi 
a rapiuntur  patrimonia  regum  , alibi  prodiguntur  ; 
» quum  foedissimum  gulae  certamen,  non  profusis 
« tantum  dapibus,  sed  inaudito  hactenus  luxuriae 
u ingenio  una  sorbitiuncula  census  gentium  mergit. 

XV.  «Centies  sestertium  fnisse  margaritam , quam 
» nuper  illa  vorago  hausisse  in  aceto  dicitur , fama 
» non  dubitat.  Inter  hanc  licentiam  vitiorum,  et  hanc 
» foeditatem  adulantium  , quid  mirum  est,  si  eousque 
» muliebris  excessit  temeritas,  ut  pretium  obsceni 
» coniugii  romanum  imperium  petat , et  per  iura , 
» quae  sit  *n  Capitolio  datura,  iurare  consueverit? 
« Haec  etiam  auditu  vobis  gravia  esse  animadverto , 
» ut  mihi  certe  dictu  sunt.  Sed  quemadmodum  omen 
» istud  procul  a nobis  pntriaque  abesse  volumus;  ita 
u necessum  est , ut  armis  atque  manibus  , summaque 
» rerum  ope,  et , si  aliter  nequeat,  vel  nudi  corporis 
» obiectH , hanc  pestem , atque  hoc  nefas  abarcca- 
» mus.»  Haec  et  similia  loquutus,  non  tamen  institit, 
ut  Antonio  bellum  indiceretur : praestare  credebat , 
si  hominem  Cleopatrae  penitus  addictum  in  eam  in- 
vidiam conticeret , ut  externae  reginae  causa  contra 
patriam  civesque,  nulla  re  laesus,  arma  corripuisse 
videretur. 

XVI.  Maximum  id.  civilium  omnium , atque  exter- 
norum etiam  bellorum  populo  romano  fuit.  Galliam’ 
omnem  Ilispaniamque,  et  excepta  Cyrenaica  Africam, 

Illyricum  etiam  et  insulas  occidentis  Caesar  trahebat. 
Sed  et  Italia  publice  pro  partibus  eius  coniuraverat: 
quo  tempore  necessitatis  eius  gratiam  Bononiensibus 
fecit , propterea  quod  antiquitus  in  Antoniorum 
clientela  fuerant.  At  Antonium,  quidquid  per  Asiam 
romanae  ditionis  erat,  Thraciaeque  populi , et  cum 
Graecis  Macedones,  ad  Illyrios  usque  et  Ionium  mare, 
Aegyptusque  et  Cyrene,  cum  adiacentibus  insulis, 
sequebantur.  Reges  quin  immo  atque  tetrarchae,  so- 
cii Romanorum,  aut  finitimi  saltem  omnes  auxilia 
mittebant.  Igitur  naviutn  haud  minus  quingentis  coe- 
gerat; in  his  multas,  quae  octo,  vel  etiam  decem  re- 
migum  ordinibus  agebantur,  non  ut  iu  bellum  magis, 
quam  pompam  et  ostentationem  armatae.  Pedestres 
copiae  centum  millia  militum , duodecim  equitum 
continebant. 

' XVII.  Reges  etiam  ad  commilitium  venerant  ex 
Africa  Bogud,  ex  Asia  Tarcondimotus,  Ciliciae  rex, 
Archelaus  Cappadociae,  Paphlagoniae  Philadelphus, 
et  Commagenes  Mithridates.  His  Europa  Sadalem  a 
Thracia  iunxit.  Amyntas  et  Polemon  alios  pro  se  du- 
ces ex  Gallograecis  et  Ponto  miserunt.  Sed  neque 
Nabathaeorum  atque  Iudaeorum  auxilia  defuerunt; 
quamquam  dolo  Cleopatrae  commissis  bello  regibus, 
fantaque  fuit  utriusque  contentio,  ut  iureiurando 
milites  adstringerent ; atque  Antonius  suis  vicissim 
obstringeretur,  in  caput  suum  exsecratus,  si  aut  pa- 
cem cum  hoste  faceret , aut , confecto  bello , amplius 
bimestri  potestatem  relineret,  senatui  populoque  ro- 
mano  cuncta  traditurus. 

XV1I1.  Atque  id  licet  ab  cius  proposito  plurimum 
abhorrebat,  lamcu  vix  a se  passus  est  inultis  precibus 

impetrari , ne  imperium  anle  sextum  a bello  mensem 
deponeret:  nam  victoriae  quidem,  aestimatis  Caesaris 
suisque  viribus,  maximam  spem  conceperat,  numero 
militum,  equitum,  navium  longe  superior;  et  pecu- 
niis, quibus  abundabat,  corrupturum  se  sperans 
Caesaris  praesidia : quarum  rerum  causa  magnas  sum- 
mas circumquaque,  sed  maxime  in  Italiam  atque  Vr- 
bem  ipsam  mittebat.  Ynde  Caesar  iutentiores  ubique 
custodias  disposuit,  militibusque  suis,  ne  alienam 
liberalitatem  respicerent , nummos  divisit.  Quum  in- 
ter tantos  utrinque  apparatus  imminentium  malorum 
gravis  exspectatio,  variis  hominum  indiciis  atque 
sermonibus,  differretur,  etiam  prodigiorum  atroces 
minae  metum  auxerunt. 

XIX.  In  Vrbe  simius,  fanum  Cereris  ingressus,  in- 
ter sacrificandum  omnia  confuderat:  bubo  ex  Concor- 
diae templo,  ad  omnia  praecipuae  religionis  delubra 
circumvolans,  quum  undique  expelleretur,  postremo 
in  aede  Genii  Publici  consedit;  neque  captus  est,  et 
sero  ex  conspectu  hominum  discessit : tensa  Iovis 
ludis  comminuta  est : in  luduea  terrae  motus  ingens 
infinitum  animalium  numerum  , et  hominum  triginta 
millia  absorbuit:  Pisaurum,  quam  ad  Adriaticum 
Antonius  coloniam  deduxerat,  terrae  motu  hausta - 
est : super  Ionium  fax  per  aliquot  dies  suspensa  sur- 
sum in  aeterem  recurrit : Albae  statua  marmorea 
Antonii  sudorem  , frustra  detergentibus  quibusdam  , 
sanguinemque  multum  emisit : tempestatibus  percus- 
sa pleraque;  in  his  tropaeum  in  Aventino,  Victoria 
in  sccna,  pons  sublicius  in  amne. 

XX.  Incendia  quoque  multis  locis  fuerunt,  et  mons 
Aetna  finitimos  gravi  terrore  detrimentoque  malcta- 
vit:  Athenis  ex  deorum  et  gigantum  dimicatione, 
quam  fecit  in  scuto  Minervae  Phidias,  Dionysi  simu- 
lacnim  ventis  excussum  in  theatro  iacuit;  cuius  nu- 
minis habitum  nomenque  Antonius  usurpare  consue- 
verat. Eadem  tempestas  Eumenis  Attalique  colossos, 
quos  Antonio  transcripserat  civitatis  adulatio,  ex 
mullis  solos  evertit.  Praesentibus  curis  adiecit  prae- 
teritorum memoriam  sollicitudo,  quod  nuper  in  Etru- 
ria draco  biceps,  longus  pedes  octoginta  quinque, 
subito  conspectus,  post  inulta  et  varia  damna  data, 
fulmine  ictus  fuerat.  Hornae  pueri,  partium  nominibus 
assumptis,  biduo  concurrerunt,  Antoniani  victi  sunt. 

XXI.  Tot  portentis  pavefactae  mentes,  quum  in 
quotidiana  belli  exspectatione  essent,  factum  est,  ut 
neuter  eo  anno  quidquam  inciperet.  Caesar  ab  Antonio 
venisse  pecunias  audiens , non  audebat , nisi  diligen- 
ter omnibus  provisis , ab  Italia  discedere.  Antonium , 
vix  emersum  e luxu  , et  improviso  adventu  hostes 
territare  conantem,  Caesarianae  classis  nuntius  dece- 
pit, quam  ad  Ceraunios  montes  stare,  speculatoriis 
navigiis  conspectis  quidam  affirmaverant.  Igitur  in 
Peloponnesum  directo  cursu,  passim  dispertitus  co- 
pias, quo  et  plura  loca  tutaretur,  et  divisis  in  expe- 
dito alimenta  forent,  Patris  hiemare  instituit.  Ibi 
quoque  eum  prodigia  impendentium  malorum  exce- 
pisse credita  sunt,  quod  interea,  dum  illic  agit,  Her- 
culis fanum , quem  generis  sui  auctorem  ferebat , 
conflagravit. 

XXII.  Inter  has  belli  moras,  ex  omni  ordine  ulrin- 
quc  transfugerunt  quidam;  el  L.  Messium  explorato- 

rem  deprehensum  Caesar,  ostenso  ei  prius  omni  suo 
apparatu,  missum  fecit;  quamquam  eundem  etiam 
bello  Perusino  captum  dimisisse  meminerat.-  Ad  An- 
tonium sub  id  tempus  epistolam  misit  Caesar,  optio- 
nem offerens,  venire  ipse  in  Italiam,  an  se  in  Graeciam 
transiicere  mallet , ea  conditione , ut  qui  admissurus 
alterum  esset,  stationes  securas  portusque  praeberet  adna- 
viganti , et  a mari  copias  suas  tanto  intervallo  reduceret, 
quantum  expeditus  eques  conficere  una  die  posset : in- 
tra quintum  deinde  diem  de  summa  re  cerneretur.  Hoc 
potius  eo  fiebat,  ut  animum  suis  augeret,  quam 
quod  Antonium  tali  conditione  usurum  credebat : 
irrisitque  ille  dictitans,  ecquis  igitur  iudex  noster  erit, 
si  forte  neglexerit  alteruter  pactorum  fidem  ? 

XXIII.  Ne  tamen  timere  hostem  videretur,  contra 
poposcit , ut  secum  singulari  pugna  congrederetur : 
hoc  si facere  non  esset  ausus,  at  ille  Pharsalicis  campis, 
ubi  prius  inter  Caesarem  et  Pompeium  decretum  armis 
esset , exitum  lotius  belli  committeret.  Haec  acta  sunt 
C.  Sosio,  Cn.  Domitio  consulibus  : quum  inierim  ex. 
Lai.  iul.  L.  Cornelius,  ex  kal.  nov.  M.  Vqlerius  suffecti 
consules  magistratum  gessissent.  Ilie  annus  quum  inter 
apparatum  minasque  belli  praeterisset,  matura  omnia 
C.  Capsa r tertium , M.  Valerius  Messalla  Corvinus 
consules  exceperant : hinc  quoque  capientibus  omen 
hominibus  , quod  ademptus  Antonio  consulatus  ad 
euin  pervenerat , quem  paucos  ante  annos  ab  eodem 
Antonio  proscriptum  meminerant.  v * 

XXIV.  Nec  temere  factum  existimarunt,  quod 
ludis  quidam  mente  captus  in  theatrum  insiliens  co- 
ronam D.  Caesaris  suo  capiti  imposuerat,  statimque 

discerptus  a circumstantibus  fuerat.  Circa  eosdem  dies 
lupus  in  aede  Fortunae  occisus , ludis  equestribus 
canis  a cane  devoratus  est.  Incendium  etiam  inter 
prodigia , propter  magnitudinem  damni  ( nam  Cereris 
etiam  et  Spei  aedes  cum  pulcherrimis  donariis  con- 
llagrarant),  computatum  est;  quamquam  fraude  li- 
bertorum excitatum  esse  constitisset.  In  furorem  eos 
egerat  tributorum  acerbitas , quod  ab  omnibus  hoc 
genus,  qui  quidem  Italiam  incolerent,  quibus  res 
quinquaginta  millium  denariorum,  aut  eo  amplioi- 
essel , octava  pars  facultatum  in  praesente  pecunia 
exigebatur. 

XXV.  Tantaque  fuit  hominum  importunitas , tu- 
multu cacdibusque  et  incendio  grassantium,  ut  armis 
eam  coerceri  oporteret.  Illa  demum  severitas  et  hos 
compressit,  et  ingenuorum  praevenit  motus;  aegre 
fereutibus  picrisque,  quod  ex  praediis  italicis  quartam 
annui  proventus  pendere  cogebantur.  At  Caesar,  ut 
hostem  inopinatus  percelleret,  nondum  mari  naviga- 
bili , Brundisio  provectus  , quum  Corcyram  usque 
venisset,  tempestatibus  coactus  cedere,  retro  cursum 
flexit.  Vere  demum  iterum  educta  classis,  Epirum 
tenuit,  exposilisque  legionibus  ibi  castra  metaturis, 
ad  Leucadem  insulam , Ambraciique  sinus  cornua 
constitit.Nec  occurrit  siatiin  Antonius  remigum  inopia, 
quae  variarum  nationum  colluvies,  quum  procul  ab 
imperatore  hiemem  transegisset , neque  exercuerat 
sese,  et  mtfrbis  atque  transfugiis  admodum  decreverat. 

XXVI.  Igitur  M.  Agrippa, cum  parte  navium  prae- 
missus a Caesare,  minime  negligendam  occasionem 
ratus , observato  onerariarum  adventu , quae  ab  Ae- 

gvpto  Syriaqueet  Asia  cum  annis  atque  commeatu  ad 
Antonium  tendebant , mullas  abripuit;  et  plerisquc 
locis  exscensiones  faciundo , vehementer  Antonianos 
perterruit : mox  in  Peloponnesum  irrumpens,  Metho- 
nen , Messeniae  non  incelebre  oppidum  , quamquam 
validissimo  praesidio  munitum,  in  oculis  adversae 
classis,  subito  appulsu  cepit;  Bogudetnque  ibi,  Mau- 
ritaniae regem , deprehensum  occidit. 

XXVII.  His  auditis,  Caesar  in  spem  erectus , con- 
tractis Brundisium  senatus  atque  equestris  ordinis 
primoribus,  aliis,  ut  horum  uteretur  opera,  ceteris, 
ne  res  inierim  novas  domi  molirentur,  ad  transiicien- 
duin  omnia  comparabat;  ostentans  una, secum  sentire, 
quidquid  in  Vrbe  nobilitatis  esset.  Definito  deinde, 
quantum  eorum  quisque  servitii , quantum  commea- 
tuum portaret,  universas  copias  traiecit.  Forte  pars 
maior  Antonianae  classis  ad  Actium  (Epiri  est  locus) 
stabat;  non  firmissima  remigio,  quod  iuopia  rerum 
necessariarum  valde  erat  imminutum.  Igitur  condi- 
tionibus aut  vi  sperans  suam  in  potestatem  hos  ven- 
turos esse  Caesar , eo  cursum  direxit.  Naves  in  uni- 
versum ille  ducentas  quinquaginta  paraverat  modicae 
altitudinis,  ceterum  expeditas  et  agiles;  peditum  octo- 
ginta millia,  cuin  duodecim  millibus  equitum. 

XXVIII.  Antonius,  tainelsi  legionum  numero  prae- 
stabat, tamen  ut  Cleopatrae  gratificaretur,  in  classe 
locaverat  arcem  spei  suae  , quamquam  penuria  remi- 
gum  vulgo  e Graecia  corriperentur  a praefectis  eius 
quilibet ; ita  ut  neque  viatoribus  abstineretur  , aga- 
sonibusque et  messoribus , quo  ex  genere  plerique 
erant , qui  mare  nunquam  vidissent:  nec  sic  quidem 

succurri  poterat  indigentiae , quin  magna  pars  classis 
pessime  navigaret.  Aiunt,  quutn  paulo  post  Antonius 
Actium  venisset,  trientemque  fere  nautarum  absum- 
ptum fame  reperisset,  crudelem  sane  atque  prorsus 
inhumanam  vocem  effudisse:  Remi  modo  salvi  sint: 
remiges  non  deerunt , quousque  Graecia  homines  habue- 
rit. Ergo  Caesar,  pedestri  exercitu  ad  Ceraunios  montes 
exposito , qui  dehinc  ad  Actium  procederet , obiter 
recepta,  quae  relicta  a fugiente  praesidio  fuerat, 
Corcyra,  in  Thesprotidis  portu,  quem  propter  Thya- 
minet  Acheronta,  fluviosque  alios  in  eum  incidentes, 
aut  ex  ipso  mari  ebullientes  aquas,  ob  argumentum 
dulcem  appellant,  classem  constituit.  Interea  Caesaris 
adventum  tumultuosi  nuntii  ad  Antonium  pertule- 
runt ; iliumque  iam  apud  Torynem  ( Epiri  oppidum 
fuit)  considere.  Quos  eludens  Cleopatra,  Quid  magni 
est , inquit , si  in  Toryne  sedet  Caesar?  ad  culinariae 
supellectilis  instrumentum,  quod  hac  appellatione 
Graeci  notant,  significationem  detorquens. 

XXIX.  Sod  huiuscctjiodi  dictis  servari  classis,  sug- 
grediente  Caesare  , non  potuisset.  Antonius  , cum 
praesentibus  copiis  impigre  profectus , veteris  ducis 
solertia  subvenit,  rostris  tanquam  ad  procursum  ob- 
versis, et,  quo  speciem  instructarum  ostentaret,  remis 
ab  lateribus  navium  demissis,  et  remigibus  armatis 
per  tabulata  dispositis.  Ita  delusus  Caesar  , abiecto 
pugnandi  consilio,  evocatos  ad  colloquium  Antonianos 
corrumpere  conatus,  quum  nihil  succederet,  neque 
propter  aquarum  penuriam , quas  magnis  operibus 
inaccessas  hostis  effecerat,  commorari  circum  ea  litora 
posset,  ad  locum  , ubi  mox  Nicopolis  exaedificata  est, 
secessit.  Castris  hic  communitis  , muroque  alium  ad 

portum  (Comaro  nomen  est)  perducto,  terra  simul 
inarique  gravis  Actio  vicinus  imminebat : adeoque 
nihil  ab  eo  praetermissum  est,  ut  trans  eundem  murum 
a mari  in  sinum  Ambracium  naves  transvexisse  sit 
creditus,  coriis  bubulis  recentibus  oleo  inunctis,  per 
quorum  lubricitatein  facilius  tantae  moles  provolve- 
rentur. 

XXX.  Ceterum  is  erat  locorum  situs,  ut  pro  eo* 
qui  prior  occupasset,  magnopere  facturus  videretur. 
Actiun;  enim,  circa  quod  ea  gesta  res  est,  Apollinis 
fano  celebre  promontorium  Acarnaniae,  os  Ambracii 
sinus  efficit,  portus,  apud  Nicopolim  qui  sunt, respi- 
ciens  ; lotusque  is  sinus  , et  quidquid  autc  eum  loci 
est,  quum  accipiendis,  tum  tutandis  navibus  eximiam 
commoditatem  praestat.  Sed  totum  hoc  spatium  ope- 
ribus etiam  Antoniani  permuniverant,  ad  utraque 
sinus  cornua  inaedificatis  turribus  et  mari , quod  in- 
tererat, navibus  praecincto.  Castra  iuxta  fanum  po- 
suerant  spatio  plano,  pugnaeque  committendae,  quam 
stativis,  aptiore.  Vl  enim  depressis  et  palustribus  locis 
consuevit,  tam  hieme,  quam  aestate  insalubris  ibi 
aer  erat , et  morbi  per  castra  vulgabantur.  Dum  ita 
ex  propinquo  castra  castris  opposita  sunt,  nihil  nort 
expertus  Caesar,  educendo  instructos  ordines,  ut  pu- 
gnae faceret  potestatem,  adnavigando  classe,  et  one- 
rarias hostium  abstrahendo,  non  tamen  elicere  in 
aciem  eos  potuit,  quin  adventum  suorum  praestola- 
rentur. 

XXXI.  Tum  vero  propius  admotus  cUni  parte  legio- 
num Antonius  , etiam  equitatum  ab  utroque  sinus 
latere  praesidio  collocavit,  Caesar,  nullum  eo  loco 

sibi  casam  tui  tertiandam  proelii  fortunam  cernens 
aperiri , in  Graeciam  atque  Macedoniam  partem  co- 
piarum misit,  ut  Antonium  a praesentium  reruincura 
revocaret.  At  Agrippa  Leucadem, et  quotquot  ibi  naves 
erant,  repentino  incursu  cepit.  IndePatras,  victo  navali 
pugna  , qui  occurrerat , Q.  Nasidio  ; neque  diu  post 
Corinthum  in  potestatem  redegit.  Quibus  rebus  , et 
quod  a M.  Titio  et  Statilio  Tauro  caesi  Antonii  equites 
fuerant , .inclinare  mullorum  animi  ad  fortunae  mo- 
menta coeperunt.  Transfugiebant  ad  Caesarem  quo- 
tidie aliqui ; sed  inter  notissimos,  Paphlagoniae  res 
Philadelphus  Titio  Tauroque  se  coniunxer^t.  Plus 
tamen  affecit  Antonium  Cn.  Domitii  transitio;  qui 
Cleopatrae  invisus,  quam  solus  Antonianorum  nun- 
quam , nisi  nomine , salutare  voluerat , quamquam 
febre  correptus,  parvo  acatio  ad  Caesarem  traiccit. 

XXXII.  Antonius  tainen  magnum  animum  praefe- 
rens, contra  sententiam  Cleopatrae,  quidquid  rerum 
Domitius  reliquerat,  ad  eum  remisit.  Nec  diu  superfuit 
ille,  non  tam  opera, quam  exemplo,  praelatis  partibus 
utilis : nec  enim  tantus  vir  abieclurus  priorem  ami- 
citiam fuisse,  nisi  desperatione,  credebatur.  Ergo 
frequentibus  iam  transfugiis  , Antonius  metu  cohibi- 
turus, quos  benevolentia  non  posset,  cum  aliis  qui- 
busdam , etiam  partis  Arabiae  regem  Iamblichum 
excruciatos  occidit.-  et  Q.  Postumius  senator  iussu 
imperatoris  manibus  quorumdam  discerptus  est.  Inde 
Q.  Dellio  et  Amyntae  regi  timens,  quos  in  Thraciam 
et  Macedoniam  ad  conducendos  mercede  milites  mi- 
serat, an  ipsorum  quoque  perfidiam  veritus,  ipse 
statuit  eo  proficisci,  ut  praesentia  sua,  sive  metum 
eorum , sive'defeclionetn  praeveniret, 

xxxni.  Male  omnino  hoc  er  consilium  vertit:  nam 
et  illi  cum  rege  thracio  Rhymetalce  et  Deiotarus  ad 
Caesarianas  partes  se  transtulerunt;  et  per  absentiam 
eius  navale  proelium  ausus  Sosius,  iniquo  marle  di- 
micavit. Quippe  L.  Taresium,  cum  paucis  navibus  in 
statione  relictum , oppressurus , licet  inter  densam 
nebulam  aggressus  in  fugam  egisset,  assequi  non  po- 
tuit ; et  Agrippae  forte  redeunti  oblatus,  cum  multis 
aliis  et  Tarcondimotum  regem  perdidit.  Hac  pugna, 
simul  quod  ipse  reversus  equestri  proelio  inferior 
discesserat,  vitare  propinquitatem  hostium  coactum, 
post  unius  bidui  moram  maiora  castra  acceperunt. 
Ibi  quum  etiam  inopiam  timerent, de  ratione  gerendi 
porro  belli  consultatum  est:  quum  variatum  senten- 
tiis esset,  vicit,  ut  semper,  apud  Antonium  Cleopa- 
tra, praesidiis  firmari  iubens  opportunissima  locorum, 
et  in  Aegyptum  naves  militesque  reduci , ubi  omnia 
pro  ipsis  essent  habituri.  Ceterum  ad  hoc  consilium 
non  muliebri  tantum  timore  delapsa  erat,  sed  etiam 
iniecta  frequentium  prodigiorum  cura,  quod  in  prae- 
toria sua  navi , quam  vocabat  Antoniada  , quum  hi- 
rundines nidum  sub  prora  fecissent,  aliae  superve- 
nientes et  has  expulerant,  et  pullos  earum  discerpse- 
rant ; et  statuas  Cleopatrae,  dearum  insignibus  ador- 
natas . fulmen  deiecerat. 

XXXIV.  Hinc  illa,  diffidens  praesentibus,  Antonium 
quoque  sui  terroris  implevit.  Nec  tamen  confesso  ti- 
more, ne  suorum  animos  desperatione  abalienarent . 
aut  fugientium  specie  abiri  placuit ; sed  instructa  ad 
dimicandum  classe,  si  quis  propositum  iter  interpel- 
lasset.  At  Canidius , remissa  in  Aegyptum  Cleopatra, 
pedestri  marte  decernendum  censuerat.  Neque  enim 

turfic  ad famam  fore , ■si  Caesari,  Siculis  bellis  nautica 
certamina  edocto  , mari  cederet;  id  immo  , si  neglecta 
damnataque  fortissimarum  atque  fidelissimarum  legio- 
num opera  , tot  pedestrium  proeliorum  victor  , in  classe 
summae  rei  spem  reponeret-  In  Macedoniam  igitur  ac 
Thraciam  iubebat  transferri  bellum,  regem  Dicomen, 
maxima  olferenlein  Getarum  auxilia , socium  discri- 
minis habituros.  Sed  haec  repudiata  est,  ut  praedixi- 
mus, sententia.  Sub  idem  tempus  Antonius  propin- 
quum periculum  elingit , quum  per  longa  brachia, 
<(iiibus  castrorum  munitionem  portui  coniunxerat , 
pro  more  securus  incederet. 

XXXV.  Caesar  enim  admonitus,  excipi  eum  posse, 
clam  miserat  subsessores;  atque  illi,  paulo  festinan- 
tius exsurgentes,  anteambulonem  imperatoris  corri- 
puerunt; ipse  celeri  cursu  vix  se  recepit  ad  suos. 
Inierim  delectis  ex  omni  numero  praestantissimis 
quibusque  navibus  centum  septuaginta,  ceteras,  quod 
imminuto  transfugiis  pugnisque  exercitu  compleri 
hon  poterant,  igne  consumi  placuit;  praeter  Aegy- 
ptias sexaginta , quas  malo  consilio  Cleopatrae  relin- 
quebat. Noctu  deinde  pretiosissimis  rerum  in  naves 
comportatis,  postquam  omnia  satis  instructa  parata- 
que  videbantur,  Antonius  adhortandos  prius  milites 
ratus , advocata  concione , hunc  in  modum  fecisse 
verba  dicitur:  «Quae  a duce  parari  oportuit,  praesto 
» esse  omnia,  ne  mihi  credi  postulem,  ipsi  novistis, 
» atque  adeo  videtis , commilitones:  sive  numerum 
» copiarum  respicitis,  sive  cuilibet  generi  pugnae 
« idoneas  manus,  haud  dubie  superiores  sumus; 
» taceo,  quod  tam  strenui  bellatores  plcrique  estis  , 

» pugnisque  clarissimis  nobili  tali,  ut  vel  singulorum 
>3  celebratam  virtutem  hostes  nostri  horreant. 

XXXVI.  «Viribus  igitur,  in  quibus  sunt  omnia, 
» potiores,  etiam  pecuniarum  non  magnitudine  mo- 
»»  do,  sed  facilitate  parandi,  utendique  libertate, 
» vincimus : nam  ex  ubere  copia  desumptis  neque 
» parcere  cogimur,  neque  seditiones  per  vim  ereptas 
» querentium  formidamus  ; qualia  multa  visuri  mox 
» in  Italia  sumus , ubi  iam  olim  tumentibus  animis 
» metum,  quo  illi  solo  adhuc  tenentur,  arma  nostra 
>3  detraxerint.  Post  ista  paene  supervaeaneum  est  de 
>3  me  dicere,  nisi  referre  arbitrarer,  hoc  etiam  ab 
» omnibus  intelligi,  et  vos  esse  eiusmodi,ut  quolibet 
» imperatore  vincere  possitis,  et  me,  ut  quibuslibet 
» militibus.  Etego  non  amplius  iuventa  calidus,  non- 
» dum  senecta  segnis,  hos  ipsos  annos  habeo,  quibus 
» et  corporibus  adhuc  robur  constat , et  mentium 
3»  longe  acerrima  vis  est. 

XXXVII.  «De  ingenio  et  usu,  quamquam  in  mei? 
» laudibus  debeam  esse  restrictior,  id  tantummodo 
» dicam  , neutrum  mihi  defuisse,  quominus  et  utilia 
» providere  , ct  opportuna  dicere , et  domi  bellique 
» facere,  quae  oporteret,  possem;  nec  ferme  parti- 
it» cula  ulla  negotiorum  utrobique  offerri  potest , 
>3  quam  non  experiundo  didicerim  : saepe  aliorum 
33  ductu,  saepe  meis  auspiciis  res  gerendo,  parendi 
33  imperandique  cognitas  omnes  rationes  habeo:  multa 
>3  caute , haud  pauca  audacissime  gessi , ut  teinpori- 
33  bus  recte  uti  assuescerem ; neque  fortuna  defuit , 
33  quin  et  victoriis  me  multis,  et  nonnunquam  in- 
33  fortuniis,  ad  omnes  bellorum  casus  erudiret. 

XXXVm.  «Sed  ista  quum  apud  conscios  dicam, 
33  non  ero  prolixior,  ubi  unum  hoc  addidero,  quum 
33  adversae  partes  numero  et  robore  militum,  appara- 

» tunmque  varietate  multipliciter  vincantur,  a nulla 

tamen  re  imparatiores,  quam  nb  imperatore,  in 
m certamen  descendere.  Vnde  eniin  ei  in  his  annis 
» necessaria  huic  loco  experientia?  quem  et  corpore 
» invalidum  esse  scimus  omnes,  nec  aut  in  continenti, 
» aut  in  mari  ullius  proelii  victoriam  per  se  obtinuisse. 
» Certe  in  Philippicis  campis,  dum  ego  vinco,  ille 
» fusus,  fugatus,  castris  exutus  est;  nec  quid  intersit 
>j  inter  duos,  aut  brevius  possem,  aut  verius  expo- 
>3  nere.  Iam  etiam  victoriae  certissimum  praesagium 
>3  sumi  ex  apparatibus  solet. 

XXXIX.  «Illis  igitur,  si  quid  roboris  est,  forte  sit 
33  in  legionibus,  et  pedestribus  copiis:  at  vero  navi- 
33  bus,  ut  ipsi  videtis,  tanta  differentia  est,  ut  nostris 
33  quidem  noceri  minime  posset  a tanto  infirmioribus, 
3j  si  sola  mole  sua  defenderentur;  iam  vero  quum 
33  tantus  sagittariorum  numerus  e turribus  telorum 
33  imbrem  eminus  sparget,  ecquis  hostium  suggredi 
33  sustinebit?  Neque  vero  Sicula  victoria  quemquam 
33  terreat,  quae  et  ipsa  non  Caesaris  decus,  sed  Agrip- 
33  pae  ministerium,  immo  classis  meae  facinus  fuit: 
33  cum  mancipiis  et  libertis  Pompeii  decertatum  est ; 
33  et  quid  eius  copiae  ad  nostras?  et  sic  tamen  semel 
33  iterumque  foede  mulctatus  est  iste  Caesar , quum 
3s  unius  Siciliae  vires  oppositas  haberet:  at  quota  pars 
33  imperii  nostri  est  Sicilia?  ut,  si  quis  hanc  sube- 
33  gerit,  formidandus  esse  nobis  videatur. 

XL.  «Ego  vero  tam  parum  istis  eventis  moveor, 
33  ut,  quum  possim  et  pedestri  bello  vincere,  mari* 
33  limo  experiri  maluerim,  cuius  victoriam  secum 
is  tracturam  omnia  prospicio:  nam  hostium  legiones, 
33  in  angusta  conclusas  quasi  quadam  insula  , quum 
33  omnia  circa  nostra  sunt,  sedendo  deinceps,  et  ar- 
33  cendo  tantum  commeatus , quod  mare  tenentibus 

» facillimum  erit, expugnabimus.  Dixi,  milites,  quanta 
» brevitate  potui , quantis  argumentis  victoriam  no- 
» bis  certam  deberi  arbitrarer.  Nunc  etiam , quod 
» omen  dii  avertant f quid  victis  exspectandum  sit, 
« cogitate , quo  fortius  pugnam  capessatis , hisque 
» animis  ineatis  proelium,  ut  omnino  victoribus  inde 
» discedendum  existimetis.  Sicula  illorum  victoria 
» nobis  documento  sit,  quae  in  vos  sint  exempla  edi- 
» turi,  qui  tam  multos,  etiam  illustrium  virorum, 
» interemerunt;  nec  eorum  tantum,  qui  apud  Pom- 
» peium  fuerant,  sed  etiam  ex  Lepidanis,  socios  suos, 
» consortesque  periculorum,  quibus  haud  minimam 
» deberent  partem  eius  ipsius  victoriae,  qua  tam  in- 
» solenter  abutebantur. 

XLI.  « Quid  iam  de  ipso  Lepido  loquar?  cuius 
» quum  iniHriam  nullam,  beneficium  magnum  recens 
n haberent  (nec  enim  sine  huius  auxilio  evertere 
» Pompeium  potuissent),  ingratissimi  mortalium  ho- 
•>>  minem  innocentem,  bene  meritum,  mitem,  imperio 
» exuerunt,  et  nunc  quoque  captivi  modo  habent 
m in  custodia.  Neque  mitiores  in  ceteros,  quos  pecu- 
« nias  crudeliter  exigendo  quum  in  arma  egissent , 
■»  pro  hostibus  occiderunt.  Qui  ergo  talia  in  amicos 
» sociosque  perpetrant,  quid  non  audebunt  in  ad- 
» versarios  ? nobis  scilicet  parcent , quibus  illi  viles 
» fuerunt?  abstinebunt  nostris,  qui  suorum  faculta- 
» tibus  minime  pepercerunt?  tam  impotentes  manente 
» bello,  victoria  moderate  utentur?  Sed  quid  ego  in 
» enarrandis,  quae  adversus  alios  deliquerunt,  verba 
» consumo?  quis  enim  indignius  me  ipso  acceptus 
» est  et  habitus  ? 

XLII.  « Triumvir  constituendae  reipqblicac  pari 
» atque  Caesar  iure  creatus , tanto  tempore  sic  usus 
>3  potestate  , ut  poenitere  eius  non  debeat ; quantum 

» in  collega  est , magistratu  privor , destinato  etiam 
» consulatu  careo ; non  de  senatus  sententia , cuius 
» nomen  frustra  praescribi,  tot  primorum  eius  ordinis, 

» ipsorumque  adeo  consulum  profectio  ex  Vrbe  de- 
« monstravit.  Satellites  Caesaris  sunt,  qui  haec  molienti 
» Patrum  auctoritatem  falso  circumdant,  in  se  quoque, 
i)  non  tantum  in  rempublicam  iniurii  , quando  sic  se 
» cervicibus  suis  regem  imponere  non  sentiunt,  lam 
» pro  se  quisque  rationem  ineat , quid  sibi  possit  ab 
» hoc  monstro  polliceri ; cuius  inhumana  atque  impia 
» temeritate , testamentum  M.  Antonii  e penetralibus 
» Yestae  vi  raptum  est,  vivi , valentis  , Armeniae  tum 
«maxime  victoris,  et  lania  potentia  subnixi,  nec 
» raptum  modo  , sed  resignatum  , lectumque  publice? 

XLIU.  » Cuius  quidem  exemplum  rei , ne  feracis- 
» sima  quidem  scelerum  tempora  produxisse  memo- 
» rantur.  Ilaec  ergo  designavit  in  collegam  suum , 

» cognatum,  amicum  etiam,  si  diis  placet ; ecce  enim 
» negat  arma  adversus  me  induisse  ! quid  ergo  vobis 
« fiet , commilitones , quibus  aperte  minatur,  quorutn 
» honoratissimum  quemque  inter  hostes  iudicatos 
-»  nominalim  retulit?  Quod  si  non  eodem  decreto 
» bellum  indixit  omnibus , ne  ideo  factum  putetis  , 

» quod  in  aliquos  futurus  sil  lenior.  Discordiae  se* 

» mina  iacere  voluit  vafer  adolescens,  satis  gnarus  , * 
» coniunctis  se  parem  esse  non  posse;  sin  dissentia- 
» mus  , adversus  omnes , occasionem  aperiri.  Ergo  et 
» credulos  nonnullos  levesque  spe  ac  promissis  pel- 
» lexit ; non  reputantes,  hac  se  perfidia  iustum 
» imperatorem  , et  reddendae  reipublicae  studium 
n iureiurando  professum,  cum  eo  commutare , qui 
» nihil  alitui,  quam  servitutem  simul  omnium  quaerat, 

XLIY.  » At  ego  cum  ceteris  illustribus  viris,  ta- 
»>  tnetsi  edicto  Caesaris  ouini  metu  -vacare  iubemur  , 

» rebus  potius,  qnqm  'verbis  accredentes,  neque 
» vos  deserere,  neque  ceteros , qui  servituti  liber- 
» talem  anteponent,  decrevimus.  Rem  igitur  sane 
» aequissimam  postulamus,  ut  eodem  in  nos  animo 
» sitis, ‘duo  maxime  ponentes  ob  oculos,  et  quantas 
» exituri  miserias  bene  pugnando,  et  quanta  adepturi 
» bona  sitis.  Nihil  in  vos  hosti  superbo  , atque 
» crudeli  licebit:  vos  immo  ad  summa  gloriae  poten- 
» tiaeqiie  provecti,  rerum  arbitri  eritis;  neque  vobis 
u tantummodo  in  liberata  patria,  sed  ipsis  quoque, 
» quos  viceritis,  ingentium  commodorum  auctores.  » 
Hanc  in  sententiam  loquutus  , principes  amicorum , 
ne  superiorum  exemplo  profugerent,  in  naves  impo- 
suit; iussis  una  conscendere  sagittariorum  duobus , 
legionariorum  viginti  millibus.  Quod  enim  Caesarem 
Siculo  bello  victorem  fecisse  magnititudo  maxime 
navium,  et  multitudo  propugnatorum  credebatur; 
ipse  quoque  utrumque  imitari  constituit.  Ergo  et 
triremes  raras  ediiicarat , ceteras  ab  quaternis  usque 
ad  denos  ordines  , cum  praealtis  turribus. 

XLV.  Ferunt , quum  praeter  illum  legiones  in 
classe  pugnaturae  incederent,  veteranum  centurio- 
nem magna  et  queribunda  voce  exclamasse, » Ergone 
sj  his  cicatricibus  (ostendebat  enim  frequentes  toto 
m adverso  corpore)  gladioque  diflisus,  imperator,  spes 
» tuas  his  nullius  usus  lignis  concredes?  At  ista 
» Phoenicibus  et  Aegyptiis  digna  est  militia ; nobis, 
» terram  praebe  , in  qua  aut  vincere , aut  occumbere 
» didicimus».  Ille  nihil  ad  haec;  sed  nutu  tantum, 
manuquc  mota  ostendens,  bonum  animum  ei  haben- 
dum , praeteriit.  Sed  ipse  tristium  potius  , quam 
meliorum  obiecla  imagine , vela  comportari  iubebat 

iu  liaves,  ut  scilicet  persequendi  fugitivos  hostes 
facultas  foret.  At  Caesar,  consilio  Antonii  ex  trans- 
fugis cognito,  sibi  quoque  ante  discrimen  agendum 
cuin  exercitu  ratus,  eiusmodi  orationem  habuit  : 

XLVI.  » Eventus  bellorum  pro  bonitate'  causae 
» plerumque  iustitia  numinum  dispensari,  non  hodie 
m demum 'herive  credi  coepit , sed  omni  temporum 
u memoria  constanti  priorum  observatione  veluli  per 
» manus  traditum  est.  Igitur  licet  ita  parati  simus, 
» ut  vel  iniustum  bellum  salis  felix  fore  confidere 
si  debeamus;  plus  tamen  liducia  in  eo  repono,  vobis- 
» que  reponendi  suin  auctor,  quod  non  facturi  iniu- 
» riam  , sed  intentatam  repulsuri , hoc  quidquid  est 
» periculi  subibimus. 

XLVII.ct  Ecquid  enim  romano  populo,  gentium 
u omnium  principi,  plerarumque  victori,  accidere  in- 
ii dignius  potuisset,  quam  quod  adversus  Cleopatram, 
11  quasi  hostem , tanto  cum  apparatu  proficisci  cogi- 
» mur?  Sane  ego  hac  nuntii  foeditate  non  solum,  si 
11  qui  manium  sensus  est,  valde  permoveri  Fabricios, 
» Scipionesque  et  Aemilios  putem ; sed  etiam  Pyr- 
u rhum,  et  cum  Philippo  Magnum  Antiochum,  et 
i>  clarissimos  Poenorum  principes  erubescere,  si  inu- 
» lierem  aegypliam  inlelligant  cum  his  contendere, 
ii  quorum  a maioribus  tanti  ipsi  reges  imperatoresque 
ii  victi  sunt.  Neque  vero  meriti  hanc  ignominiam  su- 
» mus,  quibus  Gallia  subacta,  quibus  Pannones  ad 
i>  Istrum  usque  domiti,  transitusque  Rhenus,  et  in 
» Britanniam  traiecli  exercitus,  salis  illustria  lesti- 
» monia  sunt,  nihil  nos  a priorum  virtute  defecisse. 

XLVIII.  «Proh  deos  immortales!  adeonc  nos  a vi- 
« lissimis  hominibus  despici,  ut  ab  Aegyptiis  et  Ale- 

» xandrinis  provocemur  ? Quid  enim  ad  exprimendam 
» istorum  mollitiem  ignaviamque  dici  verius  aut 
a expressius  potest  ? Ili  igitur  mortalium  turpissimi 

* simul  atque  inertissimi,  qui  tanta  sunt  vecordia, 
» ut  reptilia  ferasque  colere  pro  diis  possint , qui 
» condiendis  corporibus  immortalitatis  allectant  inane 
» ludibrium,  quam  ab  animis  suis  gestisque  sperare 
» non  audent;  qui  semper,  ut  ad  res  novandas  levi- 
» tate  praecipites,  ita  ad  gerendas  prae  timiditate  ine- 
» ptissimi  fuerunt : hi  , inquam,  procedere  in  conspe- 
» ctum  nostrum,  ostendere  arma  sua,  expectare  nostra 
» sustinent.  Quamquam  quid  ego  horum  amentiam 
» reprehendo,  quae  per  se  facile  quietura,  nostro- 
» cum  fatali  quodam  furore  stimulatur.  Romanas  illi, 
» proh  pudori  romanas  intuentur  inanus,  comini- 
» • litones  1 

XLIX.  “Nostri  generis  homines  reginae  suae  stipa- 
«•tores  conspiciunt;  hinc  equites  roinanos  , hinc  se- 
» natores  spadonum  eam  vilitate  adulari.  Quid,  quoc^ 
» M.  Antonium  bis  consulem , saepius  imperatorem  , 
■ reipublicae  constituendae  mihi  datum  collegam, 
» tot  terras  imperio,  tot  exercitus  oblinentem,  amo- 
u ribus  nostris  descivisse  vident,  omnemque  et  na- 
» talis  soli  caritatem,  et  patriorum  numinum  reve- 
x>  rentiam  abiurasse?  Etenim  si  quis  forte  vestrum 
» est,  qui  aliis  auctoribus  parum  credidit,  scitote, 
» M.  Antonii  iussu  et  exemplo  pro  Iside  aut  Diana 
» adorari  Cleopatram;  Antonio  imponente,  natos 
» eius  Solis  atque  Lunae  ferre  nomina;  Antonium 
» his  amplissimas  insulas , magnam  continentis  par- 

* tem , tnnquam  privatum  patrimonium  distribuisse. 

L.  u Etiamsi  certissima  sunt  haec  atque  compertissi- 

» ma,  credere  cunctantibus  ignosco.  Sed  eadem  facino- 
» rum  magnitudo,  sicuti  vix  invenire  fidem  obiecta 

» potest,  sic  nota  eadem  ctprobata  veniam  enormibus 
» peccatis  negat.  Qua  in  re  plus  aliquanto  patriae  salu- 
» tique  omnium, quam  affectui  meo,  deberi  intelligo. 
j.  Quid  enim  non  feci  tulique,  ut  hic  a me  servari 
jj  posset,  quem  patrem  appellare  solitus,  participem 
» consiliorum,  collegam  potestatis  habui;  cui  sororem 
» carissimam  iunxi  matrimonio;  cui,  ut  alia  taceam, 
» lotos  exercitus  dono  dedi?  Quam  ergo  cunctanter 
» ad  vindictam  roinani  nominis  accesserim  , inde  ma- 
» nifeslum  esse  cunctis  credo,  quod  neque  contu- 
» inelia  sororis , neque  susceptorum  ex  ea  liberorum 
# neglectu,  non  aegypliae  mulieris,  quam  sorori 
» meae  anteposuit , insolentia,  non  amentia  ipsius, 
» provincias  populi  romani  liberis  istius  feminae  di- 
» stribuentis , in  arma  compelli  potui. 

LI.  « Neque  enim  eodem  mihi  tum  numero  dil- 
» cendi  videbantur  Antonius  et  Cleopatra : quod  ad- 
» versus  externam  arma  potius  expediri  dignitas 
» nostra  iubebat ; civi  ad  poenitentiam  spatium  dari 
» postulabat  humanitas.  Et  indicto  Cleopatrae  bello, 
» sperabam,  hunc  , si  non  ultro,  coactum  certe,  ad 
„ meliorem  mentem  rediturum  esse;  ideoque  nec 
„ hostem  iudicari  passus  sum.  Quando  autem  ille  nec 
» misericordia  nostra,  nec  patientia  utitur ; sed  sive 
» imprudentia,  sive  pharmacis,  ut  ferunt,  istius  vc- 
„ neficae  mota  mente,  beneficium  nostrum  repudiat, 
» in  mulieris  gratiam  nobis  patriaeque  periculum  in- 
» lentans:  quid  superest,  commilitones,  quam  ut 
» hunc  Cleopatrae  volonem,  iisdem , quibus  et  do- 
» minam  eius  , armis  submoveamus  ? et  quando  ipse 
>•  maiorum  suorum  et  romani  nominis,  et  honorum 
» a patria  acceptorum  non  meminit ; nos  quoque 

» Romanum  hunc  et  Antonium  consulemque  atque 
. » imperatorem  fuisse  obliviscamur,  et,  quod  ipse 
» omnibus  his  titulis  praetulit,  cum  Canopico  cym- 
» balista  negotium  esse  cogitemus. 

LII.  « Vnde  neque  cuiquam  ea  reputatio  subeat, 
» talem  isthunc  hominem  aliquid  ad  partes  corrobo- 
» randas  Cleopatrae  sua  praesentia  momenti  adiectu- 
» rum,  Qualis  antea  quoque  bellator  fuerit,  multi 
» vestrum  satis  norunt , a quibus  ad  Mulinam  victus 
» ac  fugatus  est.  Quod  si  forte , dum  a nobis  stetit , 
» aliquid  habuisse  virtutis  visus  est ; id  omne  olim 
» iam  voluptatibus  mollitieque  deperiit:  nain  iuter 
» regias  voluptates,  inter  muliercularum  amores,  quae 
» durare  virtus,  aut  quid  manere  consilii  animique 
» virilis  queat  ? Nec  enim  fieri  potest , ut  alius  sit 
» quisquam,  atque  se  esse  studet:  delicias  inertia 
» atque  negligentia  sequitur;  laboribus  atque  pericu- 
» lis  virtus  ali  gaudet.  Igitur  et  ille  quondam  non 
» instrenuus  Antonius,  tanto  iam  tempore  unica  su- 
» scepta  expeditione,  mulla  millia  civium  pugnando 
» ad  Praaspa , plura  deinde  fugiendo  perdidit.  Nec 
» mirqm  sane : nam  si  quis  vestrum  lascivam  salta- 
» tiunculam  aliquam,  aut  bacchicae  choreae  ducto- 
» rein  desiderat,  vix  nancisci  meliorem  alium  posset; 
» illis  enim  rebus  apprime  est  exercitus  : at  cui  duce 
» sit  opus,  si  sapiat,  alium  quaesiturus  est. 

LIII.  « In  hoc  enim  quid  est,  quod  placere  cui- 
» quam  debeat?  Aetas?  at  illa  defloruit  annis , emar- 
» cuit  luxuria.  Animi  magnitudinem?  tanquam  illa 
» cum  stupris  et  mollitie  consisteret.  Pietatem  ergo 
» cultumque  deorum  aliquis  nominet  ? quasi  vero 
» hos  non  aeque  ac  . patriam  oderit.  Fidepi  ? huius 
» enim  egregium  edidit  specimen  in  Armeniae  rege. 

» At  benevolentiam  erga  amicos?  laudetur  sane  illa 

» atque  praedicetur,  si  non  intimos  alios  contumeliis 
» a se  pepulit,  alios  etiam  crudelissime  interfecit. 
» Erant,  qui  apud  milites  magnam  eius  esse  caritatem 
» existimarent : sed  his  quoqUfe  ; aut  vehementer 
» fallor,  hunc  errorem  quotidiana  ad  nos  transfugia 
» exemerunt.  Atque  ego,  ceteris  quoque  similem 
» esse  animum,  non  dubito;  iterumquq  eventuram 
» ei,  quod  Brundisio  in  Galliam  proficiscenti  contigit: 
» tum  enim  etiam,  quandiu  emolumentum  sine  pe- 
» riculo  sperabant,  adhaeserunt  omnia  profuse  pol- 
ii licenti-;  postquam  praedam  tenuem  et  laboriosam, 
» vulnera  et  mortes  nusquam  non  occurrere  vide- 
» runt,  sibi  coeperunt  consulere , neglectis  illius 
» rationibus. 

LlV.  » Talis  ergo  militum  atiinius  erit : auxiliorum 
»'  vero,  quae  secura  trahit,  qualis  sit,  quid  attinet  di- 
» cere  ? Asiaticum  id  omne  genus  est , e qua  parte 
>•  terrarum  toties  triumphatum,  quoties  in  conspe- 
i)  ctum  venire  signorum  nostrorum  sustinuerunt; 
» reliquae  eorum,  quos  Philippensi  bello  ad  satieta- 
» tem  vestram  cecidistis,  Vnum  esse  fateor  in  hosli- 
» libus  castris,  cuius  nec  infitiari  veritatem,  nec 
v elevare  magnitudinem  ausim.  Ingens  in  illis  navibus 
» auri  pondus  est , maximae  divitiae ; sed  illa  nemi- 
» nem  vulnerant,  et , si  viri  estis,  vestra  sunt.  At 
» quorsum  ego  haec  commemoro , quae  tantummodo 
»>  excitare  avaros  possint  ? debentur  quidem  ista  vo- 
» bis,  atque  ultro  mox  aderunt;  sed  digniora  vobis 
» Victoriae  praemia  esse  reor,  quod  maiestatem  princi- 
>>  pis  terrarum  populi,  quod  vestras  iniurias,  vestram 
a gloriam , vestrum  imperium  defendisse  dicemini. 

LV, « Huc  igitur  adeste,  quotquot  aut  nuper  me- 
•>  cum  illy ricas  dalmaticasque  nationes,  aut  paulo 
* ante  Siciliam  vicistis ; quique  Mutinam  huic  eidem 

b latroni  eripuistis ; et  quam  pro  castellis  obscuris 
» capiendis , pro  una  aut  urbe  defendenda , aut 
» recuperanda  provincia,  reipublicae  fortem  fide- 
» lemque  praestitistis  operam , eandem  nunc  in  uni- 
» verso  omnium  discrimine  adhibete : nam  si  verum 
b dicere  volumus , ut  apud  nos  pro  libertate  populi 
» romani , et  tantum  non  humani  generis , sic  inde 
» in  ruinam  utriusque  pugnabitur.  Cum  ea  femina 
» bellum  est,  quae  et  concupiscere  romanutn  impe- 
» riutn,  et  cupiditatem  profiteri  audet;  cum  eo  ho~ 
» mine,  qui  non  minus  stolide  promisit  haec  omnia, 
» quam  illa  nequiter  postulaverat.  Absit  vero,  ut 
» haec  tam  dira  dictuque  etiam  vix  tolerabilia  ulla 
b dies  videat,  ut  in  tam  impuris  manibus  populi 
» romani  sit  respublica,  ut  scurris  horum,  quos  digno 
b sane  nomine  copreas  ipsi  vocant,  vos  coniuges- 
b que  vestrae,  liberi,  patrimonia  divexanda  dentur! 

LVI.  « Sic  animati , neque  multitudinem  hostium 
» timueritis : turba  enim  est,  et  vulgus,  haud  parum 
b aptius  sarcinis,  quam  armis  portandis  genus:  neque 
b magnitudinem  navium  pueriliter  suspexeritis ; ina- 
b bilis  illa  moles  per  se  neminem  oppugnat  aut  sau- 
» ciat,  et  ultro  parum  est  ad  impellendum  inhiben- 
* dumque,  quum  oporteat,  idonea.  Quid  igitur  facient 
> in  his  conclusi  magis,  ne  effugiant,  quam  impositi 
» ad  pugnandum  cum  spe  victoriae,  ubi  tanquam 
b equestri  agilitate  omni  a parte  triremes  nostras 
» liburnasque  assultantes  videbunt?  ubi  velut  in 
» immobiles  et  ictibus  se  praebentes  hinc  rostra 
b incui-rent , inde  tela  ac  faces  iniicientur  ? non 
» expedient  hercle  consilium  ad  effugiendum  aeque 

» et  insequendum  inepti , et  velut  in  vestigio  haeren- 
» tes.  Atque  haec  non  quasi  divinans  ante  experi- 
» mentum  praedico,  commilitones;  duobus  iam  proe- 
» liis  comperta  loquor,  et  nemini  vestrum  igno- 
» ta.  Sic  igitur  nos  paremus,  tanquam  uno  proelio, 
» quidquid  ab  imperio  nostro  exerra  vi  t , sub  iugum 
» revocaturi.* 

LVH.  « Nec  Asia  solum  et  Graecia  nostra  erit, 
» sed  Aegyptus  etiam , veteribus  opibus , et  quas 
» nuper  ubiubi  rapere  potuit  Antonius,  dives:  nec 
» enim  pedestris  exercitus,  sua  quoque  confessione 
» nobis  impar,  victoriae  praemia  morabitur;  neque 
» vincere  difficile  est,  quales  diximus, nauticas  copias, 
» de  quibus  ipsa  etiam  cum  marito  Cleopatra  despe- 
»1  ravit.  Namque,  ne  quidquam  vos  celem  eorum, 
» quae  certis  indiciis  cognita  teneo;  fugae  potius, 
» quam  proelii  causa,  naves  conscenderunt,  certo 
» sane  argumento,  quod  ex  omni  sua  supellectili, 
» quidquid  paulo  pretiosius  fuit,  eodem  importan* 
» dum  curaverunt.  Idcirco  qui  fortassis  nudos  abire 
» pateremur , nunc  praemia  victoriae  nostrae  secum 
v ablaturos  non  dimittemus  , donec  et  haec  et  ipsos 
» strenue  pugnando  nostram  in  potestatem  redege- 
» rimus. » Sic  dimissa  concione , utrumne  absisteret 
exituris  , an  vero  viam  aperiret  fugae,  agitare  coepit: 
quod  enim  velociores  habebat  naves,  facile  se  conse- 
quuturum  abeuntes  rebatur;  et  si  Antonium  cursus 
abstulisset,  ceteros  omnes,  nullo  amplius  retinente, 
ad  se  transituros, 

LVm.  Sed  Agrippa  subiiciente,  favore  ventorum  eri- 
pi sibi  classem  velis  usuram  posse , proelium  commit- 
tere statuit,  maiore  aliquanto  spe  vincendi,  postquam 
illo  die  tempestas  oborta , et  proximo  deinde  triduo 
desaeviens . effusis  imbribus  et  multa  grandine  navi* 

bus  Antonianis  molesta  incubuit.  Quinto  demum  die 
quum  reddita  serenitas  esset,  Caesar  et  ipse,  postquam 
in  hostia  reperto  felie  duplici  egregie  litarat , magnam 
vim  militum  in  navibus  collocat ; auxiliares  in  scaphas 
imponit , ut  celeriter  discursando  monerent  pugnan- 
tes, quid  fieri  vellet,  et  ad  se,  quid  ubivis  rerum 
gereretur  referrent.  His  ita  paratis , quum  dextro 
cornu  M.  Lurium,  sinistro  L.  Aruntium  praefecisset, 
Agrippa  universae  classi  praeposito ; ipse  cum  Vale- 
rio Messalla , et  aliis  illustribus , futurus  ubi  res  po- 
stulasset , egressum  hostis  exspectabat. 

§.  58.  Plin.  XI , 37.  — Veli.  II,  83.  — Appian.  B.  Gv.  lib.  IV,  p.  6 * i.  — 
Plutarch.  in  Bruto  , fiu. 

EPITOME 

• • 

LIBRI  CENTESIMI  TRIGESIMI  TERTII. 

M.  Antonius,  ad  Actium  classe  victus,  Alexandriani  profugit; 
obsessusque  a Caesare , in  ultima  rerum  despcrationo  , prae- 
cipue occisae  Cleopatrae  falso  rumore  impulsus,  se  ipse  in- 
terfecit. Caesar , Alexaudria  iu  potestatem  redacta  , Cleopatra, 
ne  iu  arbitrium  victoris  veniret,  voluntaria  morte  defuncta, 
in  Vrbem  reversus,  tres  triumphos  egit:  unum  ex  Illyrico, 
alterum  ex  Actiaca  victoria,  tertium  de  Cleopatra ; imposito 
fine  civilibus  bellis  altero  et  vicesimo  anno.  M.  Lepidus,  Le- 
pidi, qui  triumvir  fuerat,  filius,  coniuratione  contra  .Caesarem 
facta,  bellum  moliens , oppressus  et  occisus  est. 

I.  Dum  apud  Caesarem  hi  apparatus  fiunt,  ex  diversa 
parte  Antonius  , classis  suae  dextro  cornu  cum  L. 
Gellio  Publicola  praeiuturus , laevum  C.  Sosio , me- 
diorum regimen  M.  Octavio  et  M.  Ipsteio  tradiderat; 
pauloque  extra  portum  provectus,  pro  faucibus  eius 
instructa  acie  stabat.  Tradunt  etiam,  quasi  in  perni- 
ciem eius  omnia  conspirassent,  ab  Echeneide  pisci- 
culo retentam  praetoriana  fuisse, . qua  circumire  'ad 

exhortandos  suos  coeperat , donec  in  aliam  navem 
transiret.  Evectus  igitur  Caesar,  ubi  nusquam  pro- 
gredi hostem  animadvertit , incertus  consilii , tamen 
expediri  remos  praecepit;  deinde,  ubi  nemo  ex  ad- 
verso procedebat  ( nam  scapha  circumvectus  Anto- 
nius gubernatores  tenere  locum  circa  angustias  portus, 
tanquam  ancoris  iactis  immobiles,  iusserat,  hortatus 
milites,  ut  propter  gravitatem  navium,  inde  velut 
stataria  pugna  aggredientes  exciperent),  signum  da- 
tum , uti  cornua  inveherentur.  In  alterum  iam  Agrip- 
pa transierat;  quem  porrigere  videns  aciem  Publi- 
cola, dum  suos  etiam  ordines  expandit,  a mediis  divel- 
lebatur. 

II.  Tum  Antonius,  ne  multitudine  hostilium  na- 
vium circumveniri  suam  classem , aut  diduci  patere- 
tur, invito  propior  in  advenientes  Caesarianos  movit. 
Ibi  vero  L.  Arruntio  occurrente,  atrox  et  obstinatum 
certamen  ortum,  ducibus  utrinque  atque  gubernato- 
ribus ex  sua  alacritate  aut  arte  spem  pugnantium 
intendentibus,  et  animos  instigante  conspectu  atque 
acclamationibus  pedestrium  copiarum  , quarum  re- 
gimen hinc  P.  Canidius,  inde  Statilius  Taurus  obti- 
nebant. Sed  erat  sicuti  navium  utrinque,  sic  etiam 
pugnae  ratio  dispar.  Caesariani  minoribus  et  levibus 
navigiis  hostilium  moles  impetu  subibant,  tecliquc 
et  sub  ipsa  eorum  magnitudine  latentes , impune  de- 
trimentum inferebant;  aut  si  frustra  conatus  fuisset, 
priusquam  inanibus  ferreis  comprehenderentur , se 
recipiebant,  mox  eandem  iterum  navem,  aut  si  qua 
alia  opportunior  videretur,  libero  incursu  tentaturi. 


§.  x.  V.  C.  721 ; A.  C.  3i • — Plutarch.  io  Antou.  — Veli.  II,  85.  — - Dio  , 
lib.  L.  --  Plin.  XXXII,  1. 

III.  Adversus  haec  Antonianis  curae  erat,  ex  prae- 
altis navibus  (decem  pedes  aliquae  a mari  aberant) 
catapultis  hastas,  aut  saxa  iacere,  succedentem  hostem 
missilibus  incessere  , harpagines  iniicere  navibus  : ea 
res  quoties  procedebat,  haud  dubie  vincebantur  Cae- 
sariani: ubi  subducentibus  se  his,  atque  celeritate 
sua  eripientibus,  aberraverant  machinae;  aut  rostris 
hostilibus  perforabantur  Antonii  naves  , aut  singulas 
a pluribus  circumventas  amittebat.  Erant  in  altera 
parte  gubernatores  periti,  remex  alacer,  dux  inten- 
tus; in  altera,  praeter  milites  nihil : sic  igitur  pugna- 
batur, ut  hinc  sola  legionariorum  virtute  res  susti- 
neretur, inde  plurimus  nautarum  atque  rem igum  la- 
bor esset.  Quum  ab  hora  quinta  diei  usque  in  septi- 
mam inulta  utrinqtie  caede  dimicatum  , neutro  incli- 
nante victoria,  esset;  Cleopatra,  quae  post  aciem, 
ancoris  in  salo  iactis  , naves  suas  constituerat , haud 
ultra  ferens  spei  terrorisque  ancipiles  motus , cum 
sexaginta  suis  navibus,  in  medio  pugnantium  subito 
conspecta,  exterruit  Caesarianos,  donec  eain,  miniine 
pugnandi  animo  progressam , Peloponnesum  versus 
sublatis  dolonibus  fugere  animadverterunt. 

IV.  Forte  propitius  ventus  subortus  longe  has  sta- 
timaloco,  ubi  pugnabatur,  abripiebat.  Igitur  sive 
deceptus  Antonius,  et  suos  excedere  proelio  ratus, 
sive  Cleopatram  anteponens  omnibus , ipse  quoque, 
detracto  insigni  praetoriae  navis,  Alexandro  Syro  et 
Scollio  quodam  solis  familiarium  comitantibus,  inten- 
dit fugam.  Neque  segnius  resistebatur,  nolente  im- 
peratorem relinquere  milite,  a qu<J  relictus  atque 
proditus  ipse  erat.  Tandem  sub  horam  decimam,  clu- 

§ 3.  Plutarcli.  — Dio,  — Oros.  VI,  19.  — Virg.  Acn.  VIII,  v.  709.—  Hor. 
Carra.  1.3*. 

inante  atque  rogitante  Caesare,  cuius  igitur  auspiciis , 
cuius  in  graliqm  pugnarent  post  imperatoris  fugam  i 
vix  inducti  sunt , ut  oblatam  ultro  veniam  accipere 
faterentur.  Pars  tamen,  ab  sublevandas  naves  proiectis 
in  mare  turribu?  atque  armamentis, abierunt;  quibus 
omissis  , Caesariani  .carentes  velis  et  tantum  ad  pu- 
gnam parati,  ceterarum  fugam  impedire  satis  rati,  iam 
audaciqs  et  apertius,  multitudine  navium  et  vento 
favente  freti , oppugnabant. 

V.  jErgo  crudebor,  quam  antea,  pugna  esse  coepe- 
rat; nec  iam  gubernatorum  artibus  et  suarum  celeritate 
navium  contentus  Caesaris  miles,  conscendere  hostiles, 
et,  tractis  in  praeceps  aut  repulsis  propugnatoribus, 
evadere  in  tabulata  nitebatur.  Sed  peribant  inter  haec 
inulti,  dum  contis  protrusa  navigia,  aut  securibus 
caesa,  praeterea  coniectis  in  has  ex  ante  parato  pon- 
deribus praegravatae  fatiscunt;  alii,  dum  praealtas 
naves  scandunt,  delecti,  pars  collato  pede  trucidan- 
tur. Igitur  Caesar , ut  minore  suorum  periculo  rem 
conficeret , ignem  afferri  iussit  e castris , quo  apxilio 
antea  abstinere,  ne  praeda  corrumperetur,  cogitave- 
rat. Tum  vero  passim  a Caesarianis  ignes  variis  ingeniis 
iacti;  nam  praeter  iacula  ignita  facesque  manu  iactas, 
vascula  quoque  pice  referta  ac  cprbone  tormentis 
vibrabantur. 

VI.  Et  quamquam  dulci  prius  aqua  consumpta , 
deinde  marinam  infunderent  exstipeturi , plus  auge- 
batur incendium , vires  ex  salsa  aqua  capientibus 
flammis.  Tprn  vero,  quum  omnia  experiri  necessitas 
cogeret,  centonibus  atque  adeo  corporibus  occisorum 
iniectis  suffocari  visus  est  ignis ; sed  mox  yictis,  quae 

5.  4.  Veli,  — Plutarcli.  — -Dio. 

obstiterant , vento  quoque  exsuscitante,  importunior 
eluxit.  Igitur  multiplicato  metu  mortis  exsternati, 
donec  quidem  pars  aliqua  navis  ardebat,  repugnabant 
incendio , quasi  corporum  obiectu  arceri  posset , 
caedendo  tabulas , transferendo  onera , aut  in  mare , 
interdum  in  ipsos  etiam  hostes  immittendo,  ut  vel  sic 
laederentur.  Erant , qui  semper  se  recipientes  in  ea 
loca,  quo  nondum  ignis  penetraverat,  manibus  ferreis 
contorumque  uncis  hostiles  retinere  naves  summa 
contentione  laborarent ; ut  in  has  insilientes  aut  sa- 
lutem consequerentur  ex  victoria,  aut,  si  una  perdere 
inimicos  potuissent,  solatium  mortis. 

m Vt  autem  leves  Caesaris  naves  periculum  facile 
effugerunt , et  ardentium  tabulata  ac  latera  ad  ipsam 
usque  carinam  depasta  flamma,  locum,  quo  conceder 
rent  ultra  non  habentes, afflabat, miserrimis  hominibus 
gravissimae  calamitates  incubuerunt.  Multos,  et  prae- 
cipue nautas , intactos  adhuc  igni  fumus  enecat ; alii 
medium  inter  incendium  tanquam  in  camino  assantur : 
videres  etiam , quos  ipsa , quae  tuendo  corpori  sum- 
pserant, arma,  conceptis  ignibus  torrerent ; quae  qui 
abiecerunt , eminus  hostium  telis  convulnerabantur. 
Me  quidem  in  mare  desiluisse  proderat ; quum  alios 
hauriret  unda , vel  incidentia  tela  inter  ipsas  aquas 
conficerent ; pars  a marinis  belluis  intercepta  lacera- 
retur. 

VHI.  Soli , ut  tali  tempore,  mitiore  fato  perierunt, 
qui , priusquam  ista  .paterentur  , mutuis  vulnerihus, 
aut  sua  manu  perempti,  simplicem  mortem,  et  in 
ipsis  navibus  suis  bustum  invenerunt.  Tum  demum, 
postquam  eum  in  statum  deducta  res  erat , tuto  sug- 
gredi se  posse  rati  victores,  ut  pecuniam, quam  sciebant 
esse  in  navibus , diriperent , studiose  adnavigarunt. 
Nec  aliunde  maior  ea  die  clades  bis  partibus  exstitit : 

non  modo  milites  plurimi , dum  exstinguere  ignem 
parant,  ambusti;  sed  et  totae  naves,  hostilibus  cor- 
reptae harpaginibus , conflagrarunt.  Haec  pugna  a. 
d.  IV  non.  septembres  commissa,  huiusmodi  exitum 
habuit,  pernoctem  etiam  obstinatione  pereuntium 
continuata,  donec  illucescente  die,  qui  in  navi  perno- 
ctaverat Caesar , iam  sine  exceptione  victor,  adeoque 
solus  reliquus  romanae  rei  rector  intelligeretur. 

IX.  Nam  illa  dies  salutaris  est  habita  reipublicae, et 
inde  tempus  imperii  eius  praecise  computatur.  Caesa 
fuerunt  hostium  millia  quinque,  naves  omnis  generis 
captae  trecentae  , sicut  ipse  Caesar  in  commentariis 
suis  retulisse  traditur:  nam  alii,  decidisse  millia  duo- 
decim ex  victis , prodiderunt , sex  vulnerata , ex  his 
inter  curandum  mille  mortuos.  At  Caesar,  misso  cum 
liburnis  Maecenate,  qui  longius  insequeretur  fugien- 
tes , ad  honores  deorum  , a quibus  adiutus  credi  vo- 
lebat , se  contulit : et  ante  ceteros  Apollinem  colere 
solitus,  a quo  et  genitus  gaudebat  existimari,  tanquam 
praesenti  numini  ( nam  apud  Actium  aedem  habebat 
antiquitus)  decem  naves  ex  praeda  dedicavit,  ab  uno 
remorum  ordine  ad  decem ; quae  postea  cum  ipsis 
navalibus  deflagrarunt.  Templum  deinde  eiusdem  dei 
ampliando  nobilitavit ; et  pro  vetere  triennali  agone , 
ludos  gymnicos  musicosque  instituit,  et  certamen 
equestre,  quod  singulis  quinquenniis  in  suburbio 
Nicopolis  , loco  ad  hoc  parato , ageretur , Actiacos 
vocari  ludos  iubens ; eorumque  cura  Lacedaemoniis 
demandata. 


§•  8.  Dio,  lib.  L.  — Sueton.  in  Aug.  cap.  17.  — Veli.  II 1 86.  — Plntarch 
§.  9.  Dio.  — Sueton.  in  Aug.  cap.  70  et  94.  — Strab.  lib.  VII , p.  3z5- 
— Pedo  Albinov.  in  Maccen.  obitum,  r.  45.  — Acron  in  Horat.  Epod.  t.  — 
Supra,  CXXXII,  3o,  — Plin.  IV , 1.  — Pausaa.  -•  Plnt,  ia  Antoa.,  c.  83- 

X.  Dedit  etiam  deinceps  urbi  condendae  operam  , 
Nicopolin  ex  argumento  vocans;  quam  in  loco  castro- 
rum positam , migrare  eo  iussis  vicinorum  Ambraciae 
et  Anactoriae  regionis  castellorum  habitatoribus,  qui- 
busdam etiam  longius  a Calydone  et  Aetolia  arcessitis, 
frequentavit : ubi  vero  tabernaculum  imperatoris  fue- 
rat, Apollinis  sacellum  faciundum  curavit  sub  dio, 
quod  rostris  captarum  navium  exornatum  est.  Eodem 
loco  hominis  et  asini  signum  ex  aere  posuit , qui  ad 
proelium  procedenti  omen  fecerant,  alter  Eulychi 
nomen  habens,  alter  Nicontis;  quae  statuae,  postea 
Constantinopolin  transvectae , in  theatro  Circi  stete- 
runt. 

XI.  Ipsam  quoque  urbem  non  manubiis  tantum  , 
sed  etiam  convectis  in  eam  oppidorum  ornamentis, 
quorum  et  incolas  eo  transtulerat , conspicuam  red- 
didit; et  quo  maiorem  novo  populo  dignationem  cir- 
cumdaret, inter  Amphictionas  locum  ei  dedit,  suf- 
fragiis Dolopum,  quae  gens  pridem  interierat,  in 
Nicopolitanos  collatis;  et  quaeMagnetesMaleensesque, 
et  cum  Aenianibus  Achaei  Phthiotae  habuissent;  quas 
civitates  communi  Thessalorum  contribuebat.  Patras 
etiam,  quae  magno  partibus  adiumento  fuerant,  im- 
migrare coegit  ex  finitimis  oppidulis  homines;  sed 
et  Rhypis  eversis,  multitudinem  deduxit  Patras: 
oppidum  commodo  appellentibus  situ  interire , ut 
coeperat,  minime  passus. 

XII.  Igitur  et  solis  Achaeorum  libertatem,  cumiure 
coloniae  romanae  tribuit,  et  de  spoliis  Calydoniorum, 
tum  alia  ornamenta,  tum  Dianae  Laphriae  simulacrum, 
dono  dedit.  Verum  haec  ad  sequentia  tempora  perti- 

io.  Soeton.  in  Atig.  c.  96.  — Zonsr.  — Rausan.  lib.  V et  VII. 

nuerunt.  At  Antonium , ex  proelio  profugum  , signo 
navis  eminus  conspecto , Cleopatra  noscens,  inhibuit 
cursum ; donec  regia  praetoria  venientem  acciperet : 
transcenditque  ille,  nec  videre  reginam  sustinens, 
nec  ab  ea  videri : tacitus  et  cogitabundus , suffulto 
manibus  capite,  in  prora  sedebat ; donec  ad  tumultum 
persequentium  navibus  circumagi  iussis,  ceteros  haud 
aegre  submovit:  navis  una  perseveranter  instabat, 
cuius  in  tabulato  quidam  minitabundo  gestu  lanceam 
vibrans  eminebat : is  interroganti  Antonio , Tu  quis 
es  , Antonium  qui  persequeris?  Eurycles,  inquit , Jm- 
charis  filius , Laco  , Caesaris  fortuna  mortem  patris 
mei  persequor : eum  enim  Antonius  latrocinii  crimine 
securi  percusserat. 

XIII.  Neque  tamen  praetoriam , in  qna  tum  Anto- 
nius erat , sed  alterdm  (binas  habebat)  invasit ; eaque, 
et  alia  quadam , quae  pretiosam  supellectilem  vehe- 
bat, abrepta  recessit.  Tum  iterum  priori  tristitiae 
redditus  Antonius  , triduum  solus  exegit  in  prora , 
sive  offensus  Cleopatrae , sive  pudore  visum  subter- 
fugiens, donec  ad  Taenarum  processum  est.  Ibi  de- 
mum opera  mulierum  colloquio,  et  mox  mensae 
lectoque  communi  admoti  sunt,  Iam  amicorum  non- 
nulli cum  onerariis  multis  ad  eum  pervenerant, 
mari  res  perditas,  pedestrem  exercitum  in  officio 
esse , nuntiantes.  Missis  igitur , qui  Canidium  cum 
legionibus  et  equitatu  per  Macedoniam  in  Asiam 
properare  iuberent,  navem  multa  pecunia  regioque 
instrumento  onustam  inter  se  dividere  amicos  iussit, 
salutique  suae  prospicere. 

XIV.  Nec  desiit  restitantes  ac  flentes , solatia  et 
preces  miscens , urgere , donec  discederent ; eosque 

§.  ia.  Dio.  — Plui,  in  Autou.  cajt.  86. 

Theophilo  procuratori  suo , qui  Corinthi  remanserat, 
commendavit,  ut  eos  tantisper  abscotadefet , dbtlec 
placandi  Caesaris  reperissent  viam.  Pflbci , fogisse 
Antonium,  senserant;  neqtte  facile  erat  credere, 
veterem  imperatorem , et  vice!  fortunae  haud  semel 
expertum , relictis  integris  legionibus  undeviginti ; 
millibus  equitum  duodecim , in  fuga  praesidium  ar- 
cemque salutis  collocasse.  Milites  Certe  desiderio  , et 
exspectatidne  eius  etiam;  postquam  abisse  Cum  per- 
notuit , per  septem  dies  conditiones  a Caesare  oblatas 
recusarunt;  donec  pro  Antonio,  quos  diximus  ab  eo 
missos  , adfuerunt , maturari  fugam  praecipientes. 
Tum  quidem  moestus  et  subiratus  imperatori  miles 
efferentem  signa  Canidium  aliquantisper  sequulus ; 
ubi  castra  sua,  in  quibus  pauci  remanserant,  in 
potestate  Caesaris  esse  didicit ; et  Cahidrus  suos  haud 
minus  , quam  hostem , metuens , nocturna  fuga  se 
proripuit,  inops  omnium,  sine  imperio,  sine  com- 
meatu victori  se  citra  proelium  permisit. 

XV.  Neque  inaior  moles  in  recipiendis  Antonii 
sociis  fuit : domum  ab  infelice  proelio  regressi , nihil 
moverunt  postea,  Sed  in  fidem  potestatemque  Caesaris, 
alii  statim,  quidam  haud  multo  iride  tempore,  se 
dediderunt.  Caesar  victoria  perquam  clementer  usus 
est , ingenione  suo , an  nt  Antohium  oneraret  invidia 
eorum,  quae  duo  post  Mutinensem  atque  Philippicam 
victoriam  peccaverarit.  Civitatibus  Graeciae  , dein 
Asiae,  pecunias  tantum  impteravit,  gentiumque  con- 
cilia sustulit.  Thuriatas  Messeniae  populum,  Lacedae- 
moniis , quorum  odio  Sequuti  Antonium  fuerant , 
subiecit.  Tetrarchis  atque  regibus,  praeter  Amyntam 
et  Archelaum,  quidquid  oppidorum  ab  Antonio  ac- 

ceperant,  ademit.  Philopatora  Tarcondimoti  filium 
exuit  regno:  idemque  fatum  Lycomedis  fuit , Ponti 
Cappadocii  partem  obtinentis ; et  Alexandri , quem, 
accusato  fratre  Iamblicho,  praemium  accepisse  re- 
gnum eius  cognoverat  ab  Antonio  , quem  et  mox  in 
triumpho  ductum  interemit. 

XVI.  Sed  quae  sub  Lycomede  fuerant , Medio  cui- 
dam tribuit  Caesar , qui , priusquam  res  proelio  per- 
mitteretur, Mysis  concitatis,  bellum  contra  Antonianos 
susceperat,  Cleoni  quoque  Gordiucomensi  ob  simile 
meritum  Mysiae  concessae  partes , ut  ex  latrone  re- 
gulus fieret,  et  Iovis  Abretteni  saeerdos,  a quo  aucta, 
mox  patria  Iuliopolis  appellationem  accepit.  Cydonios 
atque  Lampaeos,  Cretae  populos,  quorum  auxiliis 
erat  usus  , liberos  esse  iussit , etiam  restituta  Lampe, 
quam  belli  turbo  everterat.  Adversus  Romanos  varie 
se  gessit,  alios  pecunia,  haud  paucos  etiam  vita  mul- 
ctando.  Tamen  et  quibusdam  ignovit , a quibus  saepe 
graviter  laesus  fuerat,  llorum  facile  princeps  C. 
Sosius,  quum  L.  Arruntii  fide  interim  latuisset,  postea 
enisis  eius  precibus , et  clementia  Caesaris  iram  vin- 
cente , servatus  est  M.  Scaurum , Sex.  Pompeii  fra- 
trem uterinum,  destinatae  neci  Mucia  mater  eripuit. 
C.  Furifius,  patris  impetrata  salute,  memorabili  voce 
gratias  egit:  » Ilanc  unam,  Caesar,  habeo  iniuriam 
» tuam : effecisti , ut  viverem  et  morerer  ingratus  ». 

XVII.  Haec  exempla  lenitatis  Marco  (nam  nomen 
eius , quae  graecorum  scriptorum  negligentia  est . 
aliud  non  reperi)  fiduciam  dedit,  pro  Barbula,  qui 
inter  duces  Antonii  militaverat , deprecandi.  Quam 

§.  i5.  Veli.  II,  8G.  — Strabo,  lib.  XII,  p.  558  et  5Go.  — Dio.  — Pausau. 
lib.  IV. 

rem  quum  ailmodum  anxie  ac  diligenter  ageret,  mira- 
tus Caesar  hominis  sollicitudinem,  ecquod igiiur ci  tan- 
tum cum  Barbula  amicitiae  ius  esset,  interrogavit.  Ibi 
Marcus,  » Quod  inter  homines  sanctissime  conservari 
uinterest,  tuque  probare  etiam  in  hostibus  consue- 
» visli , fides  me  incitat,  et  referendae  pro  meritis 
» gratiae  desiderium.  Tres  sunt,  quibus  omnia  me 
» debere  arbitror,  tibi,  qui  me  numero  proscriptorum. 
« exemisti, 'M.  Agrippae,  cuius  precibus  exoratus  es, 
» et  huic,  cuius  pro  salute  nunc  sollicitus  sum:  num 
» is  mihi  patronum  Agrippam  paravit,  et  antea  quoque 
«fuit  in  me  liberalis;  quippe  clade  Bruti  captus, 
» quum  agnosci  timerem,  pro  servo  venii.  Emit  me 
« Barbula,  et  industrium  esse  cernens , dispensatorem 
« constituit ; deinde  quum  aliam  in  me  indolem  de- 
« prehendisset,  id  quod  erat  suspicatus,  ut  verum 
» faterer,  salute  promissa,  monuit. 

XVIII.  » Contra  ego,  latere  adhuc  sub  hac  persona 
» cupiens,  negare,  obtestari,  nomen,  genus  et  priores 
« dominos  fingere : nec  exempta  Barbulae  suspicio 
» est,  Romamque  proficiscens  secum  ire  iussil; si qui- 
« dem  proscriptus  essem  , haudquaquam  prompte  se- 
» quutururu  arbitratus.  Ceterum  bona  mea  fortuna 
» factum  est,  ut  quidum  amicorum  Barbulae,  qui  sa- 
» lutandi  eum  causa  ad  portam  processerant , me 
« cognosceret , idque  ei  clam  indicaret.  Tum  ille  non 
» prius  acquievit , quam  securitatem  mihi  tuo  bene- 
» licio  redderet.  Eiusdem  benignitatis  occasio  en  ite- 
»rum  offertur  tibi , Caesar.  Barbulae,  inter  Antonii 
» praesidia  deprehenso , meam  imitari  solertiam  pla- 
» cuit ; servum  finxit:  a me  dissimulante  notitiam 

« eius,  emptus  est.  Per  te,  Caesar,  fortunam  tuam, 
» tamque  faventes  ad  omnia  deos,  oro,  aut  salutem 
» unius  huius  capitis  concede  mihi , aut  me  una  in- 
>1  terfici  iube.  Tolerare  dolorem  non  potero , si  tam 
» fuero  infelix,  ut, cui  vitam  debeo,  servare  nequeam. 
» At  vero  tua  ine  consolatur  humanitas,  quam  saepe 
>>  alias,  et  modo  adversus  inimicissimos  demonstrasti. 
jj  Macte  hac  clementia,  quae  te  in  caelum  aliquando 
m feret,  et  inierim  aequitate  deum  praestabit,  ut 
>»  tam  misericors  victor,  nec  offendi  debeas  a quo- 
ji quam  , et , quum  fueris  offensus , semper  possis 
» ignoscere. 

XIX.  Non  repulit  tam  honestas  preces  Caesar , fa- 
vitque  exemplo,  quod  his  etiam  annalibus  ab  obli- 
vione vindicandum  existimavi.  Additur  apud  Appia- 
num, solum  huius  gesti  reliquum  auctorem,  id  par 
amicorum  una  quoque  consules  maiores  fuisse : ce- 
terum inter  magistratus  eorum  temporum,  nullum, 
quod  huc  accommodari  possit,  collegium  reperio: 
inter  haec  documenta  mansuetudinis,  etiam  vindicta 
partes  suas  obiit,  occiso  inter  clarissimos  Curione , 
cuius  pater  pro  Caesare  dictatore  pugnans  in  Africa 
occubuit.  Sed  et  alii  quidam  interfecti,  excusantibus 
Caesaris  amicis,  perisse  bis  meritos,  qui,  hostilia 
ausi,  ne  deprecari  quidem  voluissent.  Sed  inter  omnes 
inaxime  miserabilis  Aquiliiorum  exitus,  quibus  co- 
gnomen Floris  , fuit : pater  et  filius  erant , nec  nisi 
uni  Caesar,  sortiri  iubens , vitam  indulscrat.  Sed 
pietate  filii  se  statim  ad  supplicium  offerentis,  et 
occisus  ipse,  nec  servatus  pater  est:  namque  suis 
inanibus,  prae  dolore  orbitalis,  sibi  conscivit  necem. 

XX.  Caesar  inter  haec  Antonianis  militibus , qui 

nondum  expicta  stipendia  habebant,  suas  in  legiones 
distributis  , et,  disiunclis  per  varia  castra  legionibus, 
veteranos  Brundisium  praemisit:  admonitus  erat  Si- 
cula seditione , ne  tantam  vim  militum  eodem  loco 
haberet.  Etiam  ad  libertinorum  motus  penitus  sedan- 
dos, quartam  iis  pensionem,  quae  adhuc  ex  imperata 
pecunia  debebatur,  remisit.  Et  hi  quidem  datorum 
haud  ultra  memores,  retentam  partem  in  lucro  hilares 
computabant.  Miiiluin  vero,  qui  adhuc  sub  signis 
agebanL,  diligentia  tribunorum,  et  spe  aegyptiac 
praedae  quiescebant;  dimissi  post  victoriam  sine 
praemio  stomachabantur  ; quae  indignatio  quum  non 
mullo  post  in  seditionem  erupisset,  non  tamen  im- 
paratum Caesarem  nacta  est:  nam  is  provisu  futuro- 
rum Agrippam,  per  causam  aliorum  negotiorum, 
in  Italiam  miserat;  veritus,  ne  Maecenas  Vrbis  Ita- 
liaeque  praefectus,  quoniam  manebat  in  equestri 
loco  , contemneretur. 

XXI.  Ex  omni  cohorte  amicorum  duo  hi  praecipua 
apud  eum  gratia  erant.’  his  secreta  eius  innitebantur; 
horum  fidei  tantum  credebat,  ut,  quuin  duas  indi- 
scretae magnitudinis  geminas,  insculpta  sphyngis  ima- 
gine , haberet,  altera  signaret  ipse,  alleram  penes 
hos  relinqueret,  ut  per  absentiam  suam  , quae  postu- 
lassem tempora,  epistolae  et  edicta,  eius  nomine  pro- 
ponenda signarentur.  Ad  hos  aut  alios  si  quid  occultior 
rum  literarum  daret,  ridenda  nunc  pueris  calliditate, 
pro  unaquaque  litera,  quam  volebat  legi , sequentem 
ponere  solebat:  ipsius  autem  epistolas  ad  senatum 
scriptas  aperiebant  illi,  et  mutatis,  quae  volebant, 
iterum  obsignatas  reddebant.  Vnde  quum  pro  diversi- 

tate  temporum  saepe  variaret  oratio , communiter 
iactari  coepit , Sphyngem  efferre  aenigmata. 

XXII.  Neque  minus  aut  nota  per  Italiam , aut  pro- 
pter collationem  pecuniarum,  quam  frequenter  impe- 
rabat, terribilis  erat  Maecenatis  rana:  nec  tam  quo- 
modo signata  edicta  essent,  quam  quid  iuberent, 
referebat.  Tamen  Caesar,  cavillationes  non  ferens, 
postmodum  imagine  sua  signare  instituit;  quod  et 
sequentes  imperatores  fecerunt,  Galba  excepto,  qui 
gentilitium  insigne  retinuit,  e prora  navis  prospe- 
ctantem canem.  Dimisso  in  Italiam  Agrippa,  Caesar, 
velut  ista  cura  exsolutus,  Graeciam  obiens  civitates 
ordinabat;  frumentum,  quod  bello  supererat,  allliclis 
exhauslisquc  distribuebat;  sacra  fanaque  visebat: 
etiam  initiatus  est  Cercx-is  et  Proserpinae  Eleusiniis. 

XXIII.  Inde  quum  in  Asiam  trausmisissel,  certiora 
de  Antonio  cogniturus,  audito  veteranorum  tumultu, 
cl  crebris  Agrippae  literis  revocatus,  ne  se  procul 
amoto,  si  forte  ducem  idoneum  essent  adepti,  magnas 
turbas  durent,  in  Italiam  redire,  quamquam  hiemante 
mari,  constituit.  Sed  exacto  interim  anno,  qui  suile- 
ctos  etiam  consules , ex  kal.  maii  M.  Titium  , ex  Lai. 
oclobris  Cn.  Pompeium  habuit;  imperator  Caesar 
quartum  consulatum  iniit  in  Asia  , cuius  M.  Liciniutu 
M.  F.  Crassum  collegam  habuit,. quamquam  ille  Pom- 
peianis,  dein  Antonianis  in  partibus,  nec  dum  praetor 
fmsset.  Illa  quoque  peregrinatio  Caesaris  dignum 
relatu  pietatis  ac  clementiae  exemplum  habuit. 

XXIV.  Forte  Sami,  dum  captivos  cognoscit  Caesar, 
Metellus  adesse  iussus,  senex  squalidus  sordidalusque 
processit,  qui  inter  duces  Antonianos  in  potestatem 

venerat.  A<1  ici  nomen  exsiliens  fdius  eius,  qui  tum  in 
consilio  sedebat,  vix  in  ista  illuvie  agnitum  patrem 
complexus, «Hic,  inquit,  Caesar,  hostis  libi  paulo 
» ante,  ego  miles  fui ; non  magis  ille  poenam , quam 
« ego  praemium  meriti  sumus  : aut  igitur  me  propter 
» illum  occidi  iube,  aut  illum  propter  me  vivere: 
» loquere  tecum,  oro  quaesoque,  et,  utrum  moribus 
» tuis  sit  convenientius , iudica  ».  Motis  ad  commi- 
serationem omnibus,  Caesar,  quum  paulum  addubi- 
tasset,  infensissimum  hominem,  et  nullis  pollicitatio- 
nibus ab  Antonio  abduci  quitum,  in  lilii  gratiam 
venia  prosequutus  est. 

XXV.  Antiquitus  tres  colossicae  statuae  in  eadem 
basi  Sami  fuerant,  quas  abreptas  nuper  ab  Antonio 
Caesar  inter  spolia  erat  nactus.  Ex  his,  Herculem  ac. 
M inervam  in  eadem  sede  curavit  reponendos; Iovem, 
qui  postea  in  Capitolio  stetit , imponi  in  navigium 
jussit.  Idem  et  aliis  civitatibus  adempta  ab  Antonio 
sigua  reddenda  curavit;  et  Ephesiis  Apollinem,  Myro- 
nis opus,  somnio  monitus.  Adulta  iam  hiems-  erat; 
sed  nihil  territus  anni  tempore  Caesar,  quamquam 
bis  inter  traiiciendum  tempestate  conflictatus  , semel 
inter  Aetoliae  et  Peloponnesi  promontoria  , iterum 
ad  Ceraunios  montes,  amissis  aliquot  liburnicis,  fra- 
cto navis  suae  gubernaculo,  fusisque  armamentis, 
litus  Italiae  tenuit.  Tam  praecesserat  venientis  fama  : 
idcirco  Brundisii  totum  ferme  senatum  , totum 
equestrem  ordinem , maiorem  partem  plebis  repe- 
vit;  neque  magistratus  remanserant  domi,  praeter 
duos  tribunos  plebis,  totidemque  praetores,  reten- 
tos senatusconsulto  : magnum  quoque  ex  aliis  urbi- 

§.  Appian.  B.  Civ.  lib.  IV,  p.  6i3. 

$.  ii.  Stfab.  lil».  XIII  f pag.  S95  ct  63;.  - Plin.  XXXVI , 3.  — Dio.  — 
Suclou.  iu  Attg.  cap.  17. 


294  io.  fheinshf.mii  svpplem. 

Inis  agmen  aderat,  legatione  fungentium,  aut  sponte 
accurrentes. 

XXVI.  Ilis  igitur  studiis  omnium,  et  praesentia 
Caesaris,  turbae  stalim  conticuerunt ; ipsique  adeo 
milites  , alii  vultu  ac  sermone  imperatoris  exterriti , 
quidam  spe,  pars  evocati , ad  eum  profecti  sunt. 
Igitur  levius  exspectatione  negotium  fuit.  Pecunia , 
ct  omnium  bellorum  sociis  agro  insuper  promisso, 
desideriis  militum  satisfactum  : pauci  Italorum  cum 
Antonio  senserant ; horum  ager  et  oppida  militi 
distributa;  ipsi  Dyrrhachium  et  Philippos,  et  alias 
urbes  transmarinas  iraiecli.  Nec  omnibus  repraesen- 
tari nummi  potuerunt  : quamquam  enim  magnus 
pecuniae  modus  postrema  partus  erat  victoria,  maio- 
ribus impensis  exhauriebatur.  Idcirco  Caesar  suas  et 
amicorum  possessiones  subhastavit,  facta  etiam  pote- 
state militibus  ex  his  accipiendi  , quod  deberetur. 
Nec  emptum  quidquam  ab  ullo, nec  insolutum  acce- 
ptum est : quis  enim  esset  ausus?  tamen  ista  species 
praetectum  honestum  differendae  solutioni  praebuit, 
donec  paulo  post  ex  aegyptia  praeda  promissa  prae- 
starentur. Sed  et  legiones  deinde  , alias  aliis  imperii 
partibus  praesidio  futuras,  dicto  audientes  habuit. 

XXVII.  His  ita  ordinalis , et  his , quos  venia  data 
extra  Italiam  manere  iusserat,  hoc  interdicto  exsolu- 
tis, urbanos,  qui  ad  ipsum  non  venissent,  negligens, 
intra'  tricesimum  diem,  quam ' ex  Graecia  solverat, 
eodem  rediit.  Et,  ne  iterum  flectendis  promontoriis 
hiemem  adversam  experiretur,  translatis  per  Isthmum 
navibus,  tam  rapido  cursu  vectus  est,  ut  Cleopatrae 
ac  Antonio  simul  discessisse  ex  Asia , et  redisse  nun- 
tiaretur. Illi  ( quippe  quae  fuerit  horum  intcriin 

fortuna,  quaeve  consilia,  exponi  maturum  est), 
quum  ad  Paraetonium  pervenissent,  quamquam  invi- 
lis  animis  , in  diversa  cursum  intenderant.  Antonius 
in  Libyam  delatus,  in  solitudinem  quandam  se  con- 
didit, duobus  stipantibus  amicis , Lucilio  , de  cuius 
in  Urutum  eximia  fide  supra  narravimus,  et  rhetore 
graeco  Aristocrate. 

XXVIII.  Sed  Cleopatra , ne  res  novas  allatus  de 
clade  rumor  apud  populos  notae  levitatis  excitaret, 
protinus  in  Aegyptum  contendit,  cum  aurea  puppe 
veloque  purpureo , sicut  exierat , coronatis  etiam 
navibus  , ac  perstrepentibus  , ut  lactis  rebus  solebat, 
tibiis,  mentita  victoriam.  Ast  ubi  se  iterum  tenere 
regni  habenas  rata  est,  multos  principum  olim  infen- 
sos sibi  , et  nunc  cognitis,  qtiae  gesta  ad  Actium 
erant,  ferociores  interfecit ; bona  occisorum  publi- 
cavit; viventium  rapuit;  iie  deorum  quidem  donariis 
abstinuit  sacrilegas  manus,  olim  assueta  per  Antonium 
ex  fanis  omnibus  convasare,  quidquid  pretio  aut 
opere  aestimari  audiverat.  Inter  haec  Antonius,  mis- 
sis ad  Pinarium  Scarpum,  qui  adventum  suum  nun- 
tiarent , postquam  neque  se  recipi , et  a Pinario 
quum  nuntios  suos  interfectos,  tum  quosdam  militum 
aegre  rem  ferentium,  cognovit,  vix  prohiberi  per 
amicos  potuit,  ne  sibi  violentas  inferret  manus. 

XXIX.  Ab  his  raptus,  et  in  navem  impositus,  Ale- 
xandriani pervenit.  Pinarius  Cyrenen,  quam  tenebat, 
cum  legionibus  quatuor  Cn.  Cornelio  Gallo  ( hic  erat, 
a Caesare  praemissus)  contradidit.  At  Cleopatra,  quo 
Medi  regis  amicitiam  grato  pignore  obligaret,  Arta- 
vasdis ei  caput  misit,  qui  nuper  in  Armenia  discors 

§.  37.  Dio.  — Sticlon.  — Plntarcli. 

28.  Supra,  CXX1V,  ai.  — Dio.  — Flor.  IV,  11.  — Plio.  XIX,  1 — 
btrab.  lil».  XIII , p. 


IO.  FREINSUEMII  SVPPLF.M. 


296 

Medo  regnaverat.  Deinde  ingens  opus  aggressa,  per 
Isthmum , quo  mare  Rubrum  ab  Aegyptio  discrimi- 
natur, transportare  naves  coeperat,  ut  impositis  mili- 
tibus et  pecunia,  sedem  quietam  alio  in  orbe  quaereret: 
sed  incensae  a Petraeis  Arabibus  naves , Antoniusque 
talin  molienti  superveniens  cum  spe  salvas  adhuc  sibi 
pedestres  copias  esse , consilium  mutare  coegerunt: 
Nilique  potius  ostia  firmis  communiri  praesidiis  pla- 
cuit. Iam  ad  bellum  terra  marique  gerendum  appa- 
ratibus strepebant  omnia  , vicini  quoque  populi  et 
reges  in  auxilium  sollicitabantur ; neque  penitus 
interquiescebant  fugae  consilia,  quominus  nunc  ile 
Rubro  mari,  nunc  de  Hispania  cogitaretur,  quam 
parlim  vi,  parlim  pecunia  superabilem  imaginabantur. 

XXX.  Haec  consilia  quo  diutissime  laterent,  simul 
etiam  periculum  strueretur  Caesari,  miserunt,  qui 
per  causam  lentandarum  conditionum,  copias  eius  cor- 
rumperent. Dum  hi  redeunt,  Antonius  minime  prae- 
sentibus laetus,  et  ex  criminedesciscentium  amicorum, 
etiam  manentibus  iniquior , urbe  atque  frequentia 
relicta , iacto  iuxta  Pharum  in  mare  aggeri  domun- 
culam imposuit,  ibi  se  Timonis  acturum  vitam  pro- 
fessus, cui  omnes  homines  odio  fuisse  dicuntur.  Ideo 
Cleopatra  per  absentiam  eius,  aurea  sella  sceptroque 
et  corona,  tanquam  seque  regnumque  dedens,  ad 
Caesarem  missis,  ab  hoc  sibi  veniam  clam  Antonio 
comparabat.  Sed  ille,  donis  reginae  ominis  causa 
retentis,  palam  minatus,  armaque  et  reguuin  depo- 
nere iubens,  occultis  promissis  spein  faciebat  mulieri, 
fore , ut  integrum  ei  regnum  relinqueretur  , si  quidem 
stntonium  occidisset.  Inter  haec  Canidius  ipse, certis- 

simus  actorum  nuntius,  ad  Antonium  venit ; simul 
cl  Herodem  deficere, 'et  alias  omnes  civitates  regulos- 
que auxilia  negare,  allatum  est. 

XXXI.  HaecQ.  Didio  satagente  fiebant,  qui  Syriam 
obtinens  Antonii  beneficio  , nunc  fortunam  sequeba- 
tur : idem  et  Arabibus  incendendi  regias  naves  auctor 
fuerat.  His  rebus  sic  immutatus  est  Antonii  animus , 
ut  magis  hoc  nuntio  recreatus  esse , quam  perculsus 
videretur:  proiectis  enim  cum  spe  simul  curis,  reli- 
cto Timonio  suo  ( sic  enim  appellaverat),  a Cleopa- 
tra jn  regiam  receptus,  civitatem  in  convivia  et  epulas, 
se  in  liberalitatem  , intemperanter  effudit.  Causa  ulri- 
que  relatus  in  numerum  virorum  Caesario,  et  virilis 
toga  Anlyllo  data  , quem  ex  Fulvia  genuerat.  Plus 
animi  futurum  Aegyptiis  P>omanisque  putabant,  si 
etiain  post  Antonium  et  Cleopatram  ducibus  non 
carituri  viderentur.  Id  consilium  rebus  inutile,  adole- 
scentibus perniciosum  fuit,  tanquam  viros  obiiciendo 
irae  odioque  victoris,  quos  melius  puerilis  praetexta 
defendisset.  Hoc  tempore  regina  et  Antonius  colle- 
gium, quod  instituerant  Inimitabilis  vitae,  in  aliud 
verterunt,  quod  Commonentium  vocavere,  manente 
luxu  ; quem  , ductis  in  orbem  conviviis,  cum  amicis 
exercebant , in  hoc  , ut  commorerentur , nomina 
dantibus. 

XXXn.  At  hic  torpor,  nova  subinde  blandientc  spe, 
excussus  est.  Inter  defectionem  fere  omnium,  qui  per 
amicitiam  Antonii  Cleopatraeve  creverant,  gladiato- 
res destinatum  voluptati  spectaculorum  sanguinem 
ad  usum  belli  obtulerunt.  Cyzici  discebant,  ad  ludos 
triumphales,  si  vinceret  Antonius,  praeparati;  sed 
eius  calamitate  cognita,  manu  facta  Aegyptum  petere 

instituerunt , opem  fessis  rebus  allaturi.  Per  omnia 
circuin  hostilia  (nam  et  Amyntas,  et  Tarcondimoli 
liberi , quos  ex  coniunclissimis  amicis  acerbissimos 
hostes  Antonio  et  Cleopatrae  fortuna  fecerat,  trans- 
euntes infestaverunt  ) , tamen  non  sine  hostium 
damno , repulsis  omnibus,  in  Syriam  enisi  sunt.  Ibi 
Didius  eos  excepit,  intercluso  Aegypti  aditu,  arma 
simul  pertinacibus , et  praemia  transituris  ostentans. 
Illi  neque  minis  pellici,  nec  promissis  passi,  Anto- 
nio assignificandum  curant,  st  venire  eo  placeret,  haud 
difficillimum  coniunctis  in  Syria  bellum  fore. 

XXXIII.Diu  praestolati  responsum,  quum  nec  An- 
tonius, nec  ab  eo  quidquam  comparcret,  perisse  rati, 
sic  quoque  cunctanter  Didio  se  permiserunt;  pacti, 
ne  poslmodurn  in  arena  pugnarent , atque , dum  cis  de 
rebus  certior  fieret  Caesar-,  Daphne  ( suburbium  est 
Antiochiae  ) ad  habitandum  sibi  concederetur.  Setl  hi 
deinde  decepti  a Valerio  Messalla , quuin  se  putarent 
militatum  ad  legiones  mitti,  dispersi  varie,  atque 
per  occasionem  interfecti  sunt.  Antonius,  ne  in  Sy- 
riam iret,  sicuti  constituerat,  alia  suscepta  expeditione 
praepeditus,  et  illos  perdidit,  nec  ad  Paraetonium  fuit 
felicior.  Ea  prima  Aegypti  civitas  occnrrila  Cyrenaica 
venientibus,  quo  se  cum  legionibus  Pinarii  contulisse 
Cornelium  Gallum  audierat:  ratus  igitur,  suos  modo 
milites,  ad  conspectum  noti  imperatoris  novum  sacra- 
mentum abiccturos,  praesertim  ubi  validis  instructum 
viribus  vidissent,  opinione  sua  difficiliora  omnia 
invenit. 

XXXIV.  Colloqui  enim  cupiens , obstrepentibus 
tubis  exaudiri  non  potuit,  et  improvisa  hostium 

eruptione  detrimentum  accepit;  et  quum  ad  Paraclo- 
nimii,  victoribus  deditum , classem  admoveret,  arte 
Galli  superatus  est.  Ille,  proviso  Antonii  consilio,  ca- 
tenis noctu  per  angustias  portus  sub  aqua  tensis , dc 
cetero  incustoditum  reliquerat.  Igitur  invecti  sine 
metu*Antoniani,  attractis  per  instrumenta  praepa- 
rata catenis  conclusas  naves,  et  undique  simul  a terra 
marique  et  imminentibus  aedificiis  oppugnatas,  tueri 
nequiverunt,  quum  incendio  perirent  aliae,  aliae  un- 
dis mergerentur.  Interim  nec  a legationibus  cessatum, 
postquam  sine  fructu  prima  reverterat.  Aliquandiu 
consultatio  tenuit,  quis  mitteretur,  quando  pauci 
supererant  amicorum,  et  horum  suspectam  fidem 
perfidia  transfugientium  effecerat. 

XXXV.  Euphronius  igitur  deleclus,  filiorum  Anto- 
nii praeceptor:  per  hunc,  magna  pecuniae  vi  oblata, 
regnum  liberis  suis  Cleopatra  orabat : Antonius,  de- 
dito ad  supplicium  Turullio  senatore,  qui  inter  per- 
cussores superioris  Caesaris  fuerat,  eum  necessitudinis 
ct  amicitiae  pristinae  admonuit;  ei  mutuum  amorem, 
seriaque  et  lusus  communicata  referens  , ut  sibi  sal- 
tem Athenis,  si  in  Aegypto  nollet  Caesar , privatam 
agere  vitam  liceret,  postulabat.  Magis  tamen  pro  Cleo- 
patra, quam  de  semetipso  sollicitus,  non  recusabat 
mori,  dum  illi  parceretur.  Iluic  quoque  legationi  nihil 
respondit  Caesar:  sero  tentari  conditiones  visae.  Tu- 
rullium  interfici  iussit.  Turulli  mortem  locus,  ubi 
periit,  insigniorem  fecit,  quod  ira  Aesculapii  tractus 
ad  supplicium  videretur. 

XXXVI.  Quippe  Actiaco  bello  praefectus  Antonii 
ad  naves  £ibricandas  lucum  Aesculapii  in  Co  insula 
succiderat.  Igitur  eodem  in  luco  occisus , poenas  de- 

<lisse  violato  numini  credebatur.  Q«  n m duae  iam  le- 
gationes irritae  fuissent,  Aiilyllum  filium  cum  multo 
auro  Antonius  misit:  aurum  acceptum;  Antyllo  non 
plus,  quam  prioribus,  responsi  datum.  At  Cleopatram 
quemadmodum  semel  iternmqne  minis  atque  pollici- 
tationibus versaverat,  ita  tum  quoque  iisdem  aftibus 
aggressus  Caesar,  Thyrsum  ex  libertis,  hominem  non 
ineptum  , ablegavit,  qui  correptum  eius  amore  Caesa- 
rem mentitus,  ad  Antonii  caedem  impelleret  mulierem 
impudicam,  fiducia  formae  multiplicibusque  experi- 
mentis satis  persuasam , se  ab  omnibus  hominibus 
amari. 

XXXVII.  Quippe  si  vera  fama  est,  tantae  libidinis 
haec  regina  fuit,  ut  saepe  prostiterit;  tantae  pulchri- 
tudinis, ut  multi  noctem  eius  morte  proposita  eme- 
rint. Ceterum  Caesari  maior  erat  sollicitudo,  ne  per 
desperationem  seque  et  pretiosissima  rerum  triumpho 
suo  eriperet;  quippe  iam  a multis  eam  diebus  nihil 
maiore  cura  agere  cognorat,  quam  ut  omnis  generis 
venena  experiretur:  inter  quae  ferunt  aspidem  pla- 
cuisse prae  ceteris,  quod,  aliis  celerem  mortem  cum 
cruciatu  afferentibus  , aliis  haud  satis  praesentibus  , 
huius  serpentis  morsu  citra  contractionem  vultus, 
aut  membrorum  iactationem,  torporem  ictis  obrepere 
viderat;  eosque  deficientibus  placide  sensibus  si  com- 
moverentur, non  minus  aegre  ferre  *,  ac  si  ex  profundo 
sopore  essent  excitati. 

XXXVIII.  Iam  in  regia  conditorium  sibi  struxerat, 
eoque  inferri  ex  opibus  suis  iusserat  carissima,  aurum, 
argentum,  smaragdos,  uniones,  ebenum,  cbur,  odores, 

§.  36.  Val.  Max.  I , i , tg.  — Dio.  — Plut.ircU. 

15.37.  Dio.  — Auct.  Je  Vir.  illu&tr.  cap.  80.  — losrpli.  Anliq.  luti.  XV, 
5.  — IMtilnrch. 

* EJilio  vehi*  rl  elegans  Frcioshcmii  aevo  excusa,  hoc  non  minus  aegre 
ferrent.  Eu.  Tati, 


IN  LOC.  1.1  it,  OXXXIll  LIVIANI 


OO  I 


secum  omnia  crematura  praeferens , si  vel  minimum 
fortuna  titubasset.  Iil  ne  iierel , spem  mulieris  alere 
Thyrsus,  et  procul  ab  his  cogitationibus  abducere 
iussus  erat.  Hoc  dum  sedulo  magis,  quam  caule  agit, 
longis  eius  cum  Cleopatra  sermonibus  et  hinc  [testi- 
ficatione benevolentiae,  irritatus  Antonius,  arripi  * 
hominem  iussit,  et  quae  gravissima  iniuria  haberetur, 
si  cuius  eam  patronus  intulisset,  flagris  caedi  impe- 
ravit. Remisit  eum  deinde  cum  literis  facium  excu- 
santibus, non  m irum  esse , si  malis  prope  umentem 
insolentia  et  insultatio  hominis  liberti  ad  iram  compu- 
lisset: id  si  gravate  ferat  Caesar , esse  penes  illum  Hip- 
parchum , suspensum  que  posse  ad  satietatem  flagellari. 

X X \ 1 X . Ilie  inter  Antonii  libertos  in  maxima  gratia 
patroni  fuerat;  atque  idem,  rebus  inclinatis,  primus 
omnium  transierat  ad  Caesarem.  Dum  ista  geruntur, 
Herodes  Rhodum,  ubi  tum  Caesarem  agere  didicerat, 
tr§iccit , rerum  suarum  anxius.  Igitur  , licet  reliquo 
retento  cultu  , diadema  seposuerat.  \ bi  vero  conve- 
nire Caesarem  datum,  et  dicendi  copia  /acta,  non 
pro  magnitudine  rerum,  quae  tum  in  discrimen  ve- 
niebant, humiliter  supplex,  sed  vullu  ac  voce  in- 
trepidus: «Si  non  modo  cum  Antonio  bellum  ge- 
» rere.  decresti , Caesar,  sed  etiam  cum  bis  , qui, 
u amicitiam  Antonii  cum  fide  colentes,  nihil  inexper- 
» tum  reliquerunt,  quo  ille  rerum  potiretur ; ab- 
ii solvi  tfcc  vix  posse  satis  intelligo. 

XL.  «Quamquam  enim,  Arabum  impediente  motu, 

» ad  bellum  cutn  eo  profectus  non  sum  , volis  tamen 
« pro  eo  steti ; et  quum  pecuniae  et  commeatuum  , 
m quem  maximum  modum  poteram,  mitterem  , pau- 

» ciora  mc  facere  , quam  merilis  eius  deberetur . 
u existimavi.  Vnura  in  primis  non  pro  quolibet  amico 
» fecisse  videor , quod  etiam  post  Actiacam  pugnam 
u in  illo  transitu  rerum  immobilis  steti,  si  non  fir- 
» missimum  socium,  fidelem  certe  consiliarium  Anto- 
m nio  servans : cui  si  ille  paruisset , sublata  Cleopa- 
u Ira,  et  gessisset  omnia  melius,  et  facilius  redisset 
» tecurn  in  gratiam.  Ilaec  ego  et  frustra  negem,  mullis 
m argumentis  atque  testibus  facillime  deprehendi;  et 
» si  exitiosa  mihi  erunt , non  erubescam  adeo  prae- 
m claram  culpam,  viroque  bono  dignam,  apertissime 
» confiteri.  Sin  vero  me  prius  experiri  cupis  , iam 
» non  ignarus,  quo  sim  erga  bene  meritos  anirno; 
» nihil  vetat,  quin  eandem  fidem,  quam  hactenus 
» Antonio  praestiti,  tibi  posthac,  quem  fala  dominum 
» terris  ostenderunt,  constanter  approbem.» 

XLI.  Plus  apud  grandem  et  magnificum  Caesaris 
animum  haec  erectae  indolis  index  oratio  valuit,  qujun 
si  causam  suam  abiectissiinis  precibus  egisset.  Igitur 
licet  non  novum  esset  Caesari , reges  ipsi  quotidiana 
ollicia  togatos,  ac  sine  regio  insigni,  clientium  more 
praestare,  resumere  diadema  inssus,  eundem  inox 
honoris  gradum  apud  Caesarem  habuit,  quem  apud 
Antonium  habuisset.  Adiecit  Caesar , etiam  ab  Didio 
perscriptum  esse,  sibi  adversus  gladiatores  auxilia 
Herodis  usui  fuisse. 

XLIT.  Alexandro  tamen  Laodiceno,  ex  fai*l  iaribus 
Antonii,  veniam  impetrare  non  poluit.  iusiurandum 
obtendente  Caesare,  quo  se  obstrinxerat,  vindicatu- 
rum in  Cleopatrae  lenonem : nam  hic  Alexander  ma- 
xima reginae  machina  ad  eiicicndam  Antonii  animo 
sororem  Caesaris  fuerat.  Is  nuper  ab  Antonio  missus 

ail  Herodis  retinendum  animum,  ipse  quoque  exuerat 
iideiu  , Caesaremque  adierat , Herode  deprecatore 
coniisus..  At  Ilcrodes , multa  Caesari  eiusque  amicis 
dilargitus,  ad  Aegyptiacum  bellum  proficiscenti  comes 
fuit,  donec  in  Syriam  perventum;  inde  ad  res  domi 
ordinandas  in  regnum  recurrit.  Caesar  interim  per  t 
Syriam  ducens  exercitum , Alexandrum , quem  in 
vinculis  adduxerat,  in  patria  ipsius  supplicio  iussit 
affici. 

XLUI.  Inde  contendenti  in  Aegyptum  circa  Ptole- 
maidem Herodes  occurrit  cum  amplissimis  muneri- 
bus, etiam  militibus  necessaria  hospitaliter  praebens. 
Ipsum  quoque  Caesarem  cuin  amicis  centum  quin- 
quaginta magnifico  convivio  excepit;  et  quia  per  loca 
arida  ducendum  erat , ita  providit,  ut  neque  vinum, 
neque , qua  magis  erat  opus , aqua  exercitum  defice- 
ret: discedens  deinde  Caesari  talenta  octingenta  dono 
dedit;  omnibusque  rebus  ita  se  gessit,  ut  eum  opfes 
regni,  quod  tenebat,  animi  magnitudine  inultum 
exsuperare,  nequi  iniquique  faterentur.  Caesar,  ad 
Pelusium  adducto  exercitu,  deditione  Seleuci,  quem 
praesidio  regina  praefecerat,  oppidum  cepit.  Inde 
quum  Alexandriana  peteret,  equitatus  itinere  fatigatus 
eruptione  pulsus  est  Antonii,  qui.  ad  famam  istarum- 
rerum,  motis  a Paraetonio  castris,  urbem  intraverat. 

XL1V.  Ergo  uno  hoc  inter  tot  adversa  prospere 
decertato  certamine  laetior,  quam  pro  magnitudine' 
gestae  rei,  Cleopatram  in  armis  complexus,  commen- 
davit ei  quendam,  qui  prae  ceteris  fortissime  illo 
die  pugnaverat.  Sed  ille  , dono  Cleopatrae  loricam 
auream , et  ex  eodem  metallo  galeam  naclus , cum 

ilis  nocte  proxima  uri  Caesarem  transfugit.  Contra 
suis  arieo  fidebat  Caesar,  ut  libellos  in  castra  conie- 
clos,  (juibus  ad  se  transituris  denarios  mille  quingen- 
tos virilim  Antonius  pollicebatur,  ipse  recitaverit 
palam;  et  tempori  congruentia  loquulus,  etiam  prom- 
ptiores ab  ira  sollicitatae  fidei  habuerit;  ideoque  An- 
tonius, postquam  omnia  lentanti  nihil  satis  procede- 
bat, ad  singulare  certamen  Caesarem  provocavit.  Ille, 
deridens  hominem , multas  patere  ad  exitium  vias  mo- 
rituro , respondit. 

XLV.  Sui»  haec  tempora , semper  obversante  cogi- 
tatione extremorum , pridie  quam  terra  marique  Cae- 
sarem adoriri  statuerat,  super  cocnam  iussisse  servos 
fertur,  invitarent  se  hilarius ; perincertum  enim  esse , 
ulrumne  postridie  eidem  domino  sint  ministraturi,  lia- 
riem  nocte  inter  moestitium  suspensorum  et  tristissima 
opperienlium,  subito  cantus  strepitusque  per  mediam 
urbem  bacchanlium  auditus,  deinde  per  obversam 
hosti  portain  magno  tumultu  exeuntium,  curiosis  ta- 
lium coniectoribus  persuasit,  excedere  deum  , ct  ad 
hostes  transire , quem  prae  celeris  Antonius  vitae 
habilusquc  allectata  similitudine  coluisset.  Prima 
deinde  luce , Lalendis  sextilibus , quum  eductis  in 
collem  quendam  copiis,  naves  suas  hostilibus  obviam 
procedere  vidisset,  proelium  futurum  existimans, 
spectandi  causa  substitit. 

XLVI.  At  illae , postquam  Caesarianis  appropin- 
quarunt, salutantes  ac  resalutatac  illis  se  coni  unxe- 
runt, conversisquc  proris  proLiuus  una  facta  classis 
oppidum  infesta  petere  visa  est.  Dum  in  his  oculos 
auimumque  defixa  habet , ecce  autem  ct  equites  ab 

eo  transfugerant : properans  igitur  confligere,  donec 
aliquid  militum  superesset,  hic  etiam  adversante  for- 
tunare recepit  in 'urbem  , proditum  se  a Cleopatra 
iis  ipsis  clamitans  , contra  quos  bellum  illius  causa 
suscepisset.  Sane  mulierem,  amari  a Caesare  ratam  , 
iterumque  per  imperatoris  romani  connubium summa 
quaeque  sperantem,  et  Pelusium  prodidisse  creditum 
est,  et  Alexandrinos  palam  ad  resistendum  hortatam, 
occultis  mandatis  deterruisse , et  classi  auctorem  ex- 
stitisse transfugiendi.  Ceterum  priores  suspiciones 
apud  hotninetn  credulum  sumrni  amoris  demonstra- 
tione facile  diluerat. 

XLV1I.  Namque  suo  natali,  pro  praesenti  magis 
tempore,  quam  ex  pristina  consuetudine  acto,  nata- 
lem Antonii  magnificentissime  celebravit,  ut  multi,  * 
qui  ad  coenam  invitati  pauperes  accesserant, discessisse 
divites  referantur.  Seleuci  etiam  uxore  et  liberis  ad 
supplicium  Antonio  deditis,  Pelusiacum  crimen  ex- 
stinxerat. Tum  vero  desperantem,  et  propinqua  mortis 
exspectatione  nulli  parsurum  metuens,  in  monumento 
suo  se  conclusit,  uno  tantum  eunucho  duubusque 
ancillis  comitata  ; nec  mora  , perferendum  ad  Anto- 
nium curat,  reginam  vixisse.  Hoc  ictus  ille  nuntio  , 

» Quid  ergo  est,  inquit,  cur  moreris  in  vita  miser, 

« causa  vivendi  sublata?»  loricaeque  resolvens  ne- 
xus , « Non  id  mihi  dolet , ait , quod  amisi  te  , Cleo- 
» patra,  ecce  enim  sequor;  sed  quod  in  morte  con- 
ii sciscenda  tantus  imperator  a muliere  praevenior  », 
Tunc  conversus  ad  fidissimum  servum,  quem  pridem 
iurare  sibi  coegerat , mortem  ei,  simul  atque  cussus 
esset , acceleraturum,  promissa  exegit.  Ille  gladium 

eductum  alte  vibrans , ictum , quem  Antonius  exspe- 
ctabat , suo  corpori  intulit. 

XLVm.  Tum  Antonius,  Macte , inquit,  Eros,  qui 
dominum  ferire  non  sustinens  , nihilominus  quid  Jieri 
oporteat  admonuisti:  cum  his  dictis  ventre  percusso, 
lectulo  se  excipit ; et  quia  se  nondum  mori  sentiebat, 
orat  praesentes,  ut  sibi  commodarent  manus:  at  illi 
protinus  omnes  diffugerunt.  Dum  ita  se  torquet  et 
lamentatur,  a Cleopatra  scriba  Diomedes  adfuit,  de- 
portaturus eum  in  Mausoleum,  ubi  illa  se  incluserat: 
quippe  audito  tumultu,  quem  Antonii  desperatio  ex- 
civerat, id  quod  erat  coniiciens,  ex  fastigio  sepulcri, 
quod  nondum  erat  absolutum,  prospexerat;  siccom- 
’ parata  ianua,  ut  semel  clausa,  non  posset  iterum 
aperiri. 

XLIX.  Antonius,  audito  Cleopatram  vivere,  nam 
prospicientem  ingenti  clamore  populus  exceperat, 
ipse  quoque  colligere  animum  coepit;  et  multo  san- 
guine profuso  deficiens , tamen  ardenter  expetivit  ad 
reginam  deferri.  Sublatus  manibus  servorum,  deinde 
ab  ipsa  Cleopatra  et  ancillis  per  funes,  qui  attrahen- 
dis saxis  ibi  defixi  erant,  in  monumentum  subductus 
est.  Nihil  eo  spectaculo  se  vidisse  miserabilius,  testati 
sunt,  qui  interfuerunt;  quum  tantae  modo  vir  maie- 
stalis,  oppletus  sanguine,  semianimis  attolleretur  ab 
infirmis  et  pavidis  mulierculis , manus  tendens  ad 
Cleopatram  , et  sublevando  eius  labori  frustra  nisus 
assurgere.  At  illa  manibus  incumbens,  et  prono  vultu 
correptos  funes  vix  ad  se  pertraxit;  cohortante  turba, 
quae  ante  monumentum  concurrerat,  et  vicem  am- 
borum sollicita. 

L.  Vbi  tandem  deponi  in  stratum  potuit,  illa  ve- 
stem dilanians,  faciemque  et  pectus  percutiens,  cruo- 
rern  abstergebat,  virum,  dominum,  imperatorem  ap- 
pellando ; tam  verisimili  dolore  , ut  suorum  ol»lila 
malorum  illius  miseratione  videretur.  Sunt,  qui  tra- 
dant, ipsam  , non  ignaram  quantopere  amaretur, 
ideo  commentum  de  morte  sua  excogitasse,  ut  An- 
tonium ad  necem  sibi  inferendam  compelleret.  Sed 
quia  postea  quoque  , licet. multis  Caesaris  amicorum 
promissis  lactata , perseveravit  mori,  probabilior  ea 
visa  est  narratio , quam  sum  exsequutus.  Antonio 
certe  luctus  iste  solatium  in  extremis  attulisse  dicitur; 
postu latoque  mero,  sive  urgente  siti,  sive  quo  celerius 
exspiraret,  hortatus  est,  uti  quantum  citra  turpitudinem 
posset,  rationem  haberet  salutis  suae  ; atque  ex  omnibus 
amicis  Caesaris , C.  Proculeio  maxime  confideret : se 
vero  ne  magis  ob  novissimum  casum  putaret  deflendum 
esse  , quam  pro  fortunato  habendum,  qui  tanto  tempore 
maximi  imperii  compos , postremo  Romanus  a Romano 
superatus  esset. 

LI.  latn  in  sinu  Cleopatrae  efflabat  animam,  quum 
idem  ille  Proculeius  missu  Caesaris  affuit : nam  inter 
trepidationem  vulnerati  exportatique  Antonii,  Der- 
cetaeus  quidam  ex  satellitum  numero  pugionem  cruen- 
tum ad  Caesarem  detulerat,  exposito,  quid  accidisset. 
Aiunt , Caesarem  ad  nuntium  non  tenuisse  lacrymas, 
recordatione  priorum , et  quot  quantasque  res  hoc 
collega  atque  socio  peregisset ; amicis  deinde  convo- 
catis recitasse  literas , quibus  ostensum , quam  ad 
aequa  sua  postulata  benignasque  conditiones,  semper 
ille  contumaciter  et  absurde  respondisset.  Proculeio 
mandarat Caesar,  daret  operam,  ut  viva  in  potestatem 

veniret  Cleopatra , thesauris  timens  , quos  illa  secum 
crematuram  iactaverut ; et  ipsam  cupiens  in  triumpho 
ducere.  Igitur  nihil  ei  promittere  statuerat , ne  sibi 
faciundi,quod  voluisset, adimeret  potestatem  servando 
pollicita,  aut  fide  posthabita  merito  reprehenderetur. 

LII.  At  illa , diffidens  omnibus , cum  Proculeio  per 
ostium  firmiter  occlusum  , ut  tamen  percipi  sermo 
posset,  colloquuta  , regnum  liberis  suis  petebat ; ille 
bonum  habere  iubens  animum,  et  omnia  Caesaris  hu- 
mani  tati  permittere,  locum  interira  diligenter  contem- 
platus, imperatori  renuntiavit.  Ab  hoo  continua  missus 
est  Cornelius  Gallus;  quo  de  industria  producente 
sermonem , Proculeins  cum  duobus  ministris  , per 
fastigium  aedificii , qua  parte  paulo  ante  receptus 
Antonius  fuerat,  scalis  admotis  ingressus,  ad  ostium, 
libi  cum  Gallo  colloquebatur  Cleopatra , properavit. 
Sed  ad  vocem  ancillae  , 0 te  miseram , Cleopatra ! viva 
ecce,  viva  deprehenderis ! sicam  illa,  qua  cincta  erat, 
haud  impigre  stringens , deferebat  in  pectus ; quum 
complexus  eam  ambobus  brachiis  Proculeius  , Bis , 
inquit,  iniqua  es,  Cleopatra,  libique  et  Caesari,  laetioris 
fortunae  Vices  libi,  mansuetudinis  et  clementiae  gloriam 
illi  auferens, 

LTII.  Erepta  deinde  sica,  vestibusqne  excussis,  ne 
quid  ad  mortem  sibi  consciscendam  aptum  relinque- 
rent , Epaphrodito  eam  tradiderunt,  qui  missus  ad 
hoc  a patrono  fuerat , ut  mollissime  et  blandissime 
habitam , summa  diligentia  custodiret.  Dum  ad  hunc 
modum  regina  corripitur , eunuchus  erus  aspidis  ir- 
ritatae morsu  fatum  citans , in  foveam  ante  ad  hoc 
praeparatam  se  demisit.  Post  haec  ingressus  est  Ale- 
xandriani Caesar , Areum  philosophum  indidem  manu 

tenens,  sermonesque  cum  eo  serens ; quo  maiorem  illi 
apud  cives  suos  auctoritatem  stalim  ab  hoc  conspectu 
conciliaret.  In  gymnasio  tribunal  erigi  iusserat : eo 
conscenso,  graeca  oratione,  quo  intelligi  ab  omnibus 
posset , Alexandrinos  humi  stratos,  et  veniam  suppli- 
citer orantes,  exsurgere  iussit;  se  enim  universos  noxa 
liberare  tres  ob  causas  ; quod  Alexandrum  conditorem 
urbs  habuisset ; quod  esset  ipsa  maxima  ac  pulcherrima; 
postrema,  quod  Areum  tam  carum  sibi  caput  produxisset, 

LIV.  An ty Ilus  deinde  iussu  Caesaris  statim  interfe- 
ctus :,nec  profuit,  quod  filiam  eius  desponderat  olim, 
et  in  delubrum  Caesaris  confugerat.  Id  Caesari  priori* 
tanquam  Heroi , a Cleopatra  structum  , sub  Caesarei 
nomine  diu  postea  superfuit,  donec  post  octingente- 
simum a Christo  nato  annum  fortuito  incendio  con- 
flagraret. Theodorus  paedagogus  eius,  idemque  pro- 
ditor, quum  detractam  occiso  pretiosam  gemmam 
vesti  suae  insuisse,  post  infitiationem  convictus  esset, 
in  crucem  actus  poenas  perfidi  avarique  animi  dedit. 
Netfue  amantior  Caesarioni  paedagogus  contigerat 
Rhodon,  qui  eum,  ut  Caesari  traderet,  revocari  ab 
eo  ad  regnum  fingens,  ex  Aethiopia,  per  quam  a matre 
cum  magno  auri  pondere  in  Indiam  mittebatur , re- 
traxit. Antonium  interea  mullis  regibus  atque  ducibus 
funerare  cupientibus,  non  permisit  Caesar,  Cleopatrae 
qualecumque  solatium  servans;  iliaque  suis  eum  ma- 
nibus regali  sumptu,  nihil  prohibente  Caesare,  sepeliit. 

LV.  Tot  doloribus  confecta  luctuque,  et  exulcerato 
contusoque  frequentibus  plagis  pectore,  quum  In 
febrim  incidisset,  per  causam  eius  morbi  cibo  abstinere 
coepit;  inedia  mori  cupiens*  sicut  familiaris  eius* 

medicus  Olympius , qui  tum  aegrotanti  adfuit,  scri- 
ptum reliquit  in  commentario,  quem  postea  de  rebus 
istis  edidit.  Sed  interpellata  sollicitudine  Caesaris , 
iramque  eius, ne  forte  in  liberos  expeteret,  metuens; 
curam  corporis  intermissam  aliquandiu  resumpsit. 
Quum  deinde  Caesaris  colloquium  exposceret , quo 
magis  inciperet  confidere,  ad  illam  se,  dixit,  iturum. 
Ad  conspectum  ingredientis  erubescens , e thoro  mi- 
nime compto,  in  simplici  tunica  exsiluit,  proiecitque 
se  ad  pedes  eius,  dominum  salutando,  quod  ei  nomen 
dii  tribuissent.  Ille,  reponere  se  in  lectulum  iubens, 
iuxta  assedit,  excusalionemque  tentanti , et  in  vim  et 
melum  Antonii  factorum  culpam  coniicienti , sic  re- 
spondit, ut,  omissa  defensione,  tota  se  ad  preces 
converteret. 

LVI.  Multas  variasque  prioris  Caesaris  imagines, 
eodem  in  cubiculo  dispositas  habebat:  ad  lias  manus 
tendens,  patris  memoria  propitiare  victorem  conaba- 
tur; voces  etiam  interiiciens,  ad  misericordiam  pro- 
vocandam , et , si  posset,  amorem  comparatas.  Quam- 
quam enim  , ut  in  profundo  luctu , neglecto  capillo, 
facie  sordidata, corpore  vibicibus  deformi,  rubentibus 
tumidisque  multo  fletu  oculis  erat;  attamen  nativa 
eius  gratia , non  pauca  sui  vestigia , tanquam  inter 
nubem  radios  emittebat.  Inter  haec  et  voces  iaciebat 
fractas  perplexasque , Caesaris  etiam  literis  adhibitis, 
e quibus  multas  amatorum  delicias  legens  , exoscula- 
batur tabellas,  imagines  adorabat,  semetipsam  modo 
deflebat,  quod  non  ante  illum  esset  mortua;  modo 
respiciens  ad  adolescentem  sibi  gratulabatur,  quod 
in  hoc  saltem  redivivum  Caesarem  contueretur.  Ad- 

versum  artes  minime  improvisas  certum  Caesari  erat 
tenere  affectum  , et  animum  firmiter  occludere. 

LV1I.  Igitur  deiectis  in  terram  oculis,  nihil  de 
amore  iam,  nihil  de  regno,  sed  tantum,  ut  bono  esset 
animo ^ respondit , nihil  passura.  Tum  illa  commen- 
tarium ei  porrexit,  thesaurorum  pecuniaeque  descri- 
ptionem et  summas  continentem.  Forte  Seleucus  ade- 
rat, unus  procuratorum  eius.  Hunc  occultari  quaedam 
arguentem,  in  capillum  involans,  quum  multis  plagis 
contudisset;  subridenti  Caesari  et  intercedenti , Quid 
mirum  est,  ait,  indigne  me  ferre,  quando  hic  contemptui 
habet , quam  tu  tali  in  tempore  dignatus  es  invisere  ? Si 
quid  de  muliebri  mundo  seposui , non  mihi  servabam , 
sed  ut  munera  inde  Liviae  Oclaviaeque  darem  , pro  me 
deprecaturis.  Non  offensus  his  Caesar,  in  quibus  elu- 
cere cupiditatem  vitae  existimabat , et  haec  se  con- 
cessurum ei,  et  alia  quamplurima  confirmavit:  ma- 
gnopere enim  timebat,  ne  se  interficeret  illa,  sibique 
maximum  triumphi  ornamentum  eriperet.  At  illam 
se  decepisse  putans , deceptus  ipse  est. 

LVHI.  Inter  nobilissimos  amicorum  Cornelium  Do- 
labellam adduxerat  Caesar;  is  reginae  studiosus  , hoc 
ab  se  roganti  officium  clam  significandum  curavit , 
imperatorem  per  Syriam  reverti  constituisse ; ipsam  cum 
liberis  proximo  triduo  mari  praemissurum  in  Italiam. 
Hinc  plane  coniicieus  triumpho  se  destinari , quod 
vel  multis  mortibus  intolerabilius  credebat , decrevit 
antevertere.  Igitur  constituto  secum  tempore  ac  modo 
exitus,  et  occultissime  praeparatis  ministris,  oravit 
Caesarem,  ut  bona  cum  eius  gratia  parentare  Antonio 
sineretur,  acceptaque  venia,  ad  tumulum  cum  do- 
mesticis mulieribus  perrexit.  Ibi  prostrata  super  se- 

pulcrnm ,«  Paucis  ante  diebus,  ait,  captiva  his  te 
» manibus  tumulavi,  care  Antoni  ; nunc  etiam  pa- 
» rento;  ne  luctu  quidem  et  planctu  salis  libero, 
» quando  custodibus  appositis  alieno  iam  corpori 
» detrimentum  inferre  prohibeor.  t 

LIX  . » Nec  ultra  quid  exspectaveris’  a Cleopatra 
« tua  , quae  mox  imperio  victoris  abducetur.  Ergo 
» quos  in  vita  distrahere  nulla  vis  potuit,  iis  in  morte 
» disiungi  placuit  diis,  et  sic  permutari  sepulcra,  ut 
» tu  Romanus  in  Aegypto  iaceas,  me  infelicem  Itala 
» tellus  contegat ! At  tu  , siquidem  ista  numina  pla- 
» catiora  nostratibus  habes,  ne  desere  coningem  tuam, 
» neque  in  his  calamitatibus  vivere , aut  in  illa  te 
» triumphari  patere ; quin  ereptam  his  malis  etiam 
» sepulcro  iunge  tecum:  nunquam  enim  acerbiorem 
■n  vitam  egi,  quatn  post  istos  dies,  quibus  te  careo». 
His  editis  lamentis,  postquam  coronas  et  oscula  tulit 
tumulo , balneum  parari  iussit , lotaque  magnifice 
epulata  est.  Sub  id  tempus  quidam  ex  agris  cophinum 
afferens,  percontantibus,  quid  portaret,  dimotis  foliis 
ficus  ostendit ; quorum  magnitudinem  et  elegantiam 
mirantes  , sumere  ille,  si  quid  placeret , iubens  , citra 
suspicionem  intromissus  est. 

LX.  Tum  Cleopatra,  quo  Epaphroditum  amoveret, 
vigilantissimum  vitae  suae  custodem,  lileras  ei  dedit 
obsignatas,  perferendas  ad  Caesarem,  quibus  enisis- 
sime rogabat,  ut  se  iuberet  cum  Antonio  sepeliri.  His 
inspectis  statim  intellecto  quid  ageretur  , Caesar  ipse 
statuit  accurrere;  mox,  mutato  consilio,  propere  vr- 
suros  mittit.  Illi,  reseratis  foribus,  transacta  omnia  re- 
pererunt.  lacebat  in  pretiosissima  veste  regioque  cultu 

Cleopatra , in  aureo  differtoque  odoribus  solio;  iuxta 
pedes  humi  stratum  corpus  erat  Iradis , alterius  ancil- 
larum (nam  ceteram  omnem  multitudinem  expulerat) , 
altera  iam  vicina  morte  titubans,  tamen  adhuc  diadema 
dominae  componebat.  Ibi  per  iram  dicenti  cuidam, 
« Pulchrane  tibi  haec  videntur,  Charmium?»  «Pul- 
» chra,  inquit  illa,  profecto,  ac  tot  regum  sanguine 
» digna  u : neque  plura  loquuta , iuxta  lectum  herae 
concidit. 

LXI.  Aspidis  morsu  perisse  Cleopatram,  quae  inter 
ficus  illata  fuerit,  constantior  fama  tenuit;  et  credi- 
disse hoc  Caesarem,  monstravit  in  triumpho  praelata 
reginae  eiligies  cum  admota  ad  brachium  aspide  ; alii, 
venenum  in  acu  habuisse , putarunt:  maculam  vero 
in  corpore  nullam , aut  aliud  veneni  signum  compa- 
ruisse , satis  constat.  Caesarem  nuntiata  mors  tam 
velox  perculit,  ivitque  ipse,  et  adhiberi  a medicis 
remedia  imperavit.  Psyllos  quin  etiam  admovit,  qni 
venenum  exsugerent.  Quum  nihil  proficeretur , mi- 
ratus animum  mulieris,  uti  petierat,  iuxta  suum 
collocari  Antonium , et  fastigium , quod  Mausoleo 
deerat,  perfici  itissit.-  etiam  ancillis  honorifica  sepul- 
tura data.  Sic  illa  magnis  et  virtutibus  et  vitiis  cele- 
brata Cleopatra , successorum  Alexandri  potentiam 
suo  casu  finiit  undequadragesimo  aetatis  anno : re- 
gnavit domi  duos  et  viginti ; ex  quibus  amplius  qua- 
tuordecim  per  Antonium  in  reges  ipsos  plurimasque 
nationes  imperium  tenuit. 

LXU.  Antonio  nonnulli  tres  et  quinquaginta  trb 
buunt  annos  vitae ; alii  triennium  ad  numerum  adie- 

cerunt:  cuius  de  ingenio  fortunaque,  quarum  rerum 
nescias  utra  fuerit  mutabilior,  post  tot  utriusque  do- 
cumenta relata  disserere  quid  attinet  ? Imagines  -eius 
statuaeque  detractae  sunt  et  abolitae;  Cleopatrae 
manserunt,  redemptae,  ut  ferunt,  ab  Archibio  quo- 
dam mille  talentis:  is  inter  amicos  reginae  fuerat, 
caritatemque  bene  de  se  meritae,  quod  bonis  ingeniis 
solitum , post  mortem  eius  retinebat.  Ceterum  mors 
Cleopatrae  Caesarioni  quoque  exitio  fuit:  aiunt,  ab 
Areo  impulsum  esse  Caesarem , qui  notam  principis 
poetae  sententiam  alludendo , minime  utilem  esse  Po- 
lycaesarietn  dixerit.  Ego  monitore  nihil  indiguisse 
crediderim , ad  tollendum  , qui  Caesare  dictatore  ge- 
nitus esse  praedicaretur.  Ceteris  autem  Antonii  liberis, 
etiam  quos  ex  Cleopatra  sustulerat,  non  pepercit 
modo , sed  omnem  benevolentiam  favoremque  prae- 
stitit , ut  felicior  in  posteris  fuisse  Antonius , quam 
in  vita , videatur. 

LXIII.  Nam  praeter  alios  summae  potentiae  glo- 
riaeque viros,  etiam  pronepos  eius,  deinde  nepos, 
imperium  populi  romani  obtinuerunt.  Sed  omnem 
suam  felicitatem  Octaviae  praecipue  debuerunt;  quae 
ingratissimi  viri  liberos  non  educavit  modo  materna 
cura,  sed  etiam  apud  fratrem  fovit  atque  prompvit: 
fuit  enim  egregium  matronalis  virtutis  exemplum  Octa- 
via; unde  et  fratri  carissima  fuit,  et  apud  Pxtemos 
etiam  in  tanto  honore,  utCorinthii  quidem  ei  templum 
exaedificasse  legantur.  Hac  igitur  faciente  , Caesar 
Cleopatram,  ex  aegyptia  regina  genitam  Antonio, 
in  matrimonium  elegantissimo  regum  omnium  lubae 
tradidit,  quem  educatum  in  Italia,  suamque  mili- 
tiam sequutum , patrio  regno  donavit;  eique  fratrum 

Cleopatrae , Ptolemaei  atque  Alexandri,  concessit  in- 
columitatem. At  puellis  duabus , quas  ex  Octavia 
susceperat  Antonius  , paternorum  bonorum  partem 
attribuit 

LXIY.  Filio  Fulviae  Iulo  Antonio  libertos  patris 
repraesentare  coegit,  quantum  quisque  relinquere 
ei  moriens,  secundum  leges,  debuisset  : sed  horum 
pleraque,  postquam  Aegypto  decesserat,  facta  sunt. 
Tum  vero  ex  adversarum  partium  ducibus  P.  Cani- 
dium infestissimum  sibi,  sed  nec  Antonio  satis  fidum, 
interfici  iussit;  qui  timidius  excepisse  mortem  traditur, 
quam  viro  militari  conveniret.  Cassius  etiam  Parmen- 
sis , elegantis  homo  ingenii , qui  solus  percussorum 
Caesaris  superabat,  poenas  dedit.  Alii  post  Actiacum 
proelium  Athenis,  quo  confugerit,  interfectum  tra- 
diderunt. In  Aegypto  etiam  Q.  Ovinius  supplicio  af- 
fectus , quod  senator  populi  romani,  lanificio  reginae 
praefici  sustinuerat.  Ex  magna  deinde  multitudine 
regiorum  liberorum , quos  obsidum  loco  missos  a 
parentibus , aut  libidinis  causa  evocatos  ab  Antonio 
reperit,  alios  remisit  domum;  Iotapen  patri, Medorum 
regi,  qui  post  Antonium  victum  ad  se  transfugerat, 
ultro  reddidit;  quosdam  inter  se  iunxit  matrimonio; 
nonnullos  retinuit.  In  quibus  Artaxiae  fratres,  quam- 
quam petenti,  non  remisit,  quod  ille  Romanos,  qui 
post  Antonii  expeditionem  remanserant  in  Armenia, 
iugularat. 

LXV.  Corpus  Alexandri  Magni  videre  inter  haec 
concupivit , idque  contrectatum , ita  ut  particulam 
nasi  frangeret,  corona  imposita,  floribusque  adspersis 
honoravit.  Nec  praetermittendum , eius  regis  monu- 

mentum , tot  seculis  venerabile , hodie  etiam  exstare 
inter  medias  oppidi  ruinas,  et  a Muhammedanae  super- 
stitionis cultoribus,  magna  religione,  non  solum  ut 
regis,  sed  et  prophetae  maximi  sepulcrum  visitari. 
Digressus  ab  hoc  Caesar,  Alexandrinis,  ad  invisenda 
Ptolemaicoruraregumconditoria  studiose  invitantibus, 
respondisse  traditur, regem  videre  voluisse, non  mortuos. 
Apin  etiam  adspicere  supersedit , deos  a se , non  vero 
boves , adorari  solere  dicens. 

LXVI.  Conversus  deinde  ad  res  Aegypti  ordinandas, 
quam  imposito  stipendio  in  provinciae  formam  redi- 
gere decrerat,  Cn.  Cornelium  Gallum  ex  infima  for- 
tuna productum,  praefecti  nomine,  Sed  ad  similitu- 
dinem imperii  proconsularis,  imposuit,  equestris  loci 
virum;  quia  propter  multitudinem  hominum  ac  op- 
pidorum, ferlililatemque  soli  et  sitns  opportunitatem, 
metuebat  eam  maioris  dignitatis  homini  credere:  unde 
et  senatores  equitesque  romanos  illustres  Aegyptum 
intrare , nisi  permissu , vetuit.  Sub  hoc  praefecto 
iuridicus  Alexandrine  conventus  fuit,  apud  quem 
pleraque  iudicia  agebantur  , itemque  rationalis  Cae- 
saris, qui  bona  vacantia,  et  quidquid  in  fiscum  impe- 
ratoris oporteret  redigi,  curabat.  His  omnibus  liberti 
Caesaris, atque  procuratores  diversis  officiorum  titulis 
apparebant. 

LXVII.  Praesidium  militare  unam  in  urbe  legionem, 
duas  in  agris  collocavit.  Praeterea  tres  romanae  co- 
hortes seorsim  Alexandriae  excubabant,  tres  ad  Svenen 
et  Aethiopiae  fines;  totidem  per  alias  regiones:  erant 
et  equitum  alae  tres,  idoneis  locis  et  ipsae  dispositae. 
Et  quo  magis  mobilitas  gentis  constringeretur  , non 

§.  65.  Dio.  — Sucton.  in  Aug.  cnp.  18.  — Leo  Afer,  lib.  VIII. 

§.  66.  Sueton.  in  Aug.  cap.  66.  — Dio.  — Strab.  lib.  XVII , p.  8*9.  — T»tf, 

modo  in  senatum  Romae  legere  Alexandrinos , sed  ne 
Alexandriae  quidem  senatum  esse  voluit;  quum  ce- 
teras urbes  more  patrio  administrari  pateretur.  Sed 
erat  quidam  appellatus  Exegetes , cui  necessitates 
urbis  curandae  mandabantur , et  inter  alios  honores 
gestare  purpuram  permissum  erat.t  post  hunc  erat 
vir  a commentariis  ( Hypomnematographum  ipsi  voca- 
bant ),  et  Archidicastes ; quarlusque,  praetor  noctur- 
nus. Sed  hi  magistratus  etiam  sub  regibus  fuerant. 
Romani  praeterea  per  provinciam  et  duces  quosdam 
nomarehasque  et  ethnarchas  constituerunt,  sed  non 
maxima  hos  omnes  potestate. 

LXVffl.  Hanc  mu  talionem  rerum  Aegyptii  porten- 
disse deos  credebant,  pluvia  sanguinis  eifusa  his  locis, 
quibus  ne  gutta  quidem  aquae  Cecidisse  caelo  existi- 
maretur. Accesserunt  arma  simul  conspecta  in  nubi- 
bus, exauditusque  tympanorum  et  cymbalorum  sonus, 
et  qualis  fistularum  ac  tubarum  concentu  excitatur; 
draco  etiam  subito  apparuit  immane  sibilans;  et  co- 
metae in  caelo , humi  mortuorum  spectra  visa.-  sta- 
tuarum etiam  ct  imaginum  moestus  adspectus  est 
notatus,  et  Apis  cum  lamentabili  mugitu  lacrymas  fun- 
dens. Ceterum  haec  victoria  non  opulentissimum  modo 
regnum  rornauo  adiecil  imperio,  cuius  e vectigalibus 
tantundem  ferine  rediret  ad  aerarium , quantum  a 
patre  Caesare  devicta  Gallia  praestabat ; verum  etiam 
in  praesentia  copiosissimis  spoliis  locupletavit  Cae- 
sarem. 

LXIX.  Nam  praeter  vetustas  divitias , quidquid 
nuper  Cleopatra  corraserat , in  thesauris  repertum. 
Praeterea  quibus  obiici  quidquam  potuerat,  bonis 


§.  6y.  Dio.  — Strab.  — Nov.  XIH. 
§.  69.  Dio.  — Veli.  II,  3?, 


Digitized  by  Google 


3 1 8 


IO.  FREINSHEMII  SVPPLEM. 


exuti ; etiam  ceteri  conferre  bessem  iussi  omnium  fa- 
cultatum , ita  ditavere  victorem,  ut , quidquid  omni- 
bus usquam  militibus  debebat,  inde  persolveret;  et 
his  insuper,  quorum  hoc  bello  usus  opera  erat,  du- 
cenos quinquagenos  denarios  divideret,  quo  direptio 
urbis  averteretur.  Grandes  etiam  summas  acceperat 
mutuo:  ea  omnia  hinc  expuncta  debita;  et  senatori- 
bus ac  equitibus  victoriae  sociis  ingentia  dona  data ; 
superfuitque,  unde  et  aerarium  augeretur,  et  multa 
passim  delubra  novis  donariis  nitescerent.  Quo  au- 
tem huius  etiam  victoriae  celebratior  in  posterum 
memoria  foret,  et  in  Aegypto  Nicopolin  Caesar  iu 
loco  pugnae  struxit  * ludis  etiam  ad  similitudinem 
Actiacorum  constitutis. 

LXX.  Et  quo  habilior  uberiorque  ad  annonam  Vr- 
bis  sustentandam  Aegyptus  fieret,  fossas  Nili,  quas 
ad  irrigandos  agros  antiquissimi  reges  duxerant,  ve- 
tustate oblimatas  labore  militum  aperuit ; novasque 
locis  quibusdam  adiecit.  Hac  cura  effectum , ut  Vrbi 
annua  ducentjes  centena  millia  modiorum  frumenti 
inferrentur;  quae  summa  ferme  populum  romanum 
alere  quatuor  anni  mensibus  poterat.  Sed  nullo  ma- 
gis aegyptiacarum  opuin  romanis  infusa  rebus  ma- 
gnitudo patuit,  quam  quod  foenus  «d  trientem  reci- 
dit, possessionum  aliarumque  rerum  venalium  pre- 
tium, propter  abundantiam  pecuniae  , duplicatum 
est.  Constitutis  hunc  ad  modum  Aegypti  rebus,  Cae- 
sar per  Syriam , Herode  Antiochiam  deducente,  pro- 
fectus , Asiae  hiberna  petiit,  provinciae  negotia  com- 
ponendo, simul  et  parthicis  rebus  intendens  animum. 

§.  69.  Suclon.  in  Aug.  cap.  18.  — Dio.  — Strab.  lib.  XVII,  pog.  795. 

t LXXI,  Nam  illud  etiam  imperium  civilibus  bellis 
lacerabatur , his  causis : Phrahates , crudelissimus  in» 
genio , et  post  victoriam  romanam  ferocior , a popu- 
laribus in  exsilium  actus , auxilio  Scytharum  cum 
Tiridate,  quem  Parthi  regem  constituerant,  bellum 
gerebat.  Vtrique  socia  Caesaris  arma  optarunt;  sed 
excusatione  rerum  aegyptiacarum  usus , praepoten- 
tem gentem  atteri  civilibus  armis  malebat.  Interea 
Phrahates , missis  ad  Caesarem  legatis , in  Syriam 
profugisse  cum  magna  manu  Tiridaten  servum  suu.n , 
abrepto  simul  filio  suo  minimo  natu,  quem  negli- 
gentius  custoditum  rapuisset , significat,  remitti  utrum- 
que postulans.  Caesar,  benigne  exceptis  Barbaris, 
Tiridatem  nullo  auxilio  iuvit;  ceterum  neque  de- 
didit eum ; et  filium  Phrahatis , ab  illo  muneris 
loco  acceptum,  Romam  secum  deportare  constituit, 
obsidis  loco  habiturus. 

LXXII.  Inter  haec , unde  minime  timeri  debuisset, 
gravis  orta  conspiratio  quieta  Maecenatis  industria 
Romae  opprimitur.  M.  Lepidus  iuvenis  multis  irarum 
in  Caesarem  causis , a quo  remotum  a republica  pa- 
trem , eversum  avunculum  Brutum , nunc  etiam  so- 
cerum Antonium  sublatum  dolebat,  perniciem  ei , 
simul  in  Vrbem  redisset , machinabatur.  Huius  con^ 
silia  dissimulanter  speculatus  Maecenas , qui  tum  ad 
custodiam  Vrbis  redierat , tam  tempestive , tamque 
nulla  reipublicae  perturbatione  oppressit,  ut  capite 
coniurationis  sublato,  maximi  belli  semina  in  ipso 
ortu  suffocarentur.  Servilia  Lepidi  uxor  quum  super- 
esse  viro  non  sustineret , et  diligenti  familiarium  cu- 
stodia nihil  adipisci  mortiferum  posset,  prunis  ar- 
dentibus devoratis  vita  abiit. 

§.  71.  Iu&tin.  XLIIf  5.  — Dio. 

LXXHI.  Neque  reticendum,  suffectos  hoc  anno 
consules  fuisse,  ex  kal.  iul.  C.  Antistium,  ex  id.  sept. 
M.  Tullium,  ex  kal.  nov.  L.  Saenium  , non  historiae 
tantum  causa , sed  ut  mira  quaedam  his  temporibus 
conversio  fortunae  notetur.  Tullio  consule,  cuius 
patrem  Ciceronem  Antonius  proscripserat,,  quum 
Antonii  nuntiata  mors  esset,  iisdem  idibus,  quibus 
Cicero  magistratum  iniit,  senatusconsulta  facta  sunt, 
ut  Antonii  statuae  detraherentur , honoris  abolerentur , 
dies  natalis  nefastus  esset,  nemo  postea  gentis  Antoniae 
Marci  praenomen  ferret.  Balbinus  ( id  Saenio  cogno- 
men fuerat ),  eadem  proscriptione  adductus  in  rerum 
omnium  discrimen,  tum,  in  consulatu  suo  M.  Lepidum 
ad  pedes  suos  supplicem  vidit,  desperantem  de  Clio, 
pro  salute  coniugis  anxium. 

LXXIV.  Nam  eam  quoque , tanquam  consiliorum 
filii  consciam , Maecenas  ream  agebat ; et  quum  iu- 
venem  ad  Caesarem  mittere  constituisset , sexum  im- 
becilliorem non  esse  vexaturum  itinerum  molestia  dice- 
bat, modo  vades  Iunia  consuli  dedisset,  Caesari  eam  , 
quandocumque  poslulasset,  exhibitum  iri.  Quum  nemo 
reperiretur,  Lepidus  senex,  quem  nota  segnities  sce- 
lere excusabat,  saepius  circa  fores , deinde  tribunal 
consulis  excubans,  quum  ab  apparitoribus  repellere- 
tur, vix  ad  haec  verba  spatium  aliquando  nactus  est: 
» Meae  quidem  innocentiae  testes  qui  dare  possem  lo- 
» cupletiores  his,  a quibus  uxor  et  Clius  accusantur? 
» nec  ego  te  proscripsi,  et  quibusdam,  qui  tum  sunt 
» proscripti , sum  humilior : tu  vero  instabilitatem 
» humanae  sortis  respice,  consul,  meque  coram  tri- 
» bunali  tuo  stantem ; et  aut  me  vadem  accipe  pro 

§.  73.  Plutarch.  ia  Cic. — Plin.  XXII»  6.  — Dio»lib.  LI.  — Appun.  B. 
Cir.lib.  IV,  p.  618  ct  615. 

» uxore,  aut  una  cum  illa  vinctum  ad  Caesarem  mit- 
» le ».  Nec  reticenda  consulis  humanitas : tantae 
mutationis  misertus , vadimonium  mulieri  remisit. 

LXXV.  Sub  haec  tempora , atque  adeo  iam  ab 
Actiacae  victoriae  nuntio,  sicut  acerbe  in  Antonium, 
sic  in  Caesarem  honorifice  multa  decreta  sunt : trium- 
phus de  Cleopatra;  arcus  triumphalis  Brundisii,  et  in 
foro  romano.  Divi  Iu/ii  quoque  fanum  exornari  rostris 
captarum  navium  placuit,  aut  columnis  ex  illo  aere 
fusis  ; quinquennales  haberi  ludos  in  honorem  impera- 
toris ; diem  natalis  eius , itemque  nuntiatae  victoriae , 
inter  feriatos  haberi.  Additum,  ut  in  urbem  ingredienti 
virgines  Vestales  senatusque  et  populus  romanus  cum 
toniugibus  ac  liberis  occurrerent.  Iam  supplicationes, 
et  statuas',  aliaque  hoc  genus  , prius  etiam  usurpata, 
referre  putidum  fuerit.  Titulum  inscriptum  basi,  non 
ita  pridem  repertum  Romae , annotare  non  pigeat : 

SBNATVS.  POPVLVSQVE.  ROMANVS.  IMP.  CAESARI.  DIVI. 
IVLI.  F.  COS.  QVlNT.  COS.  DESIG.  SEXT.  IMP.  SBPT.  REPV- 
BLICA.  CONSERVATA. 

LXXVI.  Haec  post  Actiacum  proelium  decreta : 
postquam  autem  obisse  Antonium  innotuit , alius 
quoque  de  Aegyptiis  triumphus  decretus  est , quia  , 
ne  de  illo  triumpharet,  nomini  romano  parcebatur. 
Dies  etiam  Alexandriae  captae  relatus  inter  festos,  et 
ab  hoc  deinceps  Aegyptii  tempora  sua  computare 
iussi.  Data  insuper  potestas  ei  tribunitia  perpetua  , 
sic  ampliato  iure  , ut  ad  mille  passus  extra  pomoe- 
rium appellari  posset;  iussique  sacerdotes  et  Vestales, 
quolies  vota  pro  senatu  et  populo  susciperent,  etiam 
pro  Caesare  facere.  Et  ne  tempus  ullum  aut  locus 
honorum  eius  expers  esset , inter  alia , quae  praete- 

reo,  til  ih  cortviviis,  nbc  publicis  modo,  sed  privatis, 
ei  libaretur,  senatus  censuit.  Maxime  delectabat  ho- 
mines, qiiod  in  scriniis  Antonii  repertas  lileras  com- 
bussisse dicebatur : quamquam  plures  callide  serva- 
rat ; quibus  ettum  postmodum , ubi  opus  putaret,  uti 
non  dubitavit. 

LXXVil.  Eodem  anno  L.  Statilius  Taurus  amphi- 
theatrum in  Campo  suis  impensis  perfecit,  et  in  eius 
dedicatione  munus  gladiatorium  exhibuit;  novum 
inde  honorem  plebiscito  adeptus,  ut  quotannis  prae- 
, turae  candidatum  unum,  sine  repulsa  creandum,  com- 
mendaret. Kalendis  deinde  ianuariis,  quibus  Caesar 
Sami  quintum  consul,  Romae  Sex.  Apuleius  Sex.  F. 
inierunt,  in  eius  aeta  iuratum;  et  quoniam  de  rebus 
parthicis  literae  ab  eo  venerant , decretum  , ut  inter 
nomina  deorum  Saliari  carmine  celebraretur ; tribus  ej 
cius  vocabulo  fieret  Julia;  coronatus  spectaret  ludos; 
senatores,  quibus  adiutoribus  bellum  confecisset,  cur- 
rum triumphantis  praetextati  sequerentur  ; die  introitus 
Cius  populus  romanus  sacrificaret , eaque  deinceps  quo- 
tannis festa  esset ; sacerdotum  omnia  collegia , quem 
ad  numerum  ei  videretur , augeret.  4 

LXXVIII.  Haee  paucis  exceptis  admisit  Caesar,  sa- 
cerdotiis quidem  intemperanter  dandis  eo  provectus, 
Ut  de  numero  illorum  quidquam  exinde  certi  nequeat 
veperiti:  unum  palam  remisit,  ut  universi  sibi  obviam 
etirent.  Omniuip  autem  maximam  laffetitiam  ei  duo 
haec  attulerunt,  quod  de  lano  claudendo , et  salutis 
augurio  repetendo , decretum  erat;  hoc  enim  propter 
Continua  bella  intermissum  per  annos  quatuor  et 
quadraginta  fuerat;  Ianus  tantummodo  bis  antea 

tj.  76.  Vid.  Vsscr.  Annal.  ad  anu.  Mundi  3974.  — Horat.  Carra.  IV.  — Dia. 
liti.  MI , fiu. 

clausus,  Numa  rege  , deinde  punico  primo  perfeclo 
i>ello.  Tum  vero  imperator  Caesar  tertium  clausit, 
pace  terra  marique  parta,  condilisque  civilibus  armis, 
vicesimo  postquam  mota  fuerant  anno.  Sane  tum  etiam 
in  armis  Treviri  cum  Germanis  quibusdam  erant,  et 
in  Hispania  cum  Cantabris  Vaccaeisque  Astures;  sed 
Jios  Statilius  Taurus , illos  Nonius  Gallus  haud  sane 
memorabilibus  proeliis  domuerunt:  alibi  quoque  se- 
cundum singulas  nationes  tumultuatum  est ; sed  quia 
mediocres  motus  erant , neque  Patribus  eorum  causa 
bellum  decernere  visum  fuit,  etiam  historiis  haec 
parum  argumenti  dederunt. 

LXXIX.  At  Caesar  Romae  patrisque  sui  commune 
templum  ( Divum  lulium  appellabant  ) ab  Asiae  po- 
pulis apud  Ephesum,  a Bithvnis  Nicaeae,  clarissimis 
utrobique  urbibus,  poni  passus,  ea  numina  etiam  ab 
Romanis , qui  regiones  illas  habitabant , coli  iussit. 
Se  ipsum  a civibus  divino  honore  coli  noluit:  pere- 
grinis permissum,  ut  illi  et  Romae  templa  statuerent, 
Asiatici  quidem  Pergami,  Bithyni  Nicomediae;  quo 
dato  exemplo,  sicut  nihil  est  ad  imitandum  adulatio- 
ne velocius,  toto  mox  orbe  caelestes  ei  sunt  honores 
habiti , pnssimque  per  urbes  celeberrimas  vivo  mor- 
tuoque  sacerdotes  , et  collegia  sacrata  , erecta  fana  , 
quae  veterum  deorum  delubra  ferme  structura  orna- 
luque  superarent.  Alexandrini  quoque  Sebastium 
exstruxerunt,  templum  Caesaris  navigantium  praesidis 
( Epibaterium  ipsi  cognominabant ),  cui  aliud  nusquam 
par  fuit , celeberrimo  loco  situin,  magnitudine  et 
sublimitateconspieuum,  refertum  donariis,  auro  atque 

78.  Soctov.  in  Aog.  cap.  m et  3».  — Dio.  — Plutarch.  in  Noma.  — Liv. 
1,  19.  — Virg.  Acu.  I,  v.  297.  — Oros.  VI,  20.  — Veli.  II , 89.  — Liv.  Epii. 

§.'9.  Suclou.  iu  Aug.  c.  ji  ct  5^.  — Xac.  Auual.  I , 10 , et  IV,  37.  — 
1'bilo  aU  Cauitn, 


10.  FREINSHEMII  SVPPLEM. 


32  4 

argento  ornatum  circumquaque,  porticus  habens, 
et  bibliothecas  , aulas , lucos  , vestibula  , ambulacra , 
spatiosissima  omnia  et  sumptuosissima. 

LXXX.  Etiam  ludi  quinquennales,  quos  tum  per- 
mittente Caesare  Pergameni  fecerant,  provinciarum 
pleraeque  propemodum  oppidatim  constituerunt.  Nec 
tamen  ista,  tanquam  homine  se  putaret  augustiorem , 
recepisse  creditur , sed  ut  tam  late  imperanti  utilis  re- 
gendis rebus  veneratio  quaereretur.  Alioquin  domini 
etiam,  nedum  dei,  appellationem  constantissime  repu- 
lit; et  quamquam  etiam  proconsulibus  decerni  templa 
solere  sciret,  in  Vrbe  nullum  , in  provinciis  nonnisi 
communi  suo  Romaeque  nomine,  recepit.  Sed  impe- 
ratoribus sequutis  passim  non  modo  Graeci,  sed  etiam 
quaelibet  provincia  templa  posuerunt;  de  Vrbe  et  Ita- 
lia Dio  hactenus  negat,  ut  quisquam  ullius  pretii 
fuerit  huiusce  rei  auctor;  sed  quoniam  ipse  statim 
subiicit , imperatoribus  caelestes  honores , atque  etiam 
heroa  decreta  fuisse , mirari  subit , quid  igitur  inte- 
resse  putet,  ne  , qui  haec  facere  potuerunt,  illud 
etiam  fecerint;  praesertim,  quum  et  in  Vrbe  fuisse 
templa  Augusti , haud  contemnendi  auctores , a qui- 
bus visa  sunt,  prodiderint, 

LXXXJ,  Per  haec  exacta  hieme,  Caesar  in  Graeciam , 
atque  inde  a Corintho  Brundisium  transmisit.  Quum 
Vrbem  intraret,  inter  occursum  omnis  ordinis,  aeta- 
tis , sexusque , passim  sacrificia  ex  senatusconsulto 
facta ; et  Valerius  Potitus,  qui  tum  in  anni  parte  con- 
sulatum gerebat,  nomine  senatus  populique  romani 
maioribus  hostiis  fecit , novo  ad  haec  usque  tempora 
honore.  Magna  per  eos  dies  omnium  ordinum  laetitia 
fuit,  aucta  liberalitate  Caesaris  , cui  tum  pares  animo 

divitiae  obtigerant.  Ergo  munifice  donavit  duces  suos, 
et  ut  solitus  erat,  collaudavit,  honoribusque  exqui- 
sitis extulit;  Agrippam  hoc  eximio,  quod  caeruleum 
ei  vexillum  dono  dedit,  navalis  victoriae  testimonio. 
Nec  militibus  modo  divisit  pecuniam  , sed  et  populo 
nummos  quadringenos  ex  bellorum  manubiis  dedit ; 
adultis  primum ; deinde  et  pueris  Marcelli  nomine , 
quem  $prore  sua  natum , si  nullos  ipse  filios  suscipe- 
ret, iam  tum  ad  gratiam  civium  producebat. 

LXXXn.  Municipiis  etiam,  sed  et  provincialibus, 
quorum  in  agros  deductae  nuper  coloniae  erant , in- 
gentem pecuniam  numeravit;  quod  quidem  solum  et 
unum  omnium  fecisse , qui  deduxissent,  haud  falso 
gloriatus  est.  His  de  causis , et  quia  nec  auri  coronarii 
nomine  quidquam  accipiebat  ab  Italis , quin  et  sua 
debita  reddens,  quae  sibi  adhuc  ex  imposito  tributo 
debebantur,  remittebat:  praeteritorum  malorum  obli- 
vio cepit  omnes  , triumphique  eius  , tanquam  de  pe- 
regrinis ducerentur,  hilariter  spectati.  Tres  autem, 
tribus  continuis  diebus,  duxit;  Dalmaticum  et  Illyri- 
cum, deque  Pannoniis,  Iapidibus  et  finitimis  eorum  , 
itemque  de  Gallorum  atque  Germanorum  populis , 
quos  auspiciis  eius  C.  Carrinas  vicerat. 

LXXXm.  Postridie  Actiacus  triumphus  actus,  quo 
Tiberius,  Liviae  fdius,  iam  pubescens,  currum  comi- 
tatus est  sinisteriore  funali  equo ; quum  Marcellus, 
Octavia  natus , dexteriore  veheretur.  Tertia  dies 
Alexandrinam  et  Aegyptiam  pompam  vidit , priores , 
licet  sumptuosissime  instructas,  apparatuum  impensa 

§.  81.  Dio.—  Strab.  lib.  X,  p.  485.  — Oros.  VI,  l$.  — Sueton.  in  Aog. 
cap.  »5  et  38.  — Tac.  Aunal.  1,3.  — Sen.  Cons.  ad  Mare.  cap.  a.  — Lapis 
Aucyr. 

et  pulchritudine  superantem.  Inter  huius  fercula 
Cleopatrae  quoque  imago,  in  lecto  ad  similitudinem 
niorientis  translata  est;  ductique  liberi  eius,  Alexan- 
der et  Cleopatra,  quibus  Solis  ac  Lunae  nomina  indi- 
derat. Ilis  in  triumphis  nihil  ex  antiquo  mutatum 
annotatur;  nisi  quod  ex  nupero  decreto  currum 
aequuti  sunt  primum  senatores,  quotquot  eo  bello 
navarant  operam;  deinde  consul  cum  magistratibus; 
quum  alias  hi  praecedere  inter  huiusmodi  pompas 
solerent , ceteri  senatores  subsequi. 

LXXXIV.  Militibus  triumphale  congiarium  ex  ma- 
nubiis viritim  millia  nummum  singula  dedisse  ipse 
tradit;  accepisse  id  hominum  circiter certtum et viginti 
millia.  Idem  deinde  mensis  et  Carrinatem  et  Autro- 
nium triumphantes  vidit.  Carrinas  Morinis  sociisque 
eorum  ad  patientiam  imperii  bello  revocatis,  etiam 
trans  Rhenum  aliquoties  victos  repulerat : ideoque 
et  Caesar,  uti  diximus,  ex  his  gentibus  triumphavit, 
et  Carrinatem  triumphare  iussit,  magno  iterum  do- 
cumento, ne  quis  ob  res  adversas  nimium  flaccescat 
. animis : huius  enim  patera  Sulla  fuit  occisus  inter 
proscriptos;  quorum  liberis  lege  lata  tum  quidem 
aditus  ad  honores  praecludebatur.  Mox  a.  d.  XVII 
kal.  sept.  ex  Africa  L.  Autronius  P.  F.  L.  N.  Paetus 
proconsule  triumphavit. 

LXXXV.  At  e regulis  ducibusque  triumphatis  sup- 
plicio quidam  affecti  sunt;  in  his  Adiatorix  cum  filio, 
qui,  ab  Antonio  partem  Heracleae  Ponticae  nacti. 
romanos  colonos  occiderant.  Inde  versa  ad  honorem 
deorum  eura , Minervae  templum  , et  quod  Chalcidi- 
cum vocatur , tum  curiam  ex  patris  nomine  luliam . 

lianc  quidem  a.  <1.  V kal.  septemb,  dedicavit.  In  ea 
Victoriae  reposuit  simulacrum , spoliisque  aegyptijs 
exornavit,  quod  olim  a Tarento  advectum  fuerat  J 
huic  numini  se  debere  imperium  assignificans,  ptiaift 
D.  Iulii  fanum  multis  ex  eadem  praeda  donariis  exco- 
luit. Sed  longe  maximae  opes  in  Capitolium  illatae  i 
nam  ex  senatusconsulto  e tribus  cellis,  quidquid  loyj, 
(unonique  et  Minervae  dicatum  olim  fuerat,  pro  pol- 
luto efferendum  curavit;  ipse  una  donatione  sedecim, 
millia  pondo  auri , gemmasque  ac  margaritas  qifinr 
genties  sestertium  contulit. 

LXXXVI.  Jlaec  omnia  ex  thesauris;  Cleopatrae 
desumpta . cuius  etiam  alter  unio,  vix  luxuriantis 
feminae  faucibus  ereptus,  propter  magnitudinem 
dissectus , ex  utraque  aure  Veneris,  quae  in  Pantheo 
deinceps  culta  est,  pependit.  Ceterum  in  dedicando 
Iulii  templo  ludi  varii  generis  editi:  Troiam  patricii 
pueri  luserunt  : viri  equos  desultorios  bigasque  ct 
quadrigas  agitarunt  ; et  senator  quidam  in  arena 
depugnavit.  Venatio  quoque  iusignis  edita  , et  inter 
alias  feras  rhinoceros  et  hippopotamus  occisi , quae 
genera  animalium  nunquam  ante  Roma  viderat.  Tur- 
mae quoque  Suevorum  , quos  in  triumpho  Carrinas 
duxerat,  Dacorumque  Captorum  Actiaco  bello  , infe- 
stis armis  in  voluptatem  victoris  populi  concurrerunt. 
Dacos  et  Getas  non  sanguinis  diversitas,  sed  regionum 
situs  distinguit  ; Dacis  ad  Danubium  et  Germaniae 
finem,  Getis  versus  Pontum  et  Orientem  habitantibus. 

LXXXVII.  Partis  harum  gentium  rex  Cotiso  non 
amicitiam  modo  pactus  cuin  Caesare  , sed  etiam 

§.  85.  Fasti  Capital.  — Strab.  lib.  XII,  pag.  5^3. — Inacript,  Grui.  pag. 

geminam  affinitatem  fuerat,  sibi  desponsa  Iulia,  vicis- 
simque  sua  filia  Caesari.  Ceterum  quum  deludi  se 
postea  sentiens  legatos  frustra  misisset,  ad  Antonii 
partes  popularium  inclinavit  animos.  Sed  nec  illi 
multum  profuit  istarum  gentium  societas , et  ipsis 
tantummodo  causam  romani  belli  praebuit.  Mediam 
spectaculorum  hilaritatem  delibavit  magis,  quam 
abrupit,  Caesaris  aegritudo,  per  quam  nihilominus 
eo  iubente  curati  ab  aliis  ludi  sunt ; interque  id  tem- 
pus senatores  prae  suis  quisque  foribus  in  propatulo 
epulati  sunt ; ut  alias  quoque,  invitandorum  praeter- 
euntium causa , factitatum  in  publica  laetitia  fuerat. 


§.  87.  Suelon.  io  Aog.  cap.  (3.  — Dio. — Ur.  III,  395  XXIV,  16,  rt 

EPITOME 

LIBRI  CENTESIMI  TRIGESIMI  QV  ARTI. 

Caesar,  rebus  compositis,  et  omnibus  provinciis  in  certam  for-  • 
mam  redactis,  Augustus  quoque  cognominatus  est;  et  mensis 
sextilis  in  honorem  eius  appellatus  est  Quum  ille  conventum 
Narbone  ageret,  census  a tribus  Galliis,  quas  Caesar  pater 
▼icerat,  actus.  Bellum  adversus  Bastarnas,  et  Moesos,  et  alias 
gentes , a M.  Crasso  gestum  , refertur. 

9 

I.  Dum  ita  populus  romanus  post  saevissimas  bel- 
lorum tempestates  praesentis  otii  laetitia  fu  turi  que 
spe  perfruitur , etiam  foris  per  M.  Licinium  Cras- 
sum bene  gesta  respublica  felicitatem  temporum 
auxit.  Praeter  Dacos  in  armis  etjam  Bastarnae  fue- 
rant ; finibusque  suis  egressi , superato  Istro , iuxta 
colentes  Triballos  atque  Dardanos  subegerant.  Tum 
vero  transcensis  montis  Aemi  iugis  Dentheletarum 
nationi  inferebant  bellum.  Thraciae  haec  gens  erat, 
Romanis  foedere  coniuncta : regem  tum  Sitam  habe- 
bant propter  cecitatem  minus  aptum  arcendis  hosti- 

bus.  Igitur  Crassus , qui  ex  consulatu  Macedoniam 
obtinebat  , non  magis  socii  regis , quam  provinciae 
romanae  periculo  excitatus  , adventus  sui  terrore 
excedere  Denlheletarum  regione  Bastarnas  coegit, 
II.  Sed  ipse  non  contentus  hac  gloria , sequi 
recedentes  instituit  ; Segesticaque  redacta  in  pote- 
statem , etiam  in  Moesorum  fines  impetu  facto, 
munitum  quoddam  oppidum  oppugnavit.  Interea 
longius  praemissarum  copiarum  partem  adorta  gens 
insigni  feritate  , Crasso  necessitatem  imposuit , ni 
hos  amittere  vellet  penilus,  toto  cum  exercitu  suc- 
currendi. Dum  acies  instruuntur  , unus  ducum, 
postulato  silentio, « Qui  vos,  inquit,  estis  ? » Respon- 
sum , « Romanos  esse,  gentium  dominos  ».  « Ita, 
inquit  ille,  si  nos  viceritis  ».  Accepit  omen  Roma- 
nus ; et  quum  ante  aciem  immolato  equo  votum 
. Barbari  concepissent , ut  romanorum  ducum  extis  et 
litarent  et  vescerentur , vix  tubam  sustinentes  disieot; 
reversusque  ad  obsidionem , oppidum  cepit. 

IU.  Et  quo  lectores  admoneantur,  quanti  sit  ina- 
nibus non  moveri , quamque  id  beneficium  non  fero- 
ciae, sed  ingenio  concesserit  Deus,  tam  praecipitis 
Moesorum  fugae  nulla  fuisse  certior  causa  traditur, 
quam  quod  centurio  quidam  romanus , foculum 
gerens  super  cassidem,  excitata  motu  corporis  flamma, 
tamquam  vomente  incendium  capite  stolidos  morta- 
les exterruit.  Averso  in  Moesos  exercitu , Bastarnae 
exitum  speculantes  ad  Hebrnm  fluvium  substiterant. 
Tum  igitur  devictis  illis,  ad  se  veniri  cernentes, lega- 
tione missa  denuntiarunt,  iniuste  facere  Rorrlanos,se 
persequendo  , a quibus  nullam  iniuriam  accepissent . 

g.  I . V.  C.  7*3;  A.  C.  79.  - Lir.  Epit.  - Dio , Ub.  U. 

IV.  Crassus  oratores  immaniter  acceptos,  gnarus 
eas  nationes  vini  cupidissimas  esse , lanquain  postri- 
die responsurus  adhibuit  mensae,  et  ab  ebriis  omnia 
Bastarnarum  consilia  expiscatus  est.  Eadem  autem 
nocte , dum  illi  poculis  vacant , ad  silvam  proximam 
exercitu  promoto , in  ulteriora  prospeculatum  expe- 
ditos praemisit.  His  visis  , hostes,  quum  longe  abesse 
robur  legionum  arbitrarentur,  proruunt;  refugien- 
lesque  intra  silvas  sequuti,ab  instructis  ordinibus 
excipiuntur.  Magna  ibi  statiin,  magna  deinceps  fugien- 
tium caedes  fuit ; carris  maxime  , quibus  castra  sua  a 
tergo  sepserant,  receptum  impedientibus  , et  quod 
his  impositos  cum  coniugibus  liberos  haudquaquam 
aequis  animis  deserebant. 

V.  Nobilis  eo  loco  romani  ducis  pugna  fuit,  occiso 
Crassi  manibus  hostium  rege  Deldone  ; et  si  suis 
auspiciis  rem  gessisset , opimorum  spoliorum  decus 
meruerat.  Quod  hostium  illud  proelium  non  consum- 
pserat, partim  in  silva  incensa  concrematum ; alii , 
expi&aato , in  quod  confugerant,  oppido,  interie- 
runtffiuvius  etiam  Ister,  et  sparsa  per  agros  fuga  , 
multis  exitium  attulerunt.  Maxima  moles  iu  superan- 
dis iis  fuit,  qui  munito  ex  loco  per  aliquot  dies  vim 
romanam  repulerunt , donec  Rolis  adventu,  Getarum 
reguli,  haec  quoque  deleta  mdnus  tum  quidem  ei 
bello  finem  imposuit.  Rolem  illum  Dicomae  filium 
fuisse,  quamquam  tradi  videam , assensum  sustineo ; 
quando  nullum  eius  rei  neque  testimonium  idoneum, 
neque  argumentum  affertur  : ad  Caesarem  inde  pro- 
fectum esse  satis  constat  , amicumque  ac  socium 
discessisse. 

VI.  Ilis  ita  gestis , Crassus  Moesorum  regionem 

repetens , quum  nonnullos  suadendo , ceteros  minis, 
pertinacissimum  quemque  armis  subegisset,  neque 
magna  pars  domanda  superesset , hiemem  iis  locis 
nimiam  veritus , exercitum  in  pacatiora  reduxit.  Sic 
quoque  , priusquam  Macedoniae  «fines  attingeret,  a 
frigore  nonnihil , sed  atrociora  a Thracibus,  quam- 
quam sociis,  perpessus  , propositum  ulterius  has  gen- 
tes adeundi  deposuit.  Ob  hanc  victoriam  Caesar 
Imperator  appellatus  est,  eique  supplicatio  trium- 
phusque decreti;  idem  honor  et  Crasso  habitus, nisi 
quod  , Imperatoris  nomen  datum,  Dio  negat ; ab  aliis 
hoc  quoque  traditum , haud  dissimulans. 

VII.  Igitur  his  potius  crediderim , quum  causam 
Dio  nullam  attulerit,  et  sub  Augusto  ac  Tiberio  quo- 
que nominis  eius  decus  concessum  quibusdam  duci- 
bus fuisse  non  ambigatur.  Sub  idem  tempus  Caesar, 
sive  frequentibus  morbis  iratus , sive  ut  obiectam  ab 
Antonio  cupiditatem  dominandi  rebus  refelleret,  de 
reddenda  republica  cum  amicis  deliberavit.  Duo  ipsi 
erant  arcanorum  omnium  participes : M.  Agrippa, 
quem  amplissimis  honoribus  extulerat;  et  C.Tttece- 
nas.non  minus  carus  Agrippa, sed  minus  honoratus, 
quia  manere  suo  in  ordine  romanus  eques  maluerat. 
His  in  secretum  advocatis,  ubi  oonsjlium  suum  expo- 
suit Caesar , fidemque  testatus  amicitiae,  ut  rectum 
verumque  consilium  promerent , oravit ; in  tam  exi- 
guo numero  tamen  variatum  sententiis  fuit. 

VIII.  Prior  Agrippa  his  fere  argumentis  Caesarem 
ab  imperio  continuando  dehortatus  esse  traditur: 
« Si  tantis  a te  opibus  honoribusque  cumulatus  insi- 
stere coeptis  iuberem,  Caesar , tametsi  mens  forsitan 

7.  Veli.  II,  88  cl  90.  — Sco.  de  Brcvit.  vitae,  cap.  5.  — Tac.  Anne- 
lli, 74,  - Dio. 

integra  foret,  oratio  posset  esse  suspectior,  tanquam 
ea  , quae  mihi  privatim  crederem  profutura,  suaden- 
tis : nunc  quia  diversa  mihi  rectior  videtur  via  ac 
salubrior , laborare  non  debeo  , ne  parum  explere 
partes  amici  benevolique  consultoris  videar.  Ego  sane 
semperhanc  indixi  mihi  legem,  ex  quo  me  penitiorem 
in  amicitiam  assumpsisti,  ut  tantaebenignitati, quando 
ineritis  non  poteram , fide  responderem  ; neque  mihi 
retinendum  quidquam  esse  crederem , ex  quo  tibi 
periculum  , aut  invidia  nasceretur.  # 

IX.  « Igitur  in  hac  etiam  sumina  deliberatione, 
propriorum  commodorum  immemor , ea  tantum  in 
consilio  habiturus  sum,  quae  tuam  atque  publicam 
ad  salutem  pertinere  iudicavero.  Age  igitur  , omnia, 
quae  summo  imperio  insunt,  non  praecipiti  cogita- 
tione expendamus  , ut  eain  sequi  partem  liceat, 
quam  ratio  nobis  meliorem  atque  feliciorem  fore 
ostenderit : nec  enim  ita  nos  potentiae  cupido  occae- 
caverit, ut  incubandum  esse  imperio  , tametsi  nobis 
malo  futurum  appareat,  existimemus.  Esset  hoc  male 
sustinentium  fortunam  suam  , eiusque  convulsorum 
obsequio ; nisi  malimus  pietatem  in  patrem  et  reliqua 
obtentui  sumpta , ceterum  imperandi  lubidine  egisse 
omnia  videri.  Vtrumvis  horum,  crimen  ac  periculum 
habet ; nec  aut  laudare  talia  quisquam  bonus , aut 
perferre  liber  potest:  qui  vero  patriam  suam  nec  aliis 
servire,  nec  sibi  patietur,  ad  iustain  aequalitatem 
omnia  referens;  is  profecto,  tanquam  maximorum 
bonorum  auctor  > semper  apud  cives  in  honore  ac 
pretio  erit. 

X.  » Idque  ex  utriusque  comparatione  facillime 
Intelligi  potest ; quippe  iuris  aequalitas  naturae  con- 
sentanea , sicut  oportuit  iisdem  legibus  natos,  educa- 
tos, institutos,  paremque  corporum  atque  animorum 

praestantes  usum  reipublicae,  pari  omnes  i ure  atque 
potestate  esse  sancit,  neque  quemquam  cuiquam, 
nisi  virtutis  causa , anteponi.  Ergo  quoties  unius  po- 
tentia ceteri  deprimuntur,  tanquam  in  re,  quae  contra 
naturam  acciderit,  anguntur,  nequaquam  aequis  ani- 
mis passi , penes  se  maiorem  sumptuum  laborumque 
ac  periculorum  partem , penes  unum  aliquem  plera- 
que commodorum  esse.  At  quia  carere  magistratibus 
respublica  nulla  potest,  vicisstm  regere  et  regi  aequis- 
simum putant;  nec -contemptui  (juturi  imperantibus, 
quum  et  his  imperare  aliquando  possint;  nec  efferendi 
potestate,  quam  mox  in  se  accepturos  alios  sciant. 

XI.  "u  Sic  et  meritis  honores  invidia  nulla  tribuent, 
sibi  quoque  idem  ad  hos  per  virtutem  iter  patere 
memores  ; et  onera  prompte  sustinebunt , quae  non 
a dominis  imponi , sed  aequa  iustaque  lege  sentiant. 
Necessum  igitur  est,  tali  populo  prospera  atque  ad- 
versa transire  in  omnes;  neque  sibi  privatim  quem- 
quam esse  quicquam  procuraturum , quod  dissentire 
a publicis  rationibus  intelligat.  Tum  et  odia  tollentur 
civium  , et  prava  aemulatio  : nemo  gaudebit  malis  al- 
terius , nemo  aut  alienae  virtutis  obtrectatorem  aget, 
aut  alium  tirnebitsuae:  querelae,  suspiciones,  insidiae 
aberunt ; nihil  appetetur  contra  morem , nihil  recu- 
sabitur; imperabitur  sine  superbia,  parebitur  sine 
murmure;  tam  pro  unoquoque  stabunt  omnes , quam 
unusquisque  pro  omnibus. 

XII.  »»  Haec  tanta  commoda  popularem  statum  se- 
quuntur: at  in  unius  imperio  vix  potest  obtineri, 
quin  diversa  his  omnibus  exeant  et  contraria.  Iain- 
primum,  omnibus  in  unum  intuentibus,  ille  Ctmoruin 
atque  vitae  regula,  sic  tamen,  ut  eius  vitia  expriman- 
tur  vulgo;  si  quae  sint  virtutes, eas  imitari  nec  possint 
mulli,  nec  fere,  qui  possunt,  audeant,  ue  videantur 

aniini  magnitudine , artibus  imperatoriis  , prudentia  , 
liberalitate  cum  principe  contendere.  Inde  fit,  ut  ad 
publica  munia  segnes , voluptatibus , aut  quaestu 
omnem  indolis  ingenuae  vigorem  deterant ; atque  sic 
condiscant,  rempublicam  nullam  putando  , domestica 
spectare  lucra  , et  felicitatem  alienam  aegris  oculis 
intqeri , tanquam  sibi  decedat , quidquid  apud  alios 
conspicitur.  Quae  si  privatos  tantummodo  incesserent 
molestiae , quamquam  sane  iniquum  esset  conflictari 
populos,  ut  unus  aliquis  suaviter  ac  delicate  vivat; 
fortassis  auctor  essem  non  amittendi  e manibus  , quod 
propitia  tibi  fortuna  contulisset : ceterum  ad  ipsum 
imperantem  curas  infinitas , labores  incredibiles , in- 
vidiam , odia , pericula  sine  numero , sine  modo  per- 
tinere video. 

XIII.  u Mittamus  praeterita,  quae  si  tibi  salis  felicia 
viderentur,  non  deliberares  in  praesentia;  quid  ex- 
spectare paulo  post  debeamus  , apparet.  Vrbauae  res 
parum  adhuc  compositae ; Italia  varie  turbata ; pro- 
vinciae aliae  exhaustae , aliae  dubiae ; nationes  circa 
validae  armis ; his  occursuro  multa  deerunt,  quae  non 
facillime  comparaveris.  A re  nummaria  ordiar , quae 
tibi  extraordinariis  quaerenda  remediis  erit;  nec  enim 
ad  tot  alendos  exercitus  , aliasque  necessitates , ve- 
ctigalia populi  romani  sufficient.  Eadem  icitur  neces- 
sitas fuerit,  inquies,  et  restituta  repubhea.  Imrno 
vero  longe  dispar  est  ratio:  tum  enim  non  defuturi 
essent  divites , qui  laude  liberalitatis,  aut  honoribus, 
quales  liberae  civitates  pro  meritis  hoc  genus  repen- 
dunt , contenti , pecuniam  conferrent  in  publicum  ; 
et,  si  tributa  populo  indicerentur,  haud  gravatim 
quilibet  a se  abire  nummos  pateretur,  quos  in  re 
communi  sibi  quoque  putaret  impendere. 

§ 12.  Aristot  IV.lt.  V f to.  — P.  CuRNEILLE,  Ciuiltf  , acL  II , sc.  i.  Lcm. 

XIV.  » At  in  regno  rarus  ostentator  opum  est,  qua- 
rum magnitudine  stimulari  posse  avaritiam  potentioris 
existimet;  nec  ferre  tales  largitores  principi  facile 
foret , quos  favore  populi  crederet  ad  res  novandas 
incilari:  tributa  vero  quoties  indicuntur,  publica 
ferme  querela  est;  aequum  enim  putant,  suis  eum 
facultatibus  tolerare  sumptus  quoslibet,  ad  quem  ex 
toto  imperio  fructus  omnis  pervenit.  Adde,  quod 
iniqui  plerumque  acceptorum  expensorumque  puta- 
tores sunt : reditus  enim  ferme  norunt  et  diligenter 
numerant;  at  impensas  alias  in  totum  nesciunt;  alias 
multo , quam  sint , leviores  temere  credunt.  Haec  una 
difficultas  est,  quae  rerum  habenas  tenentem,  si  quid 
prospicio,  magnis  curis,  iisque  frequentibus  exercebit: 
hac  nihilo  iam  erit  mitior  de  iudiciorum  ordine  solli- 
citudo. 

XV.  » Facinorosos  enim  puniri,  sicut  ubivis  neces- 
sarium, ita  nunc  perdifficile  est;  rara  inter  nos  inno- 
centia, et  praepotentibus  reis.  At  horum  causas  si  ipse 
cognoveris , pro  crudeli  traduceris  et  iniquo,  et  magis 
ex  suo  commodo  odiisve , quam  legibus  decernente. 
Sin  alios  constituis  iudices,  damnatos  afflixisse  dicen- 
tur a te  iussi  : absolutos  populus  aequitati  iudicum 
imputabit,  aut  etiam  gloriae  , maxime  si  quos  dimi- 
serint , quibus  tu  infensus  esse  existimeris.  At  in  po- 
pulari statii  quum  suffragiis  civium  , aut  sorte  lecti 
iudicent,  qui,  neminis  unius  in  manu  positas  fortunas 
suas  esse,  norunt,  integra  religione,  nec  potentiae 
cuiusquam , nec  gratiae  ius  dare  creduntur. 

XVI. « Sed  ludus  hic  et  iocus  fuerit  prae  his  aestibus, 
in  quos  te  coniectura  est  ista  dubitatio,  quemadmodum 
his  oporteat  uti , qui , cetera  boni  ac  honesti  viri , 
principatum  unius  pati  nequeunt.  Hos  equidem  et  si 
relinquis,  imprudens;  et  si  tollis,  iniquus  haberis. 

Neque  mediam  ingredi  viam  tulum  erit:  namque  no- 
bilitatem si  contemnere  videbere , si  circumscribere 
divitias  , et  coercere  magnos  spiritus , populi  benevo- 
lentiam amiseris.  Ecquis  enim  hunc  amet,  per  quem 
unum  omnibus  carendum  existimet  his  vitae  bonis  , 
quae  prae  ceteris  et  aestimantur  et  expetuntur  ? 
Certe  si  uno  corpore  posses  ad  cuncta  simul  agenda 
occurrere,  nec  adiutoribus  hab<*es  opus,  minus  la- 
boraremus: nunc  in  tam  amplo  diffusoque  imperio, 
quum  plurimis  indigeas , quos  adhibebis,  unde  nec 
aut  securitati  tuae,  aut  existimationi  metuas  ? Gnavis 
enim  et  industriis  cum  gloria  spiritus  crescunt,  elli- 
ciuntque  ineptos  obsequio,  quum  se  dignos  imperio 
censere  coeperunt. 

XVII. » Socordes  igitur  et  timidos  praeficies  rebus? 
tum  vero  negotium  hostium  egeris,  socios  alienaris, 
civibus  fueris  odio;  his  praecipue,  qui  se  postpositos 
deterioribus  nunquam  sino  doloro  recordabuntur. 
Hic  iterum  melior  est  rerumpublicarum  constitutio , 
quibus  ornatui  atque  usui  est  fortium  ac  opulentorum 
civium  frequentia,  quorum  virtute  augeri,  quorum 
gloria  illustrari  sentiunt;  nec  quemquam  ex  his  amis- 
sum imminutumve  cupiant,  nisi  forte  quis  ad  tyran- 
nidem  animum  adiecerit,  cuius  praecipue  criminis 
acerrimi  consueverunt  esse  vindices.  Horum  omnium 
assiduos  producere  testes  possem,  cunctos  fennegrae- 
carum  aliarumve  nationum  populos,  quibus  in  liber- 
tate, quam  sub  dominis,  semper  omnia  felicius  atquo 
gloriosius  evenerunt. 

XVIII.  » Sed  externis  abstineo,  quum  salis  ad  haec 
docenda  locuples  sit  romanae  rei  diverso  habita  gu- 
bernatio. Sub  regibus  mulla  passi,  anguslissimisque 
coerciti  finibus,  in  libertate  crevimus:  illa  romanuin 
extulit  nomen,  illa  senatus  auspiciis  populique  suf- 
Tit.  Liv.  Tom.  XIII  Y 

fragiis  caput  orbi  terrarum  imposuit.  Haec  tam  inex- 
tricabilis malorum  series  , iam  deprehensa  nobis  est ; 
et  nondum  ad  te  respexi,  Caesar.  Tua  vero  quaui 
intolerabilis  erit  conditio,  diebus  atque  noctibus  tan- 
tam sollicitudinem  sustinentis  ? quis  ad  omnes  istas 
cogitationes  animus , quod  ad  hos  labores  corpus 
sufficiet  ? Taceo , quod  ab  adolescentia  usque  parum 
firma  valetudine  utiris.  His  igitur  circumdatus  obses- 
susque  molestiis  , ccquando  quidquam  eorum  degu- 
stabis, propter  quae  mortales  amant  vivere?  aut  his 
carere  coactus,  quam  eris  inter  falsam  felicitatis  ima- 
ginem vel  sine  exemplo  miser?  quis  enim  praeter  te 
erit  alius,  qui  nullo  tempore  aut  minimam  voluptatem 
percipere  possit,  aut  maximis  carere  molestiis?  ■ 
XIX. « Magnum  enim  imperium  regenti  nulli  aeque 
satellites,  ac  cura  et  metus,  praesto  sunt;  raro  lae- 
tius aliquid,  quo  vere  afficiatur  animus:  indigna,  pu- 
denda, gravia  nunquam  non  et  vidfct,  et  audit,  et 
sentit.  Quae  quoties  mecum  expendo,  mirari  desino, 
quod  a quibusdam,  quum  offerrentur  regna,  recu- 
sata sunt.  Haec  igitur  te  cum  animo  tuo  considerare 
prius  verum  est,  quam  eo  te  coniicias,  unde  non  sit 
postea  receptus.  IVeque  vero  parum  perspicio,  quam 
in  aliam  sententiam  proferri  speciosa  possint,  quan- 
losque  stimulos  habeant,  potentia,  opes,  hoininum- 
que  salutantium  ac  prosequentimm  turbae,  et  omnium 
in  unum  obversa  ora;  praesertim  si  haec  sola  conspi- 
ciantur , comitesque  suos  tegant  ac  dissimulent: 
quippe  potentiam  sollicitudo  , divitias  impensae, 
honorem  livor  sequitur;  et  in  multitudine  circumfusa, 
saepe  insidiae  insunt,  semper  adulatio,  vix  uunus 
istis  malum.  Quod  si  vero  quis  ideo  expetendam  esse 
dominationem  arbitretur,  ut  beneficiorum  et  iniunae 
ih  quoslibet  arbitrium  habeat,  is  profecto  magnopere 
fallitur. 

XX.  «Certe  quam  foedum,  quam  diis  ac  homini- 
bus invisum  sit,  libidinibus  ac  flagitiis  se  tradere, 
apud  te  dicere  supersedeo,  quem  scio  neque  his  mo- 
libus «praeditum  esse  , neque  propter  haec  imperium 
cupere ; praesertim  quia  non  ea  referre  constitui , 
quae  pessimi  principes  faciant,  sed  quae  caveri  ne- 
queant etiam  a probatissimis,  Beneficia  autem  homi- 
nibus tribuere  dignissimum  esse  magna  indole  , non 
equidem  negaverim  : sed  id  quoque  privata  fortuna , 
si  non  aeque  abundanter,  verius  tamen  ac  rneliori 
fide  praestet;  et-si  pauciora  faciat,  plura  non  exigentur- 
In  principatu  saepe  deest,  unde  cupiditas  omnium 
expleatur,  quum  etiam  in  levi  merito  nemo  suam  ope- 
ram parvi  aestimet : non  possunt  effugere  reges,  quin 
multos  praetereant,  etiain  munificentissimi.  Quid  enim 
est,  quod  dare  queant?  honores,  magistratus,  pecuniae: 
ceterum  illi  in  paucos  cadunt;  et  aerarium  largitio- 
nibus exhaustum  per  rapinas  supplendum  erit : ina- 
iusqne  orietur  odium  a plurimis,  quibus  et  datum 
nihil  et  aliquid  ablatum  fuerit,  quam  a paucis  , quos 
locupletaveris  , gratia  ; quum  alioqnin  etiam*nalura 
sit  hominibus  ad  beneficia  sensus  , quam  ad  iniurias 
hebetior. 

XXL  « Adde  , quod  principes  et  quum  restrictiores 
sunt,  avari  iudicantnr;  et  quum  liberalius  utuntur 
opibus,  dissipare  patrimonium  publicum , et,  plura 
indignis  tribuendo,  nescire  veram  dandi  rationem 
modumque  differuntur.  Atqui  saepe  his  uti  iudicio 
suo  non  licet:  multa  nescire  , multa  credere  familia- 
ribus coguntur;  aliquando  donant , quia  dignos  in- 
telligunt;  aliquando  ut  intcllixisse  videantur:  saepe 
affectum  magis,  quam  merita,  sequuntur;  et  sibi 
verius  dant  beneficia,  quam  his , ad  quos  eorum  fru- 
ctus pervenit.  Quidquid  horum  fit,  plerumque  cum 

aliqua  sollicitudine  coniunctum  est:  ita  ut  neque 
hoc  satis  sincerum  sit,  ac  expetendum,  quod  unuin 
omnium  commendare  posse  homini  non  pessimo 
principatum  videretur.  Cetera  talia  omnino  sunt,  ut, 
qui  secum  ista  perpenderit , regis  cuiusdam  dictum 
valde  probet,  diadema  nobilem  magis  quam  felicem 
pannum , si  penitus  inlel/igerelur , neminem  reperturum, 
qui  vellet  humo  tollere. 

XXII.  « Et  quo  certius  omnem  regnandi  libidinem 
exturbes  animo,  pauca  me  dictis,  sed  quantum  opi- 
nor, valida  hercle  adiungere  sinito.  In  re  populi  ra- 
rius exsistere  posse  reor  pessimos  magistratus,  quam 
in  regnis  optimos  principes:  et  illorum  imperium 
breve  tempus  finit;  deinde  leges  sunt  et  iudicia , 
quorum  ultio  non  modo  peccata  suppliciis  sontium 
vindicat,  sed  etiam  exemplum  deterret  eos.  qui  pec- 
caturi postea  fuissent.  Praeterea  siculi  provisum  est. 
ne  malorurn  diuturna  sit  potentia;  sic  in  bonorum 
locum,  quoties  aliquis  quolibet  casu  subducitur, 
alium  haud  deteriorem  reperire,  plerumque  non  est 
arduum.  Nec  enim,  excepto  universo  interitu,  qui  res 
humanas  omnes  inevitabili  fato  premit,  ingruere 
lanta  calamitas  ulla  potest,  quin  seminarium  aliquod 
magistratuum  relinquat:  sed  regnis  minime  tam  bea- 
ta sors  est ; in  quibus  et  mali  principes  non  nisi  cum 
vita  imperium  ponunt;  et  boni,  magnitudine  ac  diu- 
turnitate potestatis  . persaepe  convelluntur.  Te  qui- 
dem , quidquid  acturus  es , optima  mente  susceptu- 
rum esse,  certissimum  habeo.  Ceterum  si  cogitas, 
quorundam  te  poenitere,  quae  tum  etiam  admissa 
sunt,  quum  respicere  collegas  cogebare;  quum  adver- 
sus potenlissimos  viros  dimicantis  virtutis  ac  justitiae 
opinione  benevolentia  relinenda  civium  esset;  quid 
futurum  arbitraris,  si,  remoto  metu  aemulorum,  su- 

premne  tibi  potestatis  conscius,  a destinato  laudis  iti- 
nere violentis  allectibns  abripieris? 

XXIII.  « Sed  esto  ( quod  equidem , si  sperandum 
in  ullo  est,  in  te  minime  desperandum  esse  largior)  , 
hanc  imperii  negotiorumque  molem  citra  tuam  ci- 
viumque querelam  sustineas , quanta  sollicitudine  de 
successore  laborabis?  Scio  enim  , te  non  alium  maio- 
rem ex  laboribus  tuis  fructum  petere,  quam  ut  opti- 
mi status  auctor  dicaris , et  moriens  spem  feras  tecum, 
mansura  in  vestigio  suo  fundamenta  reipublicae , 
quae  ieceris.  Id  vero  consequi , quam , non  dicam 
homini , sed  propemodum  deo  cuidam  sit  improbum, 
haud  difiiculter  inlelliges , ubi  ad  ea  , quae  dicam, 
animum  adverteris.  Filium  adhuc  non  habes ; fac 
Imbil^-tim:  quis  tibi  sponsor  erit,  tuum  illi  animum, 
tuam  prudentiam,  moresque  fore?  Nihil  ab  natura  ei, 
ab  ingenio,  a fortuna  negabitur?  noti  saltem  ipsa 
haec  reputatio,  se  principe  natum  esse,  lubricam 
aetatem , adulatione  praesertim  omnium  impulsam, 
in  praeceps  trahet?  Scis  quid  in  vicina  Sicilia  Dio- 
nvsii  filius  reprehendenti  mores  suos  patri,  et  qualis 
ipse  in  adolescentia  fuerit  iactanti,  responderit; 
illi  In  im  non  fuisse  patrem  regem,  sibi  esse. 

XXIV.  « Itaque  si  destinatum  successioni  tradere 
se  ignaviae,  contaminari  flagiliis,  lascivire,  saevire, 
furere  cerneres , quantus  inde  pudor  tibi,  quantus 
dolor  esset?  Sed  quid  ista  refero?  patribus  omnibus 
optare  quam  praestanlissimos  liberos  licet,  iiqnc  or- 
namento , gloriae , laetitiae  sunt  adeptis;  solis  prin- 
cipibus ea  denegata  felicitas  est,  quibus,  ut  ignavi 
liberi  verecundiam,  sic  egregii  quique  timorem  alle- 
runt. Vera  me  dicere,  omnes,  opinor,  toto  orbe  ter- 

varum  regiae  fatebuntur : quota  enim  quaeque  tri- 
stissimorum malorum  exemplo  caret,  ut  in  ter  "perpe- 
tuos motus  atque  suspiciones  insidiae  nullae  inter- 
venerint, ut  non  aliquando  filius  occupato  patre,  aut 
pater  (ilio,  ne  pateretur  parricidium,  fecerit?  Scilicet, 
exprimere  conditionem  imperantium , posito  ob  ocu- 
los exemplo,  voluisse  videntur,  quorum  instituto 
Nemorense  regnum  armis  ac  caede  paratur:  omnibus 
boc  regibus  propositum  a fortuna  certamen  est*  ut, 
summi  fastigii  gratia  alii  ab  aliis  interficiantur. 

XXV.  « Quid  vero  futurum  censes , si  plures  edu- 
caveris ? An  non,  ut  in  te  pietas  constet  omnibus, 
suople  ingenio,  et  aliorum  instinctu,  qui  tali  loco 
deesse  nunquam  possunt,  inter  sese  aemulationes  ac 
discordiam  exercebunt?  Sed  finge,  quantalibet  bo- 
nitate naturae,  luique  reverentia  interim  quiCTuros; 
an  evitari  poterit,  ne  saltem  post  mortem  tuam  de 
regno  digladienlur?  Sin  vero  filium  non  reliqueris, 
ecquem  sperare  poteris  tibi  successorem?  Nam  si  ex 
primorum  numero  quemlibet  nomines,  reliqui  rebus 
omnibus  pares  uni  alicui,  quem  se  nihilo  praestantio- 
rein  aut  polenliorcm  indicabunt,  parere  dedignabun- 
tur. Efferes  igitur  illum  vivus  adhuc,  extolles  opibus, 
regimen  provinciarum  ac  exercituum  dabis,  materiam 
locumque  concedes,  quo  explicare  virtutem  animi, 
comparare  gloriam,  comparare  favorem  hominum 
queat?  at  quorum  modestiae  credas,  etiam  atque  etiam 
vide.  Mulli  ab  aliis  acceptas  opes  in  auctores  benelicii 
verterunt. 

XXVI.  «Piares  ergo  veluti  paribus  momentis  at- 
tolles, quo  spes  alicuius  improbiores  ceterorum  metu 

coerceantur?  timendi  igitur  plures  erunt;  maxime  si 
consentiant:  quod  si  pugnent,  neque  te  quietum  es- 
se unquam  , neque  sub  te  quidquam  patientur ; et , 
si  fato  concedas , iterum  in  eadem  illa , quae  supra 
diximus , discordias . seditiones,  arma  civilia,  diffi- 
cultate quadam  consiliorum  inexplicabili  relabejnur. 
Nihil  ergo  melius  fuerit,  quam  te  simul  atque  rein- 
publicatn  omnibus  hisce  molestiis  ac  discriminibus 
uno  facto  exsolvisse.  Nunc  ut  arma  , provincias , ma- 
gistratus , aerarium  populo  reddas , in  tua  manu  est; 
eaque  ratione  gloriosam  securaroque  senectutem  in 
patria  beneficiorum  memori  sperare  poteris.  Quod  si 
forte  reddere  rempublicam  , donec  potes  , non  vis  ; 
timeo , ne  aliquando , quum  voles , nequeas  ; neque 
tuum  tempus  exspectet  populus , sed  cum  dedecore 
tuo  damnoque  res  repetat  , quas  putaverit  a te  per 
iniuriam  retineri. 

XXVII.  «Nec  enim  divinare  futura  magnum  est, 
ubi  praeteritorum  eventus,  hoc  ingenium  esse  populi 
romani,  hanc  fortunam  docuit,  ut  diuturnos  dominos 
pati  nequeat,  imperium  deponentes  non  oderit,  ce- 
dere gravatos  opprimat.  Sulla , acerbissime  acta  di- 
ctatura. post  eiuratam  potestatem  securus  ac  honora- 
tus vixit ; Pompeius  , quandiu  restituere  solitus  est 
acceptam  potentiam  , amore  civium  floruit ; idem  , 
postquam  solus  voluit  omnibus  esse  potentior,  cum 
tota  domo  interiit:  nec  alii  Carbonis,  aut  Cinnae. 
Mariique  ac  Sertorii  exitus  fuerunt.  Nec  enim  populi 
romani  genio  res  ulla  tam  cordi  est,  quam  libertatis 
custodia.  Ecquos , ut  improbos  cives  taceam , aut 
maiores  aut  meliores  viros  respublica  nostra  Camillo 
ac  Scipione  tulit,  ac  patre  tuo  Caesare?  sed  illos 

etiam  civilem  egressos  modum  exsilio  aut  morte  Tei 
amici  ac  propinqui  depulerunt.  Nequaquam  tanen 
auctor  ego  libi  iueriin  abiicicndae  potentiae,  prius- 
quam ex  usu  patriae  ac  dignitate  tua  rempubl.eam 
constitueris.  Qua  in  re  libi  Sullam  imitandum  censeo; 
cuiti#  tametsi  leges  quaedam  abrogatae  sunt  postea, 
pleracque  tamen  inanent. 

XXV IIT.  «Sic  occurri  potest  molibus  omaino  ori- 
luris,  si  vellit  orbam  rempublicam  relinqueres  ( i ) , an- 
tequam se  sustinere  ac  regere  ipsa  posset,  repente  de- 
stitueres. Certe  popularis  etiam  status  discordiae  ac 
seditionibus  obnoxius  est : nec  mortalibus  tam  licet 
esse  felicibus , ut  quidquam  omni  periculo  vacuum 
comminiscantur.  Sed  haec  incommoda  quantula  vi- 
deri necessum  est,  si  cum  tyrannide,  ad  quam  pro- 
clivis ab  unius  imperio  transitus,  contendantur?  Sed 
ego  de  hac  nihil  in  praesentia  dicere  constitui,  cuius 
mala  nemo  est,  quin  possit  coarguere:  hoc  ostendere 
conatus  sum , eam  esse  naturam  principatus,  ut, 
etiamsi  bonos  in  viros  ceciderit,  non  diu  tales  esse 
patiatur,  quin  celeriter  aut  licentia  mutet,  aut  mo- 
lestiis curisque  ac  periculis  opprimat.  Tam  anceps 
igitur,  Caesar,  ac  horribile  discrimen , dum  licet, 
exi.  Hoc  M.  Agrippa  suadeo,  qui,  te  principe,  adeptus 
atque  retenturus  quidquid  summo  loco  minus  est, 
in  libera  republica,  inter  tot  illustres  viros  et  anti- 
quissima gloria  maiorum  praefulgentes,  vix  aequalita- 
tem tutari  potero:  ceterum  indignus  his  ipsis  essem, 
nisi  ea  possem  amittere  pro  salute  ac  tranquillitate 
illius , a quo  accepi.  » 

XXIX.  Haec  Agrippae  sententia  fuit:  at  Maecenas, 
postulante  vocem  eius  Caesare,  hunc  in  modum  dis- 

(i)  Dent  hoc  verbum  in  velcrietlilioacpaolo  superius  memorata.  Ed,  Tat». 
Jj.  28.  Aristot.  Polit.  V , 1. 

seruit:  «Si  quidem  in  militari  consilio  quaesitum  es- 
set, terrane,  an  vero  mari  gerendum  bellum  , idque 
maturandum,  an  trahendum  videretur;  quae  loca 
proeliis  aptiora,  quae  praesidiis;  ubi  ponenda  castra, 
aut  conserenda  pugna , aut  quomodo  instruendae 
acies  forent;  post  tam  peritum  omnis  militiae  ducem 
sententiam  meam  promere,  mihi  quoque  ineptum  at- 
que supervacuum  videretur.  Nunc,  quando  his  de 
negotiis  deliberatio  est,  quorum  ego  omnibus  istis 
anni»,  quibus  tu  cum  Caesaris  hostibus  pugnas,  usum 
aliquem  comparare  debui , non  verebor,  bona  cum 
pace  tua,  ab  his,  quae  tibi  visa  sunt,  discedere,  M. 
Agrippa.  Nec  aliud  magnopere  proferam,  quam  cuius 
ipsa  me  experientia  admonuit , multa  subinde  ten- 
tantem,  quomodo  homines  nec  ad  libertatem  integram, 
nec  ad  servitutem  nati  regerentur. 

XXX.  «Non  autem  metuo,  ut  mihi  des  libere  lo- 
quendi veniam  , quam  uterque  nisi  nobis  a Caesare 
polliceremur , neque  tu  verba  hunc  imnodum  fecis- 
ses, neque  facturos  ego  essem.  Plane  locus  ille  , qui 
tibi  tuendus  est,  Caesar,  praeceps  est  et  lubricus,  et 
cuivis  impari  futurus  ignominiae  ac  exitii  causa ; ne- 
que postulandus  cuiquam,  cui  secure  degere  in  bene 
constituta  republica  permitteretur.  Ceterum  non  ea 
sunt  urbis  nostrae  tempora , ut  hoc  sperare  liceat : 
et  quemadmodum  parentibus,  quoties  senio  desipiunt, 
necessaria  tutela  liberorum  est ; sic  etiam  patria,  ve- 
tustate debilis , moribus  aegra  , tumultibus  bellisque 
civilibus  concussa , custodem  desiderat , cuius  pia 
prudentique  cura  gubernetur.  Nam  ea , quae  de 
rerumpublicarnm  bonis  M.  Agrippa  proposuit , in 
nostra  locum  habitura  non  existimo.  De  rebus  horni- 

nibusquc  non  ignotis  loquimur : antiqua  illa  magni- 
tudo animi,  integritas,  modestia  olim  amissa  sunt;- 
pro  innocentia  priorum  temporum  , pro  paupertate, 
patientia  laboris  , frugalitate , ambitio,  luxuria,  vo- 
luptates invaluerunt : his  pro  se  quisque  omnibus 
viribus  servit ; dum  haec  salva  sibi  maneant , nihil 
curaturus,  quidquid  respublica  durum  indignumque 
patiatur. 

XXXI.  « Neque  tantummodo  tales  ipsi  sunt;  sed 
melioribus  indociles,  et  optimae  cuique  sententiae , 
si  vires  dentur,  adversaturi.  At  hoc  ingenia  qui  sunt, 
nisi  prudentiorum  auctoritate  contineantur,  seque 
et  alios  celeriter  maximas  in  calamitates  coniecerint. 
Haec  igitur  maxime  res  cogere  te , Caesar , debet , ut 
perituros,  si  sibi  relinquantur,  et  te  quoque  secum 
et  republica  perdituros  , tuis  vigiliis  tuaque  provi- 
dentia serves.  Hic  si  quis  a me  ad  voluptates  fruitio- 
nemque  deliciarum , quas  praestare  summa  fortuna 
videtur , vocari  te  existimet , magnopere  aberrat : 
aspera  sunt  laboribus,  anxia  curis,  ad  quae  posceris: 
nisi  quod  laborare,  quam  perire,  salius  est;  retinere 
potentiam  , quam  abusuris  tradere  , tutius ; servare 
rempublicam , quam  prodere , gloriosius.  Igitur  si 
tuum  tibi  decus  ac  tutela , si  reipublicae  salus  cordi 
est , quibus  pro  rebus  tot  et  tanta  bella  depugnasti , 
tot  exsudasti  labores,  suscipe  curam  patriae,  nec  di- 
mitte , donec  eam  meliorem  beatioremqne  in  statum 
reduxeris.  Atqui  hoc  etiam  M.  Agrippa  volebat : sed 
inter  illius  et  meam  sententiam  hoc  interest , quod 
ille  putabat  legibus  ferendis  id  te  consequi  posse ; 
ego  neque  leges  accommodari  necessitatibus  omnibus 
sciam , neque  diu  futuras  usui  arbitrer,  nisi  tu  vivae 
legis  instar  omnibus  locis  occurras,  illarumque  reve- 
rentiam praesentis  imperii  maiestate  tuearis. 

XXXII.  «Hoc  nimirum  illud  est,  quod  notissimae 
sapientiae  lioinines  sciverunt,  viros  bonos  poenae  vi- 
tandae causa  imperium  expetere;  quemadmodum  pe- 
ritus gubernator  in  se  pariter  aliosque  valde  pecca- 
turus esset , si  formidabilem  inter  tempestatem  ipse 
discursans  inter  vilioris  ministerii  nautas,  imperitum 
aliquem  sedere  ad  clavum  pateretur.  Nam  qui  viro 
sapienti  rerum  summam  permittit,  communis  omni- 
bus salutis  auctor  est ; qui  fatuo , communis  perni- 
ciei : alter,  velut  infanti  aut  furioso  gladium  permit- 
teret, in  quorumvis  exitium  eum  armat;  alter  facul- 
tatem prudenti  praestat,  etiam  amentes  invitosque 
conservandi.  Virum  horum  sit  praestabilius,  nemi- 
nem puto  dubitaturum  esse  , etiamsi , quod  deterius 
esse  constat,  fortassis  honestiore  vocabulo  donaretur; 
ad  res  enim  magis , quam  ad  nomina  respiciendum 
est  decipi  nolentibus.  Et  quemadmodum  fideli  medico 
non  attendendum,  quid  insanientibus  et  mente  captis 
verborum  inter  curationem  excidat;  igitur  neglecto 
imperitorum  murmure,  tibi  dandam  esse  operam, 
autumo,  ut,  plebis  temeraria  cohibita  ferocia,  sic 
omnia  disponas,  ne  cuiusquam  otiosum  et  inutile 
reipublicae  bonum  sit,  sed  sapientes  consulant,  boni 
duces  imperent,  pauperes  ac  robusti  stipendium  me- 
reant. Sic  mutua  omnium  opera  communis  felicitas 
parabitur,  stabitque  cum  libertate,  quantam  esse  in 
republica  nostra  expedit. 

XXXHI.  « Absit  enim,  ut  nimiae  meraeque  domi- 
nationis tibi  sim  auctor;  id  neque  sentire  meum, 
neque  facere  tuum  est:  hoc  volo,  ut  cum  optimati- 
bus regimen  obtineas  in  omnia ; multitudo  , sicut 
opus  est  non  periturae , iuste  ac  utiliter  imperanti- 

hus  parcat,  llac  enim  ratione  foris  tuta  , domi  tran- 
quilla respublica  erit,  quum  operam  dabis,  ut  neque 
faciat  iniuriam  vulgus,  neque  patiatur;  nam  ut  in  par- 
tem imperii  veniat,  neque  ipsi  utile, et  reipublicae  inde- 
corum est :indecoruindixi ! exitiosum  poteram  :etobhoc 
vilium,  nisi  te  patriae  vindicem  dii  commodassent , aut 
nulli  essemus,  aut  hoc  tempore, non  dicam  Antonio, 
sed  externae  mulieri,  sed  regiis  spadonibus.  Roma  ser- 
viret. Iloc  Jieri  non  potuisset,  nisi  propter  nimiam 
potentiam  vulgi,  magistratus,  imperia,  sacerdotia 
mercede  prostitissent,  venalisque  tota  facta  esset  res- 
publica. Hic  igitur  tot  seditionum  bellorumque  fons, 
hic  fomes  fuit,  quae  tot  per  annos  imperium  exede- 
runt : donec  enim  modica  plebs , operique  rustico, 
nc  bello  intenta,  tractari  res  civitatis  senatus  arbitrio 
tulit,  et  domi  status  optimus  fuit,  et  omnis  fere  Ita- 
lia sub  ditionem  iiisque  nostrum  concessit. 

XXXIV.  « Postquam  autem  passim  et  emisimus 
colonias  et  recepimus , atque  haec  urbs  quasi  com- 
munis omnium  gentium  effecta  est  habitatio  ; factio- 
nes domi  natae  eo  processerunt  , ut  totus  ferme 
terrarum  orbis  armorum  nostrorum  seditionumque 
tumultu  conquassaretur.  Vnde  mihi  similis  esse 
magnae  navi  Roma  videtur,  quae  varia  repleta  col- 
luvie, nec  idoneum  habens  gubernatorem,  fluctuat, 
et  modo  aquis  conflictatur,  modo  cantibus  alliditur, 
interdum  in  syrtilms  obhaeret.  Hanc  tu  datus  divini- 
tus rector , si , quod  absit  omen  , deserere  decreris, 
netum  est;  neque  procul  a naufragio  sumus.  Quod 
igitur  tibi  gloriosum  , reipublicae  salutare  sit,  suscipe 
supremum  populi  romani  regimen,  aut  potius  olim 
susceptum  tene  : nec  enim  opus  est,  nt  quemadmo- 
dum hoc  adipiscare  deliberemus,  nec,  si  me  audis, 
an  relinere  debeas  ; quia  id  potius,  qunnajn  optima 

ratione  praes  tantissimaque  consli  luas  imperium,  atque 
tuearis.  Nisi  forte  credis  utile  fore  , deponi  poten- 
tiam, quam  ego  rem  ne  tuto  quidem  fieri  posse  arbi- 
tror. Iis  temporibus  ad  rempublicam  accessisti , ut 
necessum  libi  fuerit  multos  offendere  : ea  nunc  quo- 
que sunt  tempora  , ut  multi  cupidissime  sint  allecta- 
turi, quem  reliqueris,  locum;  et  quia,  te  incolumi, 
hoc  se  perficere  posse  desperabunt , nihil  prius , 
quam  de  luo  interitu , deliberabitur. 

XXXV.  « Igitur  illorum  odiis,  Irorum  cupiditati- 
bus, nudum  te  exarmatumque  obiecturus  es?  tan- 
quam  autPompeio  benecesserit  relicta, quam  habebat 
in  manibus,  potestas,  aut  Sullae  alia  futura  fortuna 
fuisset,  nisi  maturum  fatum  , vel  etiam,  ut  nonnulli 
crediderunt,  maturatura,  huic  eum  periculo  exemis- 
set. Attamen  et  tAvus  adhuc  multa  a se  constituta 
negligi  vidit,  quaedam  et  antiquari.  Sed  iudicabunt 
homines,  te  cupidine  imperii  actum,  quidquid  ausus 
es  , suscepisse.  Iudicent  autem  1 id  ego  malim, quam 
tuo  publicoque  periculo  suspicionem  eam  redimi. 
Quid  enim  ? an  non  commune  tibi  hoc  cum  magnis 
viris , et  propius  honesto  crimen  erit  ? plurisne  fiat 
apud  te,  quod  homines  imperiti  aut  maligni  iudica- 
bunt, quam  cuius  ipse  tibi  es  conscius,  cuius  testes 
nos  habes , et  alios  consiliorum  tuorum  a principio 
participes?  certe  enim  , nisi  fuisset  a coniuratis  occi- 
sus pater  tuus,  nisique  deinceps  Lepidi  atque  Antonii 
fuisses  intemperie  coactus , aut  nunquam  sumpsisses 
arma  , aut  maturius  posuisses. 

XXXVI.  « His  igitur  difficillimis  bellis,  et  virtute 
industriaque  tua  per  tot  discrimina  rerum  eluctatus, 
adversarios  tuos  omnes  oppressisti,  ceteros  audientes 
dicto  habes  : ecquid  salis  approbatum  est,  unum  te 
esse  dignissimum  , penes  quem  imperium  populi 

romani  sit,  quod  et  a malis  civibus,  et  a pugnacissi- 
mis hostibus  summo  consilio  summaque  constantia 
vindicasti  ? Sin  vero  deorum  magis  eam  gloriam , 
quam  tuam  esse  volumus ; illos  tibi  mentem  illam 
inspirasse , illos  prudentiam , animum , denique  for- 
tunam dedisse,  quibus  haec  tanta  perficeres  : ecquem 
iudicabimus  principatu  digniorem , quam  cui  deos 
tam  esse  propitios  faventesque  tot  documentis  com- 
pertum est  ? Neque  ad  magnitudinem  imperii  expa- 
veris; tanto  pluS  ex  sese  tibi  adiutorum,  plus  virium 
opumque  dabit: neque  novus  ad  eiusmodi  regendam 
molem  accingeris;  a multis  annis  Yrbem  Italiamque 
cum  maximis  provinciis  obtinuisti , quibus  tempori- 
bus inter  infesta  ac  turbata  omnia  plus  in  his  tuendis 
laboris  ac  curarum  fuit,  quam  esse  possit  in  universo 
gubernando  imperio,  postquam  iritinere  deum,  ac  vir- 
tute tua,  terras  aliquando  pax  tandiu  desiderata 
respexit. 

XXXVII.  « Atque  ut  ista  non  me  dicere  magis, 
quam  demonstrare  paratum  putes,  en  etiam  per 
partes  praecipuas  exsequar,  qua  potissimum  ratione 
singula  sic  constituas , ut  appareat,  virum  , qualis  tu 
es  , citra  maximas  difficultates  imperium  recte  ac 
salubriter  administrare  posse.  Igitur  ante  omnia  sena- 
tum tibi  repurgandum  esse  censeam,  atque  elimi- 
nanda dehonestamenta  illa  curiae , quae  superiorum 
annorum  calamitatibus  irrepserunt.  Quotquot  autem 
bonos  viros  idoneosque  repereris  , eorum  ne  quem 
propter  inopiam  removeto  ; pecunias  potius  largitor, 
ut  senatorium  censum  habeat.  In  vacantia  vero  loca 
optimum  quemque  ac  nobilissimum  non  ex  Vrbe 
tantum  aut  Italia,  sed  etiam  e provinciis  leges:  sic 
enim  paucioribus  extra  ordinem  adiutoribus  egebis, 
et  omnium  ferine  gentium  praestantissiinos  viros  in 

udo  velut  theatro  repositos  habebis.  Iidem  tanquam 
li dei  popularium  obsides  erunt ; neque,  his  amotis, 
civitates  eorum  facile  res  novas  agitabunt;  et  earum 
principes , tanquam  communicata  cum  his  republica, 
praecipua  te  fide  ac  benevolentia  prosequentur. 

XXXV1U.  « Jdem  in  equitibus faciundum  reor,ut, 
quidquid  ubique  genere  , virtute  ac  opibus  gradu 
isto  dignum  repereris , recipias.  Neque  numerum 
utrobique  certum  tibi  praestitueris,  modo  viros  nan- 
ciscare  locum  ornaturos  :plurium  ministeriis  et  facilius 
effeceris  placita,  et  hanc  excitabis  apud  omnes  popu- 
los plenum  humanitatis  opinionem  , non  servorum 
loco  provinciales  a nobis , aut  velut  secundum  homi- 
num genus  haberi,  sed  his  quoque  aditum  ad  rem- 
publicam  dari  : quae  res  plurimum  afferet  momenti, 
ut  eam  amare  pro  communi,  ac  tueri  summo  studio 
incipiant.  Et  ne  parum  meditata  temere  effudisse 
videar,  auctor  etiam  tibi  fuero  , omnibus,  qui  sunt 
in  orbe  romano,  civitatem  communicandi , ut  hanc 
sibi  urbem  veram  atque  unicam  omnium  patriam 
existiment  , sua  oppida  tanquam  agros  vicosque 
huius  habeant.  Qui  tamen  huius  liberalitatis  modus, 
quodque  tempus  esse  debeat,  ne  discrimina  rerum 
omnium  tollere  videamur , paulo  post  accuratius 
exponam. 

XXXIX.  » Illud  moneri  interest , neque  minores 
octodecim  annis  inter  equites  adscribendos , neque 
inter  senatores  ante  vicesimum  quintum  videri: nam 
prior  illa  aetas  ad  corporis  robur , ingeniique  vigo- 
rem ostendendum  apta  est;  altera  iam  habere  non- 
nihil prudentiae  debet  : iunioribus  autem  quum 
suarum  rerum  administrationem  iura  nostra  non 
concedant, quam  deforme  esset  et  ineptum  his  rem- 
publicain  credi?  Praetorem  ante  tricesimum  annum 

fieri  non  placet,  nec , nisi  post  quaesturae  et  aedi* 
litatis  honorem,  potestatemque  tribunitiam  gestam, 
in  quibus  animi  sui  morumque  specimina  edant. 
Praeturam  autem  atque  consulatum  solis  Romanis 
dari  aequum  arbitror , ut  aliqua  supersit  veteris 
reipublicae  species,  nec  omnia  prorsus  flectere  ad 
praesentem  usum  videamur.  Horum  comitia  in  lua 
unius  potestate  sunto , ne  factionibus  aut  ambitu 
turbentur. 

XL.  « Ceterum  in  vetustis  nominibus  ne  pote- 
statem eandem  relinquas  , summa  tibi  cautio  erit : 
honore  servato  , potentiam  hactenus  accides , ut , 
quantum  ad  dignitatem  tuendam  satis  est , maneat ; 
quod  ad  res  novandas  animos  facere  posset , tolla- 
tur. lloc  ita  maxime  consequeris , si  magistratum 
omnem  in  Vrbe  gerere  praecipias ; neque  aut  inter 
illud  tempus , aut  brevi  deinceps  intervallo , sed 
quantum  cuique  congruere  videbitur,  exercitus  eis 
committas  : sic  enim  interposito  inter  honorem  et 
provinciam  spatio, privatos  agere  condiscent ; neque 
continuandis  magistratibus  atque  imperiis  ad  auden- 
dum maiora  sollicitabuntur,  lii,  donec  in  magistratu 
agent , et  ludos  ex  more  curabunt,  et  causas  quas- 
libet decident , excepto  caedis  iudicio  : tunc  enim 
ex  senatoribus  legendi  iudices  erunt , equitibus 
etiam  admixtis  , ut  tamen  penes  illos  summa  sit 
potestatis. 

XLI. « Praefectus  etiam  Vrbis  ex  primariis  viris  crea- 
bitur, et  tanto  muneri  longa  rerum  huc  perlinentium 
experientia  par:  nec  eniin  sicuti  nomen  ei  vetus,  sic 
etiam  potestatem  dabimus,  ut  per  absentiam  tantum- 

modo  magistratuum , sed  perpetua  sollicitudine  tum 
celeris  urbanis  negotiis  praesit,  tum  etiam  causas 
potiores  quasque  diiudicet.  Nam  et  ad  hunc  a magi- 
stratibus erit  provocatio,  et  capitales  causae,  tam 
intra  Vrbern,  quam  ad  centena  millia  passuum  ad 
huius  animadversionem  pertinebunt.  Alius  itidem  ex. 
summatibus  deligatur,  huic  honore  proximus,  qui 
senatorum  atque  equitum  genus,  substantiam  mores- 
que observet;  nec  ipsorum  modo,  sed  coniugum 
quoque  liberorumque  ac  'familiae : huic  corrigendi 
potestas  dabitur , quaecumque  erunt  ita  comparata, 
ut  neque  gravi  animadversione  digna  sint , et  tamen 
neglecta  magnorum  malorum  materiam  gignant:  idem, 
si  quid  maioris  inciderit  rei , ad  te  referat. 

XLII.  « Hunc,  a tua  censura  ( censura  ad  te  perti- 
nere omnino  debebit)  nomine  deducto,  fortassis  haud 
inepte  subcensorem  appellaverimus.  Hos  duos  nihil 
vetabit  perpetuam  habere  potestatem;  nec  enim  ti- 
mendi erunt , inermis  alter  prorsus , alter  parva  mili- 
tum instructus  manu,  et  plerumque  sub  oculis  tuis 
agens.  De  provinciis  porro  ita  cojislituendum  arbitror. 
Quidquid  Italia  plus  centum  milliaribus  ab  Vrbe 
disiungilur , ceteramque  omnem  imperii  moletn , se- 
cundum nationes  divide  in  eiusmodi  particulas  , qui- 
bus vir  unus  praeesse  commode  queat.  In  unaquaque 
portione  militum,  quem  volueris,  numerum  colloca. 
Consularis  unus,  praetorii  duo  praeficiantur.  Horum 
iunior  et  tum  primum  ab  Vrbe  ad  huiusmodi  negotia 
missus,  desideria  privatorum  audiat,  rebusque  neces- 
sariis parandis  occupetur;  alter,  hoc  iam  officio  alicubi 
functus,  civitatum  rempublicam  procuret,  et  in  mi- 

lites  potestatem  obtineat,  exceptis  causis,  ex  quibus 
infamiam  irrogari , aut  mortem  oporteat. 

XLI1I.  ct  Nam  istas  quidem  ad  consularem  referri 
consultius  erit:  ne  has  quidem  promiscue  consulari 
permiseris ; centurionum  atque  adeo  etiam  ex  pro- 
vincialibus honestiorum  poenas  tibi  resefrva,  ut  nemi- 
ni praeterea  concessum  in  se  ius  cernentes,  te  unum  et 
diligant  tanto  impensius  et  metuant.  Ceterum  quae  de 
dividendo  inter  praetorios  oflicio  proposui,  iis  tantum 
locis  esse  rata  velint,  ubi  non  magna  simul  manus 
militum  in  hibernis  erit:  at  si  forte  duae  legiones  ci- 
vium una  habebuntur  ( plures  enim  nemini  uni  con- 
sularium credideris),  tum  vero  suae  quisque  legioni 
praesit;  et  ceterarum  quoque  rerum  administralio- 
nem  ex  aequo  partiantur : ab  ipsis  tamen  ad  consu- 
larem erit  provocatio : neque  miratus  fueris , cur 
Italiam  tot  in  partes  dividendam  existimem.  Amplissi- 
ma regio , urbibusque  et  hominibus  referta  , per  hos 
magistratus,  qui  Romae  degent,  coerceri  nequit: 
convenit  enim,  praesentem  esse,  quisquis  regit,  ut, 
quae  tempus  postulat , praecipiat,  Omnibus  autem 
his,  quos  extra  Vrbein  praeGcies,  inercedem  consti- 
(ues  pro  modo  dignitatis : ncc  autem  degere  peregre 
ex  suis  facultatibus  poterunt;  nec  iniinilos  illis  con- 
cedi sumptus  e provinciis  . ut  nunc  fit,  aequum  est.. 

XL1V.  « Earum  curationum  nulla  vel  brevior  sit 
triennio  , vel  quinquennio  longior:  qui  citius  remo- 
ventur , vix  addiscero  paries  officii  sui  possunt;  et 
successores  ferme  priorum  instiiuta  commutant,  con- 
silia nesciunt,  mores  ac  ingenium  hominum  atque 
regionum  ignorant.  Atdiulurniora  imperia  superbiam 
multis  ingenerant,  et  impatientiam  aequi  loci;  et 
quidam  hinc  plusquam  civilia  cogitare  didicerunl. 
Ynde  neque  maiora  imperia  eidem  continua  duo  per- 

mittenda  esse  censeam  , eliamsi  diversis  in  provinciis 
fiat:,  jfraestat  enim  tempus  aliquod  interponi,  quo 
reversis  in  Vrbemdetumeat  animus,  et  inter  aequales 
versando  loci  sui  admoneantur,  Ilaec  de  senatoribus 
animadversa  mihi  sunt.  Ex  equestri  ordine  duos  libi 
viros  strenuos  deliges,  praetoriis  cohortibus  praefi- 
ciendos: Jiam  uni  tantum  armatorum  committere  , pe- 
riculo non  vacat;  pluribus  importunum  esset  et  obno- 
xium rixae.  Duo  igitur  sunto,  hanc  etiam  ob  utilitatem, 
ut,  si  alter  forte  morbo  allincatur,  non  desit  tamcu 
idoneus  corporis  tui  custos, 

XLV.  « Sint  autem  multorum  stipendiorum,  atque 
rerum  etiam  aliarum  curationibus  exerciti.  His  et 
praetoriani  pareant , et  quidquid  praeterea  militum 
per  Italiam  erit ; suppliciorum  etiam  iure  permisso, 
praeterquam  in  centuriones.  Ab  eorum  etiam  pote- 
state eximetur,  quidquid  militum  senatoriis  magistra- 
tibus tributum  est;  quibus  in  suos  liberum  poenarum 
praemiorumque  arbitrium  concesseris.  In  ceteros  igi- 
tur milites  praefectorum  imperium  erit,  atque  etiam 
in  procuratores  tuos , atque  alios  paulo  honestiores  : 
vicarios  his  addi  necessarium  erit , lie  mole  negotio- 
rum praegraventur.  Praefecturam  autem  illam  per- 
petuam esse  oportebit:  nec  enim  tantis  opibus  quis- 
quam eius  loci  esse  poterit,  ut  inter  tot  nobiles  im- 
perium speret;  et  quia  perpetuo  sub  oculis  tuis  aget, 
ne  cogitare  quidem  aliquid  tale  tuto  queat.  Ex  eodem 
ordine  splendidissimum  post  priores  duos  equi- 
tem, praefectum  vigilum  constitues;  ei  deinde  pro- 
ximum, annonae:  atque  hae  curationes  iisdem  finibus 
temporum  , quibus  senatoriae  cohibebuntur. 

XLVI.  « Aerarii  quoque  fiscique  praefectos  eque- 
ster ordo  tibi  dabit,  qui  rei  pecuniariae  in  Vtbe  et 
per  Italiam  praesint.  Ilis  etiam  congruum  functioni 
cuiusque  stipendium  numerari  conveniet.  Quum  enim 
minor  sit  his'  senatorio  census , ne  in  Vrbe  quidem 
publicae  alicui  functioni  vacare  familiaribus  impensis 
poterunt : neque  hos  facere  sumptus  ta  pigeat , 
alias  enim  eisdem  et  exercitus  et  pecunias  committi 
opus  esset;  rem  nec  facilem  factu , nec  ex  utilitate 
lua  futuram;  et  pauciores  haberes  negotiorum  peritos  : 
nunc  ubi  inciderit  usus,  ex  affluente  copia  deligere 
magis  idoneos  licebit.  Accedit , quod  inde  pluribus 
eris  carior , tanquam  multa  commentus , per  quae 
publica  opulentia  in  maiorem  partem  civium  uberio- 
ribus rivis  profluat.  Ceterum  sicut  Romae  nec  aera- 
rium, nec  fiscus  plures  singulis  praefectos  desiderabit, 
sic  etiam  in  unaquaque  provincia  unus  ex  equestri 
ordine  fiat;  sed  ut  his  deinde  adiungantur  ex  equi- 
tibus ac  libertis  tuis , quot  opus  esse  existimabitur. 
Nam  el  libertos  his  functionibus  adhiberi  proderit, 
quo  et  fidei  suae  operaeque  praemium  auferant , et 
habeas,  ex  quibus  vel  invitis,  si  quid  peccatum  fue- 
rit , liceat  tibi  cognoscere. 

XLVU.  « Qui  autem  equitum  per  mulla  ministeria 
publice  dignos  se  curia  probarint,  in  senatum  legan- 
tur. Etiam  ex  his,  qui  ordines  duxerint  in  legionibus, 
si  mereantur,  in  amplissimum  ordinem  recipi  utile 
fuerit;  modo  ne  inter  manipulares  stipendia  fecerint : 
id  enim  probrosum  summo  imperii  concilio  videbitur. 
Sed  qui  primo  statim  stipendio  centuriones  facti 
sunt , eorum  praestantissimum  quemque  Patribus 
inseri  nihil  prohibebit.  Porro  tam  senatorum,  quam 
equitum  liberos  in  pueritia  frequentare  ludum  litera- 
rium  coges  ; dein  adolescendam  egressos  equis  armis- 

que  docendos  curabis  ; et  utrumque  genus  magistri 
publico  stipendio  conducentur.  Sic  a teneris  annis  ea 
discentes  ac  exercentes,  quae  viris  erunt  tractanda, 
tibi  ad  omnes  usus  aptiores  atque  paratiores  erunt. 

XL"VIII.  « Magnum  enim  et  salutarem  civitati  prin- 
cipem, non  operam  modo  dare  convenit,  ut  ipse  sit 
optimus;  sed  etiam  providere,  ut  cives  optimos  effi- 
ciat. Hoc  autem  prospiciendo  potius,  ne  peccetur, 
et  officium  eos  suum  ante  edocendo,  quam  puniendo 
quos  peccare  siveris,  obtineas:  neque  patiaris,  quem- 
quam generis  , opum  , aliusve  cuiuslibet  praestantiae 
obtentu  se  huic  disciplinae  subducere;  continuo 
enim  in  socordiam  mollitiemque  fluent,  aut  ad  parum 
liberales  artes  otium  ingeniumque  conferent.  Id  vero 
ne  eveniat,  etiam  atque  etiam  tibi  adiaborandum  est : 
nam  illos  quidem  misericordia  sequetur,  tanquam 
invidiam  aut  periculum  fugientes  ex  bonis  artibus , 
ignaviam  pro  scuto  arripuerint;  at  tibi  quum  impe- 
dimentum inde  bonorum  virorum  copia  carituro,  tum 
etiam  infamia  proveniet , tanquam  ignaro  , quemad- 
modum praeesse liberis  hominibus  oporteat,  et  (quae 
tyrannorum  amentia  est) cives  magis,  quam  hostes, 
timenti.  Nam  et  si  quid  metuendum  in  civitate  erit, 
ab  his  potius  proficiscetur , qui  rudes  bonarum  ar- 
tium et  intemperantiae  dediti,  nec  sui,  nec  aliorum 
habere  rationem  ullam  didicerunt. 

XLIX.  » At  bene  atque  liberaliler  educati  edocti- 
que  neminem  afficere  iniuria  velint,  omnium  autem 
minime  illum  , quem  sibi  tam  praeclarae  institutionis 
auctorem  exstitisse  norint.  Quod  si  forte  naturae 
pravitas  in  quibusdam  educationis  curam  vicerit;  his 
nihil  earum  rerum  , quibus  abuti  ad  scelus  possint , 
committetur;  qui  vero  ne  sic  quidem  quieverit,  fe- 
rociam, quam  disciplina  noluit,  supplicio  ponat; 

quod  cilrs  Inam  invidiam  intrepide  irrogabis  : nec 
enim  principi,  ut  medico,  vitio  vertitur,  si  recidat, 
quidquid  insanabile,  et  corpus  contagio  infecturum 
deprehenderit.  Illum  potius  onerabit  omnium  indi- 
gnatio , qui  similiter  atque  ceteri  educatus  , tantum 
et  a bona  mente  et  a modestia  ceterorum  desciverit. 
Sed  de  senatoribus  et  equitibus  hactenus.  Ad  milites 
transeo:  quos  tibi  perpetuo  retinendos  esse  sub  signis 
autumo  , per  provincias  aestivis  hibernisque  consti- 
tutis, ut  cuiusque  loci  conditio  hortabitur.  His  certum 
stipendiorum  numerum  definies , ut  eis  aliqua  pars 
aetatis  vacua  labore  post  missionem  supersit.  Sed  ex 
sociis  etiam  ac  provinciis  auxilia  delecta  nostris  legio- 
nibus 'adiunges , quae  parata  sint  ad  quoslibet  usus. 

L.  » Nec  enim  in  ipso  bellorum  discrimine  facile 
nobis  erit  auxilia  contrahere,  qui  et  provincias  longe 
distantes,  et  vicinos  hostes  habeamus ; neque  consul- 
tum sit,  armorum  usum  omnibus  promiscue  conce- 
dere, ne  ad  seditiones  atque  intestina  bella  abutantur : 
sin  autem  armorum  tractatione  simul  omnibus  inter- 
dicitur, imbelle  atque  imperitum  vulgus  auxilia  im- 
perantibus mittent.  Vtilissiinum  igitur  erit,  ex  omni 
numero  deligi  robore  corporis  validos,  facultatum 
inopes;  atque  hos  exerceri  in  armis,  reliquis  omnibus 
militiae  vacationem  dari.  Ita  et  belli  et  pacis  artes 
melius  excolentur,  divisis  inter  cives  officiis,  et  quam 
ffuisque  Spartam  nactus  fuerit,  continenter  ornaturo. 
Hinc  eveniet,  ut  pars  hominum  ferocior,  et  latrociniis 
propter  audaciam  et  inopiam  dedita,  citra  cuiusquam 
iniuriam  alatur;  et  ceteris  non  ab  his  securitas  modo 
sit,  sed  etiam  adversus  externos  hostes  praesidium. 

LT.  >1  Iampridem  sentio  te  exspectare,  quos  sim 
ostensurus  reditus,  immanibus  expensis  pares:  idcirco 
mihi  praefandum  hoc  loco  est,  nullam  reipublicaefor- 

mam  carere  pecunia  posse. quin  ad  omnia,  quae  agenda 
sunt,  his  veluti  nervis  moveatur,  ne  principatus  uniu» 
haec  esse  putetur,  aut  praecipua  invidia.  Ceterum 
hic  quoque  partim  fortuna  tua  providit,  partim  pro- 
videbitur industria.  Multae  sunt  ex  omnibus  supe- 
rioribus bellis  possessiones  publicae ; ex  his  sepone 
paucas  maximi  usus  futuras,  celeras  venire  iube : 
pecuniam  aequo  foenore  crede  his,  qui  cavere  populo 
poterunt.  Sic  et  terra  gnaviter  exculta,  dominis  prae- 
diorum praesentibus,  abundanliores  ac  perennes  rei- 
publicae  fructus  aiferet ; et  ex  foenore  non  asper- 
nanda summa  proveniet.  Ante  omnia  vero  tum  horum 
redituum,  tum  eorum  etiam,  qui  ex  metallis,  aut 
undeunde  percipi  constanter  solent,  ineunda  ratio 
est ; pari  deinde  subtilitate  indagandum,  quid  in  omnis 
generis  erogationes  atque  necessitates  expendi , aut 
ad  incertos  subitosque  casus  praeparari  oporteat. 

JJ[.  » Sic  enim  sciri  ferme  poterii,  quantum  adhuc 
super  ordinarios  proventus  ex  tributis  atque  vectiga- 
libus conficiendum  sit  pecuniae.  Atque  id  quidem 
contrahere  nec  operis  magni , nec  criminis  fuerit,  si 
simpliciter  in  omnes  patrimonii  partes,  quae  fructum 
possessoribus  aflernnl , pensionem  imponamus  omni- 
bus hominibus:  quae  enim  invidia  est,  omnes  et  pri- 
vatos et  populos  conferre,  unde  rediturus  ad  omnes 
salutis  atque  incolumitatis  fructus  est?  Vbivis  nu- 
tem constituentur,  qui  statis  temporibus  debita  per 
partes  exigant:  ea  res  et  his  faciliorem  officii  sui 
functionem  efficiet,  et  debitoribus  proderit,  ne  ali  - 
quandiu  non  compellati,  simul  multa  tempore  alieno 
cogantur  exsolvere.  Neque  me  fugit,  omnino  futurum, 
ut  principio  moleste  multi  tributa  ferant : ceterum 

tjnum  se  nullo  alio  onere  gravari , et  hac  impensa 
pacem  publicam , ceterorumque  bonorutn  suorum 
securam  fruitionem  redimi  sentient,  sine  murmure 
haec  praestabunt,  et  insuper  gratias  agent;  praecipue 
quoniam  honestissimi  quique  pervarias  praefecturas 
aut  magistratus  mililiamve,  stipendii  nomine  pecunias 
a te  accipient. 

LIII.  » Vbi  vero  te  temperanter  etiam  vivere , pri- 
vatimque  parcum, publice  liberalem  videbunt,  nemo 
tain  erit  bonae  mentis  inops,  quin  lubenti  animo  tali 
principi  tributa  pendat,  cuius  in  opibus  suam  sitam 
esse  securitatem  , suam  copiam  intelliget.  Sic  igitur 
coacta,  quanta  opus  erit,  pecunia,  non  omnia  neces- 
sitatibus tantum  publicis,  sed  etiam  ornamentis  tfeco- 
rique  insumes.  Vrbis  tibi  praecipue  quum  aediliciorum 
magnificentia,  tum  ludorum  celebrabitur:  nam  do- 
minos tot  gentium,  omnibus  rebus  exsuperare  ceteros 
convenit,  atque  haec  quoque  in  speciem  inania  habent 
aliquid , quod  in  mentibus  sociorum  reverentiam , 
apud  hostes  terrorem  excitet.  Ita  domi  constituta 
republica , ceteris  nationibus  optime  moderaberis,  si 
nulla  populorum  concilia,  nullos  conventus  publicos 
esse  patiaris.  Hinc  enim  neque  boni  quidquam  exspe- 
ctandum erit  usquam ; et  subinde  turbarum  aliquid 
ac  motus  orietur.  Id  minus  aegre  ferent,  si  ne  roma- 
num  quidem  populum  ad  ullam  consultationem  pu- 
blicam vocari  cognoverint.  Prohibenda  etiam  erit 
aedificandi  cupiditas,  ne  plura  aut  sumptuosiora, 
quam  sit  opus,  excitent : neque  in  ludorum  impensas 
ferri  debebit  apud  hos  ulla  profusio,  ne  per  inanium 
rerum  studia  et  futilem  ambitionem  in  rixas  aut  pau- 
pertatem incidant. 

LIV.  » Celebrent  sane  ludos  quosdam  ac  spectacula, 
exceptis  in  nostrum  morem  equestribus ; sed  hacte- 
nus, ne  aut  respublica,  aut  privata  domus,  detri- 
mentum'sentiant , aut  peregrinus  aliquis  apud  eos 
quidquam  hoc  nomine  sumptuum  faciat,  aut  omnibus 
ludis  victores  promiscue  perpetua  alimenta  accipiant. 
Nam  locupletes  extra  patriam  suain  aliquid  impendere 
cogi  iniquum  est  : et  certantibus  sufficere  debent 
praemia,  quae  ubivis  locorum  constituta  sunt;  prae- 
terquam si  qui  Olympia  , aut  Pythia  , aut  hoc  genus 
celebre  certamen  vicerit : hos  enim  solos  alimenta 
capere  fas  esto , ne  civitates  frustra  sumptibus  one- 
rentur, neque  homines,  nisi  praestantissirai  quique, 
pxerceantur ; ceteris  in  alia  sibi  et  publico  utiliora 
tempus  impensuris.  Circenses  autem  nulli  aliarum 
urbium  permittendos  censeo,  ne  magna  vis  pecuniae 
nequidquam  insumatur,  et  aurigarum  studiis  homines 
insaniant;  maxime  vero,  ne  optimi  quique  equi  usibus 
bellicis  subducantur.  Numisma,  mensurasque  et  pon- 
dera,seorsim  habere  neminem,  sinito:  romanis  utuntor. 

LV.  33  Ad  te  legationes  , nisi  res  cognitione  tua  digna 
inciderit,  nc  mittant;  aut  ad  proconsulem  aut  legatum 
desideria  sua  deferant,  atque  is  aestimet,  de  quibus 
rebus  ad  te  referre  debeat.  Hac  ratione  simul  et  sum- 
ptibus parcetur,  et  malis  artibus  ibitur  obviam;  re- 
sponsaque gratis  et  citra  ambitum  auferentur.  In 
reliquis  ita  mihi  videberis  optime  consulturus , si 
regum  nationumque  legatos  primum  in  curiam  intro- 
ducas (nam  et  alioquin  magnificum  erit,  senatum 
rerum  omnium  arbitrum  videri,  et  inique  agentibus 
multos  resistere);  deinde,  quidquid  agendum  erit,, 
secundum  leges,  ex  senatus  auctoritate  fiat.  Sic  enim 
et  dignitas  imperii  servabitur,  et  planum  erit  omnibus 
certumque,  te,  quidquid  statueris,  ex  praescripto 

legum  statuisse.  Seil  et  senatores,  coniugesque  eorum, 
aut  liberos,  qui  maiore  quadam  animadversione  digna 
commisisse  dicentur,  ad  senatus  cognitionem  adduces ; 
eique  rem  integram  committes.  Nec  enim  verendum 
erit,  ne  cuiusquam  gratiam  tuae  anteferant  Patres: 
et  ipsis  in  noxios  vindicantibus,  hi  citra  tuam  invidiam 
punientur;  et  alii , ne  et  ipsi  publico  senatus  iudicio 
exponantur,  tanto  diligentius  flagitio  abstinebunt. 

LVI.  u Haec  autem  de  his  criminibus  me  sentire 
memineris,  de  quibus  introducta  legibus  iudicia  exer- 
ceri consueverunt.  Nam  si  quis  in  te  forsitan  aliquid 
inclementius  dixisse  aut  contumeliosius  arguatur,  id, 
neque  si  deferatur  audiendum,  neque  ullo  modo  vin- 
dicandum aio.  Haec  talia  ad  animum  admittere,  male 
imperantium  est,  qui  dicta  possunt  credere,  quae 
dici  in  se  merito  posse  sentiunt.  Conscium  bene 
gestae  reipublicae  magno  esse  animo  decet*  riec  aut 
credere  falsis  horum  criminum  indiciis,  aut  veris 
commoveri : nam  et  qui  haec  impatienter  ferunt , 
nudum  praebent  maledicis  latus,  efliciuntque , ut 
hos  delectet  rumusculos  spargere , quos  tibi  dolori 
futuros  esse  confidant.  Te  vero  sublimiorem  omni 
verborum  contumelia  videri  refert:  ne  itaque  aut  in 
animo  tno  concipias  hanc  opinionem,  aut  aliis  con- 
cipiendi causam  praebeas , ullius  te  immodestia  peti 
posse;  ut  assuescant  homines  idem  de  te  sentire,  quod 
de  diis  immortalibus  sentiunt,  augustum  te  atque 
venerandum  esse. 

J.VII  . » Sin  vero  tibi  quis  insidias  struxisse  dicatur 
(nam  et  hoc  evenire  potest),  in  tua  causa  iudex  idem 
.et  accusator  esse  noli;  hoc  enim  recta  ratio  repudiat; 
sed  in  senatu  cognosci  iube  , convictumque  puni , 
sed  quam  poteris  mansuetissime.  Sic  enim  persuaseris 
omnibus , non  ab  ira  aut  odio  in  hostes  animadver- 

teref  si  cunctanter  et  invito  simillimus  ad  vindictam 
prodeas  : neque  cupide  iu  quemquam,  aut  crudeliter 
consulas;  lictum  enim  alias  crimen- putabunt  propter 
occultas  causas;  nec  enim  probabile  est  quemquam 
inermem  armato  insidias  struere.  Diversa  erit  exercitus 
obtinentium  causa  ; horum  enim  quisquis  insurgere 
in  te  conabitur,  non  iudicio,  sed  armis,  professi  hostis 
instar , percellendus  est.  Haec  igitur,  et  ceterorum 
plurima  et  maxima  publicorum  negotiorum  senatui 
trade:  communia  enim  communiter  tractari  est  ae- 
quius; et  multiplicem  humanitas  ea  tibi  fructum  afferet, 
lam  primum  magna  parte  molestiae , qpae  propter 
multitudinem  rerum  imperantes  premit,  te  exonera- 
veris ; deinde  magnam  ab  his  inibis  gratiam : insitum 
enim  hoc  est  homini , si  fastigio  potentioris  specie 
quadam  aequali  iuris  se  videat  admoveri ; postremo , 
quod  ita  statuetur,  tanquam  sua  decreta  tuebuntur 
ac  defendent. 

LVIII.  » De  his  igitur  omnibus  referendum  ad  se- 
natum arbitror,  sententiaeque  dicendae  fieri  potesta- 
tem omnibus , qui  unoquoque  tempore  aderunt  ; 
praeterquam  si  causam  dicat  aedilitius  aliquis,  aut 
eo  maioribus  honoribus  functus;  tum  enim  inferioris 
dignitatis  nemini  de  hoc  sententiam  ferre  liceat ,'  sed 
his  tantummodo , qui  eundem  atque  reus  , aut  hoc 
ampliorem  magistratum  gesserit.  Ab  omnibus  autem 
maioribus  magistratibus  praefectisque,  ubiubi  erunt, 
•ad  te  provocatio  esto;  neque  eorum  quisquam  summa 
et  absoluta  cum  potestate  iudicet.  Sed  nec  quibuslibet 
appellare  liceat, nec  ob  quaelibet;  verum  ea  tantum- 
modo , quae  ad  vitam  famamve  romanorum  equitum 
aut  centurionum , et  ex  paganis  atque  provincialibus 

honestissimi  cuiusque  pertinebunt.  Assessores  antem 
adhibebis  ex  Patribus  et  equite  praecipuos,  consulares 
etiam  ac  praetorios;  nec  eosdem  semper,sed  alios 
aliosque  : nam  hoc  pacto  multorum  ingenio  moribus- 
que cognitis,  rectius  deinceps,  cui  quisque  admini- 
slrationi  sit  idoneus,  aestimabis;  et  illi  vicissim , tua 
consilia  atque  instituta  noscentes,  ad  impositas  sibi 
functiones  instructiores  erunt.  Sententias  autem  non 
palam  , in  causis  utique  difficilioribus , perroga , ne 
fortassis  antecedentium  placita  sequenda  putent,  qui 
postea  rogabuntur;  sed  tabellis  inscribi  iube , quas 
solus  legas  ,fclectasque  continuo  delendas  cures:  sic 
enim  nemo  sententiam  suam  simpliciter  aperire  vere- 
bitur, si  videat  nullius  eam  taxationi  obnoxiam  fore. 

LIX.  «Ceterum  ad  iudicia,  ad  epistolas,  ad  ur- 
bium decreta  , ad  desideria  singulorum,  ad  reliqua 
deinceps,  quorum  imperanti  sustinenda  sollicitudo 
est,  equitum  romanorum  operam  atque  ministerium 
adhibebis.  Id  ad  negotiorum  celeriorem  expeditionem 
plurimum  proderit;  praeterea  multorum  memoria  et 
attentione  subnixus,  et  falleris  minus  et  fatigaberis. 
Inprimis  autem  cura,  ut,  quicumque  libi  consilium 
dare  cupit , id  sibi  licere  secure  atque  libere  facere . 
intelligat:  nam  sive  recta  suadere  videatur,  maximam 
hinc  utilitatem  ceperis  ; sive  secus,  nihil  tamen  per- 
veniet ad  te  detrimenti.  Bonis  consiliis  apud  te  honos 
et  gratia  esto  ; ineptis  contra  et  fatuis  , modo  prava 
mens  abfuerit,  offensa  etiam  et  ignominia  absit;  nec£ 
quid  suaserint  magis,  quam  quo  animo  suaserint  re- 
spicito. Eadem  etiam  in  ducibus  moderatione  erit 
opus,  ne  fortunae  eorum  irasci,  ne  virtuti  invidere 
videaris:  valde  enim  infringi  animos,  et  titubare  con- 
silia , necessum  est,  ex  adversis  rebus  poenam  timen- 
tium, ex  prosperis  invidiam.  Quod  autem  ab  his, 

quos  magnis  rebus  praeficies,  verbo  factoque  prae- 
ferri volueris , id  tu  prior  dictitare  atque  factitare 
consuesce. 

LX.  «Deterior  enim  officii  magister  metus  legum  , 
quam  exemplum  imperantis  est;  neque  satis  credunt 
homines  vitari  debere , quae  fieri  ab  his  videant , qui 
prohibuerunt.  Hanc  igitur  tibi  legem  dicito,  nihil 
inconsulto  neque  loquendum  tibi , neque  agendum 
esse  . nullius  delicti  veniam  tibi  dato  , memor , vivere 
te  in  clarissima  luce  summi  imperii,  ac  velut  in  com- 
muni terrarum  orbis  theatro,  ut  impetrari  nequeat, 
quin  facta  dictaque  tua  omnia  excipianturproducan- 
turque ; nec  tuum  quidquam  , sive  sit  laudabile,  sive 
reprehendendum,  lateat.  Quidquid  enim  ages,  magna 
cucum  erit  hominum  frequentia;  quin  et  secretiora 
pi  incipum , ac  interiorem  vitam,  rimari  curiosa  mor- 
talium satagit  indoles.  Ergo  ubi  semel,  alia  te  prae- 
cipere, alia  facere  sentient,  iam  haud  perinde  prae- 
cepta tua  metuent,  quam  facta  imitabuntur.  Aliorum 
autem  vitam  introspicere  tibi  conveniet;  ne  tamen 
molestius  inquiras , neve  quid , te  solo  teste , aut 
quaesitore,  vindices:  dissimula  potius,  nisi  ad  peri- 
culum reipublicae  spectet;  haec  enim  talia  omnino 
tibi  eruenda  atque  coercenda  sunt. 

I,XI.  «Privata  autem  cuiusque  peccata  te  quidem 
non  ignorare  intererit,  ne  deceptus  ineptum  aliquem 
cuivis  administrationi  admoveas;  produci  autem  atque 
coargui  non  attinebit.  Neque  vero  in  hac  imbecillitate 
naturae  quemquam  ferme  carentem  vitio  repereris; 
quae  nec  puniri  propter  multitudinem  delinquentium 
poterunt,  et  aequitatem  iusque  bene  temperando 
multi  fortassis  meliores  ad  mores  revocabuntur.  Lex 
enim,  utcumque  graves  constituat  poenas,  emendare 
naturam  non  ubique  potest;  et  tollere  malos  ei,  quam 

edicere  bonos,  multo  est  proclivius.  At  illa,  quam 
praecipio,  lenitas  incidere  in  talia  ingenia  potest, 
quae  latere  vitia  sua  existimando,  aut  etiam  moderate 
castigata  sentiendo,  iterum  peccare  pudeat;  eadem, 
publicatis  debetis  suis,  aut  acerbius  punitis,  vere- 
cundiam metumque  abiiciant,  et  tanquam  gravius 
nihil  passura , frenum  cupiditatibus  laxent. 

LXn.  « Hac  ego  te  moderatione  circa  delicta  ho- 
minum versari . at  eumdem  in  ornandis  recte  factis 
immodicum  profusumque  volo.  Nam  ut  ibi  mansue- 
tudine tua  quosdam  a peccando  avocabis,  ita. hic 
omnes  ad  officii  virtutisque  curam  beneficiorum  ma- 
gnitudine pertrahes  : neque  vereare  , ne  quando  te 
pecuniae  deficiant,  aut  alia,  unde  benefacias  (qui 
enim  possit  tot  terrarum  atque  marium  imperatorem? 
et  ego  ante  timuerim  , ne  desint  digni , quibus  des); 
aut- ne  malam  tibi  gratiam  sic  habiti  referant:  nullum 
enim  tam  agreste  ac  ferum  est  ingenium , quod  non, 
ut  alia  vincula  spreverit,  duobus  his  sit  domabile: 
si  nempe  nec  iniuriam  patiatur,  et  beneficia  sentiat. 
Propemodum  exegisse  videor,  qualem  adversus  varia 
ceterorum  genera  te  gerere  debeas:  reliquum  est,  ut 
edisseram  , quemadmodum  versandum  in  his,  quae 
ad  te  pertinent,  sentiam.  In  universum,  recipere  nul- 
los honores  a senatu  aut  quibuscumque  delatos  de- 
bes, qui  verbis  aut  rebus  aliquid  habeant  insolitae 
arrogantiae:  nam  ceteris  quidem  a te  profecti  hono- 
res ornamento  sunt ; tibi  vero  quid  dari  potest  iis , 
quae  habes,  augustius?  Quin  et  adulationis  suspicio- 
nem vix  effugii,  quidquid  imperanti  decernitur:  nec 
enim  aliter  decreturos  fuisse  creditur;  eodemque  rem 
redire,  atque  si  sibi  ipsi  princeps  ista  gratificetur, 
non  modo  nullum  inde  relaturus  decus,  sed  ludi- 
brium ultro  debiturus. 

LXIII.  «Tu  vero  egregiis  factis  augere  famam  me- 
mento : statuas  vel  aureas  vel  argenteas  poni , veta  ^ 
magnam  enim  illae  impensam  postulant;  et  ubi  vixe- 
ris, avaritia  aut  necessitate  superslituin  conflabuntur: 
tuum  opus  sit,  benefaciendo  libi  in  animis  tuorum 
pulcherrimas  fabricare  imagines , quas  nulla  aut  ho- 
minum, aut  temporum  iniuria  corrumpat.  Sgd  neque 
templum  exstrui  tibi  sine  ; praestat  in  res  necessarias 
eiusmodi  sumptus  comparcere:  magnas  enim  divilias 
regtius  pauca  erogando,  quam  multa  accipiendo, 
paraveris.  Sed  neque  divitiae  gloriam  hominibus , 
quin  irnmo  virtus  conciliat , quae  multos  in  par  diis 
fastigium  reposuit : at  suffragiis  mortalium  deus  ne- 
mo factus  est.  Igitur  recte  atque  ordine  imperanti 
totus  orbis  sacer  erit , ornnes  urbes  templa , omnes 
homines  simulacra;  nam  ipsorum  in  mentibus  cum 
gloria  collocaberis:  secus  autem -utentes  potentia,  nec 
honestant  talia,  licet  omnibus  in  populis  ponantur  , 
sed  eorum  augent  crimina , quod  tunquam  tropaea 
quaedam  improbitatis  eorum  et  monumenta  iniusti- 
tiae  adspiciunlur ; et  quanto  diutius  exstant , tanto 
longiorem  ipsorum  efliciunt  infamiam. 

LXIV.  Ergo  si  tibi  veram  immortalitatem  proponis 
animo , et  quae  dicta  sunt,  hunc  ad  modum  perfice; 
divinumque  numen  semper  et  ubique  secundum  pa- 
trios mores  cole,  aliosque,  ut  ita  colant,  adige;  no- 
vatores autem  odio  habe  ac  puni,  non  solum  propter 
deos , quos  qui  spernunt , aliorum  etiam  contempto- 
res esse  necessum  est , sed  quia  nova  introducentes , 
multis  ad  peregrinos  desciscendi  ritus  occasionem 
praebent:  atqui  ea  licentia  coniuraliones,  coitiones- 
que et  sodalitia  procreat , res  unius  imperio  mirum 
quantum  inimicas.  Sed  neque  deos  esse  negantem 
pilum  , neque  praestigiatorem  toleraveris  : nam  ne- 

que  divinatio  tollenda  est;  immo  constituendi  augu- 
res et  hamspices , qui  a volentibus  consulantur.  Ma- 
gos autem  penitus  exesse  oportebit;  id  enim  genus, 
aliquando  vera,  saepius  falsa  respondentes,  ad  rerum 
novarum  cupidinem  multorum  animos  erigunt:  quin 
et  philosophos  simulantium  haud  pauci  eadem  ten- 
tant ; uiyle  et  illos  quoque  libi  cavendos  esse  iudico. 
Nam  si  Areum  et  Athenodorum  bonos  ac  honestos 
viros  comperisti,  ne  ideo  similes  his  credas,  quotquot 
sapientiae  studium  profitentur , multorum  saepe  iga- 
loruin  et  privatis  et  civitatibus  auctores.  * 

LXV.  «Externos  quod  attinet^,  pacis  te  cupidissi- 
mum esse  volo  , contentumque  praesentibus  , sed 
eundem  ad  bella  paratissimum:  ita  neque  temere  libi 
quisquain  ausit  inferre  iniuriam;  et  inferentem  sine 
molestia  tua  et  mora  ulcisceris.  At  quoniam  habere 
libi  necessum  est  emissarios  atque  indices  omnium , 
quae  ulla  in  parte  imperii  tui  remedium  postulant , 
ne  ignorata  neglectaque  damnum  dent,  aut  accipiant; 
his  non  esse  credenda  omnia,  memento  : odiis,  ami- 
citiis, gratia,  pecunia,  aut,  si  negetur  haec  petenti- 
bus, offensa,  saepe  innocentes  deferent,  aut  indignis 
patrocinabuntur.  Adversus  horum  insidias  nullum 
erit  telum  cunctatione  utilius : nam  etiam  vera  tarde 
credenti  nullum  insigne  detrimentum  eveniet;  festi- 
nantem ea  faoere  continget,  quibus  deinde,  quatum- 
vis  optes,  mederi  nequeas.  In  pretio  equidem  apud  te 
esse  libertorum  tuorum  ceterorumque  domesticorum 
optimum , et-^as , et  opus  est;  eaque  res  libi  quum 
ornatui , tum  emolumento  erit.  Ceterum  nemini  tam 
praegravis  potentia  esto , ut  per  eius  licentiam  aut 
luxuriem  tu  reprehensionibus  obnoxius  vivas. 

LXVI.  » Omnium  enim,  quae  illi  fecerint,  penes  te 
aut  laus,  aut  culpa  residebit ; quod  nihil  ab  his  fieri 

existimabitur,  quam  quod  libi  probati  intellexerint. 
Potenlissiuios  igitur  eorum,  neque  iniuriain  facere  cui- 
quatn , neque  calumniam,  sine;  ac  eos  hoc  eliam 
crimine  libera,  ne,  tametsi  non  noceant,  nocere  tamen 
posse  existimentur.  Tenuiorum  iniurias  summis  viribus 
defende;  querelis  tamen  eorum  fidem  adhibere  ne 
propera,  sed  rem  ipsam  attentius  scrutate,  neque 
suspicionibus  indulgens  in  potentiorem,  neque  iu 
humilem  misericordiae.  Ex  omni  autem  hominum 
genere,  bono  atque  utili  operi  intentos  honora; 
inertes,  aut  pravam  industriam  exercentes,  odio  itabe  : 
sic  ad  illa  praemio  invitati,  ab  his  poena  deterriti , 
et  rem  familiarem  curabunt  melius,  et  tibi  publicis  i u 
necessitatibus  utiliores  erunt.  Pulchrum  etiam  erit, 
privatorum  minui  lites,  easque  quam  celerrime  com- 
poni ; honestissimum  autem  , populorum  compescere 
impetum,  et  quoties  forte  pro  imperii  salute  ac 
fortuna  suscipiendis  votis , aliquos  facere  quid  aut 
impendere  praeter  vires  cogunt,  id  inhibere. 

LXVII.  « Simultates  autem  eorum,  et  aemulatio- 
nes  prorsus  exscindendae  sunt,  neque  sinendum,  aut 
cognomiua  nova,  aut  aliud  quid  ad  discordias  com- 
movendas idoneum.  Facillime  vero  in.  his  et  aliis 
obsequium  tibi  privatim  publiceque  praestabitur  ab 
omnibus,  modo  nemini  veniam  constituta  tua  transgre- 
diendi unquam  dederis:  nihil  enim  aeque  dissolvere 
natum  est,  etiam  bene  apta  et  coalita,  atque  haec 
inequalitas.  Immo  ne  rogari  quidem  pateve , quod 
concedere  nolis.  Sed  hoc  ipsum  gnaviter  tenere  pugna, 
ne  quisquam  quidquam  rogare  ausit  eorum,  quae 
prohibueris.  In  omnibus  autem  negotiis  tibi  consulo  , 
non  abuti  potestate;  nec  imminutionem  putare  im- 
perii, nisi  semel  oinniu  simpliciter  quae  possis  et  fa- 
cias: sed  quo  tibi  expeditius  est  agere,  quidquid 
Tjt,  l.tv.  Totn.  XIII  A « 

velis  , eo  diligentius  expende,  quid  fieri  deceat ; sem- 
perque  rationem  a te  factorum  rspele , recte , an 
secus  egeris,  et  qualia  facta  hominum  amor,  qualia 
reprehensio  sequatur,  ut  ista  facias,  haec  vites. 

LXVin.  «Non  enim,  quia  nemo  te  ad  iudicimtt 
vocat,  idcirco  existimabis  licere  tibi,  quidquid  libeat ; 
nec  exspectes , donec  ita  aliquis  insaniat,  ut  palam 
tua  tibi  vitia  exprobret.  Id  enim  vix  quisqtiam , 
etiam  intolerabili  affectus  hiiuria,  fecerit;  contra 
enim  est;  et  pleriqne  post  iniuriam  gratias  agunt 
potentiori,  nihil  aeque  caventes,  quam  ne  succensere 
videantur.  Sed  principem  animos  suorum  non  tam 
ex  verbis  cuiusque  aestimare  convenit,  quant  ex  re- 
putatione eorum  , quae  penitus  eum  sentire  sit  pro- 
babile. Haec  agere  te  pervelim  nimirum,  Caesar, 
atque  his  similia  : multa  enim  praeterii , quod  cuncta 
simul  uno  sermone  comprehendi  non  poterant.  At 
unum,  in  quo  censeas  esse  omnia,  quaeque  dicta  . 
quae.que  praetermissa  sunt,  subiiciam  ; si  qualia  ab 
aliis  fieri  velis  , ipse  sponte  facias , neque  peccabis  in 
ulla  re,  et  omnia  recte  ac  prospere  geres.  Haec  erit 
iucundissima  eadem , atque  tutissima  regnandi  ratio. 
Qui  enim  fieri  possit,  quin  te  omnes  ut  patrein  et 
servatorem  intueantur  ac  diligant , si  te  viderint  mo- 
destum, integrum,  bellicosum,  pacificum,  non  con- 
tumeliosum , non  avarum  , et  in  tanta  potentia  civi- 
liter viventem  ? 

LXIX.  «Quis  enim  ferat  incubantem  divitiis,  atque 
ab  aliis  exigentem  tributa,  voluptatibus  deditum,  at 
aliis  labores  iniungentem  ac  molestias?  Haec  si  praesti- 
teris, in  tua  innocentia  maximum  habebis  praesidium 
securitatis;  nec  succensebit  tibi  quisquam , crede 
milii , nec  insidiabitur.  Haec  autem  ubi  obtinueris, 
beate  ut  vivas  accessum  erit:  quid  enim  suavius, 

qubtn  per  virtutem  omnium  humanorum  bonorum 
fruitionem  adeptum  , ea  dilargiri  aliis  etiam  posse  ? 
Haec  igitur,  et  quae  dixi  cetera,  tecum  ruminatus, 
sequere  sententiam  meam , neque  fortunam  , quae  le 
ex  omnibus  delectum  summae  rerum  imposuit,  aba- 
liena. Si  vero  tibi  regis  appellatio . Roipanis  odiosa , 
displicet,  vim  amplexus,  sub  nomine  Caesaris  eadeiu 
omnia  ages;  aut  si  aliud  mavis,  id  quoque  dabitur, 
sive  imperatoris,  quod  prius  est  delatum  patri  tuo, 
sive  quodlibet  aliud  ita  comparatum,  ut  aliquo  voca- 
bulo ceteras  potestates  praemineas,  regni  omnibus 
bonis , citra  invidiosum  eius  nomen,  potiaris.  » 

LXX.  Vbi  finem  dicendi  Maecenas  fecit,  actis  utri- 
que gratiis  Caesar,  quod  accurate  libereque  dixissent 
sententiam,  se  consideraturum  ostendit.  Eo  tempore  , 
P.  Maronem  poetam,  per  Maecenatis  commendationem 
inter  familiares  Caesaris  receptum;  interrogatum  ab 
eo,  inter  diversas  sententias  fluctuante,  expediatne  pri- 
vato rempublicam  occupare,  si  casus  detur  ? aiunt  hunc 
in  sensum  respondisse:  « Quicumque  hactenus  Romae 
p rerum  potiti  sunt , ita  se  gesserunt , ut  seque  et 
» cives  magno  in  timore  vivere,  perpetuisque  suspi- 
» cionibus  cogerent.  At  si  quis  exoriretur  et  gratus 
> a principio  civibus,  et  quem  sibi  iuste  praefuturum 
» confiderent,  eius  imperium  ipsi  populoque  perin- 
» de  iucunduin  ac  salubre  fuerit.  Tu  igitur,  si, 
» quemadmodum  instituisti , iustiliam  atque  libera- 
» litatem  constanter  amplecteris,  te  dominari  et  tibi 
» conducet,  et  orbi  ». 

LXXI.  Sane  sunt,  qui  tum  propter  auctoris  obscu- 
ritatem ista  reficiant,  tuin  quia  nimis  absurdum  pu- 

J.  70.  Dio.  — Vitgilii  tiU,  tom.  VII,  |>ag.  ;$jel  3iS  Edit.  1‘atUiep-.  et 
ibi  nol. 


Digitized  by  Google 


10.  FREINSHF.MII  SVPPLEM. 


tant,  de  tantis  rebus  requisitam  poetae  sententiam 
credi.  Sed  ille,  quisquis  est,  Virgilianac  vitae  scriptor, 
non  fixisse  haec , verum  ab  antiquioribus  tradita 
narrare  videtur : et  qui  Magno  Alexandro  tam  assi- 
dui consiliarii  vicem  Homeri  opera  circu mgestala  me- 
minerunt, pon  admodum  mirabuntur,  Virgilium 
Augusto,  qui  neque  se  infra  Alexandrum  forte,  neque 
romannm  vatem  infra  Homeri  gloriam  poneret,  ido- 
neum visum,  cuius  sententiam  in  re  diilicili exquire- 
ret; fecundo  ingenio  virum,  et  acri  perpetuaque 
meditatione  rerum  humanarum  exacti  iudicii,  quod 
usus  etiam  multa  videndo  ac  audiendo  quotidie, 
multa  legendo  confirmaret. 

LXXU.  Ex  quibus  historiarum  maxime  lectio  quau- 
tum  valeat,  imperatoris  Alexandri  consuetudo  decla- 
ravit, qui  ad  deliberationem  de  re  militari  literalos 
etiam  . inprimis  qui  historiam  norant,  utiliter  adhi- 
bere consuevit.  Non  tempero  mihi,  quin  fide  minime 
incerti  auctoris , non  abhorrens  praesentibus  exem- 
plum ex  recentiori  aetate  adscriham.  Avorum  memoria 
Brissacus , gallicae  militiae  magister , praeceptorem 
liberorum  Buchananum  poetam  habuit.  Accidit,  ut 
consilium  de  rebus  bellicis  agente  Brjssaco , Bucha- 
nanus  in  contiguum  ei  loco  coenaculum , nescio 
quid  imperaturus  famulis,  descenderet.  Ibi  forte  ver- 
bis aliquot  exceptis,  nutu  atque  murmure  sententiam 
repudiabat,  quae  tum  communi  omnium  consensu  erat 
comprobata. 

LXX1II.  Risus  eorum,  qui  hoc  viderant  , Brissacum 
movit,  ut  causam  eius  inquireret;  intellectaque  re, 
voCari  Buchananum,  et  expromere  iuberet  intrepide. 

§.  71.  Macrol).  Siit.  I,  24. 

quid  igitur  sibi  videretur.  Tum  vero  inter  multorum 
stipendiorum  duces  ita  disseruisse  eum  ferunt,  cau- 
sasque arguendae  prioris  sententiae  protulisse  tam 
eilicaces,  ut,  ea  reiecta,  consilium  eius  universi  se- 
querentur. Sed  ad  historiam  redeo : Caesar , probata 
Maecenatis  sententia,  non  tamen  tanta  simul  movenda 
ralu£,  quaedam  statim  instituit  agere ; plura  successu 
temporum  introduxit ; nonnulla  et  ad  sequentium  im- 
peratorum curas  transmissa  sunt.  Quibus  in  rebus 
omnibus  Agrippa  perstrenuum  et  fidum  administrum 
exhibuit,  quamquam  in  alia  ipse  sententia  fuisset. 

LXXIV.  Ab  hoc  igitur  tempore  res  romana  'sub 
unius  arbitrium , firmo  et  in  multas  inde  aetates  du- 
raturo instituto  rediit ; quam  sub  Imperatoris  voca- 
bulo regendam  sibi  Caesar  censuit.  Erat  ea  vetus  etiam 
appellatio ; sed  nuper  occultari  sub  ea  regii  imperii 
titulus  coeperat,  quum  id  praenomen  dictatori  Cae- 
sari, liberisque  eius  decerneretur.  Neque  omiserunt 
propterea  romani  mox  principes , ob  yctorias  etiam 
prisco  more  imperatorum  accipere  Appellationem  ; 
quemadmodum  et  hic  Caesar,  qui  mox  cognominatus 
Augustus  est,  imperatoris  nomen  semel  et  vices  rece- 
pisse legitur.  Censuram  deinde  , sed  sine  magistratus 
honore , collega  M.  Agrippa,  exercuit;  senatum  ex 
consilio  Maecenatis  ordinaturus. 

LXXV.  Mulli  enim  equites,  atque  etiam  ex  infe- 
riori plebe , civilium  armorum  turbulentia  intrusi 
in  senatum  erant , adeo  ut  supra  mille  numeraren- 
tur. Complures  (post  necem  Caesaris,  tanquam  ex 
commentariis  eius,  per  gratiam  aut  praemium  Anto- 
nius allegerat : hos  contumeliosa  appellatione  vui- 

$.  73.  Dio. 

gus  Orcinos  vocabat ; quod  iis  nomen  fuerat,  qui 
dominorum  testamentis  manumittebantur.  Haec  de- 
pelli dedecora  publicae  dignitatis  intererat ; sed  tam 
multos  offendere  audaces  homines,  ac  iniuriam  haud- 
quaquam  aequo  animo  laturos , periculosum  habe- 
batur. Media  excogitata  ratio  est: monuitque  Caesar 
Un  i versos  , ut  suae  quisque  conditionis  atque  sfilae 
iudicem  agens  , ubi  se  hoc  loco  indignum  reperisset, 
sponte  abeundo  censoriarh  notam  lucrifaceret . 

LXXVI.  Iis  diebus  lorica  sub  veste  tectus, accin- 
•ctusque  pugione  praesedisse  creditur  , decem  robu- 
stissimis ex  amicorum  cohorte  senatoribus  sellam 
eius  circumstantibus  ; et  ne  sic  quidem  admissum 
quemquam  senatorum,  nisi  solum,  et  excussa  veste, 
ne  ferrum  occultaretur.  Quinquaginta  viris  persua- 
sum est , ut  semet  ipsos  excusarent ; idque  exem- 
plum animos  Caesari  defensionemque  dedit , alios 
etiam  centum  quadraginta  parem  ad  modestiam  adi- 
gendi. Neutros  notari  visum  est ; posteriorum  tamen 
nomina  publice  proposita ; prioribus, quia  non  repu- 
gnaverant , hic  quoque  pudor  remissus , indultum- 
que, ut,  lato  clavo  retento,  spectandi  in  orchestra, 
pnbliceque  inter  senatores  epulandi  ius  haberent. 

LXXVII.  At  Q.  Stqtilrum , tribunum  plebis  desi- 
gnatum, a gerendo  magistratu  , beet  invitissimum, 
Caesar  arcuit.  In  senatu  deinde  recensendo,  proba- 
tissimi cuiusque  arbitrio  rem  commisit,  ut  vir  virum 
legeret  : nec  offensum  se  ostendit , quum  Antistius 
Labeo  M.  Lepidum,  hostem  olim  Caesaris,  tunc 
exsulem  nominans , interrogatusque  a Caesare  , an 
essent  alii  digniores?  suum  quemque  iudicium  habere, 

7S.  Sueton.  in  Aug.  c.  35,  — Plut.  in  Aotoo.  c.  ao.  — Veli.  II , S9.  — 

respondisset.  Duos  in  consularium  numerum  retu- 
lit, C.  Clunium,  C.  Furnium,  quia  designati,  quocl 
ab  aliis  praeveniebantur,  consulatum  gerere  nequi- 
verant. Patricios  etiam  iussu  populi  et  senatus,  ex. 
lege  L.  Saevii , qui  parte  superioris  anni  consul 
fuerat, allegit ; quod  civilibus  bellis,  quae  nobilita- 
tem maxime  petunt,  multae  primariae  familiae  defe- 
cerant ; nec  tamen  carere  patriciis  respublica  poterat, 
quod  more  maiorum  multi  ritus, nisi  per  hos,obiri 
recte  nequibant. 

LXXVIII.  Sic  recensito  constitutoque  senatu,  pere- 
gre abire  quemquam  iniussu  suo  vetuit,  id  que  diu 
postea  servatum;  nisi  quod  in  Siciliam  prius, deinde 
Galliam  Narbonensem , ad  res  suas  invisendas  libera 
.concessa  est  profectio.,  his  saltem  , qui  oriundi  indi- 
dem praedia  in  illis  provinciis  haberent;  donec 
omnibus  id  promiscue  Theodosii  et  Valentiniani  lege 
permissum  est.  Inter  haec  revolventi  patris  com- 
mentarios oblatum  est  consilium  Carthaginem  dedu- 
cendae coloniae.  Id  tum  quoque  ratus  opportunum 
fore,  propterea  quod  violentis  Lepidi  ludibriis, 
magna  parte  priorum  colonorum  abducta,  sublatum 
ius  coloniae  videbatur.  Igitur  StaLilio  Tauro,  iterum 
Africae  proconsuli , scripsit,  ut  moenia  instauraret, 
frequenlaretque  habitatoribus. 

LXXIX.  Igitur  ad  tria  ferme  millia  colonorum 
romanorum,  quae  missa  ex  Sicilia  fuerant,  aliam  ex 
vicinis  oppidis  coactam  multitudinem  adiecit.  Sub 
haec  tempora  Commagenae  rex  Antiochus , evocatus 
a Caesare , atque  in  senatu  causam  dicere  iussus, 

§.  77.  Sucton.  in  Ang.  cap.  35  et  54*  — Dio  , lib.  LII , et  L1V.  — Lapis 
Aucyr.  — Tucit.  Aunal.  XI,  ai,  et  ibi  Lips. 

supplicio  interiit  , quod  legatum  Romam  missum  a 
fratre  Mithridate,  quocum  lis  erat  Antiocho,  per 
fraudem  occiderat.  Et  ne  quid  ex  traditis  praeter- 
mittatur, tunc  etiam  Capreae  patrimonio  Caesaris, 
instituta  cum  Neapolitanis  permutatione,  accesserunt, 
quam  insulam  haud  maximi  pretii , postea  secessus 
Tiberii  Caesaris  nobilitavit.  Ab  iisdem  Neapolitanis 
Leucogeum  collem  redemit , assignatis  ex  fisco  suo 
vicenis  millibus  annuis ; dedit  que  colonis,  quos  Ca- 
puam deduxerat,  alicam  se  conficere  posse  sine  creta, 
cuius  ille  collis  vim  maximam  habet , negantibus. 
Haec  ferme  quinto  Caesaris  consulatu  gesta  reperi. 

LXXX.  Sexto  deinde,  cuius  collegam  M.  Agrippam 
esse  voluit  , pristinae  reipublicae  speciem  rjuum 
alia  multa  redegit , tum  etiam  divisis  cum  Agrippa 
fascibus,  quum  abiret  magistratu,  solemne  iusiuran- 
dum  adhibuit.  Agrippam  autem  aliis  etiam  honoribus 
aequare  sibi  solitus  , sororis  elocata  filia  affinitate 
iunxit;et  quoties  una  ad  exercitum  esset,  simili 
secum  tabernaculo  uti , unaque  secum  dare  signum 
iussit.  Tum  autem  temporis  censum  una  peregerunt 
populi , lustrumque  post  annum  alterum  et  quadra- 
gesimum a L.  Gellio. Cn.  Lentulo  censoribus,  censo- 
ria potestate  fecit;  quo  lustro  censa  sunt  civium 
romanorum  quadragies  centena  sexaginta  tria  millia. 

LXXXT.  Princeps  senatus  ipse  lectus  est , ut  for- 
mam antiquae  reipublicae  ostentaret;  id  enim  con- 
tentissimo studio  affectabat.  Tum  etiam  templum 
Apollinis  olim  inchoatum,  ex  Lunensi  candido  mar- 
more perfectum  esi,  multis  gradibus  sublime.  Ipsius 
numinis  simulacrum  Scopas,  olim  celebris  artifex, 

79.  Appiar».  — Dio.  — Win.  XVIII,  11. 

fecerat;  id  in  eo  templo  positum  : lucus  insuper 
additus , et  porticus  cum  bibliotheca  graeca  latina- 
que.  Inter  alia  donaria  Marcellus  Octavia  genitus 
dactyliothecam  ibi  consecravit.  Ludos  etiam  Actiacos 
cum  Agrippa  tum  edidit  Caesar , quibus  pueri  viri- 
que patricii  certaminis  equestris  simulacrum  luserunt; 
idque  deinceps  ludicrum  in  multas  aetates  per  quin- 
quennia celebratum  est  , quatuor  sacerdotum  col- 
legiis , pontificibus , auguribus , septemviris,  quinde- 
cimviris, per  vices  curantibus. 

LXXXII.  Gymnici  quoque  ludi,  quum  stadium  in 
Campo  excitatum  e materia  esset,  dati,  et  in  arena 
capti  bellis  proximis  depugnarunt.  Has  etiam  populi 
voluptates,  queis  compluribus  diebus  exhilaratus  est, 
diffindi  valetudine  sua  non  passus  Caesar , Agrippae 
suas  quoque  vices  demandavit.  Sumptus  ad  haec  tan- 
quam  ex  familiaribus  fiscis  praebuit,  non  ex  aerario, 
quin  eo  quoque  pecuniam  ex  arca  sua  quasi  mutuam 
sine  usura  daturus  intulit.  Et  quo  meliori  fide  pecu- 
nia publica  tractaretur,  curam  aerarii  a quaestoribus 
xirbanis  ad  praetorios  praetoresque  transtulit,  quo- 
rum e collegio  binos  quotannis  senatus  deligeret; 
forte  propterea  duobus  ad  priorem  praetorum  nume- 
rum additis,  ut  deni  crearentur. 

LXXXIII.  Ipse  magnitudine  opum  liberaliter  dif- 
fundens beneficia,  frumentum  accipere  solitae  plebi 
quadruplum  admensus  est : et  quum  frequenter  tale 
munus  populo  daret , medimnum  nunquam  minus 
quinquaginta  et  ducenta  millia  distribuit.  Senatorum 
etiam  quorumdam  paupertatem  iuvit , ne  , ut  saepe 
factum  erat,  aedilitatem  petere  vererentur;  eaque 

§•  81.  Dio.  — Veli.  — • Serv-  ad  Aen.  VI , 69,  et  VIII,  710.  — Sueton.  ia 
At.fi.  c.  19.  — Plin.  XXXVI  , 5 , et  XXXVII,  «.  — Ovid.  Triat.  III , 59. 

onera  praetoribus  duobus  , maiora  quidem  urbano  , 
ut  solebat , cetera  ei , qui  inter  peregrinos  iurisdi- 
ctionem  esset  sortitus , accrescerent.  Vrbanum  autem 
praetorem , et  tum  et  postea  saepius  ipse  sine  sorte 
constituit.  Sponsiones  etiam  reipublicae  factas  ante 
proelium  Actiacum , exceptis  quae  pertinerent  ad 
aedilicia  , remisit ; et  praecipuam  calumniandi  mate- 
riam, tabulas  veterum  aerarii  debitorum,  exussit. 

LXXXIV.  Aegyptia  sacra  quamquam  in  Vrbemnon 
reciperet,  aliorum  tamen  religiosus  cultor,  plurimam 
templorum  curam  egit:  et  conditorum  posteros  ad 
maiorum  recolenda  monumenta  hortatus  , quibus 
nulli  aut  parum  locupletes  curatores  erant , ipse 
refecit  ; laudabili  quidem  modestia  , sub  priorum 
auctorum  titulis , sine  ulla  inscriptione  nominis  sui. 
Post  haec  ingenti  consilio,  ut  omnia  deinceps  meliora 
sperarentur , et  quidquid  antea  iniquius  decretum 
factumve  esset,  collegarum  improbitati , aut  tempo- 
rum necessitatibus  adsoriberetur  , omnia  , quae  ante 
sextum  suum  consulatum  constitui^  essent , uno  de- 
creto abolevit  Igitur  quum  ob  haec  laudibus  omnium 
in  caelum  ferretur,  septimo  consulatu  suo,  etM.  Vipsa- 
nii Agrippae  tertio , aliud  praebere  civitati  magnitu- 
dinis suae  documentum  statuit ; per  simulationem 
imperii  deponendi  hoc  agens  , ut  rogatus , et  coacto 
similis  potestatem  retinens,  eam  deinceps  ,iusti  ragis 
instar  , in  volentes  exerceret. 

LXXXV.  Igitur  praeparatis  ex  ordine  senatorio 
idoneis, curiam  ingressus, bancde  rebus  suis  orationem 
de  scripto  recitavit:  « Sat  scio,  Patres  conscripti , vix 
» mihi  credituros  esse  plerosque  vestrum,  id  nimirum 

5*  83-  Dio,  — Lapi»  Aocyr.  Sucton.  in  Aug.  c.  3». — Tar.^nn.  II,  37. 

o molienti,  quod  forsan  illorum  nemo  facturus  esset ; 
» praesertim  quia  potentiorum  fortunam  sequi  solitus 
» livor , eorum  de  se  verbis  atque  promissis  plerum- 
» que  fidem  abrogat.  Quapropter  ego  talia  prolaturus 
» metuendum  etiam  haberem,  ne  pro  vano,  nt  fit,  et 
» impostore  traducerer;  nisi  factis  sermonem  continuo 
» sequuturis,  etiam  iniquissimas  calumnias  repellere 
» possem  vellemque : idcirco  in  simplici  certoque 
» meae  mentis  habitu , nullis  verborum  ambagibus 
u utar.  Non  dubito,  quin  praeclare  intelligalis  omnes, 
u ita  fundatas  opes  meas  esse,  ut  retinere  mihi  impe- 
» rium.quaui  deponere,  sit  facilius.  Quidquid  unquam 
» adversus  me  constitit,  armis  aut  mansuetudine  mea 
» domitum  est:  adiutores  mei  mutuis  meritis,  et  com- 
m munione  consiliorum  operumque  arctissime  con- 
» iuncti , neminem  sperare  res  nOvas,  nedum  moliri, 
» patiuntur.  Sed  fac  esse,  qui  ausit:  quid  igitur  timebo, 
» maximos  pugnacissimosque  habens  exercitus,  eos- 
>j  demque  fidelissimos ; instructus  pecunia,  sociis ; et , 
» quid  multa  ? vestra  subnixus  populique  romani  be- 
» nevolentia,  qui  me  praeesse  rebus  communibus  non 
» sinitis  modo , sed  iubetis  ? 

LXXXVI.  » Istud  igitur  imperium,  quod  invito 
» nulla  vis  ademerit,  ego  ecce  , quod  mihi  reipubli- 
» caeque  bene  vertat,  laetus  lubensque  depono.  Eant 
» postea,  qui  lot.ab  annis  dimicasse  pro  mea  potentia 
« mussant , quaerantque  sibi  credituros.  Ego  enim 
» protinus  potestatem  omnem,  Vrbem , Italiam,  exer- 
» citus  , provincias,  quasque  accepi  a vobis,  quasque 
adieci  prioribus  a me  confectas , vestrum  in  arbi- 
» trium  transferens , validiora  mei  animi  testimonia 
» produco,  quam  ut  ulla  calumniandum  malignitate 
» convellantur.  Ne  tamen  a me  tot  aerumnas  labo- 
» resque,  ac  discrimina,  temere  ac  sine  causa  suscepta 

» putetis , ulcisci  patris  mei  (fatebor  enim)  indi- 
» gnam  necem  volui ; simul  eripere  rempublicam  ex 

tam  longa  malorum  serie  , quae  et  diu  ante  coe- 
» perant , neque  desitura  unquam  , nisi  vi  ac  armis 
m victa  videbantur.  Atque  Atinam  vel  quieta  reipu- 
» blicae  tempora  fuissent,  vel  ea  saltem  mala,  quae 
r curari  consuetis  remediis  possunt ! quanto  maluis- 
» sem  sub  legum  imperio  adversus  hostes  experimenta 
» virtutis  edere  ! 

LXXXVIL  11  Sed  quando  eo  deventum  erat,  ut  sine 
» adolescentuli  opera  populus  romsSius  nec  imperium  ' 
n servare,  nec  libertatem  posset,  super  annos  prompte 
x alacrilerque  suscepi  negotium,  idque  diis  faventibus 
11  supra  vires  feliciter  perfeci.  Quo  quidem  in  opere, 
ii  dum  vestris  commodis  patriaeque  consulerem  , 
ii  nullus  me  labor’  nullae  hostium  minae  deterrue- 
ii  runt;  non  amicorum  preces,  non  factionum  limor, 
ii  non  adversariorum  amentia  me  dimovit  ab  instituto, 
i>  quominus  corpus  animamque  perpetuo  pro  vobis 
n periculo  exponerem  , eaque  facerem  ac  paterer, 
ii  quae  apud  conscios  ac  memores  referri  nihil  attinet, 
ii  Quando  igitur  et  ego  propositum  tenui,  et  vos  mea 
ii  opera  salvi  concordesque  agitis;  et  nunc  demum 
u post  tot  annorum  contentiones  populus  romanus 
ii  certa  (irmaque  pace  ac  consensione  fruitur;  etiam 
'ii  libertatem  atque  rempublicam  recipite,  atque  se - 
>i  eundum  leges  more  maiorum  gex-ite.  Haec  a me 
» dici  fierique  minus  mirabimini , ubi  recordatione 
ii  et  comparatione  praeteritorum  adverteritis:  eodem 
» ab  animo  haec  proficisci,  unde  prior  profecta  est 
ii  lenitas, 6t  a negotiis,  et  honoribus,  nisi  necessariis, 
ii  abstinentia;  unde  et  ex  omnibus,  quae  mihi  de- 
» crevistis,  nihil  insolens  aut  publicae  libertati  grave 
» recepi. 

. IjXXXVIII.  » Sed  neque  iudicium  tnetirn  accusave- 
» ritis,  qui  tanto  imperio,  nulla  nec  re  cogente, noc 
» homine,  sponte  absistam:  magnas  consilii  huius 
» atque  praeclaras  causas  habeo.  Nain  sive  ius  re- 
ti spicias,  nihil  est  aequius,  quam  res  vestras  arbitrio 
■»  maxime  vestro  administrari ; sive  utilitatem  , et 
« mihi  conducere  arbitror  , ut  curis  invidiaeque  et 
» insidiis  me  subtraham , et  vobis , quibus  iain  licet 
33  libere  temperanterque  ac  concorditer  administrare 
3}  rempuhlicam.  Quod  si  gloriam  quoque  inluemur 
n (cuius  causa  multi  pericula  non  sustinent  modo , 
» sed  expetunt),  quidquamue  poterit  esse  honestius, 
»3  quam  nitro  abdicanda  potestate  , quae  meliorem 
»3  orbis  terrarum  partem  continet,  approbare  generi 
» humano  animum  fortuna  maiorem,  qui  sui  iuriset 
■»  rerum  arbiter,  et  parare  magna  imperia  et  regere 
w norit,  et  siro  arbitratu  deponere?  Igitur  si  quis 
» forte  vestrum  ab  alio  talia  sentiri  dicique  vere  posse 
33  non  credat,  at  saltem  a me  credat  posse.  Quippe 
»3  quum  enumerare  plurima  mea  patrisque  mei  merita 
»■  in  promptu  esset,  propter  quae  non  iniuria  supra 
» ceteros  quodibet  nos  amatis  atque  extollitis;  tamen 
» nihil  est,  quo  aeque  gloriandum  putem,  quam  quod 
» summam  potestatem  , a vobis  oblatam , et  ille  non 
» accepit,  et  acceptam  ego  dimitto. 

LXXXIX.  Cum  hoc  enim  facto  quis  aut  Galliam 
» subactam  comparet , aut  Moesos  Aegyptiosque  do- 
33  mitos,  imperiique  fines  non  Rheni  fluentis  , non 
>3  Istri,  ne  Oceani  quidem  obiectu  coercitos?  Fateor 
»3  haec  equidem  tanta  esse;,  ut  antiquorum  gloriam 
» haud  dubie  vincant;  ea  lamen  huic  mpdestiae  no- 
» strae  longissime  cedere  iudico.  Cui  equidem  nec 
3»  civilia  bella  confero . quuin  ex  aliis  alia  magno 
>3  terrore  surgcrent,  ita  feliciter  confecta,  vicloriam- 

» que  clementia  temperatam,  ut  nihil  aut  constantius, 
» aut  melius  in  eiusmodi  tempore,  ne  optare  quidem 
» liceat.  Vnum  hoc  non  morem  modo , verum  etiam 
» ingenium  humanum  egredi  aio,  quod  duo  Caesares, 
» quum  possemus  imperare  nolentibus,  etiam  volen- 
» tibus  imperare  noluimus.  Si  igitur  magnis  animis 
» ct  quaerere  gloriam,  et  uti  quaesita  conceditur, 
» quid  est , quod  mihi  praestare  mortalitas  splendi- 
» dius  celebriusque  possit?  Vt  enim  de  patre  sileam, 
« quis  animi  magnitudine  contendere  mecura  ausit, 
» qui  tanta  rerum  omnium  licentia,  tot  terrarum, 
» tot  marium  imperio  , firmissimis  exercitibus,  im- 
is mota  domi  pace , studiis  procerum , benevolentia 
» populi , tantis  opibus  cupide  caream , maiorem  iu 
» memetipso  mihi  felicitatem  esse  repositam  sentiens? 

XC.  » Fuit  mihi  cum  quibusdam  superiorum  tem- 
» porum  claris  viris  honesta  contentio  ; nec  dignum 
» his  temporibus  quae  me  genuissent,  nec  honestum 
» nomini  romano  credidi , si  olim  quidem  Horalios, 
» Mutios , Regulosque  ac  Decios , horumque  similes 
» respublica  nostra  producere  potuisset , nunc  velut 
» effoeta  senio,  et  nullis  ad  nobilem  nisum'  viribus. 
» nihil  proferre  posse  pristinam  gloriam  decens  cre- 
w deretur.  Vt  tamen  me  non  abiicere  reipublicae 
» curam  , sed  ponere  appareret , non  ita  festinavi 
■»  decedere , ut  improbis  hominibus  rapiendam  pote- 
» statem  in  medio  relinquerem.  Vobis  illa  , Patres 
» conscripti,  vobis  destinatione  mea  consilioque  tra- 
» ditur , quos  virtute  atque  sapientia  ceteros  excel- 
» Iere  cognovi.  Priusquagi  enim  insanorum  hominum 
» licentia  , quam  tot  laboribus  vix  depuli , rem  ro- 
si manam  diripi  convellique  paterer,  aut  millies  mo- 
» rerer,  aut,  quod  minus  etiam  optandum  puto, 
» perpetuo  imperarem.  Vos  igitur  hoc  a me  transla- 

» tum  onus,  ut  bonis  civibus  et  reipublicae  studiosis 
» dignum  est,  excipite;  mihique  hanc  veniain  date, 
33  ut  tot  exantlatis  laboribus  defatigatum  animum , 
» totque  morbis  vexatum  corpus,  aliquando  per  ho- 
» neslum  otium  recreem  ; simul  invidiam  ac  odium 
« excutiam,  optimis  quibusque  non  nisi  cum  imperio 
» declinandum. 

XCI.  « Etiam  insidiis  me  petitum  esse  scitis;  iniquis 
» profecto:  sed  tanto  magis  exire  locum  propero, 
» tanta  pericula  ne  merentibus  quidem  ailerqgitem. 
» Haec  igitur  ratio  probanda  erit  omnibus  , quae  et 
» mihi  securitatem  cum  gloria,  et  utilitatem  imperio 
» affert ; quando  certe  melius  est,  iunctis  plurium 
» consiliis,  quaip  unius  nutu  administrari.  Quae  quum 
» ita  sint,  unam  hanc  pro  tot  laboribus  ab  unoquo- 
» que  vestrum  gratiam  expeto , vosque  rogo , ne 
» mihi  quietiorem  postmodum  acturo  vitam  invi- 
» deatis.  Non  imperare  tantum  . sed  et  parere  ( inihi 
» credite)  scio;  nec  enim  cuiquam  praecepi,  nisi 
» quod , imperante  alio  , mihi  quoque  faciundum 
» existimassem.  Equidem  si  pro  mea  conscientia  ve- 
» stroque  favore  fingere  mihi  futurarn  conditionem 
■»  licet,  sine  metu,  sine  periculo  privatam  inter  vos 
» acturus  vitam  videor:  si  quid  secus  accidat  ( nec 
» enim  unus  homo , tot  confectis  civilibus  bellis  , 
» toties  asserta  contra  voluntatem  multorum  republi- 
>j  ca , vitare  offensas  omnium  potuerit),  bene  habet; 
» mori  potius  ante  tempus  privatus  cupio,  quam 
>>  regium  imperium  in  cives  meos  diutissime  obtinere. 

XC1I.  «Quid  enim  evenire  mihi  ad  laudem  effica- 
» cius  posset,  quam  interfectum  mfe  non  ob  aliud  in 
» privata  conditione  ferri , quam  ne  in  regno  quem- 
93  quam  interficere  cogerer?  Et  pro  brevi  vita  sempi- 
39  terna  mihi  gloria  cum  ultione  publica  contingent; 

m quemadmodum  et  pater  meus  caelestes  honores  ade- 
« ptus  est , percussores  eius  fuga , morte , infamia 
33  poenas  dederunt.  Mortales  equidem  omnes  sumus; 
» sed  quum  natura  negavit  immortalitatem,  bonis 
33  factis  vitaeque  consentanea  morte  nanciscimur.  Hac 
33  igitur  spe  atque  fiducia  reddo  vobis  rempublicam, 
33  Patres  conscripti ; quam  sic  accipiatis  velim , ut 
33  neque  mole  curarum  terreamini , neque  facilem 
33  atque  perfunctoriam  rerum  tractationem  fore  co- 
33  gii4|tis.  Quid  autem  vetat  me  de  partibus  quoque 
33  nobilioribus  praecepta  vobis  quaedam  tradere, 
>3  quid  lieri  expediat,  ipso  opere  usuque,  nisi  qunl 
33  fallor , edoctum  ? 

XCI1I.  « Principio  igitur  leges  immutabili  observati- 
33  tia  colite:  plurimum  in  hoc  uno  ulilitutis  est,  et 
33  felicius  agunt  civitates , quae  leges  etiam  aliqua 
33  parte  vitiosas  reverentur,  quam  quae  seinper  ali- 
33  quid  mutantes,  delectari  magis  emendandis  legi- 
33  bus , quam  emendatis  uti,  videntur.  Nec  publice 
33  tantum  auctoritatem  earum  defenderitis,  sed  ipsi 
33  quoque  domi,  sermonibus,  actionibusque  omnibus 
33  sequimini.  Provincias  pace  belloque  regendas  opti- 
33  mo  cuique  atque  peritissimo  mandate  citra  invi- 
33  diam  et  privatae  rei  studium,  quod  apud  probos 
33  et  prudentes  utilitate  publica  vincitur.  Honores 
33  poenasque  pro  merito  cuiusque  repraesentare  rne- 
33  mineritis:  familiaria  bona , si  necessitas  postulet, 
33  pro  publicis  habere  ne  cunctemini;  publicis  autem 
>3  haud  secus  atque  alienis  abstinete:  vestra  gnaviter 
33  tuemini ; aliena  ne  concupiscite  ; sociorum  spoliis 
33  ac  contumeliis  abstinete;  hostes  iniuria  ne  provo- 
33  cate , provocati  ne  timete : arma  semper  in  mani- 
33  bus  sunto;  sed  haec  nec  in  vos  'ipsos  invicem,  nec 
33  in  quemquam  pacatum  vertitote.  Milites  alendi 


Djgitized  by<2dog!e 


IN  LOC.  UB.  CX.Ji.XIV  LIVIANI 


385 


» vobis  erunt,  ne  aliis  insidiari  necessitate  adigantur; 
>1  at  iidem  et  cohibendi , ne  quid  mali  per  audaciam 
>»  lasciviamque  cuicumque  inferant. 

XCIV.  « Sed  quid  ego  longo  sermone , quae  sint 
» facienda  vobis,  exsequor?  ex  his  enim,  quae  dicta 
» sunt,  etiam  ceterorum  rationem , quaeque  agenda 
» vobis,  quaeque  vitanda  erunt,  haud  difficulter  col- 
is legeritis:  in  hoc  igitur  uno  praeceptoque  votoque 
« finiam , ut  sic  gerentes  rempublicam  felices  ipsi 
» sitis , et  mihi  gratiam  habeatis , cuius  opera  ex  mi- 
>1  serrimo  statu  provecti  iu  felicissimum  fueritis;  ne 
» forte  (quod  absit,  aberitque)  gubernationi  rerum 
» impares  et  mihi  poenitentiam  iniiciatis  consilii  mei, 
« et  populum  romanum  novis  iterum  periculis  et 
» bellis  implicelis. « Ilaec  oratio  non  aliter,  atque 
pro  magnitudine  exspectatae  rei,  audientium  animos 
vario  motu  perculit:  pauci  mentis  eius  conscii  ex 
compacto  adslipulabanlur;  ceterorum  credentium 
dictis,  aut  diffidentium  , a diversis  causis  par  et  ad- 
miratio et  molestia  fuit;  illis  animi  magnitudinem, 
his  artificium  stupentibus,  et  alteris  aegre  ferentibus 
calliditatem  Caesaris,  alteris  eum  abire  potestate  do- 
lentibus : iam  enim  recordatione  tot  turbarum  atque 
bellorum  apud  plerosque  taedium  popularis  status 
incesserat;  hisque  non  mutatio  tantum  reipublicae, 
sed  etiam  auctor  mutationis  Caesar  placebat. 

XCV.  Ceterum  nemo  vera  proponi  putantium  haec 
prompte  excipiebat , aliis  minime  gaudentibus  hoc 
consilio,  aliorum  gaudium  occultante  metu;  neque 
fictam  hanc  atque  simulatam  modestiam  existimanti- 
bus, arguendi  voluntas  aut  fiducia  aderat:  omnium 
in  eundem  vultum  similesque  voces  coacta  adulatio 
est.  Et  orationem  quidem  laudabat  nemo  : pars  , quia 
rem  non  probabat;  ceteri,  nc  cupidius  accepisse  vi- 
Tit.  Liv.  Tom.  XIII  B b 

derentur.  Tantummodo  frequenter  adhuc  recitaoli 
occlamatum  est ; et  ubi  peroravit,  certamen  obtestan- 
tium  fuit,  ne  rempublicam , ut  unus  ei  rector  munere 
deum  oblatus,  destitueret.  Multa  etiam  passim  argu- 
menta suadentium  hortanliumque  ingerebantur,  qui- 
bus quum  aliquandiu  restitisset,  ad  extremum  pro- 
ditione sua  vicius,  imperium  retinuit.  Tunc  inter 
magnam  gratulandum  laetitiam  et  alia  decreta , et 
praecipue  duplex  praetorianis  stipendium,  quo  ala- 
crius pro  salute  principis  excubarent.  Hac  arte  Caesar 
infamiam  potentiae  suae  detraxit,  ut  volentibus  po- 
stea, atque  etiam  obsecrantibus,  Invitus  ipse  otiique 
cupidior  imperare  videretur. 

XCVI.  Neque  tamen  res  adeo  incredibilis  est,  ex- 
stitisse, qui  pauciora  , quam  posset,  vellet;  et  prae 
se  ferre  perseveravit  hanc  voluntatem  Caesar,  plurimis 
dictis  scriptisque.  Nam  et  in  epistola  quadam,  otium 
suum  non  fore  dignitatis  expers , neque  priori  gloriae 
inconveniens  pollicitus,  haec  ipsa  verba  posuit:  sed 
ista  feri  speciosius , quam  promitti  possunt;  me  tamen 
cupido  temporis  optatissimi  mihi  provexit , ut , quum 
rerum  laetitia  moretur  adhuc , perciperem  aliquid  volu- 
ptatis ex  verborum  dulcedine.  Interim,  sive  ut  partem 
invidiae  declinaret , sive  ut  curas  levaret,  negavit, 
se  provincias  omnes  suscipere  regendas  ; aut  quas  su- 
scepisset , retinere  perpetuo  posse : in  decennium  tamen 
operam  suam  offerre  reipublicae , ea  tamen  lege , ut  si 
pacare  citius  omnia  posset , celerius  ei  liceret  abire  po- 
testate. Divisis  igitur  cum  senatu  provinciis,  sibi  in- 
quietiores, in  quibus  bella  erant,  aut  timebantur, 
recepit;  ambigua  aestimatione,  reipublicae  cura  haec 

faceret , an  ut , relictis  inermibus  et  obnoxiis , quid- 
quid ubique  militum  ac  armorum  esset,  secura  po- 
tentia complecteretur. 

XCVIT.  Igitur  senatui  populoque  romano  permis- 
sae sunt  Africa  , Numidiaque,  et  Cyrenaica  regio  , et 
cum  Epiro  Graecia,  DalmaLia,  Macedonia;  praeterea 
Bithynia  cum  Ponti  proxima  parte,  ac  Hispania  Bae- 
tica; tum  ex  insulis  Sicilia,  Sardinia,  Creta.  Caesar 
reliquam  Hispaniam  omnein , ilemque  Galliam  Ger- 
maniasque  retinuit,  cum  Coelesyria,  Phoenice,  Cili- 
cia , Cyproque  et  Aegypto.  Sed  mox  Cyprum  poptilo 
reddidit  Caesar  ; Dalmatiam,  ubi  exortum  bellum  erat, 
recepit:  ad  eandem  formam  diversis  temporibus  aliae 
quoque  permutatae  provinciae  sunt,  ut  suis  locis  re- 
feretur. Ceterum  tum  quidem  census  ntriusque  pro- 
vincias a senatoribus  obtineri  voluit;  Aegypto  dem- 
pta, cui  praefectum  mittebat  ex  equestri  ordine.  At 
in  populi  provincias  annui  magistratus  exibant,  sorte 
divisis  provinciis;  nisi  quod  extra  ordinem  multitu- 
dinis liberorum  habebatur  ratio,  orbique  patribus, 
et  maritis  caclibes  posthabebamur. 

XCVffl.  Hos  omnes  esse  senatorii  ordinis  oporte- 
bat; eoque  habitu  ac  cultu  utebantur,  non  accincti 
gladio,  non  militibus  stipati.  Proconsules  appellari 
placuit , latius  extensa  significatione  vocis  , ut  'non 
hos  modo,  qui  ex  consulatu  issent  in  provinciam, 
sed  praetores  etiam,  quique  eorum  loco  haberentur, 
comprehenderet:  lictores  his  totidem,  quot  in  Vrbe 
solebant  apparere,  concessi.  Et  quamvis  in  sua  tan- 
tum provincia  potestatem  exercere  poterant,  insignia 
tamen  Vrbem  egressi  sumere,  eademque,  donec  in 

Vrbem  reverterentur , retinere  iussi.  Sed  initio  duae 
harum  consulares  appellabantur:  Africa,  dempto 
lubne  rrgno ; et  Asia  , quae  gentes  intra  Halvm  ac 
Taurum  continebat , exceptis  Gallograecis , et  natio- 
nibus Amyntae  parentibus,  Bithyniaque  ac  Propon- 
tide. Decem  reliquas  praetorias  fecerat,  Baeticam, 
Narbonensem,  Sardiniam  adiuncta  Corsica,  Siciliam, 
Illyricum,  Macedoniam,  Achaiam,  Cretam  cum  Cy- 
rene, Cvprum,  Bithyniam  cum  Propontide  vicinaqne 
parte  Ponti.  Suas  autem  provincias  a se  uno  delectis 
tradidit  Caesar , appellarique  legatos,  etiamsi  forte 
consulatum  gessissent,  voluit.  His  non  temporis,  sed 
voluntatis  suae  modo  finiebat  Caesar  potestatem,  mi- 
litari habitu  cinctuque  conspiciendis  , ut  quibus  in 
milites  animadvertendi  concessum  ius  esset;  id  enim 
eius  potestatis  insigne  est,  nec  ab  aliis  usurpatur. 

XCIX.  Senos  autem  lictdres  habebant,  quotquot 
eorum  non  essent  consulatu  functi , atque  hinc  eis 
apud  Graecos  nomen  fuit.  Saepe  autem  accidit,  ut 
voluntate  Caesaris  etiam  consules  praetoresque  in 
magistratu  suo  provincias  oblinerent.  Idem  tamen 
auclor  fuit  instituti,  ne  magistratus,  deposito  honore, 
slatim  in  provincias  mitterentur;  sed  quinquennium 
saltem  interponeretur.  Et  initio  quidem  , quamquam 
plures  essent  provinciis,  tamen  omnes  ad  sortiendum 
admittebantur ; postea  propter  quorundam  delicta. 
Caesar  eam  quoque  rem  suae  potestatis  fecit  hactenus, 
ut  ex  omni  numero  totidem  eximeret,  quot  provin- 
ciarum sortes  erant,  eosque  sortiri  solos  iuberet.* Po- 
stea et  hic  mos  inolevit,  ut  huiusmodi  provincias 
Caesar  cui  vellet  daret,  et  quam  vellet  diu  : quin  et 
equilibus  romanis  quarundam  gentium  aliquando 

commissa  cura  fuit.  Haec  igitur  tum  sunt  constituta 
circa  officium  senatorum,  quibus  in  provinciales  ca- 
pitalis poenae  potestas  erat. 

C.  Mittebantur  enim  et  alii  in  populi  quidem  pro- 
vincias, quibus  id  iuris  non  esset,  ex  quaestoribus 
sorte  ducti,  aut  proconsulum  legali,  quos  rectius 
consiliarios  ab  argumento  vocaveris.  Hos  autem  sibi 
quisque  deligebat : praetorii  quidem  singulos  aequa- . 
lis  dignitatis,  aut  inferioris  etiam;  consulares  vero 
ternos  eiusdem  loci,  quos  imperator  probavisset.  Sed 
et  in  Caesaris  provincias , in  quibus  plus  una  legione 
esset,  senatores  mittebantur,  quos  legatos  legionum 
appellabant;  hos  deligebat  ipse  ex  praetoriis  plerum- 
que; nonnunquam  quaestorios  etiam,  aut  alio  me- 
diorum honorum  functos  adhibebat.  Hae  ferme  sena- 
torum functiones  erant:  at  ex  equidbus,  qui  eorum 
tribuni  militum,  aut  nuper  in  senatu  fuerant,  aut 
alioqui  praestanliores  ceteris  habebantur,  nonnullos 
moeniorum  Romae  curatores , alios  etiam  in  externis 
urbibus  constituit..  Ex  eodem  ordine  procuratores , 
interdum  et  ex  libertis  suis , in  omnes  provincias  dir 
misit,  redditibus  colligendis  cerlisque  faciendis  impen- 
sis ; nisi  quod  a proconsulibus  provinciarum , .quibus 
praeerant,  tributa  cogebantur.  His  etiam  procurato- 
ribus, non  secus  atque  proconsulibus,  mandata  prinr 
ceps  dabat , eosque  certis  cum  stipendiis  emittebat; 
idque  etiam  in  ceteris  provinciarum  rectoribus  ser- 
vari placuit.  Antiquitus  enim  redemptores  erant,  qui 
proconsulibus  mulos  et  tabernacula,  vasaque,  et 
omne  aliud  instrumentum  publice  locata  praeberent. 

5.  99.  Soeloo.  in  Ang.  e*p.  36.  — Dio. 

§.  100.  Dio.  — Sueton.  in  Ang.  cap.  36,—  Cic.  in  Pisoo.  cap.  36- — Lif., 
3CLI! , v.  — Lnmprid.  Alex.  Ser.  43. 

CI.  Tum  vero  parare  haec  e stipendiis  suis  omnes 
iussi : has  insuper  communes  omnibus  leges  accepe- 
runt, nequis  delectum  militum  ageret;  ne  pecunias 
cogeret , nisi  ex  praescripto  ; ne  quis , accepto  succes- 
sore , cunctaretur  decedere , nere  tempus  in  itinere  tere- 
ret , sed  intra  trimestre  utique  in  V rbem  reverteretur. 
Hanc  igitur  faciem  tum  quidem  temporis  ista  rece- 
perunt: revera  regnum  erat,  et  Caesar,  militibus 
instructus  et  pecunia,  etiam  ea,  quae  reddidisse  se- 
natui populoque  videbatur,  imperio  obtinebat.  Aera- 
rium quidem  publicum  ab  suo  distinctum  habebat ; 
sed  par  Ierat  ei  in  utrumvis  potestas,  quae  nec  rerum 
limitibus,  nec  temporum  spatiis  coerceretur:  nam  tam- 
etsi dixerat,  ista  se  tantum  in  decennium  recipere, 
mox  in  aliud  quinquennium,  deinde  iterum  in  decen- 
nium ei  prorogatum  imperium  est,  ita  ut  continuatis 
decenniis  ad  finem  usque  vitae  in  summa  potestate 
persisteret. 

Cii.  Senatus  tamen,  quasi  adiicere  aliquid  fortunae 
eius  posset,  iam  post  orationem  aj>  eo  habitam,  pro- 
missaqne  de  provinciis  dividundis  facta,  multos  ei 
honores  decreverat;  in  quis  maxime  insignes,  ut  ante 
domum  eius  in  Palatio  lauri , quernum  coronam  susti- 
nentes , statuerentur , eaeque  quotannis  a.  d.  kal.  mari, 
renovarentur , quo  simul  et  in  hostes  victoriae , et  in 
cives  dementia  significarentur  : ei  usque  rei  memoriam 
temporum  eorum  triumviri  auro,  argento,  aeri  flan- 
do feriundo  tam  diuturnam  effecerunt,  ut  hodieque 
spectentur  nummi , quernum  coronam  cum  lauri  ra- 
mis exhibentes  r titulo  inscripto,  ojs.  cives,  servatos. 
Tum  vero  redactis  in  promissam  formam  pr6vinciis, 
et  ad  tutelam  imperii  distributis  quatuor  et  quadra- 

£.  ivj.  Diu. 

ginta  legionibus,  ab  senatu  populoque  romano  Augu- 
stus appellatus.  Romulum  vocari  oportere  quidam 
censuerant , quasi  et  ipsum  conditorem  Vrbis  : ner. 
displicebat  nomen  Caesari,  nisi  quod  regis  illud  fuerat, 
cuius  vocabulum  studiose  fugiebat,  quum  rem  tene- 
ret. 

CITI.  Sed  Munatii  Planci  sententia  praevaluit,  ut 
Augustus  potius  diceretur,  non  tantum  novo,  sed 
etiam  ampliori  cognomine , quod  locis  consecratis 
sanctisque  rebus  antea  tribui  consueverat:  nam  ab 
augendo  deductum  hoc  nomen,  sequentibus  saeculis 
nequldquam  existimatum.  Actum  id  idihus  ianuariis, 
ex  Ovidio  satis  constat,  mansitque  huic  vocabulo  per 
complura  saecula  tanta  veneratio,  ut  solis  imperato- 
ribus romanis  relictum  ne  potentissimi  quidem  reges 
affectarent.  Eliam  'mensem  Septembrem , quo  natus 
ille  esset,  Augustum  appellandum  censentibus,  ipse 
sextilem  praetulit,  ob  causas  senatusconsulto  com- 
prehensas. quod  in  haec  verba  factum  est:  Quum 
imperator  Caesar  Augustus  mense  sextili  et  primum 
consulatum  inierit , et  triumphos  tres  in  Vrbem  intule- 
rit , et  ex  Ianiculo  legiones  deductae , sequutaeque  sint 
eius  auspicia  et  fidem , et  Aegyptus  hoc  mense  in  po- 
testatem populi  romani  redacta  sil , finisque  hoe  mens* 
bellis  civilibus  impositus  sit  ; atque  ob  has  causas  hic 
mensis  huic  imperio  felicissimus  sit , ac  fuerit:  placere 
senatui,  ut  mensis  Augustus  appelletur. 

CIV.  Eadem  de  re  et  plebiscitum  factumest,  rogante 
Sex.  Pacuvio  tribuno  plebis.  Is  inter  immodicam 

§.  ®03.  Pigh.  Annal.  — Lif.  Epit.  — Val.  Mas.  II,  8-  -s-  Plin.  3CVT , 4* 
— Oros.  VI  f ao.  — Auct.  de  Vir.  iliostr.  — Appiau.  B.  Civ.  lib.  I.  — Dio.  — 
Sneton.  in  Aii*»,  cap.  7.  — • Flor.  IV,  13. 

§.  ioi.  Hegesipp.  V , i5.  — Veli.  II,  91.  — Beraegger-  ad  Sueton.  An*, 
cap.  7.  — Ofid.  Fast.  1,  590  et  6 09.  — Mocrob.  Sat.  lib.  I,  cap.  13.  — Dio  , 
lib.  LV. 

omnium  gratulationem , eminere  suam  adulationem 
cupiens  hispano  celticoque  more  se  devovit  Augusto  ; 
et,  hoc  prohibente,  ad  circumstantem  subsellia  po- 
pulum prosiluit,  et  persuasis,  quos  potuit,  etiam 
. circum  angiportus  et  vias  discurrens  sequi  suum 
exemplum  obvios  coegit:  atque  inde  mos  ortus  dici- 
tur, ut  imperatorem  ailoquentes,  se  numini  eius  ma- 
ieslalique  devotos  dicerent.  Idem  edecit,  ut  propter 
decretos  Augusto  honores  passim  sacrificaretur;  atque 
pro  concione  palam  professus,  se  Augustum  ac  filium 
suum  heredes  instituisse  aequis  partibus , quum  nihil 
haberet,  eo  fecisse  existimatus  est,  ut  accipcretfquod 
etiam  contigit.  His  temporibus  Augustus , quum  vim 
summi  imperii  teneret,  omni  conatu  elaboravit,  ut 
quam  posset  maximam  libertatis  speciem  efficeret; 
hoc  maxime  vaframento  usus,  ut  magistratus  etiam 
Capesseret  saepius , aliosque  honores,  atque  nomina 
eorum  antiqua  reciperet,  quo  videlicet  non  sibi  vin- 
dicare omnia , sed  ex  legibus  et  senatus  populique 
voluntate  habere  videretur. 

CV.  Quod  exemplum  et  successores  eius  imitati , 
consules  sa'epe,  et,  quoties  extra  pomoerium  agerent, 
proconsulibus  gesserunt.  Imperatoris  etiam  suscepe- 
runt appellationem,  vel  quibus  nulla  ex  hoste  parta 
victoria  esset , ne  regis  aut  dictatoris  nomen  assume- 
rent, et  tamen  proprium  aliquod  summo  fastigio  vo- 
cabulum haberent.  Sub  horum  nominum  antiquo  iure 
conscribere  exercitus , cogere  pecunias  , bellum  ant 
pacem  facere , civibusque  pariter  et  sociis  imperare 
consueverunt:  etiam,  ut  equites,  atque  adeo  senatore' 
vel  intra  pomoerium  necare  possent:  et  quidquid  un- 

§.  io4-  Dio.  lib.  Lttt.  — Lir.  Epit.  — Strab.  tib.  JII , p.  16S.  — C«v.  A' 

quam  ista  nomina  gerentibus  usurpatum  potestatis 
fuit.  Ceflsurae  vero  praescriptio  facultatem  dabat  in 
vitam  moresque  singulorum  inquirendi,  census  agen- 
di , in  equitem  aut  senatum  legendi,  quos  vellent, 
aut  contra  inde  removendi. 

CVI.  Ne  autem  ulla  pars  reipublicae  videretur 
eorum  eximi  potestati  oportere  , sacerdotia  capiebant 
omnia  , et  pleraque  conferebant,  ipsi  pontificatum 
maximum  soli  retinentes.  Tribunilia  deinde  potestas 
dabat  eis  in  omnia  senatus  decreta  arbitrium , ut 
liceret  eis  , quidquid  eorum  displiceret  , tollere : 
praeterea  sacrosanctos  efficiendo  ab  omni  defende- 
bat iniuria;  adeo  ut,  si  vel  leviter  se  laesos  verbo 
factove  cuiusquam  existimarent, possent  eum  indicta 
causa  tanquam  impium  et  nefarium  hominem  occi- 
dere. Et  tribunatum  quidem,  tanquam  patriciis  haud 
concedi  solitum,  non  suscipiebant ; potestatem  autem, 
quanta  unquam  fuit  maxima , vindicabant  ; quam 
quia  quotannis,  quoties  tribunorum  comitia  perfecta 
erant,  resumebant,  per  annos  tribunitiae  potestatis 
imperium  eorum  dinumerari  obtinuit. 

CVU.  Haec  igitur  tanquam  a populo  accepta,  ad 
imaginem  antiquae  reipublicae,  principes  habuerunt. 
Ceterum  rem  paucissimis  olim,  et  tantum  certas  in 
causas  concessam , assumpserunt  in  omnia,  ut  legibus 
solverentur.  Patris  autem  Patriae  appellationem , 
honoris  plus  afferentem  , quam  potentiae  , servarunt 
ominis  causa ; Caesaresque  et  Augusti  vocari  voluerunt, 
alterum  significandi  gratia  , quibus  successissent ; 
alterum  exprimendae  amplitudini  suae  dignitatique 
aptum  rati.  Haec  igitur  commutatio  rerum,  quum 
publice  esset  utilissima ( deventum  enim  eo  erat,  ut 

salva  esse  Roma  non  posset,  nisi  ab  uno  regeretur), 
rerum  gestarum  expositioni  fraudi  fuit,  ut  angustior 
esse  inciperet,  et  incertior. 

CVIII.  Superioribus  enim  temporibus,  quum  quae 
fierent,  omnia  senatui  populoque  romano  renuntia- 
rentur, a multis  excipi  consignarique  potuerunt;  et 
quamquam,  ut  fit,  a nonnullis  timori  graliaeqne aut 
simultatibus  aliquid  daretur,  tamen  apud  alios,  et 
in  publicis  commentariis  reperire  integriora  fas  eral. 
Postquam  ad  unum  omnia  referri  coepere,  paucis, 
illa  lanquam  ex  abdito  proferentibus,  maligne  cre- 
ditum; quod,  unde  arguerentur,  non  esset,  omnia 
ad  arbitrium  principum  composuisse  existimatis ; 
quum  etiam  Claudium  Caesarem,  historiam,  hortante 
T.  Livio,  scribere  aggressum,  ne  vere  ac  libere,  quae 
mortem  Caesaris  sequuta  erant , traderet , saepe  ca- 
stigatum ab  avia  et  matre  didicerimus. 

CIX.  Accessit  ex  ipsa  imperii  magnitudine  cuncta 
accurate  tradendi  quaedam  desperatio : nam  ex  eo 
tempore  multa  domi  bellique  gesta  sunt,  quorum 
causas  atque  seriem  pauci,  praeter  auctores,  nossent; 
plerosque  totum  negotium  pertinaciter  falleret.  Ynde 
nemini  vertendum  vitio  erit,  si  non  obvia  fide  sine 
delectu  omnia  exceperit,  praesertim,  quoties  utcum- 
que tradita,  manifestioribus  rerum  indiciis  arguuntur. 
Sed,  ut  ad  seriem  temporum  revertamur,  qua  die 
Caesari  cognomentum  Augusti  e st  impositum,  Tiberis 
proxima  nocte  exundans,  plana  Vrbis  inundavit : res 
fortuita  valum  interpretationibus  in  prodigium  tracta 
est,  incrementumque  Caesari  significari  creditum, 
civitatem  totam  in  potestate  habituro. 

§•  l075f  Flor.  — Dio.  — Tac.  Hist.  I,  i. 

CX.  At  ille  non  iam  potentiam,  quae  prius  adfuerat, 
sed  iusli  imperii  decus  atque  bona  cogitans , non 
omnia,  ut  olim,  privato  consilio  agebat:  de  plerisque 
Patres  consulebantur;  precante  ipsos , ne  quis  sibi 
patriaeque  , si  quod  haberet  consilium  rectius  , invide- 
ret; neque  difficilem  se  exhibuit,  quidquid  illi  parum 
apte  cogitalum  iudicussent,  corrigendo.  Maxime  au- 
tem a consulibus,  aut  si  locum  alterum  ipse  occuparet, 
a collega  postulabat  admoneri.  Sed  et  ex  aliis  magi- 
stratibus singulos,  et  ex  reliquo  senatu  quindecim 
sortiri  iussit,  quibus  in  proximum  semestre  ad  i u tori  - 
bns  uteretur,  de  negotiis  ad  frequentem  senatum 
referendis  ante  tractaturus. 

CXI.  Eosdem  etiam  aliquando  adiudicaturus  adhi- 
buit. Exercebat  tamen  et  senatus  iudicia,  quefaad- 
modum  olim ; quin  et  legationibus  interdum  regnm 
atque  nationum  responsa  dabat:  populus  comitiis 
intererat;  nihil  tamen  nisi  de  sententia  principis  con- 
stituebatur. Magistratus  parlim  ipse  designabat , par- 
tim  suffragiis  ipse  sinebat  creari ; semper  animum 
intendens,  ne  indigni  fierent,  aut  factionibus  ac  am- 
bitioni locus  esset.  His  in  universum  ita  ordinatis, 
deinceps  singula  , quae  memorari  digna  occurrent, 
suis  annotata  temporibus  referentur.  Non  enim  abs 
re  miratus  Alexandrum  bic  princeps,  plerisque  in 
adolescentia  subactis,  ne  materiam  agendi  postea  non 
esset  habiturus  timentem ; maius  esse  existimavit 
imperium  parium  bene  constituere,  quam,  donec 
defuit,  quaerere  : idque  rebus  ipsis  laudabiliter  prae- 
stitit. 

CXII.  Igitur  eodem  consulatu , vias  extra  Vrbem 
ex  manubiali  pecunia  sternendas  triumphalibus  viris 

§.  i io.  Sueton.  in  Aug.  cap.  35. 

distribuit : excepta  sibi  Flaminia , quae  ad  Ariminum 
usque  pertinebat,  quod  per  eam  ducturus  exercitum 
erat.  Celeriter  ea  permunita  est,  obque  eam  causam 
in  duobus  capitibus  viae  positi  sunt  arcus  cum  statuis 
Augusti,  unus  in  ponte  Tiberis,  alter  Arimipi;  quo- 
rum adhuc  in  nummis  imago  visitur,  cum  hac  inscri- 
ptione: S.  P.  Q.  R.  CAES.  AVGVSTO.  QVOD.  VIAE.  MVNITAE. 

svnt.  In  ceteras  etiam  vias,  cunctanter  sumptum 
praebentibus  aliis,  mullum  de  sua,  aut  publica  pecunia 
impendit.  Ille  tamen  de  sua  dedisse  malebat  videri ; 
eoque  et  argenteas  statuas  suas  (quo  ex  metallo  nulli 
antea  Romano  positae  fuerant)  sustulit , et  conflavit 
omnes,  et  ex  ea  pecunia  cortinas  aureas  in  aede  Apol- 
linis Palatini  posuit.  Perfecto  Flaminiae  viae  opere, 
ac  viribus  ex  morbo , quo  circa  non.  mai.  correptus 
fuerat,  recuperatis;  profectus  ab  Vrbe  Caesar,  Bri- 
tannis inferre  bellumconstituerat.  Sed  ubi  perventum 
in  Galliam  est,  obvios  eorum  oratores  habuit,  pacem 
petentium : idcirco  deposito  priore  consilio , in  Gal- 
lia substitit,  quam  recens  subactam , sequutis  dein- 
de civilibus  bellis , nondum  bene  certa  ac  stabilis 
forma  continebat.  Igitur  Narbonem  evocatis  populis 
trium  Galliarum , quas  pater  Caesar  vicerat , censum 
egit:  moribusque  eorum  ac  reipublicae  firmius  con- 
stituendae operam  dedit;  certumque  vectigalis  mo- 
dum, et  inferendi  tempora  quibusque  ac  loca  praescri- 
psit. 

§.  11*.  Sueton.  in  Ang.  cap.  3o  et  5a.  — Dio.  — Streb.  lib,  V,  p.  017,  et 
lib.  XIV , p.  300.  — Pigh.  ad  ano.  715.  — Plin.  XXXIII,  13.  — Horat.  Ca nu- 
lli, S. 

EPITOME 

LIBRI  CENTESIMI  TRIGESIMI  QVINTI. 

Bellum  a M.  Crasso  adversus  Thracas,  et  a Caesare  adversus 
Hispanos  gestum  refertur;  et  Salassi,  gens  Alpina,  perdomiti. 

• , 

I.  Eadem  aestate  M.  Licinias  Crassus  M.  F.  M.  N. 
proconsule  ex  Thracia  et  Getis , a.  d.  IV  non.  iul. 
triumphavit.  Bastarnae  nuperae  cladis  dolore  Den- 
theletas  et  Citam , quibus  calamitatis  suae  causam 
imputabant,  adorti , excitarunt  Romanum,  illis  gen- 
tibus atque  regionibus  belli  minime  appetentem. 
Ceterum,  ut  inquietas  nationes  graviore  damno  casti- 
gatas in  longius  pacaret,  diligenter  instructis  omnibus, 
operam  dedit,  ut  imparatis  superveniret:  iuvitque 
consilium  fortuna;  et  profligatis  levi  negotio  Barba- 
ris, leges  pacis,  quales  Romanus  voluerat,  impositae. 
Victis  Bastarnis , quutn  arma  semel  cepisset , ulcisci 
Thracas  quoque  statuit,  qui  priori  expeditione  e 
Moesia  revertentem  latrociniis  vexaverant,  et  tum 

quoque  nihil  pacati  agitare  nuntiabantur.  Igitur  in 
Merdos  Serdosque  exercitu  inducto,  nationes  istas 
proelio  non  uno  victas,  magno  labore  domuit;  am- 
putatis multorum  manibiis,  quod  aliter  frangi  feritas 
crudelissimorum  mortalium  non  poterat.  A Seniis 
istis  vocatam  regionem,  quam  Serdicwn.eL  Sardicaui, 
variante  scriptura  , celebrant, historiae  pro  Merdis, 
quod  nescio  an  usquam  praeterea  occurrat  vocabu- 
lum , Maedos  intelligere  malim  , vicinos  Dentheletis, 
et  a Serdis  flumine  tantum  Nesso  separatos. 

U.  Ceterum  subiecta  quaeque  populando , quum 
ad£)drysas  Crassus  penetrasset , his  in  pacis  speciem 
occurrentibus  pepercit.  Bacchi  se  clientes  assevera- 
bant, neque  dignum  ub  cius  imperatoris  exercitu  sacras 
terras  vastari , cuius  imperii  praedictionem  M.  Octavio 
de  filio  consulenti  exhibuissent : ritu  enim  loci  vinum 
aris  infusum,  superato  aedis  culmine  in  caelum  emi- 
casse  laetissima  Jlamma  ; quod  ostentum  nemini  post 
Alexandrum  Magnum  factum  fuerit.  Lucum  eum  tum 
temporis  Bessi  obtinebant;  itaque  Crassus  his  adem- 
ptum , prioribus  cultoribus  restituit.  Haec  agentem 
Iioles  excivit,  cui  cum  alio  Getarum  regulo  (Dajvvgi 
erat  nomen)  bellum  inciderat.  In  hos  invectus  Ro- 
manus , quum  equites  pulsos  in  peditum  ordines  im- 
pegisset; non  proelium  ultra,  sed  caedes  turbatorum 
atque  diffugientium  fuit.  Dapyx  in  castellum  munitum 
se  contulit;  quod  quum  obsideret  Crassus,  quidam 
de  muro  graece  salutans  eum,  colloquium  expetivit: 
per  hunc  proditi  Barbari , ne  in  manus  inciderent 
hostium,  mutuis  vulneribus  semetipsi  conciderunt. 

Dapygis  fratri,  nisi  captus  fuisset,  par  cum  aliis  fatum 

• 

sortituro,  Crassus  salutem  et  libertatem  restituit.  His 
ita  gestis,  ad  Ceiram  signa  promota. 

III.  Est  in  regionibus  eis  spelunca  eius  magnitudinis 
et  munimenti , ut  Tilanes  a diis  victi  eo  confugisse 
dicerentur : huc  omnes  opes  suas  finitimi , et , cpiod 
in  his  pretiosissimum  erat,  armenta  ac  pecora  inclu- 
serant. Crassus,  perquisitis  omnibus  speluncae  ostiis 
(tortuosa  enim  et  occulta  erant)  obslructisque , ne- 
cessariorum parandorum  facultate  exclusos,  fame«u- 
begit.  Invitatus  hoc  successu,  Zyraxis  etiam  regionem, 
licet  Dapygis  bello  se  nihil  immiscuerat,  invasit. 
Robustissimum  eius  regionis  oppidum  Genucla  fuit, 
ubi  signa  romana  esse  dicebantur,  quae  C.  Antonio 
apud  Istrianos  Getae  ademerant.  Ea  terra  simul  et 
ab  Istro,  cui  adiuncta  fuerant,  oppugnata,  parvo 
quidem  tempore,  sed  non  parvo  labore,  cepit,  absente 
quidem  Zyraxe  , qui  ad  primam  belli  famam  , cum 
pecunia,  comparandorum  auxiliorum  causa,  in  Scy- 
thas  profectus  , nondum  redierat.  Interea  Moesorum 
etiam  populos,  qui  defecerant,  per  legatos  recepit. 

1 Arlacios,  illibatam  libertatem  nullaque  violatam  de- 
ditione iactitantes,  ipse  aggressus,  ne  vicinis  fastidium 
< conditionis  suae  facerent , quamquam  fortissime  re- 
i pugnantes,  in  potestatem  redegit,  quum  partem  eorum 
! superasset  armis  , ceteros , captivis  suis  metuentes  , 
c accipere  conditiones  pacis  coegisset. 

IV.  Ob  eas  res  triumphum  ei  concessit  Augustus; 
iterngjue  M.  Valerio  Messallae  propter  Gallorum  rc- 
bellaulium  partem  domitam.  Circa  amnem  Aturum 

r et  Pyrenaeos  saltus  res  gesserat,  Aquitanorum  ma- 
xime ferocia  fracta.  Triumphavit  igitur  proconsule 
'i  ex  Gallia  VII  kal.  oct.  et  ex  manubiis  viam  silice  ster- 
nendam locavit,  quam  ne  fuisse  Valeriam  existime- 
mus , Tibulli  poetae  , qui  bello  Aquitanico  sub  Mes- 

salia  meruit,  auctoritati  damus,  per  Tusculanum 
Albanumque  agrum  ductam  testantis , quum  Valeria 
Tibure  in  Marsos  et  Pelignos  pertineret.  Dum  haec 
aguntur,  Augustus  in  Hispaniam  ex.  Gallia  profectus 
eam  quoque  provinciam  pro  ratione  praesentium  or- 
dinavit. Adhuc  Tarracone  agentem  kalendae  ianua- 
riae  deprehenderunt, quibus  consulatum  ipse  octavum, 
T.  Statilius  Taurus  iterum  inierunt.  Tum  Agrippa, 
cuitnulla  munienda  obtigerat  via,  aliud  non  minoris 
sumptus  opus,  Septa  dedicavit.  Locum  eunt  in  Martio 
campo  Lepidus  antea  comitiorum  habendorum  causa 
porticibus  instruxerat.  Agrippa  incrustavit,  tabulisque 
et  statuis  exornavit,  adeo  pretiosis,  ut  pro  quibusdam 
capite  spondere  tutelarii  cogerentur.  Sed  Agrippa, 
nihil  honori  suo  tribuens , Sepia  lulia  vocavit,  omnia 
referre  ad  Caesarem  solitus  , eoque  et  apud  ipsum 
integra  gratia;  nec  minus  in  tnagna  gloria  apud  ce- 
teros, quod  optimorum  consiliorum  auctorem  esse 
Caesari  scirent.  # 

V.  Longe  diversis  moribus  Cn.  Cornelius  Gallus , 
pro  instituti  sui  vanitate  exitum  habuit.  Isimmemor, 
cuius  opus  esset,  auctori  suo  obtrectare  non  veraba- 
tur; et,  inter  alia  maleficia,  Thebas,  Aegypti  nobi- 
lissimam urbem,  pluribus  ornamentis  opibusque  spo- 
liatam exhauserat:  nec  interim  defuit  statuas  sibi  per 
omnem  prope  dixerim  Aegyptum  ponere,  et  acta  sua 
insculpere  in  pyramides;  nam  Heroum  urbem  defi- 
cientem parva  manu  receperat;  domueratque  Thebas, 
propter  tributum'  tumultuantes.  Haec,  quum  accepto 
successore  Petronio  in  Vrbem  redisset,  Valerius  Lar- 
gus ex  familiaribus  eius  obiecit;  factumque  est,  ut 

§.  4.  V.  C.  716  : A.  C.  26.  — Appian.  B.  Civ.  lib.  IV  , p.  611.—  Dio . 

Augustus  Gallo  amicitia  et  provinciis  suis  interdiceret. 
Sic  cadere  incipientem , aliae  , ut  fit , adortae  accu- 
sationes prorsus  afflixerunt,  multorumque  criminum, 
inter  quae  et  coniurare  contra  Caesarem  voluisse  in- 
simulatus , sententiis  Patrum,  quibus  causam  judi- 
candam imperator  dederat,  exsulare  iussus  est:  bona 
eius  in  fiscum  Caesaris  referri  placuit,  et  ob  hanc 
vindictam  honorem  haberi  diis  immortalibus,  iisque 
maioribus  hostiis  senatus  nomine  fieri.  At  Gallus, 
ignominiam  non  ferens  , ferro  incubuit. 

VI.  Hic  casus  primum  ex  Romanis  Aegypti  praefe- 
ctum, inter  paucos  Caesari  carum,  poetam  nobilem, 
bello  spectatum,  quadragesimo  aetatis  anno  sustulit, 
quum  tot  egregia  naturae  ac  fortunae  munera,  utendi 
nescius,  inexcusabili  vecordia  corrupisset.  Atque  hoc 
sicuti  ad  modestiam  documentum,  sic  illud  ad  cau- 
tionem hominibus  fuit,  quod  multorum  suffragiis 
adactus  ad  extrema  fuerat , qui  prosperitate  magna 
usum  adulationi  propioribus  officiis  impense  colue- 
rant: at  illi,  Largum  videntes  crescere,  ad  hunc  se 
transtulerunt,  eundem  illum,  si  quando  ferret  occasio, 
haud  segnius  condemnaturi.  At  apud  alios , propter 
amicum  eversum , tanta  esse  in  invidia  Largus  coe- 
perat, ut  C.  Proculeium,  Caesaris  amicitia  notum 
equitem,  quum  forte  factus  ei  esset  obviam,  manu 
os  atque  nasum  compressisse  dicatur ; quasi  indicans, 
tali  praesente  delatore,  ne  respirare  quidem  tuto  quem- 
quam posse.  Alius,  testibus  adhibitis,  Largum  inter- 
rogavit, an  se  cognosceret  ? et  negante  illo,  rem  con- 
signavit in  tabulis , quasi  homo  improbus  calumniari 
vel  ignotum  nequiret : casu  Cornelii  cognito,  laudatam 

quidem  ab  Augusto  Patrum  pietatem  ferunt,  tantopere 
pro  se  indignantium,  sed  illacrymasse  eum,  nobilique 
voce  questum  , sibi  soli  non  licere  amicis , quatenus 
vellet , irasci. 

VII.  Tantum  exemplum  nihil  M.  Egnatium  Rufum 
deterruit  ( adeo  plures  aliorum  improbitatem  aemu- 
lari , quam  vereri  poenam,  didicerunt),  quominus 
ud  similem  furorem  prolaberetur.  Aedilis  nuper  et 
alia  non  inepte  fecerat , et  oborto  forte  incendio,  per 
servilia  sua  et  mercenarios  opem  tulerat  laborantibus. 
Ob  ista  populi  iussu  pecunia  ex  publico  data,  factus- 
que praeter  leges  statim  ex  aedilitate  praetor,  in  tan- 
tum sibi  placuit,  ut  Augustum  contemneret;  edicloque 
proposito  , sua  opera  salvam  iniegramque  Vrbem  suc- 
cessoribus tradi , gloriaretur.  Ilis  quamquam  oiFensus 
cum  nobilissimo  quoque  Patrum  Augustus,  satis  tamen 
in  praesentia  habuit  aedilibus  iniungere  , darent  ope- 
ram , ne  qua  incendia  exsisterent , aut , si  exstitissent , 
in  tempore  restinguerentur. 

VIII.  Eodem  anno  Ponti  rex  Polemo , inter  socios 
ac  foederatos  populi  romani  adscriplus,  in  universo 
regno  suo  prima  in  theatris  loca  senatoribus  romanis 
dari  praecepit.  Et  Romae  Sex.  Apuleius  Sex.  F.  Sex 
N.  procos,  ex  Hispania  a,  d.  VII  kal.  febr,  triumphavit. 
Sub  idem  tempus  clausae  nuper  Iani  portae  denuo 
patuerunt.  Britannos , promissa  non  servantes,  bello 
petere  Augustus  destinarat;  sed  praepeditus  Salasso- 
rum, Cantabrorumque  et  Aslurum  rebellione,  ad 
hos  prius  pacandos  consilia  convertit.  Igitur  nono 
consulatu,  cuius  collegam  M.  Iunium  Silanum  habuit, 
etiam  Tarracone  inito,  ipse  Hispanos  domiturus  Al- 

pina  bella  Terentio  Varroni  Murenae  demandavit. 
Salassi  nuper  Gallico  bello  M.  Messallae,  castra  pro- 
pinquis locis  habenti,  ligna  ad  focum  , et  hastilia  ad 
exercitationes,  non  nisi  pretio  accepto  dederant;  et 
nuper  per  simulationem  viarum,  aut  pontium  refi- 
ciendorum , cum  magnis  copiis  iuga  montium  insi- 
dentes, saxis  in  subiecta  devolutis  , pecuniam  , quae, 
ad  Caesarem  portabatur,  interceperant. 

IX.  IIos  igitur  divisis  copiis  Varro,  quo  pluribus 
locis  invadens  distraheret,  haud  difficulter  paucos 
numeroso  succinctus  exercitu  superavit.Pacem  deinde 
petentibus  quum  certam  pecuniam  imperasset , tan- 
quam  nihil  ultra  passuris,  dimisit  per  causam  exigendi 
milites, comprehendique  omnes, etadduci  Eporaediam 
iussit.  Ibi  sub  hasta  venierunt  omnis  aetatis  sexusque 
millia  sex  et  triginta  ; praeterea  hominum  bello  apto- 
rum octo  millia,  lege  addita , ne  aut  in  vicina  regione 
servirent,  aut  vicesimum  intra  annum  manumitterentur. 
Ita  perdomitis  tandem  Salassis  , Augustus  tria  colo- 
norum millia,  maxime  ex  praetoriis  cohortibus  in 
optimam  eius  agri  partem  misit ; et  quo  loco  castra 
habuerat  Varro,  condi  oppidum,  et  muris,  quatenus 
natura  locorum  patiebatur,  muniri  iussit.  Augusta 
Praetorianorum  appellata.  Difiicilior  adversus  Canta- 
bros Asluresque  labor  Augusto  fuit,  quum  asperi 
homines,  et  pari  situ  defensi,  nec  pacem  amplecte- 
rentur, nec  in  discrimen  pugnae  se  darent  adversus 
validiorem. 

X.  Cantabrorum  praecipua  contumacia  fnit ; qui 
libertatem  usurpare  non  contenti , quoties  romanus 
metus  aberat,  Vaccaeos,  et  Curmogos,  et  Autrigonas 

assidue  depopulabantur.  At  ubi , Sagesama  recepta  , 
castrisque  ibi  positis,  tripartitas  copias  immisit  Cae- 
sar ; modo  allioribus  iugis  praeoccupatis,  modo  per 
cava  locorutn  aut  silvestria  positis  insidiis,  in  has  eum 
difficultates  coniecere,  ut  prae  curis  laboribusque, 
per  maiorem  partem  aestatis  exantlatis , in  morbum 
incideret.  Sed  et  frumenti  penuria  laboratum  in  ca- 
stris est;  quod  per  difficiles  vias  parce  ex  Aquitania 
subvectum,  incredibilis  exorta  murium  multitudo 
diripiebat.  Ergo  et  cum  hoc  tantulo  animali  belli- 
gerandum fuit,  hominesque  conducendi , pretio  in 
certum  captorum  numerum  constituto.  Ceterum  Au- 
gustus Tarraconem  regressus , C.  Antistium  bello 
praefecerat;  eaque  res  ad  celeritatem  victoriae  pro- 
fuit : quippe  Barbari , contempto  Antistio , quum 
proelium  commisissent  ad  Belgidam  ( quod  oppidum 
ab  aliis  Segidam  vocari  doctis  placet),  magna  clade 
victi,  Vinnium  altissimum  montem  fuga  petiverunt. 

XI.  Ibi  tuti  loco,  necessariorum  inopes,  quam  de- 
ditionem ferrum  extorquere  nequiverat , fame  subi- 
gente fecerunt.  Alia  deinde  sunt  ab  Antistio  oppida 
capta;  sed  cuius  titulis  Arracillum  accedere  debeat, 
quando  super  haec  tempora  et  C.  Furnius,  et  M. 
Agrippa  his  in  regionibus  res  gesserunt,  inter  silen- 
tium auctorum  parum  liquet.  Id  tantum  reperio,  quum 
diu  magna  vi  repugnasset,  captum  ac  direptum  esse. 
Post  haec  ulteriora  quoque  Gallaeciae  victores  per- 
vaserunt, classe  etiam  admota  ab  Oceano  , cui  prae- 
fuisse C.  Furnium  arbitror,  qui  una  cum  Antistio 
Meduliium  montem  flumini  Minio  adiacentem  obsedit. 
Isthaec  obsidio  magno  labore  periculoque  Romanis 
constitit;  magna  hominum  multitudo  huc  confugerat; 

quae  cum  armis  resisteret,  operibus  expugnanda  fuit. 
Igitur  obducta  per  quindecim  millia  passuum  fossa, 
quum  aliter  captivitatem  effugere  Barbari  nequirent, 
igne,  ferro,  ac  veneno  peremerunt. 

XII.  Taxus  arbor  in  Hispania  nascitur;  huius  « 
baccis  venenum  exprimebant,  cetera  quoque  tam 
maleficae  naturae,  ut  vasis,  ex  ligno  factis  r vina  dif- 
fusa mortem  afferant : hinc  taxica  vocata  putant,  quae 
vulgo  toxica  nominantur.  Alii,  toxicon  ex  herba  fieri, 
similitudinem  apii  referente,  tradunt:  id  quoniam 
citra  dolorem  necet,  asservare  Hispanos  in  remedium 
acerbioris  casus ; eos  maxime , quos  gentili  more  su- 
pervivere post  mortem  eius , cui  se  devoverint,  nefas 
habetur.  Hoc  modo  consumptis  plerisque , ne  quidem 
servari  magna  pars  eorum,  qui  in  potestatem  vene- 
rant, potuere:  annotatum  est,  a puero,  gladium  forte 
nacto , iussu  patris  parentes  cum  fratribus  omnibus 
interemptos ; itemque  alios  una  captos , a muliere. 
Nec  enim  ille  sexus  erat  mollior;  et  interfecti  sunt 
eo  bello  a matribus  liberi , ne  in  potestatem  hostis 
inciderent.  Inter  haec  relevatus  nonnihil  Augustus 
ad  castra  rediit;  fractosque  iam  hostes , et  in  dedi- 
tionem acceptos,  partim  in  plana  deduxit,  ne  mon- 
tium fiducia  rebellarent;  aliis  obsides  imperavit;  fe- 
rocissimum quemque  sub  corona  vendidit. 

XHI.  Sub  idem  tempus  Astures,  montibus  suis  di- 
gressi, castra  iuxta  flumen  Asturam  (unde  nomen 
genti)  posuerant.  Inde  trifariam  divisis  copiis , toti- 
dem romana  castra  oppugnaturi,  maximum  terrorem 
imparatis  periculumque  intulissent,  nisi  T.  Carisius, 
Trigaecinis  sociorum  consilia  prodentibus  , instructo 

cum  exercitu  occurrisset.  Cruentum  ibi  certamen 
luit,  multis  utrinque  cadentibus,  donec  in  fugam  acti 
hostes  Lanciam  urbium  suarum  maximam  confuge- 
runt. Eam  milites , ab  ira  pertinacis  proelii , delere 
incendio  cupiebant;  donec  Carisius  non  parvo  apud 
utrosque  negotio  , Barbaris  deditionem  , suis  clemen- 
tiam persuasit,  ut  victoriae  romanae  stans  potius  Lan- 
cia , quam  incensa , monumentum  esset.  Hanc  victo- 
• riam , omnibus  circum  exterritis,  sequula  gentis  est 
deditio,  concessis  ei  ad  inhabitandum  castris  suis, 
quae  in  plano  essent.  Sic  mansuefacti  paulatim  Astu- 
res  solum  exercere  et  metalla  didicerunt;  tum  demum 
opibus  suis  cognitis,  dum  alieno  lucro  eas  eruunt. 

XIV.  Aurum  enim  fert  Hispania, coloresque,  quo- 
rum Indico  similis  ex  arena  excoquebatur.  Miniarium 
certe  metallum  maximi  proventus  in  Baetica  fuit;  in 
Gallaecia  vero  Minium  flumen  inde  nominatum  pu- 
tant, quod  in  eo  magna  vis  eius  pigmenti  reperiatur. 
Haec  extrema  fuit  Augusti  ductu  suscepta  expeditio: 
qua  perpacata  demum  post  annos  ferme  ducentos 
Hispania,  si  modicos  mox  tumultus  excipias,  provincia 
facta , romano  iugo  sal  patienter  assuevit.  Augustus , 
bello  confecto  , militibus  emerita  stipendia  habenti- 
bus sedem  in  Lusitania  dedit,  colonia  condita,  quam 
Augustam  emeritam  appellaverunt.  Ibi  ex  praetoriis 
legatum  constituit  Caesar  Carisium,  sive  Titus  ei  prae- 
nomen fuit,  sive  nummos  potius  istius  fuisse  credi- 
mus (et  est  vero  propius),  qui,  urbem  cum  turri- 
bus et  portis  praeferentes,  hunc  titulum  exhibent: 
emerita , et  in  ambitu  p.  cahisivs  leg.  pro.  fr. 

XV.  Maiori  parte  Hispaniae  consularis  C.  Antistius 
impositus  est,  cum  tribus  legionibus,  totidemque  le- 
gatis. Ludos  etiam  in  castris  Marcellus  ac  Tiberius 
aedilium  vicem  ediderunt.  Iubae  deinde  regi , quod 
pleraque  paterni  eius  regni  provinciae  populi  roma- 
ni  adscripia  fuerant,  Getuliae  quaedam  concessae 
partes,  et  quidquid  Bocchus  ac  Bogud  Mauritaniae 
reguli  obtinuerant.  Per  idem  tempus  Amyntas,  mul-- 
tis  Cilicum  et  Pisidarum  castellis  occupatis,  ad  Ho- 
monadenses  progressus , interfecto  tyranno , dolo 
muliebri  perierat.  Eius  regnum , quamquam  liberos 
reliquerat,  in  provinciae  formam  redegit  Caesar,  misso 
M.  Lollio,  qui  primus  eam  propraetore  administravit. 
Huic  Lycaones  cum  Gallograecis  parere  iussi , tum 
Sagalenses , et  Selgenses  , et  quidquid  sub  imperio 
Amyntae  fuerat.  Pamphyliae  tantummodo  paries, 
nuper  eidem  attributae,  suis  legibus  redditae  sunt. 
Ob  haec , et  quia  Celtarum  quosdam,  ob  negotiatores 
romanos  interfectos , armis  ultus , M.  Vinicius  impe- 
ratoris nomen  Augusto  et  ipse  quaesiverat;  triumphos 
ex  provinciis  subactis  Caesari  senatus  decrevit;  eos- 
que  recusanti  tropaeum  super  arcum  statui  iussit  in 
Alpibus  : id  tamen  complures  post  annos  perfectum 
arguit  inscriptio,  pontificatum  Augusti  praeferens, 
quein  post  mortem  demum  M.  Lepidi  assumpsit. 

* XVI.  Talis  enim  illa  fuit:  imperatori.  caesari. 

deinde  populorum  longa  series  sequitur,  quam  ob 
ignota  pleraque  veteribus  etiam  monumentis  voca- 
bula praetermisi.  Operis  reliquiae  prope  Monoecum 
portum  visuntur  in  Liguria : nam  duobus  supra  mil- 
liaribus  in  praerupiis  collibus  adhuc  coluinna  co- 
chleata  superest , qua  speculae  et  arcis  loco  utun- 
tur incolae,  corrupta  nonnihil  voce  Torpia  pro 
Tropaeis  appellantes.  Ob  eiusmodi  tam  laeta,  quum 
oppressa  ubivis  bella  viderentur , quorum  causa  nu- 
per apertum  Iani  templum  fuerat,  iterum  claudi 
placuit.  Ducibus  ac  legatis  Augusti , quorum  opera 
bella  confecta  fuerant,  ius  datum,  singulis  annis  uno 
die  kal.  ian.  gestandae  coronae  cum  triumphali  habitu. 

XVII.  Omnibus  his  annis  multus  in  Vrbe  suis  sum- 
ptibus exornanda  M.  Agrippa  fuit,  plurima  et  egregia 
opera  molitus.  Inter  quae  porticum  exstruxit,  na- 
valium victoriarum  praemium  , Neptuno , quem  Ar- 
gonautarum  celebri  pictura  decoravit;  in  omnibus 
suis  operibus  exemplo  confirmare  nisus , quod  ora- 
tione magnifica  sane  , et  maximo  civium  digna  , de 
tabulis  omnibus  signisque  publicandis  habuit.  Igitur 
et  thermarum  suarum  calidissima  parte  marmoribus 
parvas  tabellas  inclusit ; et  ante  eas  Lysippi  Distrin- 
gentem dedicavit;  et  templum  Vitori  Iovi  positum, 
cum  Syracusanis  columnarum  capitibus  , sic  exorna- 
vit , ut  propter  omnium  deorum  conspicua  in  eo 
signa  Pantheon  appellaretur;  quamquam  nominis  eius 
causam  alii  in  simulacra  Martis  et  Veneris  deorum 
icunculis  varie  exculta  conferunt.  Dio  sic  dictum  a 
forma  rotunda  putat , quae  caelum,  deorum  omnium 

5-  it-  Sueton.  ia  Aug.  up.  3i.  — Dio.  — Orat.  VI,  ai,  Plia.  IU , 20.  — 

domicilium,  imitetur.  Sequentia  tempora,  quum  diis 
omnibus  sacratum  fuisse  existimarent,  omnibus  San-  • 
ctis  et  Virgini  caelorum  reginae  dedicarunt;  hodieque 
durans  id  opus  propter  solidae  molis  firmissimam 
stabilitatem,  sub  vocabulo  Sanctae  Mariae  Rotundae , 
in  exemplar  perfectae  architecturae  cernitur;  testante 
titulo , M.  Agrippam  L.  F.  consulem  III  fecisse. 

XVULSimulacrumAugusti  collocare  ibidem  Agrippa 
voluerat , eiusque  nomen  operi  praescribere ; sed 
utrumque  illo  recusante,  dictatoris  Caesaris  statuam 
in  aede,  suam  et  Augusti  in  vestibulo  posuit.  Haec 
tam  magnifica  opera,  quum  proxime  contingere  prin- 
cipale culmen  viderentur,  honori  tamen  Agrippae 
potius  apud  Caesarem,  quam  fraudi  fuere:  notus  enim 
erat  viri  animus,  Caesaris  reique  publicae  causa  fa- 
cientis omnia,  ut  hanc  operibus  institutisque  prae- 
claris , hunc  gloria  et  benevolentia  civium  decoraret. 
Nam  ornatui  commoditatibusque  romanae  urbis  plu- 
rimum studens  Augustus,  per  se  et  amicos  in  tantum 
enisus  est,  ut  iure  gloriaretur  , marmoream  se  relin- 
quere , quam  lateritiam  accepisset.  Igitur  et  nuptias 
filiae  suae,  quam  M.  Marcello  vix  pueritiam  egresso , 
desponderat , quod  per  valetudinem  Romam  venire 
prohibebatur,  Agrippa  vices  absentis  gerente  , cele- 
bravit; et  aedibus  M.  Antonii  in  monte  Palatino  com- 
bustis, quas  M.  Agrippae  et  M.  Messallae  concesserat, 
huic  quidem  pecuniam  dono  dedit,  Agrippam  insuas 
aedes  recepit.  Quae  quum  maximo  honori  tanto  viro 
essent , nihilominus  alios  quoque  haudquaquam  pa- 
ribus meritis  populus  tum  celebravit ; C.  Foranium  , 
tribunum  plebis , quod  patrem  suum , quamquam  li- 

bertum,  iuxta  se  considere  in  theatro  iusserat;  P. 
Servilium,  quod  eius  ludis  jirsi  trecenti,  totidemque 
Africanae  confectae  fuerant, 

XIX.  Proximus  deinde  annus , quidquid  abesse 
potestatis  Augusto  videri  poterat,  obvia  senatus  vo- 
luntate delatum  contulit.  Kalendis  ianuariis , quibus 
magistratum  decies  consul,  collega  C.  Norbano  Flacco,- 
absens  iniit,  senatus  universus  in  acta  eius  iuravit; 
et  quum  adventum  suum  nuntiandum  curasset(nam 
ob  valetudinem  infirmam  diutius  abfuerat),  et  obeam 
causam  divisurum  populo  quadringenos  nummos,  si 
senatui  videretur ; legibus  semel  omnibus  eum  solvit, 
ne  quidquam  facere , quod  nollet , aut  quod  vellet , 
praetermittere  cogeretur.  Haec  absenti  data;  postquam 
advenit,  et  alia  propter  salutem  eius  atque  reditum 
facta  sunt,  et  honoris  eius  causa  propinquis  quaedam 
concessa : Marcello  , dicendae  praetorio  loco  senten- 
tiae , petendique  consulatus  decem  annis  maturius , 
quam  per  leges  liceret;  Tiberio,  ut  quinquennio, 
prius  quam  leges  annariae  sinerent , in  petendis  ho- 
noribus ratio  eius  haberetur.  Simul  etiam  hic  quidem 
quaestor,  Marcellus  iam  pontifex,  aedilis  curulis  de- 
signatus est. 

XX.  Forte  quaestores  ad  numerum  non  erant,  qui 
in  provincias  mitterentur:  idcirco  placuit  senatui , 
ut , quotquot  proximo  decennio  magistratum  eum 
gessissent,  neque  in  provincias  exissent,  sortirentur. 
Dum  haec  in  urbe  fiunt , Astures  et  Cantabri , simul 
atque  decessisse  Hispania  Caesarem  audiverunt,  novae 
servitutis  impatientes,  arma  resumpserunt.  Ceterum, 
priusquam  consilia  nudarent , arte  capere  Romanos 

conati,  missis  nuntiis  ail  L.  Lamiam  (is  tum  Hispa- 
niensibus legionibus  praeerat),  frumentum  et  alia 
quaedam  dono  se  dare  exercitui  significarunt.  Deinde 
milites  accipiendi  gratia  missos,  quo  quemque  volue- 
rant perductos , interemerunt.  Sed  huius  facinoris 
haud  diuturnum  eis  gaudium  fuit;  quippe  vastatione 
agrorum , et  oppidorum  incendiis , aliisque  belli  cla- 
dibus celeriter  domiti , poenas  turbatae  per  insidias 
pacis  dederunt.  Alius  eques  romanus,  Gallus  Aelius, 
in' Arabiam  .Felicem  signa  romana  primus  intulit: 
quam  expeditionem  ex  Strabone  potissimum,  auctore 
quanti  vis  pretii , qui  Gallo  amicus  sodalisque  fuit , 
exsequemur. 

XXI.  Miserat  hunc  Caesar, ut  eas  gentes, finitimasque 
teutaret,  simul  locorum  situm,  Aethiopicosque  fines  , 
et  Troglodytas,  Aegypto  vicinos,  exploraret,  qui  sinu 
Arabico  minime  lato  ab  Arabibus  separantur.  Hos 
quia  ditissimos  esse  sciebat,  auro  argentoque  aromata 
et  lapillos  permutantes, nec  ementes  ab  aliis  quidquam; 
aut  amicos  habiturus  opulentos,  aut,  si  hostes  esse 
maluissent,  ingentia  inde  spolia  reportaturus  videba- 
tur. Spem  dabat  et  Nabataeorum  societas-,  quorum 
Syllaeus  fraudulento,  ut  res  docuit,  consilio,  se  ducem 
itineris,  socium  periculorum  offerebat.  Ad  Album 
pagum  ( id  maximum  Nabataeorum  emporium  erat  ) 
dirigendum  iter  quum  esset , negavit  pedibus  pene- 
trare eo  exercitum  posse  ; quum  tamen  mercatores  , 
tanto  camelorum  et  hominum  numero , commeare 
inter  Petram  et  Album  vicum  soleant,  ut,  si  multitu- 
dinem spectes  , differre  nihil  ab  exercitu  videantur. 
Primum  in  eo  peccatum  fuit,  quod  adversus  homines 
minime  bellicosos,  mari  praesertim,  naves  longas  apud 

'to.  Plin.  VI,  18. — Strib.  lib-  II,  p.  118. — Pigli.  Aon.  729. 


4l2  10.  FREINSHEMII  SVPPI.EM. 

Cleopatridem , qua  veteri  fossae  Nili  proxima  est , bi- 
remes triremesque  ac  phaselos  circiter  octoginta  con- 
struxit. 

XXH.  Errore  dein  animadverso , centum  triginta 
onerarias  aedificavit;  imposuitque  militum romanorum 
ac  sociorum  millia  ferme  decem,  in  quibus  erant  cum 
Syllaeo  mille  Nabataei.  Herodes  etiam,  in  magna  fame 
frumento  nuper  adiulus  a Petronio , quingentos  ex 
praetoria  cohorte  delectos  auxilio  miserat.  Hi  circum- 
ducti per  anfractus  et  aestuaria,  brevibusque  aut 
occultis  saxis  insidiosos  sinus  ( propter  quae  magnis 
navibus  in  eo  mari  nemo  utebatur),  quintodecimo 
die  vicum  Album  attigerunt,  multis  amissis  navigiis, 
quamquam  nemo  dum  hostium  occurrisset.  Id  so- 
cordia fiebat  Nabataeorum  regum , praefectis  suis , 
quos  fratres  appellare  consuerant,  committentium 
omnia,  praesertim  quae  ad  rem  militarem  pertinerent. 
Hoc  instituto  tum  rex  Obodas  omnem  harum  rerum 
curam  in  Syllaeum  inclinaverat.  Hunc  autem  id  agere 
suspicio  erat,  ut,  explorata  regione,  Romanos  in  su- 
bigenda parte  eius  adiuvaret;  deinde,  illis  morbo, 
fame,  et  celeris,  quae  structurus  ipse  esset,  malis 
absumptis,  ipse  ab  his  occupata  possideret. 

XXIII.  Huius  scelere  facium , ut  per  vasta  loca  et 
squalentia  aestu  circumducti,  quum  aquarum  her- 
barumque malignitas  insueta  corpora  tentaret,  quod 
aestatis  reliquum  erat,  cum  sequuta  hieme,  circa 
vicum  Album  contererent.  In  primis  molestae  sto- 
macace et  scelotyrbe  fuerunt,  ignotae  nostro  orbi 
hactenus  pestes , sed  illis  locis  familiares : nam  in  ca- 
pita primum  incumbens  vis  mali , dentibus  deiectis 

faciem  exsiccabat.  Plurimi  hoc. genere  morbi  statim 
perempti;  aliis  a capite  citra  noxam  mediarum  par- 
tium ad  pedes  ea  pestis  transiit,  genuum  compagem 
solvens:  nec  remedium  inveniebatur,  nisi  quod  oleum 
in  vino  potum  inunctumque  paucis  profuit.  Neutrum 
enim  iis  locis  nascebatur,  neque  maximam  eorum  co- 
piam secum  attulerant.  Idcirco  transacta  demum 
hieme , quum  Augustus  undecimum  consul,  collegam 
Terentium  "Varronem  Murenam,  et,  hoc  celeriter 
defuncto,  Cn.  Calpurnium  Cn.  F.  Cn.  N.  Pisonem 
ultro  ambitum  a Caesare  ac  rogatum  haberet,  Aelius 
Gallus,  ex  Albo  vico  copiis  eductis,  terrestri  itinere 
similem  ducum  perfidiam  expertus, post  aliquammul- 
tos dies,  maxima  cum  defatigatione  hominum  anima- 
liumque ( nam  et  camelis  aquam  portari  necessum 
fuerat ) in  Aretae  regnum  pervenit. 

XXIV.  Obodam  affinitate  contingebat  Aretas ; eo 
promptius  excepit  Romanos,  donisque  hospitaliter 
coluit.  Nec  ideo  minus  per  tam  aridam  regionem  dif- 
ficilis eis  transitus  Syllaei  perfidia  et  artibus  fuit. 
Triginta  dies  per  devia  consumpti;  quibus  ferme  zea, 
et  dactylis  raris , et  olei  loco  butyrum  praebente  re- 
gione , vixerunt.  Inde  penetratum  in  campos  magna 
parte  desertos,  quibus  tum  Sabus  imperabat : vagam 
ibi  vitam  pastoralemque  degunt  homines,  Ararena 
vocatur.  Per  hanc  quinquaginta' dierum  spatio  per 
inculta  et  invia  loca,  mitem  pacatamque  gentem  atti- 
gerunt Negranorum ; quorum  rex  quum  ad  gentis 
ignotae  famam  diffugisset,  oppidum  primo  impetu 
captum  est.  Sextis  deinde  castris  ad  flumen  quoddam 
progressi , cum  hostibus  magno  magis,  quam  difficili, 
proelio  contenderunt.  Arcum  et  gladium, lanceamque, 

fundas  etiam  nonnulli,  sed  plerique  bipennes  habe- 
bant: Ilis  armis  quam  imperite  et  trepide  sint  usi,  ne 
dicendum  quidem  arbitror,  quum  ea  pugna  , decem 
millibus  suorum  amissis,  tantummodo  duos  de  Galli 
exercitu  interfecerint.  t 

XXV.  Haec  victoria  eis  Ascam  oppidum,  itidem  ab 
rege  derelictum,  aperuit.  Hinc  Alhrullam  processum  ; 
captaque  insigni,  ut  iis  locis,  urbe,  copiis  oppidano- 
rum, frumento  maxime  et  dactylis  refecti,  Rhamanitas 
invaserunt  Ilasaro  parentes.  Horum  caput  in  Calin- 
giorum  natione  Mariaba  fuit,  superba  appellatione; 
nam  dominos  omnium  interpretantur:  nec  abhorrebat 
oppidi  magnitudo  , sex  millia  passuum  circumitu 
complectens.  Nec  in  potestatem  Romanorum  pervenit, 
inopia  aquae  septimo  die  solvere  obsidionem  coactis. 
Praeter  haec  oppida,  Nestum  quoque,  Magusum,  et 
cum  Tammaco  Labeciam  diruisse  Gallus  traditur,  et, 
quo  longissime  processit,  Garipela.  Sed  quantum  vi- 
ribus superior  erat,  tantum  eoque  amplius  morborum 
violentia  infestabatur  ; a quibus  ad  postremum  ex- 
pulsus est:  occupata  pristini  cultores  receperunt. 
Gallus  , quum  tantum  itinere  bidui  ab  aromatifera 
abfuisset,  ut  ex  captivis  est  cognitum,  sexaginta  diebus 
omne  id  spatium  remensus  est,  quod  fraude  ductorum 
toto  semestri  vix  confecerat.  Nonis  castris  Negrana 
rediit ; undecimis  inde  Septem  puteos  , a rebus  ipsis 
denominatum  locum.  Inde  pacata  exceperunt;  vicus 
Chaalla  deinde  Malotha  flumini  adiacens : hinc  per 
deserta  et  sitientia  Negram  itum,  maritimum  vicum 
ex  Obodae  regno. 

XXVI.  Inde  diebus  undecim  celeberrimum  Aegypti 

portum,  quem  Muris  appellant,  tenuit.  Inde  Coptum  ; 
a Copto  Alexandriam  reliquias  exercitus  reduxit : nain 
morbo  et  fame  , tum  desperatione  ac  taedio,  maior 
pars  interierat ; in  bello  septem  omnino  desideratis. 
Hic  annus  saepe  aegrotantem  Augustum  decumano 
quasi  morbo  propemoduin  deiecit  : omni  certe  spe 
salutis  abiecta, magistratibus  senatoribusque  et  equi- 
tum primoribus  domum  convocatis , testamentoque 
facto,  annulum  Agrippae, Pisoni  consuli  rationarium 
imperii  tradidit , quo  numerum  exercituum,  et  quid 
ubique  caperet  populus  romanus,  aut  expenderet, 
conscripserat.  Successorem  nominavit  neminem , ad- 
inirantibus,  qui  Marcellum  eam  in  spem  educari 
coniecerant.  Antonius  autem  Musa,  quum  destillatio- 
nibus vitiatum  iecur  calidis  fomentis  non  iuvaretur , 
ancipitem  rationem  medendi  necessario  complexus, 
frigidis  euin  lavacris  potionibusque , et  multo  lactu- 
cae. usu,  restituit.  Pro  hoc  merito  multam  hic  Anto- 
nius et  ab  senatu  , et  ab  Augusto  pecuniam  , cum  im- 
munitate, non  sibi  tantum,  sed  et  aliis  medicinam 
facientibus,  in  perpetuum  decreta,  abstulit. 

XXVII.  Ne  tamen  artis  experimento  nimium  glo- 
riaretur , non  multo  post  Marcellus  ab  eodem  Musa 
simili  methodo  curatus , in  Baiano  suo,  intra  duode- 
vicesimum aetatis  annum  obiit.  Hoc  tam  acerbum 
fatum , et  prius  quoque  parum  constans  Marcelli 
valetudo,  Plani  cuiusdam  audaciae  colorem  praebuit, 
se  Octavia  natum  asserentis.  Nam  se,  propter  summam 
corporis  imbecillitatem,  ab  eo,  cui  datus  esset  nu- 
triendus, retentum,  substituto  suum  in  locum  illius 
lilio.  Sed  haec  diu  post  acciderunt.  Tum  vero  publico 

§.  aS.  Dio.  — Strab.  — Suelon.  in  Aug.  cap.  28  et  81.  ■ — Veli.  II , g3.  — 
l'Ua.  XIX , 8. 

funere,  ad  quod  sexcenti  lecti  intra  civitatem  ierunt, 
ingenti  cum  gloria  pompaque  elatum  in  Campo  se- 
peliendum curavit  Augustus ; eiusque  laudationem 
ipse  peregit.  Civitas  eius  mortem  vehementer  doluit, 
quod  affabilitatis  et  ingenuarum  virtutum  opinionem, 
frugalitate  et  continentia  in  illa  aetate  et  opibus  ad- 
mirabili , haud  exiguam  sibi  comparaverat.  Sane  ut 
Augustus  eum  populo  commendaret,  praeter  alias 
ingentes  summas , quas  cius  nomine  insumpserat , 
paulo  ante  in  eius  aedilitate  celebrandos  curaverat 
magnificentissimos  ludos , quibus  et  eques  romanus 
et  matrona  nobilis  mimum  egit;  et  quum  aestas  prae- 
fervida incidisset,  velis  inumbraral  forum,  ut  salubrius 
litigantes  consisterent. 

XXVIII.  Memoriae  traditum  est,  Virgilio  carminis 
sui  partem  aliquando  recitante,  quod  Marcello  sepul- 
crale magno  operi  inseruit,  Augustum  et  Octaviam 
prae  nimio  fletu  vix  durasse , donec  locus  absolvere- 
tur. Ad  leniendum  deinde  lucium , colendamque 
adolescentis  memoriam,  honores  ei  decreti,  theatrum- 
que iam  coeptum  a priori  Caesare,  iuxta  Pietatis 
aedem,  Marcelli  appellatum;  effigies  etiam  aurea, 
cum  corona  ex  eodem  metallo  facta,  quae  ludis 
Romanis  in  medio  magistratuum,  qui  ludos  facerent, 
curuli  sella  poneretur.  Ceterum  recreatus  e morbo 
Caesar , testamentum  suum  in  curiam  illatum  ne  re- 
citaret, reclamante  senatu  prohibitus  est.  Neminem 
imperii  successorem  a se  relictum  sciri  volebat;  quin 
aliquanto  plus  Agrippae,  quam  Marcello,  tributum ; ut 
sibi  de  se  permissum  populus  intelligeret , et  tamen,  si 
libertatem  nollet,  Agrippae  notas  probatasque  virtutes, 

27.  Serv.  ad  Virg.  Aen.  VI , ▼.  861.  — Propert.  Eleg.  III  ,18.  — Tac 
Anoal.  II*  41.  — Seo.  Consol  ad  Mare.  cap.  2.  — Dio.  — Val.  Mas.  IX , 
i5.  — > Plio.  XIX  , 1. 

quam  spes  incertas  adolescentis,  potiore  loco  haben- 
das. Credo,  post  mortem  Marcelli  magnam  ei  curam 
fuisse  placandi  Agrippae,  cuius  , Marcellum  sibi  pu- 
tantis anteferri , patientiam  desiderabat. 

XXIX.  In  Syriam  eum  miserat,  compositurum 
transmarinas  provincias,  ne  Marcello,  magnitudinem 
Agrippae  haudquaquam  aequis  oculis  adspicienti , 
contentionis  occasio  praeberetur.  Hoc  ille  pudendam 
ablegationem  et  frigus  Augusti  esse  interpretatus , 
ne  nimium  cupidus  negotiorum  videretur,  legatis 
suis  in  Syriam  missis,  Mytilenen  processit.  Ibi  hiber- 
nantem Herodes  adiit,  qui  Caesaream  urbem  recens 
condiderat,  cum  templo  Romae  et  Augusti,  quo  loco 
prius  turris  Stratonis  steterat.  Ob  hoc,  et  quia  etiam 
Agrippae  carus  erat,  nihil  contra  eum  Gadarenis  cre- 
ditum ; vinclique  in  potestatem  eius  accusatores  tra- 
diti. Augustus  porro  praetoriis  comitiis  decem  iterum 
creari  iussit , maiore  numero  rempublicatn  indigere 
negans ; octo  enim  solitis  provindiis , duos  aerario 
sufficere. 


§.  28.  Dio.  — Plio.  VII , 36.  — Plutarcb.  in  Marcello,  cap.  5<.  — Snet. 
in  Aug.  cap.  66. 

liluctia  a Ti.  Nerone  et  Druso,  Caesaris  privignis,  domita. 

Agrippa,  Caesaris  geoer,  mortuus ; et  a Druso  census  actus  est. 

J.  Hoc  tempore  Caesar,  sive  continuationem  tot 
consulatuum  invidiosam  putans,  eileclisque,  in  quae 
tetenderat,  inutilem , sive  propter  frequentes  mor- 
bos otii  cupidior,  quum  duodecimum  designaretur, 
^antea  quoque  reniti  solitus,  constanter  abnuit,  quo 
ad  plurcs  hic  pervenire  honor  posset.  Et  quo  magis 
hoc  sentire  crederetur,  magistratu  abdicato  in  Alba- 
num profectus  est.  L.  Sestius  sulfectus,  Publii  fdius, 
qui  bello  Philippensi  proquaestore  Bruto  fuerat , 
eiusque  ne  tum  quidem,  licet  damnatum  vi  triumvi- 
rali, memoriam  laudibus  et  benigna  recordatione, 
servaudisque  eius  imaginibus,  atque  ipsi  quondam 
Augusto  monstratis,  recolere  desinebat;  unde  et 
Augusto  gloriae  fuit,  honore  potius,  quam  odio,  di- 
gnam duxisse  viri  iidem  et  in  amicitia  constantiam. 

1.  V.  C.  729;  A.  C.  s3.  — Sueton.  in  Aug.  cop.  2G.  — Dio  , lib.  LIV.  — 
Vdl.  II , r9-  — Appian.  B.  Cir.  lib.  IV  . p.  619. 

II.  Nec  ignaros  ille,  talibus  se  testimoniis  animi  ma- 
gnitudinem approbare,  landemcfue  sine  detrimento 
potentiae  consequi,  bene  de  praecipuis  eorum  , quos 
expertus  adversarios  fuerat , et  sentiebat,  et  loque- 
batur. Mediolani  statua  Bruti  erat  conspicuo  loco 
posita,  quam  ex  aere  diligenter  ac  artificiose  factam 
quum  Augustus  inspexisset,  praeteriit;  rnoxque  sub- 
sistens, mullis  audientibus  vocari  magistratus  i ussit, 
animum  se  civitatis  ab  se  alienum  deprehendisse  ex  eo , 
quod  hostem  suum  secum  haberent.  Perterritis  his  , ut 
recessum  erat,  et  pernegantibus,  ac  in  mutuo  intuitu 
defixis,  converso  ad  statuam  contracto  vultu  , « Hic 
33  ergo,  inquit,  hostis  noster  non  vobiscum  est?» 
Tum  vero  impensius  illis  paventibus  arridens  lauda- 
vit Gallos,  quod  etiam  infortunatis  amici  esse  non 
desinerent;  statuamque  moveri  loco  prohibuit. 

IU.  Idein  studenti  aliquando  nepotum  alicui  soper- 
veniens,  quum  puer  territus  volumen  Ciceronis,  quod 
manu  tenebat,  veste  tegeret,  requisivit,  inspectoque, 
magnam  eius  partem  stans  evolvit,  libro  deinde  red- 
dito, « Doctus,  inquit,  hic  vir  fuit,  fili ; doctus,  et 
» patriae  amans  ».  Ob  has  igitur  aeqnissimi  animi  de-, 
monstrationes  hoc  anno  senatus  ei  perpetuum  tribu- 
natum plebis  decrevit;  perpetuum  proconsulare  impe- 
rium, etiam  in  Vrbe,  neque  renovandis  auspiciis 
indigens;- iusque  referendi  ad  Patres,  tametsi  consul 
non  esset,  de  uno  aliquo  negotio,  quod  ipse  legis- 
set , quoties  senatus  convocaretur.  . 

IV.  Ab  his  temporibus  inolevit,  principes  romanos, 
et  ceteris  iis  honoribus,  et  tribunitiae  potestatis  ti- 
tulo ac  iure  uti ; quod  et  priori  Caesari  decretum  , 


$ ».  Plutarch.  Comparatione  Dionis  ct  Bmli 
§.  3.  Pluturch.  iu  Cic.  caj>.  6z.  — Dio. 

Augustus  omnium  primus  exercuerat,  tribuni  quidem 
nunquam  usurpato  nomine.  Sed  haec  neque  per  adu- 
lationem tributa  videbantur:  dignus  erat,  qui  haec 
consequeretur  libera  voluntate  tribuentium,  quos 
ubique  tanquam  liberos  imperiique  consortes  tractare 
consueverat.  Igitur  et  Teridaten  induxit  in  curiam  et 
Parthorum  legatos , qui  adhuc  in  Hispania  agentem, 
accesserant;  neque  prius  cognitionem  earum  contro- 
versiarum , quam  ab  senatu  mandaretur , suscepit. 
Exitus  hic  fuit,  ut  filium  Phrahati  sine  pretio  remit- 
teret , captivos  pro  eo  signaque  militaria  Crassi  pri- 
mo, deinde  Antonii  cladibus  invicem  recuperaturus. 
Teridaten  dedi  adversus  fidem  videri  respondit ; 
eidemque,  donec  apud  Romanos  esse  vellet,  alimenta 
liberaliter  constituit. 

V.  Eodem  anno  viam  ab  Emerita  Gades  perductam, 
temporis  illius  verbis,  quam  meis  explicare  malo. 
Lapis  est  Emeritae  cum  inscriptione : imp.  caes.  divi. 

F.  AVGVSTVS.  PONT.  MAS.  COS.  XI.  TRIBVNIC.  POTEST.  X. 
IMP.  VIII.  ORBE.  MARI.  ET.  TERRA.  PACATO.  TEMPLO.  IANI. 
C.LAVSO.  ET.  REP.  P.  R.  OPTIMIS.  LEGIBVS.  ET.  SANCTISSI- 
MIS. IWSTITVTIS.  REFORMATA.  VIAM.  SVPERIOR.  COSS. 
tempore,  inchoatam,  et.  mvltis.  LOCIS.  INTERMISSAM. 
PRO.  DIGNITATE.  IMPERII.  P.  R.  LATIOREM.  LONGIOREM- 
<!UE.  GADEIS.  VSQVE.  PERDVXIT. 

VI.  Haec  eius  anni  gesta  servavit  antiquitas;  et 
quod  novo  exemplo  C.  Calpurnius,  quum  antea  cu- 
rulis edilis  fuisset,  tum  in  demortui  plebeii  locum 
suflici  passus  est:  quodque  feriis  bini  singulis  diebus 
praefecti  fuerunt , et  in  his  quidam  puer.  Anni  in- 
temperies his  et  proximis  consulibus  tanta  fuit,  ut 

§.  4.  Ittfttin.  XLII , 5. — Dio,  lib.  M ct  LIII. — Tac.  Annui.  111,56,  et 
ibi  Lip».  — Supra  , ('.Xlf  , , el  CXVI , 8 et  33.  — 

6.  0.  fu*tin.  — (jrut.  Inscripl.  p.  CXLIX,  4. 

vulgatis  morbis  inagna  vis  hominum  interiret : is  ca- 
sus Liviae  patrocinari  visus  est,  quo  minus  verisimilis 
ea  criminatio  videretur , per  quam  aliqui  Marcelli 
praematuram  mortem  artibus  eius  mulieris  imputa- 
bant, amoliri  conantis  adolescentem,  qui  suorum 
filiorum  obstaret  incrementis.  Prodigiis  annumeratus 
intra  Vrbem  lupus  deprehensus;  ignique  aut  tempe- 
statibus afflicta  aedificia  ; et  quod  auctu  Tiberis  pons 
sublicius  fractus  est,  Vrbsque  sic  inundata  per  tri- 
duum , ut  navibus  transiri  posset. 

MI.  blemque  et  sequenti  anno  factum  , quo  con- 
sules M.  Claudius  M.  F.  Marcellus  Aeserninus, L.  Ar- 
runtius L.  F.  L.  N.  fuerunt.  Tum  etiam  fulminibus 
praeter  alia  statuae  in  Pantheo  ictae  , et  Augusti 
simulacro  hasta,  quam  manu  tenebat,  excussa.  Fames 
deinde,  ut  solet,  sequuta  pestilentiam,  quod  aegris 
aut  mortuis  cultoribus  arva  squalebant,  religionem 
iniecit  multitudini,  merito  sic  laborare  rempublicam, 
quod  Augustum  sine  magistratu  agere  pateretur.  Igi- 
tur, dictatorem  dicendum  , conclamant : ad  curiam 
pergunt;  Patres  lege  sublatam  dictaturam  causatos 
includunt , ni  postulatis  suis  obsequerentur,  incen- 
dium denuncianles.  Mox  ad  ipsius  fores  profecti, 
cum  quatuor  et  viginti  fascibus,  uti  dictaturam , et 
exemplo  Pompeii  curationem  annonae  susciperet , ora- 
verunt. Ille  quum  constanter  excusando  parum  mo- 
veret vulgus,  scissa  veste,  ac  nudo  pectore,  genu 
nixus  deprecatus  est. 

VIII.  Annonam , licet  id  quoque  invitus  , recepit 
curaturum;  conslituitquc,  ut  ex  praetoriis  . qui  sor- 
tiri provincias  deberent,  bini  quotannis  frumento 

§.  6.  Dio,  lib.Mll. 

<j.  7.  V.  C.  73o;  A.  C n.  — Dio,  lib.  LIV. 


dividundo  praeessent.  Interim  quaestori  Ti.  Neroni 
curandae  frumentariae  rei  negotium  datum.  Nep  di- 
ctaturam tantum  abnuit  Caesar,  sed  censuram  etiam 
perpetuam  rogatus  accipere  noluit:  statimque  desi- 
gnavit alios,  Paullum  Aemilium  L.  F.  M.  N.  Lepidum, 
L.  Munacium  Plancum,  quorum  alter  proscriptus  ipse 
luerat,  hic  proscripti  frater. 

IX.  Hi  discordem  censuram , parumque  reipublicae 
utilem  egerunt;  neque  is  honor  postea  cuiquam 
privatorum  tributus  est:  ne  principes  quidem,  ante 
Claudium  Caesarem,  receperunt.  Id  significatum  omine 
credidit  vulgus,  quod  prima  magistratus  die  tribunal, 
in  quo  censores  consederant,  fractum  fuit.  Augustus, 
quum  Lepido  vis  atque  industria,  Planco  propter 
vitam  turpiter  actam  auctoritas  censoria  non  inesset, 
plerasque  magistratus  eius  partes  ipse  obiit.  Id  quam 
fuerit  necessarium , vel  inde  intelligas,  quod  L.  Do- 
mitius Plancum  censorem  via  sibi  decedere  aedilis 
coegit.  Tum  ergo  collegia  Augustus  antiqua  correxif, 
nova  sustulit;  ludos  curari  a praetoribus  iussit , sed 
ita  uL  supra  certam  summam  non  liceret  iis  impen- 
dere; cetera  e publico  aerario  depromerentur;  nep 
munus  gladiatorium  iniussu  senatus,  aut  saepius, 
quam  bis  eodem  anno,  aut  pluribus,  quam  sexagintg 
paribus,  ederetur.  Aedilibus  curulibus  ad  arcendp 
incendia  sexcentos  attribuit  servos.  Equitps  romanots 
et  feminas  illustres  scenicas  operas  facere  vetuit. 

X.  Haec  quum  usurparet  summae  potestatis  munia, 
ceteris  adeo  civilem  se  exhibuit,  ut  et  amicis  pdesset 
in  iudicinm  vocatis  , et  adversariorum  convicia  patien- 
ter exciperet.  Forte  M.  Primus  , ob  illatum  >“  Mace- 

§.  3.  Veli.  II,  89.  — Sncion.  in  At*g.  c»p.  Si.  — Dio.  — Val.  Max.  VI , 8. 

doniae  proconsulatu  Odrysiis  bellum, causam  dicens, 
modo  mandatum  id  sibi  ab  Augusto , modo  a Mar- 
cello, iactabat.  Ea  re  intellecta,  sponte  ad  iudicium 
Augustus  venit,  interrogantique  praetori  negavit  se 
mandasse.  Tum  L.  Varro  Murena  gravibus  maledictis 
adortus  Caesarem  , quum  ad  extremum  adderet  , 
«Tu  vero,  cuius  vocatu  ades?  » « Reipublicae. 
respondit.  » Hoc  eius  factum  dictumque  collauda- 
runt Patres,  eique  decreverunt  ius  , quoties  vellet, 
senatum  cogendi : nec  defuere  tamen, qui  non  modo 
absolverent  Primum  suis  sententiis,  sed  etiam  qui  per- 
niciem Augusto  machinarentur. 

XI.  Fannius  Caepio  conspirationis  auctor  habeba- 
tur : inter  socios  et  Murena  nomiuatus  est ; fecitque 
fidem  criminationi  in  homine , cetera  non  improbo, 
nimia  dicendi  libertas , quam  in  omnes  promiscue 
sine  modo  stringebat.  Igitur  a Tiberio  , Caesaris  pri- 
vigno, lege  maiestatis  apud  iudices  postulati  fugerunt; 
nihil  aut  causa,  aut  propinquorum  potentia  confisi. 
Nam  Proculeius , Murenae  frater,  et  paterno  in  eum 
animo , tam  carus  erat  Caesari , ut  de  collocanda  ei 
Iulia  deliberaret ; et  Maecenas  affinis  in  flagranlissima 
Caesaris  gratia , cuius  ille  et  coniugem  , sororem  Mu- 
renae, Terentillam  adamabat.  Hanc  tamen  aperuisse 
fratri  creditum  sibi  a Maecenate  secretum  compertae 
coniurationis ; eoque  maturius  fugisse  reos  Caesar 
suspicatus,  quum  neque  defuturos  putaret,  qui  absol- 
verent, si  latere  potuissent,  legem  tulit  de  his,  qui 
iudicium  defugerent , uti  hos  damnari  absentes  fas 
esset , et  in  talibus  causis  iudices  palam  suffragia 
ferrent.  Id  utilitatis  publicae  causa  , non  a propria 
ira,  fecisse  Caesarem,  argumento  fuit,  quod  sequitur. 

r 

XII.  Quum  aqua  et  igni  reis  interdictum  esset  , 
Caepionem  servus  in  cista  detulit  ad  Tiberim;  per- 
veclumque  Ostiam  , in  Laurentinum  patris  Caepionis 
noctu  perduxit.  Inde  clam  pervenere  Cumas,  conscen- 
soque  navigio , tempestatibus  ad  Neapolin  eiecti , 
quum  proderentur  , in  ea  urbe  servus  Caepionem 
abscondit ; exceptusque  a centurione,  nec  vi , nec 
minis,  ut  dominum  proderet,  expugnari  potuit.  Hero 
tamen  pietas  ea  non  profuit,  quin  alterius  servi  sce- 
lere deprehensus,  poenas  morte  daret.  In  his  duobus 
pater  Caepio  liberrime  animi  sui  iudicium  exercuit, 
manumisso  fideli  servo  , proditore  ad  supplicium 
crucis  per  medium  forum  rapto,  et  titulum  meriti 
palam  praeferente.  \"nde  et  ipse  non  inglorius,  et 
celebrata  sermonibus  Augusti  aequitas  fuit,  haec 
omnia  civili  animo  ferentis. 

XIII.  Neque  dubitatur , quin  etiam  iniquissimis 
satisfacturus  fuerit ; nisi  mox  in  indicio  Castricii , 
per  quem  de  coniuratione  cognoverat,  exorato  coram 
Judicibus  accusatore,  reum  eripuisset.  Eliam  Murena 
depreheqpus  periit : cui  Athenaeus  philosophus,  Ro- 
mam deductus,  quum  fugae  tantum,  non  etian  scele- 
ris, socius  fuisse  videretur,  ab  Caesare  dimissus  est. 
Eodem  tempore  . Cyprum  et  Narbonensem  Galliam, 
pacatas  iam  provincias , populo  restituit  Caesar;  et 
ex  eo  proconsules  in  has  missi.  Tum  et  aedem  Iovis 
Tonantis  in  Capitolio , marmoreis  ex  solida  gleba 
parietibus  structam,  dedicavit,  bello Cantabrico  votam, 
quum  per  nocturnum  iter  lecticam  eius  fulgur  per- 
strinxisset , servumque  praelucentem  exanimasset. 
Tum  quoque  inter  ipsa  sacra  tonuisse  memorant  ; 
oblatumque  postea  somnium  ei , Iovem  Capitolinum 

queri  visum,  quoil  cultores  ah  se  abducerentur.  Nam 
propter  nominis  et  formae  novitatem,  et  quod  nobi- 
lissimum Leocrae  opus  praestantia  tam  artificis,  quam 
dedicantis , commendabatur , praeterea  fanum  illud 
adscendentibus  in  Capitolium  proximum  erat;  ab 
omnibus  frequentari  Tonans  ille  coeperat. 

XIV.  Ipse  visus  est  respondere  Capitolino , To- 
nantem ei  pro  ianilore  appositum.  Orto  igitur  die. 
somnia  neque  sua  , neque  aliorum  de  se  negligere 
solitus,  tintinnabulis  fastigium  aedis  Tonantis  redi- 
mivit  ; quibus  uti  janitores  consueverant , noctu 
praesertim , si  quid  forte  significandum  dominis  inci- 
disset. Sub  id  tempus  iterum  mota  est  Hispania, 
defectione  Asturum , quos  Carisius  fastu  et  crude- 
litate, tum  Asturum  imitatio  Cantabros  ad  arma 
egerat.  Cantabris  C.  Furnius  erat  impositus : hunc 
ii  tanquam  rerum  suarum  rudem  spernebant.  Sed 
in  ipso  opere  longe  alius  apparuit,  et  per  eum 
maxime,  nam  et  Carisio  suppetias  tulerat , utraque 
natio  iugum  recepit.  Cantabrorum  tamen  plerique, 
libertatis  desperatione  , mortem  sibi  consciverunt. 
Mitius  aliquanto  genus  Aslures, simul  ab  obsidione 
loci, quem  adorti  fuerunt,  reiectos  C.  Furnius  proe- 
lio vicit,  in  deditionem  venerunt. 

XV.  Eodem  anno  in  Aethiopiam  primum  signa 
romana  penetrarunt,  his  causis.  Dum  partem  copia- 
rum Aelius  Gallus  arabico  bello  occupat,  Aethio- 
pes, spretis,  quae  in  Aegypto  remanserant , castra 
cohortium  Syene  constituta  subito  adventu  expu- 
gnarunt. Pari  velocitate  deinde  Elephantina  ac  Phi- 

i3.  Veli.  — Slral».  lib.  XIV  , p.  670.  — - Surton.  in  Atig.  c.  23  et  91.— 
Plin.  XXXVI,  6 et  8. 

§•  1$.  Fl<\r.  IV  , ii.  — Dio. 


i.v  l.or,  i.ui.  c\\\v  i i.ivi  IM 


lis  potiti,  captos  in  servitutem  redegerant,  slaiuis 
Caesaris  ubique  deiectis.  Igitur  Petronius  cum  pedi- 
tatu minus  decem  millium,  equilibus  octingentis 
accurrens  , triginta  bomiirum  millia  fugere  ipsa 
adventus  sui  fama  coegit.  Ipse  scquutus  ad  Psel- 
chaui,  oppidum  Aethiopiae  , legatos  res  repetitum 
misit.  Ilii,  se  a nomarcbis  lacessitos  iusla  piaque 
arma  corripuisse,  responderunt.  Vicissim  Petronius, 
Caesarem  esse  dominum  regionis , nomarchas  non 
esse , regerens  , tridui  spatium  petentibus  ad  deli- 
berandum dedit.  Pervenit  tamen  res  ad  pugnam , 
sed  propter  imperitiam  et  instruendi,  et  inepta  arma 
hostium , facilis  victoriae.  Scuta  ingentia  ferentes  e 
crudo  bovis  corio,  securibus  alii  aut  contis  rem 
gerebant,  rari  gladiis. 

XVI.  Nec  eundem  omnes  locum  fuga  petierunt. 
Pauci  in  deserta  abdiderunt  sese;  plures  vicinum 
oppidum  accepit;  fuerunt,  qui  in  proximam  insu- 
lam nando  traiiccrent,  quod  ea  parte  propter  velo- 
citatem amnis  minime  inulti  crocodili  erant.  In  his 
duces  etiam  fuerunt  reginae  Candaces,  quae  virili 
animo  mulier  Aethiopibus  tum  imperabat , altero 
oculo  capta.  Hos  in  potestatem  stalim  redactos  (nam 
ratibus  et  quibusdam  navigiis  partem  armatorum 
transiecerat  ) Alexandriani  misit.  Nec  Pselcha  mo- 
ram fecit,  tantaque  multitudo  captivorum  fuit,  nt 
addita  numero  interfectorum , paucos  ex  illo  exer- 
citu evasisse  constaret.  Ab  hoe  oppido,  per  arenae 
cumulos,  qui  Cambysis  copias  intexerant,  profectus, 
Premnin  munitam  situ  urbem  ex  itinere  oppugna- 
tam cepit.  Inde  praeter  Aboccin,  Phthurin,  Ganbu- 
sin,  Attenam,  Stadisin,  ubi  Nilus  maximo  cum  fragore 

se  praecipitans  auditum  accolis  auferre  dicitur , 
captis,  quae  memora  vimus,  oppidis, Napata  perventum. 

XVII.  Regia  Candaces  haec  erat; et  ipsa  propin- 
quo se  castello  tenens,  legatos  de  pace  misit , captis 
ad  Syenen  hominibus  statuisque  restitutis  : nec 
ideo  minus  filio  reginae  puero  Napatis  profugiente, 
capta  urbs  ac  diruta.  Iam  circiter  nongenta  pas- 
suum millia  processum  ab  Syene  fuerat ; igitur  intel- 
lecto , ulteriora  propter  arenam  vix  adiri  posse, 
cum  praeda  recessit  Romanus,  relicto  Premni  praesi- 
dio, quod  oppidum  diligentius  permuniverat . copiis- 
que, quantum  viris  quadringentis  in  biennium  suffice- 
rent, instruxerat.  Captivorum  maior  pars  Alexandriae 
vendita  ; mille  delectos  ad  Caesarem  Petronius 
misit,  tum  recens  e Cantabris  reversum,  ceteri  morbo 
interierunt  ex  peregrini  caeli  impatientia.  Dum  ad 
hunc  modum  praemiis  victoriae  Romanus  perfrui- 
tur,  Candacen,  numerosissimo  exercitu  coacto  prae- 
sidium oppugnaturam,  summa  celeritate  usus  antever- 
tit; ipse  Premnin  ingressus  , cum  multo  rerum 
necessariarum  apparatu. 

XVIII.  Quod  ubi  erat  factum,  Candace,  desperans 
armis,  legatos  iterum  misit,  qui  Caesarem  adire  ius- 
si , nec  quis  esset  Caesar,  nec  ubi  esset,  scire  se  re- 
sponderunt. Idcirco  datis  ducibus  ad  Augustum  de- 
ducti , facilem  ad  desideria  sua  repererunt ; isque 
tributum  etiam , quod  erat  imperatum  , remisit.  In 
Samo  tum  hibernabat  Caesar,  ad  obeundam  imperii 
partem  Vrbe  profectus.  Illa  peregrinatione  patuit , 
quam  necessaria  Romanis  potestas  unius  esset,  liber- 
tatem ultra  ferre  nescientibus.  Vix  in  Siciliam  Caesar 

transmiserat,  quum Romae  consularibus  comitiis  tanto 
ambitu  certatum  est,  ut  parum  a tumultu  res  abesset. 
M.  Lollius  iam  inierat,  gerebalque  solus,  quod  Au- 
gusto servari  locum  populus  voluerat. 

XIX.  PosLquam  ab  illo  non  suscipi  consulatum  in- 
notuit, studia  candidatorum  miris  certaminibus  exar- 
sere. Q.  Lepidus,  L.  Silanus  petebant,  ea  magnitu- 
dine et  vehementia  factionum , ut  acciri  Caesarem 
prudentissimo  cuique  placeret.  Ille  competitotes  evo- 
care in  Siciliam  maluit;  castigalosque  verbis,  et  abes- 
se, dum  comitia  peragerentur,  iubens,  dimisit.  Ne 
sic  quidein  salis  quietue  res  fuere;  postque  multas 
turbas  vix  creari  consul  Q.  Lepidus  potuit.  Ergo  Cae- 
sar , nec  passurus  talia , nec  soli  vacaturus  Romae  , 
quum  in  Iam  diffuso  imperio  saepe  adeundae  provin- 
ciae essent,  cum  Maecenate  deliberavit,  ulrum  ne  M. 
Agrippam  , quo  plus  ei  ad  tantum  regendum  populum 
auctoritatis  esset,  data  in  matrimonium  filia , Vrbi  prae- 
ficeret? quo  tempore  responsum  a Maecenate  Caesari 
ferunt,  « Tantum  iam  Agrippam  fecisti,  ut  aut  gener 
» habendus  sit, aut  occidendus».  Id  pousilium  quum 
dedisset,  excivit  Agrippam  ab  Asia  Caesar  , misitque 
Romam , dimissa  Marcella  Iuliam  ducere  iussum , 
Vrbisque  curam  capessere.  Ilabeo  auctores,  Marcel- 
lae  matrem  Octaviam  id  consilium  dedisse  Caesari, 
quum  videret  anxie cogituntem,  quemnain  amicorum 
tanta  conditione  attolleret. 

XX.  Eadem  filiam , ab  Agrippa  dimissam,  Iulo  An- 
tonio M.  F.  collocavit.  Ceterum  minime  fefelit  Cae- 
sarem opinio:  motus  urbanos  Agrippa  mature  com- 
posuit; praefectum  Vrbi  Latinarum  causa,,  quum  ea 

quoque  de  re  certamina  exorta  non  quiescerent  , 
creari  vetuit;  aegjptia  sacra,  iterum  in  Vrbem  dis- 
simulanter introducta , ultra  quingentos  passus  sub- 
movit. Caesar  interim  , constitutis  Siciliae  rebus  , et 
Syracusis  aliisque  civitatibus  coloniae  romanae  iure 
concesso,  in  Graeciam  traiectus,  Lacedaemoniis,  quod 
Liviam  suam,  quo  tempore  cum  viro  ex  Italia  profu- 
gerat, hospitaliter  habuissent,  de  quatuor  et  viginti 
Eleulbferolaconum  oppidis  , Cythera  cum  aliis  quin- 
que dedit ; principes  civitatis  coenae  suae  adhibuit. 
Atheniensibus  contra,  propter  Antonii  favorem  , Ae- 
ginam ac  Eretriam  ademit;  interdicto  etiain,  ne  ius 
civitatis  suae  cuiquam  venderenti 

XXI.  Eam  sibi  calamitatem  fuisse  significatam  pro- 
digio. Athenienses  putavere  . quod  Minervae  stans 
in  arce  simulacrum . ab  Oriente  se  ad  Occidentem 
converterat,  sanguinemque  exspuerat.  His  aliisque 
rebus  ita  confeclis  . in  Samo  hiemem  exeeit  Caesar. 

C» 

Romae  pontem  Fabricium  refectum  a L.  Fabricio  C. 
F.  curatore  viarum , Q.  Lepidus  M.  F.  M.  Lollius  M. 
F.  cosff.  ex  SC.  probaverunt ; etL.  Sempronius  L.  F. 
L.  N.  Atratinus  proconsule  ex  Africa  IV  idns  oct. 
trinmphavit.  lam  M.  Apuleius  Sex.  F.  P.  Silius  P.  F. 
Nerva  consules  erant,  quum  Samo  progressus  Caesar 
Asiam  ac  Bithvniam  et  Svriam  invisit.  Quamquam 
Cbim  hae  populi  provinciae  dicebantur,  non  minori 
curae  erant  omnium  principi,  atqtie  animo  regis  om- 
nia complectenti. 

XXII.  His  etiam  locis,  ut  meriti  quique  videbantur, 
his  beneficia  dedit,  aliis  iniunxlt  maiora  prioribus 
onera:  Trallianos,  terrae  motu  graviter  afflictos. gv- 

mnasio  partibusque  aliis  ea  peste  dirutis , pecunia 
iuvk;  itemque  Laodicenos  e Phrygia:  pro  quibus 
Thyatirenisque  et  Chiis  senatum  Tiberius  erat  depre- 
catus. Contra  Cyzicenis  Tyriisque  ac  Sidoniis  adem- 
pta libertas : his  ob  continuas  seditiones  ; Cyziceni 
cives  romanos  flagris  ceciderant.  Profectio  Caesaris 
ad  eos  imperii  lines  Phrahati  suspicionem  iniecerat , 
ne  propter  neglecta  pacta  bello  peteretur.  Igitur 
aquilas  et  signa  militaria,  captivosque,  praeter  pau- 
cos f qui  pudore  sibi  consciverant  necem,  aut  in  Par- 
this alicubi  se  occultaverant , ad  Tiberium  remisit. 
Maior  ea  laetitia  Augusto  fuit , res  olim  amissas  citra 
certamen  . sola  nominis  sui  magnitudine  recipienti , 
quam  si  bello  Parthiain  superasse*.  Auctum  dein  de- 
cus, ultro  filios  suos  rmepotesque  mittente  Barbaro, 
ac  his  obsidibus  firmante  amicitiae  fidem.  Constat  ta- 
men , id  magis  suorum  metu . quapi  romanae  poten- 
tiae, fecisse,  ne  Partbis  ex  Arsacidarum  regia  stirpe 
(cui  uni  erant  addictissimi ) quemquam  relinqueret, 
quem  regem  adversus  se  creare  possent.  Vocato  igitur 
in  colloquium  Tiberio . qui  tuin  Syriae  et  provinciis 
Orientis  praeerat , Sarospadem  , Cerospadem  . Phra- 
hatem . et  Vononem  . legitimo  matrimonio  genitos  , 
cum  duabus  horum  uxoribus,  filiis  quatuor  tradidit; 
quos  regio  cultu  deinceps  Augustus,  et  post  hunc 
Tiberius.  Romae  habuerunt. 

XXIII.  Haec  igitur,  sed  maxime  signa  recepta,  variis 
laetitiae  testimoniis  celebrata,  nummis  quoque  trans- 
missa ad  posteros  memoria  : quorum  nunc  quoque 
supersunt  multi.  Romae  Supplicationes  decretae  diis; 

ovatio  Caesari , currusque  triumphalis  : mox  et  tem- 
plum Marti  structum,  inque  eo,  tanquam  ad  exem- 
plum Feretrii  lovis,  aflixa  signa  recepta  cum  parthi- 
cis  spoliis.  B/s  Vitorem  cognominari  placuit,  quod 
iam  erat  Martis  Vitoris  aedes,  quam  bello  Philippensi, 
pro  ultione  paterna  suscepto , voverat : sed  haec  po- 
stea facta.  Tum  vero  qirum  viarum  curator  constitu- 
tus Caesar , duos  e praetoriis  cum  binis  lictoribus 
praefecisset;  ab  his  opera  multa  facta,  aut  refecta 
sunt,  in  quibus  et  milliarium  .aureum  nominatur. 
Sub  idem  tempus , quum  lulia  Catum  Agrippam  pe- 
perisset,  inter  alia  natalem  .eius  stato  sacrificio  quo- 
tannis colendum  Patres  ceusuerunt. 

XXIV.  Augusti  quoque  natali  Circenses  et  venatio- 
nem privato  sumptu  aedile^ediderunt.  Interitu  Cae- 
sar paci  ornandae,  procul  ;ablegata  bellandi  cupidine, 
provincias  secundum  legeret  ittra  constituit,  liberas 
civitates  amicosque  reges  suis  institutis  uti  permisit; 
atque,  hoc  sibi  consilium  manere,  senatui  quoque 
scripsit.  Iamblicho , et  Tarcondiinoti  filiis,  patrum 
nomina  referentibus,  quas  in  Cilicia  et  Arabia  regio- 
nes illi  habuerant,  reddidit.;,  nisi  quod  maritima 
quaedam  Ciliciae  donavit  Archelao,  cui  et  Minorem 
Armeniam  concesserat,  post  mortem  Medi  Artavasdis, 
cuius  in  potestate  regnum  istud  fuerat. 

XXV.  Nec  Herodes  sibi  defuit , quin  commoditate 
temporis,  et  Augusti  amicitia  ad  regnum  augendum 
uteretur.  Gadarenos  accusatores  suos  ab  ■ Agrippa 
sibi  traditos  impune  dimiserat.  Id  benelicium,  quum 
animos  eorum  implere  amore  tam  benigni  regis  de- 
buisset, incitamento  fuit,  ut  iterum  auderent  de  eo- 

tlein  apud  Caesarem  queri.  Zenodurus  his  aderal , 
inter  Galilaeam  el  Trachonitidem  haud  parvae  regio- 
nis tetrarcha.  Semel  auditi  delatores , quum  purga- 
tionem regis  accipi  viderent , metu,  ne  iterum  dediti 
crudelissimum  experirentur,  noctu  semetipsos  inter-  " 
fecerunt.  Zenodorus  Antiochiae,  ruptis  morbo  aut 
casu  visceribus,  elfudit  spiritum:  ditionem  eius  He- 
rodes dono  Caesaris  accepit , et  ob  haec  merita  ei 
templum  in  eadem  illa  regione  posuit.  Commagenes 
regnum  Mithridati  tradidit  Caesar,  puero  adhuc, 
quia  patrem  eius  Antiochus  occiderat.  Artaxias,  Ma- 
ioris Armeniae  rex,  qui  Parthorum  opibus  steterat  , 
his  Caesari  de  Armenia  concedentibus , factioni  suo- 
rum resistere  non  potuit,  fratrem  eius  minorem  natu 
Tigranem  ad  regnum  vocantium,  quem,  Alexaiulria  r 

capta  , Caesar  Romam  adduxerat.  Igitur  Caesar  pri- 
vigno suo  Tiberio  Neroni  negotium  id  permisit,  Ar- 
chelao quoque  monito,  ut  adiuvaret.  Sed  priusquam 
hi  quidquam  molirentur , Artaxias  dolo  propinquo- 
rum occisus  est.  Tiberius  Tigrani  vacuam  possessio- 
nem regni  tradidit,  diademate  pro  tribunali  imposito. 
Supplicationes , ob  haec  decretae  , spes  adolescentis 
inflarunt,  quas  nuper,  dum  iu  Syriam  exercitum  per 
Macedoniam  ducit,  apud  Philippos  conceperat;  (pium 
ara  , quondam  ah  Antonio  victricibus  in  castris  po- 
sita , adolente  nemine,  subitis  ignibus  colluxisset. 

Tamijue  crescendi  facultatem  et  vitricus  dabat,  legio- 
nibus provinciisque  praeficiens,  el  relicta  per  aliquot 
annos  Orientis  cura:  (pio  tempore  et  Tigranes,  Ar- 
meniae rex , el  liberi  eius , quum  in  regnum  atque 
matrimonium  aegvptio  more  sociali  esseut,  interierant. 

Tum  iussu  Augusti  Tiberius  Artavasden  imposuit ; 
sed  ipse  quoque  paulo  post  deiectus  est , non  sine 
clade  romana.  Ceterumjhaec  postmodum  acciderunt. 

XXVI.  Tum  vero  Augustus,  ex  Oriente  reversus, 
iterum  hibernavit  Sami , libertatemque  velut  in  mer- 
cedem  hospitii  Samiis  dedit.  Nec  ibi  persegne  otium 
traductum  tempus  est,  multarum  nationum  regulis 
eo  legatisve  confluentibus.  Tanta  enim  maiestas  Cae- 
saris fuit,  ut  Scythae,  Garamantes  et  Bactriani  ora- 
tores de  foedere  mitterent.  Sed  prae  ceteris  Indica 
celebrata  legatio  est,  a Pandione  missa  et  Poro  regi- 
bus; quorum  alter  utique  prius  in  extremum  usque 
Occidentem  amicitiae  petendae  causa  ad  Augustum, 
in  Hispania  belligerantem , legaverat.  Nicolaus  Da- 
mascenus, qui,  se  hos  vidisse  Antiochiae,  scribit, 
tres  tantum  pervenisse  auctor  est,  ceteris  in  itinere 
mortuis:  plurium  enim  mentio  flebat  in  literis,  quas 
gracco  sermone  scriptas  attulerant  in  hunc  sensum : 
a Poro  scribi ; qui , tametsi  regibus  sexcentis  imperet , 
plurimi  amicitiam  faciat  Caesuris , transitum  daturus 
ei , quocumque  pergat , et  adiulurus  in  quolibet  iusto 
negotio. 

XXVII.  Dona  quoque  per  octo  servos  praeter  pu- 
bem nudos  et  odoribus  conspersos,  quae  vocant 
diapasmata,  obtulerunt.  Hermam  , sive  hominem  sine 
brachiis  genituin,  qui  pedibus  tendebat  arcum,  emil- 
tebatsagiltas,  tuba  canebat;  qualia  nostra  aetalesaepc, 
et  his  difliciliora  vidimus,  Dio  vix  fide  digna  iudica- 
vit.  Fuit  inter  munera  et  tigris,  tum  primum  Roma- 
nis, et,  sicut  existimat  Dio, Graecis  etiam  conspecta; 
et  vipera  immodicae  magnitudinis,  cum  angue  quin- 

quaginta  cubitorum , et  testudine  fluviatili  in  tres 
cubitos  porrecta;  perdixque  vulture  maior.  Gemmas 
insuper  et  margaritas  et  elephantos  dono  dederunt. 
Sed  prae  omnibus  longinquitatem  itineris  imputabant, 
quod  vix  quadriennio  confecissent.  His  domum  re- 
petentibus , apud  Augustum  Zarinanus  Chegan  per- 
mansit unus  Indiae  sapientum  , spectaculum  Caesari 
exhibiturus  , quale  Calanus  olim  Alexandro. 

XXVIII.  Quum  enim  Athenas  ventum  esset,  initiari 
sacris,  quamquam,  ut  aiunt,  alieno  tempore,  voluit; 
votoque  potitus , quum , se  rebus  secundis  semper 
usum  , priusquam  adversae  succederent  abiturum  vita , 
testaretur,  nudo  unctoque  corpore  ridens  in  rogum 
insiluit.  Sepulcrum  ei  structum  est  Athenis,  no- 
menque  adseriptum  genusque  mortis,  adiecto,  Indum 
ex  Bargosa  fuisse : quae  si  ea  est , quam  auctores 
alii  Barigarzam  appellarunt , in  lilore  Calecutiensi : 
non  procul  ostiis  Indi , quaerenda  creditur.  Iam 
consul  in  Vrbe  C.  Sentius  C.  F.  Saturninus , quod 
itidem , ut  superiore  anno  erat  factum , Augusto 
reservabatur  locus,  solus  gerebat,  fortiter  sane  et 
constanter. 

XXIX.  Nam  et  publicanorum  fraude  coercita  , pe- 
cunias publicas  in  aerarium  retulit,  et  comitiis  quae- 
storum , quos  indignos  iudicabat , profiteri  vetuit ; et 
perseverantibus,  consularem  vindictam,  si  in  Campum 
descendissent , interminatus  est.  Consularibus  comi- 
tiis maior  etiam  moles  fuit,  postquam  Augustum  nolle 
fieri,  tum  quoque  renuutialum  est.  Seditiones  etiam 
et  caedes  factae,  praecipua  Rufi  Egnatii  violentia, 


§.  17.  Dio.  — Stiab.  — Plin.  VIII,  17.  — Suctoo.  ia  Aug.  c*p.  40.  — 

(jui  favore  populi  subnixus,  quamquam  vetante  Sen- 
tio, profiteri  perseveravit.  Tum  pari  veteribus  con- 
sulibus animo  iuravit  Sentius , si  quidem  suffragiis 
populi  consul  factus  esset  Egnatius,  non  renuntiaturum. 
Quum  linis  pugnandi  non  Ceret,  senatus  praesidium 
consuli  decrevit;  eoque  repudiante,  miserunt  ad  Au- 
gustum legatus,  binis  additis  lictoribus. 

XXX.  Ille,  superioris  anni  consilio  non  posse  sa- 
tiari praesentia,  putans  , Q.  Lucretium  , qui  in  nu- 
mero legatorum  erat,  quamquam  in  triumviratu  pro- 
scriptum , consulem  designavit,  et  ipse  quamprimum 
ire  Romam  constituit.  Advenienti  decreta  inulta  : nihil 
acceptum  , praeter  aram  Fortunae  Reduci , et  anni- 
versarium eo  die  sacrum,  sub  Auguslaliorum  voca- 
bulo, cum  ludis soleinnibus.  Pugnabat  tamen  senatus 
populusque  romanus,  ut  obviam  iri  pateretur;  idcirco 
declinaturus  hanc  molestiam  , ne  se  et  populum  in- 
quietaret, noctu  ingressus  est. 

XXXI.  Postridie,  quum  de  rebus  in  Oriente  gestis 
referret,  praetoria  insignia  Ti.  Neroni  decernenda 
curavit;  DVuso.  uti  celerius  quinquennio . quam  si- 
neietur  legibus,  honores  peteret.  Ipsi  deinde,  post- 
quam sibi  displicere  significabat,  quae  absente  se  per 
seditiones,  et  reverso  per  metuin  acta  erant,  praefe- 
cturam ei  inorum  cum  censoria  potestate  detulerunt 
in  quinquennium  ; consulare  ius  in  perpetuum,  cum 
fascibus  duodecim,  et  sella  curuli  in  medio  consulum. 
Censoriam  deinde  potestatem  in  perpetuum  accepit ; 
quam  antea  quoque  certum  ad  tempus  habuisse  con- 
stat ex  actis  eius,  censu  praesertim  , quem  hoc  iure 
egisse  in  sexto  consulatu  suo  retulimus.  Mox  etiam 

jfj.  29.  Dio. 

Cuxbioil.  Cbro.i.  — Sttctou.  iu  Aug  ca|>.  53. 


legum  emendandarum  ferendarumque  arbitrium  se- 
natus ei  dedit,  in  eas  et  iurare  paratus.  Iusiuran- 
dum  remisit  Caesar,  servaturos  existimans  ultro,  quae 
placuissent ; cetera  mutaturos  esse,  simul  possent, 
etiamsi  sexcentis  sacramentis  adigerentur. 

XXXII.  Dum  ista  fiunt , aedilis , excusatione  pau- 
pertatis usus,  ultro  abdicavit.  Virgilius,  vatum  ro- 
manorum  maximus,  Augusto  et  Maecenate  heredibus, 
decessit,  anno  vitae  primo  et  quinquagesimo.  Iusse- 
rat  is  testamento  cremari  Aeneidem  suam,  quod  ei 
summam  admovere  manum  nequivisset.  Vetuit  Au- 
gustus, licet  legum  alias  servantissiinus  , ne  pulcher- 
rimus nobilissimi  ingenii  foetus  interiret.  Sepultus 
est  Neapoli : apud  Tarentum  exspiraverat.  Sub  hoc 
tempus  Agrippa  , qui  rebus  urbanis  interea  praefue- 
rat , in  Gallias  missus  est,  discordia  principum  , et 
Germanorum  incursionibus  laborantes. 

XXXffl.  His  celeriter  pacatis  , in  Hispaniam  trans- 
iit, Cantabrorum  ferocia  denuo  turbatam:  magnus 
enim  numerus  sub  hasta  venditorum,  interfectis  do- 
minis, in  patriam  redierant,  superstitesque  popula- 
rium ad  arma  hortati . castella  quaedam  communi- 
verant. Tantus  erat  immanis  populi  terror,  ut  Agrippa 
negotium  habuerit  in  coercendis  confirmandisquc 
militibus,  qui  expeditionem  metu  detrectabant.  Neque 
levius,  quam  pro  opinione,  bellum  fuit.  Multa,  dum 
apud  Romanos  serviebant,  viderant  Barbari,  quorum 
adversus  hostem  usus  esset:  hac  peritia,  et  quia  vi- 
ctos nullum  non  supplicium  exspectare  norant,  plu- 
rimum et  detrimenti  Romanis  intulerunt,  et  ignominiae, 

§.  3i.  Sueton.  in  Aitg.  c.  27.  — Supra,  CXXXIV  , 80. 

cuius  etiam  causa  legionem,  quae  vocabatur  Augusta, 
hoc  uti  cognomine  Agrippa  prohibuit. 

XXXIV.  Sed  viribus  immensum  superior,  non  ante 
destitit,  quam,  inventute  propemodum  omni  occisa 
Cantabrorum  , ceteris . armis  ademptis , ex  montibus 
in  plana  deduceret.  Nec  tamen  ob  haec  gesta  aut 
scripsit  senatui , aut  triumphum,  licet  auctore  Cae- 
sare decOetum  . duxit;  modestiam,  sicut  assueverat, 
servare  pergens,  cuius  et  aliud  experimentum  eodem 
tempore  dedit,  quum  sententiam  consul  de  fratre 
rogaret,  censere  recusans.  Idem  etiam  virginem  aquam, 
in  agro  Lucullano  conceptam , privato  sumptu  indu- 
xit in  Vrbem,  Augustam  vocans:  quod  adeo  gratum 
Caesari  fuit,  ut  in  penuria  vini,  quum  populus  valde 
vociferaretur,  salis  dixerit  provisum  a genero  suo 
jlgrippa , perductis  pluribus  aquis , ne  homines  silirenl. 

XXXV.  Talis  igitur  Agrippa  fuit : ceterorum  plerique 
ob  res  haudquaquam  huic  comparandas,  latrociniis 
forte  compressis,  aut  seditionibus  compositis  civitatum, 
et  petierunt  triumphos,  et  impetrarunt.  Nec  enim  par- 
cus in  his  Caesar  erat,  quem  super  triginta  ducibus 
iustos  triumphos , et  aliquanto  pluribus  triumphalia 
ornamenta  decernenda  curasse . invenio  ; quamquam 
ex  plerorumque  gestis  Imperator  vocatus  non  esset. 
L.  tamen  Cornelii  Balbi  P.  F.  non  expers  meritorum 
triumphus  fuit;  quem  proconsule  duxit  ex  Africa 
VI  kal.  april.  victis  Garamantibus,  quos  nulla  dum 
romana  arma  perculerant.  Nec  cum  hominibus  modo, 
sed  magis  cum  siti  dimicandum  fuit ; quod  putei  are- 
nis iniectis  occultabantur.  Nec  ideo  minus  Phazanio- 
rum  et  Garamantum  oppida  plurima  capta,  quorum 

34.  Plin.  XXXI , 3.  — Front.  tle  Aquaeduct.  — Sneton.  io  Ang.  cap.  4*. 

nobilissimum  Debris,  ob  fontem  mirae  naturae,  et 
caput  gentis  Garama. 

XXXVI.  Nec  triumphatae  tantum  nationis,  sed 
etiam  triumphantis  novitas  illustriorem  hunc  ei  titu- 
lum fecit.  Gadibus  natus,  civitatem  romanam  cum 
maiore  Balbo  patruo  suo  acceperat:  nec  quemquam 
ad  ea  tempora  triumphasse , nisi  Romanum  natum  , 
meminerant.  Ex  kal.  iul.  eius  anni  M.  Vinicius  con- 
sulatum gessit;  ceteri,  nam  haud  dubie  suffecti  plures 
fuerunt,  ignorantur.  At  sequens  annus,  quo  duo 
Cornelii  Lentuli , Publius  P.  F.  et  Cnaeus  L.  F.  con- 
sulatum gesserunt,  Agrippam  propemodum  in  par 
Caesari  fastigium  receptum  ab  ipso  vidit:  quippe 
Augustus  in  optimo  proposito  reformandae  reipubli- 
cae  insidias  timens,  utab  his  esset  ostentatione  parati 
vindicis  tutior,  Agrippam  tribunitiae  potestatis  col- 
legam declaravit  in  quinquennium  : tot  enim  annos 
sufficere  dictitabat;  quum  eandem  potestatem  per 
decennium  iam  tenuisset;  et  elapso  hoc  quoqud 
quinquennio,  in  aliud  decennium  esset  accepturus. 

XXXVII.  Tum  autem  ingentibus  curis  districtus , 
quemadmodum  citra  periculum  repurgare  curiam 
posset,  cum  Agrippa  agitabat:  nam  et  numerum  iusto 
putabat  ampliorem  esse,  et  non, tantum  infamia  vi- 
tiorum obrutos,  sed  etiam  adulatione  onerosos , ode- 
rat. At  erat  res  offensionum  plena;  nemo  enim,  sicut 
factum  erat  prius,  sponte  cedebat;  et  tot  simul  sena- 
tu movendorum  invidiam  sustinere,  nisi  pluribus 
sociis , cunctabatur.  Tandem  ea  ratio  placuit , ut  ex 
omnibus  triginta  viros  optimos  ipse  deligeret  iuratus; 
qui  deinde  iurali  et  ipsi  scriberent  in  tabella  seorsim 

§.  3«.  V.  C.  73«  : A.  C.  18  — Salia,  cip.  Ji.  — Pigli.  Aan.  — Vrll.  If; 

singuli  quinque  aliorum  nomina , quos  dignos  eo 
ordine  censerent ; ne  tamen  inter  eos  necessarius 
quisquam  scribentis  esset.  Hoc  ubi  factum  est,  ex  sin- 
gulis quinariis  unum  sorte  duxit,  qui  et  senator  esset, 
et  alios  quinque , iisdem  , ur  priores  illi,  legibus  in 
tabella  nominaret.  / 

XXXVIH.  Et  oportuerat  quidem  triginta  esse,  tum 
qui  tabellas  acceperant,  tum  etiam  qui  sorte  fuerant 
educti;  sed  quum  ex  utroque  numero  peregre  abessent, 
alii  delecti  sunt,  qui  eoruin  vicem  fungerentur.  Hoc 
quum  ad  aliquot  dies  factum  esset,  suspicione  fraudis 
' motus  Caesar . neque  tabulas  ultra  penes  quaestores 
esse  passus,  neque  sorte  usus  est,  sed  suo  ac  Agrippae 
iudicio  ceteros  allegit,  donec  sexcenti  efficerentur. 
Trecentos  maluisset,  ut  veteris  reipublicae  species  red- 
deretur: sed  non  audebat  tot  offendere  , bonis  quoque 
in  metum  adducendis,  si  plures  multo  expungerentur, 
quam  manerent.  Sic  quoque  caveri  non  potuit,  quin 
aliqua  parum  commode  fierent.  Livineius  certe  Re- 
gulus, scissa  in  senatu  veste,  cicatrices  ostentans,  et 
stipendia  sua  exponens,  magna  cum  invidia  questus 
est.  semoveri  senatu  . quum  JHius  suus  et  alii , quibus 
se  praestare  non  dubitabat , allegantur. 

XXXIX.  At  ^immculeius  Paetus  veniam  exeundi 
ordinis , locumquc  suum  patri,  qui  removebatur,  ora- 
vit. Itaque  diligentius  inspectae  sunt  tabulae;  motis  - 
que  iterum  aliis,  alii  substituti.  Tum  etiam  , quia 
nonnulli  causis  non  improbabilibus  iniuria  se  remotos 
querebantur,  locum  his  inter  senatores  ludis  epulis- 
que in  Veste  senatoria,  et  recuperandi  ordinis  causa 
honores  petere  concessit  Caesar:  ita  plerique  horum 
iterum  in  senatum  allecti : ceteri  medio  quodam  in- 
ter populum  Patresque  loco  aetatem  exegerunt.  Erat 
omnino  ea  res,  quae  multorum  animos  ad  cuiuslibet 

facinoris  audaciam  exasperaret:  eo  promptius  credi- 
tum, Augustum  et  Agrippam  insidiis  peti , arguenti- 
bus ; interfectique  sunt  nonnulli , quorum  et  M. 
Egnatius  Rufus  fuit , cuius  de  vanitate  supra  nar- 
ravimus 

XL.  Excitaverant  haec  pericula  curam  senatus;  mul- 
taque prolata,  quae  ad  salutem  Augusti  protegendam 
provideri  opus  esset.  Inter  quae  quum  forte  iactaretur, 
excubias  ei  constituendas  Patrum , quas  sua  quisque 
vice  obirent , Antistius  Labeo,  non  magis  studiorum 
claritudine,  quam  incorrupta  libertate  celebratus, 
se  quidem  somnolentiorem  esse,  dixit,  et  ad  excubias 
agendas  ineptum.  Sed  Augustus,  gnaviter  urgens  coe- 
pta, coercendo  ambitu  sanxit,  ut,  qui  pecuniam  ma- 
gistratus adipiscendi  causa  dedisset , promisisset , eius 
magistratus  petitione  in  quinquennium  arceretur.  Maiori 
cura  ingenuorum  civium  augendo  numero  studuit , 
praemiis  in  maritos  et  patres  adauctis , et  maioribus 
poenis  vexato  caelibatu , postquam  priorum  legum 
sanctiones  spernebantur. 

XLI.  Et  quando  plures  mulieribus  mares  erant , 
etiam  libertinas  permisit  duci,  praeterquam  senato- 
ribus. Haec  negotia  dum  tractantur,  senatores  quidam 
de  matronarum  atque  iuvenum  reprimenda  immode- 
stia Caesarem  interpellarunt,  quando  propter  hanc 
etiam  pauciora  matrimonia  contraherentur.  Ipse , 
suggillari  putans,  quod  multorum  uxores  corrumpe- 
ret, hanc  quidem  sollicitudinem  declinabat;  quod  Jieri 
potuisset ; provisum  inquiens,  non  autem  posse  omnia 
pari  accuratione  constitui:  urgentibus  dein  suam  cui- 
que coniugem  domesticis  praeceptis  formandam  esse  > 

§.  3g.  Sueton.  in  Ang.  cap.  35.  — Dio. 

§.  40.  Vrll.  II , 91.  — Sueton.  in  Aug.  cap.  19.  — Tac.  Ann.  I,  10;  III» 

7 5. 


Digitized  by  Google 


44 2 10.  FREINSHEMH  SVPPLEM. 

respondit,  quemadmodum  ipse  moneret  Liviam  suam. 
Ilis  excitata  potius,  quam  repressa,  quorundam  im- 
probitas, orare  non  destitit,  priusquam  in  hanc  rem 
Caesar  quaedam  dissereret,  de  cultu  uxoris  suae, 
egressibusque  eius  et  comitatu,  quibus  illa  profecto 
rebus  laudabatur. 

XJLII.  Estque  nota , sed  memorabilis  fabula , quum 
aliquando  in  spectaculo  gladiatorum  Livia  gravibus 
viris , Iulia  luxuriosae  iuventutis  grege  cinctae  con- 
sedissent, scripto  hanc  admonitam  a patre,  « Vide- 
ret, quantum  inter  duas  principes  feminas  interesset». 
Quum  autem  censoriam  exercenti  potestatem  oblatus 
esset  adolescens,  qui  prius  adulterio  cognitam  duxe- 
rat; diu  aestuans,  quum  nec  negligere  facinus,  nec 
punire  auderet,  tandem  infit:«  Talia  multa  nobis 
» atrocia  et  pudenda  civiles  dissensiones  attulerunt 
» oblivione  sepelienda : sed  in  posterum  prospiciamus, 
* ne  tale  quid  eveniat  ».  At  quum  quidam  infantes 
adhuc  puellas  desponderent,  et  praemia  nihilominus 
maritorum  ferrent,  rem  opusque  non  praestarent, 
minores  decennibus  puellas  desponderi  vetuit ; quo 
intra  biennium  (quae  legitima  nubendi  his  aetas  pu- 
derentur. Haec  omnia  lege  Iulia  maritandis  ordinibus 
comprehensa. 

XLIII.  Proxima  frumenti  populo  dividundi  cura 
fuit,  institulumque,  ut  magistratus  nominarent  sin- 
gulos, qui  ante  triennium  minimum  praetura  functi 
essent,  et  ex  eo  numero  sorte  deligerentur  quatuor , 
per  quos  frumentum  plebi  daretur,  additis  binis 
lictoribus,  servorumque  publicorum,  et  scribarum 
ac  librariorum,  accensorumque  et  praeconum  mi- 

§■  4*.  Tac.  Aon.  IU,  »5.  — Sueton.  in  Aug.  cap.  34  et  69.  — Dio.  — 
Lips.  in  Tac.  lil».  III. 

nisteriis.  Per  hos  saepe  levissimo,  interdum  nullo 
pretio,  menstrua  fiebat  frumentatio,  ut  in  orbem  ad 
omnes  haec  cura  rediret : nam  Augustus , quum  ter 
in  annum  qualernum  mensium  tesseras  dare  consti- 
tuisset, ne  frequentius  a negotiis  homines  avocaren- 
tur plebi  veterem  consuetudinem  desideranti  cesserat. 
Alia  quoque  sub  id  tempus  constituta ; ne  plus  uno 
feriarum  Latinarum  causa  quotannis  praefectus  Vrbis 
fieret;  Sibvllini  libri  vetustate  exolescentes,  ab  sa- 
cerdotibus describerentur,  nequis  alius  eos  inspi- ' 
ceret. 

XLIV.  Honores  petere  permisit  omnibus . qui  le- 
gibus non  prohiberentur,  haberentque  senatorium 
censum , quem  prius  quadringentis  sestertiis  definie- 
rat, deinde  auxit  ad  sestertium  decies;  et  utroque 
tempore  pauperibus , sed  honestis  viris , quod  eo 
minus  habebant,  dono  dedit.  Praetoribus  indulsit, 
ut  in  ludos  triplum  eius . quod  a publico  praebeba- 
tur, insumere  liceret  volentibus.  His  ac  similibus 
gratiam  apud  hos  etiam  iniit,  quos  priorum  aliquot 
legum  severitas  alienabat.  In  provinciis  quoque  res 
feliciter  procedebant;  et  Germanos, Melone  quodam 
duce,  in  arma  versos  M.  Lollius  superasse  nuntia- 
batur. Neque  minore  omnium  laetitia  exceptum,  quod 
Pyladem  pantomimum  revocavit;  quem  propter  spe- 
ctatorem , a quo  exsibilabatur,  digito  demonstratum 
fautoribus  suis,  Vrbe  atque  Italia  submoverat. 

XLV.  Atque  ille  castiganti  eum  Caesari,  quod,  cum 
Bathyllo  Maecenatis  familiari  contendens  , seditiones 
vulgo  concitaret,  profundioris  prudentiae  dicto, quam 
ab  hoc  exspectaretur,  respondit:  Atqui  expedit  tibi, 

^3.  Dio.  — Infra,  CXXXVI! , 12.  — Sueton.in  Ang.  cap.  37,  4°  <*• 

Caesar , circa  nos  occupatum  populum  habere.  Dum 
ista  Rotnae  geruntur,  Herodes  templum  demolitus, 
maiore  spatio  atque  specie  instaurare  incipit , quod, 
opus  vix  mullis  indeanuis  perfici  potuit.  Caio  deinde 
Furnio,  C.  F.  C.  Iunio  Silano  consulibus,  sub  Apen- 
nino  in  villa  Liviae  ingenti  motu  terra  tremuit : fax 
in  caelo , a meridie  ad  Boream  transcurrens  , ad  si- 
militudinem diurnae  lucis  noctem  illustravit : turris 
hortorum  Caesaris  ad  portam  Collinam  fulmine  per- 
cussa est;  quibus  haud  perinde  commotus  fuit,  quam 
recreatus  incremento  domus  suae.  Tum  enim  alterum 
Agrippae  filium  Iulia  peperit , qui  Lucius  est  appel- 
latus. Hunc  cum  fratre  Caio  slatim  adoptavit  Caesar, 
per  aes  et  libram  a patre  emptos,  veteri  more  ; tutio- 
rem se  futurum  ab  insidiis  ratus,  si  pluribus  muni- 
mentis insisteret.  Virtutis  inde  et  Honoris  solemnibus, 
quod  incommodo  tempore  celebrabantur,  aliiun  ex- 
inde diem  constituit.  Viris  triumphalibus  auctor  fuit 
operis  alicuius  excitandi  de  manubiis,  quo  cum  Vrbis 
ornatu  gestorum  memoriam  perpetuarent;  multaque 
a mullis  exstructa  sunt. 

XLVI.  F.odem  anno  ludos  Saeculares  ingenti  ap- 
paratu fecit,  quos  centesimo  quoque  anno  (his  enim 
terminis  saCculum  terminatur)  fieri  mos.  Sane  hos 
inter  ludos,  et  quartos  Saeculares,  sive  L.  Censorino, 
M.  Manilio  consulibus , sive  triennio  post , celebrati 
fuerant  (nam  inter  auctores  dissentitur),  circiter 
centum  triginta  anni  intererant.  Sed  quindecimviro- 
rum diligentiae  creditum,  qui  ex  Sibyllinis  libris 
tempus  ludorum  investigaverant,  ritus  eorundem 
exponente  Ateio  Capitone,  qui  tum  divini  hutnanique 

§•  45.  V.  C.  73S ; A.  C.  17.  — Iui.  Obseq.  — Dio.  — Sneton.  in  Ang.  c. 
39  rt  64.  — T»c.  Ann.  I , 3 , rt  II , 71.  ■ — loscpb,  Atiliq.twl.  XV,  14. 

iuris  consultissimus  habebatur.  Praefuerunt  magistri 
quindecimvirum  sacris  faciundis  , imp.  Caesar  D.  f. 
Augustus,  C.  Sentius  C.  F.  C.  N.  Saturninus , M.  Clau- 
dius M.  F.  M.  N.  Marcellus,  M.  Fufius  M.  F.  Strico, 
D.  Laelius  D.  F.  D.  N.  Balbus.  Zosimus  gr aecus  auctor 
L.  Censorino,  C.  Sabino  consulibus  ludos  Saeculares 
actos  narrat : id  si  verum  est,  suffecti  fuerint  oportet; 
nam  nec  par  illud  inter  maiores  consules,  qui  nomen 
anno  dabant,  reperias;  et  hoc  quidem  anno  factos 
ex  priscorum  monumentorum  fide  satis  constat,  His 
ludis  , Augusti  iussu  , Saeculare  carmen  Horatius  poe- 
ta condidit.  Vllum  eo  tempore  nocturnum  spectacu- 
lum a iuvenibus  utriusque  sexus  frequentari  prohi- 
buit Caesar,  nisi  cum  aliquo  maiore  natu  propin- 
quorum. 

XLVII.  Tum  quoque  Germanos,  vindictae  magis, 
quam  cautioni  intentos  , M.  Lollius  legatus  Caesaris 
circumvenit  insidiis  , gravique  clade  vexavit.  At  in 
Yrbe  legis  Cinciae  caput,  ne  quis  ob  causam  orandam, 
pecuniam  donumve  accipiat,  revocari  placuit;  addito, 
ut  quadruplum  perderent,  qui  accepissent;  iudices, 
in  quem  annum  sortiti  essent,  domos  litigantium  non 
ingredi : senatoribus  etiam  infrequentibus  augeri 
mulctam;etqui  sine  probabili  causa  in  curiam  serius 
accessissent.  L.  Domitio  Cn.  F.  L.  N.  Ahenobarbo, 
P.  Cornelio  P.  F.  P.  N.  Scipione  consulibus,  in  Gal- 
Jias  profectus  Caesar,  templum  Quirini  refectum  a 
se  dedicavit;  in  quo  quum  sex  et  septuaginta  colu- 
mnas posuisset,  postquam  totidem  annos  vivendo  ex- 
pleverat , non  temere  fecisse  existimatus  est. 

§.  46.  Pliu.  VII,  48.  — Liv.  apud  Censorio,  de  die  nal.  cap.  17.  — Suet, 
iu  Aug.  cap.  3i.  — Zosim.  lib.  II.  — T«c.  Ano.  III,  71 ; XI , 11.  — Siguu. 

XLVIU.  Inde  per  Tiberium  et  Drusum  privignos, 
quibus  hunc  honorem  decernendum  ab  senatu  cura- 
verat, munus  gladiatorium  edidit.  Itineris  causam, 
qui  secretas  principis  cogitationes  rimantur,  et,  nisi 
reperiant,  vfingunt,  nunquam  vel  evidentibus  con- 
tenti , partim  in  leges  nuper  latas  referebant , quas 
aut  exerceri  cum  offensa,  aut  negligi  cum  dedecore 
opus  esset ; ideo  Solonis  exemplo  sibi  peregrinationem 
indixisse.  Nec  deerant,  qui,  ut  amore  Terentiae  se- 
curius frueretur , neque  sermonibus  in  Vrbe  non  vi- 
tandis seque  et  illam  traduci  sineret,  id  consilii  ce- 
pisse dicerent.  Hanc  enim  Maecenati  nuptam  sic 
deperibat , ut  eam.  aliquando  certare  de  forma  cum 
Livia  compelleret.  Ceterum  in  propatulo  Galliarum 
erat  fortuna,  quae  variis  a nationibus  vexabatur,  et 
Germanorum  magnis  acta  terroribus  curam  Augusti 
desiderabat.  Sicambri , Vsipctes  , Tenchteri,  non  taui 
fracti  prioribus  proeliis , quam  irritati , comprehen- 
sos in  ripa  sua  Romanos  in  crucein  egerant. 

XLIX.  Hoc  veluti  sacramento  collecta  iugens  ma- 
nus Rhenum  mox  transierat ; vastataque  proxima 
parte  Galliarum , ne  Germanis  quidem  iaindudum  in- 
colentibus parcentes,  equitatum  Romanorum  astu 
circumventum  fuderunt,  ad  ipsa  usque  Lollii  castra, 
dum  fugientibus  instant,  praeter  propositum  deducti. 
Tum  vero,  postquam  perniciosum  sibi  futurum  er- 
rorem videre,  si  faterentur;  eodem  impetu  Lollium 
occurrentem  aggressi,  maiore  tamen  ignominia,  quam 
clade,  repulerunt,  aquila  legionis  quintae  potiti. 
Igitur  Augustus,  sua  praesentia  opus  esse  existimans, 
quem  interim  Vrbi  Italiaeque  praeficeret,  dubitabat. 
M.  Valerius  Messalla  praefecturae  nomen,  sibi  primo 
delatum,  post  paucos  dies  deposuerat,  potestatem 
nimiam  et  incivilem  exercere  nescius.  M.  Agrippam 


zed  by  Google 


IN  LOC.  I.IB.  CX.XX.V1  LIVIANI  447 


in  Syriain  remittebat,  C.  Maecenatem  comitem  erat 
habiturus  ob  Terentiam;  sed  et  Tiberium,  quamquam 
urbanum  praetorem , ducturus  in  Galliam  erat , eo- 
que  per  Drusum  impleri  magistratum  illum , sena- 
tusconsulto interposito,  voluerat. 

L.  Idcirco  Statilium  Taurum,  senem  triumphalem, 
dignum  eo  loco  censuit,  cuius  ministerio  in  gravissi- 
mis negotiis  usus  fuerat;  nec  iudicii  falsus  est.  Quae 
nox  prima  profectionem  Caesaris  sequuta  est,  incendio 
Vrbem  exterruit,  quo  Iuventalis  in  Velia  templum 
arsit ; et  paulo  ante , praeter  ea , quae  supra  memo- 
ravimus, lupus  via  Sacra  in  forum  procurrerat, 
hominibus  aliquot  occisis  : nec  procul  foro  magna  vis 
formicarum,  in  speciem  agminis  ad  proelium  euntis 
se  conglobaverat.  Haec  prodigia  aliorum  pietatem , 
aliorum  adulationem  adverterunt , senatusque  con- 
sultum factum,  uti  pro  reditu  Augusti  vota  susciperen- 
tur. Interim  et  quinquennales  ludos,  propter  prin- 
cipatum eius  votos,  M.  Agrippa  fecit,  recens  in  col- 
legium quindecim  , cuius  luin  vices  curandi  ludos 
eos  erant,  virorum  cooptatus.  Circum  haec  tempora 
contra  gentes  Inalpinas  bene  pugnatam  est  a P.  Silio, 
Camunique  et  Vennonetes  sub  imperium  populi  ro- 
mani  redacti. 

LI.  Idem  Silius  et  Pannonios  assumptis  Noricis 
Istriam  incursantes,  per  se  et  legatos  suos  ita  domuit, 
ut  pacis  conditiones  accipere  utrique  cogerentur. 
Dalmatae  quoque  sub  idem  tempus,  Hispanique  moti ; 
sed  modico,  nec  diuturno  tumultu.  Macedoniam  Den- 
theletae  et  Scordisci  infestavere.  Bessi  Cotyos  regnum 
adorti , quod , eo  mortuo , liberorum  eius  avunculus 

§.  49.  Sueton.  ia  Aug.  c.  *3.  — Veli.  II,  97.  — Tac.  Ann.  I,  10,  et 

et  tutor  Rhymetalces  defendebat , ab  Romanis,  auxi- 
lium ei  ferentibus,  subacti  sunt.  Sarmatas,  eadem 
tentanles,  Cn.  Cornelius  Lentulus  pugna  victos  trans 
Istrum  recedere  coegit.  Ab  eodem  Daci  Getaeque  per 
concretum  gelu  Danubium  vicina  infestantes,  repulsi 
submotique.  Pari  felicitate  Germanicum  bellum,  quod 
prae  ceteris  erat  formidabile  , compositum.  Quippe 
intellecto,  non  modo  Lollium  strenue  parare  arma, 
sed  ipsum  cum  exercitu  adventare  Caesarem ; ad  sua 
regressi,  missis  obsidibus  quietem  spoponderunt.  Nec 
tamen  adeo  aut  credita  haec  , aut  praestita  pax  fuit , 
quin  aliqui  subinde  motus  exsisterent;  quorum  causa 
et  hunc  annum  in  Gallia  et  sequentem  contrivit,  quo 
consules  M.  Livius  L.  F.  Drusus  Libo , L.  Calpurnius 
L.  F.  Piso  fuerunt. 

L1I.  Sed  et  ipsa  Gallia  non  satis  quieta  erat,  propter 
hominis  libertini  tantam  improbitatem,  ut  significata 
prodigio  sit  credita , quum  maxima  bellua , viginti 
pedum  latitudine , longa  sexaginta , et  praeter  caput 
mulieri  similis,  ex  Oceano  irruens,  in  vado  haesisset. 
L.  Licinius  is  fuit,  Gallus  natione,  qui  captus  iis  bellis 
dictatori  Caesari  servierat.  Sed  hunc  in  honore  et  usu 
maximo  Augustus  habere  solitus,  procuratorem  suum 
in  Gallia  constituerat.  Is  igitur  ad  explendam  inge- 
nitam avaritiam  maiestate  rornani  nominis  abusus , 
hoc  agebat,  ut,  quotquot  se  potiores  ipso  ferrent, 
deprimerentur : nec  contentus  exegisse  ad  praescri- 
ptum sibi  modum,  magnam  insuper  pecuniam  sibi 
suisque  extorquebat,  tatn  impudenter  quidem,  ut, 
quoniam  in  singulos  menses  aliqua  debebantur,  qua- 
tuordecim  pensiones  eodem  anno  exigeret ; veteribus 
mensium  nominibus  Julium  et  Augustum  annumerans. 

Sane  postquam  Caesar  advenit,  tanta  vis  in  eum  coorta 
accusatorum  est,  tamque  acerba,  ut  patrocinio  potius 
apud  principem,  quam  pericalo  esset, 

' Lin.  Namque  partim  moleste  tulit  id  Caesar ; in 
nonnullis  excusavit  Licinium , quaedam  ignorare  se, 
alia  non  credere  simulans quin  et  occultabat  haud 
pauca,  pudore  etiam  ductus,  quod  tali  procuratori 
uteretur.  Sed  maxime’  Licinio  calliditas  sua  profuit, 
qui  alias  quoque  ad  novorum  operum  impensas  con- 
ferre patrono  grandes SummaS  solitus,  /rato  poenasque 
minitanti  magnam  vim  auri  argcntique,  et  ceterarum 
rerum  ingentes  acervos  ostendit ; ca  non  sibi,  nec  ava- 
riliae  causa,  congesta  dicens,  sed  in  Caesaris,  populique 
romaniusus  ; et  ne  Galli , gens  ad  res  novas  mobilis  , 
his  instructa  copiis  focilius  ad  rebellionem  prolaberetur. 
Sic  effectum,  ut  Licinius  in  Gallia  ihultbS  annos  veluti 
regnum  continuaret.  Hoc  tempus  esSe  crediderim  Au- 
gustoduni in  Aeduis  conditae,  quae  caput  gentis  esset, 
liberalibusque  studiis  , quorum  ibi  praestantissimos 
magistros  collocavit  Caesar , nobilissimatn  Gallorum 
Juventutem  ad  mitiordm  vitam  erudiret. 

LTV.  Inde  Tiberium  , cuius  opera  ferme  per  inte- 
grum annum  in  regenda  Gallia  usus  erat , in  Rhae* 
tiam  ctlm  exercitu  misit.  Rhaeti , circum  Alpes  Tri- 
dentinas  inter  Noricos  Gallosque  positi,  et  hos  et 
Italiam  latrocinio  vexaverant,  diu  lateque  grassati; 
et  transeuntes  negotiorum  causa  Romanos  sociosque 
interfecerant ; tamque  crudelis  his  erat  animus , ut 
oranes; mares  captos  protinus  occiderent,  ne  his  qui-' 
dem , qui  essent  in  utero  , excepfis,  quos  nescio  qua 
divinatione  deprehendebant.  Hos  iam  Drusus,  ab  Au- 

5-  5a.  Suelon.  in  Aug.  eap.  67. — Dio. 

gusto  missus , pugna  vicerat  ad  Alpes  Trideutinas, 
ideo  praetoriis  insignibus  honoratus.  Ab  eodem  finibus 
italicis  submoti,  ubi  Galliae  infesti  incubuerunt,  etiam 
Tiberius  in  eos  missus,  quando  et  Vindelici  cum 
Rhaetis  se  conjunxerant.  Hi,  divisis  partibus , per  se 
et  legatos  pluribus  locis  hostem  aggressi , multis  ur 
Jjmm  et  castellorum  oppugnationibus,  Tiberius  etiam 
per  lacum  navigiis  subvectus,  carpserunt.  Iustis  quo- 
que proeliis  dimicatum , a Tiberio  praecipue. 

LV.  Nec  occurrere  locis  omnibus  Barbari  cum  ma- 
gna multitudine  poterant ; et  quidquid  ubique  inter- 
cipiebatur , et  animos  ceterorum  et  vires  minuebat. 
Igitur  eo  deducta  res  est,  ut  victi  a fratribus , in  po- 
puli romani  ditionem  concederent.  Victores,  frequen- 
tiae hominum  feritatique  diffisi , quidquid  aetate  ac 
robore  validum  fuit,  abduxerunt,  relictis,  qui  agro 
colendo  magis,  quam  turbandis  rebus,  sufficerent. 
Sic  in  provinciae  formam  redacti,  unius  aestatis  bello, 
sed  fida  victoria,  et  multps  in  annos  quietem  ab  his 
gentibus  et  tributa  praestante.  Coloniae,  vincula  do- 
mitarum gentium,  in  Rhaetia  Drusomagus  , Augusta 
in  Vindelicis  excitatae.  Inter  tot  huius  anni  gesta 
Vedii  quoque  Pollionis  mors  invenit  locum , divitia- 
rum tantum  et  saevitiae  nomine  noti ; sed  in  quo 
memorabile  factum  Augusti  non  immerito  celebratur. 

LVI,  Libertinus  homo,  deinde  receptus  in  eque- 
strem ordinem  , muraenas  alebat  in  piscina  ; quod  iis 
temporibus  divites  affectabant,  Sed  ceteris  innocentior 
luxus  erat;  hic  iisdem  ad  crudelitatem  abutebatur  , 
servos  , in  quos  animadvertere  vplebat , obiiciens,  ut 

§.  Sueton.  io  Tib.  cap.  9.  — Strab.  lib.  IV,  p.  306.  — Flor.  IV  , ia.  — 

pariter  totius  hominis  distracti,  tanquam  egregio  spe- 
ctaculo frueretur.  Hoe  supplicio  perire  iussus  puer  , 
qui  forte  crystallinum  calicem,  fregerat , ad  Augusti 
accubantis  pedes  provolvit  1 sese , non  mortem . sed 
foeditatem  poenae  deprecatus.  Susceperat  miseri  pa- 
trocinium Caesar ; nec  homo  superbus  et  truculentus 
exorari  patiebatur.  Igitur  Caesar,  afferri  iubens  ce- 
tera , quae  haberet,  crystallina,  tanquam  usurus, 
omnia  sua  manu  confregit,  missumque  fieri  puerum, 
et  piscinam  compleri  praecepit;  potestate  Sua  bene 
usus.,,  t.vij:!,r  ■,  . , 

, LYII.  Hic  ttfm  Pollio  mortuus,  heredem  ex  magna 
parte  Caesarem  reliquit , in  qua  et  Pausilypum  fuit, 
inter  Neapolim  et  Puteolos  villa,  cuius  in  vivariis 
( ut  hoc  obiter  annotetur  ) positum  a Pollione  piscem 
post  sexagesimum  annum  exspirasse,  Annaeus  Seneca 
memoriae  prodidit.  Admisit  iudicium  Augustus , et 
quia  testamento  iussus  erat  opus  insigne  facere  pu- 
blice, abusus  hac  occasione  paulo  post  ad  ©bliteran- 
dam  Pollionis  memoriam,  cuius  ipsum  amicitiae  sup- 
pudebat, domo,  eius  maxima  et  splendidissima  ad  so- 
lum diruta , porticum  inaedificavit,,  non  Pollionis 
nomine,  sed  Liviae  inscripto,  eainque  decoravit  pri- 
scorum artificum  tabulis.  • lilin  , 1 ' . 1 

LVIII.  Interim  in  Gallia  ac  Hispania  multae  coloniae 
deductae,  quas  ase  cognominari  ad  memoriam  aetatis 
Suae  Augustus  voluit.  De  Augustoduno  iam  diximus: 
praeter  hanc  in  Gallia  fnere  Augusta  Tricastinorum , 
Trevirorum,  Rauracorum,  Veromanduorum,  Auscio- 
rum,  Nemetum,  Suessionum  : tum  Augustobona , An- 
gustomagum , Augus  tori  tum.  At  Hispaniae  Augustam, 

5.  56.  Pliu.  IX  • 23.  — Dio.  — Seu.  de  Clero.  1 , 1 8 , et  dc  Ire  , ili 

Firmam , et  Gemellam,  et  Novam  , et  luliam  Gadita- 
nam , Braccarumqne  habuerunt ; praeterea ' Augusto- 
brigam,  et  Caesarangustam  j itemque  Augustanos  Se- 
tubitanos,  et  Astares,  et  Cerretanos,  qui  pleriqne  sub 
haec  tempora  cum  novis  aut  adauctis  urbibus  haec 
nomina  receperunt.  Sed  et  Cypriis  terrae  motu  , fa- 
miliari malo , vehementer  afflictis  subventum,  indul- 
tumque, ut  Paphum  urbem,  quam  ca  pestis  prae  ce- 
teris perculerat,  Augustam  cognominarent.''  r'  1 ‘ 1 
LIX.  Nondum  enim  mos  inoleverat , ut  sibi  quot 
et  qualia  vellent  vocabula  civitates  adsciscerent , sed 
in  beneficii  loco  senatus  haec  ''imponebat;’  1 Cy*i6etais 
interea  Caesarem  deprecantibus , quam  nuper  amise- 
rant, libertas  reddita.  M.  Licinius  M.  F,- CfnssiiSj  Cn. 
Cornelius  Cn.  F.  Lentulus  augur  consules  seqwu  ntur. 
Hoc  anno  curules  aediles,  quuttu  vitio  creati' ftM  icas- 
sent,  statim  aliis  comitiis  refecti,  eX«irtiplo'pt>ius  inavi- 
dito  , magistratum  gesspre;  Porticus  Paulli  conflagra- 
vit, inoendio  etiam  festae1  aedem  ad  flante;  propter 
quem  metum  , quod-  maximam  Virginem  caecitas  ar- 
cebat eo  officio,  per  ceteras  in  douumSralis- flaminis, 
tum  vacantem,  delata  sacra  sunt,'  Porticus,  refecta 
Caesaris'  et  amicorum  Paulli  pecunia ; riam  filii’ eius , 
quorum  nomine  fiebat  opus,  ob  paternum  calamitatem 
modicis  facultatibus  erant,  i:  >ni  mir  i : i . i f i /' . ! 

c LX.  Ab  externis  bellis  neo > quies  omnino,  nec  pe-' 
riculum  fuit.  Pannoniorum  celeriter coercitairebellio; 
et  Ligures,  quos  Comatos  appellantium  Maritimis  Al- 
pibus, quas  hactenus  liberi  possederant,  in  potestatem 
venerunt.  Maior  aliquanto  motus  ad^ospOrum  exor- 
tus Scribonii  dolo,  qui  se  missum  ab  Augusto  defen- 

§•  58.  Vid.  Geo^raplios.  — Euscb.  Cliron  — Scii.  Ep.  91  , ct  Nat  Quacst. 
Wlm  ?6.  *>,;> 

sorem  regni  mentitus,  Asandrum  ad  necem  volunta- 
riam compulerat:  ille  enim,  licet  nonagenario  maior, 
sed  viribus  nondum  absumptis,  ob  eam  iniuriam  cibo 
abstinuit.  Scribonius  nepotem  se  Mithridatis  Magni 
ferens , Dynamin  Asandri  filiam , neptem  eiusdem 
Mithridatis  e Pharnace, Cui  moriens  Asander  regnum 
reliquerat,  in  matrimonium,  unaque  Bosporum  quasi 
dotalem  accepit. 

LXI.  His  rebus  cognitis,  Agrippa  Polemoni  regi 
Pontico  mandavit  hoc  bellum.  Ipse  rogatu  Herodis  , 
qui  ad  eum  in  Asiam  venerat,  in  Iudaeam  profectus, 
urbes  ab  rege  recens  conditas  inspexit , ubique  ma- 
gnifice habitus.  Hierosolymas  etiam  inter  occurren- 
tium festas  voces  ingressus,  hecatomben  obtulit  Deo, 
epulumque  populo  dedit.  Inde  post  paucos  dies , ne 
hieme  navigandum  esset , in  Ioniam  traiecit,  negotiis 
provinciae  vocantibus : Beryto  interim  colonia  dedu- 
cta, quae  Augustana  appellata  est.  Per  haec  tempora 
Polemon,  ducto  in  Bosporanos  exercitu,  Scribonium 
quidem  nullum  ultra  reperit , quem , comperta  ho- 
minis fraude  , ipsi  necaverant ; ceterum  cum  his  pu- 
gnandum Polemoni  fuit , metu , ne  illi  traderentur , 
arma  capientibus;  et,  quamquam  proelio  victi,  fero- 
ciam retinebant.  r. 

LXII.  Haec  anno  superiore  acta  quum  Agrippa  di- 
dicisset; ipse  proficisci  ad  bellum  decrevit.  Igitur  ubi 
commodum  navigationi  tempus  rediit;  Sinopen , et 
inde  in  Paphlagoniam  profectus,  propinquo  metu 
liospOranos  arma  ponere  ,1  signa  romana  Mithridatico 
bello, capta,  reddere,  regemque  accipere  Polemo- 
nem Coegit,.  Dynami  etiam  in  matrimonium  ei  tradita. 

60.  Luctau;  — Mac rob.  — Dio.  . i 

Haec  agenti  Herodes  ad  omnia  promptus  ac  diligens 
aderat , magnam  super  antiquam  familiaritatem  gra- 
tiam adeptus , quod , relicto  regno  suo , in  Asia 
quaesitum  Agrippam,  Sinope  consequutus,  auxilium 
operamque  non  admonitus  obtulerat.  Iliensibus  ea 
res  plurimum  profuit , quibus  Romanus , propter 
uxoris  periculum  iratus,  centum  millium  drachma- 
rum mulctam  dixerat. 

LXin.  Quippe  Iulia,  noctu  Ilium  petens,  dum  Sca- 
mandrum in  lectica  transit , subito  fluminis  auctu 
magnum  vytae  discrimen  adierat.  Ergo  legati  ad  de- 
precandum missi,  quum  Amisum  venissent,  nec  agen- 
tem ibi  Agrippam  auderent  compellare  , Nicolaum 
Damascenum  orarunt,  ut  sibi  regis  Herodis,  cui  erat 
ille  familiarissimus,  patrocinium  compararet.  Suscepit 
rex,  et  culpa  ab  Iliensibus,  ignaris  rei T translata  in 
casuin , Agrippam  alioqui  proniorem  ad  clementiam 
placavit;  quum  illi  iam,  desperato  negotio,  in  patriam 
renavigassent.  Agrippa , postquam  praesentia  satis 
composita  ratus  est , per  Paphlagoniam  et  Cappado- 
ciam , Phrygiamque  maiorem  Ephesum  rediit:  inde 
traiecit  Samum  , Herode  semper  eum  comitante. 

LXIV.  Haec  res  animum  ludaeis  addidit,  qni  ius 
civitatis  in  Ionicis  urbibus , beneficio  regis  Antiochi , 
cui  cognomentum  Deus  fuit , adepti , trahi  se  ad  in- 
dicia festis  suis , et , quam  mittere  Hierosolymam  so- 
lerent pecuniam,  sibi  adimi,  querebantur,  quamquam 
et  Romani  suis  se  legibus  degere  iussissent  Horum 
causam  agente  Nicolao , quum  et  Herodes  Agrippae 
assideret,  aequum  censentibus  Ionibus,  civium  loco 
non  esse  apud  se,  qui  alienis  sacris  uterentur  ; Agrip- 

§•  6a.  losepb.  Antiq.  Iud.  XVI , 3.  — Dio. — Oro».  VI,  at.  — EuMrb. 

pa  nihil  mutandum  censuit  , scripsitque  ad  Ephesios' 
aliosque,  iubens  i ni  uriis  Iudaeorum  abstineri.  Sed'  et' 
Cyrenensium  magistratibus  ininnxit  eadem , Iudaeis 
illius  etiam  provinciae  paria  questis.  Hinc  Bosporani' 
belli  ad  Augustum  perscripto  exitu  ( nam  ad  senatum’ 
scribere?  sicut  priscis  imperatoribus  solitum  , mode- 
stiae causa  supersederat),  acta  rata  habuit  Augustus,1 
supplicationesque  et  triumphum  ei  decernendum 
curavit. 

LXV.  lam  et  Galliae  Hispaniaeque  res  reductae 
in  tranquilliorem  statum  erant:Germani  adhuctumul- 
tuabantur.  Igitur  ad  hos  coercendos,  agenduihque 
censum  Galliarum  , Druso  relicto  , Caesar  Rbmam’ 
rediit,  quum  iam  Tiberius  Claudius  Ti.  F.  Nero,' 
P.  Quinctilius  Sex.  F,  Varus  consulatum  inissent.’ 
Forte  iisdem  diebus  nuntius  de  retlitd  Caesaris  ad- 
venerat , quibus  theatri  sui  dedicationem  Cornelius 
Bolbus  sumptuosis  spectaculis  celebrabat  ;'vir  maxi- 
mis opibus  magnifice  usus , qui  et  in  naiali  solo 
Gaditanis  novam  urbem,  cum  navali  in  opposita 
continente  suis  impensis  aedificavit.  Is  igitur  Augu- 
stum redire,  tanquam  huic  laetitiae  interessd  cupien- 
tem , egregium  sibi  ducebat;  et  ab  Tiberio  quoqud 
consule  in  honorem  exstructi  theatri  sfenlerttiam 
rogatus  est  primus. 

LXVl.  Quippe  senatus , ad  veri  id'  Augusti  audito, 
habebatur,  ad  honores  ei  decerheiidbs.  Ihter  alii 
placdit , aram  reditus  in  curia  poni ; neque  suppli- 
cium sumi  de  his , qui  supplices  intra  pomoeriuni 
Augusto  Jacti  essent'.  Nbutrum  ab  illo  occeptum  ; 

Sf.  Iosepli.  Antiq.  Imi.  XII,  3;  XVI,  4 et  10.  — Tac.  Rist  IV,  4'  — 

«t  ne  populus  obviam  iret,  quamquam  Tiberis  inun- 
daverat Vrbem , ita  quidem , ut  Balbi  theatrum  nisi 
navigio  adiri  non  posset , more  suo  noctu  introiit. 
Postridie , quum  populum , qui  in  Palatium  conflu- 
xerat , persalutasset , in  Capitolium  adscendit  dem- 
ptamque  de  fascibus  lauream  in  genibus  k>vis  re- 
posuit. Eodem  die  , balneo  gratuito  lonsoribusque 
plebi  praebitis,  senatum  convocandum  curavit,  de 
• gestis  suis  relaturus.  Gravedine  laborabat;  ideo  libel- 
lum quaestori  recitandum  dedit,  quo  acta  sua  post 
profectionemabVrbe  comprehenderat ; addito,  consul- 
tum videri,  praetorianos , expleto  duodecimo  stipendio, 
ceteros  sexto  decimo  dimitti-,  et  quia  iam  in  morem 
venerat,  agros  assignari  veteranis , pro  his  certam  pecu- 
niam, dari.  . . 

LXVII.  Nec  dubie  acceptum,  quod  petierat,  militi- 
bus quidem  nec  indignationem  conspicuam  , nec 
laetitiam  movit,  qui  neque  nihil  eorum,  que  postu- 
larant , neque  omnia  consequebantur ; possessoribus 
gratissimum  fuit,  ita  futurum  cernentibus, ut  timere 
perniciabiles  illas  agrorum  divisiones  aliquando  desi- 
nerent. Cornelii  Balbi  ludos  alii  paulo  post  excepe- 
runt, Augusti  natalem  praetore  Iulo  Antonio  Circen- 
sibus  et  venatione  celebrante;  qui  et  epulum  ei  ac 
senatui  in  Capitolio  ex  senatusconsulto  dedit.  Inde 
reversus  ad  curam  reipublicae  Caesar,  quaedam  per 
absentiam  suam  utcumque  constituta  mutavit  in 
melius.  Post  civilia  bella  quadringentis  tantum  se- 
stertiis censum  senatorium  deflniri  placuerat,  plero- 
rumque  rc  familiari  valde  accisa,  aut  turbata.  Nuper 
idem , quod  satis  iam  refecti  diuturna  pace  videban- 
tur, auctus  erat  ad  sestertium  decies : sed  eum  adhuc 

§ 66  Sueion.  in  Aug.  cap.  53  ct  57  — Dio. 

modum  habebant  non  multi; unde  et  rari  affectabant 
senatorium  locum ; et  ex  conscriptis  quidam , quorum 
patres  avique  eiusdem  ordinis  fuerant,  ob  veram  aut. 
simulatam  paupertatem  eiurabant. 

LXVIII.  Idcirco  senatus  loco  sex  et  viginti  viro- 
rum, qui  ad  minores  magistratus  quotannis  ex  sena- 
toribus eligi  consueverant,  decreverat,  uti  viginti  ex 
equitibus  nominarentur  ; unde  triumviri  rerum  capita- 
lium , et  auro  argento  aeri  flando  Jeriundo , tum  qun- 
tuorviri  curandis  in  Vrbe  viis , denique  decemviri  ad 
iudicia  centumviralia  fierent  : nam  duumviros  viarum 
extra  Vrbem  curandarum , et  quatuorviros  in  Campa- 
niam mitti  solitos , abrogari  placuerat.  Nec  tamen  hi 
senatores  fiebant,  nisi  quem  alium  magistratum, qui 
more  maiorum  id  ius  conferret  gerenti , adipisceren- 
tur. Decretum  erat  praeterea , quando  tribunitiis  comi- 
tiis candidati  deessent,  uti  ex  quaestoriis  , qui  quadra- 
gesimum aetatis  annum  non  explessent,  sorte  ducerentur , 
Augustus  autem,  parum  haec  efficacia  remedia  tot 
incommodis  ratus  , totum  senatum  recensuit  ; neque 
veniam  cuiquam  quinque  et  triginta  annis  minori 
dedit  ponendi  ordinis,  praeter  qui  manco  corpore  , 
aut  inferiore  censu  essent. 

LXIX.  Et  quo  minns  aliqui  fallerent, valetudinem 
excusantes  inspexit  ipse;  de,  facultatibus  nemini, nisi 
iurato,  credidit,  ac  ne  testibus  quidem  iniuralis : 
exegit  praeterea  vitae  rationes  pnuperlatisque  causas, 
ut  subveniret  bis,  qui  nulla  sua  culpa  facti  inopes 
fuissent.  Nec  minori  sollicitudine  domestica  modera- 
liatur,  increpito  etiam  Tiberio , quod  ludis  votivis , 
quos  Augusti  reditu  consules  fecerant,  Caium  iuxta. 
se  collocassei ; populo  quoque  castigato,  qui  puero 
assurrexerat , stansque  plauserat , laudibusque  pro- 
scquulus  cum  fuerat.  Sub  haec  demum  tempora 

pontificum  maximum  a.  d.  pr.  non.  martias  assumpsit 
Caesar,  non  sustinens  vivo  extorquere  Lepido, quod 
romanis  moribus  sacerdotia  he  exsilio  quidem  amit- 
tebantur. Ceterum  satis  6um  per  tot  annos  contem- 
ptim  habiierat , praeter  alias  causas  propter  adolescen- 
tis Lepidi  coniurationem  infestior  : nam  iri  agris 
amissae  potentiae  pudorem  obtegere  cupientem  mi- 
grare in  Vrbem  , venire  in  senatum  coegerat , quo 
plurium  derisui  exponeretur. 

LXX.  Sed  ultimum  ei  locum  dicendae  inter  con- 
sulares sententiae  dedit , quum  alios  secfkndum  tem- 
pora gesti  magistratus,  aut  'singularem  qudridam  prae- 
stantiam , collocaret.  Nec  adversus  haec  nitendi  vis 
erat  ulla  Lepido,  qui  equidem,  si  pontificis  maximi 
tanta  potestas  fuisset,  ut  imperium  adimere  cui  vel- 
let posset , quod  nuper  asseri  coeptum  est , adversus 
has  iniurias  in  promptu  telum  acerrimum  habuisset. 
Eodem  anno  Augustus  tribunitia  potestate  duode- 
cimum , quadringenos  nummos  viritim  populo  dedit: 
honores  ab  senatu  delatos  , pontificatu  accepto , ab- 
nuit; insistentibus  surrexit , et  e curia  se  proripuit. 

LXXL  Aedes  sibi  publice  praeberi  non  est  passus; 
sed  quia  pontificem  maximum  in  publica  domo  habi- 
tbre  necessura  erat,  suarum  aedium  in  Palatio  par- 
tem publicavit.  Domum  autem , quam  rex  sacrorum 
olim  obtinuerat,  Vestalibus  , quarum  ab  habitatione 
communi  tantum  pariete  distinguebatur,  tradidit.  Et 
Ue  per  iram  quid  faceret,  aut  diceret  incivilius, 
quuin  in  senatu  propter  uxoris  suae  vitam  accusatus 
Cornelius  Sisenna,  ductam  sibi  Augusto  auctore  con- 
firmaret; exsiluit  e sede  sua,  et,  spatio  temporis 

§.  69.  Dio.  — Snetoo.  in  Aug.cap.  3»  ek  56. — Pliii.  -WIII  « X — Ovid. 

interposito,  rediit:  hoc,  licet  non  concinnum,  admit- 
tere maluisse , quam  aliquid forte  gravius , inter  ami- 
cos po9tea  confessus  est.  Nec  subtrahenda  memoriae 
•vel  principis  est  patientia,  vel  liberta*  ingerentium 
distendenti  aliquando,  licete  oportere  senatoribus  de 
repubhca  loqui.  Ferunt,  Augustum  huius  vitii  conscium, 
gratanter  amicorum  admonitiones  excepisse  : nam  et 
Athenodorum  Tarsensem  a se  digredientem  , quum  , 
rogatus  utile  praeceptum  relinquere , dixisset , uti 
quum  coepisset  irasci , quatuor  et  viginti  gradeas  lite~ 
ras  memoria  recenseret , priusquam  aliquid  faceret , 
aut  loqueretur,  retentum  «b  eo,  dicente,  sibi  adhttc 
eius  praesentia  opus  esse. 

LXXII.  Ceterum  Agrippa  , reversus  in  Vrbem  , 
decretum  sibi  triumphum  ducere  noluit  jexemplum- 
que  dedit , ne  quis  postea  privatorum  aut  ex  provin- 
ciis scriberet  ad  senatum,  aut  viciis  hostibus  trium- 
pharet. Igvtursimulob  virtutis  et  modestiae  singularem 
praestantiam , summos  iti  eum  honores  Augustus 
haud  maligne  contulit , prorogata  ei  i»  aliud  quin- 
quennium tribunitia  potestate,  in  Pannonios  mittens, 
cum  maiore,  quocumque  extra  Itabam  venisset,  im- 
perio , quam  eorum  esset,  qui  provinciam  obtinerent. 
Nec  ille  cunctanter,  quamquam  iaimiaebat  hiems  , 
profectus , solo  terrore  nominis  praesentiaeque  suae 
coercuit  hostem  ; nihilque  abnuenti,  veniam  praete- 
ritorum dedit.  Sed  mde  revertens-,  quum  iam  M.  Va- 
lerius M.  F.  Messalla  Barbatus,?.  Sulpicius  P.  F„  Qui- 
rinus consules  essent  , in  Campania  morbo  correptu* 
exspiravit,  priusquam  eo  pervenire  Augustus  posset ; 
qui  ad  nuntium  valetudinis  eius , quamquam  forte; 

Quinquatribus  nomine  filiorum  ludos  exhiberet , 
festinanter  excurrerat.  ■ < . . - 

LXXfll.  Corpus  eius  in  Vrbem  perlatum  est , ac 
in  foro  propositum  , dum  Augustus  laudationem 
peragit,  velo  interposito,  quod  adspectum  arceret. 
Id  utrumne  fecerit,  quia  censor  erat,  an  quia  ponti- 
fex maximus , quod  his , summorum  apud  Iudaeos 
sacerdotum  more , cadaver  videre  nefas  esset  , pa- 
rum liquet ; praesertim  quum  utramque  opinio- 
nem Dio  arguat , non  ignorans  istorum  , bis  consul , 
semel  etiam  pontificis  maximi  collega.  Ceterum  Agrip- 
pam in  suo  monumento  condi  iussit  Caesar , ubi  et 
Marcellum  sepelierat;  quamquam  etilli datus  in  campo 
Martio  sepulturae  locus  fuerat.  Hunc  ad  modum 
Agrippa  finiit  vitam,  fama,  quam  genere,  nobilior, 
amicitiaque  Caesaris  Octaviani  et  virtutibus  suis  pro- 
vectus , quibus  domi  bellique  immensum  claruit ; 
cetera  quoque,  si  quisquam  eo  tempore  Romanorum , 
vir  bonus , et  omnino  dignus;,  quem  pronepos  Cali- 
gula non  agnosceret : summum  haud  dubie  locum , 
si  rempublicam  liberam  nactus  esset,  occupaturus; 
in  regno  unius , et  communi  ceterorum  obsequio , 
ita  medius , ut  tamen  imperio , quam  servitio , pro- 
pior esset ; cuius  magnitudinem  ne  Augustus  quidem 
princeps  obumbrare  totam  potuit. 

LXXIV.  Moriens  balneum  populo  legavit,  quod 
Agrippae  dictum  est , ubi  gratis  lavaretur ; ob  hoc 
praedia  quaedam  Augusto  adscribens,  quorum  e redi- 
tibus impensae  praestarentur.  At  hic  pecuniam  insu- 
per divisit  populo,  tanquam  et  hoc  Agrippa  iussisset. 
Cherronesus  etiam  ad  Hellespontum  e bonis  Agrippae 

ad  Caesarem  pervenit.  Natum  deinde  posthumum 
nominari  Agrippam  voluit , quo  patris  eius  memoria 
diuturnior  et  recentior  esset ; cuius  et  Caesarem  et 
populum  ex  aequo  ingens  desiderium  ceperat.  Summa 
enim  prudentia  se  maximis  in  negotiis  gesserat , ut 
Caesaris  imperium  acceptum  civibus  faceret;  et  quum 
vigiliis  laboribusque  suis  praecipuum  eius  regni  fir- 
mamentum esset,  comitate,  mansuetudine,  liberali  tate 
popularis  haberi  meruerat. 

LXXV.  Ergo  et  eius  mortem  prodigiis,  qualia 
magnas  calamitates  praecedere  soleant,  praenuntia- 
tam esse  crediderant ; quia  bubones  in  Vrbe  conspecti, 
fulmine  tacta  domus  in  Albano , ubi  divertere  Lati- 
nis consules  consueverant , et  cometa  per  complures 
dies  super  Vrbem  conspectus , in  faces  divisus  fue- 
rat : incendia  quoquemulta  tum  exstiterunt;  et  inter 
afia  , corvis  ex  ara  quadam  cum  carne  rapta  prunas 
inferentibus , Romuli  casa  conflagravit.  Inter  haec 
quum  1 lictus  causa  spectacula  solemnia  negligerentur, 
primoribus  Patrum  interesse  nolentibus,  nihil  ex 
patrio  more  remittendi  auctor  iis  Caesar  fuit;  et  quo 
minus  dubitarent,  gladiatorio  munere  ipse  praesedit: 
quo  exemplo  etiam  ab  aliis  mox,  absente  ipso,  ludi 
facti  sunt ; pristinam  que  per  omnia  speciem  civitas 
recepit. 

§.  74.  Dio. 

Civitates  Germaniae,  cis  Rhenum,  et  trans  Rhenam  positae , 
oppugnantur  a Druso;  et  tymultus,,  qui  oh  clusum  exortus 
in  Gallia  erat,  compositus.  Ara  D.  Caesari  a<^  confluentem. 
Araris  et  Rhodani  dedicata,  sacerdote  creato  C-  liilio  Vere- 
condariduhio  Aeduo, 

■■  1 : r.  .'i ? 


11 . 1 i"  1«..  . . ••  1 

am  exibat  Augusto  quinquennium,  m quod,  prae- 
fecturam morum  receperat:  igitur  alterum  ia  quia-: 
quennium  prprpgata  ei  potestas;  similiter  ut  Speciam, 
quum  finem  dala  \ideretnr,  »P«S 

perpetua  fu^t..  Tu^,  institutum,  ut,  qao/ies  sedatus 
haberetur , singuli  Patrum , priusquam  assiderent  ,,  ture 
et  mero,  supplicarent  ad  altare  eiqs  dei,,  cqius  ift,  lepido 
coireturj  neque  prius  domum  Augusti  ventitarent  x sed 
in  senatu  sedentes  salutem,  aepipereni  redderentqi/p , 
quo  et  religiositas,  et  minor.c  curp  moltstiq.  partibus 
suis  fungerentur.  Tribunatum  plebis,  propter  vim 
eius  magistratus  enervatam,  pauci  petebant:  idcirco 
constitutum  est,  uti  a magistralibus  equites  roimni 

singuli  nominarentur,  quibus  haud  minus  decies  sester- 
tium res  esset.  Ex  his  denique  deligeret  populus  in 
loca,  Quae  senatores  non  occupassent : his  deinde  post 
magistratum  gestum  optio  esset , utrius  ordinis  haberi 
mallent.  , . . 

II.  Asiam  deinde , terrae  motibus'  misere  conflicta- 
tam, levaturus,  annuum  eius]tributum  de  sua  pecunia 
inferri  in  aerarium  itassitJetb)do  proconsulis  legatum 
ci  ex  praetoribus  sortito  in  biennium  dedit.  Quum 
paulo  ante  .haec. tempora  in ‘iudicio  quodam  Maece- 
natem et  Apuleium  vehementer  exagitari  ab  accusa- 
tore comperisset,  quod  adulterii  reo  patrocinium 
praestabant,  venit  in  indicium  et  ipse,  et  tribunali 
considens,  pihil  fecit  gravius , quam  quod  suis  pro- 
pinquis amicisque  non  placere  conviciari  accusatorem 
eHtttus.,  abiit.  Ob  haec  atque  talia  popularia  facta , 
statuae  ei  ex  collatitia  pecunia  sunt  positae;  decre- 
tlimquc , ut.  in  honorem  eius,  nat  alit  iis  Augusti  ludis 
etiam  caelibes  spectare  permitterentur,  „ > 

IIT.  Ceterum  mors  Agrippae  Tiberium  Caesarem 
propius  admovit  socio  laborum  indigenti , et  infirma 
adhuc  'delate  nepotum.  Igitur  bilbenti  "in  matrimonio 
Vf^ihiiim  ‘ Agrippae  filiam  dx  priore  matrimonio , 
dimittere  uxBrem . et  despondere  sibi  luliam  praece- 
pit. Nuntiabatur  interi  Wi,  tumultuari  Pannonios,  audita 
morte  1 Agrippae , «Alitis' ' nidtu  quieverant : idcirco 
missus  in  hos  Tificrius,'  egregia  Scdrdiscorum  opera, 
qui  ViciiAi  Pannoniis  etdrmaturatotaque  reliqUa  ra- 
tione belli  'similes  unt  /evastatis  late  omnibus , gen- 
tem ad  rdpdtendain  , qUam  'abiecerrit , pacem  coegit. 

Arma  Victft  adeiA^ia,  thngnusque  luniorum  numerus 

miT  aoJqovtj  ,da;>l«]  itui:  .f  j i.’*’  .« 

ca  lege  divenditus,  ne  in  propinquis  palriac  suae 
regionibus  haberentur.  Triumphum  ob  haec  Tiberio 
decreverant  Patres ; Augustus  eius  loco,  triumphalia 
ei  ornamenta  dedit,  novo  nec  ante£  cuiquam  tribulo 
genere  honoris. 

IV.  Dum  ita  Tiberius  successu  praemiisque  operum 
ac  laborum  attollitur  , haud  minus  fratri  eius  Druso 
quaesitum  decus  est,  Gallorum  consilia  et  Germa- 
norum arma  solerter  fortiterque  coercenti.  Census 
nuper  actus  a Druso  , quem  in  Galliam  Augustus  ideo 
miserat,  tanquam  haud  incertum  servitutis  argumen- 
tum , Gallorum  animos  desiderio  rerum  novarum 
compleverat;  passim,  ut  solet,  erumpentibus  indiciis. 
Ea  (iducia  , et  quod  Augustus  discesserat , Sicambri 
corumque socii , ad  utramque Rheni  ripam  incolentes, 
arma , neglectis  quos  dederant  obsidibus',  resum- 
pserant. At  Drusus , tum  rectius  in  hostes  impetum 
verti  ratus  , ubi  sociorum  res  compositae  forent , eo 
curam  intendere  coepit.  Commodam  fortuna  occa- 
sionem praebuit  omnia  circumspicienti , quod  abso- 
lutum Augusti  templum  Gallis  communiter  praeben- 
tibus fuerat. 

V.  Huius  ad  dedicationem  evocati  principes,  quum 
praetextus  honestissimus  esset,  neque  delecta  sua 
consilia  sentirent , plerique  omnes  Lugdunum  con- 
venerunt; ibi  ad  conlluentes  Araris  et  Rhodani,  ubi 
nunc  coenobium  Alhcnacense  est , delubrum  excita- 
tum erat , cum  insigni  ara,  inscriptionem  habente 
sexaginla  gentium,  a quibus  etiam  singulae  statuae 
in  eodem  templo  dedicatae  visebantur:  spatiosus  dein- 
de lacus  circumiectus  claudebat  locum.  Hunc  annuis 

§.  3.  Vcll  II,  9$.  — Dio.  — Sncton.  in  Aug-  cap.  7 ct  9.  — Tac.  Aun.  I,  3. 

§ 4.1)io.  — Liv.  Epii,  -r  Simii,  lib.  VII , p.  agi  , et  lib.  IV  , p.  igz.  — 
Bttelicr.  de  Hi&t.  Ik-lg.  1. 1.  cap.  i5. 

ludis,  atque  rhetorum  etiam  certaminibus  celebrari 
placuit.  Sacerdos  e principibus  Aeduorum  C.  Iulius 
Vercondaridubius  creatus.  Inter  hanc  remissionem 
animorum , quum  operam  dedisset  Drusus,  ut,  quos 
suspicio  novorum  consiliorum  contigerat,  plerosquc 
omnes  in  potestate  haberet,  motus  qui  timebatur 
e Gallia,  mira  repente  tranquillitate  consedit. 

VI.  Svetonius  Lugdunensis  arae  dedicationem  ad 
sequentes  consules  Iulum  Antonium,  Q.  Fabium, 
ct  kalendas  augustas  eius  anni  retulit ; quo  et  natum 
Druso  filium  narrat , qui  mullos  post  annos  imperator 
factus  est.  Ego  hunc  annum  ex  mente,  non  Dionis 
modo , sed  etiam  Livii , nam  et  hunc  ita  tradidisse 
non  obscura  indicia  sunt,  tradere  malui.  Tum  demum 
remoto  provinciali  metu , totus  in  bellum  versus , 
ad  Rheni  ripam  adducto  clam  exercitu , Germanos , 
quorum  eruptio  exspectabatur,  aggressus,  quum  tra- 
iectos  in  gallicam  ripam  improvisus  circumvenisset , 
cecidit.  Ipse  deinde,  transito  amne,  qua  Batavorum 
insula  venientibus  e Gallia  placido  flumine  faciles 
appulsus  praestat,  mox  in  ulteriora  tendit.  Vsipeluin 
gens  maxime  petebatur,  Cattis  proxima,  iam  supe- 
rioris Caesaris  aetate  Gallos  incursare  solita. 

VII,  Horum  pervastatis  finibus , in  Sicambros  tran- 
situm , eademque  et  horum  agris  illata  vastitas.  Inde 
secundo  Rheno  in  Oceanum  Germanicum  primus  ro- 
manorum  ducum  navigavit,  in  Frisios  expeditione 
sumpta  ; obiterque  subactis  insulis  , quarum  Byrcha- 
nis  , quum  non  segniter  defenderetur,  vi  expugnata 


§,  5.  Dio.  — Liv.  Epit.  — Cassiod.  Chron.  — Description  hittor  itjuc  et 
fitngraphique  de  la  F rance , P.  I , lib.  III , — lurco.  Sat.  I , r.  44.  — Suctoo- 
iu  Gilig.  cap.  20. 

est : cam  Romani  a frugis  similitudine  Sponte  prove- 
nientis Fabariam  appellarunt.  Glesuria  quoque  et 
Actania  inter  domitas  eo  bello  memorantur,  antea 
Romanis  incognitae.  Vlterius  ire  cupientem  ignoti 
vastique  maris  opinio  deterruit.  Satis  tamen  magnum 
operae  pretium  credebantur  super  cetera  victi  in 
Amisia  flumine  navali  pugna  Bructeri;  nec  propinquis 
litoribus  abstenta  arma,  donec  natio  Frisiorum,  pace 
petita , facturam  imperata  polliceretur. 

VIII.  Per  immensos  deinde  lacus  acia  classe , in 
Chaucos  penetratum  , summa  ope  tuentes  libertatem, 
quam  ferme  solam  humanorum  bonorum  habebant , 
tota  vitae  ratione  insigniter  misera:  nam  in  aestuariis 
dubiae  possessionis  solum  per  singulos  dies  noctesque 
vindicante  Oceano , non  agriculturam,  non  venatum 
exercebant,  mansuetis  etiam  animalibus  carentes: 
piscibus  maxime  vivebatur  : ne  arbores  quidem  frti  • 
ctiim  aut  ligna  praebebant ; bituminoso  luto , quod 
manibus  cpmprcssum  siccant , ad  coquendos  cibos , 
ct  fovenda  corpora  ignis  alebatur.  In  magno  ibi  di- 
scrimine Drusus  fuit,  quum  recedens  stato  tempore 
Oceanus  ignaros  locorum  in  sicco  destituisset.  Frisio- 
rum fide  factum,  ne  quid  detrimenti  acciperetur, 
qui , nuper  inita  societate , cum  pedestribus  copiis 
aderant. 

IX.  Has  ob  difficultates,  quas  immensam  auctura 
imminens  iam  hiems  videbatur,  Drusus,  reductis  in 
pacata  copiis,  Romam  rediit;  exceptusque  multis  ho- 
noribus , et  in  annum  sequentem  praetor  urbanus 
designatus  est,  quum  antea  iam  insignia  praetoria 
accepisset.  Q.  deinde  Aelio  Q.  F.  Tuberone,  Paullo 

7.  Dio.  — Strab.  lib.  VII,  pag.  »94*  — ’ Win.  IV , i3.  — 'lac.  Gtrui.  34- 
— Suelon.  in  Clarnl.  cap.  «. 

Fabio,  Q.  F.  Maximo  consulibus,  idem  Drusus,  simul 
per  tempus  anni  potuit,  Rheno  iterum  superato,  in 
Vsipetes  et  Tenchleros  ingressus,  non  ante  destitit, 
quam  , posita  ferocia  , leges  pacis  acciperent.  Lupia 
deinde  pontibus  iuncto,  per  Sicambros  ad  Cheru- 
scorum fines  et  Visurgim  usque  processit.  Sicambri 
tuin  forte  cum  omnibus  copiis  domo  aberant,  Cattis 
inferentes  bellum,  qui  soli  finitimorum  societatem 
illorum  aspernati  fuerant. 

X.  Haec  occasio  pacatum  Druso  transitum  dedit. 
Superabat  et  Visurgim  , ni  super  necessariorum  ino- 
piam hiems  propinqua  vetuisset.  Etiam  religio  iniecta 
reditum  suasit , quia  in  castris  examen  apum  in  ta- 
bernaculo Hostilii  Rufi  praefecti  castrorum  consederat, 
ita  ut  funem  praetendentem  praefixamque  tentorio- 
lanceam  amplecteretur.  Sed  recedenti  non  eadem  a 
Germanis  quies,  quaevenienli  fuerat,  fuit.  Exciti  Roma- 
norum irruptione,  passiin  locis  idoneis  insidias  redeun- 
tibus struxerant,  ut  magna  cum  ^ilicultate  pergerent. 
Semel  circa  Arbelonem  per  angusta  et  cava  loca  pro- 
gressis, parum  ab  exitio  res  abfuit;  magisque  hostium 
imprudentia,  quam  virtute  sua,  servati  sunt.  Quippe 
facilem  de  circumventis  victoriam  rati , cupiditate 
caedium  pnpcdaequc  simul  omnes  confusis  ordinibus 
incurrerunt. 

XI.  Inde  Romanis  ex  minaci  ct  plena  periculi  pugna 
prosperrima  facta  : nec  exinde  manum  ausi  conserere, 
tantum  eminus  lacessentes,  maiorem  sibi,  quim  ho- 
sti , molestiam  exhibuerunt.  Vicissim  igitur  hos  con- 
temnens Drusus , quo  loco  Lupiae  et  Alisonis  con- 
fluentes erant,  castellum  excitavit ;'-alquc  aliud  in 

§.g  V.  C.  741 ; A.  C.  11.  — Dio.  — Liv  Epit.  — flor.  IV  , 1 j. 

Olitis , ail  ipsam  Rheni  ripam.  Fossam  quoque,  ab 
auctore  Drusianam  vocatam  ( nunc  Isalae  (luminis  par 
est),  immenso  opere  efFecit ; quo  facilius  in  hostiles 
terras  iter  exercitibus  esset.  His  Romae  cognitis , or- 
namenta ei  triumphalia  decreta,  utque  wans  Vrbem 
iniret , praeturaeque  consulatum  iungeret.  Imperatoris 
nomen,  quamquam  ex  merito  exercitus  acclamaverat, 
Augustus  ei  non  concessit,  quemadmodum  nec  fratri 
eius  Tiberio  tum  adhuc  dederat;  quum  ex  utriusque 
gestis  huius  appellationis  numerum  in  suis  titulis 
adauxisset. 

XII.  Dum  ista  geruntur,  Augustus  familiam  omnem 
aquaeductuum  tutelae  destinatam , a M.  Agrippa  te- 
stamento sibi  relictam , publicavit ; et  aquarum  ius 
certum,  ex  senatusconsulto  lege  lata,  edictoque  suo 
promulgato  , constituit.  Verba  senatusconsulti  haec 
fuerunt:  «Quod  Q.  Aelius  Tubero.  P.  Fabius  Maxi- 
u mus  coss.  V.  F.  de  iis,  qui  curatores  aquarum  pu- 
si blicarum  ex  senatusconsulto  a Caesare  Augusto 
» nominati  essent,  ordinandis  P.  E.  R.  Q.  F.  P.  D. 
11  E.  R.  I.  C.  placere  huic  ordini,  eos,  qui  aquis  pu- 
si blicis  praeessent,  quum  eius  rei  causa  extra  Vrbem 
si  essent,  lictores  binos , et  servos  publicos  ternos, 
si  architectos  singulos,  et  scribas,  et  librarios,  ac- 
» censos,  praeconesque  totidem  habere,  quot  habent 
si  ii,  per  quos  frumentum  plebei  datur.  Quum  autem 
si  in  Vrbe  eiusdem  causa  aliquid  agerent,  ceteris  ap- 
ii paritoribus  iisdem,  praeterquam  lictoribus,  uti. 

XIII.  >1  Vtique  quibus  apparitoribus  ex  boc  sena- 
si  tusconsidto  curatoribus  aquarum  uti  liceret,  eos 
11  diebus  X proximis,  quibus  senatusconsultum  factum 

§.  ii*  Tnc.  Ann.  II,  7 el  8.  — Sueloii.  iu  Cimici.  cap.  1.  — OU.tr.  Gcprrr. 
A»liq*  iib.  II . cap.  3.  — Dio. 

» esset , ad  aerarium  deferrent ; quique  ita  delati  es- 
si sent , iis  praetores  aerarii  mercedem  ac  cibaria , 
» quanta  praefectis  frumento  dando  dare  deferreque 
» solent , annua  darent  et  attribuerent , iisque  eas 
u pecunias  sine  fraude  suas  facere  liceret.  Vtique 
» tabulas  ,*  chartas , ceteraque , quae  eius  curationis 
m causa  opus  esset,  iis  curatoribus  praebenda  Q.  Ae- 
» lius , P.  Fabius  coss.  ambo  alterve , si  iis  videbitur, 
» adhibitis  praetoribus , qui  aerario  praesunt,  prae- 
is benda  locent.  » Primum  eius  rei  curatorem  Au- 
gustus Messalam  Corvinum  fecit,  cui  adiutores  dati 
Postumus  Sulpicius  praetorius  et  L.  Cominius. 

XIV.  Eodem  anno  ludi , quos  ab  urbano  praetore 
curari  solemne  erat,  nomine  Drusi  magnificentissimi 
facti  sunt.  Etiam  natalis  Augusti  per  Circum  et  alia 
Vrbis  loca  venationibus  celebratus;  idque,  licet  nullo 
senatus  decreto,  fieri  quotannis  a praetoribus  obtinuit, 
quemadmodum  et  equites  romani  natalem  eius  sponte 
atque  consensu  biduo  quotannis  celebrarunt.  Sed  et 
Augustalia , sic  propter  reditum  eius  appellatus  dies, 
tum  primum  ex  senatusconsulto  publicis  spectaculis 
transacta.  Ceterum  ab  ipso  Caesare  facti , ceteros , ut 
aequum  est,  sumptu  ac  splendore  vicerunt:  quum 
theatrum  Marcelli , locorum  triginta  millium  capax , 
a.  d.  IV  nonas  maias  dedicaretur.  Istorum  ludorum 
commissione  evenit,  ut,  laxatis  sellae  curulis  compa- 
gibus, Caesar  supinus  caderet.  Nec  ideo  minus  Troiam 
patricii  pueri  luserunt,  inter  quos  et  Caius  , Augusti 
nepos , octavo  aetatis  anno.  Africanae  etiam  quadrin- 
gentae viginti  ( sexcentas  alii  scripserunt)  interfectae. 
In  scenam  quoque  mansuefacta  tigris  in  cavea  invecta 
est;  idque  animal  tum  primum  Romae  publice  spe- 
ctatum. 

'<  Snctoo.  in  Ang.  cap.  <3  ct  57.  — Supra,  CXXXV1,  3o.  — Pliu.  VIII, 
17.  — Victor,  Drscript.  orbis  Hornae. — Dio,  lib,  5|. 

LIBRI  CENTESIMI  TRICESIMI  OCTAVI. 

Thrnces  domiti  n L.  Pisone;  item  Cbcrnsci , Tcncbteri,  Catti , 
aliacque  Germanorum  trans  Rbcnum  gentes  subactae  a Druso 
referuntur.  Octavia , soror  Augusti , defuncta  , antea  amisso 
filio  Marcello ; cuius  monumenta  sunt  theatrum  et  porticus , 
nomine  cius  dedicata. 


I.  Oub  idem  tempus  ingens  in  Thracia  hellum  finem 
accedit;  quod  triennio  gestum  aL.  Pisone,  his  causis 
exarserat.  Vologareses,  natione  Bessus,  sacerdos  Bac- 
chi , et  ob  praecipuum  cius  numinis  cultum  magna 
inter  populares  auctoritate,  specie  religionum  animos 
ad  rerum  novarum  cupiditatem  inflammaverat.  Coa- 
cta igitur  magna  , et  propter  deorum  creditum  favo- 
rem proiecla  ad  audendum  manu , occurrentem  ad 
initia  motuum  exstinguenda  Cotyis  filium  Rhascypo- 
rim  proelio  vicit  occiditque:  mox  tutorem  eius  ac 
avunculum  Rhaemetalcen  ne  proelio  quidem,  sed  su- 

perstitione  perculsis  mentibus, exercitu  nudat;  omni- 
bus eum , ne  contra  deum  pugnare  viderentur  , 
relinquentibus.  Fugientem  inde  persequutus  in  Cher- 
ronesum , iis  quoque  locis  aperta  vastando , expu- 
gnando munita , plurimum  malorum  intulit. 

II.  His  nuntiatis,  simul  et  Solletarum  nationem  in- 
cursiones in  Macedoniam  facere,  Caesar  L.  Pisonem, 
qui  Pamphyliae  praeerat , exercitum  eo  transportare 
iussit,  quod  propinquiores  Asia  ac  Bithynia,  populi 
romani  provinciae,  sine  legionibus  erant.  Huius  ad- 
venientis fama  retrocedere  Bessos  ad  sua  coegit.  Id- 
circo Piso,  in  illorum  regionem  impetum  faciens,  non 
leve  bellum  expertus  est ; quum  ferox  populus  etiam 
rei  militaris  usu  ac  ratione  adiuvaretur,  disciplina 
armisque  romanis  assuefactus.  Primum  proelium  im- 
prosperum Pisoni  fuit;  sequente  victor,  omnem  circa 
Bessorum  atque  sociorum  agrum , ab  ira  cladis  acce- 

’ piae  violentius  depopulatus  , spatium  recolligendi' 
vires  non  permisit,  quin  aliis  voluntate , pluribus 
metu,  quibusdam  acie  victis,  universum  eum  tractum 
armis  subigeret. 

III.  Tanta  erat  feritas,  ut  captivi  catenas  morsibus 
perfringere  conarentur;  quo  minus  mirere,  quosdam 
nuper  deditos,  simul  occasio  brevis  apparuit,  arma 
retractasse.  Ceterum  et  bis  infelix  ausum , iferum 
domitis,  in  adstrictius  servitium  ceisit.  Pisoni  ob  rem 
bene  gestam  supplicatio,  cum  triumphalibus  insigniis, 
decreta.  Dum  haec  aguntur,  Angustus  Romae , censu 
rursus  acto,  suas  quoque  facultates,  descriptis,  quae 
usquam  haberet  in  potestate  , ad  privati  modum  cen- 
sui subiecit.  Senatu  deinde  lecto,  ad  levandam  Patri- 

l>us  molestiam  , quum  .senatusconsultum  fieri,  quo- 
ties minus  quadringentis  adfuissent,  non  liceret;  ita 
moderatus  est,  ut  septembri ac  oclobri  mensibus  nullos 
adesse  necessum  esset , praeter  sorte  ductos  , per  quo- 
rum numerum, antiquo  minorem,  decreta  confici  possent. 

IV.  Pecuniam  autem,  iterum  ad  statuas  oblatam  a 
senatu  populoque,  in  signa  Publicae  Sanitatis  Con- 
cordiaequc  ac  Pacis  impendit;  suam  exinde  statuam 
nullam  fecit:  saepe  enim,  et  qualibet  occasione  dona 
talia  afferebant;  ad  extremum  etiam  knlcndis  ianua- 
riis,  non  in  commune  conferentes , sed  accedentes 
singuli  pro  modo  facultatum  porrigebant:  quibus  ipse 
tantundem  , aut  aliquanto  amplius  reddere  solebat. 
Quod  si  forte  abesset  eo  tempore  , strena  in  Capitolio 
ponebatur;  qua  ex  summa  pretiosissima  deorum  si- 
mulacra mercatus,  vicatim  dedicabat,  ut  Apollinem 
Sandaliarium,  et  Iovem  Tragoedum,  aliaque.  Sed  ex 
nocturno  visu  stipem  quotannis  die  certo  emendica- 
bat a populo,  cavam  manum  asses  porrigentibus  prae- 
bens. 

V.  Idem  annus  duarum  principum  feminarum,  al- 
terius nuptias,  alterius  exsequias  vidit.  Iulia  in  Ti- 
berii domum  deducta  est.  Octavia  post  Marcelli  obi- 
tum nunquam  exhilarata  , perpetuum  luctum  morte 
linivit:  cuius  de  pudicitia  modestiaque  prioribus  li- 
bris multa  exposui.  Huius  cadaver  pro  aede  Caesaris 
propositum  est,  dum  laudes  sororis  Augustus,  inter- 
posito iterum  velo  . exsequitur.  Sed  et  n Druso  ( non- 
dum is  profectus  Vrbe  fuerat)  pro  Costris , ut  in 
publicis  funeribus  solet,  vestitu  mutato  laudata  est 

§.  3.  Flor.  — X*1C  Ann.  VI , 20.  — Sneton.  ia  Aug.  cap.  35. 

VI.  Generi  eius  ( Marcellam  Antonius  Iulus  habe- 
bat ; Antoniarum  altera  Druso , altera  L.  Domitio 
Ahenobarbo  nupserat)  humeros  subiecere  lecticae, 
quum  ad  sepulcrum  in  campum  Martium  efferretur. 
Senatus  pro  more  temporum  in  decernendis  ei  hono- 
ribus liberalior  fuit , quam  ut  omnia  , licet  in  germa- 
na sorore  carissima  et  probatissima , recipienda  Cae- 
sar existimaret : quantos  tamen  convenire  putabat, 
maximos  tribuit.  Et  ne  celeriter  exstingui  memoria 
eius  Romae  posset,  satis  provisum  aedificata  porticu, 
quam  vocaverat  Octaviae,  rebatur.  Sub  idem  tempus 
et  vetera  quaedam  instituta  resumpta , et  excogitata 
nova  sunt.  Flamen  Dialis  post  Merulae  caedem  , C. 
Caesar  creatus , adimente  Sulla , sacerdotium , prius- 
quam exerceret , amiserat : ex  eo  tempore  quum  per 
annos  amplius  septuaginta  nemo  factus  esset,  hoc 
tempore  iterum  id  flaminium  instauratum  est.  Cura 
asservandorum  senatusconsultorum  ad  quaestores  ab 
tribunis  et  aedilibus  translata;  quia  apparitoribus  de- 
mandata hac  officii  parte , causam  erroribus  et  con- 
fusioni dederant.  Decretum  etiam  erat,  ut  Ianus  Ge- 
minus denuo  clauderetur;  sed  intercessere  bella, 
Dacis  simul  Dalmatisque  et  Pannoniis  rebellantibus , 
et  commota  validius , quam  unquam , Germania  ; in- 
gentis historiae  materia , nisi  Veterum  monumenta 
omnium,  quibus  eae  res  fuerant  expositae,  praeter 
exiguos  velut  indices , universa  deperissent. 

§.  6.  Dio.  — Suetoa.  ia  Aag.  cap.  3i  et  6».  — Lif.  Epit.  — Sapra,  LXXX» 

EPITOME 

MBRI  CENTESIMI  TRICESIMI  NONL 

Bellum  adversus  Transrhenanas  gentes  a Druso  gestum  refertur: 
ia  quo  inter  primores  pugnaverunt  Senectius  et  Anectius, 
tribuni,  ex  civitate  Nerviorum.  Dalmatas  et  Pannonios  Nero, 
frater  Drusi , subegit.  Pax  cum  Parthis  facta  est , signis  a rege 
eorum , quae  sub  Crasso , et  postea  sub  Antonio  capta  erant, 
redditis. 

I.  Quantae  molis  per  hoc  tempus  Germanica  bella 
fuerint , vel  hinc  intelligi  potest , quod  per  ea  ple- 
rumque Caesar  Augustus  Lugduni  morabatur , ne 
Drusi  quidem , magni  profecto  imperatoris,  fortunae 
consiliisque  satis  confisus. Ille,  tum  resumpta  adversus 
Transrhenanas  gentes  expeditione , maius  prope  bel- 
lum, quam  nuper  confecerat,  invenit:  nam  et  Catti, 
spreto , quem  Romanus  assignaverat , agro,  Sicambris 
ceterisque  populi  romani  hostibus  se  coniunxerant. 
At  Drusus,  universum  bellum  acriter  complexus, 
quosdam  populos  vi  coegit  ad  obsequium,  alios, 
multis  illatis  detrimentis , repressit ; Gallorum  etiam 

ingentibus  auxiliis  usus , quorum  Senectius  et  Ane- 
ctius,  tribuni  Nerviorurj*  ante  prima  signa  memora- 
bile certamem  ediderunt.  Ad  ceterarum  gentium 
coercendam  rebellionem  Tiberium  occurrere  Caesar 
iussit,  quem  et  ipsum,  Aquileiam  progressus,  secum 
adduxerat,  ne  longius  abesset  Germanicis  ac  Panno- 
nicis bellis.  Per  Istrum , glacie  concretum , ad  popu- 
landa proxima  ripae  excurrere , Dacis  in  consuetudi- 
nem venerat.  Dalmatae , propter  exacta  tributa  irati, 
obsequium  exuerant. 

II.  Pannonii , nuper  ab  Tiberio  domiti , praeter  in- 
sitam genti  ferociam  , discessu  eius  et  maioris  partis 
copiarum,  ac  vicinarum  nationum  defectionibus  tur- 
babantur: idcirco  Tiberius,  omnibus  simul  illato 
bello , et  ad  exorientes  ubique  motus  arma  circum- 
ferens , Dacos , caesis  cum  duce  copiis , repulit ; Pan- 
nonios ac  Dalmatas  ad  priorem  tributorum  imperio- 
rumque patientiam  revocavit.  Annotatum  est , Tibe- 
rium, quum,  deleto  cruentissima  caede  Pannonuin 
exercitu , arma  more  belli  cremanda  poscerentur , 
abiici  in  profluentem  iussisse,  quo  conspecta  ab  ho- 
stibus infra  colentibus,  pertinaciam  spectaculi  hor- 
rore et  similium  metu  frangerent.  Ob  haec  gesta 
eidem,  quos  fratri  diximus  decretos,  honores  tribuli 
sunt.  Dalmatia , quae  prius  inter  populi  provincias 
censebatur , quod , propter  ingenium  geniis  et  vici- 
norum , sine  exercitu  tuto  haberi  nequibat,  ad  cu- 
ram Caesaris  translata  est. 

III.  Haec  Iulo  Antonio , Q.  Fabio  Maximo  consuli- 
bus acta:  et  Herodes,  qui  liberos  suos  accusatum 
venerat  Aquileiam,  reconciliata  per  Augustum  inter  eos 
gr^ia , honorifice  dimissus ; mutuaque  cum  eo  bene- 
volentia , et  adversus  eximios  eius  honores , digna 
principe  romano  magnificentia  certatum.  Sub  idem 
enim  forte  tempus  Caesaream , in  honorem  Augusti 
sic  appellatam  urbem,  Herodes  perfecerat,  eiusque 
encaenia  sumptuosissimis  ludis,  quos  in  eiusdem  ho- 
norem per  quinquennia  volebat  repeti,  celebrabat. 
Eum  omnem  sumptum  a se  praeberi  voluit  Caesar; 
sed  et  uxor  eius  Livia  misit  eximia  dona , ita  ut  om- 
nium pretium  talentis  circiter  quingentis  aestimaretur. 


§.  3.  Ioseph.  Antiq.  Iu J.  XVI » 7 > 8 et  9. 

Bellum  adversus  Germanorum  trans  Rhenum  civitates,  gestum 
a Druso,  refertur.  Ipse  ex  fractum,  equo  super  crus  eius 
collapso,  tricesimo  dic,  quam  id  acciderat,  mortuus  est  Cor- 
pus a Nerone  fratre,  qui,  nuntio  valetudinis  evocatus,  raptim 
accurrerat,  Romam  pervectum,  et  iu  C.  Iulii  tumulo  con- 
ditum. Laudatus  est  a Caesare  Augusto  vitrico , et  supremis 
cius  plures  honores  additi. 

I.  Eixtremus  hinc  Druso  vitae  annus , sed  idem  ho- 
nore et  gloria  praecipuus  sequitur:  nam  et  consulatum 
collega  T.  Quintio  T.  F.  Crispino,  gessit,  et  egregias 
de  Germanis  victorias  reportavit.  Fatum  ei  prodigiis 
praenuntiatum  antiqua  superstitio  credidit ; quod 
turbinibus  et  fulmine  concussa  pleraque  fuerant;  in 
quibus  et  multae  deorum  aedes,  ut  ne  Capitolino 
quidem  Iovi,  consortiumque  deorum  cellis  parcere- 
tur. Quo  terrore  nil  tardatus  iuvenis , in  Transrhe- 
nanas civitates  iterum  inducto  cxercilu  , per  Callos 

ad  Suevorum  usque  fines  ma^no  labore  iler  aperuit; 
haud  incruenta  victoria  superatis  , qui  occurrerant. 

II.  Inde  tres  simul  validissimas  nationes,  Cheruscos, 
Suevosque  ct  Sicambros  adortus,  nimiam  hostium 
fiduciam  calamitosam  ipsis  atque  lacryrnabilem  effecit; 
nam  illi,  centurionibus  viginli  barbaro  more  mactatis 
ad  aras,  concrematisque , tam  certam  victoriae  spem 
conceperant,  ut,  divisa  in  antecessum  praeda,  Cherusci 
equos.  Suevi  aurum  et  argentum,  Sicambri  captivos 
sibi  desppnderent.  Sed  ipsi,  magna  pugna  victi,  seque 
et  sua  cum  uxoribus  liberisque  perdiderunt,  qui  more 
germano  sequuti  suos  in  proelium  exeuntes  fuerant. 
Res  loeda  dictu,  sed  ad  demonstrandam  illarum  gen- 
tium incredibilem  feritatem  efficax,  traditur;  mulieres 
eorum,  quum  ad  plaustra  sua  victores  venissent,  de- 
ficientibus telis , infantes  liberos  humi  collisos  in 
adversa  hostium  ora  misisse. 

III.  At  Drusus,  cedentes  in  jienitiora  gnaviler  in- 
sequtitus , inter  Visurgim  et  Albim  omnia  populaba- 
tur; Albim  quoque  transiturus,  ni  res  eum  mira  quae- 
dam et  minax  oblata  deterruisset.  Barbarae  mulieris 
humana  amplior  species  obviam  facta  , tendere  cum 
ultra  latinis  verbis  prohibuit  ; hunc  enim  ct  operum 
eius  et  vitae  terminum  fota  statuisse:  Nec  aliter  evenit : 
continuo  regressus,  priusquam  lihenum  attingeret, 
inter  hunc  et  Salam  fluvios,  in  aestivis,  quae  Scelerata 
inde  vocata  sunt,  mortem  obiit:  quo  tempore  ef  lupos 
circa  castra  vagos  ululasse  tradunt,  et  iuvenes duos 
per  media  munimenta  equitare  visos:  muliebrem  etiam 
ciulatum  auditum, et  speciem  in  caelo  transcurrentium 
stellarum  apparuisse. 

IV.  De  genere  marlis  haud  similia  traduntur.  Ex 
lapsu  equi  crus  fregisse,  quidam  scribunt;  iude  tri- 
cesimum ante  diem  decessisse.  Morbo  solutum,  alii 
narrant;  qualis  ille  fuerit,  apt  unde  profectus,  reti- 
centes. Nec  defuerunt,  qui  scelus  vitrici  suspicaren- 
tur; quod  mira  comitate  iuvenis,  si  reperisset  occa- 
sionem , redditurum  popula  rempublicara  non  dissi- 
mulabat; ferebantque , proditam  eius  epistolam  ab 
fratre,  quem  de  cogendo  ad  libertatem  restituendam 
Augusto  sollicitarat.  Revocatura  igitur  e provincia  , 
at  quia  cunctatus  erat  recedere,  veneno  ocpupatum 
putarunt  Sed  ego  rem  tantam,  quum  neque  credere 
satis , neque  refellere  possim , in  medio  relinquam  ; 
cetera,  quae  certioribus  testimoniis  nituntur,  tradi- 
turus. 

V.  Ad  famam  aegrotantis  Drusi  Augustus  cum 
I.ivia,  quam  alioquin  itinerum  suorum  cpinilem  habe- 
re consueverat , Ticinum  procurrerat.  Eodem  forte 
Tiberius  ex  recenti  victoria  redux,  ad  salutandos 
parentes  accessit.  Ergo  cognita  fratris  valetudine, 
i ussu  Augusti  e l sua  pietate  ^ive  ne  in  hostili  solo  sine 
duce  exercitus  esset,  rapidissimo  cursu,  et  incredi- 
bili celeritate,  ni  certis  auctoribus  traderetur,  advo- 
lavit. Quum  enim  transeundae  Alpes,  transeundum 
Rheni  flumen  esset,  die  ac  noclc,  mutatis  subinde 
imnenlis , ducenta  passuum  millia , per  devictas  mo- 
do feras  nationes,  uno  tantum  comite,  confecisse 
fertur. 

VI.  Certe  spirantem  adhuc  fratrem  reperit;  isque,  ad- 
ventu illius  cognito,  legiones  extremo  iam  imperio  ob- 

Jj.  4.  Liv.  Epit  — Dio.  — T«c.  Anual.  I,  33, et  II, 4»*  — Sucton.  iu  Tib. 

viam  procedere  cum  signis  et  aquilis  comptis,  etsalulare 
imperatorem  iussit;  praetoriumque  ei  dextra  parte  sta- 
tui. Nec  multo  post  exstinctus  est,  intersuprema  fratris 
oscula.  Corpus,  invito  prope  exercitu,  qui  cremari  in 
armis,  inter  quaececiderat,  voluisset,  a 'Kberio  primum 
per  centuriones  et  tribunos  militum  ad  hiberna  de- 
portatum est.  Inde  municipiorum  coloniarumque 
primores  exceperunt , suscipientibus  scribarum  de- 
curiis , et  effusa  per  officium  multitudine,  rogisque 
accensis.  Sic  Romam  perlatum,  pedibus  antecedente 
Tiberio , nec  usquam  ab  eo  , postquam  Ticinum  ad- 
venerat, discedentibus  vitrico  et  matre  Livia. 

VII.  Lictores  quoque,  versis,  ut  in  luctu,  fasci- 
bus, sequebantur.  Tum  in  foro,  circumfusis  Claudio- 
rum Liviorumque  imaginibus,  propositum,  defletum- 
que  funus.  Tiberius  defunctum  laudavit  pro  Rostris, 
Augustus,  nec  sine  lacrymis,  in  circo  Flaminio; 
quod  nescio  quam  ob  superstitionem  ingredi  pomoe- 
rium fas  non  esse  rebatur.  Ea  in  laudatione  precatus 
dicitur  deos,  similes  Druso  Caesores  suos facerent,  sibi- 
que  tam  honestum  quandoque  exitum  darent,  quam  illi 
dedissent.  Cadaver  equitum  romanorum  illustrium 
humeris  in  Campum  perlatum , ibique  concrematum 
est;  cineris  in  Augusti  conditorium  illati. 

VIII.  Fortior  in  huius  obitu  Livia  fuit,  quam  in 
Marcello  nuper  Octavia  fuerat : sive  quod  adhuc  alter 
filiorum  supererat,  sive  aliis  causis.  Profuisse  sibi 
sapientia  Arei  monita  dicebat , ne  nimio  luctu  mer- 
geretur. Honores  deinde  cumulalim  memoriae  eius 
additi ; nec  per  adulationem  magis,  quant  iure  merito: 

5.  6.  Val.  Mii.  — Dio. — Otr»d.  ad  Lir.  r.  89,  141  et  »67.  — Soelon. 
in  C1»ud.  c.  I , et  Tib.  cap.  7.  — Sei».  Cousol.  ad  Mare.  cap.  3.  — Tnc.  Ano* 
III,  5. 

$ 7.  Ovid.  «d  Liv.  r.  209.  — - Stielcm.  in  Claud.  cap.  1.  — Dio.  — Tec. 
— Lir.  Epii. 


IN  LOC.  LIB.  CXL  LIVIANI  4^3 

Germanici  cognomen  ipsi  posterisque ; statuae,  arcus 
marmoreus  cum  tropaeis  via  Appia,  et  ad  ipsum  Rhe- 
num honorarius  tumulus  Moguntiaci,  adhuc  vestigiis 
eius  monumenti^durnntibus.  Eum  exercitus  excitavit; 
decretumque , ut  circa  eum  deinceps  stato  die  quotan- 
nis miles  decurreret,  Galliarumque  civitates  publice 
supplicarent.  Augustus  elogium  eius  tumulo  versibus 
a se  compositis  insculpsit;  vitaeque  memoriam  prosa 
oratione  consecravit. 

IX.  Nec  dubitari  potest,  omnibus  dignum  honori- 
bus humanis  fuisse ; ac  nescio,  an  quisquam  postea 
Romanorum  Druso  comparari  debeat,  praeter  Germa- 
nicum, qui  huic  patri  suo  virtutibus  et  gloria,  sed 
et  fortunae  fatique  similitudine,  proximus  fuit.  Ad 
bellica  et  civilia  negoti»  pariter  promptus , suavis 
omnibus,  sibi  amicos  aequans  benevola  aestimatione, 
quantum  ipse  erat  opibus  superior,  corpoais  etiam 
insigni  decore,  et  commendante  omnia  flore  aetatis: 
quippe  tricesimum  agens  annum  interiit.  Manu  quo- 
que strenuus,  qui  saepe  maximo  cum  discrimine 
Germanorum  duces  tota  acie  sequeretur,  opima  re- 
ferendi avidus.  Nec  adipisci  tantum  victoriam  * sed 
et  firmare  consilio  idoneus,  in  tutelam  provincia- 
rum praesidia  passim  disposuit,  fluviorum  maxime 
opportunitatem  sequutus. 

X.  Praecipue  Rhenum , communi  in  Gallos  Germa- 
nosque  tutela,  quinquaginta  circiter  castellis  com- 
munivit: ex  quibus  enatas  esse  plerasque  omnes  civi- 
tates satis  constat,  quarum  splendore  hodie  Gallica 
ripa  insigniter  illustratur.  Pontes  in  eodem  amne  duos 
aedificavit,  ad  Bonnam  et  Moguntiacum  , ut  expedi- 

§.  8.  Liv.  Epit.  — Flor.  IV,  tu.  — Sudori,  in  Clatul.  cap.  i.  — Ovid.  ad 

tus  in  Germaniam  traiectus  esset.  Hercynium  saltum, 
inaccessum  ad  id  tempus,  frequentibus  victoriis  per- 
currens , patefecit.  Eius  denique  reverentia  non  pa- 
catae modo  gentes,  sed  etiam  hostiles  ferocius  egere 
desierunt;  per  totum  adeo  morbi  tempus  velut  taci- 
tis induciis  quietae.  Iustis  Druso  redditis,  ad  publica 
munia  reditum,  voluptatesque  resumptae.  Tiberio 
decretam  ex  Dalmatico  vicinisque  bellis  ovationem  , 
diximus:  hanc  ille  tanto  peregit  magnificentius , 
quod  apparatus  etiam  Drusi  causa  facti,  post  mortem 
huius  in  unum  omnes  cesserant. 

XI.  Equo  invectus,  stratis  in  Capitolio  et  per  alias 
Vrbis  partes  mensis,  epulum  populo  praebuit;  mu- 
lieribus etiam  a Livia  ac  Iuiia  epulum  datum.  Liviae 
mox  in  solatium  amissi  Drusi  statuae  decretae , cum 
iure  trium  liberorum ; et  ab  hoc  exemplo  coepta 
consuetudo , ius  istud , priscis  temporibus  ab  senatu, 
mox  ab  imperatore  petendi ; quorum  indulgentia,  qui- 
bus  natura  tot  liberos  non  concesserat,  poenam  orbo- 
rum vitabant,  et  praemia  mullos  liberos  habentium, 
praeter  pauca,  consequebantur.  Sub  idem  tempus 
Herodes  Caesareae  templum  Augusti  et  Romae  dedica- 
vit, cum  magnificentissimis  utriusque simulacris;  tur- 
rim etiam  pulcherrimam,  in  portu  positam,  memoriae 
Drusi  causa  nominavit  Drusionem.  Nec  unius  Herodis 
haec  adulatio  fuit:  alii  quoque  reges  Caesareas  urbes 
condiderunt ; Artavasdes  in  Armeniam , et  Iuba  in 
Mauritania. 

XII.  Hoc  tempore  ferunt  ab  Augusto  constitutum, 
ne  senatus  legitimus  plus , quam  bis  quot  mensibus 

$ 10.  Tac.  Annal.  IV , 5. — Sen.  Consol.  ad  Mare.  cap.  3.  — Supra» 

haberetur,  kalendis  et  idib.  ut  tamen  itlus  mai-tiae, 
proplernccem  Caesaris,  pro  damnatis  et  atris  exciperen- 
tur. Numerum  senatorum,  intra  quem  senatusconsulta 
fieri  non  possent,  pro  modo  negotiorum  finit:  mulctas 
sine  insta  causa  absentium  intendit:  et  quia  saepe 
multitudo  delinquentium  impunitatem  huiuSmodi  cul- 
pis pepererat ; quoties  hoc  contigisset , quintum 
quemque  sorte  ductum  mulctari  voluit;  utqiie  prom- 
ptius absentium  ratio  iniretur,  album,  inqUo  senato- 
ria semper  annotata  erant  nomina,  publice  proposuit. 
Quod  si  forte  ad  numerum  senatores  non  fuissent, 
auctoritas  perscribebatur:  quod  idem  obtinebat,  quo- 
ties loco  aut  tempore  alieno , aut  alias  non  legitimo 
edicto  Patres  celeriter  essent  evocati , aut  quum  tri- 
bunus plebis  intercessisset. 

XIII.  Haec  auctoritas  deinde  secundum  leges  fnores- 
que  alio  senatu  confirmata , nomen  vimque  senatus- 
consulti accipiebat.  Praetoribus  inter  haec  querenti- 
bus,  deteriore  se  loco  esse,  quam  minorem  magistra- 
tum tribunos;  Augustus  decrevit,  uti  praetoribus  tus 
esset  dicendae  in  senatu  sententiae.  Haec  et  alia  non 
tanquam  imperans  et  cogens  constituebat,  sed  in  ta- 
bulis perscripta  legi  sinebat  ab  ingredientibus  curiam, 
potestate  facta  monendi,  si  quid  melius  invenissent. 
Nec  in  senatu  tantum  et  adversus  nobiles  modestus; 
ne  clientibus  quidem  tristem  sese  aut  superciliosum 
exhibebat.  Evocatus  quondam  eius  scutarius  iniuriacHim 
postulatus  patronum  Augustum  desiderabat.  Is  quum 
esset  occupatior,  quendam  ex  cohorte  amicorum 
dedit:  tum  ira  correptus  litigator,  « Atqui,  inquit, 
» quoties  tu  auxilio  habebas  opus,  ego  locis  omnibus 

» adfui , meumque  corpus  pro  tua  incolumitate  pe- 
riculis obieci ». 

XIV.  Lenissimum  diceres  principem,  qui  tantam 
impudentiam  impunitam  esse  pateretur.  At  ille , se- 
positis etiam  negotiis,  in  iudicium  venit,  causamque 
hominis  egit;  quasi  nec  rogatus  inverecunde,  et  ob- 
jurgatus merito  foret.  Sed  quum  Nonius  Asprenas , 
propinquitate  sibi  innexus,  causam  veneficii  diceret; 
consuluit  senatum , quid  officii  sui  putaret : se  enim 
angi,  ne  aut  destitueret  amicum , aut  eripere  nocentem 
crederetur.  Vniversis  deinde  assentientibus,  per  horas 
aliquot  assedit  in  subselliis  rei,  sed  tacitus,  ne  trans- 
latitia  quidem  laudatione  data.  Sic  quoque  non  effu- 
git accusatoris  convicia  : nam  Cassius  Severus , ama- 
rissimae libertatis , idemque  non  vulgaris  facundiae 
et  ab  utroque  notissimus,  acerbissime  questus  est, 
eius  adventu  reum  sibi  eripi,  cuius  una  patina  centum 
triginta  convivae  interissent. 

XV.  Id  quoque  civili  animo  Caesar  tulit,  ne  cen- 
soriae quidem  potestatis  praescriptione  hominem  ul- 
tus , quum  ille  post  paulo  proptfer  maleficam  vitam 
deferretur ; in  civitate  vitiorum  plena  necessariam  esse 
sermonis  libertatem  dictitans.  Circa  id  tempus  etiam 
quaestores  circa  maritima  Italiae  loca  provincias  sortiri 
iussit,  Ostiam,  Ariminum,  Cales.  Sequente  demum 
anno,  C.  Marcio  C.  F.  C.  N.  Censorino , C.  Asinio  C. 
F.  Gallo  consulibus,  Augustus  Vrbem  introiit,  quod 
•facere  prius  propter  obitum  Drusi  distulerat.  Et  lau- 
ream quidem  in  Feretrii  lovis  templum  (quum  in 
Capitolium  ferri  soleret)  intulit;  sed  nulla  victoriam 
Germanicam  alia  laetitia  celebravit;  plus  damni  rem- 

publicam  cepisse  morte  Drusi , quam  commodi  supe- 
ratis hostibus , praeferens. 

XVI.  Consules  tamen  et  alia  curarunt  prosperis 
bellis  decerni  solita,  et  captivorum  multitudinem  in- 
ter se  armis  infestis  coegerunt  concurrere.  Pulcher- 
rimum eo  tempore  institutum  excogitavit  Caesar, 
ambitu  reprimendo : nam  et  consules , et  ceterorum 
magistratuum  plerique,  largitionibus  honorem  con- 
sequuti  ferebantur.  Igitur  Augustus  , nec  puniri  cla- 
ros viros  cupiens,  neque  convictis  sustinens  parcere, 
tota  re  dissimulata , in  posterum  a candidatis  certam 
pecuniam  pignoris  loco  depoposcit , quam,  qui  largi-- 
tionum  factarum  esset  condemnatus , amitteret.  Iloc 
universi  multa  laude  tulerunt : non  idem  omnium 
sensus  in  eo  fuit,  quod  vetns  senatusconsultum, iqpo 
de  servo  in  caput  domini  quaeri  vetabatur,  excogi- 
tata fraude  circumscripsit;  si  e republica  videretur  , 
actori  publico,  aut  Caesari  mancipari  iubens. 

XVII.  Hoc  alii  calliditatem  appellabant,  quae  legum 
verba  calumniandi),  jus  dominorum  iniqua  et  crudeli 
simulatione  tolleret:  prudentiores  necessitatem  excu- 
sabant, nec  aliter  iri  obviam  insidiis  potuisse,  quas 
in  illum  atque  magistratus  multi,  hac  ipsa  celando- 
rum consiliorum  fiducia,  frequentius  cupidiusque 
intentassent.  Inter  haec  quum  decennium  resumptae, 
postremo  tribunitiae  potestatis  exisset,  imperium 
Augustus  se  velle  deponere  dixit,  satis  certus  futu- 
rum, ut  recipere  illud  nulla  interposita  mora  coge- 
retur: nam  et  omnia  firmamenta  reipublicae  sic  ha- 
bebat in  manu  , ut  prorsus  non  possent  extorqueri ; 
et  imperio  ita  per  aliquammultos  annos  praefuerat, 
ut  publice  gloria , privatim  opulentia  populus  roma- 
nus  cumularetur. 

§•  16.  Tac.  Ana.  Ii,  3 o , et  ibi  Lip*.  — Dio. 

XVITI.  Argumento  sit  hominis  libertini  testamen- 
tum , factum  hisdem  consulibus  a.  d.  VI  kalend.  fe- 
bruar.  quo  C,  Caecilius  Claudius  Isidorus  professus 
est,  quamvis  multa  civili  bello  perdidisset , tamen  relin- 
quere servorum  qualuor  millia  centum  sedecim , iuga 
boum  tria  millia  sexcenta , reliqui  pecoris  ducenta  quin- 
quaginta septem  millia,  innumerato  sestertium  sexcen- 
ties, lia  Caesar,  potestate  resumpta , Tiberium  ad 
bellum  Germanicum  misit;  ubi  interim  L.  Domitius 
cum  irato  propter  interitum  Drusi  exercitu,  dolorem 
hunc  cladibus  hostium  ulturus,  Albim  primus  Roma- 
norum armata  manu  transcenderat.  Ab  eodem  agge- 
ratus secundum  Amisiam  trames  est , vastas  inter  pa- 
ludes : pontes  longi  appellati. 

XfX.  Gb  haecct  talia  triumphales  quidem  honores 
Domilid  decreti;  ceterum  Augusto  posthac  irritari 
nationes  Transalpinas  minime  placuit : satis  negotii 
susceptum  cum  citerioribus  sentiebat : idcirco  ne  Ti- 
berius quidem  longius  processi^  quamquam  eius  ad- 
ventu pleraeque  nationes  inter  ^Albim  et  Rhenum» 
habitantes,  Tiberio  permittente , legatos  de  pace  mi- 
serant. Sed  irritae  horum  preces  fuere,  negante  su- 
scepturum Augusto, nisi  et  Sicambri  rogarent;  iidera- 
que  in  satisfaciendo  ceteris  essent  comites  , quibus 
belli  suscipiendi  auctores  exstitissent.  Hoc  quum  in 
Germania  percrebuisset , sociorum  rogatu  profecti  ex 
ea  gente  multi  principum , postquam  Augusti  iussu 
per  municipia  in  custodias  mittebantur,  sibi  manus 
intulerunt. 

XX.  Pace  infecta,  Tiberius  nulla  re  maiori  gesta, 
ex  Germania  discessit.  Hostes  multo  post  acceptas 

clades  Romanis  ubere  vindicta  regesserunt.  Tiberio 
tamen , quod  sine  detrimento  magnam  Germaniae 
partem  peragrasset,  Imperatoris  cognomentum  Augu- 
stus addidit,  sibique  tum  etiam  recepit;  militibus 
quoque  distributa  pecunia,  non  victoriae  causa,  quae 
nulla  insignis  parta  fuerat,  sed  propter  tirocinium 
Gaii,  tum  primitnj  profecti  in  militiam.  Tiberio  interiin 
alter  consulatus  cum  altero  triumpho  decernitur. 
Augustus , quum  et  ipsi  triumphus  decerneretur , 
natali  suo  solemnes  Circenses  ludos  maluit. Pomoerium 
eodem  anno  prolatum  est,  quod  non  nisi  augentibus 
imperium  concedebatur. 

XXI.  Etiam  Pannonios  hoc  tempore  victos  ab  Sex. 
Apuleio  reperio,  quum  impatientia  quietis  post  Ti- 
berii discessum  ad  arma  redissent.  Tum  et  Augustum 
mensem  de  Sextili  factum , quidam  auctores  tradide- 
runt; qua  de  re  tamen  septimo  eius  consulatu  cautum 
esse  plebiscito  annotavimus.  Forte  an  intermissam , 
ut  fit,  appellationem , et  quasi  cum  antiqua  luctantem , 
hoc  anno  ab  omnibus  usurpari  , antiqua  penitus  ex- 
plosa , placuerit.  Inter  haec  tam  laeta  ac  splendida 
rursus  Augustum  infirmitatis  humanae  G.  Maecenatis 
obitus  admonuit,  viri  inter  paucos  memorabilis : nam 
per  plurimos  annos  amicissimus  Caesari , dignusque 
tanto  honore  vixerat,  utilibus  subinde  ministeriis 
maioris  amici  benevolentiae  vicem  reddens. 

XXII.  Et  publice  quidem  obitas  partes  suis  plerum- 
que locis  retulimus ; hic  omnino  commemoranda  li- 
bertas est,  qua  saepissime  Caesarem  ea  facere  prohi- 
buit, quorum  postea  poenitere  eum  debuisset.  At 
merebatur  insigni  lenitate  prudentiaque  princeps , 

ut  rarissimum  illi  fortunae  bonum  possideret,,  bene- 
volum candidumque  monitorem.  Vtriusque  maximum 
experimentum  ab  uno  exemplo  capias  licet.  Sedebat 
Augustus  pro  tribunali,  damnaturus  multos,  ut  omnes 
oculorum  gestuumque  et  vocis  notae  , quas  diu  ante 
perdidicerat  Maecenas , ei  significabant. 

XXIII.  Igitur  quum  per  confertam,  turbam  perva- 
dere ad  eum  nequisset,  tabellam  in  sinum  eius  misit, 
his  inscriptam  verbis,  surge  , carnifex.  Surrexit  ille, 
nulla  in  quemquam  lata  tristiore  sententia , tantum- 
que abfuit  ab  offensa  hominis  probatissimi  libertas, 
ut  potius , quum  illa  morte  Maecenatis  defecisset , 
serio  desideraretur.  Certe  quum  biennio  post  filiam 
suam  propter  adulteria  relegasset,  atque,  decedente 
mox  ira , pudore  ac  poenitentia  corriperetur , saepe 
exclamasse  fertur : Horum  nihil  mihi  accidisset,  si  aut 
Agrippa,  aut  Maecenas  vixissent.  Virtutis  autem  opti- 
roique  animi  perspicuum  documentum  in  Maecenate 
fuit,  quod  in  maxima  apud  principem  gratia  positus, 
non  invidiam  ceterorum,  non  odia  persensit. 

XXIV.  Scilicet  modestia  ac  comitate  fortunam  tem- 
perans, quum  aliis  ab  Augusto  saepe  summos  honores 
impetraret,  in  equestri  loco  consenuit.  Non  mirum 
igitur,  si  morte  huius  ingentem  dolorem  concepit 
Caesar,  etiam  ex  testamento  Maecenatis  perspecto, 
nihil  eum  sibi  propter  Terentiam  succensere : paucis 
enim  nec  maximis  rebus  exceptis,  omnia  ei  reliquit, 
$i  quid  inde  distribuere  defuncti  amicis  vellet , illius 
in  arbitrium  conferens.  Erat  quippe  mos  Caesari, 
quamquam  hereditatum  minime  cupido,  iudicia  ami- 
corum pensitare  morosius , neque  dolorem  aut  -gau- 
dium dissimulare,  prout  in  testamentis  neglcclmn  se, 

aut  honoratum  repevisset.  Post  ha$c  Ti.  Claudius  Ti. 
F.  secundum  iniit  consulatum,  cum  Cn.  Calpurnio 
Cn.  F.  Pisone,  cuius  item  alter  hic  consulatus  fuisse, 
a quibusdam  traditur;  quod  argumento  est,  inter 
superiorum  annorum  suffectos  fuisse. 

XXV.  Nam  si  qtiis  eundem  esse  putet,  qui  cum 
Augusto  undecimum  consule  gessit,  illum  patrem 
huius  Pisonis  fuisse  discat ; quod  ex  probatissimis 
auctoribus  abunde  constat.  Tum  igitur  Tiberius,  kal. 
ianuariis  senatu  in  Octaviae  gentis  fano  extra  po- 
moerium habito  ( nam  triumphans  initurus  Vrbem 
erat  ) , aedem  Concordiae  instaurandam  sibi  sumpsit, 
ut  in  eo  suum  et  Drusi  nomen  inscriberet.  Acto 
deinde  triumpho,  una  cum  matre  Liviae  gentis  sacra- 
rium dedicavit,  atque  ipse  senatoribus  in  Capitolio  , 
mulieribus  Livia  seorsim  epulum  praebuit. 

XXVI.  Idem  Ti.  Claudius  T.  F.  Nero  pontifex , 
consul  iterum  ludos  votivos  pro  reditu  Imp.  Caesaris 
Divi  F.  Augusti  pontificis  maximi  lovi  Optimo  Ma- 
ximo fecit , ut  hodieque  basis  marmoreae  inscriptio 
prodit;  quamquam  eo  germanicis  motibus  evocato, 
C.  Caesar  et  consul  Piso  pro  eo  fecerunt.  In  Germa- 
nia tamen  nihil  ad  memoriam  insigne  gestum  ; at 
Romae  Diribitorium  eodem  anno  perfectum  est, 
quod  Agrippa  inchoaverat.  Maximum  id  aedificium 
fuisse  dicitur  eorum , quae  usquam  posita  sint  sub 
uno  tecto  ; adeoque  postquam  vetustate  collapsum 
tectum  est , instaurari  potuisse  negant.  Sub  idem 
tempusAgrippae  funebres  ludi  facti,  eoque  die  omnes, 
ne  fdiis  quidem  Caesaris  exceptis,  praeter  ipsum,  in 

pulla  veste  ftrcnmt.  Spectatum  est  in  septis,  tum 
in  honorem  Agrippae , cuius  ibi  monumenta  vise- 
bantur , tum  quia  multa  circa  forum  aedificia  arse- 
rant. Incendii  culpa  in  ipsos  dominos  conferebatur , 
qui,  aere  alieno  gravati,  futurum  sperassent,  ut 
misericordia  accepti  detrimenti  linere  levarentur  : 
igitur  nemini  succursum. 

XXVII.  Adversus  incendia  spatium  Vrbis  in  regio- 
nes quatuordecim  , et  has  iterum  in  vicos  divisit. 
Regionibus  praeesse  magistratus  annuos,  praetores  , 
tribunos  plebis, et  aediles  sortito  iussit.  ficorum 
magistris , qui  antiquitus  de  plebe  constituebantur, 
praeter  praetextam,  quae  et  olim  concedebatur,  binos 
lictores  addidit,  quibus  in  sito  quisque  spatio  certis- 
que  diebus  uterentur.  Ab  his  familia  publica  circa 
portas  et  muros  disposita,  ubi  necessum  esset,  evo- 
cabatur ; donec  post  aliquot  annos  praefecto  vigilum 
constituto , diligentius  etiam  ab  Augusto  provisum 
est.  Adolescebant  interim  Caius  et  Lucius  Caesares 
pari  voluptate  ac  sollicitudine  principis , qui  muni- 
menta domus  corroborari  laetabatur  ; insolentiam 
puerorum  suspectabat,  quippe  gnari,  quam  ad  for- 
tunam educarentur,  mores  avitos  haud  curabant 
Usquequaque  aemulari. 

XXVin.  Lucius  utique , vix  undecim  natus  annos, 
quum  in  theatro  plausu  et  acclamationibus  populi 
exceptus  magnos  spiritus  sumpsisset , eo  progressus 
est  temeritatis,  ut  Caio  fratri,  eo  quoque  adhuc  prae- 
textato , petere  consulatum  auderet.  Tum  vero  non 
premens  iram  Caesar,  « Absit , inquit,  a republica, 
» qualis  meis  temporibus  evenit  calamitas,  ut  quem- 

» quam  annis  viginti  minorem  consulem  fieri  opor- 
» teat ! » Sic  etiam  insistentibus , tum  satis  /nature 
magistratum  eum  capturum  respondit , ubi  et  semet 
cohibere  a peccando , et  populi  compescere  cupiditates 
didicisset.  Interiin,ut  indulgentia  praeferoces  animos 
retineret, sacerdotium  Caio  dedit,  et  designari  con- 
sulem passus  est,  ut  post  quinquennium,  anno  aetatis 
vicesimo,  magistratum  iniret. 

XXIX.  Interim  ex.  ea  die  deductus  in  forum  , ut 
interesset  consiliis  publicis,  locoque  senatorio  spe- 
ctaret et  epularetur.  Haec  honoris  Augusti  causa 
senatusconsulto  decreta.  Equites  autem  romani  uni- 
versi Principem  iuventutis  Caium  hastis  argenteis 
donatum  appellaverunt.  Haec  aiunt  Augustum  vix 
admisisse , quum  intime  gauderet  factis , ne  speciem 
civilis  animi  amitteret.  Eodem  anno(  tum  enim  D, 
Laelius  D.  F.  Balbus, C.  Anti$tius  C.  F.  Vetus  consu- 
les erant  ) Tiberio  tribunitiam  potestatem  Caesar  in 
quinquennium  dedit ; Armeniamque  deficientem  ei 
demandavit.  At  ille  inter  tot  prospera,  incertum 
quibus  causis , repente  statuit  e medio  se  quam  lon- 
gissime abducere ; nec  enim  studiorum  causa  Rhodi 
secessum  petisse  crediderim , quamquam  id  praetu- 
lisse traditum. 

XXX.  Veriorem  fuisse  stimulum  ex  intemperantia 
uxoris  putant,  quam  neque  repudiare  auderet  , 
neque  perferre  ultra  posset.  Certe  reliquit  eam  Ro- 
mae , sed  cum  filio  , quem  sibi  Vipsania  pepercrat, 
Quidam  existimant,  et  ipse  sic  videri , sed  postea, 
voluit,  Agrippae  exemplo,  qqi  Marcello  cesserat, 

abire  voluisse,  ne  praestantia  sua  et  rerum  gestatum 
gloria  obstare  adolescentibus  Augusti  liberis  videre- 
tur. Et  quemadmodum  in  dissidiis  principalium 
domuum , omnes  in  partes  aliquorum  velox  suspicio 
est;  non  deerant,  qui  offensum  iudicarent,  quod 
ipse  ab  Augusto  non  esset  adoptatus.  Contra  alii 
ab  illo  eiectum  sibi  persuadebant, ut  liberorum  eius 
insidiatorem.  Minus  absurda  opinio  est , vitato  assi- 
duitatis taedio,  auctoritatem  absentia  tueri  voluisse, 
atque  etiam  augere,  si,  quod  futurum  rebalur, 
ad  subeunda  reipublicae  onera,  quibus  nemo  praete- 
rea par  esset , revocaretur. 

XXXI.  Ipse  nihil  horum , sed  honorum  Ia bonim- 
que  parem  satietatem  , et  quietis  desiderium  obten- 
dit. Quacumque  causa, tam  pertinaciter  certe  propo- 
situm ursit , ut  neque  matris  precibus  , nec  querelis 
Augusti  moveretur,  cui  contumeliosus  hic  secessus 
futurus  erat;  ciboque,  postquam  se  detineri  videbat, 
quatriduo  abstineret,  llhodus  ei  revertenti  prius  ex 
Armenia  salubritatis  et  amoenitatis  nomine  maxime 
placuerat.  Huc  igitur  concedens , modicis  aedibus 
diu  ingentes  virtutes,  nec  minora  vilia  abdidit;  reli- 
quoetiam  cultu  oiliciorumque  cum  Graecis  pariatione, 
privato  similior. 

XXXn.  Ceterum  praesenti  labori  meo  in  his  tem- 
poribus actisque  linem  facio , circa  quae  Livianam 
etiam  historiam  desisse  indicio  Epitomarum  depre- 
henditur; toto  animo  versus  in  maioris  et  constan- 
tioris  imperii  auctorem  dominumque  Iesum  Christum, 
quem  sub  hosce  annos  ( de  natali  enim  eius  haud 
levibus  argumentis  inter  doctos  disputatur  ) hominem 
natum  suus  adspexit  potius,  quam  agnovit  orbis. 

Huius  beneficio,  si  quid  utiliter  elaboravi , debere 
me  totum  profiteor  ; eumque  suppbciter  oro  , ut 
porro  mentem  eam  mihi  servet,  omnia,  de  quibus 
hic  scripsi,  regna,  victorias,  triumphos, nullo  modo 
digna  reputantem,  ob  quae  illius  sanctissima  secta, 
aut  quidquid  ea  facere  ac  pati  iubct,  ulla  ex  parte 
negligatur. 

§.  3i.  Pliu.  VII,  45.  — Sucton.  in  Tib.  cap,  11,  — Dio. 

